
Itää kohti! 


Kaukana idässä, vuorien ja laaksojen, merien ja erämaitten 
takana piilee maapallon suurimman mantereen keskessä maa, 
johon ani harvat matkustajat meidän päiviimme saakka ovat 
jalallaan astuneet. Ja kuiteakin ovat nämä seudut, enemmän 
kuin useimmat muut kohdat maan pinnalla, täynnä arvoituksia 
ja selittämättömiä kysymyksiä sekä maantieteellisissä että asutusta 
koskevissa suhteissa. Vielä neljäkymmentä vuotta sitten täytyi 
sen, joka halusi jotain selitystä Aasian sydämmestä, kääntyä 
Marco Polon, venetsialaisen kauppiaan puoleen, joka 600 vuotta 

aikaisemmin oli kulkenut tämän mannermaan halki ja laatinut 
retkistään kertomuksen, vajanaisen tosin, mutta kuitenkin sellai- 
sen, että se kaikkina aikoina on pysyvä yhtenä inhimillisten uro- 
tekojen muistomerkkinä. Kun 1870-luvun lopulla uusi suuruu- 
den aika maantieteellisten löytöretkien historiassa otti alkunsa, 
eivät Aasian sisä-osatkaan enää voineet jäädä ulkopuolelle euroop- 
palaisten huomiota, ja suuri venäläinen retkeilijä Prschevalskij 
oli aikalaisistamme ensimmäinen, joka rohkeni nostaa kulmaa 
siitä hunnusta, joka merien ja erämaitten taa peitti niin monta 
salaisuutta. 

Jo koulupoikana ollessani olivat ensiksi Adolf Norden- 
skiöldin ja sitten Prschevalskijn matkat kiinnittäneet niin kaiken 
huomioni, että silloin jo uneksin voivani kerran astua heidän ja 
Marco Polon jälkiä; nyt on kohta kulunut kaksikymmentä vuotta 
siitä, kun alotin ensimmäisen retkeni Persian halki ja lepäilin 
Basran ja Bagdadin palmulehdoissa. Yhdeksän talven lumet olen 
sen jälestä viettänyt aasialaisella alueella, ja oman onnellisen koti- 
maani valoisat yöt ja syreenien tuoksun olen yhdeksänä kesänä 
niillä matkoillani menettänyt. 

Maantieteellisissä pääpiirteissään on Aasia nykyään joten- 
sakin tunnettu, mutta yksityiskohdissa on vielä äärettömän pal- 
jon hämärää, ja tulee kestämään kauvan, ennenkuin huntu sen 
kasvoilta on kokonaan poistettu. Vastustamaton halu oli minua 
aina vetänyt sinne. Voit ymmärtää mikä riemu on tehdä maan- 
tieteellisiä löytöjä ja niillä rikastuttaa inhimillistä näköpiiriä! 
Kuinka valtavasti vaikuttava onkaan rannaton aavikko, joka sul- 
kee matkamiehen jättiläiskokoisten hiekka-aaltojensa syleilyyn? 
Ajattele sitä omituista, melkein jumalallisen ylpeyden tunnetta, 
että saa olla ensimmäinen, joka 5000 metriä ylempänä kaiken 
maailman kurjuutta ja murhetta katselee Tiibetin korkeinta har- 
jaa, ja tietää, ett'ei sen ikuista lumipeitettä ole vielä koskaan 
kenenkään ihmisen katse saastuttanut, vaan että aurinko on ainoa, 
joka sitä päivin on hyväillyt, ja kuu ja tähdet ainoat, jotka sille 
öisin ovat hopeahohdettaan valaneet. Ja sinä ymmärrät, että kun 
sitten tulee kotiin kaduille ja toreille, höyrykoneitten, sanoma- 

lehtien ja telefoonien keskuuteen, ja muistelee vapaata, raikasta 
satula- ja teltta-elämää sekä äänettömän kameelimatkueen kiliseviä 
kelloja, niin näkee kaikki ne tuhannet kuvat kangastavan kuin 
unessa, näkee ne kaikki niinkuin muistoina entisiltä ajoilta, jol- 
loin Cooperin romaanit, Robinson Crusoe tai Jules Verne piti- 
vät mielen jännityksessä. Ja silloin palaa halu takaisin Euroopan 
arkitouhuista runojen Aasiaan, pois kehnoista pikkuseikoista, pois 
"kuluneesta itsekkyydestä ja joutavasta jupakasta, jotka pitävät 
ihmiset kahleissa ja toistensa asioihin takertuneina, ja jotka eivät 
jätä heille hetkeäkään aikaa tunnustelemaan tai tuntemaan omaa 
itseänsä. Silloin ikävöi uudestaan erämaan rauhaa ja sitä suurta 
yksinäisyyttä, jossa häiritsemättä ja vapaana alhaisista vaikutti- 
mista saa mietiskellä elämää ja opetella tuntemaan itseään, — ja 
se voi olla »connaissance a faire». 

Mutta ei siltä saa luulla, että pyhiinvaeltaja aina olisi en- 
simmäinen kaikissa seuduissa, joissa hän kulkee. Sillä sattuuko 
onni oikein — ja niin sattui sille vaeltajalle, jonka kokemuksia 
tässä kirjassa kuvataan — niin voi hän löytää jälkiä vuosituhan- 
sia sitten kuolleesta kulttuurista ja kansoista, joitten kohtalot ovat 
meille tuntemattomia ja jotka ovat hävinneet maan päältä niin- 
kuin erämaan sumu. Eikä liioin saa uskoa, että tällaisten mat- 
kojen runsas palkka saataisiin ruusuilla tanssien. Ei, matkusta- 
jan täytyy ottaa monta raskasta ja vaivaloista askelta, ennenkuin 
hän saavuttaa aavistamansa päämäärän, ja usein on hänen elä- 
mänsä kylläkin ikävää ja synkkää savuisessa teltassaan, kun hän 
riutuvalla nuotiolla lepää päivän ponnistuksista. 

Tämä pieni kirjani on etupäässä tarkoitettu niille pojille 
ja nuorukaisille, joitten tehtäväksi jää muutaman vuosikymmenen 
kuluttua kantaa maamme kohtaloita rehellisillä hartioillaan kun- 
niakkaasti eteenpäin. Ja kun minä nyt katson teitä silmästä sil- 
mään, niin tahdon samalla painaa mieleenne, että se perintö, 
joka teitä odottaa, on suuri ja ihana, ja että Ruotsin miehen 
Nimen arvo vastaisuudessa riippuu kokonaan teistä itsestänne. 
>Lait eivät idä ahtaudessa» — valossa ja vapaudessa täytyy sitä 
tainta hoitaa, joka omilla juurillaan pystyy korkeaksi ja jaloksi 

kohoomaan. Minä kutsun teitä nyt seuraamaan seikkailuitani ja 
lupaan, ett'en väsytä teitä numeroilla enkä ikävillä nimillä. Me 
seuraamme yhdessä Tarimin sameita laineita niitten kaukaiseen 
hautaan saakka erämaassa, me keikumme kameelien selässä halki 
Gobin hiekka-aavikon ja etsimme vettä Me ponnistelemme 
uupuneilla ratsuilla yli Tiibetin lumipeittoisten vuorien, keskellä 
sinertävän hohtavia jäätiköitä. Ja kun elämä autioissa, asumatto- 
missa seuduissa on käynyt meille liian yksitoikkoiseksi, koetamme 
me rohkeina, vaaroja pelkäämättä murtautua valepuvuissa Tiibe- 
tiläisten ankarain vartiojoukkojen läpi, mahdollisesti pakollakin 
päästäksemme pyhäin kirjojen maahan. Mutta pakkanen, ihmis- 
ten ja luonnonvoimain tylyys saavat meidät vihdoin kaipaamaan 
lämpimämpiä maita. Intia ottaa meidät avosylin vastaan, ja le- 
vättyämme unohtumattoman hetken Gangesvirran rannoilla, pa- 
laamme takaisin Euroopaan ja jokapäiväiseen arki-elämään. 

Kuinka ihana ja kirkas olikaan se juhannuspäivä, jona hei- 
tin kodilleni jäähyväiset pitkiksi ajoiksi, ohjatakseni matkani Itä- 
meren yli Suomeen ja Venäjälle. Jos olet joskus jättänyt koti- 
lietesi ja ne joita rakastat, tietäen ettei sinulla vuosikausiin ole 
tilaisuutta saada mitään tietoja heistä, tuskin koskaan enää näh- 
däkään heitä, niin voit helposti ymmärtää, millä tunteilla minä 
viimeisen kerran syvennyin heidän silmiinsä, löytääkseni niistä 
kipinänkään verran toivoa iloisesta uudestaan kohtaamisesta. Niin, 
juhannuspäivä oli viehättävän valoisa, mutta mieleni oli liian 
synkkä puhjetakseen kyyneliin. Tuhantena ja yhtenä yönä päi- 
lyi sitten mielessäni tämä viimeinen vilahdus Tukholmasta, ja 
minä näin heidän seisovan rannalla, levottomina kohtalostani, 
ihmetellen tokko enää milloinkaan palaisin takaisin. 

Nyt ulahtaa höyrytorvi ja kohta kuljen huimaavaa vauhtia 
halki pyhän Venäjän, yli Moskovan ja yli mahtavan Donin, joka 
vyöryttelee sameita vesiään Mustaa Merta kohti. Kylä seuraa 
kylää niinkuin tähden lento — jokainen niistä on täynnä omia 
surujaan, omia ilojaan, särkyneitä toiveita, onnea ja kurjuutta 
kirkkojen sipulitornit tulevat näkyviin suurina, jäävät, pienene- 
vät, häipyvät taivaan rantaan pikajunan kiitäissä yhä eteenpäin 

kirkkailla kiskoillaan. Nyt jätämme jo jälkeemme Wladikauka- 
sin, tuon pienen kaupungin, jonka pölyisiä katuja minä 1885 
vastaleivottuna ylioppilaana harhailin. Yö on pimeä ja lämmin 
lähestyessämme = maailman suurinta = sisäjärveä, Kaspianmerta. 
Höyryhevon huo'unta kaikuu aron hiljaisuudessa, häikäiseviä 
salamoita iskee Kaukason vuoriharjoilla — voisi luulla, että siellä 
on kokonainen maailma pelkkiä tulivuoria, jotka eivät vieläkään 
ole meriensä välissä sammuneet. 

Petrovskissa, jossa kahdenkertainen aallonmurtaja sulkee 
sataman niinkuin jättiläiskravun saksiin, astumme komeaan siipi- 
höyrylaivaan, joka kuljettaa meidät tuon kirkkaan, suolaisen meren 
yli Krasnovodskiin, kaspiantakaisen rautatien lähtökohtaan. Kas- 
pianmeren sinivihreät aallot ovat viekkaita ja petollisia. Usein 
riehahtaa kirkkaalta ja tyyneltä taivaalta myrsky, tullen Aasian 
aavikoilta tai Kaukason harjoilta, ja saa meren myllertämään peljät- 
tävän kauheissa aalloissa. Ei kauvan sitten lähti eräs höyry meren 
yhdestä rannasta, mutta ei koskaan tullut toiseen, eikä kukaan 
tiedä mitään sen viimeisestä kamppailusta; se katosi jäljettömiin. 

Te luulette ehkä, että tällaisen myrskyisen merimatkan 
Jälestä suurella mielihyvällä nousee Aasian manterelle, astuissaan 
maihin Krasnovodskissa, »punaisten vesien» kaupungissa? Fi 
hetikään! Tämä kaupunki on melkein täysi vastakohta maalli- 
selle paratiisille. Ajatelkaa pientä pouhamaa tasakattoisine hökke- 
leineen, paria mitätöntä kirkkoa, ympärillä särkyneitä, elottomia 
vuoria ja keltaisia hiekkasärkkiä, ei puuta, ei ainoata ruohon kortta, 
ei edes pisaraa suolatonta vettä! Sitäkin tuovat rautatiejunat suu- 
rissa puu-astioissa sisämaasta. Olisi kauhein maanpako, jos täytyisi 
elää siinä ikävässä seudussa ja paistua pistävän auringon paahteessä. 
Kenraali Kuropatkin, sama mies jonka taistelua kaukaisessa 
idässä sittemmin sekä valkoinen että keltainen rotu jännityksellä 
seurasi, hän oli ollut kyllin ystävällinen lähettääkseen sähköteitse 
määräyksen Krasnovodskiin, että minun yksin käytettäväkseni oli 
annettava kokonainen rautatienvaunu aina radan loppukohtaan, 
Andischaniin saakka. Oli hauskaa kulkea sillä tavoin, uskokaa 
Pois; ei kissakaan saanut kurkistaa minun yksityiseen, pyörivään 


6 ITÄÄ KOHTI! 


majaani; konduktööri hankki minulle kylmää vettä kylpyä var- 
ten — ihana seikka sellaisessa kuumuudessa, joka varjossakin 
nousi 41 4 pykälään. Vaunussani oli sohvia, tuoleja ja kirjoitus- 
pöytä, se oli viimeisenä junassa ja voitiin helposti jättää mille 
asemalle vaan itse halusin, jos mieleni teki viivähtää jossain koh- 
dassa. Takimmaisen sillan katon alla saatoin istua siimeksessä, 
mietiskellä, antaa katseeni lipua junan jälessä ja tarkastella mai- 
semaa, joka yhä muuttui ja yhä katosi etäisyyteen, sinne, missä 
ratakiskot sulivat yhteen kuin neulan kärjeksi. 

Yhä on matkamme suunta itää kohti; ilma väräjää hehku- 
van kuumilla hiekkasärkillä ja yhtä kuuma on viima, jos kur- 
kistaa vaunun ikkunasta ulos — on kuin pistäisi päänsä leivin- 
uuniin. Fi vilaustakaan vihannoista keitaista, ei pienintäkään 
kasvin tuoksua, ei heikointakaan puron lirinää; ainoastaan ase- 
milla tarjotaan joitain kuumuudessa näivettyneitä kasviksia. 

Jymisten ja varovaisesti kulkee juna Amudarjan mahtavan 
paalusillan yli, joka kohdakkoin aijotaan muuttaa rautaiseksi. 
Tekee mieli heittäytyä noihin raittiisiin laineihin, joitten synty- 
perä on niin korkea, nehän ottavat alkunsa maailman katosta, 
ne ovat syntyneet häikäisevillä jäätiköillä ja levittävät vielä vii- 
meisen viileytensä alkuperäisestä kodistaan tänne hiekkaisen erä- 
maan tukauttavaan kuumuuteen. 

Sanomattomalla kiihkeydellä odottaa mieli sitä hetkeä, jol- 
loin aurinko laskee taivaansa rantaan, ja helpoituksen huokauk- 
sellä ahmasee katse sen viimeisen hohteen, joka vielä hetken 
"aikaa palaa hiekka-aaltojen harjanteilla. Hämärä on lyhyt, yön 
varjot sulkevat nopeasti aavikon syliinsä ja pimeys on erittäin 
sankea. Lämpö laskee vaan muutamia asteita, mutta sentään on 
tuntuvinaan koko lailla viileämmältä. Herään kuin horroksista, 
lukitsen oveni ja menen ravintolavaunuun syömään myöhäistä 
päivällistäni. Palattuani sieltä omaan vaunuuni riisuudun ilki 
alastomaksi, heittäydyn sohvalle ja alan lukea »Kolmea muske- 
tööriä», en ollenkaan sen vuoksi, että sillä valmistaisin itseäni 
vastaisiin seikkailuihin ja ryövärielämään, vaan ainoastaan siitä 
syystä, että se sattui olemaan ainoa kirja, joka oli joutunut käsiini. 

Vihdoin olemme Samarkandissa ja historiallisten muistojen 
pohjalla, Koska meillä on tilaisuus pari minuuttia katsella sen 
ihania moskeoita Timurin ajoilta, joitten vaiheilla minä 14 vuotta 
sitten kaksi viikkoa istuskelin piirustuskynä kädessäni, niin sallit- 
takoon minun lausua ainoastaan muutama sana, osoittaakseni 
teille, että Samarkand todellakin on ruhtinatar Keskiaasian kau- 
punkien joukossa. Tarinan mukaan perusti tämän kaupungin 
Afrosiab niminen sankari, mutta historian valossa ilmestyy se 
ensi kerran nimellä Maracanda (Strabo XI: 11) ja oli Sogdianan 
pääkaupunki siihen aikaan, jolloin Aleksanteri suuri valloitti 
nämä seudut. Jätettyään osan sotajoukostaan Baktraan vartioi- 
maan tätä maata, kääntyi Aleksanteri (Arrianon mukaan IV: 16) 
Oxuksen yli Sogdianaa vastaan. Hän jakoi koko voimansa vii- 
teen osastoon: itse asettui hän viidennen etunenään ja samosi 
halki maan Maracandaa kohti». Aleksanterin maine elää Keski- 
aasian kansantaruissa vielä tänä päivänä, ja moni ruhtinas Amu- 
darjan rannoilla sanoo sukunsa johtuvan hänen korkealta valta- 
istuimeltaan. Eräs pieni järvi Samarkandin läheisyydessä on 
2200 vuotta kantanut hänen nimeään: Iskender-kul. Kuinka 
ihmeellistä, että mies, joka kuoli nuorella ijällään, on niin voi- 
makkaasti voinut painaa nimensä kaikkien aikojen tietoisuuteen. 
Ainoastaan suuret uskontojen perustajat, jotka kaikki ovat lähte- 
neet Aasiasta, voivat tässä suhteessa kilpailla Aleksanterin kanssa. 

Vuonna 711 valloittivat araapialaiset Samarkandin ja 1219 
ryösti Dschengis-Khan saman kaupungin. Mutta uusi suuruuden 
aika alkoi sille Tamerlanin eli Timur ontuvan hallitessa, joka 
muistiinpanoihinsa kirjoitti: »suuren kuninkaan velvollisuus on 
laskea valtansa alle jokainen valtakunta, jossa kansa kärsii hallit- 
Sijansa sorrosta, ja siitä syystä vapautin minä Khorasanin ja puh- 
distin Farsin, Irakin ja Schaumin kuningaskunnat», ja jonka, 
kun oli kukistanut Bajasid I:sen sotajoukon, sanotaan sulkeneen 
tämän turkkilaisen sulttaanin rautahäkkiin ja näytelleen häntä niin- 
kuin metsänelävää kaikkialla missä kulki. Hän oli juuri aikeissa 
valloittaa Kiinan, kun kuoli 69 vuoden vanhana 17 p:nä helmi- 
kuuta 1405, jättäen jälkeensä suunnattoman suuren valtakunnan 


8 ITÄÄ KOHTI! 


ja kuolemattoman nimen. Tämän maailman valloittajan ruumis 
palsamoitiin myskillä ja ruusuvedellä, käärittiin liinavaatteihin ja 
asetettiin eepenholtsi-kirstussa sen hautamoskean holviin, jonka 
hän itse oli rakennuttanut ja jonka ihanan, viheriän kupoolin 
me nyt näemme rautatien asemalta. Koraaninlauseitten ja kunin- 
kaallisten arvonimien sekä urotöitten ohella on alabasterirelieefiin 
hänen haudallaan kirjoitettu: »jos minä vielä olisin elossa, niin 
vapisisivat ihmiset». 

Erämaitten kumuudesta päästyä on todellinen virkistys naut- 
tia tuoreesta ja rehevästä kasvullisuudesta Samarkandin ympäris- 
tössä. Jo 1200-luvun alussa kirjoitti runoilija Sadi rakastetulleen: 
»jos se tyttö Schirasista pitäisi sydäntäni kädessään, antaisin minä 
luomasta hänen poskessaan hänelle Samarkandin ja Bucharan», 
ja hän tahtoi sillä sanoa, että nämä kaksi kaupunkia olivat kaik- 
kein hienointa, mitä koskaan saattaisi morsiamelleen lahjahsi antaa. 

Mutta asemakellon soitto herättää meidät unelmistamme ja 
höyryveturi vie meidät taas jyskyen nykyaikaisiin arki-oloihin. 
Ja Samarkandikin vihreitten puutarhojensa, puhtaina välkkyvien 
fajanssi-kupooliensa ja suurien muistojensa keskellä jää meistä 
lännen puolelle ja katoo näkyvistä. 

Nyt olemme Andischanissa, rautatien loppukohdassa. Niin 
pitkälle olemme päässeet höyryn voimalla, ja vasta sitten, kun 
olemme jättäneet tämän viimeisen, itään päin osottavan tienviitan, 
vasta sitten tunnemme todellisesti, kuinka välimatka meidän ja 
n. s. sivistyneen maailman välillä kasvaa. 

Vanha uskollinen palvelijani Islam Baj odotti minua asema- 
sillalla pitkänä ja pyylevänä, varmana ja tyynenä, puettuna sini- 
seen halattiin ja kuningas Oskarin lahjoittama kultamitali rin- 
nassaan. Molemminpuolinen ilomme jälleen tapaamisesta tuntui 
voimakkaassa kädenpuristuksessa, ja paljon oli meillä sitten pu- 
huttavaa keskenämme; eikä kestänyt kauvan, ennenkuin turkin- 
kieli sujui minulta niinkuin ennenkin, oltuaan kaksi vuotta levossa. 
Islam Baj raukka! Enpä osannut sillä hetkellä aavistaa, kuinka 
onnettomaksi hänen kohtalonsa oli tuleva, ennenkuin ainiaaksi 
erosimme toisistamme. 


Aprrth-vivSeN 








Kisilsun ylitse. 


II. 


Vuorien ja hiekka-aavikoitten kautta Jarkent- 
darjalle. 


Matka Oschista Kaschgariin, Ferganan itäisimmästä Kiinan 
läntisimpään kaupunkiin on 45 ruotsin penikulmaa; mukava ja 
viehättävä tie johtaa Alai-solan Tong-burunin yli, ja kahdessa 
viikossa voi helposti ratsastaa tämän vuoritaipaleen. Aavikoitten 
kuumuuden jälkeen hengittää kahta suuremmalla nautinnolla 
raikasta ilmaa. Minulla oli 7 miestä ja 26 hevosta; Islam Baj 
oli »karavan-baschi», retkemme johtaja. Kaksi sievää ja pirteätä 
koiranpentua otimme mukaan Oschista; toisen nimi oli Dovlet, 
vonnellinen», toinen sekarotuinen puolivilli aasialainen, oli ni- 
meltään Jolldasch, »matkatoveri». Ne asustivat minun teltas- 
sani, söivät kanssani ja olivat pysyväisiä lemmikkiäni, ja kun 
vihdoin menetin ne, kaipasin niitä kun ihmisolennoita. Jolldasch 
kesti kuitenkin 24 vuotta ja näytteli yhtä karavaanimme pää-osista. 


VUORIEN JA HIEKKA-AAVIKOITTEN KAUTTA JARKENT-DARJALLE. II 


Irkeschtamin pienen linnoituksen luona kuljemme Venäjän 
ja Kiinan rajan yli ja ratsastamme siitä ihanaan poppeli- ja paju- 
metsään, jota kasvaa rehevänä Nagara-tjalldi joen rannoilla pysty- 
suorien kallioseinien välissä. Siinä suloisessa keitaassa, raittiisti 
lorisevien vesien vaiheilla täytyi meidän levätä vuorokausi; päivä 
on metsikossa viileä ja ihana, yö on juhlallinen kuin kuninkait- 
ten hautajaiset, varsinkin kun sattuu niinkuin nyt, että suuria 
puuvillakaravaania kulkee ohitse Kaschgarista päin. Sitä makaa 
ja kuuntelee selittämättömällä mielihyvällä etäällä kalkattavien 
kellojen kumeata kaikua, joka yhä lähenee ja yhä selvempänä 
kuuluu korvaan, lyöden vakavasti ja tyynesti niinkuin kameelin 
oma, juhlallinen astunta; ja kun katsoo pimeään yöhön, näkee 
mahtavia mustia haamuja kulkevan ohi niinkuin kummituksia; 
niitten astunta on pehmeä ja kuulumaton, mutta kellot kalahte- 
levat jymeästi ja kaiku vastaa samalla tavalla vuoren seinämistä. 
Vuoteellaan vielä kuulee niitten äänen, mutta sitten häipyvät 
ne vähitellen etäisten vuorien helmaan. Ehket ymmärrä, kuinka 
on mahdollista, että näitten yksitoikkoisten kellojen sointu voi 
vaikuttaa minun kuulohermoihini hypnootillisella voimalla, ja 
että muisto niistä voi johtaa ajatukseni valoisille ja hauskoille 
aloille? Mutta siitä on kaksikymmentä vuotta, kun kuulin sen 
ensi kerran, ja siitä saakka on se kaikunut korvissani halki elä- 
mäni, niinkuin taikasoitto. Kameelikellojen soidessa olen ratsas- 
tanut Bagdadista Kurdistaniin, jolla matkalla araapialaiset kulki- 
vat mielestäni liian hitaasti ja minä karkasin heidän seurastaan. 
Sillä retkellä otti Aga Muhammed Hassan minut avosylin vastaan 
ja antoi minulle rajattoman luottamuksensa vaan siitä syystä, että 
olin samaa kansallisuutta kuin Kaarle XII. Kameelikellojen kai- 
kuessa olen retkeillyt Khorasanin ja Turkestanin halki ja suun- 
nannut matkani Takla-makanin aavikoille, ja siellä ne soittivat 
hautajaisiin, sillä koko karavaani, lukuunottamatta itseäni ja 
kahta miehistäni, kuoli janoon. Ja kellojen soidessa olen samoti- 
nut läpi Mongoolian maan ja pohjoisen Kiinan. Kaikkia niitä 
Suruja ja iloja, joita pitkillä retkilläni on sattunut, on aina säes- 
tänyt sama kajahteleva soitto. Jos joskus hiljaisessa kodissani 

Nybrovikissä näen unta erämaasta ja siihen äkkiä herään, niin 
heti alan kuulostella täydellä todella, että missä on se kellojen 
kaiku, jonka pitäisi siihen yhteen kuulua. Kun kirkon kellot 
soivat hautuumaalle, ajattelen minä heti lähtöä erämaahan, ja 
kun samat kellot kutsuvat seurakuntaa kirkkoon, palaavat muis- 
toni erämaitten sunnuntaihiljaisuuteen ja jumalallisen vakavaan 
rauhaan Tiibetin vuorikupoolien alla. Ja tiedänhän minä, että 
minut itsenikin kerran kannetaan täältä kellojen soidessa, liene- 
vätpä ne sitten kirkon kellot tai karavaanin. Joka tapauksessa 
on se voittohymni, joka minulle on äärettömän rakas. 

Nyt olemme joen rannalla, jonka nimi on Kisil-su, »pu- 
nainen vesi», ja joka uomassaan vyöryttelee mahdotonta vesi- 
määrää, punaista ja paksua kuin velliä. Kun muutamat mie- 
histä turhaan ovat etsineet kaalamoa, on Kaderin vuoro koettaa 
onneaan. Päättäväisenä likistää hän kantapäänsä pienen, pörröi- 
sen kirgiisihevosensa kylkiin ja karahuttaa suoraa päätä raskaasti 
kohisevaan virtaan. Hevonen painuu yhä syvemmälle; nyt ylet- 
tyy vesi jo satulaan saakka; yhdessä pyöräyksessä katoovat mies 
ja hevonen jo kokonaan sameihin laineisiin; ainoastaan heidän 
päänsä pilkistävät vedestä; Kader on kietonut käsivartensa hevo- 
sensa kaulaan; molempia kuljettaa virta huimaa vauhtia alaspäin 
ja ensimmäisessä mutkassa näkyvät he pyörähtävän ympäri. Ar- 
vattavasti oli Kader tavalla tai toisella selviytynyt pälkähästä, sillä 
hetken päästä palasi hän rantaa pitkin hevostaan taluttaen, no- 
lona ja märkänä kuin uitettu koira. Niin ihmeelliseltä kuin 
tuntuukin, pääsimme sentään verrattain kuivina virran yli, sit- 
tenkuin olimme löytäneet sopivan kaalamon. 

Siinä karavaanissa, jolla syyskuun 5 pinä 1899 lähdin 
Kaschgarista, oli 15 oivallista kameelia, tusinan verran hevosia 
ja kokonainen joukko palvelijoita; hevosista ei ainoakaan palan- 
nut hengissä niistä kohtaloista, jotka meitä odottivat, kameeleista 
ainoastaan kaksi; uskollisina, arvokkaina ja vakanina astuivat ne 
ensimmäisestä päivästä alkaen varmoin askelin kuolemaa kohti, 
ja karavaanikellot soivat taas. Muhamettilaisista täytyy minun 
esitellä pari. Turdu Baj ja Faisullah, kaksi valkopartaista ukkoa 

Venäjän Turkestanista, olivat koko sen ajan, jonka minua pal- 
velivat, yläpuolella kaikkea kiitosta. Mutta Nias Hadji, vaikka 
olikin tehnyt pyhiinretken profeetan haudalle, näytti olevan täy- 
dellinen konna. 

Erittäin tahdon mainita parilla sanalla, kuinka kaksi länsi- 
siperialaista kasakkaa, Sirkin ja Tjernoff joutuivat mukaan tälle 
matkalle. Eräällä audiensilla huhtikuussa 1899 oli tsaari Niko- 





Sirkin ja Tjernoff. 


lai sanonut minulle, että hän tahtoi lähettää kasakkajoukkueen 
saattamaan minua matkallani »antaakseen minulle kaiken sen 
turvan ja varmuuden, joka oli inhimillisen voiman käytettävissä». 
Kun minä hiukan epäilin asiata, koska olin yksinomaan tottunut 
muhamettilaisiin palvelijoihin eikä minulla ollut mitään koke- 
musta kasakoista, ja sitten vielä pelkäsin mahdollisia vaikeuksia, 
jos kasakkain seurassa tulisin lähestymään Intian rajaa, hymyili 
tsaari ja sanoi, etten koskaan tulisi katumaan, jos seuraisin hä- 
nen neuvoaan: »sillä omilla matkoillani Intiassa, Jaapanissa ja 
Siperiassa», sanoi hän, »oli minulla kasakoita mukanani ja minä 

tiedän kokemuksestani, mihin ne kelpaavat». Minä kiitin sel- 
laisesta suuresta hyvyydestä. Samana päivänä, kello kahden 
aikaan, vietti hevoskaarti suojeluspyhänsä juhlaa ja keisari sekä 
suuriruhtinaat olivat mukana. Hetkeä myöhemmin sain minä 
kirjeen kenraali Kuropatkinilta käydäkseni niin pian kuin mah- 
dollista hänen luokseen. Juhlassa oli keisari antanut hänelle 
määräyksen minun kasakoistani, ja vaikka hän itse oli ehdotta- 
nut kymmentä, arvelin minä kumminkin kahdessa olevan kyl- 
liksi ja pyysin kenraalilta, että ne saisivat yhtyä minuun Lop- 
norin seuduilla 1 p:nä marraskuuta (v. 1.). Ne komennettaisiin 
tietysti joka tapauksessa baikalintakaisista kasakkajoukoista. Ja 
keisarin varman toivomuksen mukaan piti niitten olla burjaat- 
teja, laamalaista uskontunnustusta, »sillä sellaisista juuri teillä on 
oleva hyötyä Tiibetissä». 

Kun minun nyt piti lähteä Kaschgarista ja muutaman päi- 
vän päästä erota karavaanistani pyrkiäkseni Lop-nor maahan 
aivan toista, outoa tietä, ajattelin että juuri nyt olisivat kasakat 
olleet sopivaan tarpeeseen saattamaan karavaania, jonka mukana 
oli suurin osa minun tavaroistani sekä 300 kiloa puhdasta kii- 
nalaista hopeaa. Asia järjestettiin siten, että sain konsulaatin 
vartioväestä Kaschgarissa kaksi kasakkaa, joitten piti seurata mi- 
nua siihen päivään saakka, kunnes tapaisin burjaattilaiset ka- 
sakkani. 

Oli suuri onni, että sain nämä kunnolliset miehet seuraani; 
harvoin, tuskin milloinkaan olen tavannut sellaista uskollisuutta 
ja tottelevaisuutta, jota nämä miehet osoittivat koko sen ajan 
kuluessa, jonka olivat palveluksessani. Nämä oikeauskoiset ve- 
näläiset, aivan samoin kuin heidän burjaattilaiset kumppaninsa- 
kin, jotka myöhemmin yhtyivät meihin, voittivat minun roh- 
keimmatkin toivomukseni, mitä tulee sotilaalliseen järjestykseen, 
rohkeuteen ja kunnollisuuteen. Ja lähinnä sitä jumalallista suo- 
jaa, joka minua kaikilla matkoillani on seurannut, oli minun 
kiittäminen kasakoita siitä, että kaikki meni onnellisesti ja että . 
minä vaarallisissakin tilapäissä saatoin tuntea itseni turvalliseksi 
ja levolliseksi. Joka päivä siunasin minä keisaria, sillä hänen- 

hän aatteestaan ja määräyksestään minä olin saanut vartiomie- 
heni. Eikä heidän matkansa saisi minulle maksaa yhtään äyriä, 
niin oli heidän ylin herransa määrännyt. He saivat nostaa 
palkkansa kotiin palattuaan, heillä oli omat hevoset ja satulat, 
sekä kumpaisellakin Venäjän sotajoukossa nykyään käytetty uusi 
repeterikivääri ja tarpeeksi ampumavaroja. 

Päivä oli paahtavan kuuma, kun raskas matkueemme lähti 
Hiekka-portin kautta Kaschgarin muurien sisästä ulos. Paksuja, 
mustia sadepilven lonkareita purjehtii vuorilta alas, tulee äkki- 
näinen tuulen puuskaus, sitten toinen, hieno pöly lentää maan- 
tietä pitkin kuin pyrstötähti, ja raju-ilma puhkeaa myllertämään 
hurjalla voimallaan. Loistavat salamat halkovat häikäisevän kirk- 
kaina, monikoukkuisina mustaa taivasta, ukkonen jyrähtelee huu- 
maavalla räiskeellä, vettä putoaa paksulta kuin seivästä maahan 
ja muutaman minuutin kuluttua ovat kaikki paikat muuttuneet 
yhdeksi ainoaksi savivelliksi. Hevoset ja miehet, kameelit ja 
kuormat ovat likomärkiä, vettä valuu joka vaatteen poimusta, 
sitä on saappaat ja joka kohta täynnä. Tie muuttuu limaskai- 
seksi ja liukkaaksi, ja kameelit pehmeillä, tasaisilla jalkapohjil- 
laan eivät tahdo pysyä siinä pystyssä. Niitä liukahtaa kumoon 
milloin yksi, milloin toinen, kuormineen päivineen, niin että 
mäki mäiskähtää. Siinä juostaan ja huudetaan sikin sokin, ja 
kun kameeli vihdoin on saatu jaloilleen taas, on koko hänen 
toinen kylkensä paksun, keltaisen liejun peittämänä. Sen kyllä 
sadevesi piankin huuhtoisi pois, mutta ennenkuin se on ehtinyt 
tapahtua, tekee tuo mahtava eläin uuden kuperkeikan. 

Ukkonen mennä jyristää pois tasangon yli niinkuin jätti- 
läistykistö. Oli niinkuin taivas olisi tahtonut jymähtävällä ka- 
nuunan laukauksella tervehtää meidän lähtöämme tuhansiin tun- 
temattomiin vaaroihin ja huomauttaa meille, ettei täällä maail- 
massa rankaisematta astuskella palmujen siimeksessä -— ei, kuin 
piilipajujen ja poppelien alla Itäturkestanissa. Hauska alku, ajat- 
telin minä; onneksi olivat valokuvanslevyni ilmaapitävissä laati- 
koissa ja kaikki tieteelliset koneeni myöskin hyvin suljettuina. 
Muut tavarani olivat vähemmän vedenarkoja. 

Ehkä on minun mainittava jotain matkalaukkujeni sisäl- 
löstä, jotka nyt pyörähtelivät likaan ja niin perinpohjaisesti liko- 
sivat. Niissä oli muistiinpanokirjoja ja piirustustarpeita run- 
saasti kolmeksi vuodeksi, vaatteita ja villapeitteitä, vuode, purje- 
kankainen vene, säilykkeitä ja keitto-astioita, työkaluja, jauhoja, 
vihanneksia, leipää, riissiä koko karavaanin tarpeeksi, suuri 
joukko halatteja, kankaita, lakkeja ja muuta pikkutavaraa lah- 
jaksi alkuasukkaille. Valokuvauslaitoksia yksinään oli kokonai- 
nen kameelin kuorma. Tupakkaa oli niin runsaasti, että sen 
piti riittää itselleni ja kasakoille koko retken ajaksi, mutta viiniä 
tai paloviinaa ei saanut karavaanin mukana olla tippaakaan ; sillä 
tehdä itsensä riippuvaksi alkohoolista, on ainakin kirouk: ksi, 
mutta tällaisella matkalla, jossa jo itsessään on tarpeeksi poinis- 
tuksia, on se kerrassaan hyljättävä. Miehet, jotka voivat olla 
ilman sitä, ovat sekä sivistyneissä että sivistymättömissä oloissa 
parhaat, sanomattakaan sitä, että kurjuuden orjat sekä ruumiil- 
taan että sielultaan eivät ole muuta kuin eläimiä. Meidän jou- 
kossa ei yksikään kaivannut väkijuomia, enkä kasakkainkaan 
kuullut koskaan mainitsevan siitä sanaakaan. Kuri ja järjestys 
vallitsi meillä sellainen, joka on välttämätön kaikkien suurien 
yritysten onnistumiselle. 

Ja muuten tiedätte te kyllä hyvin, että kun pitkiksi ajoiksi 
joutuu. kokonaan erotetuksi muusta maailmasta, niin sitä täytyy 
olla mukana jos jonkinlaisia kapineita, ja varsinkin sellaisia, joita 
luulee tarvitsevansa. En voi tässä luetella kaikkia; ajatelkaa vaan 
sellaisiakin tarpeita kuin köysiä, astioita, lapioita, kuokkia, 
sekä työkaluja, joita tarvitsee särkyneitten kohtain korjaamiseen 
Melkoinen paino tulee myös teltoista, miehistön peitteistä, kivää 
reistä ja ampumatarpeista. Elkääkä millään mokomin unohtako 
apteekkilaatikkoa; itse en sitä koskaan tarvitse, mutta muhamet- 
tilaiset luottavat siihen sokeasti; ja jos joku karavaanista kuolee, 
ei toisia ainakaan saa päästää siihen luuloon, ettei häntä kaikilla 
mahdollisilla keinoilla olisi koetettu pelastaa. 

Kirjastoni ei ollut suuri — milloinka sitä käyttäisin; ai- 
noastaan joitakuita fysikaalis-maantieteellisiä sekä buddan oppia 

koskevia teoksia, muutamia romaaneja, Fritiofin Satu, Vänrikki 
Stool, Ruotsalaisia Kuvia, Ruotsin Historia, sekä niinkuin aina 
ennenkin, Raamattu ja se sama Virsikirja, joka kaikilla retkilläni 
oli ollut mukanani ja nyt jo hyvin kulunut. 

Kiinalaisten paperilyhdyt basaarikujissa olivat jo sytytetyt, 
kun lokaista tietä kuljimme Jangi-schahrin pohjoisen kaupunki- 
muurin ohi, ja vähän ajan päästä asetuimme yöksi erääseen 
karavaani-serajiin tien vieressä. Muutamia päiviä kuljettuamme 
olimme päässeet Kaschgarin ja Jarkent-darjan välisen aavikon yli 
ja pystytimme seisovan leirin Lajlik:nimisen pienen kylän luo 
virran vasemmalla rannalla. 





Englantilainen vene Panggong-tso joella länsi Tiibetissä. 


II. 
* — Laivatelakka. 


Luoteisen Tiibetin ja itäisen Pamiirin ylänkömailta kokoon- 
tuu jäätiköistä, sulaneesta lumesta, lähteistä ja sateesta kaikki se 
vesi, joka sitten avaraan laaksoon yhtyneenä muodostaa sen suu- 
ren virran, jota yläjuoksunsa eri kohdissa nimitetään eri nimillä: 
Serafschan, Raskan- eli Jarkent-darja. Kun se vielä saa lisävoi- 
mia sivujoistaan, on se tarpeeksi vuolas halaistakseen koko Itä- 
Turkestanin hiekka-aavikon ja laskee vihdoin Kara-koschunin 
järveen. 

No kuulkaahan nyt minun matkasuunnitelmani! Mitä var- 
ten, niin ajattelin, lähtisin samoilemaan niitä teitä erämaitten 
kautta, jotka jo entuudestaan hyvin tunsin? Fikö tämä joki, 
joka tuhansia vuosia on ainoastaan omaksi huvikseen vesiään 
vyörytellyt, nyt vihdoin saisi antautua minun palvelukseeni? Sen 

savensekainen vesi virtaa joka tapauksessa itään päin; miksi se 
ei voisi kantaa minua hartioillaan, koska minullakin on sama 
matkasuunta? Tosin oli varovainen viisaus, joka ei oikeastaan 
kuulu minun luonteeseeni, sanonut minulle, kun tästä keskustel- 
tiin: oletko mieletön, etkö käsitä, että aluksesi kaatuu koskissa, 
että se yhtenään tarttuu matalikoille ja että sinä, kun tiesi tavalla 
tai toisella sulkeutuu, olet auttamattomasti hukan oma tuntemat- 
tomassa maassa, jossa ei ole ihmisiä eikä hevosia. Ja minä olin 
vastannut: kaikki tämä on totta, kaikki tämä voi tapahtua, mutta 
seikkailut ja vaarat ovat juuri ne, joita tarvitsen, voidakseni oikein 
hyvin, ja huolimatta sinun hyvistä neuvoistasi, sinä varottava 
ääni, lähden minä virran mukaan sille kahdensadan penikulman 
taipaleelle, joka erottaa minut siitä kohdasta, missä sama virta 
vihdoin väsähtää taistelussaan hiekka-erämaan kanssa. 

Fi ollut moista elämää Lajlikissa ollut koskaan, kun mei- 
dän suuri karavaani majaili joen vasemmalla rannalla. Koko 
seudun väestö tuli tietysti katsomaan näitä outoja muukalaisia, 
joitten toimista ja tarkoituksista heillä oli varsin hämärä käsitys. 
Jo ensimmäisenä aamuna määräsin minä, että oli kiireesti han- 
kittava sellainen suuri lautta, jommoisilla Jarkentin seuduilla siirre- 
tään karavaaneja ja tavaroita joen yli — muuten joutuisivat 
paikkakunnan ylimykset tekemisiin minun hyvän ystäväni, Kasch- 
garin kiinalaisen kuvernöörin Dao-tajin kanssa. 

Odotellessani lauttaa, tein minä Sirkinin kanssa koematkan 
pienellä purjekangas-veneelläni. Se kulki kevyesti jä miellyttä- 
västi virran pyörteitten mukana alaspäin. Kummallinen näkö- 
häiriö pettää silmän. Vene pysyy harmaansekaiseen veteen kat- 
sellen ihan paikallaan, mutta rantojen metsä kulkee sentään hyvää 
vauhtia ohitsemme. Kaikki on ympärillämme hiljaa ja alallaan, 
ja sentään lipuu vene yhä eteenpäin. Tämä antoi minulle suloi- 
sen esimaun vastaisesta matkastani. Mitä oli rautatievaunu, mitä 
höyrylaiva, mitä purjevenekään tähän verraten — ainoastaan 
ilmapallon gondooliin, joka liitää avaruuksien halki, saatoin ver- 
rata veneemme äänettömän, nopean ja samalla kuitenkin niin 
rauhallisen kulun. 

Mutta matka pitenee, emmekä ollenkaan ajattele, että mei- 
dän on palattava takaisin samalla veneellä. Laskemme rantaan, 
Sirkin juoksee metsään ja löytää sieltä hevosen. Hän istuu sel- 
kään, ottaa kokkaköyden käteensä ja alkaa matalassa vedessä 
ajaen sillätavoin hinata venettä vastavirtaa leiriin päin takaisin. 
Mutta ranta muuttuu syvemmäksi, vettä on jo hänen vyötäisiinsä 
saakka ja hän kauhistuu, kun hevonen yhtäkkiä kadottaa poh- 
jan jalkainsa alta ja alkaa painautua virran mukaan, hän heittäy- 
tyy uimaan ja koettaa päästä veneeseen, mutta vaipuukin samassa 
pinnan alle näkymättömiin! Minä tunsin kuinka kalpenin ja 
jäykistyin. Pitääkö minun kunnollisen kasakkani hukkua juuri 
tällä hetkellä, jolloin kaikki näytti niin iloiselta ja lupaavalta, 
vetääkö hänet pyörre mukanaan tähän jättiläisvirtaan, meneekö 
tässä ihmishenki tarpeettomasti aivan silmäini edessä. EFi, Juma- 
lalle kiitos, hetkisen kuluttua on hän pinnalla taas ja ui venettä 
kohti, minä ojennan hänelle airon ja hän on pelastettu. 

Kun vihdoinkin saavuimme leiriin, oli siellä liikettä ja elä- 
mää. Lautta oli valmiina ja se sauvottiin joen toiselle rannalle, 
mihin nyt laivatelakka piti asetettaman. Mutta ei ollut aivan 
helppoa saada nostetuksi tätä raskasta joki-alusta korkealle ranta- 
äyräälle, ja satakunta miestä tarvittiin, ennenkun se puu-alustoita 
myöten saatiin nousemaan. Miehet lauloivat, että työn piti su- 
juta paremmin, ja Häkim Bek, heimon päämies, seisoi keskellä 
lauttaa, ei ainakaan keventämässä sitä, mutta vaikuttaakseen vetä- 
jiin korkealla läsnäolollaan. Hänellä oli kädessä pitkä ruokokeppi, 
jota hän heilutteli ja paukautteli kuin sirkuksen johtaja. 

Tuossa tuokiossa olivat lautan sisustustyöt täydessä käyn- 
nissä. Minä tahdoin saada sen oman mieleni mukaiseksi, haus- 
kaksi, mukavaksi ja samalla käytännölliseksi asunnoksi koko sille 
kuukausia kestävälle matkalle, jonka se tulisi kotinani olemaan. 
Puusepät: touhusivat aamusta iltaan ja antoivat laululla vauhtia 
sahalle ja kirveelleen. Kipinät säkenöivät pienestä pajasta, joka 
tätä tarvetta varten oli pystytetty rannan pensaikkoon. Pienet 
karavaanit toivat lankkuja ja muuta puutavaraa, ja toisia tuli 
lukemattomia = pitkin päivää pelkästään katselemaan meidän 

muhkeata alustamme. Niillä oli tavallisesti mukanaan hedelmiä, 
leipää, riissiä, munia ja lampaita lahjaksi meille, mutta kaikesta 
heille sentään maksettiin. Vihdoin kävi heidän uteliaisuutensa 
meille liian kalliiksi, ja kun siten olimme saaneet ruokavaroja 
kokoon jo pitemmäksi aikaa, täytyi minun juhlallisesti selittää, 
et'emme suurimmalla kiitollisuudella enää voineet ottaa vastaan 
heidän lahjojaan. 

Teitä kaiketi haluttaa kuulla, minkä näköinen lauttamme 
lopultakin oli. Kokkapuoli varustettiin kannella ja sille asetet- 
tiin minun telttani; keski-alukselle rakennettiin ohuista laudoista 
kuusikolkkainen kajuutta, joka peitettiin kahdenkertaisella mus- 
talla huovalla. Peräkannelle sijoitettiin suurin osa muonavaroja 
ja siellä oli myös minun palvelijaini makuutilat. Pitkät päivät 
jokiretkellämme istuivat ne miehistä, jotka eivät olleet työvuo- 
rossa, pienen pyöreän tulisijan ympärillä ja keittivät siinä ruo- 
kaansa; kun pakkanen syksymmällä ja talvella tuli purevaksi, 
loimusi siinä valtava nuotio. 

Musta kajuutta keskilautalla oli minun laboratoriumini, 
jossa valokuvauslevyjä kehitettiin; siinä oli pitkin seiniä pöytiä 
ja hyllyjä, täynnä pulloja ja kaikenmoisia esineitä. Lattialla oli 
useita puu-astioita täynnä vettä ja katolla suuri amme. Ammeesta 
laskettiin letkua myöten vettä kajuutassa olevaan samovaariin, 
jonka kranan alla levyt huuhdottiin. Seinät varustettiin kolmella 
ikkunalla siltä varalta, että pakkanen syksyllä pakottaisi minut 
pysymään sisällä. 

Teltassa oli kaksi päällekkäin asetettua matkakirstua kirjoi- 
tuspöytänä ja tuolina kameran päällyskotelo. Siinä minä istuin 
kuin kiinninaulattuna koko pitkän matkan ja merkitsin karttaan 
tuon mahtavan virran kaikki rannat ja saaret, metsät ja vuoren- 
korkuiset hiekkasärkät. Koko etukansi, missä teltta sijaitsi, oli 
peitetty komealla Khotanilaisella matolla; muuta huonekalustoa 
oli minun mukava kenttävuoteeni ja pari laatikkoa tärkeitä tie- 
— teellisiä koneita. 

Sitten tehtiin Lajlikissa vielä uusi, pienempi lautta suu- 
rempaa ruokavarastoa, niinkuin leipää, jauhosäkkejä, vihanneksia, 

hedelmiä, lampaita ja kanoja varten. Ja niinkuin sievonen maa- 
talo kellui se Tarimia pitkin ja pian tottuivat sen asukkaat kat- 
selemaan, kuinka rannat liitivät ohi. Kanat antoivat minulle 
munia aamiaiseksi, kukko herätti minut päivän työhön ja osoitti 
siinä sellaista täsmällisyyttä, kuin olisi ollut koko laivaston yli- 
amiraali. 

Ennen lähtöämme Lajlikista kutsuimme kaikki lähikylien 
etevimmät miehet sekä omat työmiehemme suuremmoisiin kemui- 
hin, joissa lampaan lihaa, höyryävää riissipuuroa ja teetä oli 
enemmän kuin riittämään saakka. Pimeän tullen ripustettiin 
telttien väliin kiinalaisia paperilyhtyjä, ja soittokunta, jossa oli 
rumpuja ja jousisoittimia, kaijutti tyyntä, hiljaista iltaa yksitoik- 
koisen surumielisesti. Minun mieleeni johdatti tämä itsessään 
kylläkin miellyttävä musiikki surullisia muistoja. Samat miehet, 
jotka nyt istuivat ja jymistivät rumpujaan, olivat neljä vuotta 
sitten samalla tavalla juhlineet kunniakseni, kun lähdin silloiselle 
kamalalle erämaaretkelleni. Kuinka paljon valoisammat olivat- 
kaan nykyiset matkatoiveemme! Emme ainakaan kuolisi janoon, 
sillä öin ja päivin tulisi ajatuksiamme ja puheitamme säestämään 
virran kohiseva vesi. Fikä lentohiekka suinkaan tulisi täyttä- 
mään keuhkojamme, vaan me saisimme hengittää Tarimin met- 
säisten rantojen raittiisti tuoksuavaa ilmaa. 

Tanssijattaret alkoivat nyt lyhtyjen himmeässä valossa piiri- 
tanssin, heilutellen ruumistaan epämiellyttävissä, nykäisevissä 
liikkeissä. Heillä oli päällään pitkät, valkeat liinakauhtanat ja 
heidän hiuksensa riippuivat paksuina, mustina palmikkoina. He 
huojuivat lyhtyjen keskellä äänettömästi, pitkäveteisesti ja kevyesti, 
ja antoivat meille kuvan elämästä, joka on tanssinut ohitsemme, 
ennenkuin olemme aavistaneetkaan. Toisinaan näkyi heistä vaan 
musta varjo, toisinaan olivat he kuin valkeat aaveet, heilutellen 
käsivarsiaan; soitto, laulu, tanssi — katoovaista, mutta kuitenkin 
ijäti nuorta; päällämme kaareili taivaan mahtava laki kiiluvine täh- 
tineen; ei heikoinkaan tuulen henkäys häirinnyt luonnon rauhaa. 

Olivatko he kauniita! Tietysti, tanssijattaret ovat aina kau- 
niita. Niin luulin ainakin minä, kun näin heidän piirteensä 

lyhtyjen himmeässä valossa. Heidät piti myös valokuvaus- 
koneella ikuistettaman ja minä pyysin heitä sitä varten kohte- 
liaasti saapumaan takaisin seuraavana päivänä. Mutta nyt nosti 
aurinko julmana ja lahjomattomana sen hunnun, joka hämärässä 
oli tehnyt heidät kauniiksi — siinä oli kolme vanhaa akkaa, joit- 
ten ei koskaan pitäisi tanssia muulloin kuin kuutamolla. 
Syyskuun 17 p. oli lähtömme suuri päivä, jona minun piti 
alkaa aina unohtumaton matkani, matka täynnä runollisuutta ja 

mukavuutta, iloisia muistoja ja tärkeitä havainnoita, matka, joka 
kaikille uskomattomille oli todistava, että keskisen Aasian erä- 
maitten halki voi sittenkin kulkea — vesitietä. Jonkun verran 
vavistusta sydämmessä sille kumminkin lähdettiin, sillä nyt oli 
minun kolmeksi kuukaudeksi erottava karavaanistani, suurimmasta 
osasta tavaroitani, melkein kaikesta hopeasta, palvelijoista ja mo- 
lemmista uskollisista kasakoistani. Mukaani lähti ainoastaan 
Islam Baj ja eräs nuori Kader, joka oli kirjoitustaitoinen ja sen 
vuoksi seurasi minua turkinkielisenä kirjurinani. Mutta onnis- 
taisiko meitä koskaan kuljettaa raskas aluksemme virtaa pitkin 

kaksisataa penikulmaa, suostuttuun yhtymiskohtaamme! —Pääsi- 
simmekö kaikkialla eteenpäin, vai emmekö tarttuisi jossain keski- 
tiessä karille, johon meidän täytyisi jättää aluksemme ja koettaa 
jalkapatukassa etsiä ihmisasunnoita? Eikö ole mahdollista, että 
tällä pitkällä matkalla jossain sattuu vastaamme koskia ja vesi- 
putouksia, joissa saatamme tehdä haaksirikon ja menettää koko 
omaisuutemme? Ja eikö talvikin jäineen saata epuuttamattomasti 
huutaa meille seis! ennenkun olemme määrän päässä? 





Telttani sisustus lautalla. 
(Oikealla kirjoituspöytä, vasemmalla vuode ja sauvamies Palta.) 


Kaikki nämä olivat tulevaisuuden kysymyksiä ja pitivät 
meitä lakkaamattomassa jännityksessä. Mutta yhä vielä paistoi 
syksykesän aurinko lämpimänä ja kirkkaana, yhä vielä oli joki- 
vesi lauhkeaa ja vietteli meidät tuontuostakin suoraan aluksemme 
kannelta uimaan, yhä vielä hymyilivät metsät täydessä vihannuu- 
dessaan kummallakin puolen leveää, kimaltelevaa vesiväyläämme. 

Annan viimeiset määräykseni karavaanimiehilleni ja heidän 
johtajalleen Nias Hadjille; heitän heille ja heidän vartijakasakoil- 
leen hyvästit, ja kun kameelikellojen kaiku on hävinnyt metsik- 

koon, astumme mekin upeaan laivaamme, joka hiekkasärkän alla 
levottomana tempoo köysiään. 

Päivä oli jo iltapuolla, kun vihdoin kaikki solmut olivat 
irrotettuina, virtaava vesi tempasi voimakkaasti aluksemme ran- 
nasta ja hyvää vauhtia alkoi se painautua mahtavan joen mukana. 

Tahdotteko kuulla, miltä elämä lautallamme näytti? Ko- 
"kassa, aivan kirjoituspöytäni edessä seisoo Palta, roteva turkki- 
lainen, jäntevissä käsissään kuutta metriä pitkä sauvoin, jolla hän 
kääntää suuntaamme, jos virta liian kovaa vauhtia alkaa meitä 
viedä veden uurtamia rantoja kohti. Perässä seisoo kummassa- 
kin lautan kolkassa samoin sauvamies. Miehistö on täysilukui- 
nen, jos vielä nimitän Kasimin, joka yksinään ohjaa muona- 
lauttaa ja jonka tehtävänä on tavan takaa tarkastaa veden sy- 
vyyttä ja varottaa meitä laskemasta matalikoille. Matkustajina 
ovat Islam ja Kader, jotka. istuvat ja soittavat suutaan peräkan- 
nella; ei, he eivät istu vielä, he seisovat ja katsoa ällöttävät 
ihmetellen virtaa edessään ja tätä kummallista matkan tekoa. 
Vasta muutaman päivän kuluttua, kun ovat mukautuneet oloonsa, 
katselevat he asioita levollisemmin. Vielä on matkustajain luet- 
telossa välttämättä mainittava nimet Jolldasch ja Dovlet, minun 
lempikoirani, jotka ovat uskollisena seuranani teltassa — paitse 
liian kuuman sään vallitessa, jolloin he ryömivät etukannen alle 
viileämpään paikkaan. 

Kirjoituspöydällä on suloisessa epäjärjestyksessä kompasseja, 
dioptereita, kello, kiikari, harppa ja joukko kyniä, sekä kappale 
valkeata paperia — ensimmäinen kartta, johon yksi joen mutka 
toisensa jälkeen merkitään samassa järjestyksessä kuin matkam- 
mekin etenee. Ja täällä minä istun ja vaanin niinkuin hämä- 
häkki verkostaan, ettei ainoakaan esine rannoilla tai liejumatala 
itse joessa pääsisi huomaamattani ohi. 

Emme olleet päässeet pitkälle, kun jo rannat olivat kirja- 
vina maan asukkaita, helmat täynnä melooneja, leipää ja muita 
hyviä tavaroita; mutta kun meillä on tarpeeksi ruokavaroja, 
emme suotta anna viivyttää itseämme; he katselevat nenä pitkänä 
muutaman metrin päästä, kuinka me hyvää vauhtia laskemme 

heidän ohitsensa. Emme kuitenkaan päässeet kokonaan vapaaksi 
verotuksista, sillä seuraavassa virran mutkassa oli taas vastassamme 
joukko kansaa ruokatavaroitaan tarjoomassa. Turhaan koetimme 
välttää heitä ja saada lauttamme syvempään veteen, sillä ennen- 
kuin tiesimme asiastakaan, olivat he kahlanneet jokeen, seisotta- 
neet lautan, ja pinosivat nyt tuomisiaan minun kirjoituspöytäni 
ääreen. Saatuaan hyvät rahat tavaroistaan, juosta molskuttivat 
he samaa tietä takaisin rantaan ja nauroivat siellä makeasti on- 
nistuneelle kepposelleen. 

Pari joen polvea jää vielä taaksemme, aurinko alkaa tehdä 
laskuaan ja meidän on aika asettua yöteloille. Minusta ei tämä 
homma ollut koskaan tuntunut niin murkattomalta kuin nyt. 
Saatte kyllä tuonnempana kuulla, kuinka isopuuhaista ja vaiva- 
loista on yöpyä mailla matkatessa suuren karavaanin kanssa, kun 
täytyy purkaa ja järjestää kaikki kuormat, pystyttää ja »sisustaa» 
teltit ja sitten vasta ruveta illallisen valmistukseen. Nyt ei tar- 
vinnut muuta kuin komentaa »seis», kun sattui sopiva valkama- 
paikka olemaan näkyvissä. Palta painoi sauvansa joen pohjaan, 
iski kantapäänsä tukevasti etukanteen ja käänsi voimakkailla käsi- 
varsillaan lautan kulkemaan perä edellä kaaressa rantaa kohti; 
köysi kädessä hyppää joku toisista miehistä maalle ja pian on 
alus ankkuroitu kantoon tai johonkin puuhun; sitten kiinnitetään 
se vielä parilla varaköydellä, ettei yön kuluessa irtaantuisi ajolle. 

Nyt alkaa vilkas hyörinä pienessä yhteiskunnassamme. 
Eväsvakkoja ja keittoastioita kannetaan maihin; lapioilla ja kir- 
veillä raivataan viidakkoon pieni aukeama, pian leimuaa iloinen 
nuotio iltahämärässä ja miehet levittelevät makuuvaatteitaan sen 
ympärille; vaskiset teekeittiöt nostetaan hiilustalle ja keskelle ase- 
tetaan rautainen kolmijalka pataa varten. Sillä aikaa teurastetaan 
ensimmäinen lammas; sen jalat sidotaan yhteen, teurastaja tart- 
tuu vasemmalla kädellään sen turpaan ja oikeallaan painaa kyl- 
män teräksen sen kurkkuun. Sitten nyljetään uhrilammas, ja 
se tapahtuu siten, että teurastaja ensiksi leikkaa pienen reijän 
sen kupeeseen ja puhaltaa siitä koko keuhkojensa voimalla ilmaa 
sisään; lampaan ruumis turpoo ja paisuu pyöreäksi kuin pallo, 

ja kun sitten käydään puukoilla käsiksi, irtaantuu nahka lihasta 
aivan kuin itsestään. 

Sitten palotellaan lammas ja muutamia parhaita paloja lei- 
kellään ihan hienoiksi viipaleiksi patamuhennusta varten, joka 
ruokalaji lähes kolme vuotta tuli olemaan minun tärkeimpänä 
ravintonani ja sen tähden ansaitsee tässä oman lyhyen selityk- 
sensä. Kun pata on puhdistettu ja asetettu tulelle, heitetään 
siihen muutamia rasvapaloja vasta teurastetusta lampaasta, ja kun 





Naisia ja lapsia kahlaa lahjoineen lautallemme. 


ne ovat hyvin sulaneet, pannaan siihen lihaviipaleet ja vihan- 
neksia, varsinkin sipulia ja hienoksi hakattuja porkkanoita sekä 
valkojuurikkaita. = Sillä aikaa pesee kokki puu-altaassa riissin 
puhtaaksi, lisää sen keitokseen, täyttää sitten koko padan vedellä, 
ja asettaa tiiviin kannen päälle. Kun vesi on kiehunut kuiviin 
ja riissi kohtuullisesti turvonnut, on muhennus valmista, ja — 
sen voin vakuuttaa — herkullista. Se oli ainoa ruokalaji, johon 
en koskaan kyllästynyt, ja sitä asetetaan valtava annos kirjoitus- 
pöydälleni karttojen ja kompassien keskelle; leipä, tee, maito, 
munat, päärynät ja meloonit täydentävät ruokalistani. Dovlet 

ja Jolldasch ovat pöytäkumppaniani ja katselevat jännityksellä, 
päätään kallistellen minun rajatonta ruokahaluani. Ja kun se on 
tullut täytetyksi ja iltasikaari röyhyää hampaissani, tulee heidän 
vuoronsa; lihapaloja ja luita tuodaan sisään ja minä pistelen niitä 
omakätisesti nälkäisten matkatoverieni kitaan. 

Nuotiolla vallitsee ihmeellinen hiljaisuus; se tulee siitä, että 
muhamettilaisilla ei ole aikaa turisemaan, he kun yhteisestä ku- 
pistaan ahmivat sormin muhennusta suuhunsa. He alkavat ate- 
riansa »Bismillah rahman errahim'illa» — Jumalan, vanhurskaan 
ja armollisen nimessä, ja kun ovat nousseet syömästä, pyyhkivät 
he partaansa, tai sen puutteessa paljasta leukaansa, ja huutavat 
yhdestä suusta: » Allahu ekbar» — Jumala on suuri! 

Heti illallisen jälkeen asettuvat he levolle, ryömivät mel- 
kein ilki alastomina peitteittensä sisään nuotion ympärillä, ja 
ahavoituneina, vaskenkarvaisina muistuttavat heidän naamansa 
nuotion punertavassa valossa intiaaneja, jotka siinä lepäävät päi- 
vän ponnistuksista. Kauvan olivat he jo rannalla nukkuneet ja 
kuorsata jyristäneet niinkuin joku sahalaitos, kun minä vielä istuin 
pöytäni ääressä ja kirjoittelin muistoon päivän tapahtumia. Tel- 
tan ovivaate oli auki ja pimeä yö katseli vapaasti minun yksi- 
näiseen, kelluvaan majaani. Yön syvää ja juhlallista hiljaisuutta 
häiritsee silloin tällöin ainoastaan joku hiekkarepeämä, kun vir- 
ran uurtama rantatörmä jossain kohdassa lohkesi veteen. Hytty- 
setkin, jotka auringon laskussa olivat tanssineet verenhimoista 
tanssiaan, olivat menneet levolle. Virran uoma aukeaa pohjoista 
kohti niinkuin leveä katu, ja kuu leikkii hopeasäteineen sen pin- 
nalla. En voinut irtautua tästä suurenmoisesta taulusta, vaan 
istuin tuntikausia valveilla ja nautin oman rauhoitetun rantani 
lumoovasta hiljaisuudesta; oli kuin rauhan enkelf olisi liidellyt 
maitten yli tänä ihanana yönä. Jostain kaukaa kuuluu koiran 
haukunta, omat koirani alkavat vihaisesti murista, ja heränneenä 
syvistä tulevaisuuden mietteistä suljen telttani aukon ja laskeu- 
dun levolle. Unen rauhallisuutta lisäsi tieto siitä, että lautallani 
olin täydessä turvassa skorpiooneilta sekä muilta maan matelijoilta. 

IV. 
Lumottu metsä. 


Ei kestänyt monta päivää, ennenkuin huomattiin, että kesä 
oli mennyt. Siellä kotona olivat syreenit jo kauvan sitten la- 
kastuneet, nyt seurasi Tarimin rantojen rehevä kasvullisuus hei- 
dän esimerkkiään. Kun heräsimme auringon noustessa syys- 
kuun 20 pinä, näytti taivas sangen uhkaavalta. Yö oli ollut 
kylmä ja ilma oli täynnä syksyn enteitä, jotka saivat lehdet kel- 
lastumaan. Maisema oli kuin hämärän peitossa, ja vaikka voi- 
makas, itäinen vihuri oli hajottanut usman, eivät tamariskit eikä 
korkea kaislikko lähimmällä rannalla tulleet sittenkään täysin 
kirkkaina näkyviin. Tuuli oli vastainen ja siksi kova,. että mei 
dän täytyi pysytellä rannalla ja odottaa kärsivällisesti. Ja kun 
vihdoinkin pääsimme liikkeelle, loiskuivat laineet sointuvasti laut- 
tamme keulaa vastaan, jossa Palta istui sauvoimineen ja hyräili 
surumielistä laulua kuninkaasta, joka miehineen oli joutunut ih- 

meellisiin seikkailuihin. Islam Bajlla taas, kun päivän hetket 
kuluivat hitaasti, oli tapana soudattaa itsensä veneellä maihin ja 
samoilla siellä metsiä; usein toi hän sieltä tullessaan saalista, fa- 
saaneja ja suorsia. Kun hänen ei tarvinnut seurata kaikkia joen 
mutkia, suoristi hän tavallisesti ne; ja joskus sattui, että näimme 
hänet istumassa ja odottamassa jonkun niemen nenässä, ja kun 
lauttamme ennätti hänen kohdalleen, noudettiin hänet taas ve- 
neellä kotiin. 

Öin päivin lensi nyt syksyllä villihanhia ohitsemme, mat- 
kalla Jarkentin yli lämpimiin talvi-asuntoihinsa Intiaan. Ne len- 
sivät tavallisesti noin 200 metriä korkealla, mutta kun ne illalla 
rupesivat laskeutumaan levolle, painuivat ne vähitellen alem- 
maksi, kunnes melkein hipasivat siivillään poppelien latvoja ja 
katosivat lopulta metsään. He tuntevat ilmojen tiet, nämä ih- 
meelliset, siivekkäät pyhiinvaeltajat, aivan yhtä hyvin kuin jää- 
tikköjen purot löytävät vuoriltaan Tarimin mahtavan uoman. 
Mahtava on tuollaisten muuttoparvien matka, kun ne väsymättö- 
millä siivillään ja järjestyksessä kuin sotajoukko liitävät avaruu- 
den halki. Lokakuussa alkoi niitä näkyä niin paljon, ettemme 
niihin enää kiinnittäneet mitään huomiota. 

Lähestyimme nyt erästä osaa virrasta, jota kutsutaan ni- 
mellä Kötteklik-darja ja jossa meille oli huhuttu olevan erään 
kahdeksan syltä korkean putouksen. Mutta jota lähemmäksi tu- 
limme tätä peljättävää kohtaa, sitä matalammaksi muuttui kosken 
korkeus, ja kun jo olimme aivan läheliä sitä, sanottiinkin sen 
olevan vaan noin metrin korkuisen. Virran nopeus lisääntyi 
kuitenkin suuresti, ja lauttamme kulki huimaa vauhtia ahtaaseen, 
mutkikkaaseen väylään, joka oli täynnä patoutuneita ajopuita ja 
saaria. Usein tapahtui, että lauttamme törmäsi uponneihin pop- 
peli-liekoihin ja kääntyi virran painosta kokonaan ympäri. Tun- 
tuu heikko nykäys vaan, ja silmänräpäyksessä muuttaa koko 
maisema muotoaan; se on kuin karusellipyörintää ja siinä tulee 
melkein pyörälle päästään. Kaikki miehet hyppäävät veteen, alus 
työnnetään irti ja jatketaan matkaa taas saarien lomitse. Siinä 
istutaan sydän kurkussa ja mietitään, tokko saadaan lauttaa 

enää ollenkaan seisattumaan, ennenkun suistutaan itse pää- 
putoukseen. 

Alkaa kuulua etäinen kohina ja se lähenee yhä. Ennen- 
kun tiedämme asiastakaan, olemme jo ensimmäisen putouksen 
niskalla. Vesi virtaa levottomuutta herättävällä vauhdilla, eikä 
lauttamme seisauttaminen voi tulla kysymykseenkään. Minä 
riennän kokkaan ja tarkastan hätäisellä katseella asemaa; ellei 
koskessa löydy salaisia pyörteitä, luulen kaikki menevän hyvin. 
» Ottakaa suunta suoraan vaan», huudan miehille, ja sauvoimilla 
saadaan lautta keskelle kosken uomaa, missä se huimaa vauhtia 
kiitää kuohuja alas. 

Tuskin olimme päässeet tästä vaarallisesta paikasta, kun 
rannalle ilmaantui parikymmentä miestä jalan ja hevosilla. Ne 
olivat maalaisia, joita oli lähetetty hakemaan avuksemme parista 
läheisestä talosta, ja meidän lauttamme näkeminen herätti heissä 
suurempaa kummastusta kuin se seikka, että ehjinä olimme pääs- 
seet koskesta alas. Mutta heistä oli sittenkin meille suuri apu, 
sillä vähän alempana, missä virta taas leveni ja madaltui, tarttui 
aluksemme auttamattomasti pohjaan. Turhaan etsimme kaikin 
miehissä sopivaa väylää, kahlaten paljain jaloin joessa — olisimme 
tarvinneet ainoastaan 23 sentimetriä vettä. 

Joko meidän nyt täytyy jäädä aluksinemme tähän! tuskit- 
telin itsekseni. Fi, meidän täytyy päästä eteenpäin. Kaikki ta- 
varat kannettiin rannalle, ja yhteisin voimin työnnettiin lautta 
sinisestä saviliejusta irti niinkuin kelkka, mutta sillä seurauk- 
sella, että se kohta tarttui kiinni kahta pahemmin ja juutui 
pohjasaveen kuin valettu. Nyt olivat hyvät keinot tarpeen; taas 
ponnistelimme liukkaassa savessa lautan ympärillä, taas etsimme 
väyläpaikkaa, sillä olihan syvään veteen ainoastaan noin pari- 
kymmentä metriä. Fi mikään auttanut. Vihdoin aloimme vään- 
tää lauttaa ympäri kuin myllynkiveä, savi pehmeni pohjan alla 
ja hurjilla ponnistuksilla saimme sen taas liikkeelle. 

Vielä kappaleen matkaa soluttuaan oli lauttamme viimei: 
sen putouksen niskalla, joka näytti olevan melkoista suurempi 
kuin edelliset. Tässä tietysti menisimme ihan välttämättömästi 

kumoon ja joka mies oli sitä mieltä, että kaikki tavarat taas olisi 
siirrettävä maalle. Niin tehtiinkin, ja muhamettilaiset olivat hy- 
villään, että pääsivät haaksirikosta. Itse en kumminkaan voinut 
luopua tästä murhaavasta kelkkamäestä. Lautan perään sidottiin 
köysi ja pari miestä laski sitä siitä hiljalleen ja siivosti koskea 





Kasim ja hänen saaliinsa. 


kohti. Minä seisoia keulassa ja katselin pauhaaviin ja ryöppyä- 
viin kuohuihin. Irti», huusin miehille, he hellittivät köyden 
ja niinkuin ankerias luisti alus koskesta alas. Keula jysähti ala- 
veteen, perä solahti yhtä helposti jälestä — ja niin oli siitä pa- 
hasta päästy. 

Karaul-dung on erään yksinäisen kunnaan nimi rannalla. 
Sen laelta on laaja näköala ja pitkät matkat eteenpäin näkyy 

siitä virran harmaansekainen, mutkitteleva vuo, joka tunkeutuu 
Tarimin hiljaisiin metsiin. Kaakkoisella ilmalla häämöttää met- 
sien takana jotain keltaista, joka kiikarilla tarkemmin katsottuna 
on korkeita, keltaisia aaltoja — se on aavikon lentohiekkaa, ka- 
mala, tukahduttava Takla-makanin erämaa. 

Tämän kohdan alapuolella soukkenee virta melkein kapean 
kanavan tapaiseksi, se on paikoin tuskin kuutta metriä leveä. 
Mutta siitä onkin suurin osa vettä johdettu pois pohjoispuolella 
oleville laajoille Maral-baschin viljelysmaille. Nyt on sauvojien 
pidettävä silmänsä auki, sillä virran nopeus on sangen suuri ja 
lautta saattaa helposti kääntyä poikkiteloin. Eräässä kohdassa 
törmäsimme sellaisella vauhdilla matalaa rantaäyrästä vastaan, että 
veden paino oli kaataa meidät kumoon. 

Mutta joki laajenee taas. Kerran vei virta meidät niin lä- 
helle oikeanpuolista rantaa, että ajauduimme jokeen kaatuneeseen 
poppelipuuhun kiinni. Miehet eivät huomanneet sitä ajoissa, ja 
vähällä piti, ett'eivät sen jäykät, käyristyneet oksat tehneet la- 
keata jälkeä lauttamme kannella. Niitten saaliiksi jäi sentään 
vaan joku vaatesiekale, sillä minun onnistui viimeisessä hetkessä 
pelastaa kalliit koneeni mustan hytin katolta. 

Syyskuun lopulla tulimme seutuun, jossa joki taas leviää 
majesteetillisen laajaksi, saatuaan lisävettä pohjoisesta päin. Mutta 
se virtaa hitaasti, ainoastaan pienet pyörteet siellä täällä osotta- 
vat, että vesi on liikkeessä, ja metsän jättiläiset katselevat kellas- 
tuneita latvojaan sen tyynessä pinnassa. Mikä suurenmoinen ja 
ihana maisema! Rauhallinen luonto on täynnä sunnuntai- 
tunnelmaa, urkujen sävelet, joita ei kuule, tuntuvat kuitenkin värä- 
jävän rannasta rantaan ja soivan kaikkivaltiaan kunniaksi. Fi 
jälkeäkään ihmisasunnoista, ei ainoaakaan yksinäistä vaeltajaa, 
jonka askel rasahtaisi kuivissa varvukoissa. Ainoastaan siellä 
täällä ammottaa läpinäkymättömän metsän juurella joku pimeä 
aukko — villisian polkuja, joille ei ainoakaan auringon säde 
koskaan ole tunkeutunut. Aurinko paahtaa vielä jotensakin 
kuumasti, mutta me kuljemme joella kuin suuren puutarhan käy- 
täviä, joissa lehtiholvit levittävät päällemme viileätä siimestään. 

Niin soluu matkamme tunnin toisensa jälestä tässä nukku- 
vassa metsässä, tätä tumman kirkasta, tarumaista väylää pitkin. 
Tuntui melkein siltä, kuin näkymättömät vedenneidot olisivat 
meitä kantaneet riemusaatossa hartioillaan välkkyvän virran pin- 
nalla ja halki lumotun puiston, jossa hiljaisuus yksin istui valta- 
istuimellaan. Siinä joutuu tahtomattaankin yliluonnollisten tun- 
nelmain valtaan, ja minä istun vaan odotellen, että joku met- 
sänneito millä hetkellä tahansa työntäisi tuuheita oksia sivulle, 
astuisi eteeni, tekisi viehkeän kumarruksen meille ja katoaisi taas 
heleästi nauraen metsäänsä. Mutta häntä ei näy ei kuuiu, ei 
kuulu metsän varjoisista saleista edes paimenpojan huilun liri- 
tystä. Hiljaisuus on yhä vaan niin lumoava, että tuskin siinä ' 
rohkenee suutansa avata, ja se vaikuttaa unettavasti miehiin, 
jotka vuorotellen torkkuvat sauvoimissaan. Ja lautta kulkee yhä 
vaan eteenpäin omaa hiljaista menoaan. 

Kun aurinko laskee ja rantojen pimento muuttuu yhä tum- 
memmaksi, alkavat itikat tavallisen illallistanssinsa — ja se olen 
minä, joka olen heidän ilta-annoksensa, sillä minun vertani he 
näkyvät pitävän ehdottomasti herkullisempana kuin muhametti- 
laisten. 

Masar-tagin luona tarjoo maisema jo enemmän vaihtelevai- 
suutta; täällä kohoaa Alin pyhä vuori särmäisine penkereineen 
suoraan joesta. Heti vuoren länsipuolella laskee eräs pieni järvi 
vetensä joen yhteyteen kapean, valkeana vaahtona ryöppyävän 
kosken kautta. Sen alapuolella on runsaasti kaloja, asmaaneja 
nimeltään, ja meidän Kasimimme osottautui siinä jäykäksi kala- 
mieheksi. Jo Lajlikissa oli hän hankkinut pitkän, taipuvan va- 
van, jonka päähän on kiinnitetty käyrä, okaalla varustettu piikki. 
Se oli jonkunlainen yhdistetty tuulas- ja onkilaitos, sillä kun 
piikki on isketty kalaan, irtautuu se vavasta, mutta jää riippu- 
maan vahvaan siimaan, joka on sitaistu kiinni vähän ylemmäksi 
vapaan. Näine vehkeineen asettui Kasim keihäänheittäjän jänte- 
vään asemaan suvannon partaalle. Hänen terävä silmänsä tutki 
tarkasti vesipyörteitä, ja niitten liikkeistä hän huomasi, missä 
kala kulloinkin kulki. Silloin iski hän keihäänsä että ilma 

viuhui, vapa väräjää ja huojuu, vedessä molskuu ja sätkähtelee, 
ja tuossa tuokiossa heittää hän rannalle suuren asmaanin, joka 
potkii siiman päässä kuin taikatempulla maalle joutuneena. Ka- 
sim oli niin taitava tuulastaja, että meillä oli kalaa moneksi 
päiväksi.. 

Lokakuun 4 p:nä kohosi taivaan rannalta kaksi vuorta, 
Tjokka-tag ja Tusluk-tag, jotka minä tunsin jo erämaamatkaltani 
v. 1895; näitten kahden vuoren välillä on Sorun-köllin ja Tjöll- 
köllin järvet, jotka katsoin tarkemman tutkimuksen ansainneiksi. 
Sitä varten kuljetettiin pieni kangasveneemme joelta Sorun- 
köllin pohjoiseen rantaan ja pantiin siellä purjekuntoon. Islam 
Baj tuli mukaani ja istui kokassa, jossa hän hoiti syvyys- ja 
matkamittareita. Itselläni oli minulla monta rautaa tulessa: pur- 
jeen hoito, peräsin, kompassi, kello ja kartta, puhumattakaan 
muistiinpanokirjasta, lämpömittarista, kiikarista — ja tupakka- 
verstaista. Mutta kaikki kävi oivallisesti, tuuli oli tasainen ja 
myötäinen, niin että voin sitoa purjeköyden kiinni, tehdä kai- 
kessa rauhassa havaintojani ja pistää välillä piippuun. Järvi aukeni 
ihanana ja aavana eteemme ja kaislikko kumarteli rannoilla. 
Parvi joutsenia, neljätoista luvultaan, lenteli edellämme ja las- 
keusi tavan takaa veteen. . 

Purje pysyi pingoitettuna ja hyvää vauhtia kulki veneemme 
eteenpäin kuultavan kirkkailla laineilla. Neljän tunnin kuluttua 
olimme Sorun-köllin toisessa rannassa. Pieni puro yhdistää tä- 
män järven Tjöll-kölliin eli erämaan järveen, joka on hyvin sat- 
tuvasti nimitetty, koska koko sen eteläistä rantaa ympäröivät 
vuorenkorkuiset hiekkasärkät. Puron rannat kasvavat mahdotto- 
man taajaa ja korkeata kaislikkoa, jonka latvat sattuvat kapean 
väylän yli yhteen, niin että siinä kulkee monessa kohdassa aivan 
kuin puolipimeässä tunnelissa. 

Navakka myötäinen tuuli työnsi meidät suoraan tähän tun- 
neliin, joka oli vaan pari metriä leveä. Veneemme kulki suhis- 
ten eteenpäin kuin joutsen, kaisla taipui kahden puolen tai tait- 
tui kokan edessä. Eräässä kohden laajenee kanava ja siinä on 
suorsia satamäärin. Ne varmaan arvasivat, että Islam Baj oli 

jättänyt pyssynsä leiriin, tai pitivätkö ne venettämme suurena, 
rauhallisena vesilintuna, seikka oli vaan se, ett'eivät ne tahtoneet 
meitä ollenkaan välttää, ja jos ihan viime tingassa nousivatkin 
lentoon, laskivat ne heti takaisin veteen, sukelsivat, uivat, rää- 
kähtelivät ja pitivät vain iloista meteliä. N 

Edessämme aukeaa taas kirkas päivä, eteläinen taivaanranta 
häämöttää äärettömän kaukana ja näyttää suoralta niinkuin vii- 
voittimella vedetyltä; purjeemme painaa sivuun viimeisen kaisli- 
kon reunan ja alus kelluu taas vapaana Tjöll-köllin siintävällä 
pinnalla. 

Levähdimme rannassa ja söimme aamiaista, leipää ja erit- 
täin maukasta villihanhen paistia. Palta ja eräs paimen olivat 
seuranneet meitä maitse ja odottivat nyt tässä. Äkkiä pisti pää- 
häni rohkea aate; olin kulkenut pelkkiä vesiteitä mielestäni liian 
paljon, ja saanut viime aikoina kovin vähän ruumiin liikuntoa; 
minun täytyi kerran taas saada kävellä oikein perinpohjaisesti. 
No hyvä, idässä kohosi Tjokka-tagin kyhmyinen harjanne niin- 
kuin mahtavan sian selkä. Minun oli hinnasta mistä tahansa 
käytävä siellä täydentämässä karttaani vuodelta 1895. Paimen 
murahti tosin jotain sen etäisyydestä, jonka sanottiin olevan mo- 
nin kerroin suuremman kuin miltä silmään näytti; me emme 
ennättäisi takaisin joelle ja lauttamme luo, ennenkun seuraavana 
aamuna. Mutta asia oli se, että minä olin nyt kerran tehnyt 
päätökseni, ja silloin ovat kaikki estelyt turhia, ja minä voin 
kävellä, jos tarve vaatii. Meidän täytyy ennättää leiriin takaisin 
ennen yötä — muuten minun kelloni jäisivät lautalla vetämättä, 
ja se olisi enemmän kuin surullista. 

Kello oli jo yli kolmen, ja päivän loistava pyörö riippui 
Tusluk-tagin huippujen yli kuin ilmapallo. Islam jäi veneen 
luo ja minä suuntasin toisten kahden kanssa askeleeni suoraan 
kuin pyssystä matalaa solaa kohti vuorijonon harjanteella. Tunti 
meni ja menipä jo toinen, ennenkun ensimmäiset kivet vuoren 
juurelle kopisivat jalkoihimme. Tuuli oli täydelleen tyyntynyt. 
Pari keveätä metsäkaurista pakeni edellämme vuorelle joustavin, 
pitkin hyppäyksin kuin ilmassa liitäen. Varjomme olivat. jo 


LUMOTTU METSÄ. 39 


venyneet arveluttavan pitkiksi, kun vihdoin kiipesimme viimei- 
siä jyrkänteitä harjojen kynnyksellä. Ja siinä olimme täydelleen 
ansainneet muutaman minuutin levähdyksen. 

Kuinka kummallisia, kuinka surullisia ja kuitenkin kallis- 
arvoisia olivat ne muistot, jotka tässä tempasivat minut mu- 
kaansa niin elävinä ja tuoreina, että tuntui kuin vasta eilispäi- 
vänä olisin tuossa samassa erämaassa taistellut toivottomimman 
ja sitkeimmän taisteluni kuolemaa vastaan! Se oli tuo sama 
eteläinen, vuoriensa välissä vakavana uinaileva ranta tästä jär- 
vestä, joka 23 p:nä huhtikuuta 1895 oli nähnyt minun lähtevän 
matkalle komean ja vahvan karavaanin kanssa kamalimpaan peri- 
katoon ja käuheimpiin tuskiin, mitä kukaan Aasianretkeilijä ikinä 
on elänyt. 

Laskevan auringon loistavassa valaistuksessa hohtivat nuo 
kaukaiset hiekkasärkät nyt veripunaisina niinkuin ääretön, pa- 
lava laavavirta. Ne kohosivat niinkuin hautakummut kuolleit- 
ten palvelijaini ja kärsivällisten kameelieni haudoilla, joitten kel- 
lot ainiaaksi olivat vaijenneet. Se oli tuo kaikki kuihduttava 
hiekka, joka heistä oli hengen vienyt, sittenkun vesileilimme oli- 
vat tyhjentyneet; ja hiekka-aaltojen alla lepäsivät he nyt pitkää, 
raskasta kuolon unta. Viisi vuotta oli siitä nyt kulunut ja kau- 
van sitten oli jo levoton hiekkameri peittänyt heidän ruumiinsa 
jäljettömiin, aivan niinkuin käy uponneen laivan, joka vellovan 
meren ulapalla painuu tuntemattomiin syvyyksiin. Oli kuin oli- 
sin kuullut hautaushymnin hiekka-aavikolta, ja kun iltahämy 
heitti suruharsonsa näitten tuskallisten muistojen näyttämölle, 
odotin vaan näkeväni synkkiä haamuja hiiviskelemässä hiekka- 
kummuilla ja etsimässä kostoa minulle, joka tahtomattani olin 
johtanut heidät kärsimyksiin ja kauhuihin. Näin selvästi edes- 
*säni vanhan arvokkaan karavaanijohtajan Muhammed Schahin, 
hänen, joka kuolon kamppailussa huusi vettä, ja sillä hetkellä, 
jolloin jätin hänet ainiaaksi, tunki päänsä syvälle tulikuumaan 
hiekkaan, aivan kuin olisi tahtonut sammuttaa janoansa tuolla 
kavalalla, petollisella juomalla. Oi että edes kuolemassa elämän 
unelmat olisi muuttuneet hänelle todellisuudeksi: että hän olisi 

saanut jäähdyttää ja virvoittaa kuivaa suutaan vesimeloneilla ja 
mehukkailla aprikooseilla Biheschtin palmujen varjossa, muha- 
mettilaisten paratiisissa! 

Ja minä, joka olin ollut alkujuuri kaikkeen siihen kurjuu- 
teen, minä istuin nyt terveenä ja reippaana ja muistelin niitä 
päiviä niinkuin jotain muutakin ohimenevää tapausta elämässäni. 
Voitte ymmärtää, että mietteeni sillä hetkellä olivat vakavat. 
Elämässä löytyy arvoituksia, joita ei koskaan voi selittää. Ym- 
märsin kyllä, että joku yliluonnollinen, taivaallinen armo oli mi- 
nut pelastanut, mutta miksi olivat muut sortuneet, vaikka olivat 
viattomia siihen mielettömään retkeen? 

Mutta aurinko alenee yhä, kallis aika kuluu ja meidän täy- 
tyy heittää uneksiminen. Nyt oli päästävä alas vuoriharjun toista 
puolta, missä seinämät olivat pelkkiä äkkijyrkkiä kielekkeitä. 
Ainahan sitä jollain tavoin pääsee alaspäin, mutta se oli kumma, 
ett'emme taittaneet niskojamme. Me luistimme ja rytyytimme 
risaisia kallioita ja laskettelimme aika luikua kuilujen pohjia 
soraläjiin — mutta housut ja oma nahkamme siinä olivat aika 
pesussa, ja koko lailla ne hankautuivat molemmatkin. Minulla 
oli se etu, että laskin viimeisenä, eikä pääni ollut alttiina toisten 
kantapäitten irroittamille kiville, mutta niinpä olivatkin toverieni 
pääkallot aimo tavalla pehmitettyinä, kun vihdoin päästiin tasa- 
semmille maille. 

Sitten alkoi loppumaton jalkapatikka jokileiriä kohti. Yö 
oli jo peittänyt koko maiseman mustaan vaippaansa. Islam Bajta 
olin käskenyt pimeän tultua tekemään tulen metsään lähelle 
vuorijonon pohjoista päätä. Hetket kuluivat ja turhaan etsi sil- 
mämme tuikkivaa tulta. Tottumattomana tällaisiin ponnistuksiin 
täytyi minun levätä aina noin kahdentuhannen askeleen päässä 
— minä laskin ne, että tietäisin matkan kulun; ja kiihkeästi 
odotin aina sitä kohtaa, missä saisin hetkiseksi heittäytyä pitkäl- 
leni viileään, yötiseen hiekkaan; olin kauheasti uupunut ja lepä- 
sin selälläni ihmetellen väsymättömiä tähtiä. 

Vihdoin viimein huomattiin kaukaisen tulen hämärä ka- 
jastus. Oletteko koskaan koettaneet kulkea tulta kohti pimeässä 

yössä? Se kiihottaa erinomaisella tavalla ja on matkamiehen sil- 
missä olevinaan aivan lähellä. Hän kulkee tunnin toisensa jä- 
lestä, mutta tuli ei tulekaan lähemmäksi. Lopulta alkaa hän 
epäillä, ettei se olekaan oikea tuli, vaan virvatuli, joka yhä väis- 
tyy hänen edellään. Mutta ei! nyt me astumme yli pienen kun- 
naan ja näemme jo selvästi tulen kirkkaan liekin. Huudamme, 
vaan emme saa vastausta. Riennämme eteenpäin taas ja huo- 
kaamme vähän aikaa saadaksemme oikein nauttia tulen pilko- 
tuksesta; oi, jos sentään jo olisimme perillä! Vihdoin tulimme 
niin lähelle, että valoaaltojen väreet ulottuivat jo meihin saakka, 
ja silloin vastattiin jo huutoomme. 

Kun meikäläiset huomasivat tulomme, laittoivat he meille 
juhlallisen ilotulituksen. He olivat koonneet kuivia puita ja ne 
työnnettiin nyt tuleen. Jo matkan päästä me kuulemme räis- 
kettä ja rätinää, ja hetkisen kuluttua astumme siihen niinkuin 
palavaan kaupunkiin, jonka loimuavat liekit uhittelevat yön synk- 
kää pimeyttä. Hiiltyneet puunrungot luhistuvat jo joka taholta 
kasaan ja kuumuus on sietämätön. Ja sitten palaamme varmo- 
jen soihdun kantajain opastamina lautalle, aimo lailla väsyneinä 
pitkästä käynnistämme. "Tämä oli ensimmäinen todellinen pon- 
nistusten päivä tällä retkelläni Sisä-Aasiassa, mutta odottakaahan, 
kyllä niitä vielä tulee useampia. 

Lauttamme Aksu-darjan suulla. 


e V. 
Halki tuntemattoman niaan. 


Liian kauvan olimme viivytelleet Masar-tagin luona; syksy 
oli lähestynyt nopein askelin ja metsissä oli keltainen ja punai- 
nen väri voitolla. Virran hidas juoksu koetteli armotta kärsi- 
mystämme ja sitten se teki vielä sellaisia polvia, jotka puuttui- 
vat täydellisestä ympyrästä ainoastaan yt; kerrankin täytyi mei- 
dän velloa sitä 1440 m. päästäksemme eteenpäin 180 m.; joskus 
sattui, että puolisen rinnassa tulimme takaisin samaan metsänie- 
meen, josta aamulla olimme lähteneet, ja olimme voittaneet ai- 
noastaan sen ilon, että saimme katsella metsikkoa toiselta 
puolelta. 

Moren metsäseudussa sattui minulle suuri vahinko. Dov- 
let, lempikoirani ja paras seuralaiseni hyppäsi siinä rannalle, 
juoksi metsään ja haukkui niinkuin jotain otusta. Mutta sitte se 
alkoi horjua ja näytti kaikin puolin kummalliselta. Sitä koetet- 

tiin hoitaa parhaan mukaan leirinuotiolla, mutta kaikki ponnis- 
tukseni ja hyväilyni olivat turhat; yöhön saakka valvoin sen 
vieressä, kunnes se heitti henkensä. Ja silloin tuntui kaikki 
tyhjältä ja autiolta, ja koko pitkä, alkava retkeni tuntui tulevan 
raskaaksi. Hänet haudattiin rannalle, ja mieliala lautalla, muha- 
mettilaistenkin kesken, oli koko seuraavan päivän painostava, 
niinkuin oikeitten hautajaisten jälkeen. 

Tämä rauhallinen seutu näytti olevan rikas metsänriistasta. 
Joskus näkyy rannoilla arkoja antilooppeja tai kauriita. Jolldach 
on nyt yksin lautalla ja silloin se aina ilmoittaa äänensä. Aivan 
lautan editse ui kerran kauris joen poikki, ja Islam sekä Mollah, 
meidän uusi »oppaamme» makasivat kokassa pyssyineen. Mutta 
yhdellä hyppäyksellä oli kauris rannalla ja katosi viidakkoon. 
Ja alempana taas näimme lauman villisikoja, jotka maata rötköt: 
tivät rantaliejussa. Ne hypähtivät jaloilleen, vilkasivat meihin ja 
hyökkäsivät kuin tuulispää kaislikkoon. Kerran rohkeni eräs 
suorsa tulla liian läheltä tarkastamaan alustamme, mutta hän jou- 
tuikin samana iltana pöytäämme ja maistui kerrassaan oivalliselta. 

Meidän täytyi säästää aikaamme ja sen vuoksi otimme ta- 
vaksi kulkea vielä jälkeen auringon laskunkin. Virkistääkseni 
miehistöä otin minä esille suuren symfoonioni ja annoin Isla- 
min -hoitaa musiikkia. Kaikki kuuntelivat hartaasti ja Kasim 
koetti muonalautallaan pysytellä niin lähellä kuin suinkin. Kirk- 
kaasti ja surumielisesti kajahteli Cavalleria rusticana rantoja pit- 
kin, Carmenin säveliin vastasi metsä juhlallisesti, ja ruotsalainen 
kansanlaulu koetteli riyt ensi kertaa sointujaan näillä vesillä. Ja 
kun vihdoin tulinen paraatimarssi tärisytti ilmaa, oli niinkuin 
lauttamme olisi juhlallisessa voittokulussa lähestynyt päämää- 
räänsä, jossa sitä oli vastassa rykmentin soittokunta fanfaarei- 
neen. Ilta oli rauhallinen ja tyyni, ilma täynnä tuoksua met- 
sistä, niityiltä ja kamischi-kentiltä, suurta erämaan hiljaisuutta, 
joka ei suinkaan voinut olla juhlallisempi minkään temppelin 
holvien alla, häiritsi ainoastaan joku rääköttävä sorsa tai kettu, 
joka kahisteli ruo'ikossa, sekä meidän soittorasiamme, jonka sä- 
veliä metsän asukkaat varmaan kummastellen kuuntelivat. Ja 

sillä aikaa kulki lauttamme yhä syvemmälle tähän salaperäiseen 
maahan. 

Aikaiseen aamulla 10 p:nä lokakuuta laskeutui paksu usma 
Jarkent-darjan peilikirkkaalle pinnalle. Saattoi ainoastaan aavis- 
taa, millä kohtaa vastapäinen ranta kohosi vedestä. Mutta mitä 
se merkitsi meille, kun emme kuitenkaan päässeet eksymään, 
virta vei meitä varmasti selässään, ja jos sattumalta laskimme 
lijan kovaa vauhtia ranta-äyrästä vastaan, oli Palta kumppanei- 
nen heti liikkeellä Kasim, joka yksinään seisoo pikkulautan 
perässä, on kuin hämäräpiirteinen varjokuva usman keskellä. 
Mutta aurinko nousee, valaa kultaansa vesille, usma katoo, ja 
kirkkaana, mutta kylmänä ottaa meidät vastaan syksyinen päivä 
ensimmäisen hallayön jälestä. 

Parin päivän kuluttua oli metsä kaikkialla kellastunut, ja 
kerran näytti joki varsin omituiselta, kun tuulen puuska oli ka- 
ristanut sen pinnan täyteen kuivuneita lehtiä. Tiemme näytti 
enemmän syksyiseltä puistokäytävältä kuin joelta. 

Minä istuin teltassani tavallisesti varjossa ja aloin syksym- 
mällä yhä enemmän kaivata aurinkoa. Saadakseni vielä oikein 
nauttia sen säteistä, vietin tavallisesti useita tunteja veneessäni, 
johon peitteistä ja patjoista laitettiin mukava nojatuoli. Siinä oli 
suloinen istua piirustuskojeet polvillani ja piippu suussa. Taval- 
lisesti pysyttelin melko matkan lautan etupuolella, että sain olla 
täydelleen häiriytymättä. Ja »nojatuolini» kellui kauniisti eteen- 
päin yhdestä joen polvesta toiseen, ja vaan silloin tällöin tarvitsi 
minun hiukan liikuttaa airoa, etten ajautunut rantaan kiinni. 

Lokakuun 17 p:nä saimme vihdoin tuntua ihmisistä siten, 
että matkan päässä edessämme näimme savupatsaan ja tulen pilk- 
kivän edessämme rannalla. Nyt, ajattelin minä, saan varmaan- 
kin jotain tietoa näistä maista kahden puolen jokea. Mollah se- 
litti, että ne ovat paimenia, jotka pitävät tulta peljättääkseen siten 
susia ja tiikereitä loitommalle lampaistaan. Tultuamme lähem- 
mäksi näimmekin suuren lammaslauman, pari koiraa ja muuta- 
mia paimenia. Mutta vielä minä sain puhua heidän kanssaan! 
Joku kaartin luutnantti pakahtuisi ylpeydestä, jos saisi nahka- 

pojat tekemään niin nopean täysikäännöksen kuin nämä metsä- 
läiset tekivät. Nähdessään lautan mustine hytteineen juoksivat 
he pakoon niin että lammasnahkaiset anturat vilahtelivat, ja jät- 
tivät laumansa siihen. Heitä kyllä huudettiin ja etsittiin, mutta 
kadonneet he olivat kuin varjo, ja mitä muuta saattoivat nämä 
luonnonihmiset tehdäkään, kun näkivät kummallisen joki-aluk- 
semme salaa ja äänettömänä lähenevän niinkuin pantterin rantaa 
pitkin! He luonnollisesti uskoivat, että se oli joku ilkeä aavi- 
kon haltija, joka tuli nuuskimaan heidän rauhallisia metsä- 
laitumiaan. 

Kahtena seuraavana päivänä teki tuuli meille suurta hait- 
taa. Oikea aavikkomyrsky oli liikkeellä ja täytti jokilaakson hie- 
nolla pölyllä. Aurinko paistoi vaan heikosti keskitaivaalla, niin- 
kuin ikkunasta katsellen. Kuivia lehtiä lenteli kaikkialla ja niitä 
kerääntyi muutamiin joen mutkiin oikein läjäpäihin. Vasten 
tuulta olevissa polvekkeissa ei matkasta tahtonut tulla mitään, 
mutta kun suuntamme sattui kääntymään myötätuuleen, kulki 
lauttamme niin että kokka kohisi. Illalla 19 p:nä tyyntyi taas 
ilma ja me kuljimme pitkälle kylmää yötä. Miesten varjot ku- 
vastuivat omituisesti kuun valaisemaa vettä vastaan, rannan met- 
sät olivat sysimustat ja vaan siellä täällä pilkisti joku kuun säde 
puitten läpi. Vähemmän miellyttävää oli miehille, kun heidän 
pari kertaa täytyi astua veteen irrottamaan alustamme hiekkasär- 
kältä. He saivat sentään lämpimänsä taas vönuotiolla, jossa pa- 
laa loimotti neljä paksua tukkia. : 

Lähellä leiripaikkaamme on haudattuna eräs pyhimys ni- 
meltä Hasset-i-Akhtam Resi Allahu Anhu. Tätä pyhää paikkaa 
kaunisti yksinkertainen paalumoskea ja joukko riukuja, joitten 
nenissä oli pieniä viiriä ja antiloopin kalloja. Kävimme katso- 
massa sitä rauhan majaa ja kunnianarvoinen mollahimme toi- 
mitti siellä hartaan ja juhlallisen jumalanpalveluksen. »La illaha 
il allah» ei ole muuta jumalaa kuin jumala, julisti hänen syvä 
äänensä vakaumuksella, ja kaiku vastasi poppelimetsästä. 

Sillä aikaa oli Kader ollut lauttavartijana ja meidän palat- 
tuamme pyysi hän yksin käydäkseen pyhimyksen haudalla. 

Mutta hetken kuluttua juoksi hän sellaisella kiireellä takaisin, 
niinkuin susilauma olisi ollut hänen kintereillään. Ja tämä nuori 
sankari selitti rehellisesti, että hän oli niin pelästynyt tuossa yk- 
sinäisessä ja kamalassa paikassa, ettei ollenkaan rohjennut mennä 
moskeaan sisään. Kun kuivat risut murtuivat hänen omain jal- 
kainsa alla, oli hän ollut kuulevinaan rosvojen ja ryövärien as- 
keleita, jokainen pensas oli muuttunut vaanivaksi murhamie- 
heksi, jokainen puun oksa pyssynpiipuksi, ja hän oli luullut, että 
ne olivat ilmi-eläviä ihmisiä, jotka liehuttivat vaaterääsyjä tanko- 
jen nenissä haudalla. 

Lokakuun 22 p:nä saimme taas vaihettelua yksitoikkoiseen 
elämäämme joella. Eräs ratsastaja ilmestyi äkkiä rannalle, mutta 
oli tuskin nähnyt meidät, ennenkun nelisti jälleen pois. Hän 
oli varmaan tiedustelija, sillä pian tuli näkyviin kokonainen 
parvi ratsumiehiä, jotka nousivat satulasta, levittivät mattoja ran- 
nalle ja asettivat niille viinirypäleitä, melooneja ja leipää. Se 
oli muuan ylimys Avvatin kylästä, joka näin ystävällisellä tavalla 
otti meidät tervetulleiksi. Hänet kutsuttiin lautalle, ja taas jat- 
kettiin matkaa koko ratsujoukon seuratessa rantaa pitkin. 

Kohta ilmestyi rantaan taas uusi joukko ratsumiehiä kau- 
niit, moniväriset halatit yllään, ja vielä kerrani täytyi meidän 
seisattua ja ottaa vastaan heidän lahjojaan; nämä olivat Avvatin 
länsiturkestanilaisia kauppiaita, ja mukana oli myös heidän ete- 
vin »bajnsa», joka kutsuttiin lautalle hänkin. Islamilla oli kun- 
nia tarjota teetä näille vieraillemme peräkannen tulisijan ym- 
pärillä. 

Emme olleet ehtineet varsin pitkälle, kun jo kolmas joukko 
odotti tuloamme erään niemen nenässä. Se oli itse Avvatin 
beki, joka korkeassa persoonassaan tahtoi tervehtää meitä niillä 
rannoilla, jotka kuuluivat hänen valtikkansa alle. Ja niin venyi 
vastaanottajain joukko yhtä mittaa, milloin tuolla milloin täällä 
ilmestyi joku uusi joukko rannalle, äsken vielä niin hiljaiset 
metsät kajahtelivat iloisesta keskustelusta ja kuultiin innokkaita 
väittelyjä minun ihmeellisen matkani tarkotuksesta sekä erityi- 
sesti lautastamme, joka oli heidän suurimman huomionsa esi- 


48 HALKI TUNTEMATTOMAN MAAN. 


neenä. Rivit taajenivat yhä, olisi voinut luulla olevansa piiri- 
tyksessä — oliko aikomus vietellä meidät satimeen ja siinä ryös- 
tää ja tuhota! EFi toki, ne olivat kaikki rauhallisia maamiehiä, 
ja olivathan meillä sitäpaitse heidän päällikkönsä panttivankeina 
lautallamme. 





Jahtikotka. 


Ilta-auringon punertavassa valossa tarjosi tämä matkue sen- 
tään varsin omituisen näyn. Peräkannella olivat molemmat 
bekit sinisissä juhlakauhtanoissaan tulen ääressä polvillaan, ja 
Islam tarjoili heille teetä. He olivat varsin juhlallisen näköiset, 
mutta meidän omituinen' kulkuneuvomme näytti sentään herät- 
tävän heissä levottomuutta, vaikka joki sillä kohdalla virtasi ihan 
rauhallisesti. Itse istuin*minä kirjoituspöytäni ääressä kuin kiinni 

valettuna, sillä eivät koko maailman juhlallisuudet olisi saaneet 
minua jättämään aukkoa jokikarttaani. Ja rannoilla lenteli pöly- 
pilvet ratsujoukkojen hevosten kavioista. Eivät koskaan olleet 
Jarkent-darjan sameat laineet nähneet mitään sellaista. Kahdek- 
san haukkamiestä ratsasti parhailla hevosilla; kahdella heistä oli 
kuningaskotkat, kuudella jahtihaukat, silmät peitossa, kynnet 
lujasti puserrettuina kantajain vahvoihin nahkakätimiin. Näitä 
viehättävän komeita, vaikka raatelevia petolintuja ei saa puuttua 
mistään juhlasta. Päivemmällä näyttivät ne minulle taitoaan, ja 
saalis, neljä jänistä ja yksi kauris, annettiin meidän kyökkimes- 
tarille, Islam Bajlle. Jos on kerrankaan nähnyt kuinka haukka 
höyhentää fasaania, kyyhkystä tai jänistä, niin on saanut kyllik- 
seen; sen varmuutta, nopeutta ja voimaa, sen joustavasti jänni- 
tettyjä siipiä täytyy ihmetellä; sen käyrät kynnet uppoovat 
uhrin selkään kuin rautakairat; huolettoman ylpeillä pään 
liikkeillä kynii se pienen kohdan paljaaksi höyhenistä tai kar- 
voista, muuttaa sitten heti kyntensä varmasti kiinni kahden 
puolen tätä paljasta kohtaa ja alkaa siitä pitkissä säikeissä repiä 
elävää lihaa. 

Lokakuun 27 pinä oli meidän kuljettava viimeinen taipa- 
lemme Jarkent-darjalla, illaksi piti meidän — niin olivat luot- 
simme ilmoittaneet — ennättää Aksu-darjan suuhun, ja vasta 
sen kohdan alapuolella kutsutaan näitä molempia jokia yhtyneinä 
Tarimiksi. Hirveän hitaasti edistyi matkamme viimeinen pätkä; 
mutta meidän täytyi iltaan ennättää perille. »Kaikki sauvoimet 
veteen!» ja miehet työnsivät ja lauloivat tahdissa ja matka sai 
uutta reippautta. Siinä sattui Alimin sauvoin tarttumaan pohja- 
liejuun kiinni; ei muuta kuin vaatteet kiireellä pois ja mies ve- 
teen, ja toi kuin toikin hän uimalla sauvoimensa lautalle takai- 
sin, vaikka vesi oli vaan 9 astetta lämmintä. Minulta oli ja 
koko uimahalu kadonnut. Ilma oli sentään vielä ihan kesäinen, 
ja minä nautin paitahihasillani pöytäni ääressä näistä ikuisesti 
yhtäläisistä, mutta kuitenkin aina yhtä viehättävistä tauluista, 
joita joki tarjosi keltaisilla metsärannoillaan ja joitten ääriviiva 





Maalle nousu Aksu-darjan suulla. 

muuttuivat joka hetki. Hurmaantuneena näistä tauluista, hengit- 
täen hedelmien tuoksua, joita aina oli suuri kasa teltassani, ja 
puoleksi uneen tuuditettuna sauvoimien säännöllisestä loiskeesta, 
unohdin melkein tämänpäiväisen matkani päämäärän. 

Ja kuitenkin, kun jätimme viimeisen mutkan taaksemme 
ja Tarim aukeni eteemme, herätti tämä näky mielihyvän tunteen 
— nyt ainakin matka joutuisi, nyt saisimme lisävettä niin pal- 
jon, että se kuljettaisi meitä syksyn kuluessa vielä pitkät matkat. 
Nyt nousi esirippu meidän tarunäytelmämme toiseen näytökseen. 
Metsäiset sivukulissit siirtyivät etäämmälle, tausta oli mahdotto- 
man kaukana, ja näyttämönä oli Aksu-darjan kiehuva ja kuo- 
huva vesi. 

Töin tuskin saimme lauttamme vauhdin hillityksi juuri 
sillä hetkellä, jolloin petollinen virta alkoi sitä vetää jokien 
yhtymäkohdan pyörteeseen; täytyihän meidän levätä yksi päivä 
ja tarkastella uusia vesireittejämme. Vakavina kohottivat muha- 
mettilaiset seuraavana aamuna »Bismillah'insa», rukouksensa Ju- 
malan nimeen, ja seisoivat hajasäärin asemillaan, sauvoimet jän- 
tevissä käsissä niin lujasti, että kyhmyiset rystöt paistoivat val- 
keilta kuin norsunluu. Minä olin tarkistanut kompassini eräällä 
etäisellä niemellä ja asettanut kaikki koneeni tarkasti talteen, 
siltä varalta että pyörteessä tapahtuisi joku onnettomuus. Fi 
tarvittu kuin pieni nykäys ja lautta luisti kuin voidelluilla kis- 
koilla huimaa vauhtia pyörteeseen. Silmänräpäyksessä pyörähti 
se ympäri, vaan samassa kuin se alkoi pyörähtää toista kertaa, 
olimmekin jo pahimman paikan ohi. Se pani pään pyörälle 
sellainen meno. Näytti kuin koko taivaanranta ja sen mustat 
metsät olisivat suurena renkaana pyörineet ympäri katsojan 
silmissä. Mutta kiitos Paltan kylmäverisille liikkeille ja jän- 
teville käsille, se pyörintä saatiin varsin pian lakkaamaan ja 
lautta alkoi kulkea taas suoraan eteenpäin mahtavan virran 
kuohuissa. 

Iltaleirissä, johon tällä kerralla oli entistä vaikeampi aset- 
tautua, oli meillä paljon seuraa. Parvi villihanhia laskeusi kohi- 
nalla aivan viereemme, ja kun päivän nousussa aloimme jatkaa 

matkaamme, olivat ne jo lähteneet ennen meitä. Yksi ainoa 
yksinäinen vaeltaja oli jäänyt jälelle, uupuneena matkan vaivoista. 
Mutta hänkin nousi vihdoin lentoon seuratakseen avaruuden 
halki veljiensä näkymättömiä jälkiä aamuauringon lempeässä 
paisteessa. 





Kanootteja keskisellä Tarimilla. 


VIL. 
Huimaa vauhtia Tarimia alas. 


Kun lokakuun 30 pinä vielä kuljimme Khotan-darjan suun 
sivutse, olimme vihdoin jättäneet taaksemme kaikki suuret sivu- 
joet. Viimemainitun joen suupuoli oli tällä kertaa kuiva, mutta 
että sen uomassa on vettäkin — milloin virtaavaa, milloin sei- 
sovaa, sen saatoin vakuuttaa, koska juuri itse olin sen rannalle 
pelastunut kauheasta janokuolemasta 5 pi:nä toukokuuta 1895. 

Seuraavana päivänä alkoi heti aamusta raivota ankara itäi- 
nen myrsky; joki oli suora, leveä ja avonainen, niin että tuuli 
saattoi vapaasti kohottaa sen pinnan vaahtopäihin laineihin, 
jotka ankarasti jyskyttivät lauttamme keulaa. Molemmilla ran- 
noilla kulki harmaankeltainen usma, hienoa läpinäkymätöntä 
pölyä, joka peitti meiltä metsät ja maisemat. Teltta oli mennä 
menojaan ja pitkät ajat seisoi lauttamme aivan paikallaan keik- 
kuen, huolimatta väkevästä virrasta. 

Myrsky pauhasi kuin ukkonen ja alkoi käydä sietämättö- 

mäksi; parempi nousta maalle makaamaan metsän suojaan ja 
odottaa tyyntä. Metsässäkin vallitsi hämärä keskellä päivää ja 
ilma oli kylmä, mutta me teimme valtavan nuotion, jonka lois- 
teessa oli mukava lekotella. Siinä alkoi minun tehdä mieleni 
jotain virkistävää urheilua, kun olin viikkokausia istunut ja tir- 
kistellyt kartan hienoja numeroita. Vene pantiin kuntoon, bam- 
bumaston köydet tiukennettiin, purje vedettiin ylös ja peräsin 
asetettiin paikoilleen. Ketään en ottanut mukaani, sillä he tuli- 
vat merikipeiksi jo siitä, kun näkivät veneen lähtevän liitämään 
aaltojen harjoja niinkuin lentävän kuikan. Masto rutisi, mutta 
katketkoon jos haluttaa, metsässä on kyllä toisia; en ajatellut 
mitään, mieleni teki vaan eteenpäin myrskyn siivillä halki villin 
ja suuren yksinäisyyden. 
Niin purjehdin minä jokea ylöspäin, vasten virtaa; sameat 
laineet kohahtelivat heikon alukseni laitoihin, pölypilvet näytti- 
vät vaan joskus vilaukselta rantojen metsiä, edessäni ammotti 
oppumaton tyhjyys, tuuli oli myötäinen, purje oli pullollaan, 
masto kaarena, ja mukavassa selkäkenossa istuin minä perätuh- 
dolla ja annoin mennä vaan. 

Mikä elämä, kohina ja vinkuminen joka taholla, ja kuiten- 
kin — mikä vieno ja kaikkialle läpitunkeva rauha! Ne olivat 
vaan luonnonvoimat, jotka olivat liikkeellä, jotka viettivät hurjaa 
syysjuhlaansa pyöritellen keltasia seppeleitään ja karkeloiden pit- 
kin Tarimia. Ei kuulunut muita ääniä kuin veden ja tuulien 
yltiöpäinen leikki. Kun ryske metsästä kuului korvaani, oli se 
myrsky, joka taittoi puita, ja pakenevan sarvaan sorkkien kapse 
olisi häipynyt kuulumattomiin rajuilman ulvoessa. Kun tämä 
räiskivä rytinä alkoi kuulua voimakkaammin korviini, silloin 
tiesin olevani lähellä rantaa ja suuntasin keskemmälle jokea, 
jossa oli turvallisemmat vedet. Ehkä katseli tätä rajua purjeh- 
dustani joku tamariskien peitossa hiipivä tiikeri, mutta turhaan 
sai hän odottaa toista samanlaatuista outoa lintua. Mitä ovat 
kaikki maailman näytelmät ja näyttämöt yhden ainoan tällaisen 
päivän rinnalla! Olla yksin oman itsensä kanssa luonnonvoimain 

mylläkässä, se on korkein ja vaikuttavin juhlatilaisuus, mitä 
ihmiselämässä saattaa sattua. 

Vihdoin alkoi minusta tuntua, että oli aika kääntyä takai- 
sin; laskin rantaan, vedin veneen ylös, kokosin purjeen, tein 
tulen, jolla keitin teevettä, ja söin pienen aamiaiseni. Ja sitten 
laskin taas virran mukana lautan luo takaisin, jossa musta hytti 
peitettiin ja viimeksi otetut valokuvalevyt kehitettiin. 

Myrsky oli laannut ja saatoimme taas jatkaa matkaa. 
Rannalla nähtiin pienen kodan edustalla mies, joka hetkisen 
ällisteli meitä, mutta sitten otti tulisen jalkapaon metsään. 
Joki on niillä seuduilla matalaa ja virta kova. Eräässä kohdassa 
painoi se meitä suoraan päin rantaa ja tuho näytti olevan autta- 
mattomasti tulossa, mutta juuri viime hetkessä kääntyikin laut- 
tamme virran omasta vaikutuksesta, vasen kylki vaan hipasi 
hiukan maata ja repäsi muutamia tamariskin oksia mukaamme; 
se oli herrastemppu! kaikki kävi taas mainiosti, ja oli huvi kat- 
sella kuinka rannat liitivät ohitsemme. 

Metsäseudusta jatkui joki aivan suorana näkymättömiin 
saakka suuntaan NNO; rantojen keltaset kaislikot katoovat etäi- 
syyteen ja joen pinta näyttää nousevan suoraan taivaaseen; tun- 
tuu kuin meidän ystävällinen ja kimeltelevä valtaväylämme ai- 
koisi jättää kokonaan nämä maalliset rantansa ja juosta rannatto- 
maan avaruuteen. Juuri kun mitään pahaa aavistamatta sivuu- 
timme erään korkean, virran uurtaman rantatörmän, sortuikin 
koko törmä veteen ja antoi aikamoisen kylmän ryöpyn oikealla 
laidalla oleville miehille ja pani koko joen sellaiseen liikkeeseen, 
että me pitkistä ajoista saimme ihan tarpeeksemme kiikkua. 

Vähän alempana taas ilmestyi kaislikkoon eräs yksinäinen 
nainen, joka huusi, että hän tahtoisi lahjottaa meille puoli tiuta 
kananmunia. Lautta käännettiin silloin kulkemaan ihan kaislikon 
reunoitse, Islam kurotti naiselta kääreen, jossa kananmunat oli- ' 
vat, ja heitti hänelle niistä muutamia kolikoita. Kuka oli tämä 
tuntematon nainen? Hän oli kuin tuuli, emme tienneet mistä 
hän tuli tai kuhunka hän meni. 

Syksymmällä alkoi tulla joltisenkin kylmä. Peräkannella 
poltettiin tulta ahkerammasti kuin ennen ja siellä istuivat lautta- 
miehet vuoronsa mukaan lämmittelemässä. Kader luki ääneensä 
islamilaisten lähetyssaarnaajain seikkailuista Itäturkestanissa ja 
Islam Baj huvitteli itseään leipomalla leipää. 

Mutta äkkiä muuttuivat olot, virran nopeus lisääntyi mel- 
koisesti ja jokainen sauvamies sai olla tanakasti paikallaan. Mah- 
doton vesipaljous tulvi suoraan yli maan yhdestä joen mutkasta 
toiseen, ja siinä täytyi alituisesti pitää silmät auki ja ohjata suun- 
taa. Erään kerran ei auttanut mikään vastustaminen, lautta 
puski suoraan korkeata rantaa vastaan, mutta ei siinä sentään 
käynyt hullummasti, kuin että pari miestä heitti kuperkeikkaa 
kannella ja keulaan saatiin suuri läjä multaa. 

Yhä hurjemmaksi muuttuu joki, se supistuu aivan autioit- 
ten, kuolleitten ja viittä metriä korkeain rantojen väliin soukaksi 
kanavaksi, jossa kulku on äärettömän jännittävää ja vaara tarjona 
millä hetkellä tahansa. Huimasti imeytyy aluksemme yhä syvem- 
mälle tähän kapeaan kuiluun, niinkuin joku pyörre vetäisi meitä 
pohjattomaan syvyyteen ja perikatoon, mutta siinä ei ollut enää 
muuta keinoa kuin seurata mukana ja vältellä parhaansa mukaan 
rantoja. 

Kasim oli tapansa mukaan keulassa. Yhtäkkiä kuultiin 
hänen epätoivon äänellä kirkasevan: seis, seis! Kapeaan, vaan 
noin 20 metriä leveään jokeen oli muodostunut pato, melkein 
kuin pieni saari keskelle väylää. Siihen oli kerääntynyt erään 
suuremman — poppelirungon ympärille kaikenmoista törkyä ja 
ajopuita, niin että vesi kuohui kahden puolen valkeana vaahtona 
kuin koskessa. Syntyi hurja hämmennys, kaikki huusivat ja 
kirkuivat, lauttaa koetettiin seisauttaa, mutta sauvoimet eivät 
tavanneet pohjaa, ja samassa tuokiossa olimme jo melkein saa- 
* ressä kiinni ja luulomme mukaan varmassa haaksirikossa. Mutta 
asema muuttui viimeisellä hetkellä Kasimin toimesta, joka alasto- 
mana pääsi jollain ihmeellisellä keinolla maalle, ja sai kovilla 
ponnistuksilla kiinnitetyksi lautan köydellä rantaan. Ja niin 
kaarsimme kauniisti tämän loukkaan huristaaksemme taas eteenpäin 

entistä huimaa menoamme, 101 metriä minuutissa. Illalla tuli 
leiripaikkaamme paimenia, joilta saimme ostaa lampaita; samalla 
paikalla oli erään pyhimyksen »masari» eli hauta, ja siinä pol- 
vistuivat muhamettilaiset ja kiittivät vilpittömästi sitä kunnian 
ukkoa, että hän hyvässä tahdossaan oli suonut meidän ehyin 
nahoin päästä näin pitkälle — kadottamatta mitään tarpeistamme 
tai tavaroistamme. 

Mistä tulivat ne lukemattomat villihanhet, joita lakkaamatta 
lensi länteen päin ja joitten käheä huuto öilläkin kajahteli pop- 
pelien yläpuolella? = Siperiasta, Dschungariasta, Kuldschastako? 
Minä en väsynyt katselemasta näitä nuolen kärkiä ja näitä mus- 
tia, leijailevia pilkkuja taivaalla. Aina on niilä yksi etummai- 
sena; se on johtaja, ja suuntaa harkitsematta lentää hän aina 
suoraan eteenpäin; kumpikin sivusta seuraa häntä uskollisesti ja 
niitten suorat rivit aaltoilevat ainoastaan hiukan johtajan liikkeit- 
ten mukaan, niinkuin kaksi suurta hulmahtelevaa viiriä. Kuinka 
ihmeellinen on näitten viisasten lintujen elämä! He kulkevat 
kahdesti vuodessa halki Aasian, Siperian ja Intian väliä. Ja 
minulta, kulkeakseni kahdeksan kertaa tämän saman mantereen 
halki, on kulunut siihen 39 vuotta! Mutta minä olin alottaes- 
sani näitä retkiäni jo 20-vuotias, siis vanhempi kuin useimmat 
villihanhista, enkä senvuoksi ole menestyksellä voinut kilpailla 
heidän kanssaan rekordista. , 

Eräällä liejuisella niemekkeellä, jota virta kiersi melkein 
täydellisessä ympyrässä, istui kaksitoista tummanruskeata gaamia. 
Nämä pörröiset, kömpelöt ja suuret linnut olivat juuri ahmineet 
mahansa täpötäyteen .valkeasta hevosen raadosta, joka makasi 
rannalla luut hohtaen. Ne eivät välittäneet meistä vähääkään, 
istuivat vaan rauhallisina ja käänsivät päitään kuin auringon- 
ruusuja sitä mukaa kuin lauttamme kiersi heidän nientään. 

Marraskuun 6 pinä sivuutimme erään karjatalon nimeltä 
Bostan, ja saimme sieltä lahjaksi vihanneksia sekä suuren valko- 
sen kukon. Tuskin oli tämä uusi matkustaja tuotu lautalle, kun 
hän jo nuolen nopeudella hyökkäsi entisen kukkomme kimp- 
puun ja kauhealla tappelulla ajoi hänet veteen, jossa hän pulikoi, 

hakkasi siipiään ja huusi surkeasti, kunnes pelastettiin. Niitä 
täytyi sitten pitää eri lautoilla kumpaakin, ja niin kauvan kuin 
vesi erotti ne toisistaan, olivat ne parhaita ystäviä; kun yksi 
lauloi, vastasi toinen heti kaikessa sovinnossa ja sopusoinnussa. 
Kukot ovat oivallisia olennoita, ja ainoastaan kameelin vasikka 
voi kilpailla heidän kanssaan leikillisissä taipumuksissa. 

Lähestyimme nyt asutumpia seutuja, kaislamajoja näkyi 
useammin, siellä ja täällä oli rannoilla yksipuisia, poppelin run- 
gosta koverrettuja kanootteja. Yhden sellaisen anastivat mieheni 
omin lupinsa ja Kasim pani siinä kiikkerässä aluksessa toimeen 
mainion vesinäytännön, jota toiset rajattomalla ihailulla katseli- 
vat. Sittemmin maksettiin kanootti rehellisesti, sillä minusta oli 
kerrassaan väärin kuleksia ympäri ja varastella veneitä, vaikka 
mieheni olivat aivan eri käsityskantaa; heidän mielestään oli 
rantatavara jokaisen yhteistä omaisuutta. 

Teresin kylän luona, jossa jo kerran ennenkin olin vierail- 
lut ja jossa nyt molemminpuoliseksi iloksi tapasin vanhan 73- 
vuotiaan ystäväni Khalil Bajn, otettiin meidät juhlallisesti vas-. 
taan ja tuotiin kuormamäärin lahjoja, hedelmiä, vihanneksia, 
jäniksiä, fasaaneja, lampaita, kanoja — ja mikä oli parasta kai- 
kestä — maitoa monta suurta astiaa täynnä. Sellainen muona- 
varojen lisäys oli hyvään tarpeeseen, ja voimmehan me lisätä 
kuormaa kameelillemme kuinka paljo tahansa — ei se valittanut, 
niinkuin kylläkin helposti tekee karavaanikameeli. 

Kun nousimme ylös puhteella marraskuun 10 pinä, oli 
koko maisema kosteaan sumuun peittyneenä, yö oli ollut tavat- 
toman kylmä ja lautta sekä musta hyttimme olivat paksussa 
huurassa. Mutta kun raitis lounatuuli oli alkanut puhaltaa, 
haihtui sumu ja me laskimme taas suurta jokea alaspäin niin- 
kuin purjeilla. Laivastossamme oli nyt kokonaista neljä miehi- 
tettyä alusta ja etummaisena kulki »luotsi» kanootissaan. Teresissä 
oli muuan ystävällinen beki lahjoittanut minulle uuden koiran, 
jolle annettiin Dovlet vainajan nimi. Se oli pieni, ruskea, lyhyt- 
jalkainen pentu, vikkelä ja hyvinvoipa, ja piti heti ensi hetkestä 

alkaen rajua komentoa lautalla; lyhyessä ajassa tuli hänestä 
kaikkien kaksijalkaisten matkustajain suosikki, paitse kukkojen. 

Nyt alkoi jo vähitellen muodostua hienoja, kirkkaita jää- 
peitteitä suvantopaikkoihin ja lahdelmiin joella. Marraskuun 
puolivälissä olivat ne jo niin paksuja, että kannattivat koiran. 
Usein juoksivatkin koiramme rantoja pitkin; kun lautalla makaa- 
minen alkoi tuntua heistä yksitoikkoiselta, hyppäsivät he jokeen, 
ja kun olivat taas tarpeekseen juosseet maalla, uivat he lautalle 
takasin. He hoitivat sanalla sanoen kokonaan itse itsensä, ja 
varsin huvittavaa oli katsella heidän pieniä partioretkiään. 

Jää muistutti meitä siitä pitkästä matkasta, mikä vielä oli 
jäljellä yhtymäkohtaamme; meidän täytyi rientää, ellemme tahto- 
neet jäädä jäihin sitä ennen, ja kuinka olisi silloin käynyt! Täy- 
tyisikö meidän tallustaa jalan näitten äärettömien, hiljaisten met- 
sien poikki ja jättää kaikki tavaramme oman onnensa nojaan! 
Niin ei saanut tapahtua, ja otimme säännöksi kulkea kaksitoista 
tuntia päivässä. Kun varhain kylminä aamuina olin saanut 
vaatteet päälleni, riensin miesten luo leiritulelle verrytiämään 
jäseniäni ja saamaan kuumaa teetä suuhuni. Ystävällinen »salam 
aleikum», rauha teille, kajahtaa vastaani joka taholta. Muutaman 
minuutin päästä komennan minä irti», ja taas luistaa lautta 
Tarimia alas. Sauvojien laulu kaikuu soinnukkaasti rannoilla ja 
lakkaa vasta illan tullen; kaikki odottavat silloin hauskaa leiri- 
nuotiota. Mutta aikaa voittaaksemme jatkamme matkaa vielä 
pitkälle auringon laskun jälkeen. Fi näy tulia näillä autioilla 
rannoilla, ainoastaan kuu heijastaa valoaan virran pyörteihin ja 
pieni kajastus peräkannen tulesta valasee lähimpiä kaislan korsia. 
Yksi oppaistamme meloo aina kanootissaan noin 100 metriä 
lautan edellä. Hänellä on suuri kiinalainen paperilyhty vinoon 
asetetun seipään nenässä, ja lyhdyssä palaa pieni öljylamppu. 
Kanootti on kuin veneetsialainen gondooli lyhtynsä väräjävässä 
valossa, ja siitä voimme pimeässä hyvästi nähdä mihin suuntaan 
joki milloinkin mutkitteli. 

Maan asujamet niillä seuduilla olivat uskomattoman arkoja 
ja vaikea oli saada heitä käsiinsä. Joskus seisoivat he kuin 

kannon pökkelöt ja tuijottivat meihin, mutta katosivat jäljettö- 
miin kun tulimme lähemmäksi. Eräässä talossa toivoimme var- 
masti tapaavamme jonkun ihmisen, sillä tulisijalla oli pata kie- 
humassa, lampaat pureskelivat ruohoa läheisellä laitumella ja 
koirat pitivät kauheata rähinää. Kaikki pensaikot etsittiin ja vih- 
doin löysimme erään pienen pojan. Mutta se poloinen oli niin 
säikähtynyt, ettei häneltä saatu luotua sanaa, vielä vähemmin 
muita tietoja; hän seisoi vaan vavisten ja katseli maahan. Tai- 
tavasti toimitetulla kierroksella saimme seuraavana päivänä sen- 
tään käsiimme erään paimenen, joka vietiin lautalle ja pidettiin 
siellä niin pitkälle, kuin hänen maantieteelliset tietonsa ulottui- 
vat. Kuinkahan monta kummallista satua ja tarinaa mahtoikaan 
syntyä meidän matkastamme näitten yksinkertaisten paimenien 
keskuudessa, kun he näkivät lauttamme hiljaa lähestyvän niin- 
kuin jokihirviön, sauvoimet joka suunnalle soikollaan niinkuin 
tuntosarvet! He juoksivat mielettöminä pakoon, ja ehkä juokse- 
vat nytkin vielä niinkuin metsähisen peljättäminä. 

Dung-kotanin metsässä kävimme tervehtimässä erästä rikasta 
metsästäjää ja paimenta, joka oli tappanut monta tiikeriä ja myy- 
nyt niitten taljat kiinalaisille. Hän kertoi kuinka näitä petoja 
pyydystetään. Täytyi käyttää viekkautta, sillä sikäläisillä suusta- 
ladattavilla pyssypahoilla oli vaarallinen lähestyä tätä kaikkien 
metsien ja viidakoitten pahinta petoa. 

Kun tiikeri on kaatanut hevosen tai lehmän, kantaa se 
saaliinsa ruohikkoon, syö siitä osan ja jättää tähteet toistaiseksi. 
Kulkeissaan käyttää se melkein aina paimenpolkuja. Jäljistä voi 
päättää mihin päin se on mennyt ja mistä päin sitä on odotet- 
tava takaisin, ja saaliin tähteet ovat varmana merkkinä, että hän 
aikoo tulla vielä uudelle aterialle. Nyt asetetaan polulle sakset 
tai loukku, alle kaivetaan puolen metrin syvyinen kuoppa ja 
koko laitos peitetään tarkasti oksilla ja lehdillä. Jos onni on 
vastainen tiikerille, astuu hän saksiin ja saa ne sääreensä. Sak- 
set ovat raudasta ja niin painavat, ettei hän niitten kanssa jaksa 
juosta. Ja irti hän ei niitä saa, sillä ne iskevät äärettömän lujaan 
ja ovat sitäpaitse okailla varustetut. Jäljet on nyt helppo löytää, 

mutta metsästäjä antaa pedon laahata saksia jälessään vähintäin 
viikon, ennenkuin rohkenee lähestyä sitä. Tiikeri laihtuu ja 
uupuu, kun ei voi vapaasti kulkea eikä saa ruokaa, ja vihdoin 
rohkenevat miehet lähestyä sitä. He kulkevat ratsain ja ampu- 
vat sitä tavallisesti satulasta, sillä he pelkäävät, että sillä saattaisi 
vieläkin olla niin paljo voimaa jälellä, että se voisi hyökätä 
jalkamiehen päälle. 

Joen alajuoksun puolella tulee tiikeri yleisemmäksi; har- 
voin se hätyyttää ihmistä, eikä sitä koskaan näe päivillä, vaan 
Öisin se hiiviskelee paimenpolkuja niinkuin levoton aave. 








Ajojäitä alisella Tarimilla. 


VL. 
Me jäädymme kiinni. 


Kirkkaina syksyiltoina oli auringon lasku usein hurmaavan 
loistava. Illalla 19 pinä marraskuuta paloi koko aavikko voi- 
mallisen punakelrasessa valossa ja näytti niinkuin kaikkialla olisi 
loimunnut mahtavia tuliliekkejä. Mustana ja äänettömänä lui- 
kerteli joki viidakoitten, noitten kuningastiikerin lymypaikkojen 
halki.  Suvantopaikoissa on jäätä, joka kitisten ja rouskahdellen 
murtuu kappaleiksi. Toisinaan välähtää edessämme mustassa 
vedessä niinkuin salaman isku, kun joku ajojään kappale sattuu 
pyörteeseen ja nostaa lasikirkkaan reunansa koholle joen pin- 
nasta. Laskevan auringon säteet heijastavat silloin siihen, taittu- 
vat, hajaantuvat kaikille tahoille ja leikkivät pitkin vettä. Synk- 
kinä ja alastomina seisovat poppelit rannoilla ja ojentavat kyh- 
myisiä, kuivia oksiaan jokeen päin. 

Seuraavana iltana saavuimme Ketschikiin, jossa virta pari 
vuotta sitten oli kokonaan tukkinut entisen uomansa ja etsinyt 

itselleen uuden väylän, suoraan halki aavan ja aution hiekka- 
aron. Kun tätä kohtaa pidettiin vaarallisena, oli joitakuita paik- 
kakunnan bekiä ja kanoottimiehiä kokoontunut auttamaan meitä. 
Huhu meidän jokiretkestämme oli levinnyt laajoille aloille Sisä- 
Aasiassa. Mutta kukaan ei tiennyt mistä me tulimme tai mikä 
oli matkamme päämäärä; minä olin heidän mielestään vaan suu- 
rimmassa määrässä kummallinen olento. Kolmatta vuotta myö- 
hemmin kysyivät muutamat intialaiset kauppiaat minulta Ladakissa, 
olinko kuullut kerrottavan eräästä valkeasta miehestä, joka useita 
kuukausia oli purjehtinut jollain suurella joella kaukana pohjoi- 
sessa; Indus joella olisi sellainen matka mahdoton, selittivät he. 

Marraskuun 21 p:inä tulimme ensi kerran uuteen jokiväy- 
lään, joka oli ihmeen säännötön. Virta haarautui yhtenään pien- 
ten saarien lomiin, joissa helposti olisi laskettu matalikoille, ellei 
kokonainen laivue kanootteja olisi kulkenut edellämme ja tar- 
kastellut veden syvyyttä. Siellä täällä seistä törröttää kuivuneita 
poppeleita keskellä väylää uhaten meitä oksillaan, ja varmuuden 
vuoksi täytyi meidän purkaa telttamme ja nostaa koneet mustan. 
hytin katolta parempaan korjuun. Kahden puolen kohoaa kor- 
keita hiekkasärkkiä ja metsävyöhyke rannoilla käy yhä soukem- 
maksi. 

Virtapaikoissa laskimme hyvää vauhtia, yli 100 metriä mi- 
nuutissa. Juuri kun tulimme varsinaisen hiekka-aron kohdalle, 
saavutti meidät pimeä ja katsoimme parhaaksi levätä siinä seu- 
raavaan aamunkoittoon, jolloin taas jatkoimme matkaa. Viisitoista 
metriä korkeat keltaiset hiekkasärkät sulkevat joen väliinsä. 
Kaikki on alastonta ja kuollutta näillä tarumaisen autioilla ran- 
noilla; ei ihmistä, ei elukkaa, ei edes korppia ja gaameja, näitä 
erämaan retkeilijöitä ole näkyvissä. Kaikki on hiljaista kuin 
hautuumaalla, ei kohahdusta kuulu aron sydämmestä, virta vaan 
hyräilee heikosti omaa lauluaan, ja kohta .tulisivat senkin 
huulet jäätymään äänettömiksi. 

Jonkunlaisella viehätyksellä kuljemme tämän tuntematto- 
man maan halki, jossa eivät edes kanoottimiehemme ole milloin- 
kaan käyneet. Nyt jos milloinkaan olivat he varsinaisina 


"WITTIN 1STYIVY 1addod 1nunIevyj 





ME JÄÄDYMME KIINNI. 65 


tiedustelijoina. He painavat leveät melansa pystysuorasti veteen 
ja katoovat joen mutkan taa, he ovat hetken näkymättömissä, 
mutta palaavat taas näkyviimme, jos ovat kohdanneet vaarallisen 
paikan. He kiertelevät lautan ympärillä kuin höyrypurret suurta 
risteilijää. Eräässä kohdassa jakautui joki viiteen haaraan, joissa 
vesi virtasi vaahtoavana ajopuuröyhkiöitten ja patojen lomitse. 
Laskemme rohkeasti yhteen nieluista, ja parahiksi mahtuu laut. 
tamme siitä läpi, vaikka sivut ryskivät ajopuita vastaan. Huu- 
taen ja meluten jatkaa koko laivasto taas matkaansa. 
Marraskuun 24 päivä oli tavallista rikkaampi seikkailuista. 
Sattumalta kulki iso lautta edellä ja kanootit seurasivat sen vana- 
vedessä. Joki oli kapea ja säännöllinen ja matka sujui hyvästi, 
mutta eräässä kohden teki se jyrkän polven ja siinä oli vääjät- 
tävä ulkopuolista, pystysuoraa rantatörmää, jota vastaan vesi 
virtasi täydellä painollaan. Juuri kun koetimme selviytyä tästä, 
huomasi Palta vähän alempana edessämme poikkiteloin kaatu- 
neen poppelin parhaassa kulkuväylässä. Sen latva tapasi veteen, 
mutta runko oli noin metrin verran ylähällä siitä, ja tätä petol- 
lista siltaa vastaan kulki nyt lauttamme täyttä vauhtia. Palta 
päästi hätähuudon, kaikki sauvoimet työnnettiin veteen, mutta 
eivät ulottuneetkaan pohjaan. Parittain kävivät miehet käsiksi 
hiljan laitetuihin uusiin airoihin ja alkoivat epätoivon rohkeu- 
della ponnistella niillä vastaan. Mutta vauhti ei ottanut hilje- 
täkseen, vaan yhä lähenimme me poppelia, joka varmaan pyyh- 
käseisi kannen puhtaaksi tai kaataisi koko lautan, ja kaikki mei- 
dän tavaramme hukkuisi tähän syvään pyörteeseen. Miehet 
ponnistivat kuin mielettömät, mutta turhaan. Silloin hyppäsi 
muutamia vikkelöitä kanoottimiehiä lautalle jättäen omat aluk- 
sensa virran valtaan, ja asettuivat keulaan, valmiina Islamin ja 
minun kanssani tarttumaan poppeliin kiinni, heikentääksemme 
sillä tavoin yhteentörmäyksen voimaa. Mutta onni oli meille 
suotuisa nytkin. Lajlikin miehet soutivat kuin kaleeriorjat ja 
pakottivat viime hetkessä lautan erääseen sivupyörteeseen, joka 
vei toiselle rannalle. Siinä pyörähdimme yhden huiman kier- 
roksen, ja uudestaan olisi pyörre luonnollisesti vienyt meidät 

poppelia vastaan, mutta Alim oli köysi kädessä hypännyt jää- 
kylmään veteen ja kiskoi meidät ohi vaarallisesta paikasta. 

Juuri kun lauttamme kieppui pyörteessä, huristivat Kasim 
ja Kader ohitsemme muonalautallaan, vene perässä, suoraan 
poppelia kohti hekin. Heillä oli siksi paljon mielenmalttia, että 
huomasivat työntää heikon kangasveneen sivulle meitä kohti, ja 
me saimme sen pelastetuksi. Mutta muonalautta syöksyi suoraan 
vaaraan ja olisi varmaan kaatunut, ellei Kasim olisi saanut vauh- 
tia hillityksi iskien kaikin voimin poppelin runkoon kiinni. 

Jos tämä kaikki olisi tapahtunut pimeän aikana, emme tie- 
tysti olisi nähneet poppelia, ja suuri onnettomuus olisi saattanut 
tapahtua. Lajlikin miehet alkoivat menettää rohkeutensa, he 
otaksuivat, että tottahan tämä joki kerran loppuukin, mutta päi- 
viä meni ja päiviä tuli ja me kulkea huhkimme yhä vaan edem- 
mäksi itää kohti. Kaksisataa penikulmaa jokea pitkin! Eikö 
siitä tulisi päätä ollenkaan, eivätkö he koskaan saisi palata rau- 
hallisiin koteihinsa Lajlikiin! Heidän päätään huimasi tämä ääre- 
tön etäisyys. 

Emme olleet pitkälle ennättäneet, kun jo kuului kauhea 
hätähuuto jälestämme. Syntyi yleinen hämminki. Mitä nyt oli 
tapahtunut? Tiedettiin, että Kasim ja Kader olivat haaksirikosta 
pelastuttuaan taas jääneet jälkeen. Käskin heti laskemaan maihin 
ja lähetin kaikki miehet rantaa pitkin huutoa kohti. Huomattiin 
että muonalautta ja vene olivat joutuneet pyörteeseen ja siinä 
tarttuneet veden alle piilevään poppelin kantoon kiinni. Vene 
oli tölmännyt siihen ensimmäiseksi ja sen heikko, purjekankai- 
nen laita oli kokonaan revennyt, mutta Kader oli sentään pelas- 
tunut sen kanssa rannalle. Lautta sitävastoin oli säilynyt ehjänä, 
mutta niin pahasti kallistunut, että kaikki tavarat olivat vierineet 
veteen, ja osaksi — niinkuin kirveet, lapiot, keitto-astiat, kupari- 
kannut y. m. painuneet pohjaan -—— osaksi alkaneet kellua pyör- 
teissä, muodostaen hullunkurisen matkueen sankoja, pyttyjä, 
jauholaatikoita, leipiä ja airoja sikin sokin. Kapteeni itse, Kasim, 
oli saanut kannosta kiinni ja ulvoi siinä keskellä pyörrettä täyttä 
kurkkua. Hänet pelastettiin kanoottiin samoin kuin kaikki veden 

pinnalla kelluvat tavaratkin. Tämän perinpohjaisen liotuksen 
jälkeen käytettiin koko ilta kuivatukseen ja koetettiin pelastaa 
tavaroista se mitä voitiin. Kasim istui jotensakin malttuneena 
ja masennuksissa nuotiolla niinkuin uitettu koira. 

Seuraavana päivänä sai laivastomme taas lisävoimia ja nousi 
nyt kymmeneen alukseen, juhlallinen saattue, joka meloskeli 
Tarimia alas. Suurenmoinen ja mahtava oli se maisema, joka 
avautui eteemme Tokkus-kumin eli »yhdeksän särkän» luona. 
Aina 60 metrin korkuuteen kohoavat tässä hiekkapenkereet 
Tarimin oikealla rannalla. Voimallisen värimuunnoksen vaikut- 
tavat nämä suunnattomat vuoret löyhää hiekkaa, kun ne jäykkinä, 
keltasina ja teräväpiirteisinä nousevat joen iloisen kirkkaasta pin- 
nasta. Tässä luonnon leikissä tuntee: katselija jotain juhlallista 
totisuutta, ja kun hiljalleen kuljemme penkereitten jyrkkien sei- 
nien alle, on kuin astuisimme sisään gootilaiseen tuomiokirk- 
koon, jonka rakennustyyli on yksinkertainen mutta ylevä. Minä 
kiipesin pengermän laelle nähdäkseni joen jalkaini alla mitättö- 
män kapeana, sinertävänä vyönä luikertelevan ja katoovan itäi- 
sille ilmoille, ja antaakseni katseeni liidellä kohti eteläistä taivaan 
rantaa tämän kamalan ja kuolleen hiekka-aron yli. 

Heti tämän kohdan alapuolella on pieni kylä, jossa hata- 
roissa kamischi-majoissa asuu kymmenen perhettä loplik-heimoa. 
Siellä otettiin meidät erittäin ystävällisesti vastaan ja kylän beki 
kutsui meidät varsin onnistuneelle kalastusretkelle. Erään kapean 
jokilahdelman suuhun heitettiin verkko ihan jään reunaan. Pari 
kanoottia meloi lahteen ja särki jään. Siihen laskettiin toinen 
verkko, ja niin särettiin jäätä ja laskettiin verkko verkon taa 
aina lahden pohjukkaan saakka. Sinne olivat kalat vetäytyneet 
pakoon ja sieltä oli helppo saada ne käsiinsä, ja jos joku yritti 
pujahtaa jokeen takaisin, tarttui se verkkojen silmiin. Saaliiksi 
saimme 26 kaunista ja lihavaa kalaa. 

Nyt näimme selvästi, että päivämme joella olivat luetut. 
Öillä laski lämpö — 160 saakka ja vesi läheni jäätymäpistettä. 
Paikkakuntalaiset vakuuttivat, että joki jäätyy umpeen kymme- 
nentenä päivänä sen jälkeen, kun ensimmäisiä ajojäitä on ollut 

näkyvissä. Kasvavalla jännityksellä odotimme sitä päivää, ja se 
sattui marraskuun 28 p:ksi. Kun aamulla astuin teltasta ulos, 
näin koko joen pinnan olevan täynnä pyöreitä haljenneita jää- 
kappaleita, joitten reunat olivat lumivalkeat. Se oli ensimmäi- 
nen varotus, joka kehotti meitä kiirehtimään. Ja se oli myös 
ensimmäinen aavistus pitkästä talvi-unesta, joka ajoi kalat kirkas- 
vetisiin lahtiin ja joen rantapatamiin, joista lukemattomat kanoo- 
tit niitä parhaillaan pyydystivät talven varalle. 

Kirveillä ja kangilla hakattiin veneet irti yötisistä kahleis- 
taan. Kaikki on nyt jäässä, köydet ja nuorat kovia kuin puu. 
Poltimme tulta sekä kokassa että perässä ja palelimme sentään. 
Ja niin lähdimme sauvomalla ajojäitten sekaan ja seurasimme 
niitä. Niitten katseleminen antoi taas vaihteeksi uutta huvia. 
Lukuisimmasti kerääntyi niitä keskelle virtaa, siinä ne joutuivat 
pyörteihin ja pyörivät suurissa läjissä, kunnes reunimmaiset taas 
temmattiin virran vietäviksi. Niitä tarttui röykkiöihin matali- 
koille ja olivat siten meille hyvinä merimerkkeinä, niitä ui ryh- 
missä kuin pieniä saaria pitkin jokea, ne iskivät räiskyvällä 
äänellä toisiaan sekä lauttaamme vastaan, särkyivät, paltaantuivat 
yhteen taas, ajelehtivat kiintojään reunaan rannalla ja pyörivät 
siellä kuin kehräpäät. 

Seuraavana päivänä oli ajojäitä yhäkin taajemmassa. Virta 
näytti varsin juonikkaalta, se oli kuin ylikanteensa jäätynyt ja 
sitten peittynyt vastasataneella lumella. Mutta koko tämä valko- 
nen peite oli yhtämittaisessa liikkeessä. Jos seisoi rannalla ja 
katseli ohikiitävää virtaa, alkoi silmiin tulla kummallinen näkö- 
häiriö: jää näytti olevan paikallaan ja seisoja itse luuli kulke- 
vansa ylöspäin vasten virtaa. 

Olimme tällä kertaa valinneet onnettoman leiripaikan — 
tyynen, suojaisen lahden, joka aamulla oli niin paksussa jäässä, 
että hyvästi saattoi kävellä aluksien välissä. Ne olivat kuin 
kiinni juotetut ja kesti huikean ajan, ennenkuin saimme murre- 
tuksi väylän virtaan saakka. Siellä kitisi ajojäätä kuin murskat- 
tua lasia, ja miljoonia jääkiteitä säkenöi ja leikki kuin timant- 
teja auringon paisteessa. Alituinen kohina ja häikäisevä valo 





PAIR 1 


Lautta Ugen-darjan tyynessä suistossa. 

vaikuttavat huumaavasti ja väsyttävästi mieleen. Lumivalkeat 
renkaat, joen suruseppeleet ennustavat, että Tarim kohta paneu- 
tuu levolle kylmän hautapeitteensä alle. 

Tänä iltana vältimme tyyniä lahdelmia ja asetuimme yö- 
leiriin pahimpaan virtaan. Ja kun minä illalla istuin kirjotta- 
massa päivän muistiinpanoja, jyskähti jokainen ohikulkeva jääteli 
lauttamme kylkeen, niin että joka kolkka tärisi. Olin tehnyt 
viidentoista tunnin työpäivän, ja aamulla olimme tuskin saaneet 
vaatetta yllemme, kun taas jo jatkoimme matkaa. Hiilikuppi 
asetettiin kirjotuspöydälleni, että saisin lämmittää käsiäni. Ja 
aamiainen, keitettyä kalaa, syötiin vasta matkalla oltaissa, ja 
samoin tehtiin tästä lähtein päivällisenkin kanssa. Olihan meillä 
astiat ja ruokavarat aina käsillä, peräkannella oli keittiö, ja hyvää, 
raikasta vettä sekä ruuan keittoon että astiain pesuun oli enem- 
män kuin tarpeeksi, pistipä sitä miltä puolelta tahansa. 

Heliseväin jäitten keskellä kulkee lauttamme virran mukana 
yhä eteenpäin. Koirat olivat alussa ihan raivoissaan tästä uudesta 
ilmiöstä ja haukkuivat jäälohkareita kuin hurjat, mutta vihdoin 
huomasivat ne niitten käytännöllisen merkityksen ja kulkivat 
niitä pitkin rannalle, hypellen toiselta toiselle. 

Joulukuun 2 pinä oli taivas peittynyt paksuun pilveen, 
mutta ei ainoaakaan lumihiutaletta pudonnut alas. Illalla paistoi 
aurinko mustan pilven alta kuin möhkäle sulattua kultaa ja sen 
säteet loihtivat taas esiin mitä ihanimman väriloiston. Koko 
ilma oli kuin palavaa auerta, kaislikot loistivat purppuran punai- 
sina, poppelit ottivat avoimin sylin ja ojennetuin käsivarsin au- 
ringon jäähyväissuudelman huulilleen, koko taivaan laen alem- 
mat osat hehkuivat voimakkaassa, sinipunertavassa valossa. Tämä 
ylevän ihana näky kesti vaan muutaman minuutin, hämärä peitti 
pian kaikki harmaalla hunnullaan, ja kaislikko, joka äsken oli 
seisonut niinkuin juhlapukuinen sotajoukko kunniarintamassa, 
oli nyt ikävän ja yksitoikkoisen näköinen, niin kuin vanha har- 
maa aita kotona Ruotsissa. i 

Tuli täydellinen pimeä ja kanootit alkoivat seipäitten ne- 
nissä heiluvine lyhtyineen etsiä yövalkamaa. Ne puikkelehtivat 

niinkuin loistavat yöperhoset kaislikossa ja seisahtuivat vihdoin. 
Paikka oli hyvä kyllä, mutta polttopuuta puuttui. Valaistakseen 
seutua ja voidakseen etsiä kuivasia, pistävät miehet tulen taajaan 
ruo'ikkoon, joka peittää rannan. Räiskyen, paukkuen, viheltäen 
ahmivat valloilleen päässeet liekit tätä kuivaa kamischiruokoa. 
Siitä tuli jättiläismäinen ilotulitus, joka punakeltaisena roihuten 
valasi koko mustan joen ja sen tuhannet jäälautat, jotka levotto- 
mina soluivat ohitsemme. 

Mikä muutos olikaan tapahtunut sittenkun jätimme Lajlikin! 
Silloin oli vielä kesä ja metsät seisoivat viheriöinä Jarkent-darjan 
hiljaisilla rannoilla. Nyt paukkui pakkanen, kellastuneet lehdet 
olivat pudonneet, etelässä kohosi silmän kantamattomiin pelkkiä 
keltasia hiekkavuoria, ja ilman täytti herkeämätön kohina. Kiinto- 
jää pyrki kummastakin rannasta yhä keskemmälle jokea ja su- 
vantopaikat olivat jo kokonaan kirkkaan peitteen alla. Missä 
joki on suora, siinä aukeaa se eteemme valkeana ja hohtavana 
niinkuin talvinen tie. Ajojäitten ryskeen voittaa vaan silloin 
tällöin pitkä, vonkuva ulahdus, kun näkymättömät voimat tiu- 
kentavat kirkkaita jääverkkojaan joen tyynellä pinnalla. 

Karaulissa tapasin taas erään vanhan tuttavan, uskollisen 
palvelijani Parpi Bajn, joka oli' ollut mukana 1896. Hän suli 
kyyneliin saakka, nähtyään lautalla vanhat matkakumppaninsa, 
minut ja Islam Bajn. Hän näytti varsin munhkealta harmahta- 
vassa parrassaan, päällään tummansininen tjapani ja puuhkareu- 
nainen lakki päässä. Nyt sai hän kertoa minulle kohtaloistaan 
sen jälkeen kun viimeksi erosimme toisistamme, jolloin hän 
sovitusta palkasta oli lupautunut vastaisuudessakin palvelukseeni. 

Joulukuun 7 p:nä kertoivat paikkakuntalaiset, että se paikka 
ei ollut enää kaukana, jossa joki oli kokonaan jäässä. Onnelli- 
sen sattuman kautta oli karavaanimme joutunut aivan samoille 
paikoille, ja niin sain lähetetyksi sanan kasakoille, että he pysäh- 
tyisivät Jangi-kölliin. Se oli sama joulukuun 7:mäs päivä, joka 
lopetti meidän vesimatkamme, ja tieto siitä tuntui ihan surulli- 
selta. Joki juoksi suoraan SO suuntaan, vasemmalle levisi ran- 
nattomat ruoho- ja kamischi-arot, oikealla kohosi hedelmätön 

hiekka korkeiksi vuoriksi, joitten juuria virta huuhtoi ja 
syövytti. 

Keskellä jokea oli enää vaan kapea uitti sulaa vettä, ja 
sekin oli täynnä ajojäätä. Virran nopeus tuntui nyt epämiellyt- 
tävältä, sillä lauttamme tapaili lakkaamatta kiintojään reunoihin, 
jotka murtuivat ja helisivät kuin lasi. 

Rannalla nähtiin kolme ratsastajaa. Ne olivat Tjernoff, 
Fajsullah ja Nias Hadji He vakuuttivat meillä olevan enää 
kahden tunnin matkan siihen kohtaan, missä joki oli kokonaan 
jäässä ja mistä olisi turhaa pyrkiä ihmisvoimin enää eteenpäin. 
Ennen auringon laskua täytyi meidän kuitenkin ehtiä sinne. 
Vasta sitten me seisattuisimme, kun näkisimme tenän edessä. 
Fi mitään puolitekoista, ei jalkaakaan jätettäisi kulkematta, mitä 
kulkea voidaan, ainoastaan voittamattomat esteet saisivat seisauttaa 
aluksemme. Lyhdyt sytytettiin ja pitkien riukujen nenissä paloi- 
vat tuohukset kanooteissa, jotka ohjasivat meitä ahtaassa väylässä. 
Mutta sitten tuli hiljaisuus ympärillemme, lautta seisahtui ja vir- 
ran kuljettama sohju painui ensimmäisen kiinteän jään reunan 
alle. Rannalla loimusi suuri nuotio. Juuri niin pitkälle oli 
meidän kuljettavakin, mutta ei pidemmälle, sillä se oli karavaa- 
nimme, joka odotti meitä rannalla. Jokiretkemme oli loppunut. 
Ja niinkuin unessa muistelin minä sen menneitä päiviä, sen 
veneetsialaisia iltoja, ja ihanaa, raikasta elämää lautallamme. 


Vanha 





uskottu palvelijani Parpi Baj ja Islam Baj tervehtivät toisiaan Karaulin luona. 








Pieniä kiinteitä hiekkasärkkiä Karaulin luona. 


VIII. 
Vaarallinen retki erämaahan. 


Vihdoin viimein sain minä siis perinpohjin levätä, sillä 
eihän meillä ollut enää kiireen kierää, olimmehan jo joka puo- 
lelta jään kahleissa. Kun leirimme oli väliaikaisesti kuntoon- 
pantu erään pienen lahden pohjukkaan, saivat oivat lauttamie- 
hemme Lajlikista palkkansa — kahdenkertaisesti ja vielä paluu- 
kustannukset päälle. Vesissä silmin erkanivat he meistä. Parpi 
Baj nimitettiin ylimmäiseksi hevostenhoitajaksi ja hän kiirehti 
heti rakentamaan tallia kamischilyhteistä. Turdu Baj ja Fajsullah, 
Venäjän alammaisia Länsiturkestanista, määrättiin kameelien hoi- 
tajiksi.  Muhamettilaisten juoksupojaksi tuli Kurban, kuusitoista- 
vuotias, kaunis, avomielinen ja iloinen poika Aksusta, ja lopliki- 
lainen Ördek, jonka tapasimme leiripaikan lähistöstä, piti huolta 
karkeammista töistä, kantoi vettä, hommasi polttopuuta ja eluk- 
kain rehua. Hänellä oli apuna toisia loplikilaisia. Islam Baj oli 
muhamettilaisten päällysmiehenä, kasakat taas olivat minun välit- 

tömässä komennossani. Muutamia päiviä vieraili luonani eräs 
vanha ystävä vuodelta 1896, Khalmet Aksakal Korlasta, ja hän 
sai toimekseen ostaa meille sieltä muulia, mongoolilaisia huopa- 
kibitkoja (telttejä) ja pientä hopeata, sekä koko joukon ruoka- 
varoja. Karavaani oli tuonut mukanaan viisi koiraa Kutjarista ja 
Korlasta. Niitten joukossa oli kaksi erittäin kaunista vinttikoi- 
raa, jotka kastettiin Maschkaksi ja Tajguniksi ja joista heti tuli 
minun erikoiset suosikkini. Ne olivat isoja, valkeita koiria, mutta 
niin lyhytkarvaisia, että ne talvella viluissaan aina pyrkivät tulen 
lähelle ja öisin makasivat minun lähelläni huopapeitteitten alla. 
Oli hullunkurista nähdä, kuinka pian ne oppivat omin neu- 
voinsa ryömimään peitteitten sisään, ja kuinka tyytyväisen nä- 
köisiä ne olivat, kun joku vielä korjaili peitettä. Mutta ryöstö- 
retkillä olivat ne voittamattomia ja levittivät pian täydellisen 
kauhun koko paikkakunnan muitten koirien keskuuteen. Niillä 
oli omat taistelutapansa, tällä Maschkalla ja Tajgunilla. Ne kä- 
vivät aina vastustajaansa takajalasta kiinni, pyörittivät sitä siitä 
eivätkä hellittäneet, ennenkuin toinen meni nurinniskoin ympäri 
ja lähti siitä ulvoen ja ontuen pakoon. Aterialla eivät toiset 
koirat rohjenneet lähestyäkään lihapaloja, ennenkuin Maschka ja 
Tajgun olivat syöneet kyllikseen. Jolldasch ei nyt juuri joutu- 
nut täydelleen epäsuosioonkaan näitten uusien tulokkaitten saa- 
vuttua leiriin, mutta hän tunsi sentään jääneensä toiseen sijaan, 
vetäytyi yksinäisyyteen eikä rohjennut koskaan kurkistaa minun 
telttaani, kun vaan nämä toiset sattuivat olemaan siellä. Kerran 
hän kyllä koetti sitä, mutta siitä tuli huono loppu, enkä minä- 
kään sen koommin puuttunut heidän väleihinsä, sillä koirillakin 
näkyy kerta kaikkiaan olevan omat mielipiteensä asioista. Mutta 
sentään makasi Jolldasch aina minun telttani edustalla, ja kun 
joskus ulos mennessäni Hyvälln sitä, oli se siitä erittäin ihastu- 
nut ja kiitollinen. 

Jollbars, tiikeri», oli roteva, tummanruskea koira, viida- 
kon poika suden verta suonissa, oikea peljättävä, pitkähampainen 
talon vartija. Hän oli sidottuna rautakahleihin, ja ainoastaan 
minä sekä pari muuta miestä rohkeni lähestyä häntä kahleitten 

ulottumalle. Yöllä kulki hän vapaana ja oli kaikkien varkaitten 
kauhu. Hänelläkin oli omat kohtalonsa vastaisella retkellämme. 
Kerran repi raivostunut metsäkarju hänet niin pahanpäiväisesti, 
että suolia tuli näkyviin, mutta haavat ommeltiin huolellisesti 
kiinni. Toisen kerran taas hän karkasi meistä kuumalla hiekka- 
arolla ja luultiin olevan mennyttä kalua, mutta puolen vuoden 
päästä ilmestyi hän uudestaan joukkoomme. Ja hänen muistonsa 
on minulle erittäin rakas, sillä hän oli mukanani vaarallisella 


jj 





Pääkortteeri Jangi-köllissä. 


retkelläni Lassaan ja varotti meitä aina yöllisiltä hyökkäyksiltä. 
Niin, minä rakastin koiriani, ne eivät kertaakaan pettäneet mi- 
nua, vaan täyttivät täydellisesti velvollisuutensa kaikissa karavaani- 
elämän vaaroissa ja vaivoissa. 

Majoja, telttejä, talli, kokonaiset vuoret ruokavaroja ja matka- 
tarpeita kohosi »torin» ympärille kylässämme, missä miehillä oli 
avonainen keittiönsä sekä »klupinsa» tulen ääressä, joka ei sam- 
munut ennenkuin seuraavan vuoden toukokuussa. Läheltä ja 
kaukaa tuli maan asukkaita osaksi uteliaisuudesta katsomaan 
meitä, osaksi kauppaamaan tavaroita. Siinä oli alituinen hyörinä 


76 VAARALLINEN RETKI ERÄMAAHAN. 


ja loppumaton puheen pauhu niinkuin markkinapaikalla. Mutta 
häuska oli joka tapauksessa meidän maatalomme, meidän ky- 
lämme, joka oli kohonnut erämaasta kuin taikavoimalla. 
Levätessäni joitakuita päiviä pääkorttierissamme Jangi-köl- 
lissä tein pienen tutkimusretken eteläiselle hiekka arolle tutus- 
tuakseni sen luontoon — sillä horjumaton päätökseni oli sa- 


passa 
: 





Kuormitettu kameeli. 


mota halki koko erämaan Tatran kylään saakka Tjertjen-darjalla, 
jota matkaa on 28 J ruotsin penikulmaa. Paikkakuntalaiset koet- 
tivat kaikin tavoin estää minua siitä, sanoivat sellaista yritystä 
täydeksi hulluudeksi ja minua itseäni suoraan surman suuhun 
menijäksi. Fi kukaan ollut koskaan rohjennut mennä tuohon 
kamalaan erämaahan, ja joka sinne eksyi, se ei sieltä koskaan 
löytänyt takaisin. Muuta siitä ei tiedetty, kuin että useita vuosi- 

satoja sitten kaukana lounaisella ilmalla asui pakanallinen kansa, 
jönka hallitsija oli nimeltään Atti Kusch Padischah. Pyhiä ima- 
meja oli mennyt sinne levittämään islamia, mutta kun kansa ei 
tahtonut kääntyä uuteen uskoon, huusivat imamit taivaan ki- 
rousta ja kostoa koko maalle, ja niin satoi monta päivää jälek- 
käin hiekkaa, joka hautasi maan ja kansan allensa. 

Nämä kunnolliset ihmiset olivat melkein tunnon vaivoissa, 
kun kuulivat, että minä heidän rauhallisilta asunnoiltaan lähtisin 
varmaa turmiota kohti, ja senvuoksi ehdottivat he minulle, että 
kiertäisin ensin erämaan ja kulkisin vasta sitten sen halki ete- 
lästä päin Jangi-kölliin. He lupasivat määrätystä päivästä alkaen 
polttaa iltaisin suurta roviotulta jollakulla korkealla särkällä, että 
minä sen opastuksella löytäisin takaisin leiriini. Se olisi niin 
muhkea sellainen talvimajakka hiekkameren laidassa, helppo ja 
-turvallinen olisi ohjata erämaan laivoja sitä kohden ja juhlallinen 
tulisi olemaan meidän vastaanottomme heidän majoihinsa jälleen. 
Tämä heidän tuumansa tuntui varsin hauskalta ja viettelevältä, 
mutta minä en antanut pettää itseäni. Parempi lähteä varmasta 
ja tutusta kohdasta levänneillä kameeleilla! Ja siihen se juttu jäi. 

Karavaanin kokoonpano oli seuraava: Islam Baj, joka jo 
ennenkin oli kanssani kokenut erämaitten vaivoja, Turdu Baj, 
Ördek ja Kurban. Meillä oli ainoastaan seitsemän kameelia ja 
yksi hevonen, sekä koirista Jolldasch ja Dovlet — vinttikoirat 
eivät olisi kestäneet talven pakkasta paljaan taivaan alla. 

Kaikki varustukset tehtiin mitä suurimmalla tarkkuudella; 
tarpeettomia tavaroita ei otettu mukaan, sillä kameelien täytyi 
saada kulkea keveästi kuormitettuina pehmeässä hiekassa. Meillä 
oli riissiä ja jauhoja kymmeneksi päiväksi, valmista leipää kah- 
deksi viikoksi ja yhtä pitkäksi ajaksi »talkania» 1) eli paahdettua 
vehnäjauhoa, josta veteen sekotettuna saadaan valmis ruoka keit- 
tämättä. Minulla oli muutamia astioita säilykkeitä, teetä, kahvia 
ja sokeria, miehillä taas suuri käärö kiinalaista tiiliteetä. Ruoka- 
varat oli laskettu siten, että ne riittäisivät vaan Tjertjenin pie- 





1) Luultavasti sama sana kuin meikäläinen »talkkuna.. 
Suomentajan muist. 

neen kaupunkiin saakka, josta kyllä saataisiin helposti lisää. 
Sitäpaitsi otin mukaani kaikki tarpeelliset koneet; raskaammista 
tavaroista mainittakoon vielä talvivaatteemme, turkit ja peitteet, 
mutta telttoja ei otettu matkaan. Koko talven, neljättä kuu- 
kautta, makasimme joka mies paljaan taivaan alla, joka oli jo- 
tensakin raitista, sillä pakkanen laski usein alle — 309. 

Varhain aamulla joulukuun 20 p:nä herätti Islam Baj mi- 
nut ja kysyi, oliko aikomus todellakin lähteä sinä aamuna liik- 
keelle, vaikka kova lounainen myrsky parhaillaan raivosi. Kun 
lähtöpäivä kerran oli määrätty, en kärsinyt viivytyksiä, vaan 
määräsin miehet hankkiutumaan retkelle. Heitin hyvästit kasa- 
koille ja muille kotiin jääville ja varotin heitä tarkasti vartioi- 
maan talven kuluessa tavaroitamme ja olemaan varsinkin yön 
seutuihin valppaina. Kameelit tuotiin hiekotettua käytävää pit- 
kin yli liukkaan jokijään ja kuormien teko alkoi. Kaksi niistä 
kantoi matkatavaroita ja ruokavaroja, kolmas maissia heitä itseään 
varten, neljännellä oli aimo pino polttopuita, sillä erämaassa oli 
sellaista tavaraa mahdoton saada; kolmen selkään oli sälytetty 
suuria, vuohennahalla peitettyjä jäämöhkäleitä, sillä ei meidän 
tarvinnut toivoa sitäkään, että matkalla tulisimme löytämään pi- 
saraakaan vettä. Sitäpaitse kantoi vielä kolme ylimääräistä ka- 
meelia jäätä ja halkoja; niitten oli määrä seurata meitä vaan 
neljä päivää ja sitten palata takaisin, ja oli niitten ajajina kolme 
miestä Parpi Bajn johdolla. 

Islam tulee ilmottamaan, että kaikki on kunnossa, ja ras- 
kas matkueemme lähtee hiljalleen vaeltamaan Tarimin rantaa 
pitkin ensiksi pienelle Tanabagladin järvelle. Sen viimeisessä 
lahden pohjukassa etelää kohti levähdetään hetkinen, hakataan 
jäähän neljä pientä avantoa ja annetaan kameelien juoda viimei- 
nen kerta oikein mielin määrin. Ne tuntuvat ymmärtävän, ettei 
heillä kotvilleen tule olemaan vettä näin runsaasti, ja siksi he 
juovatkin kauvan, pitkissä nielauksissa. 

Järven eteläpuolella kuljemme korkean hiekkaäyrään yli ja 
asetumme yöleiriin taajan kamischipensaikon äärimmäiseen laitaan, 
jossa meillä on suojaa tuulta vastaan, mutta taivas kattonamme. 

Kun seuraavana aamuna hämärissä ryömin ulos pesästäni, 
jatkui myrsky vielä ennallaan, mutta nuotiomme palaa lekotti 
sentään tuulen suojassa ja levitti lämpöä ympärilleen. Ja niin 
alkaa taas raskas ja hidas taivaltaminen kellon kalkattaessa vii- 
meisenä astuvan kameelin kaulassa. Syvälle uppoovat kameelien 
jalat pehmeään hiekkaan, varsinkin etummaisen, joka kulkee 
»lumi-aurana» ja polkee tietä jälessä tuleville. Minä ratsastan 
pienellä harmaalla hevosellani viimeisenä ja seuraan sitä polkua, 
jonka kameelit leveillä sorkillaan ovat sotkeneet. Ja sitä menoa 
päinumme yhä syvemmälle tuntemattomaan, kammottavaan erä- 
maahan.  Ympäristömme on jo täydelleen kuollutta ja autiota; 
jos kuussa löytyy hiekka-aroja, eivät ne voi olla tyhjempiä kai- 
kestä elimellisestä elämästä kuin tämäkään. Fi ole mitään, ei 
kerrassa mitään, mikä muistuttaisi, että täällä koskaan olisi ollut 
mitään elollisuutta pienimmässäkään muodossa. Toisena iltana 
ei meillä enää ollut suojaa ainoastakaan kaislan korresta, vaan 
olimme alttiina kaikille taivaan tuulille ja lentohiekalle, joka tu- 
kahuttavissa pyörteissä tuiskusi nuotiomme ympärillä. 

Islam ja minä, jotka ennen olimme tehneet Takla-makanin 
aavikon poikki niin tuhoisan ja kauhean retken, ymmärsimme 
kyllä mistä oli kysymys ja että tätä nykyistä yritystämme todel- 
lakin oli pidettävä mielettömyytenä. Tässä oli aavikko toista 
vertaa leveämpi kuin se kohta Takla-makania, josta 1895 olimme 
kulkeneet ja jossa koko karavaanimme oli joutunut tuhon omaksi. 
Pelastuisiko nyt kukaan meistä tältä uudelta retkeltä? Joka päivä 
painosti tämä kysymys mieltämme, mutta me emme puhuneet 
siitä mitään. 

Suuri onni ja etu oli meille kuitenkin se, että vallitseva 
tuuli oli kasannut lentohiekan erittäin säännöllisiksi särkiksi. 
Tämä tuuli, joka varsinkin keväällä ja kesällä on hyvin voimal- 
linen, tulee nimittäin säännöllisesti pohjois-koillisesta ilman suun- 
nasta. Se ajaa hiekan aaltoihin niinkuin merellä, mutta niitten - 
korkeus on äärettömän paljon suurempi kuin meren aaltojen, 
aina 90 metriin saakka, eli yhtä korkeita siis kuin Ritariholman 
kirkon torni Tukholmassa. Nämä kiinteät hiekka-aallot kulkevat 





Rannaton hiekkameri, 

loppumattomissa jonoissa koillisesta luoteeseen ja maa niitten 
välisissä laaksoissa on tasanen ja kova. Löytyy kuitenkin toi- 
senkinlaisia särkkämuodostumia, jotka verkon tapaisesti, suorissa 
kulmissa ja äärettömän pitkinä katkaisevat nämä edelliset. Mo- 
lempain muodostumain yhtymäkohdissa on syvänteet eli läpi- 
leikkaukset, joita paikkakuntalaiset nimittävät »bajireiksi». Seu- 
raten näitä syvänteitä lounaista kohti saimme me vältetyksi peh- 
meän hiekan, joka korkeina harjanteina kohosi tiemme kummal- 
lakin puolella. Ja siten pääsimmekin kulkemaan tasaista bajiri- 
maata kokonaista 143 kilometria, mutta loppumatka ja varsinkin 
aavikon eteläinen osa oli murhaavan vaikeata hiekkaa. Jos koko 
aavikko ensimmäisen luuloni mukaan olisi ollut pelkkiä 90 met- 
riä korkeita särkkiä, olisi matkamme varmaan loppunut onnet- 
tomasti. Mutta minä ajattelin, että vaikka kaikki kameelit kuo- 
lisivatkin ja kuormastomme jäisi hunningolle, pitäisi meidän vii- 
den miehen kumminkin jalkapatukassa aina löytämän jostain vettä. 

Kun nousee jollekulle korkealle hiekkasärkälle ja katselee 
seutua itään päin, on se kerrassaan kamalan näköinen, mutta 
kuitenkin hämmästyttävän suurenmoinen kuolleessa tyhjyydes- 
sään. Silmä näkee ainoastaan tuulen suojassa olevat korkeat 
jyrkänteet, jotka jokaisen särkän länsipuolella kohoavat pysty- 
suorina kuin seinä. Se on kuin hiekkameri, jonka jättiläisaallot 
ovat vyöryneet suoraan katsojaa kohti, valmiina hautaamaan 
kaikki allensa, mutta sitten jonkun näkymättömän voiman vai- 
kutuksesta äkkiä seisahtuneet kulussaan ja kivettyneet paikoilleen, 
odottaen siinä uutta sysäystä hyökätäkseen taas eteenpäin länttä 
kohti. 

Kolmannen päivän leirissä koetettiin kaivaa kaivo, johon 
I 4 metrin syvyydessä tulikin runsaasti + 4,s asteen vettä, mutta 
se oli kitkerää kuin väkevin suolaliuvos. Tähän kirottuun maa- 
han ei siis ollut luottamista, ja meidän täytyi käyttää jäälohka- 
reitamme mitä suurimmalla säästäväisyydellä. Ainoastaan pienin 
tarpeellinen määrä sulatettiin sitä illoin aamuin, ja jokaisessa 
leiripaikassa pienennettiin vaan kolme halkoa, kaksi illalla ja yksi 
aamulla. 

Neljäntenä päivänä raivosi täydellinen pohjoismyrsky. Ilma 
oli täynnä pölyä ja lentohiekkaa ja sellainen hämärä ympäröi 
meidät joka taholta, että ainoastaan lähimmät esineet pistivät 
näkyviin epäselvinä, kummallisen näköisinä häämöttäen. Keski- 
päivän aikakin oli pimeä. Me olimme matkalla kuoleman ja 
läpinäkymättömän talvipimeyden synkkään kotimaahan. 

Kun olimme kulkeneet kahdennentoista notkelman poikki, 
näytti seutu ihan arveluttavalta; me ponnistelimme seuraavaan 
hiekkasolaan ylös, mutta nousua kesti yhä, yhä kohosi eteemme 
uusia särkkiä ja yhä useammin seisattuivat kameelit hengähtä- 
mään. Vihdoin pääsimme korkeimpaan solaan ja syvällä jal- 
kaimme alla levisi eteemme kolmannentoista bajirin tasainen 
pohja, joka katosi hämärään; siitä ryömimme alas ja asetuimme 
taas leiriin tasaselle maalle. 

Myrsky asettui yöllä ja kun minä aamupuhteella tirkistin 
turkkieni alta ulos, levitti kuu vielä hopeahohdettaan leirimme 
yli, kaikki nukkuivat vielä syvässä unessa ja ainoastaan kamee- 
lien pitkäveteinen, raskas hengitys häiritsi hiljaisuutta. Kuu 
näytti ihmetellen katselevan näitä kuolevaisia olentoja, jotka siinä 
makasimme niinkuin ikuiseen hiekkaan eksyneinä. Minä lähe- 
tin sen sammuvilla säteillä terveiset kaukaiseen kotimaahani, 
jonne ajatukseni sinä päivänä tavallista kiihkeämmin pyrkivät. 
Se oli joulu, erämaan joulu. 

Uupuneina edellisen päivän hiekkamarssista makasivat kaikki 
pitkään, ja aurinko oli jo kiivennyt hiekkasärkkien yli, ennen- 
kuin leiriimme ilmestyi elon merkkejä. Kameelit makasivat ta- 
pansa mukaan yhdessä ryhmässä, lämmittääkseen toinen toistaan, 
ja niitten mustat varjot venyivät kauvas pitkin maata, tätä tylyä 
maata, jossa matkamies tuntee olevansa masentunut vieras ja 
joka on melkein niinkuin johonkin toiseen kiertotähteen kuu- 
luvata. 

Nyt valittiin tarkasti eroon kaikki mitä ei tarvittu, sillä 
tästä oli pienen apukaravaanin käännyttävä takasin talvileiriin. 
Kaikki miehet pyysivät päästä mukaan erämaahan, se oli vai- 
kuttanut heihin samallaisella noidutulla vetovoimalla kuin mi- 

nuunkin. Mutta tässä eivät auttaneet pyynnöt; jota pienempi 
oli joukkomme, sitä kauvemmin kestäisi jää. Kotiin palaavat 
haipuivat pian niinkuin pienet mustat pilkut keltaseen hiekkaan. 
Niin katkaistiin viimeinen yhteys omiemme kesken ja etelässä 
levisi aavikko synkkänä ja salaperäisenä odottaen meitä — joko 
nielläkseen meidät tahi päästääkseen vapaina lävitsensä?! 

Jouluaatto oli meille raskas päivä. Tasaset laaksot olivat 
loppuneet ja me harhailimme yhä korkeammille särkille, jossa 
matka kävi kauhean hitaasti, askel askeleelta, ja jossa yhtenään 
sattui seisahduksia, kun joku kameeli oli suistunut kumoon ja 
sen kuormaa täytyi uudestaan kohennella, tai kun liian jyrkkiä 
särkkäharjanteita. täytyi lapioilla tasotella. Pohjatuuli alkoi taas 
raivota, se peitti seudun pimeään ja saattoi mieliin toivottoman 
ahdistuksen. Tuntui niinkuin kovat ponnistuksemme olisivat 
kietoneet meitä vaan yhä sotkuisemmasti siihen vyyhteen, josta 
emme sitten enää selviytyisi. 

Minä astelin jalan etummaisena. Jäähdyttävä näky koh- 
tasi minua, kun vihdoin olin päässyt 60 metrin korkuisen sär- 
kän harjalle; sen tyynenpuoli laskeutui kohtisuorana seuraavaan 
bajiriin, joka oli järjestyksessä 16:sta ja joka ammotti allani kuin 
musta pata; sen pinta oli nimittäin kauttaaltaan märkä, sitä reu- 
nusti pohjimmaisena valkea suolarengas ja sen ympärillä kohosi 
joka taholla korkeat särkät; se oli todellinen manala ja se näytti 
johtavan suorastaan vainajien valtakuntaan. Mutta kun kara- 
vaani oli saavuttanut minut, liukusimme sentään jyrkännettä alas 
ja pystytimme leirin tämän synkeän rotkon reunalle. 

Olipa päivä ollut kuinka ikävä tahansa, heti ilostuu mieli. 
ala, kun minä vaan komennan pysähtymään. Kameelien kuor- 
mat puretaan, ne sidotaan vyöksi liekaan, etteivät karkaisi joki- 
varren meheville laitumille takaisin, minulle varustetaan makuutila 
pehmeään hietaan, sytytetään nuotio, keitetään ruokaa, ja kun ilta- 
askareet on suoritettu ja minä lyhdyn valossa olen pannut muis- 
tiinpanoni kirjaan, ei ole muuta tehtävää kuin ruveta nukkumaan. 

En koskaan vielä ole viettänyt joulu-iltaa niin raskaassa ja 
ikävässä ympäristössä. Pakkanen oli ainoa, joka leiritulen riutu- 

vassa valossa johti mieleen tämän iloisen juhlan ja kuljetti kir- 
javia kuvia lapsuudenaikaisista joulu-illoista silmäin ohitse. Va- 
loisimman ja iloisimman kaikista juhlista vietin minä mokomassa 
helvetin kuilussa, jossa syvin kuolon hiljaisuus riemuitsi suurim- 
masta voitostaan. Vavisten ja leuvat loukkua lyöden istua kyh- 
jötimme me niukan tulemme ympärillä kuin talviset yököt 
ja katselimme kuinka se riutumistaan riutui, sukelsimme sitten 
turkkeihimme keskitalven jäädyttävää viimaa pakoon, ja äänettö- 
mänä kulki joulun enkeli ohitsemme, vaikka kaikki ovemme oli- 
vat selko selällään. Napaseutujen joulu ei voi olla kolkompi 
kuin tämäkään. 

Laskeutuminen hiekkasärkän jyrkk 





Karavaani matkalla lentohiekka-vuorien välissä. 


IX. 
Erämaan sydämmeen. 


Joulupäivänä teimme matkaa lähes kaksi ruotsin penikul- 
maa. Myrsky oli seuranamme yhä ja sen käsissä lensi liikkuva 
hiekka pitkinä pyrstöinä kaikilta särkkien harjanteilta. Sitä tun- 
keutuu joka kohtaan, se kutkuttaa ilkeästi ihoa, se kirskuu ja 
vihloo hammasten välissä, ja vielä tänä päivänä, neljän vuoden 
kuluttua, karisee sitä silloisen muistikirjani lehdistä, kun niitä 
kääntelen. 

Toisena joulupäivänä oli seutu yhtä epäsuotuisaa ja hiekka 
yhtä vaikeata. Joka kerta kun olemme päässeet johonkuhun 
solaan, seisomme äkkijyrkänteellä, joka suorastaan putoaa seu- 
raavaan bajiriin. Kameelit laskevat näistä mäistä suin päin kuin 
koskesta. Pehmeä hiekka alkaa jaota heidän painonsa alla ja 
niin luistavat he sen mukana jalat jäykkinä alas, ja ovat siihen 
jo niin tottuneet, etteivät ollenkaan epäröi tällaista mäenlaskua. 

Toisinaan tarjoaa sellainen karavaanin hiekkamäki varsin hullun- 
kurisen näyn. Polttopuu alkoi meiltä loppua ja sitä täytyi yhä 
enemmän säästää; kameelien ruokakin alkoi jo käydä vähiin ja 
illalla saivat he syödä täyte-oljet yhdestä satulastaan. 

Joulukuun 27 p:nä hämmästytti minua odottamaton ja iloi- 
nen kohtaus. Tapani mukaan astuskelin minä karavaanin edellä 
opastaen sitä. Saavuin korkealle särkälle ja aloin siinä miettiä 
asioita sekä tarkastella kiikarilla erämaata edessäni. Etelässä au- 
keni uusi bajiri, joka oli kummallisen näköinen — se oli täynnä 
mustia pilkkuja. Riensin alas ja hämmästykseni suureni yhä, 
nähdessäni tuulen ajamia kamischin lehtiä sekä jonkun pienen, 
rotan kokoisen nakertajan jälkiä. Lähemmäksi tultuani huoma- 
sin ilokseni, että nuo mustat pilkut olivat kuivia, harvakseen 
kasvavia kamischityppäitä. 

Kun karavaani saavutti minut, riemuitsivat miehet niinkuin 
olisivat tulleet paratiisiin ja kameelit levittelivät sieramiaan, vai- 
nuten laidunta. Se oli todellakin odottamaton ja siunattu löytö 
— ja itse asiassa aavistimmekin jo, ettei erämaa tällä kertaa 
saisi tilaisuutta riistämään elämää meiltä. Laidunta keskellä hiekka- 
aavikkoa, neljäntoista penikulman päässä lähimmästä vedestä! 

Asetuimme siinä leiriin ja laskimme kameelit irti; kuivaa 
kamischia kerättiin valtavaan läjään. Illalla sai jokainen kameeli 
30 litraa vettä; ne tyhjensivät joka kerta sangon parissa ah- 
naassa kulauksessa. Jääkuormat tulivat kyllä arveluttavan ke- 
veiksi, mutta kasvullisuus antoi meille toivoa siitä, että pohja- 
vettä täytyi löytyä jossain lähistöllä. Koko ilta kului jään sulat- 
tamiseen, mutta meidän ei tarvinnut kajotakaan puuvarastoomme, 
sillä me poltimme kuivaa kamischia. Laskeva aurinko, joka 
koko päivän oli pysynyt piilossa, näki pelkkiä iloisia kasvoja. 
Myrskypilvet haihtuivat; ne olivat yläpuoleltaan harmaanpuner- 
tavia loistavilla reunoilla, mutta itse taivaan rannassa olivat ne 
yhtä likasia ja kellertäviä kuin hiekkasärkätkin, niin että koko 
erämaa näytti kuvastuvan taivaan lakeen. 

Levättyämme yön 21 asteen pakkasessa, heräsimme taas 
itäisen tuulen vallitessa. Taivas oli hiekkapölyn ja paksujen pil- 

vien peitossa, eikä pieninkään valon heijastus osota millä koh- 
dalla aurinko piilee. Olemme joutuneet ikuisen talvipimeyden 
maahan. Hiekkaläjät edessämme häämöttävät pöly-usman läpi 
niinkuin olisivat kaukaisia vuoriharjuja, vaikka ovat ihan lähim- 
mässä lähistössämme. Herkeämätön tuuli saa jäseneni jähmetty- 
mään ja minä kävelen hevostani talutellen mieluummin niissäkin 
kohdin, missä hyvästi voisi ratsastaa. 

Kolmaskymmenesensimmäisessä poikkilaaksossa näin minä 
etäällä jonkun mustan esineen ja aloin riennättää askeleitani. Se 
oli ensimmäinen tamariskipensas, kituva tosin vielä, mutta sen 
ympärillä oli aikoja sitten kuolleita ja kuivuneita oksia, joista 
saimme tervetulleen lisän puuvarastoomme. Hiukan edempänä, 
missä pieni kamischi-pensaikko antoi tuulen suojaa, seisahduin 
minä, sidoin hevoseni kiinni ja tein tulen. 

Vasta iltahämärässä saavutti karavaani minut. Mutta nyt 
laskin minä siinä vaan kuusi kameelia, seitsemäs oli uupuneena 
pitänyt jättää jälelle. Illallisen syötyä lähtivät Islam ja Turdu 
Baj noutamaan sitä, mutta tapasivatkin sen kuolleena, suu auki 
ja silmät puoleksi sulettuina. Toiset kuusi olivat erinomaisissa 
voimissa, vaikka jo olimme kulkeneet yhdeksän päivää erä- 
maassa. Takla-makanissa oli juuri yhdeksäs päivä se, jolloin 
kaksi miestä, muutamia viimeisistä kameeleista sekä kaikki matka- 
tarpeemme olivat jääneet tuhon omiksi. Mutta silloin taiste- 
limme kuumuutta ja janoa vastaan, nyt oli meillä vettä kylliksi, 
mutta olimme jäätyä pakkasesta. 

Kun kuolleen kameelin satula aamulla oli otettu talteen, 
jatkettiin matkaa. Kun sinä päivänä näkyi kuivia tamariskeja 
ylen määrin ja kamischiruoko oli vielä osaksi tuoretta, ei pohja- 
veden arveltu olevan aivan syvässä. Sitä olikin jo 1,38 metrin 
syvyydessä ja oli se melkein ihan suolatonta. Nyt oli meillä kaikkea 
mitä tarvitsimme, vettä, polttopuita ja laidunta. Kaksi isoa nuotiota 
paloi kovasta tuulesta huolimatta koko illan, heittäen punertavan 
hohteen särkkien harjoille, joista lentohiekkaa tuiskutti päällemme. 

Kun sekä miehet että kameelit olivat edellisten päiväin 
ponnistuksista ylen uupuneina, eikä meillä enää ollut mitään 

hengen vaaraa, päätimme levätä siunatun kaivomme luona yh. 
den päivän kokonaan. Leiri varustettiin niin mukavaksi kuin 
mahdollista. Valkea villavaippa, joka tavallisesti oli alimmaisena 
minun makuutilallani, pystytettiin tamariski-oksien nojaan tel- 
taksi; siinä oli ainakin hyvä tuulen suoja koko päiväksi, ja toi- 
sella puolella lisättiin puita nuotioon yhä. Minun siinä loikoil- 
lessani kirja kädessä ja vähitellen peittyessäni melkein kokonaan 
lentohiekkaan, juottivat miehet kameeleita. Se toimi vei aikaa 
paljon, siliä vettä tihkui kaivon pohjaan hyvin hitaasti. Kamee- 
lit seisoivat odotellen ympäri kaivon ja heti kun sanko oli saatu 
täyteen, tyhjeni se taas parissa kulauksessa. Janoiset elukat joi- 
vat jokainen yhdeksän mittaa, vieläpä pari heistä yksitoista, ja 
aivan hyvästi näki, kuinka niitten mahat pullistuivat. Ne tuli- 
vat heti melkoista virkeämmiksi ja alkoivat ahnaasti purra kui- 
vaa kamischia. 

Aikaisin aamulla näytti 1800-luvun viimeinen päivä varsin 
lupaavalta; hiekkaan peittyneeltä makuutilaltani näin minä tuik- 
kivia tähtiä ja tamariskipensaat seisoivat yöleirimme ympärillä 
kuin mustat kummitukset. Mutta tuskin olimme päässeet jaloil- 
lemme, kun ilma muuttui taas yhtä ilkeäksi kuin tavallista. Ka- 
meelit olivat juottamisen jälkeen voimistuneet ja kunnostivat it- 
seään tekemällä lähes 24 penikulman päivänmatkan. Ja uuden- 
vuoden yön saimme taas viettää kahden hauskan nuotion ääressä, 
paljaan taivaan alla ja sellaisessa seudussa, joka oli niin hiljainen 
ja rauhallinen, ettei edes unohdetun haudan hiljaisuus olisi voi- 
nut viedä siitä voittoa. Ilma oli nyt aivan tyyni; savu ja liekit 
nuotioistamme nousivat suoraan taivaan laella tuikkivia tähtiä 
kohti. Miehet olivat vilkkaassa keskustelussa vastaisten päivien 
matkahommista. Minä istuin yksin nuotiollani, mietiskelin elä- 
män arvoituksia ja mitä kaikkea tuleva vuosi taas toisi muka- 
naan. Tietysti tuntui minusta ikävältä ja kolkolta, ettei vuosi- 
kausiin saa tavata rakkaita omaisiaan, mutta toiselta puolelta tuntui 
ihanalta, että tiesi olevansa täydessä rauhassa kaikesta siitä ros- 
kasta, joka painaa meidän mainiota sivistystämme ja tekee elä- 
män suurkaupungeissa niin levottomaksi ja juonikkaaksi. Ajattele 

kuinka kadehdittavaa, että pääsee kuulemasta telefoonien rämpä- 
tystä, ettei tarvitse vastata kirjeihin eikä lisätä rakastettavien 
naisten autograafikokoelmia, että saa olla rauhassa sanomalehdiltä 
jotka ovat täynnä ankkoja ja toraa, että pääsee vapaaksi päivällis- 
kutsuista ja kaikenmoisista puuhista, joissa ainoastaan tärvätään 
kallista aikaa joutavuuteen. Kuinka särjetäänkään päivä »sivis- 
tyneissä oloissa» turhain pikku-asiain vuoksi, kuinka paljon ku- 
lutetaankaan hengistä elinvoimaa ja tarmoa vähäpätösiin, kuvit- 
telun luomiin harrastuksiin, jotka ovat tarttuneet meihin kiinni 
niinkuin verta imevät vampyyrit. On ihanaa olla kaukana siitä 
kuluneesta viisaudesta, joka yksin on pyörittävinään maailman 
rattaita, olla kuulomatkan ulkopuolella kateudesta, lörpötyksestä 
ja panettelusta, jotka yhtä varmasti seuraavat jokaista suurta yri- 
tystä kuin delfiinit laivan vanavettä, ja jotka sukeltavat esiin pii- 
reissä, joissa niitä kaikkein vähimmin odottaisi, piireissä, joissa 
ihanteellisten pyrintöjen ja kansallisen itsetunnon pitäisi istua 
ylimmillä istuimilla. Tosin on erämaassakin taistelu ikuinen, 
mutta se on myrsky, joka painaa hiekkaa, ja hiekka, joka uhit- 
telee myrskyä ja nousee mahtaviin aaltoihin. Mutta sittenkin 
vallitsee siellä lahjomaton rauha, joka nyt uudenvuoden yönä 
hiveli otsaani siivillään. Täällä eivät joutavat asiat vedä huo- 
miotamme puoleensa, vaan ne ovat ihmeteltävät ja suuret voi- 
mat, jotka täällä tekevät työtään maanpinnan muodostelussa ja 
jotka joka askeleella ilmenevät silmäimme eteen. 

Tammikuun 1:nen päivä 1900 nousi itäisestä pimeydestään 
synkkään surupukuun puettuna, ilman punaa poskillaan. Päi- 
vän matka oli sangen raskas, eikä tasaisia poikkilaaksoja näky- 
nyt enää ollenkaan. Näköala etelään päin oli kyllä laajalti va- 
paa, mutta siellä näkyi vaan pelkkiä kiinteitä hiekka-aaltoja. 
Tähän saakka oli matka käynyt hyvin, se oli sujunut niinkuin 
laivalla, joka kiertelee saarien lomitse, mutta joka nyt yht'äkkiä 
joutui aavan meren myrskyiselle ulapalle. Aallot olivat kuin 
vuoria ja tuskallisen hitaasti edistyi taival, särkkää ylös, särkkää 
alas, ja yhtenään täytyi purkaa kameelien kuormia, kun ne har- 
janteilta luiskahtivat kumoon. Kaikki kasvullisuus katosi miltei 

kokonaan. Kaukana idässä näkyi vielä joitakuita poikkilaaksoja, 
mutta ne olivat liiaksi sivulla matkamme suunnasta. Eteläinen 
taivaanranta on kuin hampaakas varjokuva, kuin sahan terä, ai- 
van täynnä pyramiidin tapaisia särkkiä. Emme jaksaneet koko 
päivänä kulkea kuin 14 kilometria. 

Seuraavana aamuna oli ympäristömme tavattoman näköi- 
nen. — Yöllä oli satanut lunta ja särkät olivat huikasevan valkoi- 
sia. Mutta tämä tavaton puku, joka muistutti kuolleen kääre- 
liinoja, lisäsi yhä vaan niitten kolkkoa alastomuutta. Kaikki oli 
nyt vaan pelkkää pehmeätä hiekkaa, ei ainoakaan kovapohjainen 
laakso huojentanut raskaita askeleitamme. 

Iltapäivällä nousi kova SSV myrsky ja täydellinen lumi- 
tuisku ympäröi meidät. Lumen ja hiekan sekasotku peitti kaikki 
täydelliseen pimeään ja kauvan harhailimme sinne tänne etsien 
sopivaa yöpaikkaa. Vihdoin tapasimme yksinäisen, kuivan ta- 
mariskin, josta saimme hiukan polttopuuta. Pieniä kamischityp- 
päitä, joita oli ollut erämaan keskikohdilla, ei enää ollut tavat- 
tavissa. Miehet olivat taas. vakavalla tuulella, ja Ördekin näytti 
vallanneen täydellinen alakuloisuus tässä ihmeellisessä erämaassa, 
josta ei tullut loppua ollenkaan, jossa ei nähnyt edes aurinkoa 
ja johon me tunkeusimme vaan yhä syvemmälle, niinkuin toukka 
kuivaan puuhun. Hän puhui herkeämättä Tarimin rannoista, 
lammaslaumoista, kanooteista ja kaloista, aivan kuin paratiisista, 
johon hän ei enää koskaan pääsisi takaisin. 

Kameelit alkoivat taas uupua siihen määrään, että meidän 
täytyi antaa niille vielä yksi lepopäivä. Itsekin olin menehty- 
mäisilläni, makasin vaan ja lueskelin kirjaa. Koko päivän satoi 
lunta suurissa haahtuvissa, jotka sähisivät nuotiossa ja kahahteli- 
vat kirjani lehdissä. Keskipäiväkin oli pimeä, hiekka-särkät, maa, 
taivas, kaikki sulivat yhteen epäselväksi hämäräksi, jossa ei näky- 
nyt varjoja eikä liioin valokohtia. Pyryä jatkui vielä illallakin, 
lumikiteet räiskyivät nuotiossa ja sulivat sen ympärillä kimalte- 
leviksi jäähelmiksi. N 

Yö oli kylmän puolinen meille, joitten täytyi nukkua tai- 
vasalla.  Minimilämpömittari näytti — 30,19 ja kun aamulla 

ryömin konnustani ulos, oli vielä 249 pakkasta. Olin aivan lu- 
men peitossa ja sitä sataa höllötti yhä vieläkin. Se etu siitä oli, 
että esti kylmän pääsemästä turkkien ja peitteitten alle, mutta 
ennenkuin pääsin nousemaan, täytyi Islamin lapiolla ja kamischi- 
luudalla siivota sitä päältäni pois. Matkoilla oli minulla tapana 
maata aivan kuin kotonakin, vaatteet riisuttuina, mutta se riisu- 
mishomma ei aina ollut aivan suloisimpia, sen voin vakuuttaa. 
Se kävi päinsä seuraavalla tavalla. Istuen nuotiolla viskasin yh- 
den vaatekappaleen toisensa jälestä päältäni pois ja Islam keräsi 
ne kiireellä myttyyn päänalaseni alle, että ne yöllä pysyisivät 
lämpiminä. Sitten vedin päälleni parin metrin pituisen, paksun 
ja pehmeän yönutun, otin päähäni ketunnahkaisen puuhkalakin, 
joka peitti niskan ja koko kaulankin, ja ryömin peitteitten alle, 
jotka Islam vielä huolellisesti tukki ympärilleni. Aluksi jäykis- 
tyy ruumis kokonaan, sillä makuutilalla on 209 kylmää, ja kau- 
van aikaa saa siinä maata aivan liikahtamatta, ennenkuin jäsenet 
sen verran vertyvät, että voi ruveta tukkimaan viimeisiä pieniä 
sala-aukkoja, joitten kautta kylmä yöllä ehkä pääsisi vuodekump- 
paniksi. Vihdoin alkaa lämpö nousta sopivaan määrään, ja lumi, 
jota äänettömänä putoilee ympärille, on siinä hyvänä apuna. 
Nukun koko yön niinkuin puupökkelö, ja islamilaiset voisivat 
hyvästi, jos tahtoisivat, taittaa niskan siltä pakanalta, joka on 
vietellyt heidät tähän ilkeään erämaahan. Mutta sitä eivät he 
koskaan tehneet. Joskus kyllä heräsin siitä, että joku kylmä 
lumipallo kierahti päänalaselta kaulaani, mutta useimmin nukuin 
niin hyvästi, etteivät sellaiset pikkuseikat minua ollenkaan häi- 
rinneet. 

Pahin kuitenkin on ylösnousu aamupakkasessa. Ensin täy- 
tyy saada nuotio hyvästi palamaan ja sen ääressä vasta tapahtuu 
pukeutuminen istuvassa asennossa. Minulla on vatsan puolella 
+ 309 ja selässä — 309; käsiä täytyy pitää yhtenään tulella, 
sillä muuten ei saa nappeja kiinni. Lunta putoilee sillä aikaa 
varsin kodikkaasti niskaan ja selkääni. Islam tuo lämmintä 
pesuvettä — se on varsin suloista. Ja kun olen saanut suden- 
nahkaturkin hartioilleni ja istun ja ryypiskelen höyryävää teetä, 

tuntuu elämä taas niin miellyttävältä, niinkuin yötä ei olisi 
ollutkaan. 

Ikävämpi oli matkapäivä. Meillä oli vastatuuli, lämpömit- 
tari osotti ylimmillään — 159 ja yhä syvemmälle me jouduimme 
lentohiekkaan, jossa emme löytäneet kalikkaakaan polttopuuta. 
Sitä oli kyllä jäänyt hiukan tähteeksi edellisestä leiristä, mutta 
siksi vähän, että saimme kärsiä kylmää ja panna maata tavallista 
aikasempaan. Aamulla tammikuun 5 p:nä oli lumipeite yöllisen 
pyryn jälkeen niin paksu, ettemme kotvilleen olleet löytää kaik- 
kia kapineitamme. Yksin nuotionkin tila oli kokonaan lumen 
peitossa, ja kameelit olivat komean näköisiä, kinokset selässä, 
päät valkeina ja pitkät jääpuikot leukaparrassa. Ja kun lähdimme 
liikkeelle, narahteli lumi oikein talven tapaisesti niitten leveäin 
jalkapohjain alla. 

Päivemmällä seestyi taivas hetkeksi ja aurinko pilkisti nä- 
kyviin, mutta silloinkin oli ilma täynnä hienoja jääkiteitä ja lu- 
men häikäsevä hohde oli soaista silmät. Korkeat hiekkasärkät 
olivat kuin ikuisen lumen peittämiä vuoria, jotka väkevässä valais- 
tuksessa hohtivat viehättävissä, vaaleansinisissä värivivahduksissa. 

Seuraavanakin päivänä tuntuivat särkät yhä vaan kohoavan 
korkeammiksi ja raskasta oli ponnistella niitten yli. Mieliala 
tuli taas synkäksi; eikö todellakaan tämä erämaa ota loppuak- 
seen, emmekö koskaan pääse tästä iankaikkisesta hiekasta! Kyllä, 
toisena päivänä tapahtui jo siunattu muutos. Kun eräältä kor- 
kealta kohdalta tähystelin kiikarilla eteläistä taivaanrantaa, näin 
jonon mustia pilkkuja, jotka terävästi kuvastuivat valkeaan lu- 
meen. Ne eivät voineet olla mitään muuta kuin kuivunutta 
metsää. 

Suurimmalla jännityksellä riensimme eteenpäin ja saa- 
vuimme paikalle. 

Aivan oikein, tässä oli kerran maailmassa kasvanut met- 
sää, jonka sitten hiekka oli tukahuttanut, niin että kuivat run- 
got enää vaan törröttivät pystyssä. Tunnin kuluttua oli meillä 
— jo isot puupinot leirimme ympärillä. Yksi mahtava kelohonka, 
jota emme saaneet kumoon, sytytettiin pystyssä, ja se paloi kau- 

van niinkuin jättiläissoihtu ja valasi lumista aavikkoa ympäril- 
lämme. Minun nuotiooni asetettiin poikkiteloin ontto poppeli- 
pölkky ja siinä paloi tuli niinkuin umpinaisessa putkessa. Sen 
sisusta hehkui ja paukahteli ja ikivanha kaarna käivertyi ulko- 
pinnassa niinkuin epätoivoissaan siitä kuumuudesta, joka sisältä 
päin sulatti jääkylmän puun. Kuukin tuli taas näkyviin itsepin- 
taisen pilvipeitteensä takaa ja korkeat savupatsaat kohosivat lei- 
ristämme sitä kohti. Sinä yönä pettivät muhamettilaiset pakka- 
sen; he kaivoivat kuoppia hiekkaan, täyttivät ne hehkuvilla hii- 
lillä, loivat ne sitten umpeen taas ja rupesivat niitten kohdalle 
maata. 

Kun minä koko retken ajan olin merkinnyt matkamme 
tarkasti karttaan ja edelliseltä retkeltäni hyvästi tiesin Jangi-köllin 
ja Tjertjen-darjan joen maantieteellisen aseman, saatoin minä aa- 
mulla 8 p:nä tammikuuta luvata miehilleni, että he seuraavan 
yön saisivat maata edellämainitun joen rannalla. Ja oikein olin 
laskenut. Erään korkean särkän harjalta näkyi jo etelässä päin 
musta juova. Se oli metsävyöhyke Tjertjen-darjan rannalla, ja 
taajojen tamariski- ja poppelimetsien kautta saavuimmekin vih- 
doin ikävöidylle joelle, joka nyt lepäsi paksun jääpeitteen alla. 
Mieheni kummastelivat suuresti, että niin tarkoin olin voinut 
laskea matkan pituuden. Tuskin he tiesivät mitä olisivat usko- 
neet. Ehkä he luulivat, että joskus ennen yksinäni olin samoil- 
lut näitä samoja teitä. Olipa kuinka olikaan, nyt he sanoivat 
rohkenevansa hetkeäkään epäilemättä seurata minua minne tahansa. 

Tjertjenistä tein neljän ratsastajan seurassa 34 ruotsin peni- 
kulmaa pitkän tiedusteluretken länteen päin. Se oli tuima matka 
tuulessa ja lumituiskussa, ja yöt vietimme yhä taivasalla. He- 
vosten kaviot kumahtelevat niin ontosti ja kylmästi jäiseen maa- 
han. Yli puolen tunnin ei voi yhtämittaa istua satulassa, täytyy 
nousta aina välillä lämpimikseen juoksemaan. Missä polttopuuta 
tavattiin, siinä tehtiin pieni nuotio, ja niin kuljettiin nuotioita 
tehden eteenpäin, aivan kuin olisimme valloittaneet itsellemme 
yhä uusia asemia pakkasta vastaan. Istuimme siinä kyhjötellen 
ja annoimme hevosten pitää huolta itsestänsä kuinka parhaiten 

taisivat. Viimeinen vuorokausi paluumatkallamme oli sentään 
pahin. Yöllä oli ollut kylmää — 32,29; olimme tehneet tavat- 
toman pitkän päivänmatkan ja ratsastimme vielä pimeässäkin 
monta tuntia. Illalla pakasti taas ja tuuli oli vastainen, tosin 
heikko, mutta kuitenkin pakkastuuleksi siksi kova, että sai jäse- 
net jähmettymään. Koetin suojella kasvojani kaulahuivilla, mutta 
parta jäätyi sentään, ja silmäripseihin muodostui pieniä jääpuik- 
koja, joita tavan takaa täytyi sormin sulatella, että näki eteensä. 





Poppeli alisen Tarimin rannalla. 


X. 


Villien kameelien maahan. 


Pitkän ja vaikean matkan jälestä läpi Tjertjen-darjan met- 
sien ja pitkin alisen Tarimin suistohaaroja saavuimme vihdoin 
24 p:nä helmikuuta onnellisesti takaisin pääkortteeriimme Jangi- 
kölliin. Jo parin penikulman päässä tuli vastaamme paikkakun- 
nan kyläläisiä ja bekejä, lähettejä ja tiedustelijoita. Kun me 
hiljaa ja jälkiä jättämättä olimme hävinneet erämaan syvyyteen, 
olivat he tuskin koskaan enää luulleet tapaavansa meitä, ja. sen 
vuoksi oli heidän riemunsa nyt kahta suurempi. Kaikista hauskin 


VILLIEN KAMEELIEN MAAHAN. 97 


oli katsella minun neljää kasakkaani, kun ne pölypilvenä nelis- 
tivät vastaani mustilla korskuvilla ratsuillaan. Molemmat burjaa- 
tilaiset kasakat olivat nimittäin jo myöskin saapuneet Transbai- 
kaaliasta; he olivat juhlapuvussa, tummanvihreissä univormuissa, 
mustissa lammasnahkalakeissa, kiillotetuissa ratsusaappaissa, mie- 
kat riippuen olan yli vedetyissä hihnoissa. Huolimatta jyrkästi 
mongoolilaisista naamoistaan, olivat he kuitenkin muhkean nä- 
köiset ja hoitivat korkeita ratsujaan erinomaisen tottuneesti. 
Heidän rinnallaan näytin minä varmaan kaikkien talviretken vai- 
vojen jälkeen — kerjäläiseltä. He seisattuivat eteeni ja antoivat 
sotilaallista kunniaa tehden raporttinsa. 

Schagdur ja Tjerdon oli heidän nimensä, he kuuluivat 
Transbaikalin kasakoihin ja olivat kumpikin 24 vuoden vanhat. 
Heidän kielensä on läheistä sukua mongoolien kielelle, mutta 
nämä kaksi puhuivat myös sujuvasti venättä, ja minun palve- 
luksessani ollessaan oppivat he myös djaggatailaista turkinkieltä, 
niin että esteettömästi tulivat tolkkuun muhamettilaisten tove- 
riensa kanssa. Tjitasta olivat he ottaneet mukaansa aseet, 
ampumavaroja ja vaatteita, ja palkka oli heille maksettu kahdelta 
vuodelta etukäteen — keisari oli määrännyt, ettei minun tarvitsisi 
maksaa heille mitään. Lyhyessä ajassa kiintyivät he minuun 
niin, että olisivat varmaan menneet kuolemaan edestäni, ja minä 
puolestani kiinnyin myös heihin yhtä lujasti kuin heidän venä- 
läisiin tovereihinsakin, Sirkiniin ja Tjernoffiin. Näitä kahta 
viimemainittua en voinut lähettää takaisin, vaan panin pikavies- 
tin pyytämään lupaa Kaschgarista, että he yhä eteenkinpäin 
saisivat seurata minua. 

Ja niin ratsastimme joukolla omaan kyläämme. Keskellä 
»toria», ihmisten ja ratsujen joukossa seisoi mahtava tiikeri, 
mulkoillen silmiään. Tultuani lähemmäksi huomasin kuitenkin, 
että se olikin ammuttu ja sitten jäädytetty aivan luonnolliseen 
asentoon. : | 

Kaikki jaksoivat leirissä hyvin, muulit ja hevoset olivat 
hyvässä lihassa, kotona olleet kameelit ja dromedaari olivat 


uudessa karvassa, mutta rajuja ne olivat, niinkuin kevätpuolella 
Hedin, Seikkailuja Tiibetissä. — 7 

ainakin. Varsinkin viimeksimainittu oli kerrassaan kauhea kat- 
sella, kun se raivoisana pureskeli leukojaan niin että vaahto 
valui suunpielistä. Se mölisi kumealla äänellä, pyöritteli silmiään 
ja koetti purra kuin metsän peto. Voi sitä, joka tuli liian 
lähelle! Ainoastaan Faisullahia se kärsi. Mutta varovaisuuden 
vuoksi olikin sen jalat sidottu maahan lyötyyn paaluun kiinni, 
eikä se voinut hievahtaakaan paikaltaan. , 

Poissa ollessamme oli yksi kameeleista karannut. Sitä 
ajettiin takaa aina vuoriseutuihin saakka, mutta sille tielleen se 
meni. Varmaankin oli tiikeri tai villisika peljättänyt sen koko- 
naan suunniltaan. 

Eräs naapureistamme lahjoitti meille kaksi vastasyntynyttä 
koiranpentua, joitten nimiksi pantiin Malenki ja Maltjik, Pikku 
ja Poika, koska ne olivat niin pienet ja sievät. Ja samat nimensä 
ne saivat pitää sittenkin vielä, vaikka olivat kasvaneet jättiläisiksi 
koirain joukossa. Syntymästään saakka ne siis kuuluivat meidän 
vaeltavaan yhteiskuntaamme, niistä tuli oivalliset karavaanikoirat, 
pysyivät aina minun erityisinä ystävinäni ja elivät kauvemmin 
kuin yksikään heidän toisista tovereistaan. 

I ajlikista saakka oli meillä ollut jokimatkallamme mukana 
kesytön hanhi, ja nyt se oli jo niin kotiutunut, ettei enää ollen- 
kaan välittänyt vapaista sukulaisistaan, jotka parasta aikaa luke- 
mattomissa parvissa palasivat lämpimämmistä maista, seuraten 
vanhoja, kautta sukupolvien tunnetuita teitään. Me kuulimme 
niitten kirkuvan huudon ympäri vuorokautta, kaikilta ilman 
suunnilta, me näimme niitä päivin sekä tyynessä että myrskyssä, 
olipa aurinko piilossa tai kurkisti esiin repaleisten pilvien lomitse; 
niitten siipien suhina saapui korviimme sysipimeinä öinä, kun 
taivas oli pilvessä ja paksu usma peitti maan, emmekä voineet 
käsittää, mistä ne tunsivat pimeitten ilmojen tiet; katkeamatta, 
herkeämättä kiirehti niitä ohitsemme. Maan asukkaat sanoivat, 
että kukin joukko palasi joka vuosi säännöllisesti entisille pesi- 
mispaikoilleen ja että niillä on omistusoikeudesta varmat lait, 
aivan niinkuin lop-miehillä itselläänkin. 





Yksi kesyistä kameeleistamme, joka oli mukana retkilläni Kerija-erämaan halki 


ja Lop-noriin 1896; kuoli keskisessä Tiibetissä 1901. 

Kasakat kävivät joka päivä metsästämässä ja toivat fasaa- 
neja, sorsia, hanhia tai metsäkauriita saaliinaan. Metsän riistasta 
ei ollut puutetta, sitä vilisi kaikkialla. 

Leirimme muuttui vähitellen oikeaksi markkinapaikaksi, 
jonka kaikki tunsivat ja jolla oli oma merkityksensä Lop-maassa. 
Sinne saapui maalaistavaraa kaikilta suunnilta, ja aina Kutjarista 
ja Korlasta saakka toivat kauppiaat sinne sokeria, tiiliteetä, kiina- 
laista porsliinia, venäläisiä teekeittiöitä, kankaita, y. m. Eräs 
niistä asettui kokonaan asumaan torimme laitaan ja järjesti siihen 
»kauppansa», aivan niinkuin basaareissakin. Siitä tuli hyvin 
yleisesti käytetty paikka ja usein näki siinä muhamettilaisten ja 
kasakkain istuvan ja tupakoivan, juovan teetä ja hierovan kaup- 
poja. Eräs räätäli Kutjarista, Ali Ahun, asetti myös liikkeensä 
torillemme, ja työtä hänellä tuntui olevan joka päivä aamusta 
iltaan. 

Eloa ja liikettä oli siis ympärilläni yksitoikkoisen erämaa- 
matkan jälkeen. Torilla kihisi ratsastajia ja muita matkamiehiä. 
Siinä oli alituinen hyörinä, ja vasta kun viimeinen vieras illalla 
oli poistunut, sammutettiin suuri kiinalainen paperilyhty, joka 
paloi keskellä toria. Sitten paloi vaan enää nuotio, eikä kuulu- 
nut muuta kuin yövartijan askeleet ja koirien haukunta. 

Hiukan toista viikkoa ainoastaan kestivät nämä hauskat 
lepopäivät, kun jo taas alkoi olla aika uusiin seikkailuihin erä- 
maassa, ellemme tahtoneet jättää retkiämme tukahuttavan kuu- 
maan kesään. Hyvästi siis Jangi-köll ja sinun ihana maalais- 
elämäsi, hyvästi te vieraanvaraiset majat ja teidän aina täysinäiset 
lihapatanne! Aika kuluu nopeasti kun pää on täynnä suunni- 
telmia, ja Tiibet odotti meitä viettelevine vaaroineen ja autioine 
lumihuippuineen. 

Sen matkan tarkotuksena, joka aljettiin 5 p:nä maaliskuuta, 
oli useitten maantieteellisten kysymysten ratkaiseminen, mutta 
ennen kaikkea tahdoin minä tutkia ja merkitä karttaan Kurruk- 
darjan vuosituhansia sitten kuivuneen virran uoman, joka laski 
vanhoista kiinalaisista kartoista tunnettuun, nykyään samoin kui- 
vuneeseen Lop-norin järveen. 

Lähimmäksi palvelijakseni määräsin Tjernoffin; muuten 
oli pienessä joukossani mukana Fajsullah, Ördek ja Khodai 
Kullu, sekä Abdu Rehim ja hänen kaksi nuorempaa veljeänsä; 
kolmen viimemainitun, jotka kuljettivat meidän laskuumme kah- 
deksaa kameelia, oli kumminkin määrä erota meistä Altimisch- 
bulakin lähteellä, koska heidän kotiseutunsa oli pohjoispuolella, 
Kurruk-tagin vuoristossa. Itse otimme mukaamme viisi hyvästi 
levännyttä kameelia sekä minun pienen, harmaan arohevoseni. 
Koirista tuli matkaan ainoastaan Jolldasch ja vinttikoira Mascha. 

Sillä kertaa otimme myös mukaan kaksi kevyttä telttiä — 
itikoita ja aurinkoa vastaan, pienen lämmityslaitoksen, sillä läh- 
teissämme oli vielä kylmä, kesävaatteita, aseita ja ampumavaroja, 
kaksi keittiölaatikkoa, tieteellisiä koneita, ruokatavaroita sekä 
muuta kaikellaista tavallista matkatarvetta. 

Toiset kolme kasakkaa sekä Islam, Turdu-Baj, Parpi-Baj 
ja vielä muutamia vakinaisista palvelijoistani jäi hoitamaan pää- 
kortteeriamme Jangi-köllissä. 

Heitettyämme hyvästit kotiinjääneille suuntasi komea ja 
hyvinvarustettu karavaanimme kulkunsa pohjoista kohti ja kaksi 
pitkää päivänmatkaa tehtyämme saavuimme vuorten juurille, 
joita sitten seurasimme itään päin. Yhtenä päivänä kuljimme 
42 kilometriä, joka kameelimatkaksi on erinomainen ennätys, 
ja leiriydyimme Budjentu-bulakin lähteelle. Muistan seuraavan 
aamun niinkuin eilisen päivän. Tjernoff oli tapansa' mukaan 
minun vielä maatessani tehnyt tulen uuuiini, mutta ei ollut huo- 
mannut, että tuuli painoi telttikangasta uunin torvea vastaan. 
Heräsin sietämättömään kuumuuteen ja näin teltin seinän olevan 
tulessa. Kuultuaan hätähuutoni riensivät miehet heti apuun. He 
kaatoivat kumoon koko teltin, Tjernoff korjasi kiireellä laati- 
koita, karttoja ja kirjoja, ja lopulta sain minä itse tulen sammu- 
tetuksi tukahuttamalla sen suurella villapeitteelläni. Asuntoni 
näytti tämän tapauksen jälkeen sangen ikävältä, mutta me paik- 
kailimme sitä niin hyvin kuin voimme. 

Lähellä. Kurruk-darjan uomaa on keidas nimeltä Jing-pen, 
ja siinä lepäsimme ja syötimme kameeleita pari päivää, ennenkuin 

lähdimme niillä erämaahan. Siitä palautettiin myös takaisin 
useita miehiä, jotka ratsain olivat meitä siihen saakka seuran- 
neet, ja he ottivat mukaansa kaikki tarpeettomat tavaramme, 
niinkuin talvivaatteet, uunin ja muuta kaikellaista. 

Maaliskuun 13 pinä jatkoimme matkaa itäiseen suuntaan 
— ankarassa myrskyssä, joka kävi suoraan vastaamme. Se oli 
alkanut jo yöllä ja kiskaissut irti telttini paaluineen päivineen, 
mutta päästyämme parin penikulman päähän viimeisestä kasvul- 
lisuusrajasta, muuttui se vasta oikein hirveäksi. Hieno, maasta 
kohoava pöly kulki pitkänä pyrstönä karavaanin jälessä, ja mie- 
het keikkuivat kameelien kyttyräin välissä viittoihinsa kyyristy- 
neinä. Kello 2 oli jo täydellinen pimeä ja meidät ympäröi läpi- 
näkymätön pilvi lentohiekkaa. Kun tuuli olisi saattanut katkaista 
selän kameeleilta, kuten Abdu-Rehim arveli, katsoimme parhaaksi 
pysähtyä siihen missä olimme; emmekä oikeastaan olisi nähneet 
mihinkään kulkeakaan. Rupesimme kumminkin etsimään jotain 
suojasempaa kohtaa siinä tuulien ihmeellisellä tavalla muovaile- 
malla savi-aavikolla, mutta vaara pyöri, ettemme eksyneet toinen 
toisistamme. Minä lähdin etsimään jotain syvännettä alta tuulen, 
ja se lennätti minua niinkuin siivillä eteenpäin; kulku kävi niin 
kevyesti, etten ollenkaan huomannut kuinka etäälle olin tullut 
toisista, ja kun käännyin takaisin, oli koko myrskyn paino vas- 
tassani, syytäen punakeltasta pölyä suuni ja silmäni täyteen. 
Missä olivat toiset? Minä huusin, mutta tuskin kuulin itse omaa 
ääntäni. Täytyi seisahtaakseni hengittämään, sillä muuten olisin 
tukehtunut. Sitä tulee sellaisessa mylläkässä päästään sekavaksi 
ja tuntuu niinkuin täytyisi uida tai ryömiä liejussa päästäkseen 
eteenpäin. Asemani alkoi olla tuskallinen ja pelkäsin jo joutu- 
neeni suhisevassa ja lentävässä hiekassa kokonaan hukkaan. On 
vaarallista erota myrskyssä liian etäälle karavaanistaan, sitä tuskin 
löytää enää milloinkaan. Vihdoin näin sentään jonkun olennon 
häämöttävän puolipimeästä; se oli uskollinen Tjernoff, joka oli 
lähtenyt etsimään minua ja huutanut äänensä käheäksi. Mutta 
minä en ollut kuullut hänen huutoaan, vaikka hän oli ollut 
ihan vieressäni. 

Sillä aikaa olivat toiset purkaneet kameelien kuormat. 
Minun telttini pystytettiin erään tamariskin suojaan, mutta se 
tehtiin puolta matalammaksi kuin tavallista ja tukipuitten yläpäät 
sidottiin köydellä lujasti yhteen. Sivuköydet kiinnitettiin kuiviin 
kantoihin ja vaatteen alareunoille asetettiin painoksi puita. Siten 
saatiin se sentään niin vakavaksi, ettei myrsky vienyt sitä 
mukanaan. 

Miesten telttiä ei voitu ollenkaan panna kokoon, siinä kun 
ei ollut kaksijatkoisia tukipuita, joita olisi voinut lyhentää. He 
kääriytyivät viittoihinsa paljaalle maalle yhteen ryhmään. Ka- 
meelit makasivat pitkässä rivissä, kaulat ojennettuina myötätuu- 
leen. Tuulen nopeus oli 26,1 m. sekunnissa ja siinä täytyi 
ponnistella kaikin voiminsa vastaan, ettei mennyt kumoon. Jos 
taas kumartui matalammaksi, oli tukehtua siitä hiekan ja pölyn 
paljoudesta, jota tuiskutti pitkin maan pintaa. Ruuan keittämi- 
nen ei tullut kysymykseenkään, saimme tyytyä veteen ja leipään 
— ja hiekkaan, jota tunkeutui suuhun kaupan tekijäisiksi. — Yk- 
sin telttivaatteenkin läpi löysi se tiensä ja puolen tunnin kuluessa 
ennätti se peittää näkymättömiin kaikki esineet. Muste kuivui 
kynässä, niin ettei voinut kirjottaa, ja paperille kerääntyi pieniä 
hiekkaläjiä. Vuoteenikin oli täynnä hiekkaa ja hengitys kävi 
vaikeasti siinä tukahuttavan raskaassa pölyssä. 

Ihmeellisiä maisemia, joita seuraavina päivinä saimme kat- 
sella! Vanha virran uoma on selvästi näkyvissä savipohjaisessa 
erämaassa, kulkien siinä niinkuin syvä mutkitteleva vako tai 
joku käytävä. Rannoilla kohoaa harmaankeltasia, hapristuneita 
ja kuivuneita puun runkoja, niinkuin hautapatsaita muinaisajan 
kalmistossa, palsameeratuita muumioita ikivanhoista puista, niin- 
kuin jättiläisten kaatama kantoinen kaski. 

Päivästä päivään samosimme vedettömiä seutuja, mutta 
nytkin oli meillä mukana jäätä: vuohennahoissa. Villikameelien 
jälkiä tavattiin yhtenään. Tjernoff, joka oli innokas metsästäjä, 
tähysteli niitä levottomana kiikarillaan, ja kivääri poltti hänen 
käsiään. Hän toivoi kiihkeästi, että saisi koettaa sitä yhteen 
maailman kesyttömimmistä ja suurimmista otuksista. 

Hänen toivonsa toteutuikin, kun lepäsimme päivän Jardang- 
bulak nimisellä lähteellä. Aamulla lähestyi lähdettä eräs pahaa 
aavistamaton villikameeli, aikoen tulla juomaan. Se oli nuori 
naaraskameeli, ja siinä se sai kuolinhaavansa. Ensimmäisen lau- 
kauksen jälestä pakeni se verkalleen itään päin, mutta samassa 
sattui toinen kuula sen lapoihin. Sittenkin vielä juoksi se jon- 
kun matkaa, kaatuen aina välillä ja nousten uudestaan jaloilleen, 
mutta vihdoin kaatui se niin, ettei enää noussut. Meillä olikin 
ollut lihan puute useita päiviä, niin että saalis oli erittäin terve- 
tullut, ja paitse itseämme saivat siitä vielä juhla-aterian koirat, 
yksi kettu ja yksi gaami. Otimme myös talteen kameelin hie- 
non villan, josta punoimme nuoria ja köysiä. 

Muutamia päiviä myöhemmin teimme loppumattoman pit- 
kän erämaamatkan, etsien tarmomme takaa seuraavaa lähdettä, 
Altimisch-bulakia. Kuljimme ja harhailimme pitkälle pimeään 
yöhön löytämättä kumminkaan sitä, ja lopulta asetuimme yöte- 
loille. Mutta seuraavana päivänä keksimme erään kunnaan takaa 
kellertävän = kaislikon, ja siinä oli »60 lähteen» siunattu ja 
ihana keidas. 

Terävällä aron asukkaan silmällään oli Abdu Rehim heti 
huomannut keitaan toisessa laidassa kameelilauman, jota minä 
tuskin erotin kiikarillakaan, ja hänen, vanhan kameelinampujan 
johdolla .lähdimme heti Tjernoff ja minä edessämme olevalle 
kamischikentälle. Olimme jo tulleet melkein yli koko keitaan, 
joka tarkkarajaisena eroaa erämaasta niinkuin saari merestä, kun 
Abdu Rehim seisattui erään tamariskipensaan taa. 

Laumassa oli kuusi kameelia, yksi suuri musta ja viisi val- 
keata. Kaksi niistä söi parhaillaan ahkerasti, mutta toiset maka- 
sivat rauhassa päät meihin päin, s. o. myötätuuleen. Välimatka 
oli noin 300 askelta, ja minulla oli mainio tilaisuus tarkastella 
niitten liikkeitä vapaudessaan. Ne jotka söivät, nostivat aina 
päänsä ylös kun suu oli täynnä, purivat hitaasti ja voimakkaasti, 
niin että kuiva kamischi rouskahteli heidän hampaissaan, ja an- 
toivat katseensa kulkea pitkin aavaa taivaan rantaa. Ne näytti- 
vät aivan levollisilta, eivätkä tietysti aavistaneet vähääkään, mitä 

oli tekeillä, ja minusta tuntui melkein katalalta väijyä sillä tavalla 
niin jalon näköisiä elukoita. Rinnastani pääsi helpotuksen huo- 
kaus, kun mieheni ampuivat sivu, ja koko ajan toivoin minä 
vaan, että kameelit pelastaisivat nahkansa. Mutta yhden viatto- 
man hengen sammuminen oli sillä kertaa kumminkin ikuisissa 
tähdissä määrätty. 

Hiipien niinkuin pantteri, äänettömänä ja silmät kiiluen 
saaliin himosta katosi Abdu Rehim pensaikkoon, kädessään tuki- 
haarukalla varustettu, suustaladattava pyssynsä. Kaikki oli hil- 
jaista ja minä katselin jännityksellä kameeleita. Nyt kuului 
pamaus ja viisi niistä alkoi vitkalleen juosta meidän lymypaik- 
kaamme kohti, mutta äkkiä kääntyivät ne ympäri ja laukkasivat 
huimaa vauhtia Kurruk-tagin vuoristoon päin. Nuorempi sei- 
saallaan olleista kameeleista oli saanut kuulan vatsaansa, ja kun 
se koetti paeta kumppaniensa jälestä, sattui toinen kuula sen 
kaulaan. 

Se makasi kaikilla neljällä polvellaan ja märehti vielä suus- 
saan ollutta ruokaa. Toisinaan koetti se kohottaa takapuoltaan, 
mutta etupuoli ei totellut. Sen katse oli tyyni ja rauhallinen 
eikä se näyttänyt pelkäävän vähääkään, mutta jos silitti sen tur- 
paa, huomasi se kyllä olevansa verivihollistensa keskellä, ja koetti 
purra. Voimakkaalla iskulla sivalsi Abdu Rehim siltä kurkun 
* poikki ja veri syöksähti paksuna säikeenä ilmaan, sitten vavah- 
teli ruumis muutamia kertoja, ja niin oli tämä erämaan poika, 
joka äsken vielä rauhassa kulki laitumellaan lähteen kaislikossa, 
lähetetty ikuisille syöttömailleen. Toiset olivat jo kadonneet 
näkyvistämme niinkuin aavikon tuuli, niinkuin pilvien varjot, 
jotka äänettöminä rientävät maitten yli. Mutta Abdu Rehim oli 
ylen tyytyväinen saaliiseensa, hänellä oli nyt ruokaa .moneksi 
päiväksi. ; 





Tjernoff raunioitten keskellä. 


XI. 
Suoraan halki erämaan. 


Kosteikossa 60 lähteen luona soimme itsellemme ja kamee- 
leille muutamain päiväin tarpeellisen levon, ja lähdimme sitten 
maaliskuun 27 pinä jälleen liikkeelle, kulkeaksemimne tällä kertaa 
Lop-erämaan halki: lounaiseen suuntaan ja etsiäksemme Kara. 
koschumin, sen suuren järven pohjoista rantaa, johon Tarim- 
joki laskee vuolaat vetensä. Tällä samalla retkellä toivoin myös 
pääseväni tutkimaan jo ammoin sitten kuivuneen Lop-norin jär- 
ven entisiä syvänteitä. 

Abdu Rehimin oli määrä seurata meitä pari päivänmatkaa 
ja kuljettaa kameeleillaan lähteistä otettua jäätä. Sitä oli vuo- 
hennahkaiset säkit täynnä, mutta niin huolellisesti kuin koetim- 
mekin suojella sitä, suli säkeistä sentään jo ensimmäisen päivän 
kuluessa useita sangollisia hukkaan, sillä lämpö nousi keskipäi- 
vällä jo 17 ja 18 asteeseen ja kohosi edempänä aavikolla kerrassaan 

painostavaksi. Emme sentään pelänneet mitään varsinaista vaa- 
raa, sillä laskujeni mukaan piti meidän viikon kuluessa ennättä- 
män järvelle, ja vaikka jäävarasto olisi keskenkin loppunut, 
me tuskin sentään olisimme sen ajan kuluessa voineet janoon 
kuolla. 

Pahemmin oli sen asian laita, että ruokavaramme olivat 
melkein lopussa. Riissiä meillä kyllä oli, sekä vanhaa kuivu- 
nutta leipää, mutta se oli vähän liian kevyttä muonaa sellaisilla 
taipaleilla. Onneksi söivät muhamettilaiset hyvällä halulla kamee- 
lin lihaa; minulla ja Tjernoffilla taas oli auttamaton vastenmie- 
lisyys sitä kohtaan. Mutta juuri lähteissämme onnistui kunnon 
kasakkani haulikollaan ampumaan viisi suorsaa, jotka laskeutui- 
vat lepäämään lähteille, ja niistä oli meille suuri ruuan apu joksi- 
kuksi ajaksi. 

Seuraavana päivänä tulimme kummallisesti muodostuneelle 
savikentälle, joka oli täynnä tuulen syövyttämiä vakoja ja jossa 
oli paljon simpukan kuoria — merkki, että siinä muinoin oli 
ollut järvi. Tjernoff ja Ördek kulkivat edellä, ja juuri kun 
olimme tulleet kentän toiseen laitaan, seisahtuivat he äkkiä ja 
alkoivat huutaa meitä. He olivat löytäneet jätteitä parista raken- 
nuksesta! 

Jälkiä ihmisasunnoista, ikivanha kylä Lop-nor järven poh- 
joisella rannalla! se oli tavallaan ihmeellisin huomio, mitä teh- 
tiin koko retkellämme. Onni oli vienyt minut suoraan siihen. 
Jos olisimme sattuneet kulkemaan kivenheitonkaan verran oike- 
alle tai vasemmalle raunioista, olisimme menneet huomaamatta 
niitten sivu, sillä ne olivat eksyttävän yhdennäköiset kuivien 
puunrunkojen kanssa, joita löytyi hajallaan siellä täällä aavikolla. 

Seis ja teltti kuntoon! huusin minä, ja samassa kaivoimme 
jo ainoalla lapiollamme raunioissa. Niistä tehtiin tarkat mittauk- 
set ja pohjapiirros. Kaivaissa löysimme kiinalaisia rahoja, kap- 
paleita saviastioista, rautakirveitä ja pieniä uhrimaljoja. Muuta- 
miin laudan palasiin oli veistetty taiteellisia ihmisten kuvia, yksi 
niistä näytti kuninkaalta, kruunu päässä ja kolmikärki kädessä, 
mutta todellisuudessa mahtoi se kuvata buddalaista jumalaa. 

Kaikki puuveistokset asetettiin sivummalle yhteen läjään, sillä 
ne olivat pelastettavat häviöstä hinnalla millä tahansa. 

Sitten tarkastettiin raunioitten lähin ympäristö, mutta mi- 
tään enempää ei löydetty. Hyvin olimme kuitenkin käyttäneet 
aikamme ja sinä iltana menimme tavallista myöhempään levolle. 
Olisin kernaasti viipynyt siinä paikassa vaikka useita päiviä, 
mutta — vesi, sitä tippui herkeämättä jääsäkeistämme, ja meidän 
täytyi jatkaa matkaa. Siinä heitimme siis hyvästit Abdu Rehi- 
mille kameeleineen, jotka olivat tehneet meille niin verrattoman 
palveluksen. Khodai Kullu sai tehtäväkseen seurata häntä poh- 
joiseen päin, ja sieltä piti hänen tavalla tai toisella pyrkiä pää- 
leiriimme Jangi-köllissä ja kuljettaa mukanaan raunioista tehdyt 
löytömme. Vedet nousivat miehelle silmiin erotessaan meistä, 
mutta asia oli auttamaton, vesivarastomme oli jo liiaksi vähen- 
tynyt ja sitä täytyi säästää. Erotessamme jäi minun karavaaniini 
siis vaan Tjernoff, Fajsullah ja Ördek, neljä kameelia, yksi hevo- 
nen ja kaksi koiraa. 

Kaksi penikulmaa kuljettuamme asetuimme leiriin erääseen 
laaksoon ja päätimme kaivaa kaivon. Kun vaan saisimme pohja- 
veden käsiimme, joutaisi jää suiaa vaikka viimeiseen tippaan. 
Mutta silloin huomattiin lapion jääneen raunioihin, ja Ördek, 
jonka huolimattomuudesta se oli jäänyt, lupasi heti lähteä takai- 
sin noutamaan sitä. 

Epäilin laskea häntä niin vaaralliseen yritykseen; jos nou- 
sisi hiekkamyrsky, olisi hän hukassa. Mutta toiselta puolen taas 
saattaisi lapio olla meidän kaikkien ainoa pelastus, jos tilamme 
tulisi niin toivottomaksi, että meidän pakostakin täytyisi kaivaa 
kaivo. Hän sai hevoseni lainaksi ja minä neuvoin häntä tarkasti 
seuraamaan entisiä jälkiämme; me emme odottaisi häntä, vaan 
jatkaisimme aamulla matkaa, ja ellei hän löytäisi meitä, olisi 
hänen kuljettava suoraan etelään päin, missä Kara-koschunin 
ranta tulisi bänelle vastaan. Ensin sai hän sentään nukkua pari 
tuntia, söi sitten vankan aterian riissiä ja kameelinlihaa, ja katosi 
keskiyön pimeyteen aavikolle. 

Pelkoni kävikin toteen kello kahden aikana aamulla: koil- 
lisesta nousi myrsky, hiekkapilviä kiiti pitkin aavikkoa ja ilma 
oli paksuna pölystä. Kurkistin ulos, yö oli pilkkoisen pimeä, 
en voinut nähdä omaa kättäni. OÖrdek parka, tottapa hän on 
siksi viisas, että kääntyy takaisin, ajattelin itsekseni! 

Kun aamulla kuormitimme kameeleita, oli meitä vaan kolme 
miestä ja minun piti itsenikin olla apuna. Ja eteenpäin taas. 
Kello kalahteli synkästi mustassa erämaassa, myrsky ulvoi kor- 
vissamme, ja se tuntui meistä hyvältä, sillä se vähensi tukautta- 
vaa kuumuutta ja helpotti takaa päin puskemalla askeleitamme, 
mutta toisaalta oli se meistä katkerin vihamies, sillä se oli ehkä 
ottanut hengen OÖrdekiltä. 

Mitä vielä, asia ei ollutkaan niin vaarallinen! Juuri kun 
pystytimme telttiä, ilmestyikin kunnon Ördek luoksemme, lapio 
olalla ja taluttaen hevosta jälessään. Molemmat olivat menehty- 

mäisillään ja Ördekin ensimmäinen sana oli vettä, vettä! 

| Jännityksellä kuuntelin nyt Ördekin kertomusta. Myrs- 
kyssä ja pimeässä oli hän ratsastanut harhaan, ja saapunut päi- 
vän valjetessa erääseen kohtaan, jossa oli raunioita useista raken- 
nuksista sekä paljon jätteitä puuveistoksista. Kaksi parasta palk- 
kia otti hän mukaansa, kun oli huomannut minun suuren kiin- 
tymykseni sellaisiin esineihin. Itsepintaisesti etsi hän ensimmäisiä 
raunioita ja lapioa, ja vasta kun oli löytänyt ne, lähti hän paluu- 
matkalle. Pari kertaa koetti hän nostaa palkkejansa hevosen 
selkään, mutta harmikko ei suostunut niitä millään ehdolla kan- 
tamaan. Itse sai siis Ördek kantaa niitä köydestä selässään, ja 
hän näytti, kuinka köysi oli hangannut hänen olkapäänsä verille. 
Kun hän vielä kerran oli yrittänyt asettaa niitä satulaan, oli 
hevonen riuhtaissut itsensä irti ja karannut tiehensä. Silloin 
täytyi hänen jättää palkit sille hyvälleen, sillä hänellä oli aivan 
täysi työ etsiessään petollista nelijalkaista toveriaan, ja kun vih- 
doin sai karkurin käsiinsä, oli hän niin uupunut ja janoissaan, 
että täytyi kiireimmän kautta koettaa saavuttaa meidät. Tämä 
ei ollut ensimmäinen kerta, jolloin sain ihmetellä näitten erä- 
maan asukkaitten melkein yliluonnollista paikallistuntoa. 


SUORAAN HALKI ERÄMAAN. III 


Tämä kertomus vaikutti minuun niinkuin sähköisku. Or- 
dekin täytyi jo varhain seuraavana aamuna palata noutamaan 





Muutamia Ördekin voittomerkeistä. (Mitta kuvan oikeassa laidassa on = 1 m.) 


hunningolle heittämänsä palkit. Ja kun sain nähdä ne ja tiesin 
niitten olevan kokonaan toisesta paikasta kuin ensiksi löytämämme, 
oli minulle asiain tila heti täysin selvillä. Maa poltti jalkaini 
alla, minä tahdoin palata takaisin ja saattaa täyteen valoon ne 


112 SUORAAN HALKI ERÄMAAN. 


tuhatvuotiset salaisuudet, jotka erämää peitti poveensa. Mutta 
ei, se oli mahdottomuus, sillä vesivaramme olivat melkein kui- 
vat. Ja kun paahteinen kesä oli juuri alkamassa, olisi ollut 
sulaa hulluutta sillä kertaa kääntyä ympäri. Minun oli muutet- 
tava koko matkasuunnitelmani, sillä vaikka maksaisi elämäni, 
täytyi minun nähdä uudestaan se paikka, jossa meidän oli on 
nistunut löytää jälkiä ikivanhasta, unohtuneesta asutuksesta. Mat- 
kani, jonka oli laskettu kestävän kaksi vuotta, venyikin tämän 
löydön tähden kolmivuotiseksi, eikä se suinkaan ollut liian kal- 
lis hinta niin suuresta voitosta. Nyt täytyi minun toistaiseksi 
malttaa mieleni; kesän ja syksyn viettäisimme Tiibetin raittiissa, 
lumien peittämässä vuoristossa, talven Gobi-erämaassa, ja vasta 
tulevana kevännä, kun hanhet jo ovat palanneet Indiasta, pys- 
tyttäisimme uudestaan telttimme kuolleeseen kaupunkiin. 

Samosimme siis eteenpäin lounaista kohti. Kuivuneet met- 
sikot loppuivat ja hiekkasärkät alkoivat kohota yhä korkeam- 
miksi. Minä olen karavaanin oppaana ja astelen avojaloin edellä; 
mutta iltapäivällä on hiekka niin kuumaa, että jalat ovat kor- 
ventua siinä, ja minun täytyy jäädä viimeiseksi joukossa ja astua 
kameelien jälkiin, joissa kylmempää pohjahiekkaa on tullut pin- 
nalle. Huhtikuun 1 p:nä saivat kameelit, jotka olivat uupuneita 
ja janoisia, kukin sangollisen vettä, ja silloin kävi varastomme 
niin vähiin, että se riitti enää vaan yhdeksi päiväksi. Meidän 
täytyi kiirehtiä, sillä matkaa Kara-koschunin rantaan oli vielä 
seitsemän penikulmaa. 

Maisema ympärillämme on toivottoman näköinen alasto- 
mine, keltaisine särkkineen. Yhä useammin täytyy meidän le- 
vähtää. Kuuma ilma kihisee ja väräjää hiekkaisella maanpin- 
nalla. Ah, että myrsky edes toisi viileyttä! Minä kuljin taas 
edellä ja kiipesin vaivaloisesti erään korkean särkän harjalle 
tähystelemään ympäristöä. Aina sama näky, aina sama loppu- 
maton hiekkameri kivettyneine aaltoineen. 

Mutta mitä cn tämä! Kaukana eteläisellä taivaan rannalla 
siintää jotain sinistä! Järvi, vettäkö tässä tulikuumassa, kuolleessa 
hiekassa! Se on mahdotonta, ei se voi olla muuta kuin petollinen 

kangastus. Innostuneena juoksin särkältä alas ja aloin rientää 
eteenpäin. Silmäni mustenivat, mutta minä juoksin yhä; toiset 
luulivat varmaan minun tulleen hulluksi tai saaneeni auringon 
piston. Ja kun kameelikellojen hiljainen kaiku taas saapui kor- 
viini, olin jo ehtinyt sekä juomaan että uimaan ja levähtämään 
tarpeeksi saakka tuon siunatun järven rannassa; ja ilo oli ylim- 
millään koko karavaanissa, kun kameelit ojensivat pitkät kau- 
lansa ja ahnaasti siemasivat raitista vettä kurkkunsa täydeltä. 
Täytyi hymyillä mielihyvästä, kun kuuli niitten horahtavat 
ryyppäykset. 

Vesi oli miedosti suolaista, mutta täysin käyttökelpoista, 
rannat aivan kuolleet. Tämä pitkä, kapea järvi, joka oli sattu- 
nut poikittain eteemme, sulki meiltä tien Kara-koschunille, ja 
kauvan etsi Tjernoff, ennenkuin löysi sopivan, noin metrin 
syvyisen kaalamopaikan. Seuraavana päivänä menimme siitä yli. 
Kameelit olivat niin ihastuneet kylmään kylpyynsä, että tuskin 
saimme niitä toisessa rannassa nousemaan vedestä ylös. Maa 
oli siinä inhoittavan pehmeätä, niinkuin puuroa, jonka pinnalle 
oli tekeytynyt ohut kuori. Kun astui kuoren puhki, saattoi 
siihen painua kuinka syvälle tahansa. 

Järven eteläpuolella jouduimme taas noin 10 metriä kor- 
keitten hiekkasärkkien keskelle. Kameelit katselivat surumielisinä 
taakseen, ihmetellen miksi niin pian olimme jättäneet hyvän 
juomapaikan. Kuumuus oli kauhea ja aurinko paahtoi suoraan 
vastaamme. Keskipäivällä käy kulku hitaasti niinkuin hautajais- 
saatossa. Vasta illemmällä vilkastuu tavallisesti elämä, ja varsin- 
kin sinä iltana kävi juuri sillä tavalla. Viimeiseltä kunnaalta 
levisi silmäimme eteen makeavetisen Kara-koschunin siintävä 
ulappa ja taajakaislaiset rannat. Pelastuksen hetki oli lyönyt ja 
ahdistava erämaa oli jäänyt taaksemme. 

Mies minun asemassani ei voi uneksia ihanampaa näköalaa 
kuin mikä avautui rannalle pystytetyn telttini aukosta eteeni. 
Iltatuuli puhalteli vienosti aavalta järveltä ja leyhäytteli telttivaa- 
tettä. Laineet lipattivat soinnukkaasti rannan hiekkaan ja selem- 
mällä keinui suuria suorsa- ja hanhiparvia. Ne saisivat pian 

auttaa meitä jaloillemme taas, sillä me olimme suunnattomasti 
nälkiintyneet ja laihtuneet, ja nahkamme oli melkein kuivanut 
luihin kiinni kuin pergamertti. Sinä yönä ei huoli huomisesta 
päivästä häirinnyt untamme, mutta sentään venyin minä valveella 
myöhään yöhön, miettien onnellisena niitä maantieteellisiä ja 
sivistyshistoriallisia kysymyksiä, jotka olin saanut ratkaistuksi. 

Huhtikuun —3:as päivä valkeni kovalla NO myrskyllä. 
Vaahtopäät aallot vyöryivät suoraan telttejämme kohtaan, jotka 
sijaitsivat lounaisella rannalla. Siinä sain hurjan päähänpiston: 
keuhkoni olivat niin täynnä hiekkaa ja pölyä, että minun täytyi 
saada perinpohjaisesti puhdistaa ne, minun täytyi päästä välttä- 
mättä kiikkumaan noille viehättäville laineille, minun täytyi 
saada sukeltaa tuohon läpikuultavaan veteen niinkuin hylje. 
Mutta meillähän ei ollut venettä! Mitäpä siitä, me rakensimme 
sellaisen, emme juuri niin mallikelpoista, että se olisi itselleen 
veneen nimeä vaatinut, mutta kuitenkin sellaisen, että sai kun- 
nian kantaa meidät yli järven. Kuivaa puuta löytyi kyllä ran- 
nalta, mutta se oli niin hiekkaa täynnä, että vedessä upposi. 
Vaan eipä hätää, meillähän oli kuusi tyhjää vuohennahkaista 
säkkiä ja ne kehyspuut, joissa ne kameelien selässä olivat riip- 
puneet. Me kannoimme nämä tarveaineet koilliselle rannalle, 
puhalsimme ilmaa vuohennahkoihin, kiinnitimme ne kahteen 
puukehykseen, ja alus oli valmis. Kun Tjernoff ensiksi astui 
toiselle laidalle, oli koko laitteemme kaatua, mutta kun minä 
astuin toiselle, tuli se jälleen tasapainoon. Istuimme hajasäärin 
varpepuille, jalat vedessä Omat selkämme tekivät purjeitten 
virkaa ja niin ajoivat tuuli ja aallot meitä hiljalleen leiriämme 
kohti vastapäisellä rannalla, suorsaparvien kohahdellessa lentoon 
edestäinme aina kun tulimme lähemmäksi niitä. Kohta olimme 
kokonaan likomärkinä, sillä jokainen suurempi aalto, joka vyö- 
ryi ohitsemme, antoi aika ryöpyn niskaamme. Tarkasti täytyi 
siinä pysytellä tasapainossa ja pidellä varppeista kiinni, ettei vie- 
rähtänyt veden vietäväksi. 

Tuuli tuntui ilkeän kylmältä märkään selkään, ja jo puoli- 
tiessä olin minä saanut aivan kyllikseni siitä huvista. Lopulta 

alkoi viluttaa niin että hampaat kalisivat, ja kun vihdoin olimme 
päässeet maalle, heitimme vaatteet pois, lämmittelimme nuotion 
ääressä ja panimme sitten peitteitten alle maata. 

Auringon laskeissa muuttui taivas oudon näköiseksi, sen 
itäinen ranta alkoi kamottavasti loimuta punakeltaisissa liekeissä, 
niinkuin siellä olisi ollut ääretön tulipalo, ja minä arvasin entuu- 
destaan mitä se merkitsi. »Musta myrsky» ärjähti sieltä ukko- 
sen tavoin esiin, aallot pauhasivat hurjina rantaa vastaan, syök- 
syen teltteihimme saakka, niin että meidän täytyi muuttaa ne 
ylemmäksi. 

Seuraavat päivät samoilimme pitkin Kara-koschunin rantaa 
etsien ensimmäisiä kalastajakyliä. Eräässä kohden ilmasi musta 
savupatsas meille, että lopi-miehet olivat liikkeellä ja olivat pis- 
täneet tulen kaislikkoon. Harhailtuamme monien pienien järvien 
ja kapeitten kannaksien kautta saavuimme lopulta heidän kyläänsä, 
jonka nimi oli Kum-tjappgan. Siellä vasta alkoi elämä tuntua 
hyvältä, tulla ennalleen taas, sillä me herkuttelimme melkein 
pelkällä kalalla. 

Kylästä tein minä järviä pitkin kaksi kanoottimatkaa niin 
pitkälle kuin voin päästä kaislikossa, joka vihdoin oli niin taajaa, 
että sen päällä hyvästi saattoi kävellä niissä kohdin, missä myrsky 
oli sen painanut lakoon. Siellä ryöstimme suorsien ja hanhien 
pesistä munia; munia ja kalaa! saattoiko parempaa toivoa. Jän- 
tevät lopi-miehet meloivat minua pitkissä kanooteissaan järveltä 
järvelle kaitaisten kujien läpi, joita he olivat aukoneet kulkurei- 
teikseen kaislikkoon. Eräällä järviaukeamalla souteli yksinäinen 
joutsen. Se koetti pelastautua sukeltamalla, mutta huimaa vauh- 
tia ajoivat lopilaiset sitä takaa ja suuntasivat kanootin aina siihen 
suuntaan, mistä sen arvattiin uudestaan nousevan pinnalle. Lo- 
pulta saatiin se hätyytetyksi kaislikkoon, joka kahdeksaa metriä 
korkeana kohosi vedestä kuin seinä, ja nyt se oli auttamatta 
surman oma, sillä sieltä oli sen enää mahdoton päästä lentoon- 
kaan. Kanootti tungettiin kahisten ruokometsään, yksi miehistä 
hyppäsi veteen, sai joutsenen kiinni ja nujersi sen hengiltä. 
Samalta kohdalta löydettiin kuolleena myös toinen joutsen, jota 

pari päivää aikaisemmin oli haavotettu. Se oli tämän kuolleen 
joutsenen aviokumppani, joka nyt oli saanut surmansa ja siten 
vapautettu surustaan. En tiedä onko seikka totta, mutta asuk- 
kaat Kara-koschunin rannoilla vakuuttavat, että joutsenet ovat 
erittäin helliä ja tunteellisia. Ördek oli kerran ampunut keskelle 
lentävää joutsenparvea; kaksi niistä oli syöksynyt veteen alas, 
mutta toinen vaan oli haavoitettu, ja toinen oli seurannut mu- 
kana pelkästä rakkaudesta kumppaniaan kohtaan. 

Fi, mutta nyt alkaa tulla liian lämmin täällä etelässä; mei- 
käläiset varmaan jo odottavat meitä, kovin olemme kaukana 
pääkorttieristamme ja meidän täytyy rientää takaisin sinne. Mat- 
kalle siis! 

Paluumatkaan meni minulta kokonaista 25 päivää ja koko 
sen ajan elimme Tjernoff ja minä melkein yksinomaan kanoo- 
teissä; muhamettilaiset saivat vastata kameeleista. Kaksi niistä 
ajoi parhaillaan talvikarvaansa, niin että olivat alastomat ja has- 
sun näköiset kuin variksen pojat, ja niitten oli määrä tehdä 
matkapalvelusta enää vaan yksi päivä. Niillä vedätimme kaksi 
kanoottia maakannaksen yli erääseen hiljattain muodostuneeseen 
jokihaaraan. Ja sen jälkeen olivat ne pelkästään airot, jotka 
auttoivat meitä vastavirtaan Tarimia ylös, yli suvantojen, halki 
taajojen ja eksyttäväin kaislikkojen, kunnes vihdoin eräänä iltana 
laskimme siihen rauhalliseen lahteen, jonka pohjukassa vanha 
kunniallinen lauttamme kellui. Ja niin oli se kiertomatka lopussa. 

Pääleirissämme oli kaikki hyvin. Ainoastaan Parpi Baj oli 
poistunut pienestä yhteiskunnastamme. Matkalla ollessamme oli 
hän äkkiä sairastunut ja moniaan päivän kuluttua suurimmalla 
tyyneydellä kuollut. Kaipasin häntä suuresti, sillä hän oli yksi 
niitä vanhan polven jäseniä, joita oli ollut mukanani Tiibetissä 
1896. Hänen haudalleen pystytettiin viiririukuja, ja ennenkuin 
ainiaaksi erkanimme rauhalliselta rannaltamme, kävivät muha- 
mettilaiset osottamassa vainajalle vielä viimeisen kunnioituksensa. 

Retken johtajana otin minä nyt itseoikeutetun kymmenen 
päivän virkaloman, jonka kuitenkin käytin uutteraan työhön. 
Varsinkin karavaanin varustaminen antoi paljon puuhaa. Ostettiin 


SUORAAN HALKI ERÄMAAN. 117 


kolmisenkymmentä hevosta ja ruokavaroja pitkiksi ajoiksi. Ky- 
lämme »tori» muutettiin taas laivaveistämöksi ja suuri lautta, 
jonka piti uudestaan astua palvelukseen, korjattiin. Teltin tilalle 
tehtiin nyt etukannelle varsin hauska hytti ja se kalustettiin ta- 
valliseen tapaan, seinillä valkeat villapeitteet, mutta lattiamatto 
otettiin pois, sillä tähän vuodenaikaan tarvitsi välttämättä tuulta 
ja lattiavetoa. Ikkunaan asetettiin verho, niin että se varjosti 
kirjotuspöytää, ja yöksi saattoi hytin sulkea aivan kokonaan, niin 
etteivät itikat ja moskitoskärpäset päässeet lainkaan sisään. Ka- 
tosta riippui rautalangassa »kynttiläkruunu», joka oli valmistettu 
sardiinilaatikosta. Samallaisen hytin laittoivat kasakat itselleen 
peräkannelle. 

Kun kaikki nämä työt olivat valmiina, annoin minä kasa- 
koille uuden tehtävän. Lopi-miehet olivat aina suuresti ihme- 
telleet minun pientä purjekangasvenettäni, mutta kun kerroin 
heille, että meillä kotona on sellaisia veneitä, joilla purjeen 
avulla voi kulkea aivan vastatuuleen, pudistivat he päätään ja 
sanoivat: vei herra, se on mahdotonta ilman airoja». Minä 
ostin siis sopivan kanootin, joka varustettiin kannella ja rautai- 
sella kölillä — siihen käytettiin pari omista rautakangistamme — 
peräsimellä, mastolla ja purjeella. Kahdessa päivässä saivat 
kasakat sen täyteen kuntoon. Eräässä kohti, missä joki oli erit- 
täin leveä ja aava, koeteltiin sitten tätä uudenaikaista purjeve- 
nettä, ja paikkakuntalaisia kerääntyi katsomaan sitä läheltä ja 
kaukaa. Tuuli oli navakka ja pieni vene luovi kaikkien suu- 
reksi ihmeeksi terävänä kuin veitsi vastatuuleen. Mutta minä 
en saanut olla arka kastumiselle, sillä alukseni sukelsi jokaisen 
laineen läpi, ja kumoon se olisi mennyt, ellen kaiken aikaa olisi 
istunut ylätuulen laidalla jalat vedessä. 

Hauskat lepopäivät olivat pian menneet ja niin valkeni se 
aamu, jolloin karavaani taas oli valmiina lähtöön. Korkeine 
kuormineen, mukana useimmat palvelijoistani, sekä ratsastavia 
lopi-miehiä ja bekiä, lähtivät kameelit ja hevoset liikkeelle, ja 
kaunis oli näky, kun tämä kirjava joukko katosi metsikkoon. 
Kasakat Tjernoff ja Tjerdon olivat karavaanin johtajina ja heidän 

matkansa määrä oli raitis ja laitumista rikas Mandarlikin laakso 
pohjoisessa Tiibetissä, jossa kahden kuukauden kuluttua pää- 
timme yhtyä. 

Nyt oli kylämme, jolle seudun asukkaat olivat antaneet 
nimen Turasalgan-uj, s. o. »herran rakentama», autio ja tyhjä. 
Kauppiaat, joilla oli ollut myymälänsä torillamme, olivat men- 
neet matkoihinsa, majoissamme tulisivat isännöimään ainoastaan 
skorpioonit ja hämähäkit, muutamat itsetietoiset varikset tarkas- 
tivat jo tyhjää kaupunkiamme ja viimeiset kekäleet kytivät vielä 
sammumaisillaan keittiössämme torilla. 

Kylämme oli kumminkin seissyt varsin epäluotettavalla 
pohjalla, ja siunattu asia oli, ettemme vuotta myöhemmin sattu- 
neet asumaan siinä. Sillä kun kevättulva 1901 syöksyi jokea 
alas, vei se sillä kohtaa mukanaan koko vasemmanpuolisen ran- 
nan, ja silmänräpäyksessä olivat majamme, talli ja torilla seissyt 
ainoa poppelipuu kadonneet jäljettömiin maan päältä. 





Poppeleita erään Tarimin syrjäjoen rannalla. 


XIL 
Seikkailuja vesillä. 


Tuskin oli kameelinkellojen kaiku haipunut kuuluvistamme, 
kun minä Sirkinin, Ördekin ja muutamain soutajain kanssa läh- 
din kahdella kanootilla tekemään syvyys- ja karttamittauksia Göl- 
mekettin järvelle Tarimin oikealla puolella. Järvi on tuskin 
penikulmaa pitkä, korkeitten hiekkasärkkäin ympäröimä. Myötä- 
virtaan soutaen kulkivat kanoottimme hyvää vauhtia ja puikah- 
tivat kuin sukkulat siihen kapeaan puroon, jonka kautta järvi 
laskee jokeen. Siitä tuli sangen vaarallinen souturetki, sillä tuuli, 
joka jo joellakin oli käynyt niin navakasti, että löi vettä ka- 
nootteihin, äityi nyt melkein myrskyksi, ja edessämme aukeni 
järven vaahtopintainen ulappa, jonka petollisille syvyyksille roh- 
keasti lähdimme kiikkumaan. Syvyyksille, sanoin minä — eikö 
mitä, järvi oli mahdottomat matkat niin matalaa, että kanootit, 
painuessaan aaltojen väliin, tarttuivat melkein hiekkapohjaan 

kiinni ja olivat laitatuulessa vähällä kaatua. Pienemmässäkin 
aallokossa ovat lopi-kanootit kovin vaarallisia. Sellainen alus 
on nimittäin vaan yhdestä poppelin rungosta veistetty tukkiruuhi, 
aivan pyöreäpohjainen, jotenka tottumattoman on miltei mahdo- 
ton pitää sitä tasapainossa; pienimmästäkin liikkeestä pyörähtää 
se ympäri. Mutta lopi-miehet hallitsevat sen kiikkeryyttä yksin- 
omaan airoillaan, jotka ovat aina vedessä, ja he liikkuvat kanoo- 
teillaan yhtä varmasti ja huolettomasti kuin meikäläiset polku- 
pyörillä. 

Välttääksemme matalikkoja täytyi meidän pysytellä melkoi- 
sen matkan päässä rannasta. Mutta kohta oli aallokko niin kor- 
kea, että vesi vyöryi sisään matalain laitain yli ja minä huoma- 
sin istuvani niinkuin virkistävässä kylpyammeessa. Tilapää oli 
kyllä jännittävä, mutta sitä ei voinut kauvan sietää. Kanootit 
olivat jo puolillaan vettä, ja jota syvemmälle ne painuivat, sitä 
helpommin löivät aallot niitten yli. Yhtäkkiä upposi Sirkinin 
kanootti ja jäi ajelehtimaan tuulen käsiin; miehet kahlasivat ran- 
nalle ja kohta näimme heidän siellä seisovan ja pusertavan kai- 
kessa rauhassa vettä vaatteistaan. 

Minun kanoottini keikkui vielä pinnalla kuin pähkinän 
kuori. Mieheni soutivat maata kohti kaikin voimin ja itse ajoin 
vettä minkä ennätin. Jokainen aalto antoi meille uuden, kylmän 
ryöpyn, ja villapeitteet, joitten päällä olin istunut, hyrskyivät 
allani niinkuin pesuastiassa. Vaistomaisesti painaa siinä hartiansa 
kumaraan aina kun uusi aalto iskee; jysähdys vaan, kanoottimme 
on täynnä vettä ja alkaa upota; me hyppäämme järveen ja on- 
neksi tapaavat jalkamme hyvästi pohjan. Suurempaa vaaraa ei 
tullut, kaikki koneet ja paperitkin sain pelastetuksi. 

Pilkkoisen pimeässä käännyttiin paluumatkalle. En voi 
käsittää, kuinka soutajamme osasivat välttää hiekkamataloita joella, 
mutta se vaan on totta, ettemme ainoatakaan kertaa tarttuneet 
pohjaan. Rannalla paloi tuli ja lautan »salongit» olivat valais- 
tuina, kun laskimme sen kylkeen. 

Seuraavana päivänä irroitettiin lautta ja lähdimme virran 
mukana alaspäin. Miehistönä oli nyt Sirkin ja Schagdur, Ördek 

ja neljä sauvojaa, sekä kaksi kunnon ukkoa, Pavan Aksakal, 
»valkopartainen metsästäjä», ja Kirguj Pavan, vanha mies, joka 
1896 oli minulle tehnyt suuria palveluksia ja tunsi tämän maan 
niinkuin viisi sormeaan. Koiria oli mukana Maschka, Jolldasch 
ja molemmat pentukoirat, jotka olivat erittäin hupaisia veitikoita 
ja varsinkin silloin hauskoja katsella, kun niitä vastoin tahtoaan 
uitettiin Tarimissa. 

Virran nopeus oli suuri ja ihanaa oli katsella kuinka ran- 
nat kiitivät ohitsemme. Kokonainen laivasto kanootteja risteili 
ympärillämme, elämä aluksellamme oli erittäin vilkasta, kasakat 
milloin istuivat ja juttelivat hyttinsä ovella, milloin taas soudat- 
tivat itsensä maihin ampumaan vesilintuja. 

Mutta muutamain päiväin kuluttua muuttui joki säännöttö- 
mäksi ja leveni tavan takaa pieniksi, kokonaan taajan kaislikon 
peittämiksi järviksi, joitten yli oli varsin vaikea päästä lautal- 
lamme. Tosin niissä löytyi avatuita kanavia, joihin lopi-miehet 
laskivat verkkojaan, mutta ne olivat tavallisesti liian kapeita. 
Erääseen sellaisista olimme auttamattomasti jäädä. Se oli 14 
metriä liian kaita ja kummallakin puolen kohosi neljän metrin 
korkuinen ruo'ikko niinkuin sankka metsä. Ja sitäpaitse oli 
reitti vielä niin matala, että tartuimme pohjaan. Nyt kutsuttiin 
kaikista lähikylistä miehiä apuun ja parin tunnin kuluttua tuli 
jo kanootteja niin että vilisi Kanava kaivettiin syvemmäksi, 
kaislikkoa kaadettiin kahden puolen, ja niin työnnettiin lauttaa 
jalka jalalta eteenpäin. Aikaa se vei, mutta olipa hauskaakin 
istuskella siimeksessä taajan ruokometsän sisässä. Paarmoista 
vaan oli suuri kiusa, sillä niitä surisi äärettömät parvet kaikkialla 
ja iskivät karttoihini pöydällä niin että paukahteli. 

Kun kaislikko lopulta tuli niin taajaksi, ett'eivät siinä enää 
lapiotkaan auttaneet mitään, pistimme siihen tulen. Ja voi sitä 
suurenmoista näkyä! Hämmästyttävän nopeasti levisi kulo yli 
järven. Se räiskyi ja paukahteli, sähisi ja kiehui ja nosti höyrvä 
ilmaan kuumentuneesta veden pinnasta, liekit vyöryivät kauhealla 
voimalla yli taajan kaislikon ja pikimustat savupatsaat kohosivat 
kohti taivasta. Pari kertaa näytti tuli aikovan kääntyä lauttaa 


SEIKKAILUJA VESILLÄ. 123 


kohti, ja aloin jo pelätä, että se vielä kaupan tekijäisiksi veisi 
senkin saaliikseen; tuntui niinkuin olisi täytynyt lähteä palavaa 
vettä pitkin pakoon. Mutta kokeemme onnistui sentään ja me 
ankkuroimme yöksi eräällä saarella olevan kylän, Jekkenlik-ujn 
eli »Kaislakylän» kohdalle. 

Toukokuun 25 pinä tein Schagdurin ja muutamain var- 
mojen kalastajain kanssa kahdella kanootilla retken suurelle Be- 
gelik-köllin järvelle, joka on keskellä hiekka-aavikkoa. Vanha 
Kirguj Pavan oli myös mukana. Ensin sousimme poikki Jek- 
kenlik-köllin, hinasimme sitten kanootit yli kapean maakannak- 
sen ja tulimme erääseen kapeaan vesiväylään, joka vei Begelik- 
kölliin. 

Ilma oli täydellisen tyyni, ei ainoakaan korsi liikahtanut, 
ympärillämme vallitsi syvin hiljaisuus ja rauha, jota silloin täl- 
löin vaan häiritsi jonkun suorsan rääkähdys. Mahtavan järven 
pinta oli kuin kirkas lasilevy, ja tuntui melkein rikokselta särkeä 
sitä kanooteilla. Särkät kuvastuivat kuulakkaaseen veteen niin 
selvinä ja tarkkapiirteisinä, että oli vaikeata sanoa, kumpainen 
maisema oli alkuperäinen, : sekö, joka oli päällämme, vaiko se, 
joka näkyi allamme, mutta molemmat ne olivat yhtä keltaiset 
ja autiot. Järvi vaan kimalteli sinisenä, kirkkaana ja puhtaana 
kuin kristalli. Soudimme suoraan etelään ja aurinko paahtoi 
vastaamme kuin yli määränsä kuumennettu uuni. Minun täytyi 
tuon tuostakin valella vettä ohuille, valkeille vaatteilleni, saadak- 
seni edes jonkun verran viileyttä. 

Päivä kului ahkerassa ja hyvin onnistuneessa työssä. Fräältä 
korkealta särkältä tehtiin yleiskatsaus ympäristöön. Hiekka oli 
niin kuumaa, että poltti jalkapohjia kengänanturain läpi, ja sen- 
tähden tuntui erittäin suloiselta rantaan päästyä pitää jalkojaan 
jonkun aikaa vedessä. 

Emme olleet vielä kauvankaan levähtäneet, kun Kirguj 
Pavan osotti vastapäätä olevalle itäiselle taivaan rannalle ja sanoi 
pidätetyllä, kysyvällä äänenpainolla: »kara-buran» (musta myrsky)! 
Hiekkasärkkäin yli kohosi musta pylväs, jonka yläpäätä reunus- 
tivat vaaleammat pilvet. Kahden puolen alkoi ilmestyä useampia 

samallaisia: ja ne sulivat vähitellen toinen toisiinsa kiinni yhdeksi 
ainoaksi hammasreunaiseksi vyöksi, ja silloin tiesimme, mitä se 
merkitsi. 

Hetkinen mietittiin asemaamme. Lopi-miehet äänestivät 
yhdestä suusta odottamaan. Kirguj Pavan ei ollut arka, mutta 
hän väitti mielettömyydeksi sellaista yritystä, että nyt lähdettäi- 
siin soutamaan järven leveimmän ja syvimmän kohdan yli, joka 
eroitti meidät sen lahdelman suusta, mihin olisi ollut palattava. 
Jos olisi voitu seurata rantaa, olisi vaara ollut pienempi, mutta 
juuri meidän puoleisen rannan katkasi syvä ja leveä lahti, jonka 
vuoksi oli palattava suoraan poikki järven, jos kerran souta- 
maan lähti. 

Ulos kanootit! huusin minä, ja samassa olivat kaikki mie- 
het paikoillaan, airot painuivat veteen, ja muutaman minuutin 
kuluttua olimme jo ulapalla, jossa koko järvi ammotti eteemme. 
Vesi vaahtosi kokassa ja me liidimme kuin lentämällä tyyntä 
pintaa pitkin; airot taipuivat vääriksi kuin jousi ja minä pelkäsin 
niitten joka hetki katkeavan. Nopeusmittaajan mukaan kuljimme 
2,4 metriä sekunnissa eli 8,6 kilometria tunnissa, jota voi sanoa 
jo hyväksi souduksi. Muhamettilaiset olivat kauhistuneen näköi- 
siä ja tavan takaa huudahtivat he synkän vakavina »ja Allah», 
oi Jumala. Vielä oli ilma tyyni, mutta jokaista painosti tunne 
jostain kauheasta, ja taivaan muuttelevat värivivahdukset osotti- 
vat selvästi, kuinka nopeaan myrsky teki tuloaan. 

»Nyt se on jo uloimmilla särkillä», huusi Kirguj Pavan, 
ja samassa katosi äsken vielä niin teräväpiirteinen, keltainen 
harjanne näkyvistä, ja koko itäinen ranta peittyi paksuun, har- 
maaseen usmaan. »Soutakaa, lapset, soutakaa! Khodaim var»! 
(Jumala on olemassa) lisäsi hän kehottaen toisia. 

Vielä oli minuutti tyyntä, mutta seuraavan kuluessa katosi 
jo järven tyyneltä pinnalta äskeinen kirkkaus yhdellä pyyhkä- 
syllä, niinkuin jonkun väkevän hapon syövyttämänä; kuuluu 
kamala kohina, kun musta myrsky iskee järvelle, ensimmäiset 
tuulen :puuskaukset ennättävät jo meidän tasalle ja niitä seuraa 
toinen toisensa jälestä. Aallot vyöryvät mustina oikeanpuoliselta 

sivultamme ja niitten vaahtoiset harjat tulevat yhä leveämmiksi. 
Ja yhä tulisemmin soutivat lopi-miehet, nopeutemme nousi nyt 
varmasti jo penikulmaan tunnissa. »Me emme ennätä», huusi- 
vat he, »ja Allah!» 

Kiireellä viskasin minä vaatetta vähemmäksi päältäni ja 
pistin varmaan paikkaan kaikki tärkeimmät koneet ja paperit. 
» Nyt se on jo tuossa», kirkasivat soutajamme, kohosivat polvil- 
leen, kumartuivat eteenpäin ja kiskasivat epätoivon voimalla, niin 
että airot kävivät yhtä taajasti kuin siivet pyörälaivan rattaassa, 
vaahto kohosi kokassa ja kanootit halkasivat vettä kuin hätyy- 
tetyt: miekkakalat. 

Mutta ensimmäiset puuskaukset olivat olleet vaan edellä. 
käypää ilman painoa, sitten vasta seurasi itse myrsky kuvaamat- 
tomalla rajuudella. Se suorastaan löi meitä, aivan kuin kovalla 
esineellä, niin voimakkaasti, että kanootit olisivat silmänräpäyk- 
sessä kaatuneet, elleivät tottuneet lopi-miehet olisi vikkelästi vis- 
kautuneet ylälaidan puolelle. Äsken vielä oli järven pohjoinen 
ranta kangastanut hienona viivana edessämme, mutta nyt katosi 
jo sekin näkyvistä ja meitä ympäröi joka puolelta musta, tuulen 
ajama pölypilvi. EFi näkynyt ympärillämme muuta kuin raivoa- 
via, kuohuvia aaltoja, jotka viskelivät kanootteja sylissään kuin 
oljen korsia. Rannoista ei näkynyt jälkeäkään, ja kamala avut- 
tomuuden tunne valtasi pakostakin mielen. 

» Pitele lujasti kiinni kanootista, jos se täyttyy», huusin 
Schagdurille, jonka tiesin kykenemättömäksi uimaan, ja nyt, nyt 
on kysymys elämästä! Aallot vyöryivät kuin ankarin koski ja 
niitten vaahtoiset harjat pirstaantuivat hurjan tuulen käsissä pel- 
käksi ryöpyksi. Soutajat tekivät mainiosti tehtävänsä suunnaten 
kanootteja aallokossa; meillä ei vielä ollut vaarallisesti vettä 
aluksissamme ja minä viskelin sitä pois kaikin voimin, mutta 
likomärkiä olimme ja miesten otsista valui hikeä yhtä paljon 
kuin tuulen ryöpyttämää vettäkin. 

Hetken, joka oli pitkä kuin iankaikkisuus, kesti sitten tätä 
taistelua elämästä. Vettä tuli kanootteihin yhä enemmän ja yhä 
voimakkaammin vyöryivät äkäiset aallot ylitsemme. Minä koetin 

kädelläni edes osaksi suojata kasvojani veden pistävää roisketta 
vastaan ja sillä välillä ammensin yhä. Mutta mitä se auttoi ajan 
pitkään, kanootti täyttyi vähitellen kuitenkin ja tuli raskaam- 
maksi soutaa. Olimme menehtymäisillämme uupumuksesta ja 
tuskin kestäisimme enää minuuttiakaan. Täydellinen pimeys 
vallitsi ympärillämme. 

Mitä nyt, mitä on tapahtunut? Niinkuin taikavoimasta 
asettuu järvi, mitään ei näy, mutta aallot ovat painuneet aivan 

. mataliksi ja vaahto niitten harjoilta on kadonnut. On niinkuin 
olisi vedetty kalvo niitten yli. »Kaksi jalkaa vettä», huutaa 
Kirguj Pavan voitonriemuisena, »Khodaim var»! ; 

Nyt huomattiin, että pohjoisrannasta pisti pitkälle järveen 
kapea niemeke ja että aivan tietämättämme olimme onneksi tul- 
leet sen taa, niinkuin aallonmurtajan suojaan. Hetkistä myö- 
hemmin häämötti pimeyden läpi kaksi mustaa pilkkua, ne olivat 
tamariskeja, ja samassa tarttuivat kanootit jo matalaan rantaan 
kiinni. 

Soutajat olivat sekä sielun että ruumiin ponnistuksista nyt 
niin uupuneina, että meidän täytyi joku aika huoahtaa. Minä 
järjestin Schagdurin kanssa kapineitamme ja ajoin veden kanoo- 
teista. Ja vasta iltamyöhällä jatkettiin uudestaan paluumatkaa. 
Voi kuvailla itselleen, millainen pimeys sellaisena yönä vallitsee. 
Suljettu kassaholvi ei voi olla pimeämpi, ja vielä tänäkin päivänä 
on minulle arvoitus, kuinka miehet löysivät tien. He eivät voi- 
neet puhua eivätkä neuvotella reitistä, he eivät voineet nähdä 
mitään eivätkä varottaa toisiaan, olisi saanut huutaa keuhkonsa 
halki, eikä se sentään olisi kuulunut mihinkään, myrskyn ulvonta 
voitti kaikki, se viuhui, räiskyi ja pauhasi kaislikossa, jonka pit- 
kät ja terävät lehdet olisivat hakanneet kasvot rikki, ellei niitä 
olisi käsivarsillaan suojellut. Minä puolestani istuin ja torkah- 
telin, koska ei kumminkaan voinut nähdä mitään. Ympärillä 
vallitsi vaan pimeys ja huumaava ryske, ja me olimme kuin 
joukko kuuromykkiä. Ainoastäan airojen näkäykset merkitsivät 
sitä, että olimme liikkeessä, ja taaja kaislikko, joka meitä suojasi, 
oli varmaan samaa, jonka halki aamullakin olimme soutaneet. 

Ja se sama oli myös suojannut Jekkenlik-kölliä mustalta myrs- 
kyltä. 

Väylä väljeni vähitellen taas. Pimeydestä keulan edessä 
alkoi näkyä pieni kellertävä täplä, joka muuttui vaaleammaksi — 
se oli tuli, ja kaksi sekuntia myöhemmin olimme lauttamme 
kyljessä. Ilma oli niin täynnä lentopölyä, että tulikaan ei näky- 
nyt kuin parinkymmenen metrin päähän, vaikka kekäleet heh- 
kuivat ankaran tuulen käsissä niinkuin ahjossa. 

Se oli kamalimpia myrskyjä, missä koskaan olen ollut. 
Lautta rempuili sinne tänne ja olisi varmasti joutunut ajolle, 
ellemme hyvissä ajoissa olisi lisänneet kiinnitysköysiä. Illalla 
pistin varovaisuuden vuoksi kaikki pienet esineet laatikoihin, ja 
hyvään tarpeeseen se olikin, siilä keskiyön seudussa kaatui koko 
hytti ja meidän täytyi sitoa se väliaikaisesti köysillä kokoon. 
Sitten asetettiin muutamia miehistä yövartijoiksi, että olisi apu 
heti saatavissa, jos joku uusi tapaturma sattuisi. 

En tahdo enää koetella teidän kärsimystänne kertomalla 
sitä pitkää jokimatkaa, jolle nyt lähdettiin. Me ikävöimme pois 
kesän paahtavasta kuumuudesta, jossa paarmain pistot polttavat 
kuin tuli, me ikävöimme Tiibetiin kuulemaan taas hevosten ka- 
vioitten poljentaa jäisellä maalla. Suotakoon minulle sentään 
vielä pari lehteä; minun on vaikea erota joesta, sillä se matka 
ja ne kokemukset, jotka sillä sain, kuuluvat parhaimpiin muis- 
toihin elämässäni. 

Järvet olivat jääneet ja taas olimme Tarimilla. Myöhään 
eräänä yönä ankkuroimme eräälle rauhalliselle ja hiljaiselle ran- 
nalle. Miehet nukkuivat jo, mutta minä istuin ja kirjotin. Silloin 
alkoivat koirat hurjasti haukkua, kuului airojen loisketta, joku 
kanootti laski lauttamme sivuun, kannella syntyi vilkas keskus- 
telu ja kiireellistä liikettä, hyttini oviverho avattiin ja sisään astui 
outo mies, joka ilmotti olevansa pikalähetti Kaschgarista ja tuo- 
vansa postia. Minä olisin ollut valmis juomaan veljenmaljan 
hänen kanssaan, jos hän siihen olisi pannut vähääkään arvoa, 
olisin syleillyt häntä, ellei hän siinä tapauksessa olisi luullut 
minua hulluksi; pysyin siis tyynenä, otin vastaan postilaukun ja 

käskin Schagdurin kestitsemään miestä teellä ja vankalla illalli- 
sella. Vasta kello 3 aamulla sammutin tuleni, onnellisena niistä 
hyvistä uutisista, joita olin saanut Aasian sydämmeen. Ja mitä 
suuren maailman levottomaan pauhuun tuli, niin sitä minä nau- 
tin pienissä annoksissa seuraavien päivien kuluessa — siitä sano- 
malehtiläjästä, joka oli postilaukussa. 

Muuten kuluivat päivät rauhallisesti, ja kun joskus olimme 
ilmapidossa, huvitteleivat kasakat kalastuksella. Kun ilma taas 
oli kaunis, teimme kulkua myöhään yöhön. Silloin kulki edel- 





Maisema Tarimilta Schirge-tjapganin luona. 


lämme kanootteja valaisten rantoja öljysoihdulla ja kiinalaisilla 
paperilyhdyillä. Työpöytäni edessä istuvat kasakat ja tarinoivat 
Kirguj Pavanin ja Pavan Aksakalin kanssa. Soittorasia on täy- 
dessä käynnissä. Kaikki nauttivat illan viileydestä, ja tuntuu 
erittäin suloiselta, kun saa paarmoja pelkäämättä istua rauhassa 
ja päästää nuttunsa auki. Mutta kun soittorasiamme jo on me- 
nettänyt uutuuden viehätyksensä, alkaa miehiä torkuttaa. Aksa- 
kalin pää alkaa nyökähdellä arveluttavasti ja Sirkin tölmäsee 
häntä kylkeen, mutta kohta istuu jo Sirkin itse käppärässä laitaa 
vastaan, pää nuukuksissa ja suu seljällään, sekä vetelee pitkiä 

kuorsauksia Nukkumatin kunniaksi. Petollisesti vierähtää lakki 
hänen päästään ja putoo jokeen, hän hytkähtää hereilleen ja on 
sitten jonkun aikaa pirteä kuin särki. Minun täytyy vihdoin 
armahtaa heitä ja komentaa: seis! Laskemme rantaan, ja viiden 
minuutin kuluttua on kaikki hiljaista. 

Oikein pilvien tapaisten paarma-, itikka- ja moskitosparvien 
läpi laskimme eteenpäin Tarimia alas. Joki läheni nyt loppuaan 
— Kara-koschunia, jossa se kaksisataa penikulmaa taisteltuaan 
vihdoin sortuu erämaahan. Tjeggelikin kalastus-asemalla täytyi 
meidän jättää vanha, kunnianarvoinen lauttamme, ja se lahjotet- 
tiin kylän asukkaille, joitten mielestä se oli niin suurenarvoinen 
lahja, etteivät he sellaista olleet vielä koskaan edes nähneet. 
Tilapäisillä lautoilla kuljimme siitä sitten Abdaliin, johon vesi- 
matkamme loppui. 

Ikävä uutinen oli tuotu minulle pari päivää sitä ennen. 
Uusi pikaviesti toi tiedon, että Sirkinin ja Tjernoffin täytyi 
levottomuuksien tähden Kiinassa palata Kaschgariin. Minulla ei 
ollut muuta neuvoa, kuin panna heti lähetti pääkortteeriimme 
pohjois-Tiibetissä sanomaan Tjernoffille, että hän rientäisi Abda- 
liin. Lohdutuksena minulle oli kuitenkin se seikka, että eräässä 
kirjeessä keisarille olin ylistänyt kasakoita ja lausunut, etten ilman 
heitä voisi tulla toimeen. Ja seuraavassa tulemme näkemään, 
etten turhaan ollut vedonnut keisarin hyvyyteen. 

Turdu Bajn johtama karavaani odotti minua kameeleineen 
ja hevosineen Abdalissa, johon minun nyt olojen pakotuksesta 
täytyi jäädä kiusalliseen toimettomuuteen moneksi päiväksi. En- 
siksi odottelin Tjernoffin paluuta ja sitten täytyi meidän useat 
päivät pysyä aloillamme tyynen vuoksi, sillä ennen oikeata navak- 
kaa myrskyä emme voineet lähteä liikkeelle. Asia oli siten, että 
alamaat järvien ympärillä olivat nyt paarmain vuoksi muuttuneet 
oikeiksi kiirastuliksi, joihin oli mahdoton, melkein hengenvaaral- 
linen lähteä kurkistamaankaan. Hevoset ja kameelit, jotka viime- 
mainitut juuri takkunsa ajettuaan olivat melkein karvattomina, 
suljettiin avaraan kamischikatokseen, jonka seiniä vielä tiivistet- 
tiin; ainoastaan yöllä saattoi niitä taluttaa juomaan. Kun vaan 


SEIKKAILUJA VESILLÄ. 131 


olisi noussut tavallinen itämyrsky, olisivat paarmat heti hävin- 
neet jäljettömiin. 

Minä ja kasakatkin asuimme kamischimajoissa. Tjernoff 
saapui terveenä, mutta alakuloisena siitä, että hänen juuri nyt 
täytyifPerota meistä, kun kaikki ikävöivät raittiiseen vuoristoon. 

Kahdeksan poikaa istumassa kanootin pohjalla, Tjeggelik-ujn luona. 


Ja sitten odotimme vielä pari päivää myrskyä, mutta sitä ei puh- 
jennut. Aika käytettiin kuitenkin parhaan mukaan. Suuri huvi 
oli minulla tutkia lop-kansan yksinkertaista runoutta, heidän rak- 
kaus- ja seikkailulaulujaan. Tarvinneeko minun sanoa, että hei- 
dän runoutensa on enemmän kuin yksinkertaista! Se liikkuu 
pelkästään rakkaudessa, eikä sen näköpiiri kohoa kanoottia, verk- 
koa eikä soutamista ylemmäksi. Yleinen piirre kaikissa heidän 

lauluissaan on surumielisyys, mutta niissä ilmenevä rakkaus omaan 
majaan ja omaan lieteen vaikuttaa sentään kaikessa lapsellisuu- 
dessaankin liikuttavasti. Vaatimatonta, yksitoikkoista ja köyhää 
on näitten ihmisten elämä, mutta maataan ja järviään he silti 
rakastavat. He rakastavat niitä ainakin yhtä lämpimästi kuin 
me karua saaristoamme, kitumäntyisiä mäkiämme ja laihoja pel- 
tojamme, joista ennenaikainen syyshalla usein korjaa kaiken sa- 
don, ja kuitenkin saatamme me ylpeillä paljosta — jota lopi- 
miehiltä puuttuu. 





Jurttani kehys. 


XIII. 
Jylhä Tiibet. 


Odotus tuli minusta liian pitkäksi ja kesäkuun 30 pinä 
annoin määräyksen, että karavaanin vielä samana iltana piti olla 
lähtövalmiina. Tuskin oli kameelit tuotu ulos, kun niitten ym- 
pärillä jo kihisi pilvinä paarmoja. Jokaisen selkään istui neljä 
miestä kamischivastat kourassa, joilla he niin paljon kuin mah- 
dollista hosusivat paarmoja pois. Kameelit kulkivat sentään hil- 
jaa tavallisella äänettömällä tyyneydellään. 

Kun karavaani oli kadonnut näkyvistä, oli minulla vielä 
kova ja vaikea velvollisuus täytettävänä — heitettävä hyvästit 
Sirkinille ja Tjernoffille. Liikutettuna kiitin heitä palvelukses- 
taan, puristin heitä kädestä, ja näin sitten kuinka he nousivat 
satulaan ja katosivat pölypilveen tiellä, joka vei Tjarkhlikiin — 
ja Kaschgariin. 

Nyt olin ypö yksin jäljellä Abdalissa, kaikki mieheni oli- 
vat hajallaan kuin akanat tuulessa, mutta toivoin sentään 

saavani heidät vähitellen kokoon taas. Oli jo yö, kun kahden 
soutajan kera istuin siroon ja mukavaan kanoottiin kulkeakseni 
vielä vesitse kaikkein viimeisen pätkän Tarimia. Kuu teki juuri 
laskuaan, mutta taivas oli kirkas ja tähdet kiiluivat kuin pienet 
soihdut järvijonolle, jolla heikko yötuuli huojutteli kaislikoita. 
Pian tulimme kumminkin niin taajoihin kamischipensaikoihin, 
ettei sinne tuuli enää sopinut; siellä oli tukahduttavan kuumaa 
ja ummehtunutta, ja haaleasta veden pinnasta nousi inhoittavaa 
höyryä. Kun minulla jo oli koko tämä seutu kartalle merkit- 
tynä, saatoin silloin tällöin kaikessa rauhassa torkahtaa. Aamu- 
puolella alkoivat miehet virkistyksekseen laulaa. Silloin emme 
enää olleet etäällä yhtymäkohdasta ja heti aamun valjetessa saa- 
puikin karavaani, kellot tahdissa kalkattaen. 

Siinä nousin minä satulaan, ja nyt jätimme järvet samo- 
taksemme suoraan sen toivottoman yksitoikkoisen, täydellisesti 
tasasen suola-aavikon halki, joka alkaa niitten eteläisiltä rannoilta. 
Aurinko nousi kaikessa loistossaan ja levitti valoa ja lämpöä 
aavikolle, ja kun sen kasvojen eteen kohosi pieniä pilvenhatta- 
roita, valaisi se niitä takaapäin ja seppelöitsi niitten reunat kul- 
lalla. Muuten oli taivas kirkas ja puhdas kuin hiottu jalokivi. 

Sanomattoman viehättävän näyn tarjosivat myöskin vuoret, 
joitten sinipunertavat, pitkän välimatkan tasottamat piirteet muo- 
dostivat aamuvalaistuksessa erittäin sopusuhtaisen taustan kui- 
valle erämaalle. 

Tuskin on aurinko päässyt kokonaan näkyviin, kun kuu 
muus alkaa jo rasittaa liiaksi ja ilma tulee taas täyteen myriaa- 
deja paarmoja, joita vastaan me sitten käymme ruokovastoillamme 
melkein toivotonta taistelua. Murkinan aikaan seisahduimme 
eräälle suolaiselle kaivolle, ja sen jälestä oli meillä kauhea vaiva 
suojellessamme kameeleja heidän verivihollisiaan vastaan. 

Kello 3 seuraavana aamuna herätettiin minut, lyhdyt syty- 
tettiin ja syötiin aamiainen, leipää, munia, teetä. Tuntia myö- 
hemmin lähdettiin liikkeelle. Meillä oli edessämme pitkä taival, 
lähes seitsemän penikulmaa. Vettä otettiin kahteen vaskikan- 
nuun. Maa, joka hitaasti nousee vuoria kohti, on kovaa some- 

rikkoa. Satunnaisten välimatkain päähän on kerätty kiviä pie- 
niin, pyramiidintapaisiin läjiin, oppaiksi matkamiehelle myrsky- 
säällä. Aasialaisten mielestä on heidän velvollisuutensa maksaa 
teille ja poluille pieni vero, ja sen vuoksi he aina ohi kulkeis- 
saan lisäävät jonkun kiven näihin rasteihin. 

Molemmat pienet pentukoiramme väsyivät jo alkumatkasta 
ja ne asetettiin pajuvasuun, joka peitettiin vaatteella. Mutta 
eivät Jolldasch eikä Maschkakaan voineet kestää kuumuutta. 
Tavan takaa saivat ne hiukan vettä, mutta yhä ne jäivät jälelle, 
eikä niitä vihdoin kuulunut enää ollenkaan. Silloin palasi Schag- 
dur etsimään niitä ja löysi ne erään savitörmän siimeksestä, jossa 
ne olivat kaivaneet itsensä maahan ja viruivat siinä läähättäen. 
Jolldasch seurasi hakijaa vapaehtoisesti, mutta Maschka ei liikah- 
tanut, jonka tähden Schagdur nosti sen satulaansa. Mutta vähän 
matkan päässä tuli koira levottomaksi, alkoi heitellä päätään ja 
jätti sen lopulta velttona roikkumaan. Silloin kaatoi kasakka sen 
suuhun viimeiset vesitippansa, mutta se ei enää auttanut, Maschka 
oli jo kuollut ja sai jäädä tien sivuun. Oli suuri vahinko me- 
nettää niin rohkea ja uskollinen koira, ja ettei Jolldasch menisi 
samaa tietää, sidottiin se kameelin selkään ja peitettiin huolelli- 
sesti. Siellä se murisi tuskissaan ja oli kauheasti merikipeä. 
Suuri karavaanimme, joka edeltäpäin oli lähtenyt Mandarlikiin, 
oli menettänyt useamman koiran kuin me. Kokonaista kahdek- 
san kappaletta oli joko kuollut tai karannut takaisin järville. 

Vaikea oli tämä erämaan särmä, joka eroitti meidät vuo- 
rista. Mutta kun aurinko oli jännittänyt jousensa taivaalla, 
olimme mekin perillä 144 tunnin matkan jälestä. Ensimmäisen 
pienen laakson suussa, jossa kapea puronen lirisi lihavan ruohi- 
kon peitossa, levähdettiin hetkinen. Aatelkaapa Jolldaschia, kun 
se köysissään kameelin selästä kuuli puron porisevan! Se terotti 
korviaan, haukkui ja puri siteitään. Ja kun se sitten molempain 
pienten kumppaniensa kanssa laskettiin irti — kaikki olivat joten- 
sakin jäykkiä jaloistaan — hyökkäsivät ne kolmessa miehen suo- 
raan puroon ja alkoivat silmät säihkyen latkia vettä. Toisinaan 
kävi se niin kiireesti että meni väärään kurkkuun; silloin tuli 

kova yskä ja kakominen, mutta sitten jatkettiin taas. Vihdoin 
asettuivat ne pitkin pituuttaan, jalat suorina veteen maata, kävi- 
vät välillä piehtaroimassa ruohossa, haukkuivat ilosta ja joivat 
taas. Kunhan Maschka vaan olisi ollut mukana, olisi kaikki 
ollut hyvin. 

Karavaanimme nousi nyt hiljalleen kahdenkertaiselle Astin- 
tagin vuorijonolle, joka on rajamuurina Keski-Aasian erämaitten 
ja Tiibetin välillä Raikas ilma, kirkas taivas, silloin tällöin 
pientä virkistävää sadetta, ei ollenkaan paarmoja — kuinka iha- 
naa! Temirlikissä, suuressa ja laajassa Tjimenlaaksossa olimme 
jo 2961 metriä yläpuolella merta. Siellä tapasi meidät kaksi 
lähettilästä pääkortteeristamme, jossa kaikki kuului olleen hyvässä 
kunnossa. Molemmat olivat meille ennen näkemättömiä. Yhden 
nimi oli Khodai Värdi, tyhmä pöllöpää, joka sittemmin oli tehdä 
minulle onnettoman kepposen. Toinen, nuori afgaanilainen 
Tjertjinistä, oli nimeltään Aldat. Hän oli ollut talven vuoris- 
tossa ampumassa jakeja, joitten nahat hän tavallisesti möi Keri- 
jan kauppiaille. Hän oli nuori, kaunis ja komea mies, joka 
vuosittain samoili niinkuin Nimrod näissä korkeissa vuoriseu- 
duissa. Pyssy, turkki, veitsi ja tulukset olivat ainoat, mitä hän 
kuljetti mukanaan; hän söi kaatamainsa jakien lihaa ja joi vettä 
ikuisen lumen lähteistä. J 

Aldat oli miellyttävä ja harvinainen ihminen. Hän oli aina 
vakava, ei puhunut tarpeettomasti, vastasi kysymyksiin lyhyeen 
ja varmasti, kulki aina yksinään pyssy olalla. Hänen katseensa 
oli surumielinen, mutta tutkiva ja ihmettelevä, hänen käyntinsä 
oli kuin kuninkaan, hän näytti astuvan maata koskettamatta niin- 
kuin vuorikauris, eikä hän koskaan uupunut tässä keveässä ilmassa, 
joka meille toisille vaikutti ankaraa sydämmen tykytystä. Empi- 
mättä suostui hän seuraamaan minua ensimmäiselle retkelleni 
Tiibetiin. 

Mikä ihmeellinen elämä, käsittämätön, vaan samalla kertaa 
viehättävä! 

» Mitä teet sinä silloin, kun et saa saalista eikä sinulla ole 
syötävää?» kysyin häneltä. 

» Näen nälkää», vastasi hän. 

» Missä sinä makaat yösi?» 

» Vuoren halkeamissa ja onkaloissa, joskus luolissa.» 

» Etkö pelkää susia?» 

» Minulla on piitä ja taulaa ja teen joka ilta nuotion. Ja 
onhan minulla pyssy myös.» 

» Mutta etkö koskaan eksy tähän sotkuiseen vuoristoon?» 

»En voi eksyä, olen lukemattomat kerrat kulkenut jokai- 
sen solan yli ja halki jokaisen laakson.» 

» Eikö sinun tule ikävä, kun olet aina yksin?» 

»Fi, Minä odotan vaan kevättä, jolloin veljeni tulevat 
noutamaan jakinnahkoja.» 

Levottomana harhaileva sielu ihmisruumiissa! Tuskin voin 
ajatella kolkompaa maata kuin pohjoinen Tiibet — ja elää siellä 
yksin! Päivät ehkä menisivät mukiin, mutta yöt, kun pakkanen 
karmii pintaa ja synkät vuoriharjanteet kohoovat jylhinä ja uh- 
kaavina kuutamossa! Kuinka monena iltana olikaan Aldat parka 
tullut uupuneena ja näännyksissä ja ilman saalista jollekulle läh- 
teelle, jossa ainoastaan anttiloopit käyvät juomassa, käpristynyt 
siinä turkkiinsa ja odotellut yötisten hetkien hiljaista kulumista. 
Ja kun uusi päivä valkeni, oli hänen tehtävänsä sama: alkaa 
uudestaan ilman lepoa ja rauhaa etsiä kesyttömiä jakeja niinkuin 
ajokoira. Hän pysyi minulle arvoituksena. Minulla oli kaikki 
mitä tarvitsin, oli palvelijoita, oli kasakoita henkivartijoina, oli 
yövahteja ja koiria, mutta kuitenkin tunsin usein itseni pelok- 
kaaksi, kun lumimyrsky vonkui ja valitti jurttani ympärillä ja 
sudet ulvoivat vuorilla. 

Pari päivää myöhemmin nousimme satulasta pääkortteeris- 
samme Mandarlikin laaksossa, jossa kaikki meikäläiset, niin mie- 
het kuin elukatkin olivat hyvässä voinnissa. Se uusi karavaani, 
joka tässä varustettiin, pantiin kokoon seuraavalla tavalla: Tjer- 
don, oikea käteni, telttamestari, siivoja ja kokki, Turdu Baj kaik- 
kien seitsemän kameelin johtaja, Mollah Schah, yhdentoista 
hevosen ja yhden muulin päällysmies, Kutjuk, soutaja mahdolli- 
silla venematkoilla, Nias, kullanetsijä, jonka olimme löytäneet 

vuoristossa, kuudentoista lampaan, elävän muonavarastomme pai- 
men, ja vihdoin Aldat, jonka oli määrä olla oppaana niin pit- 
källe kuin hänen tietonsa ulettuivat. Koiria tuli mukaan Joll- 
dasch, Maltjik ja eräs suuri mongoolikoira, jonka olimme saaneet 
lähimmiltä mongoolilaisilta naapureiltamme. 

Schagdur jäi päälliköksi pääkortteeriin, joka muutaman päi- 
vän päästä piti siirrettämän Temirlikiin. 

Kellojen kaiku kajahteli Mandarlikin vuoriseinissä, kun me 
heinäkuun 20 p:nä lähdimme rauhallisesta leiristämme tutkimaan 
seutuja, jotka tähän saakka olivat olleet kokonaan tuntemattomia 
maapallollamme. Jo ensimmäisen leiripaikkamme luona oli seutu 
muuttunut erittäin alppimaiseksi, me olimme 3984 m. korkealla. 
Soinnukkaasti lorisi puron vesi laaksoissa ja sen rannoilla kasvoi 
paksun sammalen keskellä pieniä sieviä kukkia. Ainoa poltto- 
aine, mikä oli saatavissa, oli jakien ja kulaanien lanta. Murmelit 
viheltelivät kimakasti kolojensa aukoilla ja pitkin vuoriseinämiä 
pyrähteli peltopyitä; joista Tjerdon ampui muutamia. 

Seuraavana aamuna oli täysi talvi ja kova lumikerros peitti 
maan. Kun keskikesä on sellainen, niin antaa se jotensakin 
kunnioittavan käsityksen talvesta näillä korkeilla seuduilla. Taa- 
jassa lumipyryssä jatkettiin 29 p:nä matkaa erääseen laaksoon, 
jossa oli huononpuolinen laidun; yöllä nousi täydellinen myrsky 
ja lämpömittari laski — 4,s Y:ään. 

Aamun koitteessa heräsin minä kauheaan meteliin ja riensin 
ulos. Jotain kauheata oli tapahtunut. Telttimme ympärillä näkyi 
susien jälkiä; ainoastaan neljä lammasta oli jäljellä. Kaikki muut, 
sekä Nias olivat kadonneet. Lähdettiin miehissä etsimään ja löy- 
dettiin yhdeksän lammasta raadeltuina sieltä täältä kunnaitten vä- 
listä, ainoastaan yksi saatiin henkiin ja yksi oli kokonaan hukassa. 

Nias, joka vielä vapisi kiukusta ja ponnistuksista, kertoi 
yötisestä seikkailusta seuraavaa: hän oli tapansa mukaan nukku- 
nut villapeitteen alla lähellä lampaita ja herännyt yöllä niitten 
määkimiseen, joka kuitenkin myrskyn vuoksi oli kuulunut hyvin 
heikosti. Hän hypähti ylös ja näki kolme sutta, jotka päältä 
tuulen olivat hyökänneet lammaslaumaan, aikeissa hätyyttää ne 

telttien luota pois ja sitten menetellä niitten kanssa mielensä 
mukaan. Nias ei tullut hädissään herättäneeksi meitä, vaan lähti 
yksin juoksemaan lammasten jälestä ja oli sitten juossut koko 
yön kuin hullu voimatta kumminkaan pelastaa enempää kuin 
yhden lampaan. Susien hyökkäys oli onnistunut täydellisesti, 
eivät koiratkaan olleet huomanneet mitään; mutta » Mongooli» 
oli silloin jo karannut, Jolldasch makasi minun jurtassani ja 
kokematon Maltjik nukkui kokoon käpristyneenä kuin kerä mies- 
ten teltan takana. 

Aamulla olimme tuskin päässeet lähtöön, kun kadoksiin 
jäänyt lammas juoksikin jo vuoren rinnettä alas meitä kohti, ja 
se otettiin vastaan suurella riemulla; iloittiin enemmän tästä 
yhdestä löydetystä lampaasta kuin mitä äsken valitettiin yhdek- 
sän menettämisestä. 

Mahtavan Tjimen-tagin vuorijonon harjalla olimme jo mel- 
koisen korkealla, nimittäin 4269 metriä, ja 24 p:nä tuli meidän 
nousta kahden vieläkin korkeamman harjanteen yli. Minä jäin 
toisista aina paljon jälelle, minulla kun oli kartan piirustaminen, 
valokuvaaminen y. m. hoidettavanani. Seuralaisina olivat Tjer- 
don ja Tokta Ahun, yksi erityisiä ystäviämme Abdalista, jonka 
piti seurata meitä muutamia päivänmatkoja. Päivä oli kulunut, 
hyvin olimme pysyneet karavaanin jäljillä ja odotimme jo kohta 
näkevämme savupatsaan, joka merkitsisi leiritulta. Olimme jo 
tulleet yli ensimmäisen harjanteen ja ratsastimme kapeassa laak- 
sossa, joka kohosi toiselle harjalle. Kasvullisuus loppui ja lähes- 
tyimme yhä kylmempiä seutuja. TuN hämärä ja tuli pimeä. 
Karavaani oli arvattavasti mennyt vielä tämän toisenkin vuori- 
selän yli. Olisi ollut helppo asia ratsain saavuttaa heidät, mutta 
kun minulla, nähkääs, oli se karttani, eikä siihen voinut mitään 
merkitä pimeässä. Fi auttanut siis muuta kuin jäädä siihen' missä 
olimme. Mutta Tokta Ahun sai ratsastaa eteenpäin ja hänen 
oli määrä niin pian kuin mahdollista tulla takaisin ja tuoda 
minulle jurttani ja matkavakkani. 

Jäin kahdenkesken kasakkani kanssa ja täytyy sanoakseni, 
ettei meillä kylmässä ja pimeässä yössä 4652 metrin korkeudessa 

ollut juuri erittäin hauskaa. Hykertelimme viitoissamme, istuimme 
ja juttelimme. Tjerdon kertoi seikkailujaan manööveristä Trans- 
bajkaaliassa ja minä niistä monista synkistä öistä, joita olin val- 
vonut Takla-makanin erämaassa. Pakkanen kiihtyi ja tuulen 
viima kävi jäätävänä läpi laakson. Etsimme suojaa parin kivi- 
möhkäleen takana, mutta mahdoton oli nukkua. Uupuneina 
yhdentoista tunnin ratsastuksesta olisimme mielellään tarvinneet 
lasin teetä, mutta eihän siinä ollut jälkeäkään minkäänmoisesta 
polttoaineesta, että olisi saanut edes tulen. Ja päälle päätteeksi 
oli pilkkosen pimeä. Pienen hetken torkahdimme, mutta pitkä: 
veteinen suden ulvonta sai meidät taas varsin pirteiksi, ja huo- 
masimme, ettemme olleet ainoat nälkäiset tässä vuoristossa. 
Lopulta täytyi meidän ruveta hyppimään ja voimistelemaan py- 
syäksemme lämpiminä. Vasta kello 3 aamulla, viiden tunnin 
odotuksen jälkeen, saapui pieni apukaravaani, ja arvaatte kuinka 
hyvälle maistui illallinen», kun olimme seitsemäntoista tuntia 
paastonneet. 

Sitten kuljettiin Kalta-alaganin vuorijonon poikki ja suun- 
nattiin matka länteen päin laajaa ja tasaista laaksoa pitkin, jossa 
oli joukottain kulaaneja laitumillaan. Tullessani leiriin N:o XV 
hämmästyin suuresti, kun jurttani ovella kohtasin kaksi uutta 
matkalaista, parin pieniä, muutaman päivän vanhoja kulaani- 
varsoja, jotka näyttivät melkein kesyiltä. Niitten emät olivat 
paenneet ja miehet olivat saaneet ne kiinni. Ne olivat ylen 
sievät ja kauniit nämä pienet villiaasit ja minä päätin pitää ne 
ja koettaa ruokkia niitä jauhopuurolla. Me hoitaisimme niitä 
hyvin ja ne seuraisivat meitä niinkuin koirat kotimaansa vuoris- 
tojen halki. Mutta Tokta Ahun, joka oli taitava kulaanimetsäs- 
täjä, vakuutti, etteivät ne eläisi ilman emänsä maitoa kuin kor- 
keintaan viisi päivää. Silloin käskin viemään nämä pienet olen- 
not takaisin siihen paikkaan, missä ne oli saatu kiinni, että emät 
löytäisivät ne sieltä. Mutta Tokta Ahun ei suostunut siihenkään. 
Hän oli huomannut, että kulaani kammoo varsaansa kuin ruttoa, 
heti kun ihmiskädet vaan ovat kosketelleet sitä. Hän varmaan- 
kin hyväksyy sen käsityskannan, että kaikki, mitä sellaiset kädet 








Kaksi pyydystettyä kulaanivarsaa. 





Kulaanivarsat etupuolelta. 


'(0061 "oja -d €) vejos 11819 uopial] uny eeyre viis Eelyraa] ruevaeavyi 





144 JYLHÄ TIIBET. 


pitelevät, on saastutettua — hyvin alkuperäinen ja filosoofinen 
mielipide! Ainoa palvelus, jonka siis voin tehdä näille erämaan 
lapsille, oli se, että annoin teurastaa ne — muuten olisivat ne 


kumminkin joutuneet susien saaliiksi, joita vilisee niillä mailla. 

Tiemme kulkee yhä länteen päin Kumköllin järvelle ja 
vasemmalla puolellamme kohoaa pitkä vyöhyke mahtavia hiekka- 
särkkiä. Arolla löytyy eräs paarmalaji, joka kovasti kiusaa he- 
vosia ja kesyttömiäkin elukoita tunkeutumalla niitten sieramiin. 
Kulaanit suojelevat itseään niitä vastaan pitämällä turpansa maassa, 
mutta jakit pakenevat päiviksi kentiltä kokonaan pois, pyrkien 
ylös hiekkasärkille, missä niitä ei löydy. Illalla palaavat ne sit- 
ten taas takaisin laitumilleen. Mutta kun neljän aikaan iltapäi- 
vällä nousi myrsky raesateella, ymmärsivät jakit, että heidän 
vihollisistaan ei nyt olisi vaaraa ja tulivat kaikessa rauhassa alas 
laaksoon. Ensiksi tuli eräs yksinäinen lehmä vasikkansa kanssa, 
mutta se huomasi hvvissä ajoissa meidät ja kääntyi ympäri. Sit- 
ten tuli kokonainen lauma, noin 30 kappaletta, ja asettui riviin 
eräälle korkealle särkälle. Se oli todellakin komea näky ja minä 
katselin sitä kiikarilla hetken aikaa. Särkkä kun oli keltainen ja 
jakit mustia, tulivat ne erittäin selväpiirteisinä näkyviin, kun ne 
siinä nostelivat päitään ja vainuskelivat ilmaa. Saattoi melkein 
huomata, kuinka ne nauttivat raitistavasta sateesta. 

Vähän loitompana huomasi Tjerdon yksinäisen suden- 
pennun, sai sen ratsastamalla kiinni ja toi sen sidottuna leiriin 
järven rannalle. Se pieni veitikka oli äkänen kuin susi ainakin, 
tarjosi hampaita joka miehelle ja sai monta kaunista liikanimeä 
muhamettilaisilta, jotka eivät voineet unohtaa revityitä lampaita. 
Mutta vanki oli kuitenkin kostajiaan viisaampi, se puri yöllä 
nuoran poikki ja karkasi silmukka kaulassaan. Muhamettilaiset 
toivoivat, että se kuristuisi siihen, kunhan kasvaisi isommaksi ja 
kaula paksunisi, mutta minä arvelin emän kyllä pitävän huolen 
siitä, että nuora tulisi aikoinaan poikki jäydetyksi. 

Kahden seuraavan viikon kuluessa samosimme Aasian ja 
koko maailman korkeimman yhtäjaksoisen vuoriselänteen, Arka- 
tagin yli. Sen pääsola on 5180 m. yläpuolella merta, siis 340 m. 





Pohjoista kohti solasta 3 p. elok. 

korkeammalla kuin Mont Blancin huippu, ja sen jälkeen oli 
meidän kuljettava lähes kaksi kuukautta seutuja, jotka ovat mel- 
koista korkeammalla kuin Euroopan korkeimmat vuorenhuiput. 
Tarvitseeko sanoakseni, että sellaisella matkalla ovat omat vai- 
keutensa. Usein saa harhailla monta päivää ennenkuin löytää 
pahaistakaan laidunmaata, ja kun vihdoin tapaa sellaisen, on 
ruoho siinä niin huonoa ja harvaa, etteivät elukat saa siitä lähes- 
kään tarpeekseen ravintoa. Sen vuoksi laihtuivatkin ratsumme 
laihtumistaan. Tjerdonin mainio hevonen, joka oli niin kesy, 
että juoksi luo joka kerta kun kuuli nimeään huudettavan, oli 
ensimmäinen, joka nääntyi nälkään. Tiet ovat myöskin kovin 
rasittavia. Sitä noustiin ja laskeuduttiin laaksojen ja solien kautta 
ja eksyttävien vuorien rinteitä. Melkein joka leiripaikasta täytyi 
lähettää etukäteen etelän puolelle pari tähystäjää ottamaan selkoa, 
miltä kohdalta karavaani pääsisi kulkemaan. Päivittäin tulimme 
pari kolme ruotsin penikulmaa lähemmäksi Tiibetin tuntematto- 
mia sydänmaita. Samassa suhteessa kuin ratsumme laihtuivat, 
vähenivät myöskin ruokavaramme, niin että niitten kuormat 
keventyivät yhä. Meillä oli tuskin sydäntä teurastaa neljää vii- 
meistä lammastamme, jotka nyt vapaehtoisesti seurasivat meitä 
niinkuin koirat, *eikä- meidän tarvinnutkaan tehdä sitä, kun Alda- 
tin erään laakson suulla onnistui kaataa kaksi orango-antilooppia, 
joilla oli hienot lyyrän muotoiset sarvet. Tjerdonilla ei ollut 
enää muuta kuin haulipatrooneja, mutta Aldatilla oli vielä run- 
saasti ruutia ja kuulia. 

Minä nautin sentään matkastani ja siitä tunteesta, että tie- 
sin kaikkialla olevani ensimmäinen eurooppalainen, joka retkeili 
näillä jylhillä vuorilla, joilla ei löytynyt muita polkuja kuin ke- 
syttömäin eläinten polkemia, eikä muita jälkiä kuin mitä jakit, 
kulaanit ja anttiloopit näitä samoja vuoria kierrellessään jättivät. 
Koko maakunta on ilman omistajaa, joet, järvet ja vuoret ovat 
nimettömiä kaikki kuuluu minulle, minä olen niitten ainoa herra 
parin kuukauden ajan, tämä on minun maani. Niinkuin laiva 
kiikkuu —jäljetöntä rataansa maailmanmerien kuohuissa, niin 

risteilemme mekin eteenpäin Tiibetin vuoriselkien, kivettyneitten 
jättiläisaaltojen lomitse. 

Kun vaikean taipaleen jälkeen, elokuun 6 p:nä, astuin yöllä 
jurtastani ulos, oli taivas pilvessä; ainoastaan yhden jäätikkö- 
ryhmän piirteet olivat etelän puolella näkyvissä, nousevan kuun 
heikossa valaistuksessa. Mieheni makaavat sikeässä unessa, he- 
voset ja kameelit seisovat liekaköysissään, nuotio on sammunut, 
ainoastaan puro laulaa omaa surullista lauluaan liuskakivien lou- 
keroissa. Yö yksin valvoo hiljaisen erämaan yli, joka taholla 
on epäselvä äärettömyys täynnä selvittämättömiä kysymyksiä ja 
arvaamattomia arvotuksia. Kaukaisena aavistuksena kohoaa ete- 
lästä päin Himalajan huimaavat huiput ja niiden takana aukeavat 
Intian keltaiset viidakot. Etäällä lännessä sulavat tiibetiläiset 
vuoremme Pamiirin ylätasankoon, ja kun aurinko tekee nou- 
suaan meillä, on se silloin jo valanut aamusäteensä keskustan 
valtakuntaan. Turhaan etsivät silmäni tulta tai jotain jälkeä 
ihmisestä; olen löytänyt asumattoman ja asuttavaksi kelpaamatto- 
man kohdan maan pinnalla, jonka mittaamattomaan suuruuteen 
tunnen katoovani niinkuin pölyhiukkanen, ja on kuin huomaisin, 
kuinka kiertotähtemme herkeämättä jatkaa loppumatonta pyörin- 
täänsä avaruudessa. 





Kalavuori järveltä katsottuna. 


XIV. 
Tiedusteluretkiä järvillä. 


Leiri XXIV pystytettiin erään suolajärven rantaan, jonka 
ympäristössä ei näkynyt jälkeäkään kasvullisuudesta. Mutta eduk- 
semme kohosi etelästä päin ainoastaan pieniä pyöreitä mäkiä, 
jotka olivat kuin pikkukiviä niihin harjanteihin verraten, joitten 
yli vastikään olimme tulleet. Minä ratsastin edeltäpäin mäkiä 
kohti; maa muuttui kovin pehmeäksi, se oli läpilionnutta liejua, 
joka ratsastaissa tarttui hevosen kavioihin ja johon hevonen 
lopulta painui niin syvään, että minun täytyi nousta kävelemään. 
Eräässä kohdassa oli jäädä toinen saappaani, ja siinä seisahduin 
minä odottamaan. ' Karavaani tuli; miehet kävelivät ja ähkivät; 
aina kärsivälliset ja tyytyväiset kameelit astelivat epäillen heidän 
jälessään, upoten jalan verran liejuun joka askeleella, mutta hei- 
dän leveät käytäväisensä kannattivat heitä sentään paremmin kuin 
kaviot hevosia. Yksi niistä kaatui ja siltä täytyi purkaa kuorma, 
ennenkuin se saatiin jälleen pystyyn. 

Sydän alkaa tykyttää kiihkeästi ja tuntuu niinkuin joku sen 
komeroista halkeisi; päätä alkaa huimata ja maa on heiluvinaan 
jalkain alla. Siellä täällä on joku liuskakivi, mutta sekään ei 
kannata, vaan painuu päälle astuttaissa niinkuin taikinaan ja jät- 
tää jälkeensä vedellä täytetyn kuopan. Luulisi tämän tällaisen 
liejuharjun vähitellen tasottuvan ja valuvan järveen, mutta sitä 
se ei näytä tehneen. Ja se on sade, joka saa maan pinnan näin 
inhoittavaksi, kun ei löydy ainoaakaan puuta eikä ruohon kortta 
sitomassa sitä. 

Lopulta emme päässeet enää kitkahtamaankaan ja meidän 
täytyi pyörtää takaisin. Siitä suuntasimme tiemme erääseen 
leveään laaksoon, ja kun sieltä tapasimme pienen ruohokentän 
ja elukkammekin olivat ylen määrin väsyneinä, niin levähdimme 
kaksi päivää paikoillamme. Ensimmäisenä päivänä vallitsi mitä 
* ankarin rajuilma. Salamat löivät useita kertoja minuutissa ja 
pyörrepilvi kulki jyristen aivan päittemme päällitse. Oli sellai- 
nen ryske ja räiske niinkuin kalliot olisivat vyöryneet alas, sala- 
mat huikaisivat silmämme sokeiksi ja maa keinahteli allamme. 
Olla suojattomana sellaisessa rajuilmassa on kamalaa mutta juh- 
lallista. Koirat ulvoivat surkeasti ja telttejä täytyi kiinnittää lu- 
jempaan. Rakeet paukahtelivat kiviin ja niitten jälestä seurasi 
sankka lumipyry. Iltahämärässä asetettiin kaikki kameelit yhteen 
ryhmään ja peitettiin villavaipoilla, mitä itseltämme suinkin lii- 
keni; niitten oli vilu niin että vapisivat, eikä niille levostansa 
ollut suurtakaan hyötyä. 

Elokuun 12 pinä täytyi meidän tavalla tai toisella koettaa 
päästä liejuvyöhykkeen yli, ja niin lähdimme ylös erääseen laa- 
jaan, avonaiseen laaksoon. Mutta siinäkin oli aivan kauheata: 
kaikki kohdat yhtenä ainoana järvenä keltaista liejua, täynnä 
vettä niinkuin pesusieni, petollista, hengen vaarallista; se huojuu 
ja massahtelee ja nousee elukkain jaloissa ylös kuin venyvä tai- 
kina. Se on nyt jo niin pehmeätä, että jäljetkin menevät siinä 
heti umpeen. Kirouksen maa! On helposti ymmärrettävää, että 
laitumia ja polttopuuta puuttuu 5000 metrin korkeudessa, mutta 
miksi pitää maan olla niin pehmeätä, että se uhkaa niellä koko 

karavaanin, miksi pitää sen pinnan oila yhtä ohuen kuin ympä- 
röivä ilma, joka joka hetki uhkaa räjähyttää halki jalanastujan 
sydämmen! 

Nousen taas satulaan, mutta hevonen on joka askeleella 
kuukahtaa päälleen seisomaan. Tuntuu niinkuin sen jalat olisi 
sidottu toisiinsa kiinni jollain rihmalla, joka sen on nyhtäistävä 
poikki joka kerta kuin siirtää jalkaansa. Ratsastan edellä tarkas- 
telemassa mistä mahdollisesti pääsisi kulkemaan. Kameelit tule- 
vat jälestä niinkuin etanat ja koettavat pelokkaina vältellä pahim- 
pia kuoppia, mutta yhtä välttäissään joutuvat ne toiseen vielä 
pahempaan. 

Tunnit kuluvat; raskaasti ja hitaasti kohoamme erästä solaa 
ylös tässä kauheassa seudussa, joka tahtoo pidättää meidät aini- 
aaksi. Retkemme muistuttaa sotajoukon kulkua vihollisessa 
maassa, jossa se on kokonaan heitetty oman onnensa ja omain 
varainsa nojaan, jossa se loittonee yhä kauvemmaksi varmoista 
asemistaan ja kulkeissaan tapaa vaan poltettuja kaupunkeja, hävi- 
tettyjä kyliä ja tuhotuita vainioita. Sellaisissa olosuhteissa on 
hyökkäävä joukko tuomittu perikatoon, varsinkin jos se on polt- 
tanut pelastavat laivansa ja on joka puolelta vaarain uhkaamana. 
Ja kumminkin on sellaisissa huimissa yrityksissä aina oma erityi- 
nen viehätyksensä. Jota edemmäksi tullaan, sitä selvempää on, 
että paluu saman maan kautta käy yhä vaikeammaksi — mutta 
ne olivat juuri nämä vaikeudet, jotka viettelivät minua. Voinko 
voittaa ne? Fi ajatustakaan takaisin palaamisesta! 

Solassa käyskenteli yksinäinen susi; mitä lienee etsinyt 
sieltä! Kello oli vasta neljä, mutta maille laski jo niinkuin syys- 
illan pimeys, kun tavanmukainen myrsky lähestyi jyristen niin- 
kuin olisi ajettu jättiläisrattailla tai pommitettu jotain linnoitusta 
siellä vuoristossa. Hevoset käyvät kylki edellä, välttääkseen ra- 
keitten iskuja. Täytyy seisahtua, ei näe eteensä mitään, me 
panemme teltit pystyyn ja kaivamme viemäriojia niitten ympä- 
rille. Siinä maleksimme kokonaisen päivän, sillä yksi kamee- 
leista oli jäänyt jälkeen ja sitä täytyi noutaa. Vaivoin saatiin 
se jaloilleen, mutta se kaatui taas ja lopulta meidän täytyi se 

teurastaa. Koko päivän satoi ankarasti ja vuoteeni viereen kas- 
voi kaksi järveä, joista täytyi vesi johtaa viemäreillä pois. Jurtta 
vuotaa joka kohdasta ja tuskin on sellaista paikkaa, mihin jotain 
arempia esineitä laskisi. Kaikki on märkää ja ilkeän niljakasta, 
mieli haluaa pois, suuntaan mihin tahansa, sillä pahempaa ei voi 
missään olla. 

Flokuun 14 p:inä näyttäysi aurinko taas, ja olimme siksi 
onnellisia, että löysimme hiukan laidunta. Siinä tehtiin myös 
perinpohjainen vaatteitten kuivaus. Viikkoa myöhemmin sattui 
tiellemme laaja järvi ja sen pohjoisrannalle asetuimme leiriin. 
Siinä annoin minä seuraavan päiväkäskyn: elokuun 22 p:nä sou- 
taisi Kutjuk minut vinoon yli järven erään vuorenhuipun koh- 
dalle, joka kohosi sen kaakkoisella rannalla. Karavaani kiertäisi 
samaan aikaan lännen puolelta järven, seisattuisi saman huipun 
kohdalle ja sytyttäisi siihen tulen, joka olisi meille vesillä ole- 
ville majakkana. 

Kummallisempaa järveä olen tuskin koskaan tavannut. 
Pohjoinen ranta siitä oli niin matalaa, että me kävelimme jalan 
14 kilometria ja saimme osaksi kantaa, osaksi hinata purjekangas- 
venettämme, ennenkuin sille oli tarpeeksi vettä. Pohja oli kaik- 
kialla kivikovaa suolaa, jonka rakeet hyvästi tuntuivat jalkaimme 
alla. Vihdoin voimme istua veneeseen ja Kutjuk työnsi sitä 
airolla eteenpäin. Olin ottanut mukaani syvyysluotiin useita 
satoja metriä siimaa, arvellen että tämä uusi löytämäni järvi saat- 
taisi olla yhtä syvä kuin Kara-kul Pamiirissa, mutta suurin syvyys 
olikin vaan — 2,35 m., niin että 2,13 m. pitkä airo melkein 
joka kohdassa tapasi pohjaan. 

Kuljimme erään pienen, kummukkaan saaren ohi ja siitä 
otimme varman suunnan kohti vuorta ja määrättyä yhtymäkoh- 
taamme. Ilma on säteilevä, ei vesi värähdä, pilven hattarat 
kuvastuvat kirkkaina tyyneen veteen. Ainoastaan äärimmäisillä 
vuorilla näkyy paksumpia, valkosia pilviä. Aurinko — harvi- 
nainen vieras näillä mailla — paistaa melkein lämpimästi, ja 
meitä ilahuttaa nähdä vielä vilaukselta kesää ja uneksia vielä 
kerran sen mennyttä hempeyttä. Kuinka suloista paistattaa 

kasvojaan auringolla ja tuntea kuivuvansa taas kaikesta siitä mär- 
kyydestä ja kylmästä, jota Arka-tag niin runsaasti oli tarjonnut, 
ja olla kuitenkin vapaana kaikista niistä pistävistä ja polttavista 
hyönteisistä, jotka alamailla olivat kesäauringon eroamattomia 
seuralaisia. Täällä ei ynise itikka eikä lyö kala järvessä, jonka 
vesi on yhtä: elotonta kuin ikään mikään kemiallinen liuos. 
Kaikkialla hiljaisuus ja rauha kuin sunnuntaina, ilman myrskyi- 
set hengettäret lepäävät — mutta luultavasti vaan kootakseen 
uusia voimia. Maiseman värivivahdukset ovat tavattoman muun- 
televia ja keveitä tässä puhtaassa ja ohennetussa ilmassa. Kaikki 
on kuin vaaleata ja vaaleansinistä silkkiä; se on mitä kepeintä 
akvarellia miedonnetuissa väreissä, ohutta ja läpinäkyvää niinkuin 
kangastus tai uni. Ainoastaan veneen vieressä vivahtaa vesi 
hiukan kesäisen viheriälle, muuten se on vaaleansinertävää niin- 
kuin taivaskin. 

Keskeltä tätä toista penikulmaa leveätä järveä oli ihana ja 
suurenmoinen näköala ympäröiville vuorille ja itään sekä länteen - 
päin tuntui järven pintaa riittävän silmän siintämättömiin. Kut 
juk souti tyynesti ja voimakkaasti, mutta välimatka eteläiselle 
rannalle näytti aina yhtä pitkältä. Airot loiskuivat veteen — se 
oli ainoa ääni, joka häiritsi hiljaisuutta tällä tiibetiläisellä Kuol- 
leellä Merellä, jonka pinta on 4765 m. yläpuolella valtameriä. 

Vesi on niin suolasta, että tipat, jotka putoavat * veneen 
pohjalle, hyytyvät kuin tali; ja kun ne ovat kuivaneet, jää 
jälelle lumivalkea rakkula, joka pian pölähtää rikki. Airot ovat 
kuin valkeiksi maalatut, kätemme ovat valkoset ja karkeat, vaat- 
teemme täynnä valkosia pilkkuja ja veneen pohja aivan kuin 
siinä olisi kuljetettu jauhoja. 

Aamulla olimme nähneet karavaanin hitaasti pyrkivän eteen- 
päin pitkin läntistä rantaa, mutta kun tulimme ulommaksi, kado- 
timme sen näkyvistä. Ja nyt, kun lähestyimme eteläistä rantaa, 
aloimme taas kiikarilla tähystellä sitä, mutta emme nähneet mitään. 

Iltapuolella alkoivat kunnaat vastapäisellä rannalla tulla yhä 
selvemmin näkyviin, mutta järven kirkas pinta muuttui him- 
meäksi ja kuului kaukaista kohinaa, jonka me otaksuimme 

tulevan jostain järveen laskevasta koskesta. Mutta se olikin 
lähestyvä tuuli, joka kohisi ja teki vähitellen soutamisen kovin 
vaikeaksi; me nostimme purjeen ja saavuimme lyhyessä ajassa 
eteläiselle rannalle. 

Ennen pimeätä riensimme vielä lähimmille mäille tähyste- 
lemään karavaania. Mutta emme voineet keksiä jälkeäkään ihmi- 
sistä tai eläimistä, koko seutu oli hiljainen ja melkein kamala, 
ja tuntui niinkuin olisi astellut luostarin raunioilla, jossa tuhan- 
teen vuoteen ei ole ketään käynyt. Sillä aikaa kun Kutjuk ke- 
.räsi jappkak-mättäitä, joita siinä paikassa kasvoi runsaasti, kävelin 
minä kallioitten välissä. Eräällä mäellä on vaalentunut kulaanin 
kallo ja sen vieressä näkyi pehmeässä maassa karhun jälkiä. 
Huhuilin ja kuuntelin välillä, mutta karavaani oli ja pysyi poissa, 
eikä tulta näkynyt mistään. 

Pimeässä menin takaisin rantaan, jossa Kutjuk oli saanut 
kerätyksi hyvän läjän polttoainetta. Aloimme neuvotella. Kara- 
vaania oli selvästikin kohdannut joku odottamaton este, muuten 
olisi edes parin ratsastajan pitänyt tulla yhtymäkohtaan ja 
— mikä oli tärkeintä kaikesta — tuoda meille ruokaa, vettä ja 
lämpimiä vaatteita. Mitähän jos koettaisi käyttää hyväkseen 
myötätuulta ja purjehtisi länteen? Ei, pimeys oli liian synkkä 
ja järvellä kävi liian kova laine meidän heikolle aluksellemme. 

Meillä ei ollut muuta valittavaa kuin viettää yö omalla 
rannallamme. Kaikki kapineet kannettiin majapaikkaamme, myös- 
kin vene, irroitettuna molempiin puoliskoihinsa. Ne nostettiin 
pystyyn ja tuli niistä mainio kuomu tuulta vastaan. Kaikki oli 
juuri saatu järjestykseen, kun alkoi sataa. Silloin asetimme kum- 
mankin veneen puoliskon syrjälleen airon nojaan ja niin oli 
meillä molemmilla samassa myös sateen suoja. Minä otin yhden 
pelastusrenkaan; Kutjuk otti toisen, niistä saimme päänalaset ja 
niin saatoimme nukahtaa hetken aikaa, ennenkuin yökylmä alkoi. 

Kello 9 sytytimme nuotion ja istuimme sitten siinä paki 
noiden. Miekkonen, kellä nyt olisi ollut hiukan lämmintä teetä 
ja leipää, tahi edes hyvä kulaus pelkkää vettä! Kun kaikki 
poltto-aine oli lopussa, ryömimme taas maata, ja nyt olivat 

veneen puolikkaat hyvään tarpeeseen. Ensin levitettiin purje 
somerikolle, joka siitä tosin ei tullut paljoakaan pehmeämmäksi, 
sitten upotettiin korkkirengas hiukan maahan, minä asetuin sopi- 
vasti kokoon käpristyneenä pitkälleni ja Kutjuk laski veneen 
puolikkaan päälleni. Siinä olin niinkuin ruumiskirstussa, ja se 
kuvittelu tuli vielä täydellisemmäksi, kun Kutjuk airon melalla 
loi hiekkaa ja soraa laatikkoni ympärille tukitakseen liiallisia 
vetoreikiä. Siellä alla oli todellakin ahdas ja pimeä niinkuin 
haudassa. Sitten asettui Kutjuk samalla tavalla toisen puoliskon 
alle. Hetkinen jatkettiin keskustelua; soutajani ääni kuului kuin 
maan alta ja oma ääneni tuntui ontolta ja kumealta. Puoliyön 
seudussa alkoi sataa rajusti ja veneen pohja paukahteli kuin 
rumpu, mutta mitä se teki, meillä oli lämmin ja kuiva katon 
alla. Nälkäisiä olimme kuin sudet, mutta väsymys voitti lopulta 
ja me nukuimme haudoissamme muistamatta enempää erämaan 
petoja kuin petollista karavaaniammekaan. 

Yöllä heräsin muutaman kerran kylmästä. Vihdoin kur- 
kisti aamuaurinko laidan alta makuupaikkaani ja silloin huusin 
Kutjukin avaamaan kirstun kantta. Olimme jäykkinä vilusta ja 
riensimme ensi työksi keräämään nuotio-ainetta, joka viimeisillä 
tulitikuillamme sytytettiin. Karavaani oli kadoksissa, emmekä 
voineet tehdä muuta kuin ruveta etsimään sitä. 

Vene pantiin siis uudestaan kokoon, työnnettiin järveen ja 
miehitettiin, purje vedettiin ylös, toinen airo oli puomina, toi- 
nen peräsimenä, ja niin aljettiin laskea hyvää vauhtia länttä 
kohti, pysytellen lähellä rantaa. Tuuli ja merenkäynti oli kova, 
vene keikkui vahvasti ja Kutjuk makasi kokassa merikipeänä; se 
hyvä illallinen, josta hän koko yön oli uneksinut, olisi nyt men- 
nyt auttamatta hukkaan — jos hän sen olisi saanut syödä. Vih- 
doin eroitin kaksi valkosta pilkkua, telttimme, ja joukon mustia 
— miehemme ja juhtamme. 

Karavaanin matkan oli estänyt leveä joki, joka laski suola- 
järveen eräästä lännen puolella olevasta, suuresta makeavetisestä 
järvestä. Se oli niin syvä, että Turdu Baj oli ollut vähällä huk- 
kua, kun oli koettanut ratsain kahlata siitä yli. Ja kun yli 

eivät päässeet, jäivät he toiselle rannalle ja olivat siinä sytyttäneet 
suuren tulen, jota me emme kuitenkaan olleet suuren välimatkan 
vuoksi huomanneet. Aldat oli ampunut kulaanin, jonka liha oli 
erittäin tervetullutta, ja pieni sudenpentu, jonka miehet taas oli- 
vat saaneet kiinni, söi siitä sellaisen annoksen, että heitti henkensä. 

Siinä nyt seisoimme koreasti! Virta sulki tiemme etelään, 
idässä ja lännessä oli laajoja järviä, joitten kiertämiseen olisi 
hävinnyt monta päivää. Kääntyäkö ympäri? — ja taas kulkea 
halki sen inhoittavan maan, joka oli ollut niellä meidät uume- 
niinsa; ei, kiitoksia, sinne emme menisi ennenkuin syksypakka- 
silla, kun lieju olisi ennättänyt jäätyä. 

Siis eteenpäin! Minä otin pienellä veneelläni viedäkseni 
koko seurueen yli, ehdotus, jota miehet sentään epäilivät. Joki 
oli kapeimmalta kohdaltaan 58 m. leveä ja kävi siinä kova virta. 
Sille kohdalle vietiin karavaani ja kaikki kuormat purettiin. Nyt 
koottiin kaikki mitä köyden nimellistä meillä oli, ja ne punot- 
tiin yhteen vahvaksi kaapeliksi, jonka toinen pää kiinnitettiin 
lujasti rantaan. Minä soudin nyt kaikin voimin vastavirran puo- 
lelta kaaressa yli joen ja Kutjuk seisoi veneen perässä kaapelin 
toinen pää kädessään, valmiina hyppäämään rannalle ja kiinnittä- 
mään sen sinne. Mutta laitteemme olikin liian lyhyt, me pyyh- 
käsimme ohi rannasta, painuimme virran mukana alas ja hina- 
simme sitten itsemme lähtökohtaan takaisin, jossa köyden jätteillä 
vielä jatkettiin kaapelia. Nyt se pingotettiin lujasti rannasta ran- 
taan niin korkealle, ettei se ollenkaan tavannut veteen. 

Sitten kytkettiin hevoset kaikki yhteen ryhmään ja vähän 
hankailtuaan saatiin ne uimaan yli joen. Vaikeinta kaikista oli 
kameelien kuljetus, ne eivät millään ehdolla tahtoneet taipua 
uimaan; minä en ohimennen sanoen ole koskaan nähnyt kamee- 
lin uivan. Ne täytyi vetää hinaamalla yli, yksi kerrallaan. Mies- 
voimalla työnnetään kameeli veteen ja sitaistaan päähän köysi, 
josta Turdu Baj perässä istuen pitää sitä koholla. Minä vedän 
venettä köydestä joen yli, mutta kun kameeli lojuu vaan muka- 
vasti vedessä yrittämättä ollenkaan uida, saan minä hinata sitä 
kaikin voimin niinkuin raskasta lauttaa, jota virta yhtenään 

painaa, ja pitää varallani, etteivät käteni pääse köydestä irti, sillä 
siinä tapauksessa ajautuisi koko saattueemme suolajärveen, jossa 
kameeli auttamatta hukkuisi. Sain sen vihdoin onnellisesti toi- 
selle rannalle, jossa se vielä makasi ja potki hetken, kunnes 
sentään nousi seisoalleen huomattuaan kovan maan allansa. Siinä 
se seisoi vettä valuen ja katseli kummastellen tovereitaan toisella 
puolella jokea. 


Kolmannen kameelin hinattua oli nahka kokonaan lähte- 





Kameelia hinataan joen yli. 


nyt kämmenistäni ja Tjerdon tuli tilalleni. Viimeisien kameelien 
mukana seurasi myös ainoa lampaamme, joka aina oleskeli yh- 
dessä näitten suurien kyttyräselkien kanssa. Vihdoin hinattiin 
neljässätoista eri otteessa kaikki tavaramme ylitse ja nyt pysty- 
tettiin teltit virran oikeanpuoliselle rannalle. Sen päivän olimme 
siis puuhanneet aamusta iltaan ja päässeet eteenpäin ainoastaan 
58 metriä. 

Seuraavina päivimme kuljimme vuorisia seutuja ja taas 
ohitse kahden suolajärven; edellisen rannalla ampui Aldat jakin 

ja näytti sillä mestarilaukauksellaan olevansa rohkea metsämies — 
sillä jaki on vaarallinen, jos sitä haavoitetaan. 

Elokuun 28 p:nä kohtasi meitä uusi este, taas joki, jonka 
rannalla odottelimme sillä aikaa kun Mollah Schah etsi kaala- 
moa, löytämättä kuitenkaan sellaista. Siinä ollessamme alkoi 
ukkonen jyristä, päästi voimakkaan varotusjylähdyksen, joka kai- 
kui erämaassa aivan kuin saaliilleen lähtevän leijonan yöllinen 
karjunta. Myrsky oli tulossa, taivas synkkeni lännen puolelta ja 





Kova pohja jalkain alla. 


raskaat pilvet kulkivat kuin hyökyaalto yli maan, valmiina tuhoa- 
maan kaikki tieltään. Se oli niinkuin nuotta-apaja, niinkuin 
sotajoukko, jonka molemmat sivustat ja keskus yht'aikaa hyökkää- 
vät eteenpäin. Vasemman sivustan pilvet olivat tummasti puna- 
reunaisia, oikeanpuoliset taas pikimustia. Äärimmäiset etuvartiot 
lensivät kummallisiin kuvioihin pirstaantuneina ääretöntä vauhtia 
eteenpäin. Idän puolella on taivas vielä kirkas, mutta lännestä 
päin sulkeutuu nuotta yhä ahtaammaksi ympärillemme. »Kuor- 
mat pois ja teltit pystyyn!» Ennätimme parahiksi saada jurtan 

kehyksen kokoon ja pari peitettä sen päälle, kun myrsky jo koko 
raskaalla tykistöllään ja kovalla raekuurolla oli niskassamme. 
Rakeet tulevat vinhasti kuin ampumalla, ne lyövät kasvoihin ja 
käsiin niin että kirvelee, ja siinä on täydellinen »kujanjuoksu», 
ennenkuin pääsee suojaan. 

Seuraava päivä käytetään tiedusteluretkeen veneellä. Joki 
laskee suolajärveen, joka näkyy saavan vettä toisenkin leveän 
virran kautta eräästä makeavetisestä järvestä. Soutumatkalla tapa- 
simme noin puolisataa villihanhea, jotka varmaan levähtivät tässä 
muuttoretkellään Intiaan. Parvi nousi lentoon, mutta yksi hanhi 
jäi jälelle; Kutjuk souti voimainsa takaa, tulimme sitä yhä lähem- 
mäksi, vaan kun minulla ei ollut muuta asetta kuin airo, viska- 
sin sitä sillä ja osasinkin niin tarkasti, että hanhi joutui illallis- 
pataamme. Haulipatruunatkin olivat jo lopussa, mutta me teimme 
nuolia ja elimme niinkuin Robinson Crusoe. 

Löytämämme uusi järvi herätti uteliaisuuttani ja päätin pie- 
nen karavaanin kera kiertää sen ympäri. Mukaan tulivat Tjer- 
don, Mollah Schah ja Kutjuk, sekä muutamia hevosia ja koirista 
Joldasch, minun uskollinen jalkaini lämmittäjä teltissä. Toiset 
jäivät kaikkien kameelien ja neljän uupuneen hevosen kanssa 
leiripaikalle, jossa sattui olemaan hyvää laidunta. 

Pääsy järven pohjoisrannalle ei ollut suinkaan helppoa. 
Kahdesti täytyi ottaa vene avuksi, eräässä joessa ja eräässä le- 
veässä salmessa. Mutta sitten kävi kaikki hyvin. Pitkin rantaa 
kulki matala harjanne, jonka huokopaikoissa näimme jakeja ja 
kulaaneja syömässä ja katselemassa ihmetellen ratsujamme. Ket- 
tuja, jäniksiä ja antilooppeja näimme myös tavan takaa, ja mel- 
kein teki mieli jäädä pidemmäksi ajaksi tähän ihmeelliseen seu- 
tuun, joka oli täynnä hyviä laitumia ja kauniita, siintäviä järviä. 
Kaukana etelässä kohosi mahtavia lumihuippuisia vuoria, joitten 
laella liiteli keveitä pilviä. Ilma oli leudompaa kuin tätä ennen, 
maa tuntui meistä melkein paratiisilta, olimme alempana kuin 
mitä pitkiin aikoihin olimme olleet, ja sentään olimme yhä koko 
joukon korkeammalla kuin Mont Blancin huippu. 


*PISOpa UJSUVY N[aISsILT, 





TIEDUSTELURETKIÄ JÄRVILLÄ. 161 


Järven itäisessä päässä nousin kalliolle tarkastelemaan seu- 
tua. Siitä idempään oli vielä yksi järvi ja ainoastaan kapea kan- 
nas eroitti ne toisistaan. Hyvä on, me ratsastamme vielä tuon 
toisenkin ympäri! Eteenpäin vaan! Vuoret tulevat vaikeakul- 
kuisiksi ja me pysyttelemme niitten harjoilla. Näköala yli järvien 
itään ja länteen on suurenmoinen, ja tuntuu niinkuin tässä osassa 
Tiibetiä olisi enemmän vettä kuin maata. Erääseen kohtaan, 
jossa punertavat hiekkakivikalliot suistuvat pystyjyrkkinä järveen, 
asetumme leiriin, ja juuri siltä kohdalta on järvi levein. Ja vielä 
kerran teen minä saman uhkarohkean teon kuin suurella suola- 
järvelläkin. Tjerdon ja Mollah Schah määrätään seuraavana 
aamuna kiertämään järveä maitse, minä Kutjukin kanssa lähden 
soutamalla eteläiselle rannalle. 

Mutta me emme kiirehdi. Vuoren alla uiskentelee suuria 
parvia lihavia asmaaneja. Parista telttikepistä tehdään ongen 
vavat, piikeistä Jolldaschin kaulanauhassa saadaan koukku-ainetta, 
tyhjät tulitikkulaatikot ovat kuin luotuja kohoksi, ja syötiksi pis- 
tetään jakin lihaa. Lasketaan riippa vuoriseinän viereen, jonka 
useat ulospistävät möhkäleet riippuvat kuin hiuskarvasta ja voisi- 
vat millä hetkellä tahansa puhkaista veneestämme pohjan. 

Sytytän piipun ja otan mukavan asennon veneen perässä, 
viskaan ongen järveen ja heittäydyn tuollaiseen oikein hyvää 
tekevään »dolce far nienteen», katsellen kuinka tikkulaatikko 
kelluu vedessä, kunnes keskikokoinen asmaani on voittanut vas- 
tenmielisyytensä jakin lihaa kohtaan ja joutuu sätkien veneen 
pohjalle. Me emme olleet huvi-onkijoita, vaan teimme sitä hen- 
kemme piteiksi. Saalis oli tosin pieni, se tuskin riitti yhdeksi 
ateriaksi koko joukolle, mutta minä nautin yhtä paljon levosta ja 
luodetuulen kohahtelevasta soitosta kallion laella. Ja tuo tavalli- 
sissa oloissa jäykkä Kutjuk, oikea aasialainen Sven Dufva, muut- 
tui tavattoman iloiseksi, kun näki täällä samoja kaloja, joilia hän 
lapsuudessaan oli elänyt Tarimin rannoilla. Tuntui aivan kuin 
hän aavistamattaan olisi tavannut sukulaisia. Se oli sanalla sa- 
noen oikeata kesähuvia, ja monta muistoa Tukholman saaristosta 
sukelsi eteeni tuosta sinisestä syvyydestä. 

Niinkuin tiedämme, kuluvat tunnit sellaisessa toimessa huo- 
maamattamme, ja vasta myöhään iltapäivällä: päästiin lähtemään 
tältä hauskalta rannalta. Juuri samalla synkkeni lännen puoli ja 
taivas meni pilveen. Myrsky oli taas tulossa. Odottaisimmeko 
sen ohimenoa, vai uskaltaisimmeko lähteä avoimelle järvelle? 
Minä valitsin viimeisen. Kutjukin ei tarvinnut kauvan soutaa 
ennenkuin saimme luodetuulen, josta oli hyvä apu. Etelästä 
nousi jo mustia raepilviä, vuoret katosivat näkyvistämme ja taka- 
namme alkoi käydä samalla tavoin. Myrsky läheni yhä, järvi 
alkoi nousta ja aallot vyöryivät jo vaahtopäinä ympärillämme. 

Nyt iskee raekuuro alas, ryöpyttää järveä ja saa tuossa 
tuokiossa veneen pohjan aivan valkeaksi. Ympärillämme pime- 
nee kuin illan tullessa, ei häämöitystäkään näy enään rannoista 
eikä vuorista, näemme ainoastaan pienen kappaleen myrskyistä 
järveä veneen ympärillä. Siinä oli kysymyksessä elämä tai kuo- 
lema; meidän täytyi olla varuillamme aalloilta, jotka kiihtyvässä 
tuulessa nousivat yhä korkeammiksi; mutta ne olivat monta ve- 
neemme mittaa pitkiä, niin että niillä kohoilimme ja painuimme 
sentään juohevasti. Heti kallion ulkopuolella oli 48 m. syvää, 
mutta siitä lähdettyä alkoi järvi nopeasti madaltua, ja jota kau- 
vemmaksi tulimme pohjoisrannan kallioista, sitä enemmän olimme 
alttiina myrskylle. Kuinka kävisi meidän tässä huimassa vauh- 
dissa ja tässä synkeässä pimeydessä, jos järvi eteläpuoleltaan olisi 
niin matalaa, että 1antahyöky viskaisi veneemme rikki! 

Kun sadekuuro oli ohi, äityi tuuli vielä entisestäänkin 
kovemmaksi, mutta nyt sentään edes näimme, missä olimme. 
Vielä oli runsas puoli matkaa edessämme. Aallot olivat niin 
korkeat, ettemme niitten välistä nähneet ollenkaan rantaa, ja kun 
aurinko jonkun kerran pilkisti pilven raosta esiin, olivat niitten 
harjat kauhean näköisiä, välkkyviä, viheriöitä, tumman sinisiä, 
reunustettuina säkenöivällä vaahdolla, johon auringon säteet tait- 
tuivat kuin jalokiviin. Meillä oli yksi airo kummallakin, ja niillä 
koetimme luovailla kohisevien hyökyjen välissä. 

Mutta nytkin kävi kaikki onnellisesti. Jumala on hullujen 
holhooja. Myrsky meni menojaan yli pyhän Tiibetin, tuuli 

asettui, ranta tuli kirkkaana näkyviin ja korkea savupatsas näytti 
meille tien leiripaikkaamme. Järvellä saimme katsella komeaa 
auringon laskua. Päivän tähti oli itse piilossa pilven takana, 
mutta sen alapuolitse valoi se säteensä järveen, jonka pinta heh- 
kui ja värisi niinkuin elohopea. 





Näköala pitkin järveä länteen päin. Pois kulkeva myrsky. 





Kameeli uppoamaisillaan liejuun. 


XV. 
5500 metriä yläpuolella merta. 


Monen seikkailun jälestä, joista ei tässä kirjassa kerrota, ja 
tehtyämme vielä yhden hengenvaarallisen venematkan lännen- 
puolisen järven yli, palasimme vihdoin väsyneinä ja viluisina 
myöhään eräänä yönä kovassa lumimyrskyssä Turdu Bajn leiriin, 
jossa kameelit ja hevoset olivat saaneet tarpeekseen levätä ja jossa 
ilokseni kuulin, että Aldat oli ampunut neljä lihavaa orango- 
anttilooppia, pelastaen meidät pitkäksi aikaa lihan puutteesta. 
Tämä leiri, järjestyksessä 44:äs, tuli käännekohdaksi retkellämme, 
sillä edemmäksi etelään emme voineet lähteä. Olimme ottaneet 
mukaan vaan 24 kuukauden eväät, ja nyt olimme olleet jo mat- 
kalla lähes 50 päivää. Yhden sivuretken tahdoin sentään vielä 
tehdä, ennenkuin erkanisin tästä osasta Tiibetiä. Etelässä kohosi 
lumivuori, joka näytti sangen viettelevältä; sen eteläpuolitse 
tahdoin kiertää ja valitsin Tjerdonin ja Aldatin seuralaisikseni. 

Karavaanin piti kulkea vuoren pohjoispuolitse tasaisempia maita 
ja neljän päivän kuluttua piti yhdyttämän sen läntisellä rinteellä. 
Ne odottaisivat toisia, jotka saapuisivat ensimmäiseksi perille. 
Eksyä meidän ei pitäisi karavaanista, koska milloin tahansa voi- 
simme löytää sen jäljet. Mutta varmuuden vuoksi otimme sen- 
tään mukaamme koko Aldatin ruutivaraston, jos niin sattuisi, 
ettemme enää löytäisi karavaania. 

Kahden seuralaiseni kanssa ratsastin mutkikkaita laaksoja 
pitkin vuorta kohti. Kaksi valkeaa sutta seurasi meitä pitkän 
matkan, Jolldasch oli mukana myös ja oli niin äkänen sellaisesta 
röyhkeästä seurasta, että meidän täytyi kuljettaa sitä kahleissa — 
muuten olisi hän ollut mennyttä kalua. Toisen päivän iltana 
yövyimme puolijäätyneinä eräälle rinteelle, jossa viimeiset kurjat 
ruohon korret kasvoivat. | 

Kun leirimme oli kunnossa — makasimme väliaikaisten 
huopasuojusten alla — ilmoitti Aldat nähneensä suuren jakin 
ylempänä vuorella ja pyysi päästä ampumaan sitä. Minä seura- 
sin hänen liikkeitään ja näin kuinka hän hiiviskeli niinkuin kissa, 
tullakseen saalistaan lähemmäksi. Hän sai kiittää kovaa vasta- 
tuulta siitä, että jakin huomaamatta pääsi 30 askeleen päähän 
siitä ja sai kaikessa rauhassa nostaa pyssynsä tukihaarukalle. Lau- 
kaus pamahti, jaki ponnasihen maasta niin että somero lensi yli- 
ympäri, juoksi muutamia askeleita, seisahtui, horjui, juoksi taas, 
ja uudisti nämä liikkeensä monta kertaa, kunnes lopulta kaatui 
eikä enää noussut. Aldat makasi koko ajan hievahtamatta pai- 
kallaan, ettei olisi herättänyt kuolon kanssa taistelevan elukan 
huomiota ja kostonhalua. 

Se oli vanha, suuri ja lihava härkä, josta me sitten heti 
viilimme rasvaa terävillä puukoillamme. Leirimme oli nyt 
5143 m. korkealla, ja kovin rasittavaa oli ennenkuin pääsimme 
kaatuneen jakin luo; ei voinut astua kuin muutaman askeleen 
kerrallaan, sydän löi niinkuin olisi halennut ja henkeä alkoi 
ahdistaa. Tuli pimeä, ja nylkeminen täytyi jättää kesken, mutta 
aamulla lähti Aldat jo hämärissä jakinsa luo taas. Mutta kun 
häntä ei alkanut kuulua palaavaksi, käskin Tjerdonin mennä 

katsomaan. Hän oli äkkiä sairastunut ja pannut uhrinsa viereen 
maata, ja nyt hän palasi horjuen Tjerdonin auttamana, nenä 
vuotaen verta ja päätä kovasti särkien — selviä vuorikuumeen 
- oireita, jota me usein sairastimme vaan joka tavallisesti meni 
pian ohitse. 

Kokoilimme kasakkani kanssa kaikki tavarat, sonnustimme 
molemmat kuormahevosemme, autoimme Aldatin satulaansa ja 
jatkoimme matkaa lännen puolella olevaa, avaraa solaa kohti. 
Oikealla puolellamme oli silloin vuoren huippu ja sen alas las- 
keutuvat jääkielekkeet. Maa oli pehmeätä, hevoset vajosivat lie- 
juun, tunnit kuluivat ja me saavuimme solan kynnykselle, mutta 
sen takana kohosi toinen porras ja sitten vielä kolmas; yhä nousi 
tiemme tässä ohentuneessa, murhaavassa ilmassa, ja myrsky kävi 
vastaamme ja hakkasi meitä luihin ja ytimiin saakka. Toisinaan 
täytyi hakeaksemme suojaa kivimöhkäleitten takana. Vihdoin 
pääsimme ylimmälle portaalle solassa ja olimme silloin 5426 m. 
korkealla; ajatelkaa kaksi Eifeltornia päällekkäin Mont Blancin 
huipulla! Se on huimaava korkeus, ja allamme on puoli ilmakehää! 

Seuraavan yön vietimme täydellisesti elottomassa seudussa, 
ja sitä seuraavana päivänä näimme alangolla kaksi mustaa pilk- 
kua. Ne olivat Turdu Baj ja Kutjuk, jotka parhaillaan kantoi- 
vat kiviä suureen läjään, opastukseksi meille, ellemme olisi heitä 
muuten löytäneet. 

Syyskylmä alkoi jo tulla tuntuvaksi ja illoin aamuin tuo- 
tiin minun jurttaani padan kannella palavia hiiliä — muuten 
jäätyi muste kynään. Syyskuun 14 pinä oli seutu niin suosiol- 
lista, että teimme matkaa kokonaista kolme ruotsin penikulmaa, 
mutta illalla kohtasi meitä mitä ankarin lumimyrsky. Ulkona 
oli pimeä kuin säkissä; minä menin tapani mukaan kello 9 kat- 
somaan lämpömittareita; lyhtymme kuului niihin esineihin, joita 
matka oli pahimmin laahannut; kolme ruutua siinä oli jo koko- 
naan paperista ja neljäs pahasti paperilla paikattu. Miesten teltti 
oli muutaman metrin päässä, mutta sitä ei näkynyt, kuului vaan 
kuinka sen vaate tuulessa hulmahteli, ja sen takaa kuului kamee- 
lien raskas ja väsynyt hengitys. Lumi narahtelee jalkaini alla ja 

viluisena riennän takaisin jurttaani. Myrskyn jylhä ulvominen 
kuuluu kaiken yön ja tuisku kerää lunta jurtan seinille, mutta 
siitä ne tulevat vaan pitävämmiksi kylmää vastaan. 

Lumi suli seuraavina päivinä ja teki liejuisen maan vielä 
entistäänkin pehmeämmäksi. Puolipäiviin saakka on pinta taval- 
lisesti heikossa jäässä, mutta sulaa iltapuolella. Kerrankin oli 
viisi kameelia kaikessa rauhassa kulkenut saman kohdan ylitse, 
mutta viimeinen, kuudes, astui molemmat etujalkansa siinä sisään. 
Se tarttui liejuun ja painui yhä syvemmälle. Turdu Baj ohjasi 
etummaisia taakseen katsomatta, uponneen kameelin turpanuora 
joutui piukalle, katkesi, ja elukka päästi pahan mölähdyksen. 
Kaikki miehet riensivät purkamaan siltä kuormaa. Sillä aikaa 
pehmeni maa yhä leveämmältä, kameeli kääntyi kyljelleen ja 
makasi velttona ja saamattomana kuin vedessä, me touhusimme 
liassa sen ympärillä ja minä luulin jo, että siihen se jää. Koe- 
timme köydellä vetää sen jalkoja ylös, yhden kerrallaan, kuorma- 
satula oli kiinni liejussa ja irroitettiin, mutta silloin painui elukka 
syvemmälle taas. En olisi tahtonut menettää hyvää, urhoollista 
kameeliani sillä tavalla. Kiireellä otettiin kuormista muutamia 
huopapeitteitä, käärästiin palloihin ja asetettiin yksi jokaisen ylös- 
kiskotun jalan alle. Niistä se sai tukea ja pääsi nousemaan sen 
verran, että saimme sen käännetyksi kyljelleen. Kun se siinä 
sitten oli levähtänyt hetken, pakotimme sen huutamalla, huito- 
malla ja turpanuorasta nykimällä niin kovaan voimain ponnis- 
tukseen, että se vihdoin pääsi seisaalleen ja kömpi horjahdellen 
kovemmalle maalle. Kun se sitten seisoi siinä vapisevana, hen- 
gästyneenä ja muutenkin pöllääntyneenä, täytyi meidän sillä aikaa 
veitsillä ajella sen kylkiä, ennenkuin saimme paksun savihaarnis- 
kan irtaantumaan sen karvasta. 

Niin teimme me matkaa jylyssä Tiibetissä; me ikävöimme 
ihmisten ilmoille taas, mutta pääkortteeriimme oli vielä 40 peni- 
kulmaa. Juhtamme olivat läpi uupuneita eivätkä kestäneet pit- 
kiä päivänmatkoja. Kaksi päivää kulkea, kolmas levätä, oli nyt 
matkajärjestyksemme. 

Aldat raukka huononi vaan yhä. Hän oli kadottanut sekä 
ruumiin että sielunsa voimat, mennyt kokoon kuin rääsy, ja 
tuijotteli vaan katse sekavana avaruuteen. Oisin hän houraili 
äidistään, joka oli kuollut, ja vanhasta isästään Tjertjenissä. Usein 
leikkivät entiset eräretket hänen mielikuvituksessaan, ja hän huusi 
silloin minua ja kysyi saisiko mennä ampumaan villijakeja, vaikka 
hän ei voinut liikuttaa jäsentäkään. Ensi aikoina jaksoi hän sen- 
tään lujasti tuettuna istua ja ratsastaa, mutta pian täytyi meidän 





Sairas Aldat asetetaan kameelin selkään. 


tehdä hänelle väliaikainen vuode kameelin selkään. Hänen jal- 
kansa olivat kylmät ja kovat kuin jää sekä mustansiniset; joskus 
hieroin minä niitä lumella, toisinaan taas sai hän lämmintä jalka- 
kylpyä, mutta yhä nousi tumma väri niissä lähemmäksi polvia. 
Jaloissa hänellä ei ollut ollenkaan tuntoa, mutta sydämeensä hän 
valitti koskevan. Eräänä iltana pyysi hän päästä makaamaan 
kahden kameelin väliin. Se on näet vanha usko muhamettilai- 
silla, että kamelin ruumiin lämpö on terveellistä ja vahvistavaa 
heikoille sairaille. Kerran oli hän maannut sairaana Tjertjenissä 
ja saanut nieleskellä pieniä paperilappuja, joihin oli kirjoitettu 

pyhiä lauseita koraanista, mutta nyt meillä ei ollut »mollahia» 
mukana sellaisten tekijäksi. Eräänä päivänä koetettiin sentään 
erästä toista muhamettilaisten parannustapaa, kun Tjerdon oli 
ampunut anttiloopin. — Sairas riisuttiin ilki alasti ja käärittiin 
vastanyljettyyn, vielä lämpimään anttiloopin taljaan, jonka liha- 
puoli painettiin tiukasti hänen ihoonsa kiinni. Tuntui katke- 
ralta, ettei voitu auttaa häntä. 

Metsäeläimiä alkoi taas olla runsaasti. Yhtenä aamuna he- 
räsin minä kauheaan meteliin leirissä; koirat haukkuivat hurjina, 
miehet kirkuivat kuin mielipuolet. Riensin ulos ja näin suuren 
karhun kaikessa rauhassa tallustelevan pois leiristämme, jossa se 
oli tehnyt perinpohjaisen tarkastuksen. Kun koirat ahdistivat 
sitä, näki se viisaammaksi välttää niitä; mutta varmaan lienee se 
arvannut, että meidän ruutivarastomme oli jotensakin niukka. 
Muutamia panoksia oli sentään vielä jälellä, ja kaksi niistä lähetti 
Tjerdon erään suuren jakin rintaan, jonka valokuva on tässä 
nähtävänä. Eräs tungetteleva susi sai myös maksaa rohkeutensa 
hengellään, mutta karhua ei ammuttu, vaikka Tjerdonilla olisi 
kyllä ollut hyvä halu siihen; se ei ollut tehnyt mitään pahaa, 
ei edes kajonnut ainoaan lampaaseemme. 

Näillä seuduin Tiibetiä oli niin paljon murmelirottia, että 
maa oli aivan täynnä niitten kaivamia reikiä. Oli hauska kat- 
sella näitä suuria, vankkoja nakertajia, kun ne parittain istuivat 
auringon paisteessa pesiensä aukoilla. Meidän lähestyessä kie- 
rahtavat ne niinkuin pallot reikiinsä, mutta sitä ennen tervehtä- 
vät ne meitä kimakalla vihellyksellä kaikilta mäiltä. Nämä krii- 
tilliset katselijat vihelsivät meidät suorastaan pois koko maasta. 
Eräs murmelivanhus, joka varmaan oli kuuro ja oli poistunut 
tarpeettoman kauvas pesältään, sai maksaa varomattomuudestaan. 
Se makasi selällään ja lämmitteli auringon paisteessa, kun Joll- 
dasch huomasi sen ja hyökkäsi heti sen kimppuun. Siinä syn- 
tyi pieni kahakka, mutta kun miehet pääsivät kiireellä hätiin, 
saatiin murmeli aivan vikaantumattomana kiinni ja asetettiin sit- 
ten kameelin selkään. Aikomus oli kesyttää sitä ja kaksi kuu- 
kautta kulki se meidän matkassamme, mutta villinä se vaan pysyi. 

Heti kun sitä lähestyi, nousi se takajaloilleen ja näytti teräviä 
hampaitaan, joitten purema sanotaan hyvin vaikeaksi parantaa. 
Jos sitä osotti kepillä, iski se siihen heti kiinni ja pureskeli suu- 
ria lastuja siitä. Leirissä pidettiin sitä kytkettynä lyhyeen puu- 
kalikkaan, jonka toinen pää oli nuoralla sidottuna pieneen paa- 
luun kiinni. Siinä se kiersi ympyrässä paalua ja alkoi joka ilta 
kaivaa pesää itselleen, päästäkseen ehkä piiloon, mutta se oli 
turhaa työtä; ennenkuin oli päässyt edes jalan syvyyteen, sai se 





Ammuttu kulaani. 


istua kameelin selkään taas ja alkaa illalla toisessa paikassa työnsä 
ihan alusta. Pesäänsä se ei enää koskaan päässyt, mutta kamee- 
lin selässä se tottui vallan hyvin kiikkumaan, ja ellei siitä ollut 
muutakaan hyötyä, oli se ainakin koko karavaanin hauskuutena; 
se oli erittäin hullunkurinen pienine mietteineen liekakalikkansa 
ääressä, ja vihasi leppymättömästi koiria, jotka eivät sentään teh- 
neet sille koskaan pahaa. 

Kulaaneja nähtiin hyvin usein ja niitten siroja liikkeitä oli 
todellinen hupi katsella. Kuusi kappaletta seurasi meitä yhtenä 
päivänä aivan läheltä, ja niin kauvan, kuin olisi niillä ollut halu 

tulla auttamaan meidän uupuneita hevosiamme. Niitten ruumiin 
muoto on hyvin täydellinen; ne juoksevat puoliympyrässä, 45 ? 
kallellaan maata vastaan, tekevät aavistamattomia liikkeitä, seisah- 
tuvat kuin naulaan ja asettuvat riviin eteemme tai sivullemme. 
Niitten liikkeet ovat niin varmoja, että saattaisi luulla jonkun 
näkymättömän ratsastajan ohjaavan niitä. 

Mieheni ikävöivät nyt vilpittömästi pois koko tylystä Tii- 
betistä ja laskivat päivissä ja penikulmissa, kuinka etäällä vielä 
olimme pääleiristämme. Ja kun minä Aldatin huonontuneen tilan 
vuoksi ehdotin syyskuun 22:ta päivää ylimääräiseksi levähdys- 
päiväksi, eivät he siitäkään olleet ollenkaan hyvillään. Mutta 
kun Aldatissa aamulla ei näkynyt merkkiä parempaan eikä pa- 
hempaan, emme ruvenneetkaan viivyttelemään, vaan nostimme 
hänet taas kameelin selkään makuulle pehmeitten peiteitten sisään, 
käärimme jalat lämpimillä vaatteilla ja asetimme kokoon käärityn 
turkin päänalaseksi. | 

Leiri oli tyhjennetty, kameelit kuormitettuina, ja olimme 
juuri lähtöön valmiit. Silloin lakkasikin Aldat hengittämästä. 
Hänen kauniit, afgaanilaiset silmänsä näyttivät. tähystelevän johon- 
kin hyvin etäälle, jonne me emme nähneet. Hän, joka muinoin 
kepeästi oli juossut vuorien yli jakien jäljissä, oli nyt sortunut 
vuoristossa ja lopettanut ihmeellisen, ilottoman elämänsä. 

Muhamettilaiset seisoivat vakavina ja äänettöminä kuolleen 
ympärillä. Mutta lopulta katkasi Turdu Baj hiljaisuuden ja ky- 
syi minulta, mitä nyt oli tehtävä. Toiset tahtoivat, että meidän 
heti piti haudata vainaja, mutta minun mielestäni piti ruumiin 
ensiksi saada edes jäähtyä, ja sen vuoksi komensin eteenpäin. 
Kameeli oli häntä jo kantanut niin monta päivää, eipä hän nyt 
ollut tullut sen raskaammaksi. 

Karavaanimme oli nyt muuttunut ruumissaatoksi Tiibetin 
jylhissä laaksoissa. Kaikki olivat äänettömiä ja juhlallinen mieli- 
ala vallitsi joukossamme. Jakit ja kulaanit saivat sinä päivänä 
olla rauhassa; korpit, jotka heti vainuuvat ruumiin hajun, liiteli- 
vät ympärillämme. Erään suolajärven rantaan asetuimme leiriin, 
ja sillä aikaa kun toiset tekivät tavallisia iltatoimiaan, kaivoivat 

Mollah Schah ja Nias Aldatille haudan. Mollah Schah oli kum- 
mallinen mies, villin ja juonikon näköinen sekä äärettömän 
harvasanainen. Hänet olisi voinut otaksua mitä suurimmaksi 
roistoksi, ja jos hän sellainen lienee ollutkin ennen, niin ainakin 
tällä matkalla oli hänestä konnuus lähtenyt, sillä hän käyttäytyi 
joka kohdassa moiteettomasti.  Ruumiita hän ei näkynyt ollen- 
kaan pelkäävän, ja ikävä kyllä, hän sai tuonnempana vielä kaksi 
kertaa näyttää taitoaan haudankaivajana. Nyt oli hän kuitenkin, 
niinkuin kaikki muutkin, siksi väsynyt, ettei jaksanut pestä ruu- 
mista, niinkuin muhamettilaisten tapa olisi vaatinut. Aldat las- 
kettiin hautaan täysissä vaatteissaan ja peitettiin omalla turkil- 
laan. Niin mutkatonta hautajaismenoa en ollut ikänäni nähnyt, 
ei kyyneleitä, ei sanoja, ei muita rukouksia kuin mitä minä hil- 
jaisuudessa kohotin vainajan sielun rauhaksi toisessa, paremmassa 
maailmassa. Hauta luotiin umpeen ja sen päällystä kohotettiin 
pieneksi kummuksi, ja sinne jäi toverimme kostean, pettävän 
maan poveen lepäämään ikuista untansa. Pään puoleen pysty- 
tettiin seiväs, jonka nenään muhamettilaisten tavan mukaan sidot- 
tiin yksi Aldatin omia voiton merkkejä, jakin häntä. Pienelle 
puun palaselle piirsin minä araapialaisilla ja latinalaisilla kirjai- 
milla vainajan nimen, kuolinpäivän sekä oman nimeni, sitä 
tapausta varten, että joku toinen matkamies sattuisi harhailemaan 
näitä samoja maita, ennenkuin haudan tila olisi jäljettömiin 
kadonnut. 

Aamulla oli karavaani lähtövalmiina tavallista aikaisem- 
paan — kaikkien mieli teki pois siitä surullisesta paikasta. En- 
nen lähtöä kävivät kaikki muhamettilaiset vielä haudalla ja mumi- 
sivat hiljalleen »duansa», rukouksensa, ja niin jätettiin Aldat 
kolkkoon yksinäisyyteensä. Erämaan villit eläimet olisivat ainoat 
pyhissäkävijät hänen haudallaan. Musta jakin häntä, kuoleman 
vertauskuva, häälyi länsituulessa ja kolkutti seivästä, ja pian jäi 
sekin näkyvistämme kunnaitten taa. 

Jota lähemmäksi tulimme Arka-tagia, sitä kolkommaksi 
muuttui taas ylänkömaa. Eräänä päivänä ratsastimme Tjerdon 
ja minä edellä ja kuljimme erään 5203 metriä korkean harjanteen 

yli. Vasta iltapimeässä pysähdyimme seutuun, jossa ei kasvanut 
ainoaakaan ruohon kortta, ja aloimme odotella toisia. Vähin 
erin saapui heitä nääntymäisillään väsymyksestä. Eräs valkea 
hevonen Jangi-köllistä oli jäänyt jälelle toivottomassa tilassa. 
Kaksi kameelia ja yksi hevonen olivat saaneet vikaa silmiinsä; 
ne astuivat päät nuukuksissa, niinkuin olisivat torkkuneet. 

Vaikeissa tilapäissä tarkastin minä aina leirin ja elukat illal- 
lisen jälkeen. Kameelit makasivat rinnakkain rivissä, laihoina ja 
menehtyneinä, hevoset seisoivat kiinni pantuina. Miehet nuk- 
* kuivat päivän vaivoista väsyneinä. Yöllä raivosi lumimyrsky ja 
aamulla oli maa valkeana. Kutjuk palasi noutamaan jälelle jää- 
nyttä valkoista hevosta, joka vielä oli hengissä, mutta ei se enää 
jaksanut kävellä edes leiriin saakka, vaan kuoli tielle. 

Näiltä korkeilta mailta oli meidän nyt laskeuduttava ava- 
raan, tasaiseen laaksoon joka oli niin paksun usman peitossa, 
että vasta sen keskelle päästyämme huomasimme tulleemme ison, 
suolaisen järven rantaan. Länsimyrsky, joka kulki ainakin 25 
metrin nopeudella sekunnissa, oli pannut järven pinnan kiih- 
keään liikkeeseen. Täytyi painaa polvensa lujasti ratsun kylkiin, 
ettei putoisi satulasta, koko karavaani on kallellaan vastatuuleen, 
kameelit kulkevat horjuvin askelin ja miesten kauhtanat sekä 
hevosten harjat ja hännät hulmahtelevat kuin liput tuulen ala- 
puolella. 

Leirissä oli meidän pieni muulimme heittää henkensä. Se 
oli varmaan syönyt joitain myrkyllisiä ruohoja, sillä sen ruumis 
turposi aivan muodottomaksi, ja se piehtaroi tuskissaan maassa. 
Tjerdon alkoi parantaa sitä burjaattien tapaan, työntäen naska- 
lilla reijän sen kylkeen, josta ilma pihisi ulos, vaan ei yhtään 
verta. Sitten pakotettiin se nousemaan seisaalleen ja sidottiin 
köysi sen ympärille lanteitten kohdalta. .Yksi miehistä kiskoi 
sitä marhaminnasta eteenpäin, toinen mäikytteli sitä puukurikalla, 
ja samalla huojutteli kaksi miestä sitä takaköydestä edestakaisin 
sivuille päin. Sanottakoon mitä tahansa tällaisesta rajusta paran- 
nustavasta, summa oli se, että muuli tuli terveeksi, oli sittemmin 
mukana retkellä Lhassaan, seurasi karavaania halki koko Tiibetin 

Ladakiin sekä Kara-korumin kautta Kaschgariin, ja oli vielä erin- 
omaisissa voimissa toukokuussa 1902, jolloin minä viimeisen 
kerran heitin sille hyvästit. 

Nyt oli meidän noustava Arka-tagin harjanteille taas. Tjer- 
donin ja Mollah Schahin kanssa ratsastin minä edelläpäin solaa 
kohti. Nousu ei ollut vaikeaa, mutta ennenkuin ennätimme 
solaan, meni taivas pilveen ja epämiellyttävä pimeys ympäröi 
meidät kokonaan. Lumimyrsky oli taas lähtenyt liikkeelle kai- 
kessä ankaruudessaan ja sen käsissä tunsi olevansa täydelleen 
avuton. Käteni olivat aivan kohmettuneina ja ainoastaan suu- 
rella vaivalla sain pidellyksi sen verran koneita, että huomasin 
korkeuden 400 metriä suuremmaksi kuin Mont Blancin. Kara- 
vaani viipyi ja molemmat seuralaiseni lähtivät alas laaksoon autta- 
maan sitä. Minä jäin yksin ja istuin terävällä, ulospistävällä 
vuoren kielekkeellä, josta tuntui olevan ainoastaan yksi askel, 
niinkuin hyppylaudalta, maailman avaruuden rannattomaan tyh- 
jyyteen. Nostin turkin kauluksen niskaani niin korkealle kuin 
se ylettyi ja käänsin myrskylle selkäni. 

Sitten kuulin kellojen kalahduksen aivan vieressäni. Ka- 
meelit ja hevoset astuskelivat niinkuin varjot ohitseni, niitten 
askeleita ei kuulunut. Edellä käveli kumarassa Turdu Baj, suo- 
jellen kädellään kasvojaan, aivan kuin olisi pyrkinyt taajan vii- 
dakon läpi. Levähdettiin hetkinen. Edessämme ammottava sy- 
vyys niinkuin pohjaton horna, niinkuin kiehuva lumikattila: joka 
taholla ulvoo ja vonkuu, viheltää ja vaikeroi, kun myrsky vyö- 
ryy yli ahtaan vuorisolan. 

Pohjoinen rinne on aivan äkkijyrkkä. Kutjuk lähtee op- 
paaksi ja katoaa heti ensi askeleella näkyvistämme, niinkuin olisi 
pudonnut tästä jyrkänteestä, josta meidän nyt vuoromme mukaan 
täytyi pyrkiä alas. Hän alkaa sitten lukemattomia mutkia teh- 
den opastaa jälessään tulevaa karavaania. Joka kymmenennellä 
askeleella täytyy meidän seisahtaa ja kääntää kasvomme myötä- 
tuuleen, etteivät ne jäätyisi. Kaikki kulkevat jalan ja auttavat 
kameeleita. Yksi niistä liukahtaa, kaatuu ja pyörähtää puoli kier- 
rosta ympäri. Yhä alemmaksi me liukuumme ja laahustamme 

läpi lumen, maailma pyörii silmissämme ja henkeä ahdistaa niin 
että luulisi keuhkojen halkeavan. Ennenkuin saavuimme laakson 
pohjaan, oli jo pilkkosen pimeä, ja ensimmäiselle tasasemmalle 
paikalle pystytimme leirimme lumeen — ei ollut muuta kuin 
lunta ja kiviä. 

Vaikeat ajat olivat vielä edessämme. Tosin kävi matkamme 
alempiin seutuihin yhä, mutta tuskin olimme ennättäneet aamui- 
sin liikkeelle, kun länsimyrsky oli taas jo täydessä käynnissä ja 
oli jäätää jäsenemme liikkumattomiksi. Vihdoin kangasti edes- 
sämme Atjik-köllin suolajärvi, mutta se tuntui väistyvän meitä. 
Kuljimme kokonaisen päivän, tuli ilta ja pimeä, ja kuu vaan loi 
hämärää valoaan autioon erämaahan. Nias jäi hevosineen jäl- 
keen, Kutjuk samoin. Vettä, vettä, -meidän täytyi illaksi saada 
vettä, sillä täällä alempana (4250 m.) ei ollut satanut lunta ollen- 
kaan, kaikki kuopat olivat kuivina. Vihdoin seisahtui Turdu 
Baj erään joen rantaan. 

Edessämme kohoaa uusi vuorijono, jonka ylitse meidän 
taas, päivä levähdettyämme, on pyrittävä. Siis satulaan taas ja 
ylös vuoren rinteitä, solia ja röykkiöisiä repeämiä. Kohta tuo- 
daan minulle sana, että yksi hevosista ei jaksa enää kävellä. 
Tuskin olemme lopettaneet sen kärsimykset, kun jo toinen kaa- 
tuu, ei koskaan enää noustakseen. Tästä solasta ei pitäisi sen- 
tään enää oleman pitkää matkaa laidunmaille, ja minä odotin 
kiihkeästi sitä päivää, jolloin saisin tarpeeksi lepuuttaa ja syöttää 
nääntyneitä elukoitani. Kolmaskin hevonen, joka kulki kuor- 
mattomana irrallaan, kaatui ja täytyi lopettaa. Ja kun lähenimme 
solaa, oli joukostamme jäänyt vielä yksi, minun uskollinen, har- 
maa erämaaratsuni, joka oli ollut mukana kahdella retkelläni ja 
joka Ördekiltä kerran karkasi aavikolla. 

Leirin lähistössä ei löytynyt korttakaan ruohoa. Turdu 
Bajn kanssa tarkastin riissivarastomme, ja kaikki, mitä siitä oli 
liikenemään, tasattiin jälellä oleville hevosille. Aamulla makasi 
niistä kuitenkin taas yksi kuolleena ja jo aivan jäykäksi jääty- 
neenä. Fi kukaan ollut huomannut koska, tai millä tavalla se 
oli henkensä heittänyt, eivätkä toisetkaan hevoset olleet siitä 

milläänkään. Ne olivat liiaksi uupuneita ja vaivatuita kääntääk- 
seen huomiotaan mihinkään; ne näkyivät vaan kaipaavan lepoa, 
ne kuolivat valittamatta, tuskiaan näyttämättä, ja minun vihloi 
sydäntäni tunteissani itseni syypääksi niitten kuolemaan. Ka- 
meelit makasivat ihmeteltävän rauhallisina samassa asemassaan, 
johon illalla olivat paneutuneet. Ne olivat valkean huuran peit- 
täminä ja heittivät ikävöiviä katseita alas laaksoon, josta me toi- 
voimme pelastusta näille viimeisille, vielä elossa oleville vanhuk- 
sille. Kuinka kauvan kestäisimme sitä menoa? Päivänmatkat 
tulivat yhä lyhemmiksi, pakkanen yhä kovemmaksi. Lokakuun 
8 p:nä oli meillä jo — 18,39. Laskeusimme alas jyrkkien kal- 
lioitten reunustamaa, kaitaista laaksoa. Hautauskellot kaikuivat 
kumeasti kallioissa ja kameelit astelivat horjahdellen kiviröyk- 
kiöiden lomissa laakson pohjalla kuin kohti kuolemaa. Olimme 
taas Mont Blancin korkuudella ja lumimyrsky ulvoi ympäril- 
lämme. Yksi kameeli putoo jyrkänteestä alas, mutta ei sentään 
vikuuta itseään; kuorma vaan menee pirstaleiksi ja pitkä viivytys 
on seurauksena, sillä siinä täytyy lapioilla luoda polku, ennen- 
kuin pudonnut saadaan pois pälkähästä. Toinen kameeli ei 
jaksa enää kävellä. Se täytyy jättää niille tiloilleen makaamaan 
ja aamulla aijomme käydä noutamaan sen. Puoliyön aikana oli 
kellojen kaiku vihdoin vaijennut tuntureilla, ja kuu tullut taas 
näkyviin lumipilvien yöstä. 

Kameeli oli jo kylmä ja jäätynyt, kun Turdu Baj aamulla 
meni katsomaan sitä. Fi surua eikä moitetta näkynyt sen sam- 
muneessa silmässä, se oli vaan lyhyesti sanonut itsensä irti pal- 
veluksestaan. Niinkauvan kuin hitunenkin voimia riitti, teki se 
horjahdellen päivänmatkansa, koetti kantaa päätään korkealla ja 
oli siksi ylpeä, ettei ruvennut etsimään ruokaa näitten alastomain 
kallioitten keskellä. Se säilytti arvonsa ja ylevyytensä siihen 
kohtaan saakka, jossa sen luut tulisivat valkenemaan. Vasta sitten, 
kun jalat pettivät, kun kuolon varjot painoivat pimentävän har- 
sonsa sen silmille, heitti se viimeisen hyvästinsä pakenevalle 
päivälle ja laskihe somerikolle lepäämään. Halveksuen ja valitta- 
matta kesti se iskut, joilla sitä koetettiin saada vielä nousemaan; 

lyönti enemmän tai lyönti vähemmän ei merkinnyt sille mitään, 
se oli » Tabu», ihminen oli laannut olemasta sen herra, se odotti 
vaan kuolemaa, vapauttavaa enkeliä, joka oli tuhat kertaa pa- 
rempi kuin ihmisen sydämmetön tyrannius. 

84 päivän kuluessa emme olleet tavanneet jälkeäkään ihmi- 
sistä, kun 10 p:nä lokakuuta asetuimme leiriin erään kiviröykkiön 
luo, johon Lhassaan vaeltavat mongoolilaiset pyhissäkävijät olivat 
piirtäneet pyhiä merkkejään. Siihen näimme etäältä kaksi rat- 
sastajaa. Mollah Schah, jolla oli vahvat keuhkot, lähti juokse- 
maan kuin hurja heidän jälessään, saavutti heidät ja toi leiriimme, 
jossa sinä iltana iloittiin tavallista enemmän. Aluksi ostimme 
heidän ruokavaransa — pienen pussillisen vehnäjauhoja, joista 
Tjerdon heti leipoi leipää, sellaista herkkua, jota emme olleet 
pitkään aikaan maistaneet. Sitten ostin myöskin heidän hevo- 
sensa ja annoin Togdasinin tehtäväksi — se oli toisen metsäs- 
täjän nimi — ratsastaa yötä päivää meidän pääleiriimme Temir- 
likiin ja käskeä Islam Bajn rientämään apukaravaanilla meitä vas- 
taan Jussup-alikin lähteille. Togdasin sai mukaansa pari tyhjää 
säilykerasiaa merkiksi siitä, että hän todella oli meidän lähettimme. 
Fi käynyt suinkaan kateekseni hänen yötinen ratsastuksensa, pak- 
kanen laski nyt 20 pykälään, mutta vaivansa palkan hän oli 
saapa selvässä rahassa, jos hän näyttäytyisi mieheksi toimessaan. 
Hevosen hinta oli hänellä jo taskussaan ja sen kanssa hän kyllä 
olisi voinut mennä omia teitään, mutta minä luotin häneen so- 
keasti — ja hän luotti minuun. 

Kolmantena päivänä lähdimme me juhlatuulella liikkeellä, 
sillä sen päivän illaksi piti meidän ennättää Jussup-alikin lähteille, 
niin väittivät Mollah Schah ja Nias, jotka tunsivat seudun. Tuli 
pimeä, oikein synkeän pimeä, mutta lähteitä ei kuulunut. Kohta 
tulemme perille, vakuutti Mollah Schah tavan takaa, ja tallusteli 
eteenpäin viheriäin kissansilmäinsä ohjaamana. Mutta vihdoin 
kadotimme polun, jota aamuhämärästä saakka olimme seuranneet. 
Maa oli kuitenkin onneksi siksi kovaa, että elukkamme sentään 
jaksoivat miten kuten kulkea. 

Uni ja uupumus olivat vähällä voittaa meidät kokonaan, 
kun molemmat oppaamme yht'äkkiä huudahtivat: valkea, valkea 
tuolla etäällä! Oli niinkuin sähköisku olisi kohdannut joka miestä 
ja vauhti lisääntyi kuin itsestään. Keskustelu alkoi käydä vilkkaasti, 
vaikka äsken juuri olimme astelleet kuin hautajaissaatossa. Kaik- 
kien katse oli kiintyneenä tuohon pieneen, valoisaan pilkkuun. 
Jos se oli suuri tuli, niin oli se niin etäällä, että tuskin koko 
yönä ennättäisimme saavuttaa sitä, mutta jos se oli vaan pieni 
nuotio, niin oli se siksi lähellä, että kyllä pian pääsisimme sinne, 
ja meidän täytyi päästä vaikka henkemme uhalla, sillä pelastus 
odotti meitä siellä avoimin sylin ja siellä saisimme lämmitellä 
kylmästä jäykistyneitä jäseniämme. Pieni ponnistus enää vaan, 
ja vaivamme ja kärsimyksemme olisivat lopussa. Kohta istui- 
simme omain miestemme keskellä kertomassa seikkailujamme ja 
kiehuva riissimuhennus lihan ja vihanneksien kanssa höyryisi 
edessämme. Me kurjat, nääntyneet ja nälkäiset vaeltajat saisimme 
vihdoinkin syödä vatsamma täyteen. 

Joka tapauksessa näytti Togdasin täyttäneen tehtävänsä 
niinkuin kelpo mies; hän saisi rehellisyydestään hyvän möhkä- 
leen kiinalaista hopeaa. 

Pimeässä yössä kävelimme suoraan tulta kohti; se katosi 
välillä, välillä pilkisti taas uudestaan näkyviin. Oppaat varottivat 
meitä kuopista ja repeämistä. Kaikki olimme uupuneina ja kyl- 
mästä konttuneina, itsenikin oli täytynyt jo monta päivää astella 
jalan, sillä hevosemme, mitä niitä vielä oli jälellä, olivat siksi 
heikontuneet, että tuskin jaksoivat tyhjinä laahustaa eteenpäin. 

Mutta missä on tuli? Sitä ei näkynytkään enää. Toivo 
näytti pettävän ja väsymys voitti meidät taas. Seisahduimme, 
keräsimme kuivia mättäitä, joita siinä sattui olemaan, ja teimme 
niistä valtavan nuotion. Tuli loimahti korkealle ja heitti värä- 
jävän, punakeltaisen valon kauvas autioon erämaahan, mutta 
vastatulta ei huomattu miltään suunnalta. Minkäpä sille, saim- 
mehan edes kerran taas lämmitellä.  Ammuttiin pari laukausta 
revolverilla, mutta ne häipyivät tympeinä tyhjään pimeyteen, 
herättämättä edes kaikua. Me huhuilimme ja kuuntelimme sitten 

henkeä pidättäen, mutta kaikkialla oli hiljaista kuin haudassa, 
eikä tulta näkynyt enää mistään. Ehkä ne jo olivat nukkuneet 
ja niitten nuotio oli riutunut. 

Kun jätimme oman tulemme, tuntui pimeys kahta pak- 
summalta. — Sokealle ei voi maailma näyttää mustemmalta, ja 
vaistomaisesti katsoin minä ylös tähtiin, tullakseni vakuutetuksi 
siitä, etten ollut menettänyt silmieni valoa. Tunnin toisensa 
jälkeen kompuroimme itää kohti ja elukat seurasivat mukana, 
aivan kuin olisivat aavistaneet laidunmaita. 

Nyt vilahtaa tuli taas näkyviin! Tulemme pensaikkoon ja 
päätämme siitä, että lähistöllä täytyy löytyä vettä; emme voi 
enää olla kaukana lähteistä. Tavan takaa huusivat miehet koko 
keuhkojensa voimalla, mutta vastausta ei kuulunut. Tuo petol- 
linen tuli katosi taas. Oliko se harhanäkyä, oliko se virva- 
tuli, joka vietteli meitä ja pakeni yhä edellämme, kun lähes- 
tyimme sitä! 

Hiljaisuus vallitsi taas karavaanissa ja herännyt toivomme 
sammui jälleen tulen mukana. Kulkumme muuttui kauhean 
hitaaksi, me emme astuneet enää, me laahasimme jalkojamme. 
Vihdoin en itsekään jaksanut enää paikalta liikahtaa, vaan ko- 
mensin kaikkien mielihyväksi seisahtumaan. Olimme saaneet 
enemmän kuin tarpeeksi 12 tunnin keskeytymättömästä astu- 
misesta. 

Kiireellä teki Tjerdon tulen, jonka kaameassa valossa kara- 
vaanimme näytti varsin surkealta. Miehet makasivat maassa, 
kukin sillä kohdalla, mihin oli seisahtunut. Pettynyt toivomme 
teki uupumuksen kahdenkertaiseksi. Kameelit seisoivat kuormi- 
neen kuin kuvapatsaat, puhaltaen huuraista henkeä kylmään 
yöhön. 

Mutta sitkeytemme ei sentään jäänyt kokonaan korvaamatta. 
Huomasimme, että ympäristössä löytyi polttopuuta ja sellainen 
laidun, jommoista emme olleet kuukausiin tavanneet. Yksi astia 
vettä oli vielä jälellä ja illalliseksi saimme kupin teetä sekä kap- 
paleen hiilillä paistettua kulaanin lihaa mieheen. Väliaikainen 
leiri pantiin kuntoon ja tuli jätettiin palamaan merkiksi apukara- 

vaanille — jos se nyt todellakin oli ollut meikäläisten tuli, jonka 
olimme nähneet, ja jos he yön kuluessa mahdollisesti lähtisivät 
etsimään meitä lännestä päin. Ja sitten painuimme raskaaseen 
uneen kirkkaan tähtilaen alla, ollen enää vaan 3471 metrin 
korkeudessa. 

Aamulla 15 pinä lokakuuta nukkuivat kaikki pitkään. 
Seutu oli hiljainen ja autio, ihmisiä ei näkynyt. Lähde löydet- 
tiin läheltä leiriämme ja niin voimme olla siinä missä olimme. 
Tjerdon, joka oli saanut ruutia ja kuulia Togdasinilta, lähti 
koettelemaan saalista, mutta palasi kello kahden aikaan tyhjänä. 
Vaan sen sijaan sanoi hän etäältä lännen puolella nähneensä 
jotain mustia esineitä, joita hän ensin oli pitänyt kulaaniparvena, 
vaan jotka nyt näyttivät olevan ratsastajia ja lähenevän leiriä. 

Minä riennän kiikari kädessä ulos. Siellä on todellakin: 
joukko ratsastajia ja kaikki juoksevat mitä suurimmassa jänni- 
tyksessä tarkastamaan niitä eräältä kunnaalta. Ne ovat vielä 
hyvin etäällä, yläpuolella metsärajaa, ja näkyvät, häälyvistä liik- 
keistä päättäen, ratsastavan kovaa. Nyt ne katoovat näkyvis- 
tämme metsään, mutta pölypilvi osottaa yhä, millä kohdalla ne 
kulkevat. Ne ovat ihan varmaan meikäläisiä, jotka eivät ole 
yöllä huomanneet merkkitultamme, vaan lähteneet aamupuhteella 
liikkeelle, nähneet kameelien jäljet ja silloin huomanneet, että 
olemme menneet ohi toisiemme. 

Jännitys nousee korkeimmilleen, kun kaksi ratsastajaa su- 
keltaa näkyviin meidän puolella metsikosta; niitten jälestä tulee 
vielä kaksi sekä kokonainen parvi hevosia, joita ne ajavat edel- 
lään. Ne laskettavat täyttä laukkaa, ja nyt tunnen minä jo Is- 
lamin nahkaisesta päähineestään. Hän karahuttaa etummaisena 
valkoisella hevosella, lisää vauhtia yhä ja saapuu ensimmäisenä 
meidän luo, nousee satulasta, tervehtää ja sanoo »Schipkasolassa 
kaikki olevan rauhallista». Toiset olivat Musa Oschista, Khodai 
Värdi ja Tokta Ahun Abdalista. 

Sitä iloa, jota molemmin puolin tunnettiin, sitä elämää, 
mikä parin lepopäivän kuluessa vallitsi leirissä, niitä kemuja, 
joita vietettiin riissipatojen ääressä — kaikkea sitä minun ei 

tarvitse kertoa, kuvitelkoon lukija ne seikat itse itselleen. =Ai- 
noastaan parin päivän matka erotti meidät nyt pääleiristämme 
Temirlikistä, jossa meidän mielestämme löytyi kaikkea, mitä 
tämä matoinen maailma saattoi tarjota. Ja siihen oli tämä vai 
kea retki loppunut; tosin oli se johtanut suuriin maantieteellisiin 
löytöihin, mutta olipa se maksanut suuria uhrejakin ja paljon 
kärsimyksiä, 12 hevosesta oli ainoastaan kaksi elossa ja kamee- 
leista 4. Yksi niistä pääsi onnellisesti Temirlikiin ja seisoi siellä 
samoilla jalkainsa sijoilla kaksi päivää kellastuneen ruohon kes- 
kellä; kolmantena päivänä laskeutui se maata ja kuoli, ilman 
että olisi kertaakaan yrittänyt haukata heinää. Ja mikä oli ikä- 
vintä, yksi palvelijoistani oli jäänyt taipaleelle, ja vielä sellainen, 
joka oli meille kaikille erittäin rakas. 

Kasakat Tjerdon ja Schagdur. 


XVI. 
Seikkailuita pohjoisessa Tiibetissä. 


Marraskuun 11 p:nä olimme taas valmiina lähtöön. Tämän 
uuden retken piti kestää noin kuukauden päivät, ja sen tarko- 
tuksena oli kuuden solan kautta katkasta ja merkitä kartalle 
kolme pohjoisen Tiibetin yhdensuuntaista vuorijonoa, sekä tehdä 
syvyysmittauksia suuressa Kum-köllin suolajärvessä, joka on heti 
lännen pnolella toisesta samannimisestä järvestä, johon jo edellä 
olemme tutustuneet. Minulla oli mukana pieni valiokaravaani, 
Tjerdon, Islam, Tokta Ahun, Togdasin y. m., 13 levännyttä - 
hevosta ja neljä muulia. Jolldaseh ja Malenki pääsivät myös 
seuraan. 

Huvittavaa ei suinkaan ollut lähteä keskellä talvea ylämai- 
hin, mutta en tahtonut millään ehdolla laimiinlyödä niitä maan- 
tieteellisiä tehtäviä, jotka olin ottanut ratkaistakseni. Vaikean 
matkan jälkeen vuorien yli saavuimme onnellisesti järvelle, jonka 

rannassa kaivoimme juomakelpoista vettä 14 metrin syvyydestä. 
Hevosille suotiin päivän levähdys ja sillä aikaa saivat Tjerdon ja 
Togdasin luvan lähteä metsästämään. Heitä ei kuulunut takaisin 
illalla eikä yölläkään. Vasta aamupäivällä palasivat he, ja Tjer- 
don kertoi silloin seuraavaa: he olivat tavanneet arkarilauman 
ja ratsastaneet sen jälissä laaksoja ylös, jättäneet hevosensa, kun 
nousu tuli liian jyrkäksi, ja kiivenneet eteenpäin kiviröyhkiöiden 
välissä. — Villit lampaat olivat vieneet heitä yhä ylemmäksi. 
Siinä samassa oli Togdasin luhistunut kasaan kuin vaate ja va- 
littanut kovia tuskia sydämmessä ja päässään. Tjerdon lähti 
silloin noutamaan hevosia, mutta kun sairas ei voinut pysyä 
satulassa, täytyi heidän viettää yönsä siinä. Togdasin pyysi 
toveriaan jättämään hänet, hän kuolisi kumminkin, ja yhden 
tekevätä, missä se tapahtuisi. Yöllä pudisteli Tjerdon tavan 
takaa Togdasinia, ettei hän olisi jäätynyt, ja päivän koitossa 
alkoivat he laahustaa takaisin leiriin. Togdasinin tila oli surkea, 
hän oli vallan sekapäisenä. Olin löytänyt hänet täältä vuorilta 
aivan niinkuin Aldatinkin, pitikö hänen nyt heittää henkensä 
samalla tavalla. Aivan niin hullusti eivät asiat sentään olleet. 
Me kuljetimme häntä mukanamme koko retken ajan ja hoidimme 
parhaan mukaan. Sitten hoidettiin häntä pääkortteerissamme, 
mutta hänen tautinsa oli kovin itsepintainen. Saimme hänet 
kuitenkin hengissä alamaalle ja pienessä Tjarkhlikin kaupungissa 
hän sitten virkosi. Mutta rampa hänestä tuli koko ijäkseen. 
Hänen jalkansa mustuivat aivan kuin Aldatinkin ja liha lohkeili 
niistä pala palalta pois, varpaista alkaen polviin saakka, niin että 
pelkkä luu jäi näkyviin. Käymään hän ei enää koskaan pääsisi, 
mutta siitä huolimatta oli hän koko ajan — huhtikuussa 1901 
— parhaimmalla tuulella eikä valittanut kertaakaan. Minä lah- 
jotin hänelle hevosen, vaatteita ja vähän rahaa, ja niistä hän oli 
ylen kiitollinen. Togdasin raukka, vieläkö lienee elossa! 

Vene pantiin kuntoon varbain aamulla 18 p:nä marras- 
kuuta ja Tokta Ahun souti minut peilikirkkaan järven suolai- 
selle pinnalle. Tällä kerralla olimme varovaisia; paitsi purjetta, 
airoja, pelastusvöitä, mittausvehkeitä ja muita koneita, otimme 

mukaan myöskin evästä kahdeksi päiväksi, vettä vaskiastiaan ja 
pienen pussillisen jäätä, sekä turkit ja villapeitteet; pieni ve- 
neemme oli niin täynnä, että siinä tuskin pääsimme liikkumaan. 
Ilma oli suloinen. Järven itäinen puoli oli ohuen jään peitossa, 
joka auringon valossa loisti niin huikaisevan väkevästi, että mei- 
dän täytyi käyttää tummia silmälaseja. Tämän jään synnyttää 
jokivesi, jota siltä puolelta juoksee järveen, mutta muualta on 
järvi suuren suolanpitoisuutensa vuoksi aivan sula. 

Syvyysmittauksissa kului aika nopeasti. Auringon laskun 
edellä näkyi eteläiseltä rannalta nousevan pölypilviä, sitten kuu- 
lui tavallinen, myrskyä ennustava kohina, ja pian yllätti meidät 
tuuli. Me pidimme aluksi suuntamme, mutta kun raskaasti 
lastattu aluksemme alkoi pahasti kiikkua, täytyi meidän ruveta 
soutamaan tuulen ja laineitten mukana kaakkoon päin. Alkoi 
jo hämärtää, ja tuntemattomalle rannalle oli vaarallinen laskea 
myrskysäällä, siinä saattoi heikko vene mennä mäsäksi. 

Lähenimme kuitenkin rantaa yhä. Onneksi oli myrsky 
sillä puolella särkenyt jään, joka muuten olisi terävällä reunal- 
laan viiltänyt veneemme puhki. Edessämme näkyi valkea juova; 
se oli vaahtoava rantahyöky, ja ennenkuin tiesimme asiastakaan, 
olimme jo aivan keskellä sen kohinaa. Aalto viskasi veneen 
maalle, joka onneksi oli hiekkaa, mutta veti takaisin vyöryessään 
sen uudestaan järveen, kunnes seuraava aalto viskasi sen toista- 
miseen rannalle niin että liitokset rutisi. Oikealla hetkellä on- 
nistui sentään Tokta Ahunin hypätä kuivalle, ja niin saimme 
aluksemme eheänä maihin, vaikka osa tavaroistamme siinä kas- 
tui pahanpäiväisesti. 

Etsimme suojaisen paikan erään mäen kainalossa. Siinä 
kasvoi puun tapaisia »kouruk»-taimia, joita keräsimme hyvän 
rovion, ja niin vietimme varsin hupaisen illan. Tokta Ahun 
keitti teetä, ja syötyämme vankan illallisen istuimme ja pöllytte- 
limme piippujamme ja teimme suuria suunnitelmia vastaista tal- 
viretkeämme varten Gobi-erämaahan, vanhaan Lop-noriin ja 
Karakoschunin järvelle, jonka Tokta Ahun tunsi yhtä tarkasti 
kuin omat housunsa. Jo kello 9 seudussa oli 149 kylmää, ja 

kun polttoaineemme oli lopussa, hykerryimme turkkeihimme ja 
ryömimme veneen puolikkaitten alle maata. Täytyy sentään 
myöntääkseni, että sinä yönä ei tullut makuusta juuri mitään. 
Tosin oli minulla jalassani neljä paria sukkia ja hyvät karva- 
saappaat, sekä villapeitteet, turkit ja paslikit, mutta kun makaa 
vaatteissaan ja on pakkasta — 229, niin on kumma, ellei siinä 
vilun väre karmi selkää. 

Niinpä olimmekin melkein jäässä, kun aamupuhteella könt- 
tyröimme ohuesta kuorestamme ulos ja panimme teekeittiön 
tulelle. Minun täytyi hetkeksi vähentää vaatetta ja hieroa ruu- 
mistani kaikin voimin saadakseni vereni liikkeelle. Mutta yö- 
kylmä ei lähde täydelleen ytimistä koko päivänä, eikä oikeata 
lämmintään saa, ennenkuin pääsee palaamaan tavallisiin, suhteel- 
lisesti. mukaviin oloihinsa. 

Pakkasta oli vielä 199, kun uudestaan työnsimme veneen 
vesille kulkeaksemme taas yli järven, nyt luoteiseen suuntaan, 
sillä karavaanilla oli määrä kulkea eteenpäin samalle suunnalle 
ja sytyttää sinne rovio, meille majakkatuleksi. 

Jo kaukana ulapalla luulimme osanneemme oikeaan ja 
olimme näkevinämme teltin, jurtan ja ratsumme, mutta kun pää- 
simme niin lähelle, että esineet näkyivät hyvästi kiikarilla, muut- 
tuivat edelliset pariksi pieneksi törmäksi ja jälkimmäiset kulaani- 
laumaksi. Kävimme kuitenkin maissa varmentuaksemme siitä, 
että karavaani todella oli kulkenut länteen päin. Kaksi karhua 
oli vastikään tallustellut päinvastaiseen suuntaan ja hävitellyt 
murmelieläinten pesiä. 

Meillä ei ollut muuta keinoa kuin soutaa pitkin rantaa ja 
etsiä karavaania. Iltahämärässä näimme savua, mutta se petti 
meidät, sillä se olikin vaan pölypilvi, joka nousi pakenevien 
kulaanien kavioista. Minä olin aivan jäykkänä vilusta, mutta 
Tokta Ahun pysyi soutaissaan lämpimänä ja hyräili surumielistä 
laulua Abdalin majoista. Vihdoin pilkotti tuli pimeän läpi. 
Kolme tuntia soudimme suoraan sitä kohden — ja sitten se 
katosi taas. Jatkoimme sentään samaan suuntaan ja lopulta 
saimme koiran haukunnan vastaukseksi huutoihimme. Tuli 

leimahti uudestaan liekkiin aivan edessämme ja rannalla seisoi 
mies lyhty kädessä. 


* 


Monen kovan seikkailun jälestä olimme taas Temirlikissä, 
jossa pakkanen laski — 27 pykälään. Kuusi päivää oli minulla 
levähdysaikaa ennen uutta matkalle lähtöä, mutta ne päivät käv- 





Malenki ja Maltjik. 


tettiin valmistuksiin sitä suurta ja pitkää retkeä varten, jolle nyt 
piti lähdettämän. Eräs andischanilainen kauppias, joka oli tullut 
leiriimme kauppoja tekemään, kuoli siellä vaikeaan vuorikuu- 
meeseen ja haudattiin asiaankuuluvilla juhlallisuuksilla. Yhtenä 
päivänä taas sairas Togdasin kannettiin ulos raittiiseen ilmaan ja 
kaikki muhamettilaiset ryhmittyivät hänen ympärilleen karkoit- 
taakseen rukouksilla ja manauksilla taudin pahat henget hänestä 
pois, ja uhrattiinpa vielä pukkikin Allahin lepytykseksi. 
Joulukuun 12 pinä jätin viimeisen kerran Temirlikin. 
Tjerdonin, Islamin, Turdu Bajn ja kuuden muun palvelijan oli 

määrä siirtää pääkortteeri Tjarkhlikiin ja odottaa siellä minun 
paluutani noin neljän kuukauden päästä. Mukanani lähtivät 
Schagdur, joka oli lähin mieheni, Fajsullah, Tokta Ahun, Mol- 
lah Abdalista, Kutjuk, Khodai Kullu, Khodai Värdi, Ahmed ja 
eräs hiljattain tapaamamme turkkilainen metsästäjä Li Loje, vanha, 
hiukan hupsahtanut hevosvaras Bokalikista, joka paitse äidin- 
kieltään puhui myöskin kiinan ja mongolian kieliä. Yksitoista 
kameelia kantoi kuormastoa ja sama määrä ratsuhevosia otettiin 

Kameeleita johdetaan yksi kerrallaan pääsolaan. 


myös mukaan. Koirista tulivat seuraamme Jolldasch, sekä Ma- 
lenki ja Maltjik, jotka viimemainitut jo olivat kasvaneet suuriksi, 
pörhökarvaisiksi karavaanikoiriksi. 

Kaikki elukat olivat perinpohjin levänneitä, muutamat ka- 
meeleista olivat -olleet laiskoina kokonaisen vuoden. Sentähden 
ovat ne parina ensimmäisenä päivänä juonikkoja ja vikureita, ja 
niitä täytyy ohjata sangen varovasti, etteivät ne heittäisi kuor- 
maansa maahan. Kaksi rauhallisinta kantoi minun konearkkujani, 
suurin osa muuta kuormastoa oli jauhoja, riissiä, maissia ja 

talkania (paahdetuita jauhoja), telttejä, vaatteita, talouskalustoa, 
lapioita, kirveitä, vesisankoja y. m. Kaikki meni hyvin ja muu- 
tamat ylimääräiset jalkamiehet saivat palata takaisin. 

Yksi ainoa dromedaari (yksikyttyräinen) oli mukanamme, 
ja se oli koko peto. Vaahto valui suurina tukkoina sen suu- 
pielistä, ja kun se yhtenään rynkäili juoksuun lähteäkseen, täy- 
tyi sen toinen etujalka sitoa kuormasatulaan kiinni, kuitenkin 
niin höllästi, että se hyvin pääsi kävelemään. Sillä piti olla 
köysi turvan ympärillä, ettei se päässyt puremaan, ja kun se 
pyrki hyökkäämään sivulla kulkijain päälle, kiinnitettiin se rauta- 
ketjulla edellä käypään kameeliin. Mutta komean näköinen se 
oli, tämä matkaveteraani Kaschgarista, säihkyvän mustine silmi- 
neen, joista kiukku tavan takaa pyörähytti valkuaiset näkyviin. 

Ghas-norin järvellä levähdettiin päivä ja lähetettiin. Tokta 
Ahun etukäteen tarkastelemaan sopivaa solaa Akato-tagin har- 
janteelle. Kukaan meistä ei ollut ennen kulkenut näillä mailla, 
mutta kaikki tiesivät, että tätä vuorijonoa pidettiin erittäin vai- 
keana kulkea. Tiedustelija palasi myöhään illalla ja sanoi löytä- 
neensä solan, jota voitaisiin käyttää, kunhan sen korkeinta koh- 
taa hiukan autettaisiin lapioilla. 

Vietettyämme yön 29,6 asteen pakkasessa, aloimme siis 
17 p:nä joulukuuta taas nousta jylhään vuoristoon kapeata laak- 
soa pitkin. Nämä vuoret ovat tavattoman omituisia. Ne ovat 
pelkkää savea ja täynnä lukemattomia kuivia repeämiä ja raiioja. 
Meillä oli kuitenkin vettä neljäksi päiväksi ja otimme yötilan 
solan lähistöön aivan autiossa seudussa. Aamulla varhain meni 
muutamia miehistäni ylös solaan ja kaivoi sinne jyrkimpään 
kohtaan portaat. Sitten vietiin kameelit yksitellen jälestä, miehet 
työnsivät niitä takaa päin ja tukivat sivuilta. Pari niistä kaatui 
ja niitten kuormat täytyi purkaa sekä kantaa miesvoimin ylös. 

Toisella puolella oli alamäki yhtä jyrkkä ja mutkikas. 
Tokta Ahun vakuutti siellä olevan ainoastaan yhden vaikean 
kohdan, joka olikin totta, sillä se oli niin soukka, että tuskin 
jalkamies mahtui siitä läpi. Mutta oikeanpuolisia rinteitä myöden 
saatiin siitä sentään kameelit kuljetetuksi ohi. 

Vähän matkaa edempänä seisattui matkueemme ja miehet 
riensivät etupäähän katsomaan. Käytävä oli tullut siinä taas niin 
kapeaksi, että kuormat kävivät vuoren seinämiin kiinni. Siinä 
ei päässyt väistymään sivuille mihinkään, meidän täytyi ruveta 
kirveillä levittämään tietä. Sillä aikaa tarkastelin minä solaa 
eteenpäin ja tulin erääseen kohtaan, joka oli vieläkin pahempi. 
Sola kulki vasemmanpuolisen saviseinän alatse niinkuin tunneli, 
jonka päällä riippui vaarallinen holvi, ja aivan hiljattain oli siitä 











Kahdenkertainen laakso. 


sortunut alas suuria savimöhkäleitä, jotka tukkivat tien melkein 
kokonaan. Joitakuita niistä saimme yhteisin voimin vieritetyksi 
sivulle, mutta suurimpia täytyi palotella kirveillä ja lapioilla. 
Sivuseiniä avarrettiin, siitä lohjenneen saven ylitse sotketettiin 
ensin hevosilla tie, ja sitten vietiin kameelit varovasti tunneliin, 
johon koko karavaani olisi elävänä hautaantunut, jos uusi re- 
peämä olisi sattunut. Niinkuin tavallista, oli polttopuilla kuor- 
mitetun kameelin vaikeinta päästä läpi. Se tarttui keskellä 
aukkoa kiinni ja teki niin ankaran ponnistuksen, että koko 

kuorma putosi sen selästä ja muutamia savilohkareita irtaantui 
seinistä. Se oli kamala hetki. Fi nähnyt mitään, kaikki 
peittyivät pölyyn, ja luulimme jo koko saviseinien sortuvan 
päällemme. 

Pääsimme sentään siitä pälkähästä, mutta yhä tuli uusia 
seisahduksia. Missä täytyi hakata irti joku ulkoneva savisär- 
mäke, missä taas poistaa muita esteitä. Karavaani pysähtyi taas. 
Häpeissään ja alakuloisena tulee Tokta Ahun ilmoittamaan, että 
koko laakso on tukittu; hän oli aina ennen ollut varma toimis- 
saan, mutta nyt hän oli viekotellut meidät oikeaan satimeen. 
Satoja metriä korkeista vuorista oli lohjennut irti mahdottomia 
savimöhkäleitä ja sulkeneet todella koko laakson. Tämän savi- 
paljouden alle oli joku satunnainen tulva uurtanut tunnelin, ja 
sen päällitse olisi meidän nyt ollut pyrittävä eteenpäin, tietä- 
mättä kestikö se kameelien painoa tahi ei. 

Ennenkuin rohkenimme tehdä yritystä, kävin minä itse 
sentään tarkastamassa tietä lähemmältä. Hiukan alempana tätä 
vaarallista siltaa tuli sola niin kapeaksi, että siinä oli ainoastaan 
metrin levyinen ja viittätoista metriä syvä aukko, joka suistui 
jyrkkänä alas ja päättyi pimeään, maanalaiseen käytävään. Sen 
olivat varmaan muinaisajan tulvat siihen uurtaneet ja tuskin siitä 
olisi kissakaan mahtunut kulkemaan. 

Nyt oli asia selvä, gi muuta kuin kääntyä ympäri ja etsiä 
parempaa kulkupaikkaa. Monta päivää harhailtuamme aivan ve- 
dettömiä ja elottomia seutuja, tulimme lopulta eräälle siunatulle 
lähteelle, jonka ympärillä oli suuria jäätelejä ja hyvää laidunta. 

Ja niin valkeni taas uusi jouluaatto, pitkä ja synkkä päivä, 
sillä silloin palaavat mieleen kaikki valoisat lapsuuden muistot 
ja on raskasta olla ihan yksinään niitten kanssa. Olimme erään 
laakson suulla Astintagin vuoristossa, kauhean autiossa seudussa; 
mutta polttopuuta oli, ja iloinen joulunuotio oli ainoa, joka 
muistutti tämän korkean juhlan viettoa siellä kotimaassa. Ettei- 
vät muistot siinä hiljaisen illan kuluessa rupeisi kovin paljon 
ahdistamaan, huusin Schagdurin luokseni. Hän oli oikea hyvän 


ja uskollisen palvelijan ihanne, minä käskin hänen istuutumaan 

Leiri Djong-duntsasin laaksossa. 

ja ilmaisin hänelle salaisen aikeeni koettaa pyrkiä Lassaan. Hän 
ihastui ikihyväksi niin rohkeatuumaisesta seikkailusta. Hamasta 
lapsuudestaan saakka oli hän kuullut kertomuksia laamalaisten 
pyhästä kaupungista, ja arveli meidän kyllä pääsevän sinne, jos 
vaan pukeutuisimme mongoolilaisiksi pyhissäkävijöiksi. Oli jo 
yö, kun hän erkani minusta, ja varmaan oli hänen päänsä 
täynnä suuria unelmia. Sittemmin puhuimme usein tästä roh- 
keasta tuumasta, ja puhuimme aina venättä, etteivät muhametti- 
laiset ymmärtäisi keskusteluamme. 

Matkamme kävi yhä itäänpäin yli Astin-tagin asumatto- 
mien ja kolkkojen vuoriseutujen. Yöllä joulukuun 31 päivää 
vastaan kävi hirmuinen myrsky. Jurtan katonkannattimet puto- 
sivat alas ja katto kiinnitettiin väliaikaisesti köydellä. Tuli sai 
sammua, ja vasta kun täydelleen riisuttuna olin ryöminyt turk- 
kikontuuni, sain lämpimäni — ja annoin myrskyn pauhata par- 
haansa mukaan. Pimeä oli aamupuhde, vaikka taivas oli pilve- 
tön, ja tuuli vonkui nurkissa yhä. Vuosisata päättyi niillä mailla 
oikeaan vuosisatais-myrskyyn. Satulassa istuminen on sellaisissa 
oloissa täydellistä. rääkkäystä. Siinä taistelee turhaan pakkasta 
vastaan ja hädin tuskin pysyy henki hereillä. Sitä jäykistyy ja 
tulee uneliaaksi, jäsenet kohmettuvat ja puutuvat siihen asen- 
toon, mihin ne hevosen selässä painuvat, ja tuskin pääsee satu- 
lastaan alas. Uuden vuoden yö pimeni säkenöivän kylmänä ja 
kuu kumotti kirkkaalla taivaalla niinkuin sähkösoihtu. Minä 
luin raaamatun tekstit ja virret, joita vuoden viimeisenä iltana 
lauletaan Ruotsinmaan kirkoissa, ja odotin yksinäisyydessäni vuo- 
sisatain vaihdetta. Kummallinen hetki, kun kokonainen vuosi- 
sata synteineen ja suruineen painuu aikojen yöhön. Mutta 
täällä ei kuulunut kirkonkelloja, vaan ainoastaan myrsky, joka 
soitti omaa pauhaavaa ja surullista virttänsä, huolimatta vähää- 
kään vuosisatain vaihteesta. 

Tammikuun 1 pinä 1901 pyöriskeli ilmavirta laaksoja pit- 
kin —vähentymättömällä voimalla. Pienen solan kynnykseltä 
katselimme me Anambaruin-ulasin mahtavia, lumipeitteisiä har- 
joja. Kulkea ympäri tämän vuoren kolkan ja käydä tervehtä- 

mässä Särtäng-mongooleja, merkitsi samaa kuin tehdä 31 ruot- 
sin penikulman sivumatka. Jätän mainitsematta sen retken yksi- 
tyiskohdat. Riittäköön kun sanon, että se oli tiukka matka, 
pakkasta oli alimmillaan ollen — 32,59, mongoolit ottivat mei- 
dät hyvästi vastaan, me ratsastimme ympäri vuoren, ihmette- 
limme sen suurenmoisia näköaloja ja laajoja laaksojen suita, 
joista Djong-duntra on ihanin, ja palasimme onnellisesti lähtö- 
kohtaamme Anambaruin-golin puron rannalle takaisin. 

Siinä me olimme merkillepantavassa käännekohdassa. Ai- 
keeni oli kulkea poikki Gobin eli Scha-mon erämaan pohjoista 
kohti, ja kun oli luultavaa, että joutuisimme vedettömiin seutui- 
hin, oli vaarallista ottaa mukaansa aivan paljon hevosia. Pi- 
dimme sen vuoksi vaan kolme parasta. Kaikki muut, sekä osa 
tavaroista jätettiin] Tokta Ahunin ja Ahmedin huostaan, joitten 
tehtäväksi jäi etsiä tiensä pääkortteeriimme Tjarkhlikissa ja viedä 
sitäpaitse Tjerdonille ja Islam Bajlle kirje. Se sisälsi luettelon 
niistä ruokatavaroista, joita me tarvitsimme, sekä selonteon kai- 
kista toimenpiteistä, joihin oli ryhdyttävä. Sitten piti Tokta Ahu- 
nin ottaa ruokavarat, kolme ylimääräistä hevosta ja Kaschgarista 
"mahdollisesti saapunut posti, sekä lähteä niitten kanssa Kum- 
tjappganiin, siihen kohtaan, jossa Tarim laskee Kara-koschuniin. 
Siitä piti hänen sitten vielä kulkea kolme päivää järven pohjoista 
rantaa ja asettua siinä pysyväiseen leiriin, laittaa maja, kutsua 
apuunsa seudun kalastajia kanootteineen, ja vihdoin ampua suor- 
sia ja pyytää kalaa, niin että meillä, kun palaisimme erämaan 
syvyydestä tähän sovittuun yhtymäpaikkaan, olisi asunto ja syö- 
tävää. Jollekulle pohjoiseen päin hyvästi näkyvälle vuorelle oli 
puolenpäivän aikaan ja heti auringon laskun jälestä joka päivä 
tehtävä .suuri tuli, jonka savu päivällä ja valo yöllä olisi meille 
opastavana merkkinä. Heidän pitäisi olla yhtymäkohdassa vii- 
meistään 45 päivän kuluttua, Tammikuun 27 p:stä laskettuna, 
ja heti alkaa merkkitulen polttamisen sekä jatkaa sitä siihen 
saakka, kunnes meistä alkaisi kuulua viestejä. Minä asetin so- 
keasti kaikki suunnitelmani tämän sopimuksen varaan. Jos siinä 
tulisi joku erehdys, saattaisi meidän käydä hyvinkin huonosti. 





Altimisch bulak, >60 lähdettä». 


XVII. 


Vettä! — Vettä! 


Sillä tavoin asiat järjestettyä aloimme Tammikuun 27 p:nä 
retkemme erämaitten halki. Alkupäivinä oli seutu sangen suotui- 
saa, aroa ja matalia vuoria; vettä ei tavattu, mutta kahdella ka- 
meelilla oli kuormana jäätä. Noustuamme viimeisen selänteen 
yli aukeaa eteemme entuudestaan hyvin tunnettu näky — hiek- 
kameri, ihan todellinen meri, täynnä mahtavia hiekka-aaltoja. 
Minä kävelin tapani mukaan edellä pitääkseni itseäni lämpimänä 
ja samalla opastaen karavaania parhaille kulkupaikoille. Leiri 
pystytettiin tasaiselle kohdalle keskellä hiekkaa — ei kerrassaan 
mitään muuta kuin hiekkaa ollut ympärillämme. Pari päivää 
myöhemmin tapasimme sentään keitaan, jossa kasvoi kamischia 
ja tamariskeja. 

Helmikuun 9 pinä kaivoimme erämaan pohjoisella ran- 
nalla kaivon, mutta vesi oli suolanpitoista. Siitä lähteissämme 
oli meillä jäätä vielä kymmeneksi päiväksi, aivan tarpeeksi mie- 

hille ja hevosille, mutta ei kameeleille. Matkamme määrä oli 
pohjoista kohti vuorien ja kivikkoisen seudun halki, jossa tus- 
kin myöskään tapaisimme vettä, ja minä oivalsin täydellisesti, 
että sangen uskallettu retki oli edessämme. 

Lähdimme kuitenkin eteenpäin ja kuljimme niin perin au- 
tioitten maitten läpi, ettei niissä näkynyt muuta elon merkkiä 
kuin siellä täällä joku kameelin jälki. Minulle oli sentään oikea 
nautinto samota sellaista maata, johon ei ainoankaan eurooppa- 
laisen jalka ennen minua ollut astunut ja joka kartoillemme on 
merkitty aivan puhtaalla valkoisella värillä. Siellä täällä, hyvin 
pitkäin välimatkain päässä kohoaa erämaasta pieniä, mataloita 
harjun tapaisia. Vedestä ei näy jälkeäkään missään, ja ruveta 
kaivamaan kaivoa sellaiseen somerikkoon, olisi turhaa ajan huk- 
kaa. Olin toivonut, että vihdoin sentään tavattaisiin joku lähde, 
mutta kun maa pohjoiseen päin pysyi yhä samanluontoisena, 
alkoi asemamme tulla arveluttavaksi. Kameelit olivat kärsineet 
janoa jo monta päivää, meidän täytyi hinnasta mistä tahansa pe- 
lastaa ne uskolliset kuormaimme kantajat. 

Siinä olimme nyt keskellä toivottoman kuivaa erämaata, 
jossa ei kasvanut ruohon kortta, kaukana Gobi-aavikolta, jossa 
sentään kaivamalla oli saanut jonkunmoista vettä. Mitä oli teh- 
tävä? Oliko mentävä takaisin alempana olevaan Gobiin? Ei, se 
oli jo liian etäällä, ja olisimmehan sielläkin saattaneet hairahtua 
vedettömille paikoille. Jatkaa pohjoiseen päin, oli taas sulaa 
hulluutta. — Viisainta oli koettaa viimevuotisen kartan ja nyt 
tehtyjen mittausten nojalla päästä Altimisch-bulakiin, jonka asema 
oli minulle tuttu. Sinne lähdimme nyt rientämään pitkissä päi- 
vämarsseissa. Minä kävelin edellä jalan, ja vaan harvoin leväh- 
din satulassa. Kun tilamme tuli oikein tiukalle, menetin minä 
aina haluni ratsastaa. Miehet saivat myös astua jalan, sillä meil- 
lähän oli ainoastaan kolme hevosta, uupuneita nekin. 

Helmikuun 16 pinä kuljimme poikitse oikean villikamee- 
lien valtatien; siinä näkyi kokonaisen 87 kameelin jäljet, muu- 
tamat niistä aivan tuoreita. Pysähdyimme hetkeksi ja pidimme 
neuvottelua. Varmaan olivat nämä kameelit kaikki olleet menossa 

jollekulle lähteelle, mutta kuinka kaukana se oli? Ehkä monen 
päivänmatkan päässä! Fi olisi viisasta lähteä seuraamaan niitä, 
vaan jatkaa omaa, varmaa suuntaansa. Minä merkitsin karttaan 
jokaiset kameelin jäljet mitä tavattiin, voidakseni niitten suun- 
nista sittemmin tehdä tärkeitä johtopäätöksiä. Nämä jäljet oli- 
vat niinkuin näkymättömien hankien esille loihtimat. Loppu- 
mattomiin saakka oli maa kuollut ja tyhjä, ja sentään oli vil- 
lejä kameeleja parvittain risteillyt siinä kenties jotakuta hetkeä 
ennen meitä. 

Alkoi näyttää synkältä; kymmeneen päivään eivät kamee- 
lit olleet saaneet vettä; meidän täytyi rientää, sillä emme voi- 
neet vaatia niiltä mahdottomia. Helmikuun 17 pinä kuljimme 
uuraasti aamusta iltaan, minä kävin edellä ja takaa kaikui her- 
keämättä korviini jälestä tulevan karavaanin kellot niinkuin joku 
»memento mori», jota oli mahdoton välttää. Henkihieveräksi 
uupuneena paneutuu siinä levolle ja asettaa kaiken toivonsa 
huomiseen päivään. Mutta jo varhain aamulla herättää Sahag- 
dur minut kesken untani. Päivän koitossa alkaa pohjasta päin 
nousta myrsky; se muuttuu pian ensi luokan »buraaniksi», ul- 
vovaksi, vinkuvaksi ryöpyksi, joka kiertää maasta mukaansa pöly- 
pilviä, hiekkaa ja pieniä kiviä sekä puskee hyytävän kylmänä suo- 
raan kylkiimme. Vaikka kuinkakin kävelee ja polkee jalkojaan, on 
siinä sittenkin kohmettua, ja kädet turpovat ja tulevat aivan tun- 
nottomiksi. Vastukset kerääntyvät kuin pahat henget ympäril- 
lemme; seutukin on päälle päätteeksi vaikeata kulkea, täytyy 
mutkitella ristiin rastiin mäkien välissä. 

Polttopuumme olivat jo kauvan olleet lopussa, ei ollut 
neulan kokoista tikkua jäljellä. Fi näy muuta kuin kiviä ja 
hiekkaa. Se vuoriharjanne, jota kohti pyrimme, ja jonka juu- 
relta toivoin löydettävän vettä, tuntui väistyvän edestämme yhä; 
lopulta katosi se kokonaan mustan pölypilven peittoon, niin että 
se illalla näytti olevan kauvempana meistä kuin aamulla. Ko- 
vista ponnistuksista huolimatta ja vaikka olivat ilman heinän 
kortta, ilman vesipisaraa, astelivat kameelit sentään eteenpäin 
tyynesti, päät pystyssä ja varmoilla askelilla. Villikameelien jäl- 

jet kulkivat nyt enimmäkseen koilliseen päin, luultavasti sille sa- 
laperäiselle lähteelle, jonka ohi me eräänä päivänä pelästyimme 
kulkeneemme. 


Avonaiselle aukealle, ilman pienintäkään tuulen suojaa ase- 
tuimme yöleiriin.; Jurtta peitettiin kolmenkertaisella villavaat- 
teella, mutta tulta ei voitu tehdä poltto-aineen puutteessa. Sen 
pienen lämmön, joka lähti itsestäni, koirista ja pienestä lamppu- 
tuikusta, vei tuulen viima mennessään. Jurtan alapuoli peite- 
tään hiekalla, mutta sentään on se kylmä kuin kellari. Jäätä on 
enää muutamia palasia jäljellä. 


Selkää karmi, kun aamulla helmikuun 19 p:nä täytyi köm- 
piä peitteensä sisästä ulos, eikä saanut sytyttää tavanmukaista 
nuotiota. Haukattuani hiukan aamiaista, riensin heti taas kara- 
vaanin edellä kävelemään. Vettä! vettä! se oli kaikkien ainoa 
ajatus. Meidän täytyy löytää lähde, vaikka henki menköön, 
sillä siitä on kaksitoista päivää, kun kameelit viimeksi joivat; 
yksitoista päivää sitten lähdimme viimeiseltä kaivolta, jonka suo- 
laista vettä eivät kameelit paljo maistaneet, vaan joka sentään 
nyt olisi ollut erittäin tervetullutta sekin. Ellemme pariin päi- 
vään löydä lähdettä, niin kuolevat kameelit auttamatta, ja kuinka 
käy silloin meidän itsemme! Laskujeni mukaan piti Altimisch- 
bulakille olla vielä neljä tai viisi päivää; kestäisimmekö niin 
kauvan? Kun voimat alkavat loppua, on jäljellä ainoastaansvim- 
mattu taistelu elämästä. 


Onneksi oli minulla tapana aina kysellä alkuasukkailta 
yhtä ja toista niistä seuduista, joitten läpi kuljimme. Niinpä oli 
Abdu Rehim, joka meidät edellisenä vuonna oli niin taitavasti 
ohjannut Altimisch-bulakille, silloin kertonut, että siitä itään 
päin oli vielä kolme lähdettä, ja juuri niihin asetin nyt toivoni. 
Mutta kuinka helposti voisimmekaan kulkea niitten ohi, kun ne 
ehkä olivat maan peitossa. Olin kerran ennen ollut yhtä tiu- 
kalla, nimittäin Takla-makanissa, mutta siellä tiesin toki, että 
lopultakin erehtymättä tulisin Khotan-darjalle, kunhan vaan kul- 
kisin suoraan itään; siellä oli kysymyksessä pitkä joki, mutta 

tässä ainoastaan pienoinen keidas, Altimisch-bulak — jonka löy- 
täminen oli miltei kokonaan onnen kaupassa. 

Pidätte ehkä tyhmän rohkeutena, että minä tällä tavalla 
panin alttiiksi koko kalliin karavaanini sekä matkojeni kaikki sii- 
henastiset tulokset. Niin, siten kaiketi ovat myös kaikki edelli- 
set Aasian matkustajat ajatelleet, kun he varovaisina ovat kiertä- 
neet tätä osaa Aasiasta; sekä itä- että länsipuolella minun suun- 
nastani oli joitakuita toisia retkeilijöitä kyllä kulkenut, mutta 
juuri täällä, Kurruk-tagin eli Kuivien vuorien erämaitten sydäm- 
messä ei kukaan ollut käynyt. Kamariviisaus ja mitätön arvos- 
telu ovat myöskin jonkun kerran ruvenneet neuvomaan minua 
velvollisuuksissani tutkimusretken johtajana. Ne ovat huomaut- 
taneet, ettei minulla ole oikeutta panna karavaanin ja palveli- 
jaini henkeä alttiiksi moisissa yrityksissä, ja ne ovat ehkä aivan 
oikeassa. Mutta jos aina toteltaisiin tämän maallisen viisauden 
- varovaisia neuvoja, niin varmaan tyhmennyttäisiin lopulta siihen 
määrään, ettei päästäisi mihinkään. On luotettava lujasti Juma- 
laan, mutta hänen jälkeensä ei kehenkään muuhun kuin itseensä. 
Joka horjahtamatta luottaa omaan onneensa, hän lopultakin voit- 
taa, ja sellainen sokea luottamus tekee aina vastustamattomim- 
man vaikutuksen mukana olijoihinkin. Jos minä en onnistu 
jossain uhkarohkeassa yrityksessä, pidetään minua hulluna; mutta 
mielettömintäkin yritystä pidetään urotyönä, jos minä siinä on- 
nistun. Jos te näytätte pelkuruutta, menetätte heti kaikkien 
luottamuksen; olkaa siis rohkeita ja kylmiä silloinkin, kun erä- 
maa tahtoo painaa teidät nääntyneinä hiekkaansa. Minä myön- 
nän kernaasti, että ainainen ihastumiseni juuri vaarallisimpiin 
yrityksiin on ehkä heikkoutta. Mutta olkoon vaan, minä olen 
ylpeä sellaisesta heikkoudesta! Miksi kuluttaisin lyhyen ikäni 
tehtäviin, joita kuka tahansa voi suorittaa. En, minä tunnen 
tyydytystä ainoastaan sellaisista teoista, joihin ei kukaan ennen 
minua ole rohjennut ryhtyä. Tämä ei ole kerskailua, tahdoin 
ainoastaan opastaa teitä omaan ajatusjuoksuuni. 

Nyt aloin kävellä henkeni kaupalla ja kellojen kaiku jäi 
kauvas taakseni. Temirlikissä teettämistäni saappaista oli enää 

vaan risoja jäljellä tämän 30 penikulman jalkamatkan päässä, ja 
jalkani olivat rakkoja täynnä. Olin päättänyt, etten levähtäisi, 
ennenkuin olisin löytänyt vettä — sillä viimeinen hetki oli ku- 
lumassa. Helmikuun 19 p:nä 1896 olin myöskin löytänyt vesi- 
paikan kuljettuani poikki vaarallisen hiekkaerämaan Kerija-darjan 
pohjoispuolella; tänään oli samoin syntymäpäiväni ja minä odo- 
tin nytkin illaksi samallaista ihanaa yllätystä. 

Kameelien jäljet lisääntyivät länteen päin; ne vahvistivat 
toivoani; tuskin astuin kahta minuuttia, etten nähnyt niitä yhä 
uusia. Vihdoin saavuin matalalle harjanteelle, joka pakotti mi- 
nut kääntymään pitkin kuivunutta noroa lounaa kohti. Siitä oli 
aivan hiljattain kulkenut 30 kameelia, ja kun sitäpaitse tapasin 
erään tamariskin sekä jänisten ja anttilooppien jälkiä, niin hen- 
gähdin hetkisen pensaan suojassa. Näitten viimemainittujen 
eläinten ei pitäisi voida poistua aivan etäälle vesipaikoilta. 

Schagdur saavutti minut ja aloimme neuvotella. Etelässä 
näkyi useampia tamariskeja ja me käännyimme sinne. Niitten 
ympärillä oli maa hyvin tuoretta, mutta paksun suolakerroksen 
peittämää, ja siihen kaivoon, joka karavaanin saavuttua kaivet- 
tiin, valui kovin suolaista vettä. Sentähden jatkoimme matkaa 
lounaaseen päin, myrskyn puhaltaessa takaamme ja keventäen 
suuressa määrässä askeleitamme. 

Minä kiirehdin Schagdurin kanssa edellä. Valkea hevo- 
seni seurasi minua irrallaan niinkuin koira, ja Jolldasch juok- 
senteli ja nuuski sinne tänne. Me seurasimme yhä kameelien 
jälkiä ja tulimme oikealta puolelta, matalain kunnaitten välistä 
aukeavaan laakson suuhun. Tähän yhtyi kameelien jälkiä kai- 
kilta suunnilta oikeaksi poluksi, joka vei suoraan laaksoon. Arat 
villikameelit välttävät tavallisesti tällaisia ahtaita paikkoja, joissa 
joku vihollinen saattaa olla väijyksissä, ja kulkevat mieluummin 
väljillä mailla, missä heillä on vapaa näköala. Joku erityinen 
asianhaara on vienyt ne tähän kapeaan laaksoon, ja se ei voinut 
olla mikään muu, kuin että siellä oli vettä saatavissa. Minä seu- 
rasin siis jälkiä laaksoon, enkä ollut vielä ehtinyt pitkälle, kun 
näin Jolldaschin nuoleskelevan kimaltelevaa jäälohkaretta. 





h-bulakin rannalla, 


c 


Altimis 


citaan 


koj 


enmittaus 


Tekijä tarkistaa kalteud 


206 VETTÄ! —wVETTÄ! 


Niin olimme pelastetut ja saatoimme hyvällä syyllä antaa 
elukoillemme parin päivän levähdysajan; laidunta siinä ei tosin 
ollut, mutta meillä oli vielä varastossamme pieni säkillinen oh- 
ria ja kaikki ne elintarpeet, jotka olimme ostaneet Särtäng- 
mongooleilta. Melkein koko illan huvittelin minä itseäni syöt- 
tämällä kameeleille pieniä jääpalasia; ne olivat aivan makeita, 
vaikka itse lähde oli suolanpitoinen. Kärsivällisesti odottaen sei- 
soivat nuo suuret elukat ympärilläni ja purra murskuttelivat jäätä 
niinkuin lapset sokeripaloja. Niitten silmät loistivat ilosta ja 
tyytyväisyydestä, mutta kyllä siinä aikaakin meni, ennenkuin sel- 
laiset mahalaukut olivat tarpeeksi kostutettuina! 

Lähteeltä otimme mukaamme jäätä moneksi päiväksi. Se 
oli kuitenkin tarpeetonta, sillä parin tunnin matkan päässä ta- 
pasimme toisen lähteen, jonka luona myös oli paljon kameelien 
ja anttiloopin jälkiä. Meidän kulkeissamme eteenpäin jäi Sthag- 
dur saaliin toivossa lähteelle, ja yhden suuren, komean villika- 
meelin näin minäkin heti siitä lähdettyä, mutta koirien liialli- 
nen into pelasti sen kaikesta vaarasta. Ne täytyikin sen jälkeen 
pitää kiinni, sillä me olimme kovassa tuoreen lihan puutteessa 
ja sitäpaitse tahdoin minä saada mukaani kotiin täydellisen villi- 
kameelin luurangon sekä yhden taljan. 

Taas muutamia tunteja kuljettuamme paistoi usman läpi 
etelän puolelta jotain keltaista, selvästikin uusi viehättävä keidas 
taas. Sen takareunalla näin 18 kameelia syömässä ja seisahduin 
heti. Li Loje lähetettiin takaisin hakemaan Schagduria. Villit 
kameelit seisoivat paikoillaan ja katselivat tarkkaavaisina kesyjen 
heimolaistensa mustaa riviä. Vihdoin saapui kasakka vähissä 
hengin, mutta ampui kiihkeänä ja hätäisenä liian etäältä. Ka- 
meelit katosivat kuin tuulispää länteen päin ja näytti siltä kuin 
minä jäisin ilman taljaa ja luurankoa. Altimisch-bulak oli nyt 
ainoa toivoni, sillä siellä me jättäisimme villien kameelien maan 
rauhaan. 

Keltaisessa keitaassa löysimme Abdu Rehimin kolmannen 
lähteen; hänen tietonsa näyttivät siis olleen aivan oikeat. 

Mittauskoneitteni mukaan piti meillä oleman matkaa Alti- 

misch-bulakille enää vaan 28 kilometriä, etelälounaiseen suun- 
taan. Kirkkaalla säällä olisi keitaan pitänyt jo näkyäkin, mutta 
alituisen tuulen vuoksi oli ilma niin täynnä pölyä ja usmaa, että 
silmä ei kantanut kauvaksi. Aivan tietämättämme olisimme voi- 
neet mennä keitaasta sivu ja joutua uudestaan erämaahan, jossa 
emme olisi tavanneet vettä ennenkuin Tarimista, tulikoetus, jota 
karavaani tuskin olisi kestänyt. 

Mutta onnellinen tähteni ohjasi minut sentään usmasta 
huolimatta oikeaan kohtaan, ja viiden kameelin piirteet näkyivät 
jo hämärästi keltaiselta laitumelta. Schagdur tahtoi nyt pelastaa 
maineensa pyssymiehenä, viskasi viittansa pois ja alkoi hiipiä 
pensaikossa kameeleita kohti. Minä seurasin kiikarilla hänen liik- 
keitään. Kuului laukaus ja kameelit lähtivät liikkeelle, ensin 
hitaasti, mutta sitten nopeammin, ja niinkuin mustat haamut hä- 
visivät ne keitaasta näkymättömiin. Niitä oli 14 kappaletta. 
Ammuttuaan toisen laukauksen tuli Schagdur riemuiten luok- 
semme ja kertoi kaataneensa yhden suuren kameelin sekä haa- 
vottaneensa yhtä vasikkaa. Edellisen luuranko on nyt Tukhol- 
massa, jälkimmäisen lihat pistettiin heti parempiin suihin. 

Muhamettilaiset ihmettelivät suuresti, että minä olin voi- 
nut löytää lähteen. Kun kuljimmekin 31 kilometriä, teki ereh- 
dys laskuissani siis ainoastaan kolme kilometriä, joka ei ole 
paljo 20 penikulman matkalle. 

Tässä täytyy kertoakseni pieni juttu Khodai Kullusta. 
Tämä kunnon mies, jolla oli oma vanhanaikainen, tukihaaru- 
kalla varustettu pyssynsä, oli mielestään taitava ampuja, mutta 
niinä 14 kuukautena, jotka hän oli ollut meidän matkassamme, 
ei kukaan ollut nähnyt hänen ampuvan edes jänistä. Luultiin, 
ettei hän osannut käyttää pyssyä ollenkaan, eikä siis herättänyt 
mitään ihmettelyä, kun hän eräänä kauniina päivänä möi koko 
aseensa muutamista kolikoista Li Lojelle, jonka käsissä se oli 
yhtä vaaraton. Kun Khodai Kullu edellisenä vuonna oli palan- 
nut pääkortteeriin, oli hän kertonut kaataneensa kameelin Alti- 
misch-bulakin lähteillä. Nyt vetivät toverinsa häntä tiukalle ja 
pyysivät pilkallisesti, että hän näyttäisi tähteet kameelistaan. 

Khodai Kullu oli todellakin pulassa ja koetti selittää, että hän 
olikin ampunut kameelin jollain toisella, siinä lähistössä olevalla 
lähteellä. Mutta kukaan ei uskonut häntä, kaikki tekivät vaan 
pilaa hänelle. Hän oli rauhallinen ja hidasluontoinen mies, 
hiukan saamaton ja lystikäs, hänen koko ulkomuotonsa oli var- 
sin koomillinen, mutta uskollinen ja luotettava hän oli kuin 
mies konsanaan. 

Eräänä aamuna katosi hän kenenkään tietämättä leiristä jo 
ennen auringon nousua, ja kun häntä ei kuulunut koko päi- 
vänä, ihmeteltiin mihin hän oli joutunut. Kummastusta lisäsi 
vielä se, että hänen entinen pyssynsä myös oli kadonnut. Mutta 
iltahämärässä tulla touhutti hän takaisin ja oli jo etäältä niin 
loistavan ja tyytyväisen näköinen, niinkuin olisi ajanut koko 
suuren sotajoukon pakosalle. Nyt saisi kuka tahansa seurata 
häntä ja tulla paikalta katsomaan hänen viime vuonna kaata- 
mansa kameelin luurankoa, selitti hän. Lähde oli kuivunut, 
mutta luuranko oli siellä paikoillaan, ja mikä vielä enemmän, 
hän oli tämänpäiväisellä matkallaan löytänyt uuden lähteen, ta- 
vannut siinä neljä kameelia ja kaatanut niistä yhden. Nyt oli 
Khodai Kullu melkolailla kohonnut toisten silmissä, hän käveli 
pyylevänä ympäri leiriä, ja kaikki olivat hiukan häpeissään enti- 
sestä pilanteostaan. Täytyy myöntääkseni, että itsekin kuuluin 
samaan joukkoon, mutta minä korvasin asian sillä, että kuukausi- 
palkkaa maksaissani lisäsin hänen saatavaansa pienen ylimääräi- 
sen hopeapalan. 

Kun maaliskuun 1 pinä menimme Khodai Kullun läh- 
teelle, käveli löytäjä itse etummaisena vihellellen ja laulaen ja 
niin itsetietoisena, kuin olisi ollut kaikkien näitten erämaitten, 
keitaitten ja villikameelien ainoa hallitsija. Me toiset, hiukan hä- 
peissämme vielä, saimme vaan vaijeten ja koreasti kulkea jäljessä. 

Tämän lähteen löytäminen oli siinä suhteessa tärkeä, että 
se oli lähimpänä erämaassa löytyviä raunioita ja siis mukavampi 
leiripaikaksi. Jätin siihen kolme uupunutta kameelia, kaikki 
kolme hevosta sekä Khodai Värdin, jonka tehtävänä oli maata 
siinä rauhassa kunnes saisi uusia määräyksiä. Ainoa »proviantti», 

joka hänelle jätettiin loppumaisillaan olevasta varastostamme, oli 
— laatikko tulitikkuja ja pieni erä teetä. Hän voi siis tehdä 
tulen ja keittää teetä, ja paistia sai hän viiltää milloin vaan tah- 
toi vieressään makaavasta, Khodai Kullun ampumasta kameelista. 
Hänellä ei ollut hätäpäivää maatessaan lähteellä, ja kun me sit- 
ten taas tapasimme toisemme, oli hän huomattavasti lihonut. 
Ainoa ikävyys mikä hänelle sattui oli se, että hevoset ensi yönä 
karkasivat takaisin Altimisch-bulakille, joka seikka tuotti hänelle 
ylimääräisen jalkavaivan. 

Koko muun karavaanin ja yhdeksän jäillä kuormitetun ka- 
meelin kanssa lähdin minä maaliskuun 2 pinä taas erämaata 
kohti ja löysin, en viimevuotisista raunioista kumpaakaan, vaan 
* kolmannen kylän, eli vanhan kaupungin, suurimman mitä olimme 
tavanneet. Yhdeksäntoista taloa oli siinä vielä osittain pystyssä 
ja niitten pohjia oli aivan helppo mitata. Ylimpänä kaikista 
kohosi kylän pohjoisessa päässä 9 metrin korkuinen savitorni, 
joka seisoi samoin 9 metriä korkealla, tuulen muovailemalla tör- 
mällä. Sen juurelle pystytettiin minun jurttani sekä miehien 
teltit aamulla 4 pi:nä maaliskuuta, ja jäävarasto asetettiin varjoi- 
seen paikkaan saviholvin alle. 

Kun kameelimme olivat hiukan levähtäneet, sai Li Loje 
toimekseen viedä ne takaisin lähteelle. Siellä piti hänen viipyä 
kaksi päivää ja palata sitten kahdessa päivässä taas raunioille 
Khodai Värdin, hevosten ja kaikkien kameelien kanssa, ja ottaa 
jäätä mukaansa täysi kuorma jokaiselle kameelille, sillä meidän 
piti vielä kerran halaista koko erämaa Kara-koschunin järvelle 
saakka. Maaliskuun 9 pinä piti meidän siis taas tapaaman 
ja minä lupasin sytyttää kummulle suuren tulen heille opas- 
tukseksi. 

Nyt me rupesimme työhön kaikin voimin ja kaivoimme 
ja tutkimme kaikkia taloja. Muutamia talouskaluja, rahoja, as- 
tioita, yksi lamppu y. m. löydettiin. Ehkä kätki tornikin sisäs- 
sään jonkun salaisuuden, niinkuin intialaisten »stupa». Kai- 
voimme reijän :sen kattoon, mutta siinä ei ollutkaan onttoa si- 
sässä. Suuri kappale sen yläosasta täytyi kuitenkin ensin vään- 

tää kangilla irti ja se pudota romahti alas kovalla jyrinällä ja 
levitti ympärilleen ruskeaa pölyä. 

Kun illalla sattui joku joukostamme olemaan poissa jossain, 
niinkuin usein tapahtui, sytytimme suuria rovioita tornin juu- 
relle, jossa oli läjittäin pelkkoja ja puutavaraa, jätteitä muinai- 
sista taloista, ja silloin oli tuo vanha harmaa torni roihuavan 
tulen keskellä varsin haaveellisen ja suurenmoisen näköinen, kun 
paksut savupilvet ja sankat parvet säkeniä levisi sen ympäriltä 
kylmään, kuutamoiseen erämaahan. Sellaisen tulen piti kirk- 
kaana yönä näkyä hyvin etäälle, ja minä toivoin, että me mat- 
kalle lähdettyämme kyllä hyvissä ajoissa tulisimme näkemään 
Tokta Ahuninkin merkkitulen, joka hänen sopimuksemme mu- 
kaan piti sytyttää Kara-koschunin rannalle. 

Seuraavina päivinä teimme pienempiä retkiä erämaahan ja 
tapasimme viimevuotisen leiripaikkamme sekä Ördekin raunio- 
kylän, jossa kaivoimme esiin osia erittäin sievästä, pienestä temp- 
pelistä, useita Buddan kuvilla koristettuja puuveistoksia sekä 
muita pieniä esineitä. Tärkein kaikista oli sentään eräs puulaikka, 
johon oli piirretty meille outoja kirjoitusmerkkejä. Sen löysi 
Schagdur ja sai palkinnoksi kymmenen liangia (42 markkaa), 
jonka summan olin luvannut sille, joka löytäisi ainoankaan kir- 
joitetun sanan. 

Kun olin vielä toistamiseen luvannut saman palkinnon sel- 
laisesta löydöstä, tekivät kaikki työtä sellaisella innolla, että tus- 
kin ennättivät syömään ja nukkumaan. Heidän työnsä menes- 
tyikin paremmin kuin olisin osannut toivoa. Ensiksi tapasi Mol- 
lah pienen paperipalan kiinalaisella kirjotuksella, ja sitten löydet- 
tiin niitä satamäärin. Sellainen löytö oli todellinen voitto. Nyt 
ehkä saataisiin tietää, kuinka vanhat nämä muinaisjäännökset oli- 
vat ja mikä oli ollut tämän paikan nimi! Eikä toivoni pettä- 
nytkään. Herra Himly Wiesbadenista, tunnettu ja oppinut itä- 
maitten tutkija, on ottanut selon näistä papereista ja ilmoittanut 
minulle, että useimmat niistä ovat vuosilta 264--270 jälkeen 
Kristuksen syntymän, siis kiinalaisten keisarien Yuan Tin ja 
Wu Tin ajoilta. Samoin saamme niistä tietää, että kaupungin 

nimi on ollut Löu-lan, että sen asukkaat harjoittivat maanvilje- 
lystä ja olivat liikeyhteydessä useitten muitten kiinalaisten kau- 
punkien kanssa, joitten nimiä papereissa ei kumminkaan mainita, 
ja niissä puhutaan myös eräästä sotajoukosta, joka piti majotet- 
taman kaupunkiin, virkamiehistä, metsästyksestä, viljakaupoista 
sekä muista jokapäiväisistä asioista, joita kaupungissa oli tapah- 
tunut. Sanalla sanoen, nämä löydetyt paperit levittivät aavista- 
matonta valoa sisäisen Aasian valtiollisiin ja maantieteellisiin oloi- 
hin ajanlaskumme ensimmäisillä vuosisadoilla. Mikä hämmästyt- 
tävä muutos onkaan täällä tapahtunut 1600 vuoden kuluessa! 
Silloin löytyi täällä viljavia peltoja, viheriöiviä metsiä, kanavia, 
kyliä, temppeleitä ja vilkasliikkeisiä maanteitä pitkin suuren Lop- 
nor järven rantoja. Ja nyt! Hiukan raunioita jäljillä kaikesta 
silloisesta ihanuudesta! Koko maisema niin aution tyhjä, että 
tuskin kolkompaa voi kuvailla itselleen. Ei jälkeäkään elimelli- 
sestä elämästä; kuollutta vaan kaikki niin pitkälle kuin silmä 
kantaa. Ja mikä on tehnyt tämän muutoksen? Fi mikään muu 
kuin Tarimin virta, joka muinoin juoksi itäänpäin ja purki ve- 
tensä Lop-norin järveen, vaan joka sitten kääntyi kaakkoon ja 
etelään ja muodosti Kara-koschunin järven, jolloin vanha Lop- 
nor jäi kuivaksi. Ja kun vesi oli kadonnut, katosi myöskin kas- 
vullisuus ja asukasten täytyi paeta pois. Mutta voitte ajatella, 
mikä ilo ja onni oli minulle pelastaa unholaan joutumasta tä- 
män aution maailman kolkan muinaiset vaiheet ja saattaa ne tie- 
donhaluiseri ihmiskunnan omiksi. 





Punnituskaravaani. 


XVIII. 
Vaikeita tilapäitä. 


Maaliskuun 6 p:nä loimusi mahtava tuli tornikummulta ja 
määrättyyn aikaan saapuivat Khodai Värdi ja Li Loje tuoden 
mukanaan kaikki kameelit, jotka olivat saaneet syödä ja levätä 
perin pohjin, sekä kolme hevostamme, jotka eivät olleet lähes- 
kään niin hyvässä kunnossa kuin kameelit. Varhain seuraavana 
aamuna oli hyörinää leirissä, sillä meidän piti nyt muuttaa pois 
entisiltä asemiltamme ja jättää hiljainen kaupunkimme tuhatvuo- 
tiseen rauhaansa. Sattuisiko koskaan enää kukaan länsimainen 
vaeltaja Löu-lanin raunioitten vaiheille? 

Lähteeltä olivat molemmat miehet ottaneet kokonaista yh- 
deksän säkkiä sekä kuusi vuohennahkaa täyteen jäätä. Kun 
siihen tuli lisäksi kaikki muut tavaramme sekä raunioista otetut 
muinaisjätteet, olivat kuormat mielestämme liian raskaat, ja sen- 
tähden syötettiin kameeleille heti aamulla jääsäkeistä kolme. 


VAIKEITA TILAPÄITÄ. 217 


Karavaani jaettiin nyt kahteen osaan. Fajsullah, joka oli ollut 
mukana edellisenäkin vuonna, sai käskyn Mollahin, Li Lojen, 
kuuden kameelin, kaikkien hevosten ja koirain, sekä raskaampain 
matkatavaraimme kanssa lähteä neljän päivän eväillä (enempää 
ei ollutkaan antaa) entistä erämaatietämme Kum-tjappganiin ja 
siellä odottaa minua. Tosin oli arveluttavaa heittää karavaanin 
pääjoukko kolmen muhamettilaisen huostaan, mutta Fajsullah 
vakuutti, että hän kyllä selviytyisi tehtävässään, ja sitäpaitse sai 
hän perusteellisen opetuksen kompassin käyttämisessä, niin että 
voisi sen avulla pitää suuntansa yhä lounaista kohti. Minä luo- 
tin kuitenkin enemmän omaan onneeni ja otin varovaisuuden 
vuoksi itse mukaani kaikki neljän kuukautiset muistiinpanot, 
päiväkirjat sekä Löu-lanista löydetyt käsikirjotukset. Sitäpaitse 
olin Temirlikistä ottanut mukaani kaikki matkalla tehdyt kartat, 
800 lehteä, jäljentääkseni niitä joutohetkinä, ja kun me kaiken 
todellisuuden mukaan Tiibetissä joutuisimme moniin seikkailuihin, 
aijoin ylimääräisellä lähetillä toimittaa nämä jäljennökset Kasch- 
gariin, että ne siellä olisivat varmassa tallessa. Siltä varalta, että 
jompikumpi osastomme joutuisi erämaassa vaaraan, annoin jäl- 
jennökset Fajsullahille ja pidin alkuperäiset kartat sekä kaikki 
muut kallisarvoiset paperit itse luonani. 

Oman osastoni piti kulkea suoraan etelään, siihen yhty- 
mäkohtaan kolmen päivänmatkan päässä Kum-tjappganista, jossa 
Tokta Ahun oli saanut käskyn odottaa meitä. Tällä retkellä 
oli tarkotukseni tehdä tarkka, koneellinen punnitus halki koko 
erämaan, näyttääkseni toteen parooni Richthofenin sekä omat 
päätelmäni muinaisen Lop-norin järven asemasta, jonka enimmät 
venäläiset maantieteilijät ja jotkut muutkin ovat tahtoneet aset- 
taa toiseen kohtaan kuin me. 

Seuralaisikseni valitsin Schagdurin, Kutjukin, Khodai Kul- 
lun ja Khodai Värdin. Sillä aikaa kun minä kolmen miehen 
kanssa toimitin punnitustyötä, piti viimeksimainitun ohjata neljää 
kameeliamme, joista yksi kantoi matkatarpeitamme ja muut jäätä. 
Ainoastaan yksi pieni teltti oli mukanamme, sillä ilma oli jo 
siksi lämmin, että miehet saisivat maata taivasalla. Ruokavaramme, 

riissiä ja leipää, piti tarkalla kulutuksella riittämän kahdeksaksi 
päiväksi. 

Sillä aikaa kun molempia karavaaniosastoja kuormitettiin, 
lähdin minä kolmen apulaiseni kanssa jalan liikkeelle etelään 
päin. Muinaisen järven rantatörmä ja puolitoista vuosituhatta 
sitten kuivuneet puut, pensaat ja kaislikko jäivät taaksemme, ja 
nyt olimme kuivan keltaisella savi-aavikolla, joka oli täynnä 
lukemattomia halkeamia ja tuulen muodostamia vakoja. Paiko- 
tellen oli maa valkean kirjavana näkinkengistä; se oli vanhan 
järven pohjaa. Olimme niin työssämme kiinni, ettei kukaan 
ajatellut Khodai Värdiä kameeleineen ollenkaan, sillä pitihän 
niitten käskyn mukaan seurata heti jäljissämme. = Yhdeksän- 
kymmentä yksi kertaa oli tankoa ja punnituskonetta muutettu 
ja 9100 metriä punnittu, kun alkoi tulla hämärä ja aika katsella 
yötilustuksia. Seisahduimme, mutta Khodai Värdiä ei kuulunut; 
tähystelimme ympäristöön matalilta kunnailta, joilla ammoisina 
aikoina oli kasvanut tamariskeja, mutta erämaa oli hiljainen kuin 
hauta eikä karavaania näkynyt missään. Oliko mies eksynyt 
tai tullut hulluksi? Kauhea levottomuus valtasi minut. Erää- 
seen kohtaan, jossa löytyi kuivia puun jätteitä, sytytettiin merkki- 
tuli, jonka olisi pitänyt näkyä jotensakin etäälle, ja Schagdur 
lähti pilkkopimeässä etsimään kadonneita. 

Juuri kun meidän piti saada vettä ja riissiä ankaran päivä- 
työn jälkeen, jouduimmekin kuivin suin seisomaan tällaiseen 
levottomuuteen. Jos hän oli eksynyt eikä nähnyt merkkitul- 
tamme, oli hän mennyttä kalua, sillä hänellä ei ollut aavistus- 
takaan suunnista Kara-koschunin järvelle. Etsiä jotain, vaikkapa 
kokonaisen kaupungin raunioita rannattomassa erämaassa, on 
toivottomampaa kuin etsiä silmäneulaa heinäsuovasta. Ellemme 
löytäisi häntä, olisi omakin tilamme vaarallinen — ilman vettä 
ja ruokaa tuskin jaksaisimme järvelle saakka, ja mitä apua meille 
olisi keitaista, sillä niissä oli vaan pelkkää vettä. Enimmin vai- 
vasi minua kuitenkin tämä ajatus: pitäisikö kaikki neljän kuu- 
kauden ankaran työn tulokset mennä hukkaan tämän ainoan 
pässinpään tähden? 

Hurjana roihusi tuli ammottavassa pimeydessä. 

Koko seutu oli niin autio ja hiljainen kuin se olisi kuu- 
lunut aivan asumattomaan kiertotähteen. Terotimme korviamme, 
mutta hiiskaustakaan ei kuulunut; keräsimme kaikki puut, mitä 
käsiimme saimme, rovioon. Vihdoin voitti väsymys ja raukeina 
painuimme tulen ympärille maahan. 

Puoliyön aikaan hiipi Kutjuk luokseni ja pyysi minua 
kuuntelemaan. Pimeästä kuului pehmeää liikettä, ja henkeä pi- 
dätellen kuuntelimme kaikki kolme. »Se on kameelin astuntaa», 
kuiskasi Kutjuk. Riensimme alas. Siinä saapui Khodai Värdi 
neljän kameelinsa kanssa. Tulin niin iloiseksi kuin olisin pe- 
rinyt kaikki Delhin rikkaudet ja unohdin kokonaan antaa tyh- 
mälle kameelimiehelle ansaitun ojennuksensa. Ja tuli se osaksi 
siitäkin, että minulla on voittamaton vastenmielisyys jaella ruu- 
miillista opastusta. 

Hän kertoi nyt syrjääntyneensä liiaksi oikeaan ja kadotta- 
neensä meidät näkyvistä, mutta jatkaneensa sentään lounaan 
päin, kunnes iltahämyssä näki kameelin jälkiä ja tulen, ja otak- 
sui sen olevan Fajsullahin osaston. Silloin pelästyi hän pahasti, 
pyörsi ympäri, näki meidän tulemme ja johti sitten kameeleita 
suoraan sitä kohti. Kummallisinta oli, etteivät kameelit pimeässä 
kompuroidessaan olleet taittaneet jalkojaan, maa kun oli täynnä 
vakoja ja halkeamia. Kaksitoista tuntia oli hän harhaillut ym- 
päri sillä aikaa kun me kuljimme vaan vajaan penikulman; olisi 
ollut parempi, että hän olisi jäänyt Löu-lanin raunioille, sillä sen 
vanha torni näkyi aivan hyvin siihen kohtaan, missä nyt olimme. 

Nyt pantiin teepannu tulelle ja minun telttini asetettiin 
kuntoon. Sitten sai Khodai Kullu lähteä etsimään Schagduria 
siitä suunnasta, johon hän oli pimeään hävinnyt. Hänen piti 
ampua muutamia laukauksia merkiksi kasakalle, ja että hän 
poistui hyvin etäälle, huomasimme siitä, että hänen laukauksensa 
lopulta tuskin ollenkaan kuuluivat meidän korviimme. Mutta 
etsittäväänsä hän ei löytänyt. Schagdurin suhteen en sentään 
ollut vähääkään levoton. Hän oli mies kulkemaan missä tahansa 
ja hyvästi perehtynyt seudun luontoon, sillä hän otti innolla 

osaa karttatöihini ja tiesi tarkoilleen, kuinka monta virstaa meillä 
vielä oli Kara-koschunille. Ja hän kulki aina kompassin mukaan, 
laski askeleensa ja tiesi niitten pituuden. Mutta kun aamulla 
heräsin kovaan hiekkamyrskyyn, jossa ei nähnyt esineitä viiden- 
kymmenen metrin päähän, alkoi Schagdurin tila tuntua minusta 
sittenkin epämiellyttävältä ja otaksuin, että hän olisi heittänyt 
kaiken etsimisen ja kääntynyt suoraan Kara-koschunille. 
Punnituksesta ei tullut siinä jumalanilmassa mitään, ja 
meidän täytyi maata paikoillamme oikullisessa erämaassa. Minä 
pidin seuraa kameeleille, silittelin heidän kiharakarvaisia päitään 
ja pyyhkielin heidän kauniita, mustia silmiään. Kunhan ne 
vaan olisivat ymmärtäneet, kuinka kiitollinen olin niitten monista 
palveluksista ja kuinka niitä rakastin, kuinka pahoillani olin 
siitä, että ne tyhmän ohjaajan tähden olivat suotta saaneet ku- 
luttaa jalkojaan kovalla, epätasaisella savimaalla! Mutta varmaan 
uskoivat ne, että tuo neljän penikulman risteily edestakaisin 
erämaassa kuului asiain välttämättömyyteen. Tapahtuipa mitä 
tahansa, minä syötin niille koko sen säkillisen kamischia, joka 
lähteeltä oli otettu matkaan, sekä vielä lisäksi yhden säkin jäätä. 
Ajatelkaa kummastustani, ja iloani, kun Schagdur puolisen 
aikaan sukelsi kepein askelin esiin hiekka-usmasta! Hän oli 
silloin ollut liikkeessä 19 tuntia, oli käynyt Fajsullahin leirissä 
ja saanut sieltä hiukkasen riissiä ja jäätä, sälyttänyt ne vaski- 
astiaan ja lähtenyt myrskyisessä yössä takaisin etsimään meitä. 
Että hän moisessa pimeydessä ja myrskyssä löysi leirimme, 
se oli verraton mestarityö. Sellaista saattaa tehdä ainoastaan 
burjaattilainen kasakka, joka ikänsä on elänyt paljaan taivaan 
alla. Kompassi ja askelten laskeminen olivat hänelle sentään 
olleet suureksi avuksi. Schagdur oli muuten paras palvelija, 
mitä minulla koskaan on ollut, ja kaiken sen uskollisuuden, 
älyn ja kunnollisuuden jälkeen, jota hän niin monessa tilaisuu- 
dessa oli osottanut, saatoin hänelle huoletta uskoa mitä tahansa 
—- ja sen teinkin sittemmin pari kertaa, kuten tulette näkemään. 
Tehtyään selon matkastaan, antoi Schagdur ensi työkseen 
Khodai Värdille muutamia aimo korvapuusteja, omalla vastuullaan 

ja mielestään täydestä ansiosta. Hän piti ehkä minua liian peh- 
meäluontoisena, kun en itse ollut sitä jo ennemmin tehnyt. 

Maaliskuun 12 p:nä jatkoimme työtämme ja lopetettuamme 
sen toisen päivän iltaan, oli punnittu matka jo täydellisesti to- 
distanut minun teoriiani oikeaksi — olimme kulkeneet poikki 
sen syvänteen, joka muinoin oli ollut Lop-norin pohjana, ja 
samaa todistivat ne miljaardit valkeat näkinkengät, joita pitkin 
tietämme olimme tavanneet. 

Kello 7:män lyönnillä kuului pauhaava ja kohiseva ääni 
koillisesta päin, ja pari minuuttia myöhemmin kiiti musta myrsky 
kauhealla raivolla yli tasaisen maan, jossa ei pienintäkään kum- 
pua kohonnut sen vastustukseksi. = Kiireellä ryhdyttiin tarpeelli- 
siin varokeinoihin, viimeinen punnituspaalu lyötiin lujasti kiinni, 
jurttaa vahvistettiin, tulet saivat sammua, ja sitten kun kameelit 
oli käännetty päät tuulen alle, varustautui jokainen ottamaan 
vastaan mitä oli tulossa. Synkin pimeys vallitsi, tähtiä ei näky- 
nyt, puhetta ei kuulunut, myrsky vaan ulvoi yksin yliherrana. 
Minä kirjottelin pitkälläni häälyvän tulituikkusen valossa, kun 
Schagdur tapansa mukaan kello 9 ryömi telttiin asettamaan 
lämpömittaria paikalleen ja auttamaan minua meteoroloogisten 
havaintojen teossa. Sitten sanoi hän hyvää yötä ja poistui, 
mennäkseen makuupaikalleen keittiölaatikon viereen, noin 15 
askeleen päähän teltistäni tuulen alapuolelle. Puolta tuntia myö- 
hemmin kuulin minä valittavaa ääntä päinvastaiselta suunnalta. 
Aloin huutaa täyttä kurkkua ja kohta kurkisti Schagdur uudes- 
taan telttiini. Hän oli joutunut harhateille ja eksynyt koko 
leiristä tässä myrskyssä, joka oli paljoa rajumpi kuin edellinen. 
Nyt avasin minä teltin seinään pienen raon tyynen puolelle, ja 
ryömimällä takaperoisin onnistui Schagdurin raosta tulevan valon 
johdolla päästä laatikkonsa luo. Joka ei itse ole ollut sellaisessa 
myrskyssä, hänellä ei ole käsitystä siitä; sitä tulee aivan pöllö- 
päiseksi, koko lokaaliaisti katoaa, luulee kulkevansa suoraan ja 
kiertääkin pyörössä ympäri, ainoastaan kompassista voi olla apua, 
ellei pimeys estä sen käyttämistä. Jos musta myrsky olisi yllät- 
tänyt Khodai Värdin, olisi hän ollut hukassa. Yksinään ollen 

olisi hän kyllä voinut purkaa kuormat kameeleilta, mutta takai- 
sin selkään hän ei niitä olisi saanut, koska siihen vaaditaan 
vähintäin kaksi miestä. Kamalalta tuntui ajatella, mikä olisi 
ollut seurauksena, jos edellinen myrsky olisi puhjennut pari 
tuntia aikaisemmin. 

Illalla maaliskuun 15 p:nä saivat kameelit syödä olkisisus- 
tuksen satuloistaan; niitä ei enää suurin tarvittu, kun jäävarasto 
oli huvennut jotensakin vähiin. Juomavettä meillä vielä oli 
kylliksi, mutta se oli saanut ilkeän maun vuohennahkasäkeissä. 
Muutamia jääpalasia niissä vielä uiskenteli sulamattomina ja ai- 
noastaan niitä voitiin käyttää. 

Turhaan tähystelimme kiikarilla Tokta Ahunin merkkitulta. 
Erämaa oli nyt ihan tasainen kuin meren selkä. Lähteissämme 
liikkeelle 16 p:nä, piti meillä olla matkaa järvelle enää vaan 
kaksi penikulmaa, mutta punnitus otti paljon aikaa. Alkoi sen- 
tään jo tuntua »maan» läheisyys, minä tarkotan: aloimme huo- 
mata, että lähestyimme erämaameren rantaa. Uloimpina »luo- 
toina» oli pari näivettynyttä tamariskia, ja niitten suojaan oli 
keräytynyt muutamia matalia hiekkasärkkiä, jotka tuntuivat vie- 
hättävän pehmeiltä arkoihin jalkapohjiimme. Suorsaparvia len- 
teli siellä täällä ja se näky virkisti meitä paljon. Maa alkoi 
laskea hitaasti etelään päin — se merkitsi Lop-erämaan etelän 
puolista syvännettä, Kara-koschunia. 

Maaliskuun 17 p:nä oli ilma tukahuttava. Kaikki olimme 
uupuneita ja nälkäisiä, erämaa muuttui taas ihan kuolleeksi, maa 
poltti jalkojamme, matka kävi hitaasti ja vielä hitaammin lisään- 
tyivät numerot punnituskirjaan. Seitsemännentoista paalun luona 
seisahtuivat miehet ja huusivat: »vettä, vettä, joka suunnalla!» 
Olimme silloin niin lähellä Karakoschunia, että yhdeksästoista 
paalu lyötiin jo järven rantaan! 

Niin seisoimme siis vihdoin kuin pilvistä pudonneina tä- 
män uuvuttavan ja vaikean, mutta tuloksista rikkaan punnitus- 
työn loppupisteessä. Ihanata, että se on tehty, hauskaa alottaa 
taas uusi luku, uudet kohtalot ja seikkailut. | 

Järvi aukesi tässä eteemme aavana, kuolleena ja matalana. 

Vesi oli hiukan suolanpitoista, mutta joka tapauksessa parempaa 
kuin se, joka vielä haisevana hölskyi nahkasäkeissämme. Ka- 
meelit heittivät tyynen ja tutkivan katseen yli järven. Varmaan 
oli tämä heistä, niinkuin meistä itsestämmekin, oikea paratiisi 
äskeiseen erämaahan verrattuna. = Rannalla kasvoi muutamia 
vesimättäitä, elukat päästettiin irralleen, leiri pystytettiin ja mie- 
liala oli verrattoman iloinen. 

Mutta missä oli Tokta Ahun? Fi näkynyt jälkeäkään ih- 
misistä. Rannan piti kulkea suorana lounaan päin aina Kum- 
tjappganiin saakka, ja jossain sillä linjalla täytyi apukaravaanimme 
olla leiriytyneenä. Tänne saakka se ei olisi voinut tulla, sillä 
se oli riippuvainen laitumesta ja suolattomasta vedestä. Khodai 
Kullu, joka lähetettiin tiedustelemaan, sai määräyksen kulkea 
yötä päivää, kunnes kohtaisi Tokta Ahunin osaston; meidän 
täytyi kärsivällisesti odottaa heidän tuloaan. Eivätkä he voisi 
viipyä enää muuta kuin korkeintaan yhden päivän. Tiedustelija 
ei saanut ollenkaan evästä mukaansa, sillä sitä ei ollut antaa, 
mutta ei hänen ainakaan tarvinnut janoon kuolla. 

Kun hän oli kadonnut näkyvistämme, alkoi meille taas 
elämä Robinson Crusoen tapaan Ensi ajatuksemme oli etsiä 
jotain suuhun pantavaa. Schagdur lähti liikkeelle haulikko olalla, 
ja toi kaksi lihavaa suorsaa, jotka veljellisesti tasattiin — olimme 
niin nälkäisiä, että tuskin maltoimme nuotiolla tarpeeksi paistaa 
niitä.  Kutjuk ei tahtonut olla miestä huonompi, vaan lähti 
koettamaan onneaan hänkin, vuorostaan järvelle. Pantiin kokoon 
kallisarvoinen vene, jonka rungon muodosti minun nahkainen 
konekirstuni. Sen sivuille kiinnitettiin nyt jo tarpeettomat pun- 
nitustangot ja niihin tyhjät, s. o. ilmalla täytetyt vuohennahka- 
säkit. Siinä epämukavassa aluksessa istui Kutjuk ja meloskeli 
lapiolla järvelle. Mutta ei hän nähnyt ainoaakaan kalaa, vesi 
oli siksi liian kuollutta ja suolaista. 

Oli onni, että me hyvissä ajoissa olimme saaneet punni- 
tustyön lopetetuksi, sillä saman päivän iltapuolella puhkesi ke- 
vään neljäs hiekkamyrsky ja raivosi keskeytymättä kaksi päivää 
ja kolme yötä. Kaduin, että olin lähettänyt Khodai Kullun 

matkalle, mutta lohdutin itseäni sillä, että tottapa hän oli yöksi 
löytänyt jonkun suojapaikan. Tulitikkuja hänellä oli, niin että 
kyllä voi sytyttää merkkitulen, mutta niin täynnä oli ilma pölyä, 
kuin samea vesi, että tuskin hänen tulensa olisi näkynyt 200 
askelta etemmäksi. 

Kun miestä ei vielä toisen päivän iltana kuulunut palaa- 
vaksi, tulimme jo levottomiksi. Jotain oli nyt hullusti. Tur- 
haan tähystelimme pitkin rantaa, mitään muuta ei näkynyt kuin 
omain kameeliemme haamut. Emme voineet enää olla toimet- 
tomina. Olon teki vielä tukalammaksi tuo ikuinen lentohiekka, 
joka herkeämättä pieksi jurttani seinää niinkuin sade. Onneksi 
sai Schagdur ammutuksi neljä suorsaa, jotka kiireellä katosivat 
tyhjiin vatsoihimme, höystettyinä vahvasti suolaisella lentohiekalla. 

Aamulla 20 p:nä oli meille selvää, ettei Khodai Kullun ja 
apukaravaanin puolelta ollut enää mitään toivomista. Hän ei 
nähtävästi ollut tavannut karavaania ollenkaan, ja hyvä jos hän 
itse oli pelastunut nälkään kuolemasta johonkin ihmisiin. Ase- 
mamme alkoi tulla toivottomaksi. Tämän kurjempaa ei ollut 
minulla ollut sitten kuin Takla-makanissa 1895. Mitään muuta 
ruokaa ei meillä ollut kuin ne suorsat, joita Schagdur sattu- 
malta sai käsiinsä. 

Tehtiin kiireellinen päätös ja lähdettiin pois tältä tylyltä 
rannalta, jolle niin suurilla toiveilla olimme saapuneet. Taivas 
"oli raskas ja harmaa .myrskyn jäljestä, koko ilma himmeä. Seu- 
rasimme rantaa, joka aivan aavistamattamme kääntyikin yht'äkkiä 
pohjoiseen päin. Siellä täällä näkyi Khodai Kullun jälkiä. Kul- 
jettiin ohi ikivanhan kamischimajan, joka harjaansa saakka oli 
peittynyt lentohiekkaan, ja kun tarkastelimme sitä lähemmältä, 
huomasimme sen seinustalla kanootin. Minuun iski niinkuin 
salamalla, että siitä kanootistahan meille lähtisi pelastus. Sillä 
soutaisin minä Kutjukin kanssa muutamassa tunnissa niihin osiin 
Kara-koschunia, joissa vesi oli makeata, ruo'ikko taajaa ja kaloja 
yllin kyllin. Tulisella kiireellä alettiin kaivaa kanoottia hiekasta, 
mutta kun kaksi metriä oli näkyvissä, ilmestyi pohjaan suuri 
reikä, ja koko keula, joka oli painunut märkään pohjahiekkaan, 

oli sitä myöten mätä. Eteenpäin siis taas! Vihdoin kaartui 
ranta jälleen länteen päin, ja sitä me seurasimme yhä. Tavat- 
tiin taas toinen yksinäinen autiomaja aivan järven rannassa. 
Schagdur käytti sitä hyväkseen ja ryömi sen suojassa lähem- 
mäksi rantaa, jossa parvi suorsia pulikoi ja rääkähteli. Hän 
lähetti parveen haulipanoksen ja palasi suureksi riemuksemme 
seitsemää suorsaa kantaen. Nythän meillä taas ei ollut suurem- 
paa hätää ainakaan kahteen päivään. 

Kun järven ranta nyt kääntyi suoraan etelään, erkanimme 
siitä ja lähdimme kulkemaan lounaista suuntaa. Khodai Kullun 
jäljet katosivat luoteeseen, ja me ihmettelimme, mitä kummaa 
hänellä oli siellä erämaassa tekemistä. No niin, hän oli varmaan 
tullut hölläpäiseksi — ja me jätimme hänen harhailevat jälkensä 
oman onnensa nojaan. Muutamien suolaisten vesilätäköitten 
luo, jossa oli hyvää laidunta ja polttopuuta, asetuimme yöksi. 

Myöhään illalla, kun ilma oli jonkun verran seestynyt, 
teimme kuivista tamariskeista kaksi mahtavaa roviota, mutta 
kuinka ne loimusivatkin, räiskyivät ja riutuivat, vastatulta vaan 
ei näkynyt miltään ilmalta. Yö oli hiljainen, ei hiiren hivah- 
dusta miltään puolelta, ei ainoaakaan iloisten viestien tuojaa 
kuulunut leiriimme. Levottomuuteni kasvoi. Khodai Kullua 
pidettiin kokonaan menetettynä. Fajsullahin arveltiin sentään jo 
noin viikko sitten saapuneen hyvään talteen Kum-tjappganiin. 
Mutta miksi ei hänellä ollut ymmärrystä lähettää meille apua, 
kun hän tiesi, että meille 10 p:nä maaliskuuta jäi ruokavaroja 
ainoastaan kahdeksaksi päiväksi, ja siitä oli nyt kulunut jo kaksi- 
toista päivää! Ja missä vitkasteli Tokta Ahun? Hänhän oli 
erotessamme Anambaruin-golissa saanut selvän määräyksen yhtyä 
meihin tässä. Oliko joku onnettomuus kohdannut häntä, niin 
ettei hän ollut ollenkaan päässyt Tjarkhlikiin? Vai oliko hän 
hölmistynyt näitten liikkuvain järvien keskellä, jotka vuosi vuo- 
delta muuttavat muotoaan ja asemiaan? Milloinka saisimme 
vastauksen kaikkiin näihin kysymyksiin ja milloinka tämä sot- 
kuinen vyyhti selvenisi? Yö levisi mustana ja hiljaisena ympä- 
rillemme, ja heikko savu kohosi räytyvistä nuotioista. 

Seuraavana päivänä tuiimme taas uuden, taajakaislaisen 
järven rantaan, jossa Schagdur pudotti lennosta kaksi suorsaa. 
Minä ratsastin vanhalla arokameelillani ja näin sen satulasta 
laajalti ympäristöön. Siinä sulki tiemme kapea, joen tapainen 
lahdeke, ja koko loppu päivä kului meiltä harhaillessa sinne 
tänne ja etsiessä näitten sotkuisten vesien keskeltä pääsyä eteen- 
päin. Sellaisten kapeitten lahdelmien, kanavain ja järvien yli 
olisi aivan yksinkertaisesti voinut kulkea kahlaamalla, mutta 
niitten pohja oli kaikkialla sellaista liejua, että siihen painui 
yhtä helposti kuin veteenkin. Olimme täydellisessä umpiperässä 
ja asetuimme siihen yöksi. = Ainoastaan koillispuolella, josta 
olimme tulleet, oli kovaa maata. Illalla ja yöllä muodostui yhä 
uusia kanavia, ja meidän täytyi lähteä varhain liikkeelle, ettemme 
olisi joutuneet kokonaan saarroksiin. Itse olisimme kyllä saat- 
taneet päästä ulos, mutta kameelit! Tämä kummallinen, suo- 
lansekainen lietemaa on kuivana kovaa kuin kivi, mutta niin- 
kuin puuroa, heti kun joutuu tulvaveden alle. 

Meillä ei ollut siis mitään muuta keinoa kuin palata ta- 
kaisin. Erään leveän vesiuoman rannassa nähtiin taas Khodai 
Kullun jäljet, ja hän oli varmaan uinut siitä yli, sillä jäljet ka- 
tosivat vesirajaan. Nyt oli mies jo ollut poissa viisi päivää, ja 
oli kyllä mahdollista, että hän makasi nääntyneenä jossain ran- 
nassa ja odotti apua. 

Maaliskuun 23 p:nä pitkitettiin matkaa koilliseen suuntaan; 
nuo petolliset, tulvaveden muodostamat järvet jatkuivat sille 
ilmalle yhä, mutta muuten oli seutu kuollutta. Minä kävelin 
kaukana edellä, enkä enää ollenkaan ihmetellyt, etteivät palveli- 
jani täällä voineet tietää paikkojen suunnista mitään. Todelli- 
suus ei ollut läheskään sen mukainen, mitä heille olin selittänyt. 
Nämä uudet järvet olivat tehneet vaarallisen erehdyksen laskui- 
himme, mutta erittäin hauskaa oli oppia tuntemaan niitä, sillä 
ne osottivat selvästi, että Kara-koschun koetteli etsiä tietä van- 
haan Lop-noriin takaisin. 

Väsyneenä ja levottomana seisahduin erääseen kohtaan, 
missä yhä jatkuva vesiväylä kapeni seitsemään metriin, levitäkseen 

heti alempana taas pieneksi järveksi. Odotin siinä toisia, sillä 
pohja oli sinisavea ja siksi kova, että olisi kestänyt kameelit. 
Ennenkuin siitä kuitenkaan hankimme yli, lähetin Schagdurin 
tähystelemään pohioispuolelle, tokko siellä olisi kulku vapaa, 
vai jatkuisiko vesijakso vielä sinnekin. Pitkän ajan odoteltuamme 
ilmestyi hän näkyviin tuon pienen järven itärannalla, ja huitoi 
kuin hurja käsillään ja viittaili meitä tulemaan sinne. Minä 
odotin sentään suullista tietoa, mikä oli hätänä, ja kun Schagdur 
huomasi viittomisensa turhaksi, lähti hän juoksemaan meidän 
luo, ja huusi jo etäältä, hengästyneenä ja lounaan päin osotellen: 
» Ratsumiehiä, ratsumiehiä!» 

Silloin nähtiinkin pölypilvenä kaksi ratsastajaa lähenevän 
meitä kohti. Schagdur oli siinä paikassa, josta hän meille viit- 
tiloi, tavannut viidet aivan tuoreet hevosen jäljet ja pari mi- 
nuuttia myöhemmin nähnyt itse ratsastajat. Minä seurasin niitä 
kiikarillani mitä suurimmassa jännityksessä; mitähän tietoja ne 
nyt toisivat meille, jotka sukelsimme esiin erämaitten helmoista. 
Vielä muutamia minuutteja ja me tunnemme ratsastajissa Tokta 
Ahunin ja — ja — — onko se mahdollista — Tjernoffin! 

Monasti olen aikain takaa kohdannut vanhoja palvelijoitani 
uudestaan, mutta en koskaan suuremmalla ilolla ja lämmöllä 
kuin nyt. Ja Tjernofikin oli niin iloinen ja innoissaan, että 
posket hehkuivat. Hän odotti vaan päästäkseen puhumaan, sillä 
hän tiesi, että minä hänen kauttansa taas pääsisin yhteyteen 
muun maailman kanssa, josta olin ollut täydelleen erotettuna 
enemmän kuin puoli vuotta. 

Ensimmäiseksi kaikesta kysyin häneltä kiireesti: »kuinka 
on mahdollista, että sinä Tjernoff olet nyt täällä?» Silloin ker- 
toi hän, että he Sirkinin kanssa tuskin olivat olleet kahta kuu- 
kautta Kaschgarissa, kun kenraalikonsuli Petrovskijlle saapui 
keisarin nimessä sähkösanoma ja määräys, että molempain ka- 
sakkain piti heti lähteä etsimään minua, missä sitten olisinkin, 
ja jäädä minun käytettäväkseni, niin kauvaksi kuin minä vaan 
haluaisin. — Keisari oli siis saanut kirjeeni ja hyväntahtoisesti 
suostunut toivomukseeni. 

Kasakat olivat jo olleet Tjarkhlikissa, kun Tokta Ahun 
saapui sinne, ja sieltä oli Tjernoff seurannut hänen mukanaan 
Kara-koschunin pohjoisrannalle, sovittuun yhtymäpaikkaamme. 
Kun uudet järvimuodostumat olivat estäneet heidän matkansa, 
olivat he pysähtyneet siinä luulossa, että minäkin saapuisin sa- 
maan paikkaan. He olivat tehneet majan ja polttaneet joka ilta 
ja puolenpäivän aikaan suurta roviota eräällä mäkitörmällä, niin- 
kuin minä olin Tokta Ahunille määrännyt, olivatpa tehneet sen 
kovina myrskypäivinäkin. Kum-tjappganista oli heidän luokseen 
tullut useita kalastajia, ja rannalle oli kasvanut oikea uutiskylä, 
lammaslaumoineen, hevosineen, kanootteineen. Kaksitoista päi- 
vää olivat he viettäneet hauskaa elämää, metsästäneet, kalastelleet 
ja tehneet pitkiä retkiä etsien meitä. Mutta sitten oli eräänä 
kauniina päivänä ilmestynyt heidän luokseen Khodai Kullu, ja 
asema muuttui heti. Muutamassa minuutissa oli heidän seitse- 
män hevostaan kunnossa ja niin lähtivät he Khodai Kullun joh- 
dolla etsimään meitä. Ensin olivat he menneet suoraan meidän 
ensimmäiseen leiriimme järven rannassa, mutta kun meitä ei 
enää ollut siellä, olivat he seuranneet jälkiämme kaikki ne tu- 
hannet mutkat, jotka mekin olimme tehneet. 

Nyt etsimme yhdessä sopivan leiripaikan, sillä me erämaan 
miehet olimme jotensakin nälistyneitä ja uusilla tulokkailla oli 
laukuissaan monenmoisia hyviä tavaroita, vieläpä munia ja tuo- 
retta kalaakin. Tiellä tapasimme Khodai Kullun kuormahevo- 
sien kanssa. Hän istui mättäällä ja itki — siihen määrään vai- 
kutti häneen muisto kaikista kärsimyksistään niinä viitenä päi- 
vänä, jotka hän oli harhaillut sinne tänne etsiessään apukaravaa- 
nia. Hän oli kävellyt ja kävellyt ja vihdoin epätoivoisena uinut 
yli kokonaisten järvien. Erään sellaisen rannalla oli hän kol- 
mantena päivänä istunut henki menossa, kun samassa parvi 
suorsia lensi kohinalla hänen ylitsensä. Niinkuin ihmeen kautta 
syöksyi silloin yksi suorsa maahan ihan hänen eteensä, siipi 
katkenneena tai muuten lamautuneena. Hän heittäytyi sen päälle, 
sai kiinni sen ja söi raakana suuhunsa. Vahvistuneena tästä 

ateriasta oli hän kulkenut taas kaksi päivää ja vihdoin löytänyt 
meikäläiset. 

Tästä miehuudestaan sai Khodai Kullu ylimääräisen pal- 
kinnon hopeaa. Hän vakuutti aivan tyynesti, ettei hän hetkeä- 
kään ajatellut palata takaisin, vaan oli lujasti päättänyt täyttää 
minun määräykseni, vaikkapa se olisi maksanut hänelle hengen. 
Jo siitä pitäen, kun hän oli kaatanut villikameelinsa, oli hänen 
arvonsa noussut, mutta nyt häntä ei enää kutsuttu muuksi kuin 
»batiriksi», s. o. sankariksi. Sellaisia palvelijoita pitää olla! 

Matkallaan oli hän myös tavannut Fajsullahin jäljet, ja 
huomannut tämän kulkeneen väärään suuntaan, suoraan erämaa- 
han. Heti kun Tokta Ahun oli kuullut sen, lähetti hän Kum- 
tjappganista ja Abdalista kaksi apujoukkoa aaseilla, eväillä ja 
vedellä etsimään harhaan joutunutta. Ja pahassa pelossa olin nyt 
minäkin, sillä Fajsullahin mukana oli kaikki vanhat puuveistokset 
Löu-lanin raunioista, kaikki valokuvauslevyt y. m! 

Kaksi päivää levättyämme lähdimme Tjerdonin ja Tokta 
Ahunin majalle, johon oli neljä päivänmatkaa. Kummallisinta 
oli se, että siitä paikasta, josta meidän oli täytynyt pyörtää ta- 
kaisin tulvavettä pakoon, oli ollut ainoastaan kolme kilometriä 
apuosaston leiriin! Mutta näitten kahden leiripaikan välillä le- 
visi uusia kanavia ja järviä Kara-koschunista pohjoiseen päin, 
muodostaen niin laajan vesijakson, että meidän täytyi kiertää sitä 
neljä päivää ja itse asiassa pääsimme eteenpäin vaan — kolme 
kilometriä! | 

Sielläkin levähdimme ja teimme pari ihanaa kanoottimatkaa 
ennenkuin lopullisesti siirryimme Ak-köllin rantaan, missä Numet 
Bek, eräs vanha ystävämme, tuli vastaamme sillä iloisella sano- 
malla, että Fajsullah oli pelastettu ja odotti meitä Abdalissa. 
Myöhään illalla aterioimme rannalla keskellä pahinta itikkaparvea. 
Vihdoin kuului airojen loisketta ja soutajien huutoja ja viisi 
kanoottia tuli noutamaan meitä Tarimia pitkin Abdaliin. Nyt 
alkoi taas yksi niitä suloisia ja unohtumattomia kuutamomatkoja 
pitkin tyyniä, kirkkaita vesiä, joita pari kertaa ennenkin olin teh- 
nyt näillä samoilla rauhallisilla reiteillä, ja joilla aina vallitsee 

niin erinomaisen kepeä mieliala. Abdalista kaikui vastaamme 
äkäinen koirien haukunta, vaan pian se muuttui ilo-ulvonnaksi, 
kun Jolldasch, Malenki ja Maltjik tunsivat meidät omiksi mie- 
hiksi. = Fajsullah ja hänen molemmat seuralaisensa jaksoivat 
erinomaisen hyvin, mutta arvelivat, että se oli vaarallinen mää- 
räys, jonka olin antanut heille Löu-lanin raunioilla. Hyvin olivat 
he päässeet erämaan halki, mutta järville tultuaan olivat häm- 
mentyneet kokonaan. Kaikki oli ollut aivan toisen näköistä 
kuin vuotta ennen, ja Fajsullah oli ruvennut epäilemään kom- 
passia petolliseksi veitikaksi ja kätkenyt sen syvälle matkakirstun 
pohjiin. He jättivät siis nämä sotkuiset järvet, tekivät pitkän 
kierron erämaahan päin uudestaan, ja saapuivat nälissään ja 
uupuneina Tarimin seutuville. Kaikki kolme hevosta oli kuol 
lut, ja miehet olivat eläneet pari viikkoa sillä niukalla metsän- 
riistalla, mitä kulloinkin onnistuivat saamaan. 

Nyt olivat kaikki vaivat ja vastukset ohi, nyt olivat kaikki 
iloisia taas, ja miehet nyyhkyttivät liikutuksesta, kun istuimme 
nuotiolla ja kerroimme menneistä seikkailuistamme. Mitä se 
enää merkitsi, että minä niin monta kertaa olin ollut synkällä 
päällä ja melkein epäillyt, tokko tämä sotkuinen vyyhti sinä 
ilmoisna ikänä ottaisi enää selvitäkseen. Nyt oli tulevaisuus taas 
valoisana edessämme, nyt kumotti kuu kirkkaampana kuin kos- 
kaan ennen, ja varmaa on, ettemme kuukausimääriin olleet nuk- 
kuneet niin makeasti kuin nyt. 

Parin päivän päästä lähdimme Tjarkhlikiin ja jätimme Ta- 
rimin järvineen omille oloilleen. Mutta joka kerta kun muis- 
telen näitä kaukaisia seutuja erämaitten keskellä, tulee mieleeni 
kaipaus ja halu nähdä niitä vielä kerran uudestaan. 





Sirkin ja Tjernoff sekä molemmat pienimmät kameelin vasikat. 


XIX. 
Retki Tiibetiä kohti. 


Nyt sarasti ihana ja varsin tarpeellinen lepoaika pienessä 
Tjarkhlikin kaupungissa, jossa valmistimme suurta retkeämme 
Tiibetiin, koko matkaohjelmani tärkeintä tehtävää, joka vielä oli 
ratkaisematta. 

Asuimme hauskassa ja tilavassa serajissa, keskellä suurta 
puutarhaa, jonka silkkiäis- ja luumupuitten siimekseen mongoo- 
lilainen jurttani oli pystytetty. Seurana tässä rauhallisessa asun- 
nossani oli minulla Jolldasch, ja porttia vartioi Jollbars sekä 
pari kaksijalkaista yövartijaa. Komea hirvi, joka oli saatu kiinni 
Tjertjen-darjan metsistä, käyskenteli vapaana puutarhan savimuu- 
rien sisäpuolella. Se oli paras ystäväni ja tuli usein ottamaan 
kädestäni leipää; se oli kesy kuin koira, tyytyi oloonsa hyvin 
eikä tuntunut ollenkaan ikävöivän vapaihin metsiinsä takaisin. 

Päivät kuluivat vaan liiankin pian tuhansissa hommissa, 
mutta kiirettä ei meillä sentään vielä ollut, sillä vasta parin vii- 

kon päästä olisi ruoho vuoristossa parhaalla oraallaan. Eluk- 
kamme saivat siis levätä, syödä ja koota voimia niihin koviin 
ponnistuksiin, jotka heitä odottivat. Ne saivat mielin määrin 
kamischia, maissia ja tuoretta heinää, ja niitä hoidettiin malli- 
kelpoisesti. Miltei joka päivä osti Islam Baj minun laskuuni 
jonkun kameelin, niin että meillä lähteissämme oli niitä 39 kap- 
paletta, niissä kuitenkin kolme vasikkaa. Nuorin niistä syntyi 
toukokuun 6 p:inä. Se pieni raukka jaksoi alussa tuskin seistä 
horjuvilla jaloillaan, ja katseli kummastellen ja uteliaana outoa 
maailmaa ympärillään, mutta muutaman päivän päästä juoksi se 
jo iloisena ja kotiutuneena pitkin tallipihaa, ja tuli kaikkien suo- 
sikiksi. Sitä hoidettiin erittäin huolellisesti ja sitten oli se mu- 
kana suurimman osan matkaa halki Tiibetin, ja kuollessaan oli 
se elänyt pitkän aikaa emänsä ja molempain toisten vasikkain 
jälkeen. 

Ruokavaroja ostettiin kymmeneksi kuukaudeksi, sullottiin 
säkkeihin ja köytettiin lujasti satulavarppeihin. Huhtikuun lo- 
pulla olivat kaikki nämä raskaat laitokset jo valmiina pitkässä ri- 
vissä serajin pihalla. Minä melkein hämmästyin, kun ajattelin, 
että kaikki tämä olisi kuljetettava yli korkean Tiibetin, mutta 
Turdu Baj vakuutti, etteivät kuormat olleet liian raskaita ja että 
ne päivä päivältä kyllä hupenisivat. Siinä oli riissisäkkejä, siinä 
maissia, siinä paahdettua jauhoa ja valmista leipää. Suuret pa- 
kat olivat täynnä miesten turkkeja ja valkeita villaloimia kamee- 
leita varten. Muutamat kirstut olivat täpö täynnä minun ko- 
neitäni, vaatteita, kirjoja, säilykkeitä y. m., ampumatarpeita, 
aseita, työkaluja, lahjoja tiibetiläisille, ja tuhansia muita esineitä, 
joita pitkällä matkalla tarvittiin. Hevosten ja kameelien varalle 
otettiin mukaan suuri varasto maissia; sitä piti kuljettaa 70 vuok- 
ratun aasin, joitten ohjaajina oli eräs vanha kunnon ukko Dov- 
let Bukharasta, sekä puoli tusinaa muita miehiä. Parin kuukau- 
den kuluttua arveltiin kameelien kuormien siksi keventyneen, 
että ne voisivat ottaa koko maissivaraston kantaakseen, ja silloin 
saisivat aasit ajajineen palata kotiin. 

Kaikissa näissä puuhissa olivat neljä kasakkaani minulle 

erittäin suureksi avuksi; kullakin heistä oli oma osastonsa hoi- 
dettavanaan. Mutta jälkeen toukokuun 12 p:vän saivat molem- 
mat burjaatit, Schagdur ja Tjerdon erityisen tehtävän suorittaak- 
seen. Minähän olin saanut sellaisen aatteen, etten jättäisi sala- 
peräistä Tiibetiä, ennenkuin olisin edes tehnyt koetuksen päästä 
salapuvussa käymään pyhässä Lassassa. Sitävarten oli hankit- 
tava täydellinen varasto mongoolilaisia vaatteita, astioita, kirstuja 
ja muita tarpeita, sanalla sanoen kaikkea sitä, jota pyhiinvaelta- 
jilla tavallisesti on mukanaan, kun he tekevät retkiään pyhään 
kaupunkiinsa. Ainoastaan Schagdur tiesi aikeeni ja Tjerdon sai 
olla siinä uskossa, että kaikki nämä ostokset Kara-schahrissa teh- 
tiin heidän omiksi tarpeikseen. Schagdurin piti myös tuoda mu- 
kanaan Tjarkhlikiin joku mongooli, joka olisi käynyt Lassassa 
ja osaisi täydellisesti tiibetiläisen kielen. 

Kun arvelin heidän kohta saapuvan takaisin, ryhdyttiin vii- 
meisiin valmistuksiin lähtöä varten. Tosin oli minulla varsin 
suuri karavaani, mutta tarpeettomia esineitä en sentään tahtonut 
ottaa liikapainoksi matkalle. Mitä me siellä tekisimme esim. 
sellaisilla esineillä, kuin luurangoilla ja taljoilla, kivinäytteillä ja 
raskailla puukappaleilla Löu-lanin raunioista? Kaikki sellainen 
säly teki yhteensä kahdeksan kameelikuormaa, jota siis saisimme 
purkaa ja uudestaan lastata melkein joka päivä yhdeksän kuu- 
kauden ajan. Fi, parempi toki lähettää kaikki sellainen tavara 
eri karavaanilla Aksun kautta Kaschgariin. Muhamettilaisten jou- 
kossa oli ainoastaan yksi, Islam Baj, jolle luulin saattavani us- 
koa niin tärkeän tehtävän. Ikävältä tuntui tosin erota hänestä, 
mutta minä asetin asiat siten, että saimme molemmat olla tyy- 
tyväisiä. Hänen oli vietävä kokoelmat kenraalikonsuli Petrov- 
skille Kaschgariin, ja sen tehtyään piti hänen saada viiden kuu- 
kauden loma, käydäkseen perheensä luona Oschissa. Sitten piti 
hänen taas palata Kaschgariin, ottaa sieltä minun postini ja mää- 
rätty summa rahaa ja tuoda ne Ladakiin, sekä odottaa siellä 
minun tuloani. Vanha Fajsullah, joka oli väsynyt matkan 
vaivoista, sai myöskin seurata hänen mukanaan Kasch- 
gariin. 

Toinen tärkeä toimi, jonka menomatkalla uskoin Islam 
Bajlle, oli runsaan postini vieminen. Tärkein kirjeistä oli Intian 
varakuninkaalle, loordi Curzonille, jolta anoin saadakseni Lada- 
kin Lehissä lainata rahaa muutamia tuhansia rupioita; samassa 
mainitsin, että tulisin mahdollisesti pistäytymään pikipäin Intian- 
kin puolelle, ja pyysin lupaa saada siinä tapauksessa ottaa mu- 
kaani yhden kasakan. Se rakastettava vastaus, jonka sain Lehiin 
tullessani, kuuluu myöhempään lukuun tässä kirjassa. 


Toukokuun 5 pinä lähti Islam Baj retkelleen mukana kah- 
deksan kameelia, muutamia hevosia ja apumiehiä. 


Kolme päivää myöhemmin oli pääkaravaani lähtövalmiina. 
Kaikki kuormataakat, noin 80 luvultaan, olivat ladotut suureen 
läjään ison portin ulkopuolelle ja siitä ne järjestyksessä nostet- 
tiin odottavien elukoitten selkään. Se oli mahtava karavaani, 
suurin mitä milloinkaan olin johtanut tuntemattomia kohtaloita 
kohti, suurin mikä koskaan kenenkään eurooppalaisen johdolla 
— ja rauhallisissa aikeissa, oli tunkeutunut sisimpään Tiibetiin. 
Se lähti liikkeelle useammissa osastoissa ja täytti koko tien »ja- 
meniin» päin, jossa kiinalainen »amba», minun erityinen ystä- 
väni Djan Daloj piti asuntoaan. Etunenässä kulkivat minun yk- 
sityiset tavarani, sitten miesten matkatarpeet, teltit, vene, turkki- 
ja peitekääröt; niitä seurasi eri osastoissa muonakaravaanit, kukin 
erityisen johtajansa valvonnan alla. 


Kun viimeiset kameelit olivat nousseet kuormineen seisaal- 
leen, oli koko tuo pitkä jono liikkeessä. Kaksi vasikkaa seurasi 
irrallaan emiään, jotka eivät hetkeksikään kääntäneet tuskallista 
katsettaan niistä pois. Mutta nuorin, vasta parin päivän vanha 
vasikka käärittiin villavaippaan ja nostettiin minun vanhan ratsu- 
kameelini selkään. Emä, joka kulki heti jäljessä, mölysi ja etsi 
sitä levottomana, mutta tyyntyi heti, kun oli keksinyt sen piilo- 
paikan. Kaikki elukat olivat erittäin hyvässä lihassa. Hevoset 
olivat aivan rajuina ylenpalttisesta voimasta ja elämän halusta, 
ne saivat aikaan kauhean sekamylläkän tiellä, viskasivat kuor- 
mansa maahan ja alkoivat kirmasta ympäri. Onneksi oli niit- 

ten selässä vaan maissisäkkejä, jotka kyllä kestivät sellaistakin 
pitelemistä. 

Oli suurenmoista katsella, kuinka tämä mahtava jono, kel- 
lojen kajahdellessa, huutaen, kirkuen, mylvien ja hirnahdellen 
eteni rauhallisesta serajistamme ja piilipuitten varjosta. Seisoen 
tien sivussa tarkastin minä sen alusta loppuun. Kuormat hei- 
luivat ja natisivat kameelien selässä, kun ne astelivat eteenpäin 
pitkässä, tuutivassa tahdissaan. Ihmeellinen, monenkarvainen, 
kirjava karnevaali pyhiinlähtijöitä! Tunsin itseni rikkaaksi ja 
mahtavaksi, kun olin saanut kaiken tämän kokoon, ja tiesin, 
että koko tuntematon Tiibetti oli nyt avoinna edessäni. Kun- 
han osaisin vaan käyttää oikein näitä välikappaleitani, tiesin 
voivani valloittaa laajoja aloja tuosta salaperäisestä maasta inhi- 
millisen tiedon alttarille. Pölypilvet kohosivat maantiellä kyttyrä- 
selkäisten jättiläisten askelista, joitten piti kantaa minun aattei- 
tani yli maailman korkeimman vuorimaan. Ja oli niinkuin su- 
ruharso olisi peittänyt koko tuon reippaan ja iloisen kulkueen, 
niinkuin kokonainen parvi kuolon enkeliä olisi liidellyt kara- 
vaanin päällä. Kameelien kellot soivat monen haudan avajaisiksi 
tuntemattomilla autiovuorilla. Minä aavistin, että tämä retki 
tulisi olemaan kuolinretki useimmille näistä elukoista, retki, joka 
tulisi maksamaan kärsimyksiä ja kyyneleitä, retki, jota ei ilman 
syytä merkitty karttaan punaisella viivalla — sillä se maksoi 
verta. | 

Tjernoff nimitettiin koko karavaanin ylipäälliköksi ja Turdu 
Baj oli erityinen osastopäällikkö kameeleita varten. Heidän oli 
määrä kulkea keveintä ja mukavinta tietä Abdalin ja Tattlik- 
bulakin kautta ylämaille sekä kolmen tai neljän viikon kuluttua 
levähtää Kum-köllin rannalla, jossa te olette kohtaava heidät 
täysissä voimissa. Heidän mukanaan oli myös seitsemän koiraa 
sekä kesy hirvemme, ja Abdalissa oli heidän määrä ostaa viisi- 
kymmentä lammasta. 

Kun He olivat kadonneet puutarhojen taa, oli serajimme 
hiljainen ja autio, talot tyhjinä ja koko olomme täynnä yksi- 
näisyyden tunnetta. Sirkin oli kamaripalvelijani, Li Loje kok- 

kini ja hevosiamme hoiti Mollah Schah. Ainoastaan nämä 
kolme miestä oli luonani, sekä Jolldasch, joka ei koskaan eron- 
nut minusta. 

Toukokuun 13 pinä oli aasikaravaani valmiina ja lähti 
liikkeelle vanhan Dovletin johdolla, jonka piti kuljettaa sitä oi- 
koteitä saavuttaakseen pikemmin pääjoukon. Voimamme oli nyt 
enemmän hajalla kuin koskaan ennen. Itse olin Tjarkhlikissa, 
karavaani oli matkalla Abdaliin, aasit Astintagiin, Schagdur ja 
Tjerdon eivät olleet vielä palanneet Kara-schahrista ja Islam oli 
pahimmassa kesähelteessä menossa Kaschgariin. Olin niinkuin 
sotapäällikkö, jonka täytyy pitää kaikki rihmat käsissään. Ja niitä 
täytyi ohjata siten, että kaikki liikkeet sattuisivat yhteen sopi- 
vassa paikassa ja oikeaan aikaan. 

Toukokuun 14 pinä sain tiedon, että burjaatit olivat tu- 
lossa, ja heti lähetin viestin heitä vastaan, että Tjerdonin piti 
suorinta tietä koettaa yhtyä pääkaravaaniin. 

Schagdur oli tehnyt tehtävänsä mainiosti, niinkuin luon- 
nollista olikin, ja hänellä oli mukanaan kaikki mongoolilaiset 
tarpeet sekä 27-vuotias Schereb Lama, mongooli, syntyisin Ur- 
gasta, mutta nykyään erään temppelin palveluksessa Kara-schahrin 
ulkopuolella. Tämä oli puettu punaiseen pappispukuun, joka 
oli niinkuin pitkä yökauhtana, keltaisella vyöllä kiinni sidottuna, 
ja päässä oli hänellä pieni kiinalainen patalakki. Minä otin mie- 
hen ystävällisesti vastaan, että hän heti alusta alkaen tuntisi itsensä 
kotiutuneeksi seurassani, ja paikalla alkoi hän elvytellä unohtuneita 
tietojani mongoolien kielessä. Muutamain viikkojen päästä saa- 
toin jo puhua jotensakin esteettömästi Laman kanssa, niinkuin 
häntä lyhyesti nimitimme. Lamasta tuli hauskin ilmiö koko jou- 
kossamme, ja pian saatte tehdä lähempää tuttavuutta hänen kans- 
saan. Hänen luottamuksensa minuun kasvoi nopeasti, ja kai- 
kissa huolissaan kääntyi hän aina minun puoleeni. Hän oli val- 
mis uhraamaan vaikka elämänsä herransa puolesta, ja ihme to- 
della oli, ettei hän sitä minun tähteni menettänytkin. 

Schereb Lama oli jo heti Kara-schahrissa, kun burjaattilai- 
set kasakat tapasivat hänet, näyttänyt hyvin taipuvaiselta seuraa- 

maan heitä Lassaan, johon pyhään kaupunkiin hänellä laamalai- 
sena oli täysi vapaus päästä. Mutta hän oli myös pannut eh- 
doksi, ettei ainoakaan »ryssä» saisi tulla mukaan, sillä siinä ta- 
pauksessa hän ei ottaisi asiasta vastatakseen — se maksaisi hä- 
nelle hengen. Schagdur oli vakuuttanut, että ryssää ei tulisi 
mukaan. Matkalla oli Lama sitten kertonut niin paljon Lassan 
ihanuuksista, että Schagdur paloi innosta päästä sinne. Ja kun 
vaan edellä mainittu ehto täytettäisiin, olisi hän valmis seuraa- 
maan meitä minne tahansa, ja sai luostarinsa esimieheltä myös 
luvan poistua virkatoimistaan. 

Elämä tuli taas iloiseksi serajissamme, kun Schagdur jouk- 
koineen saapui sinne. Hänellä oli näet mukanaan vielä kaksi 
muuta vaeltajaa, vanha ystävämme Ördek, joka pyytämällä pyysi 
saadakseen seurata minua maailman päähän, sekä Khalmet Aksa- 
kal, Venäjän alammainen Länsiturkestaanista, vanha mies, jonka 
olin tuntenut jo kauvan sitten ja joka nykyään asui Korlassa. 
Mutta se, mitä hänellä oli minulle sanottavaa, ei suinkaan ollut 
omiaan tekemään minua iloiseksi. Hevos- ja muonatavara-kau- 
poissa Korlassa oli Islam Baj petkuttanut häntä ja hän antoi 
minulle sen neuvon, että tarkastaisin, eikö minun itseni ollut 
käynyt samoin. En ymmärtänyt hänen tarkotustaan! Olisiko 
Islam Baj pettäjä! Islam Baj, joka oli ollut uskottu palvelijani 
viisi vuotta, joka kanssani oli jakanut kaikki vaarat ja vastukset, 
saanut ylenmäärin luottamusta osakseen ja 1897 vielä kultamita- 
lin uskollisuudesta ja rehellisyydestä. 

No niin, en tahdo kiusata itseäni enkä teitä liian pitkälle 
tällä surullisella jutulla. Saatiin toteen, että hän olikin ollut 
oikein päävaras, kuitenkin sillä tavalla, ettei sitä minun tileissäni 
huomattu ollenkaan. Ne olivat tavarain hankkijat, jotka olivat 
kärsineet, sillä he eivät olleet koskaan saaneet täyttä hintaa ta- 
varoistaan. Hän oli luvannut ampua sen, joka rohkenisi siitä 
valittaa, ja siitä syystä ei hänen petoksistaan ollut koskaan kuu- 
lunut hiiskaustakaan minun korviini. Kovalta tuntui, että tämä 
mies sillä tavalla oli palkinnut rajattoman luottamukseni. Koko 
oloni Tjarkhlikissa alkoi tämän iskun jälkeen tuntua niin tus- 

kalliselta, että ikävöin kiireellä sieltä pois ylämaitten raikkaaseen 
ilmaan, jossa näitten synkkien muistojen toivoin pian haihtuvan. 
Mutta ennen lähtöäni lähetin konsuli Petrovskille pikaviestin, 
joka saapui perille kahta viikkoa ennen Islamia. Sen johdosta - 
vangittiin Islam Baj heti ja kaikki hänen tavaransa tarkastettiin ; 
sitten päästettiin hänet vapaaksi; mutta sillä ehdolla, ettei saisi 
poistua Kaschgarista ennen minun tuloani — joka tapahtui vuotta 
myöhemmin. Hän oli silloin vanhentunut ja hyvin murtunut, 
mutta monista todistajista huolimatta häntä ei saatu tunnusta- 
maan. Sitten vietiin hänet Aschiin ja tuomittiin siellä Sipe- 
riaan, jonka tuomion minä sentään sain muutetuksi kahden vii- 
kon vankeudeksi — koska venäläiset viranomaiset eivät tahto- 
neet häntä sentään jättää ihan rankaisematta. Oschissa en häntä 
enää tavannut, enkä tahtonutkaan tavata. Hänen tarinansa oli 
loppunut, hän oli minulle kuollut. Mutta säälikseni hän sen- 
tään kävi; hänestä olisi kotipaikallaan tullut kunniassa ja arvossa 
pidetty mies, ja sen sijaan oli hän joutunut perikatoon ja tur- 
mellut koko elämänsä. 

Eräs toinen onnettomuus, joka meitä kohtasi Tjarkhlikissa, 
oli aivan mitätön Islam Bajn ikävän asian rinnalla. Illalla 
toukokuun 16 p:nä saapui nimittäin Tarbagataista muuan kara- 
vaani, jossa oli kymmenen mongoolilaista pyhiinvaeltajaa, ja 
asettui leiriin basaarin edustalle. Schagdur ja Lama olivat tavan- 
neet heidät Kara-schahrissa ja tiesivät heidän aikovan Lassaan. 
Nyt oli meidän mahdoton lähteä liikkeelle heidän huomaamat- 
taan, ja jos he kerran huomaisivat meidät, niin kyllä he var- 
masti myös saisivat tietää, että olimme lähdössä Tiibetiin. Epäi- 
lemättä ennättäisivät he Lassan seuduille ennen meitä ja antaisi- 
vat Tiibetin viranomaisille tiedon meidän tulostamme. Kun me 
siis aamulla 17 p:nä toukokuuta jätimme Tjarkhlikin, teimme 
sen vuoksi pitkän kierron vastapäiseen suuntaan, ennenkuin 
käännyimme Tiibetin pohjoisia vuoria kohti. 





Schereb Lama ratsastaen »Keltakorvalla» ja taluttaen 
> Tiikeriä» kahleista. 


XX. 
Schereb Laman päätös. 


Se karavaani, jonka kanssa nyt risteilin halki pohjoisimman 
Tiibetin, oli kokoonpanoltaan seuraava: venäläinen kasakka Sir- 
kin, burjaattilainen kasakka Schagdur, mongooli Schereb Lama, 
muhamettilaiset Mollah Schah ja Li Loje, koira Jolldasch ja 12 
hevosta. — Viehättävän puoleensavetävästi vaikuttivat juhlallisen 
korkeat vuoret, ja jo varhain seuraavana aamuna tulimme en- 
simmäiseen laaksoon. Me nautimme taas tästä mahtavasta mai- 
semasta ja siitä, että talvisten yksitoikkoisten erämaaretkien jä- 

lestä taas saamme katsella yhäti vaihtelevia vuoriseutuja, kuulla 
äänemme monistetun kaiun kallioista ja hengittää keuhkomme 
täyteen raitista ja puhdasta ilmaa, jossa ei ole lentohiekkaa eikä 
pölyä. 

Voimakkaasti tulvehtivan Tjarkhlik-sun rannalla täytyi mei- 
dän viettää kokonainen päivä odottaissamme kymmentä aasia, 
jotka olin palkannut kantamaan hevostemme maissirehua Kum- 
kölliin saakka. Niitten saavuttua ratsastimme ylöspäin pitkin 
kapeaa jä joen syvälle uurtamaa kalliolaaksoa, johon kuohuva 
vesi oli syövyttänyt ylitsemme riippuvia holveja. Olimme kuul- 
leet, että meidän täytyisi kuusitoista kertaa ratsastaa yli joen ja että 
pitäisi olla hyvin varoillaan. Erään paimenen tapasimme, mutta 
hänellä ei ollut ollenkaan hauskoja uutisia. Hänen hevosensa 
oli pudonnut kuohuihin ja sinne oli mennyt koko kuorma, 
jossa oli leipää, maissia ja vaatteita. Jännittäväksi tuli todella 
matka meillekin. Joen pohja on täynnä suuria, pyöreiksi kulu- 
neita kivilohkareita, joitten päällitse vesi syöksyy pauhulla ja 
valkeavaahtisena. Jos hevonen astuu sileäksi pyöristyneelle ki- 
velle, liukahtaa se veteen, jos se taas astuu kivien väliin, on ja- 
lan katkeaminen tarjona. Enin pelkäsin kuitenkin niitten kirs- 
tujen kohtaloa, joissa oli koneita ja valokuvausvehkeitä. Jokai- 
sessä kaalamossa kävi kaksi miestä riisuutuneena ensin jalkaisin 
yli ja tarkasteli pohjan. Sitten ohjasi kolme miestä hevosia sa- 
masta kohdasta, yhden kerrallaan. Eräässä kaalamopaikassa teki 
mukanamme oleva muuli tenän. Se ei seurannut hevosia, vaan 
meni väkiseltä sivulle ja joutui syvään veteen, jonka mukana se 
solui alaspäin, kunnes virta viskasi sen somerosärkälle. Kasakat 
heittäysivät täysissä vaatteissaan sen jälkeen ja saivat sen kuiville 
taas, mutta kuorma siltä meni menojaan. 

Neljäntenä päivänä tulimme solaan, jolla oli hyvin sattuva 
nimi, Jamandavan, s. o. »huono sola». Laakso soikkeni aivan 
kaitaiseksi railoksi ja nousu tuli niin jyrkäksi, että oli mahdo- 
tonta istua satulassa. Kuormia täytyy yhtenään korjata, sillä 
milloin solähtavat ne hevosten kylkiin, milloin taas lautasille. 
Solan kynnys on terävä kuin veitsi; eräältä läheiseltä kielek- 

keeltä tarkastelee kulkuamme parvi arkharilampaita. Onnekseen 
olivat ne ulkopuolella kasakkain pyssyjen kantamaa. 

Vielä yksi päivänmatka, ja taaksemme jäivät nämä kallioi- 
set reunavuoret. Olimme taas Pohjoistiibetin ylätasangolla, 
jossa raskaat, mustat pilvet tervehtivät tuloamme ja viskasivat 
tavan takaa rae- ja vesikuuron vastaamme — sitä lajia ilmaa, 
jonka kyllä tunsimme edellisestä kesästä. 

Tulipunaisessa kauhtanassaan, keltaisessa vyössään ja sini- 
sessä lakissaan, jota sateella suojasi nahkapuuhka, kulki Schereb 
Lama joukossamme niinkuin joku hyväntahtoinen kotitonttu. 
Ainoastaan Schagdurin ja minun kanssani voi hän puhua (mon- 
goolinkieltä), mutta oppi myös vähitellen turkkia. Pitkillä taipa- 
leilla oli hän aina hyvin miettivän näköinen; varmaan ihmetteli 
hän, mihin kohtalo oli hänet vienyt papillisessa puvussaan, ja 
otaksui luultavasti joutuneensa oikeaan resuseuraan. Minulla 
oli täysi työ saadakseni hänet käsittämään hyötyä astronoomisista 
ja topograafisista havainnoista, ja hänen silmissään olin minä 
varmaan kummallinen olento; kuitenkin luotti hän minuun täy- 
delleen ja ymmärsi, ettemme me muukalaiset tahtoneet hänelle 
muuta kuin hyvää. Harvoin on minulla ollut innokkaampaa 
kielenopettajaa; hän tahtoi, että minun piti oppia hänen äidin- 
kieltään, että sitten saisimme vapaasti keskustella niistä asioista, 
jotka hänelle olivat mieltä kiinnittäviä. 

Kun meidän rankan ilman vuoksi täytyi olla päivä pai- 
koillamme ylisen Tjarkhlik-sun varrella, ilmasin minä Lamalle 
suunnitelmani. —Onnistuisivatpa ne vastaisuudessa kuinka ta- 
hansa, en millään ehdolla tahtonut sentään jättää Lamaa siihen 
uskoon, että petollisesti olisin vietellyt hänet mielettömiin seik- 
kailuihin. Tahdoin hänelle aina jättää sen mahdollisuuden, että 
hän milloin tahansa ja mainettansa pilaamatta saattaisi mielensä 
mukaan palata takaisin kotiinsa. Sen vuoksi saikin hän nyt jo 
tietää, että varma aikomukseni oli koettaa mongooliksi puettuna 
hänen ja Schagdurin kanssa tunkeutua Lassaan. Hän hämmästyi 
ja tuijotti kauvan minuun, ennenkuin sai sanotuksi, että se tuuma 
oli mahdoton toteuttaa. »Teihin, herra, ja Schagduriin ne eivät 

rohkene kajota, mutta minä olen Lama ja menettäisin varmaan 
pääni. Ja elleivät ne minua suorastaan surmaisikaan, niin ku- 
kistaisivat ne joka tapauksessa tulevaisuuteni, minua pidettäisiin 
luopiona ja pettäjänä, joka on opastanut eurooppalaisen Lassaan. 
Dalai Lama ei ole vaarallinen, eivät mongoolilaiset pyhissäkävi- 
jät eikä kiinalainen amba liioin, mutta ajatelkaa kaikkia tiibeti- 
läisiä, jotka vartioivat teitä Lassaan, sekä kaikkia pappia temp- 
peleissä, jotka tuntevat minut siitä saakka kun opiskelin hengel- 
lisissä korkeakouluissa. 

Kun minä pysyin mielipiteessäni, ehdotteli Lama että olisi 
paljoa parempi, jos karavaani kokonaisuudessaan yrittäisi päästä 
Tiibetin pääkaupunkiin, sillä siinä tapauksessa kääntäisivät he 
meidät kohteliaasti mutta varmasti takaisin, ja hän voisi pukeu- 
tua turkkilaiseksi, niin ettei kukaan häntä tuntisi. Joka tapauk- 
sessä pyysin hänen seuraamaan meitä Kum-kölliin saakka, ja jos 
häntä haluttaisi, voisi hän sieltä palata kotiin yhdessä aasinajajain 
kanssa. Minulle olisi kyllä suuri vahinko, jos hän palaisi, sillä 
minun täytyisi mistä hinnasta tahansa pitää tiibetiläinen tulkki 
mukanani. Sentähden ehdotin, että Lama jäisi niin kauvaksi 
karavaanin luo, kun minä burjaattien kanssa kävisin Lassassa, 
mutta sitä taas ei hyväksynyt hänen itsetuntonsa; »voisinko 
minä jättää herrani juuri silloin, jolloin hän minua tärkeimmin 
tarvitsisi», sanoi hän. Lama ei ollut pelkuri, ja sittemmin osoit- 
tikin hän monasti todellista miehuutta. Seuraavina päivinä istui 
hän synkän näköisenä ja sanattomana korkeassa mongoolisatu- 
lassaan. Hänen mielestään oli ollut halpamaista Schagdurilta, 
ettei heti alussa ilmaissut hänelle koko tuuman laajuutta, mutta 
minä vakuutin, että Schagdur oli täydelleen noudattanut minun 
määräystäni. Fi päivääkään kulunut sitten matkallamme, ei ai- 
noaakaan iltaa hämärtynyt, ettemme yhä olisi keskustelleet ja 
neuvotelleet. Schereb Lama oli todellisessa sielun tuskassa. 
Hänessä taistelivat keskenään hänen oma uskonnollinen velvol- 
lisuutensa yhdeltä puolelta, ja toiselta uskollisuutensa minua 
kohtaan. Nöyryydessä, hyvyydessä ja hurskaassa mielessä muis- 
tutti hän suuresti virkaveljeään » Kimiä», jonka Kipling on niin 

mestarillisesti kuvannut. Kum-köllissä piti hänen tehdä ratkai- 
seva päätöksensä; sillä hänen oli valittava jompikumpi, joko pa- 
lattava turvalliseen luostarikomeroonsa Kara-schahrin temppelissä 
— tai seurattava minua epävarmoihin, vaarallisiin seikkailuihin. 


Unkurlukissa tapasimme muutamia paimenia, ja ostet- 
tuamme «heiltä 12 lammasta, ratsastimme sitten 4000 metriä 
korkean solan kautta Tjimenin laaksoon, joka oli meille tuttu 
jo edellisestä kesästä. Siellä sairastui Schagdur vuorikuumeeseen 
niin ankarasti, että pari päivää olin suurimmassa levottomuu- 
dessa hänen suhteensa, mutta pian virkistyi hän sentään, niin 
että voimme jatkaa matkaamme. 


Kesäkuun 1 pinä saavuimme alisen Kum-köllin läntiselle 
rannalle, ja nyt ei ollut muuta tehtävää kuin odottaa pääkara- 
vaania. Voin melkein sanoa, että tämä oli viimeinen rauhalli- 
nen levähdyspaikka koko matkalla. Kova itäinen tuuli ja aalto- 
jen yksitoikkoinen loiske rantaa vastaan olivat ainoat, jotka häi- 
ritsivät erämaan hiljaisuutta. Kuorma-aasit ohjaajineen saivat 
nyt lähteä paluumatkalle. Laidun oli siinä jo niin kehnoa, että 
hevosemme karkasivat, ja Mollah Schahilla oli täysi työ, ennen- 
kuin löysi niitä. 

Kesäkuun 4:äs päivä oli ihana ja kirkas. Miehet makasivat 
teltissään, ja ainoastaan Lama, joka oli ihastunut minun Zeisska- 
kiikariini, istui jurttani edustalla ja tähysteli seutuja. Yhtäkkiä 
tuli hän luokseni ja sanoi näkevänsä jotain, joka varmaan on 
meidän odotettu karavaanimme ja josta hänellä siihen saakka oli 
ollut hyvin hämärät tiedot. Aivan oikein; vuorien juurilla nä- 
kyi kuusi hienoa, mustaa juovaa ja useita pilkkuja. Ne olivat 
nähtävästi meikäläiset, mutta he olivat vielä siksi kaukana, ettei- 
vät voineet huomata telttejämme. Jännityksellä seurasimme ka- 
ravaanin kulkua; pian niitten oli käännyttävä ja silloin tulisivat 
ne suoraan meitä kohti. Mutta mitä, ne eivät kääntyneetkään, 
vaan seisattuivat ja hajosivat. Nyt huomasin, että siinä oli var- 
maan ollut laidunpaikka ja että ne olivat asettuneet leiriin. Lä- 
hetin Mollah Schahin heidän luokseen, ja pian näimme taas 

pilkkujen keräytyvän yhteen ryhmään ja karavaanin lähtevän 
liikkeelle suoraan leiriämme kohti. 

Ryhmän etupäästä erkanee kaksi ratsastajaa ja laskee täyttä 
laukkaa minun luokseni, ne ovat Tjernoff ja Tjerdon, jotka tu- 
levat ilmottamaan, että kaikki on kunnossa. Nyt saapuu aasi- 
karavaani ukko Dovlet etunenässä, ja hänen harmaan kolon- 
nansa takana juoksee harhaan joutunut, pelästynyt villi kulaani, 
joka pölyyn peittyneenä, viimeisessä silmänräpäyksessä pelastuu 
kasakkain murhaavista aikeista. 

Sitten seuraa Turdu Bajn uhkeat kameelit, koristettuina 
»tjapaaneilla» eli peitteillä, joita miehet lepohetkinään matkalla 
olivat niille ommelleet. Vasikat, kaikkein nuorinkin niistä, joka 
tuskin oli kuukauden vanha, juoksivat iloisina ja pirteinä ym- 
päri karavaania. Hirvi oli myös hyvissä voimissa ja kuului näyt- 
täneen erinomaista ruokahalua. 

Viimeisinä joukossa saapuivat hevoset kuormineen ja ajaji- 
neen. Jokainen osasto kulki telttiemme ohi, jossa minä kasak- 
kain keskellä seisten tarkastin niitä ja vastasin johtajain nöyriin 
tervehdyksiin. Kuormat asetettiin umpinaiseen neliöön, että saa- 
tiin aituu lammaslaumalle, joka erittäin uskollisesti seurasi kesyä 
pässiämme Vankaa. Se oli nyt seurannut meitä kaksi vuotta, 
oli totteleva ja uskollinen kuin koira, ja ohjasi niin järkevästi 
toisia lampaita, ettemme juuri ollenkaan tarvinneet kaksijalkaista 
paimenta. Kaikista niistä elukoista, jotka nyt kulkivat ohitseni, 
oli Vanka ainoa, joka vuotta myöhemmin Kaschgariin palates- 
samme seurasi meitä. 

Yksi päivä kului nyt, ennenkuin saatiin kaikki järjestyk- 
seen suurta retkeämme varten etelään. Kasakat olivat tehneet 
minua varten uuden, hauskan jurtan, ja se pystytettiin nyt van- 
han tilalle. Järven ranta näytti vilkasliikkeiseltä kadulta jurttei- 
neen, teltteineen, tavaraläjineen, joitten keskellä miehet häärivät 
savuavilla nuotioilla tai ratsastivat yksitellen siellä täällä, katsas- 
tellen laitumella olevia elukoita. Aaltojen hyöky pauhasi ran- 
nalla ja sadekuurot huuhtelivat raittiisti uutiskyläämme. 

Nyt oli sekin hetki lyönyt, jolloin Laman oli tehtävä lo- 

pullinen päätöksensä. Annoin hänen hoitaa asiansa aivan yksi- 
nään, ja minua ilahutti suuresti, kun hän vapaatahtoisesti astui 
jurttaani ja sanoi, että hänen päätöksensä oli seurata minua mi- 
hin tahansa. Hän pyysi vaan, niinkuin erityisenä armona, ettei 
häntä jätettäisi, jos hän sattuisi sairastumaan, ja minä vakuutin, 
että niin ei tulisi tapahtumaan. Oli siunattu asia saada hänet 
mukaan, enkä voi käsittää, kuinka ilman häntä ollenkaan oli- 
simme päässeet kulkemaan Tiibetin asutuissa seuduissa. 

Vihdoin kutsuin kokoon kaikki muhamettilaiset nimittääk- 
seni Turdu Bajn »tugalji-baschiksi» eli kameelien päälliköksi, ja 
Hamra Kulin, suuren rotevan miehen »att-baschiksi», hevosten 
ylijohtajaksi. Hänen 16-vuotias poikansa, Turdu Ahun, oli mu- 
hamettilaisten juoksupoika. Muun joukkoni saanen esitellä vä- 
hän tuonnempana. 

Vihdoin siis valkeni se aamu, jolloin minulla oli kaikki 
joukkoni yhdessä koossa eikä minun enää tarvinnut ajatella sot- 
kuisia ratsastusmatkoja eikä merkkitulia. Valkean ratsuni satu- 
lasta voin minä yhdellä katsauksella nähdä koko liikkuvan omai- 
suuteni. Lähtövalmistus kävi pikemmin kuin olin ajatellutkaan. 
Ensin lähtivät kameelit viidessä osastossa, kukin johtajineen, ja 
ensimmäistä johti Turdu Baj. Kameeleissa oli muutamia oikeita 
valioelukoita, niin esim. kaunis, suurikasvuinen ori, joka oli ol- 
lut mukanani jo 1896. Sen astunta oli juhlallisen maltillista ja 
tyynenä katseli se näitä alastomia vuoria, joitten keskellä se pian 
oli löytävä hautansa. Nahrilla, yksikyttyräisellä, oli yhä marha- 
minta päässä, sillä se ei ollut heittänyt puremishaluaan; se kuu- 
lui myöskin jo vanhuksiin ja oli ollut mukana Gobissa sekä 
retkellä Löu-laniin. Vanha rauhallinen ratsukameelini, Artan, 
myöskin jo hyvin vanha palvelija, kantoi horjahtamattoman tyy- 
neytensä vuoksi aina minun konekirstujani. 

Hevosia ja muuleja, luvultaan 45 kappaletta, ohjasivat 
myös jalkamiehet eri osastoittain ja pitivät huolta, että jokaiselle 
tuli yhtä suuri kuorma ja että se hyvästi pysyi selässä. Lam- 
maslauma seurasi Vankaa, ja se antoi meille hyvin vähän huo- 
lenpitoa. Koirat juoksentelivat iloisina ympäri karavaanin ja 

heidän mielestään näytti koko matkamme varsin hauskalta. 
Mutta samaa mieltä ei ollut hirvi, se sairastui ja täytyi teuras- 
taa. Aasia oli meillä nyt 60, vaan niitten kulku kävi niin hi- 
taasti, etteivät ehtineet edes leiriin yöksi. 

Juhlallisen ja kirjavan näyn tarjosi tämä pitkä, raskas ka- 
ravaani, kulkeissaan hiljalleen eteenpäin pitkin sinivihreän järven 
rantaa: kasakat kuluneissa virkatakeissaan, turkit käärössä satu- 
lan takana, muhamettilaiset kirjavissa tjapaaneissaan ja nahkala- 
keissaan, aasien ajajat, niinkuin joukko maantiesankareita tai itä- 
maalaisia rosvoja; papistoa edustivat Rohi Mollah, .oppinut ko- 
raanin lukija, ja Schereb Lama, joka nyt joka päivä kertoi 
meille niistä ihmeellisistä salaisuuksista, joita hän oli nähnyt 
Lassan pyhien temppeliholvien alla. 

Kaikkiaan oli minulla 30 miestä ja 144 kuormajuhtaa. 
Kokonaisuudessaan muistutti tämä matkue maahan karkaavaa 
joukkoa, joka nyt oli menossa tuntemattomaan Tiibetiin anasta- 
maan uusia alueita maantieteelliselle tutkimukselle. Minä tunsin 
kuitenkin sisässäni, että me nyt olimme katkaisseet paluutiemme 
ja että melkein varma perikato odotti tätä uljasta karavaania. 
Kävi kuinka kävi, mutta pohjoiseen emme palaisi, etelään ja 
länteen viittoi matkamme, enkä minä ennen hervahtuisi, ennen- 
kuin olisin uskaltanut tunkeutua Lassaan ja ennenkuin olisin 
kuullut kohinan Intian valtameren rantahyökyistä. 

Ensimmäinen päivänmatkamme kootussa joukossa oli var- 
sin vaikea; se vei meitä yli autioitten mäkien ja yli syvän joen, 
jonka pohja oli punaista liejua ja vesi kitkerän suolaista. Koko 
maa on niinkuin muovaamalla muodostettu haaveellisiksi tor- 
neiksi ja muureiksi, ja luulisi kulkevansa muinaisen kaupungin 
raunioilla. Iltahämärässä oli etsittävä kutakuinkin siedettävä leiri- 
paikka, mutta sellaista ei löydetty, ja meidän täytyi asettaa lei- 
rimme n:o XII niin kurjaan kohtaan, ettei kurjemmasta apua. 
Laidunta ja polttopuuta emme juuri ottaneet laskuun, mutta 
siinä ei ollut edes vettäkään. Onneksi alkoi sataa lunta ja sil- 
loin asetettiin kaikki astiat ja levitettiin kaikki telttivaatteet tai- 
vasalle. Elukat saivat syödäkseen maissia; aasit eivät kuitenkaan 

jaksaisi pitkälle ja sen vuoksi oli parempi tällä tavalla keventää 
niitten kuormia, kuin jättää niitä pulaan. Vasta aamulla saapui 
Dovlet ja toi mukanaan toiset puolet aaseja, ja loputkin kyllä 
tapaisivat vielä meidät, ellei meillä olisi aivan kovaa kiirettä, se- 
litti hän. 

Sitä varten kuljettiin toisena päivänä vaan lyhyt matka. 
Ja sillä aikaa kun odotamme aaseja, huvittaa teitä ehkä kuulla, 
miltä leirimme näytti. Se järjestettiin aina varman suunnitel- 
man mukaan. Toisessa päässä kuormarivejä on Turdu Bajn 
teltti, jossa asuvat myös Hamra Kul, Mollah Schah ja Rosi 
Mollah. Samalle sivustalle asetetaan myös se teltti, jossa on 
minun ja kasakkain keittiö ja jossa Kutjuk yksin isännöi. Hän 
on Tjerdonin apulainen, joka toistaiseksi oli nimitetty minun 
hovimestarikseni. Tjernoff on kasakkain kokki. Keittiömme 
on siis erillään muhamettilaisten keittiöstä, jotka eivät millään 
ehdolla syö yhdessä uskottomain kanssa, ja jotka inhoovat pa- 
toja, joissa joskus maailman aikoina mahdollisesti on kiehunut 
palanen sianlihaa. 

Sitten on meillä suuri, kupoolintapainen jurtta, jossa Sir- 
kin, Schagdur ja Schereb Lama pitävät yömajaansa. Jokaisella 
on oma vuoteensa, johon kuuluu huopapeitteitä, turkkeja ja 
päänalanen. — Sirkin on minun apulaiseni havaintojen teossa; 
hän on kirjoitus- ja lukutaitoinen ja lukee iltasilla ääneensä toi- 
sille kasakoille Prschevalskijn matkakertomuksia, jotka minulla 
ovat mukanani. Schagdurin täytyy levätä vielä kauvan sairau- 
tensa jälkeen. Lamalle oli sanottu, että hän olisi vapaa kaikista 
raskaammista tehtävistä, hänen piti antaa vaan minulle luentoja 
mongoolin kielessä ja toimia tiibetiläisenä tulkkina. Mutta se ei 
auttanut; hän ei katsonut mitään työtä liian raskaaksi pyhiä kir- 
joja käännelleille, pehmeille käsilleen. Hän nosti raskaita kirs- 
tuja kameelien selkään ja selästä alas, ja Turdu Baj nauroi ma- 
keasti, että oli saanut niin hyvän apumiehen. Lama tuli siitä 
syystä hyvin pidetyksi koko karavaanissa ja kiihoitti muhametti- 
laisten kunnian tuntoa, sillä eihän oikeauskoinen voinutkaan olla 
huonompi kuin »kaper», pakana, joka söi sianlihaa! 

Sitten on meillä vielä Tjernoffin ja Tjerdonin pieni jurtta, 
ja uloimpana vastapäisellä sivustalla on minun jurttani, jota 
Jolldach ja Jollbars vartioivat — usein liiankin innokkaasti luu- 
loteltuja vihollisia, omia hevosiamme ja kameeleita vastaan. 
Muu karavaanimiehistö saa tyytyä enemmän tilapäisiin teltteihin. 
He levittävät villapeitteitä kuormain päälle ja saavat niitten lo- 
missa suojaa itselleen. Ruokansa keittävät he mikä missäkin, 
nuotioilla leirikylämme kaduilla ja torilla. Muutamain heistä 
täytyy sentään valvoa koko yö, vatioida elukoita ja pitää sil- 
mällä, etteivät ne loittone liian kauvas. Siinä raskaassa toi- 
messa ovat he vuoron mukaan, ja Tjernoff tarkastaa, ettei vilp- 
piä pääse tapahtumaan. Toisinaan ratsastaa hän keskellä yötä 
katsomaan ovatko paimenet valveilla. 

Kun olemme seisahtaneet, pistetään leiri kuntoon yhdessä 
käden käänteessä; jokaisella on siinä oma tietty tehtävänsä, liike 
ja hyörinä vallitsee hetken, mutta vähitellen on kaikki rauhal- 
lista, elukat viedään laitumelle, polttoainetta, jakin- ja kulaanin 
lantaa kerätään, ja miehet asettuvat nuotioilleen valmistamaan 
ruokaa. Meillä on hyvin kallisarvoinen hätävarasto polttopuuta 
niissä lujissa kaiteissa, joihin ruokatavarasäkit ovat kiinnitetyt. 
Niitä jää sitä mukaa joutilaiksi, kuin eväät vähenevät, ja käyte: 
tään sitten sytykkeiksi lannalle, joka usein on aivan tuoretta. 

Minun vuoteeni levitetään aivan niinkuin kaikkien muit- 
tenkin paljaalle maalle, ja siinä istuen teen minä joka ilta kynt- 
tilän valossa päivän karttalehden ja muut muistiinpanot. 

Kesäkuun 8 pinä sai ukko Dovlet palata etsimään niitä 
aaseja, jotka vielä olivat kateessa. Me muut kuljimme eteenpäin 
halki seudun, joka oli punaista, pehmeää savea. Siinä oli sy- 
välle vuoristoon pistävä laakso, jossa näytti olevan hyvä päästä 
eteenpäin, ja pitkä karavaanimme alkaa mustana jonona kier- 
rellä sen mutkia. Maa muuttuu pehmeämmäksi ja kameelit al- 
kavat vajota. Yhtenään kuuluu kehottavia ja uhittelevia huu- 
toja, yksi kameeleista on kaatunut kumoon, yksi hevosista on 
pudottanut kuormansa, muuleista muuan painuu liejuun, niin 
että se on vedettävä käsivoimilla irti, niinkuin korkki pullon 

suusta. Kaikki miehet astuvat jalan. Minulta jää toinen saapas 
saveen ja sukkajalkani painuu liejuun polvea myöten. Kaksi 
kameelia on uupunut niin että niitten kuormat täytyy siirtää 
hevosille. Lopulta ei päästy enää hievahtamaankaan siinä lem- 
mon lovessa. Ympäri, mars! Tila on niin ahdas, että kamee- 
lit tuskin pääsevät paikoillaan kääntymään, ja karavaanin etu- 
pää jää nyt sen hännäksi. Paluu oli vielä vaikeampi siitä pe- 
tollisesta loukkaasta, sillä maa oli sotkemisesta liettynyt entis- 
tään pahemmaksi. 

Lännen puolella löysimme pienen solan, joka oli eroittanut 
meidät suotuisammasta kulkupaikasta. Sen kynnykselle minä 
istahdin ja katselin, kun koko jono kulki ohitseni. Toista uupu- 
neista kameeleista oli varsin vaikea saada solasta yli; viiden 
miehen täytyi työntää sitä askel askeleelta. Nyt otettiin ta- 
vaksi tarkastaa aina ennakolta maata etelän puolella, ja ensimäi- 
sestä leiristä saivat Mollah Schah ja Li Loje ottaa sen tehtä- 
väkseen. 

Siinä oli erään pienen lähteen ympärillä vallan mainio lai- 
dun. Kello 3 oli meillä myrsky lännestä. Minä istun ja työs- 
kentelen turkki päällä, hehkuva hiiliastia vieressäni; yöllä laskee 
lämpö — 139. Tämä on keskikesän aikaan ja 24 leveysastetta 
etelämpänä Tukholmaa! Mutta me olemmekin enemmän kuin 
4000 metriä merenpinnan yläpuolella. 

Seuraavana päivänä noudatimme tiedustelijain jälkiä yhä 
korkeampiin seutuihin ja asetimme leirimme erään vuolaan joen 
vasemman puoliselle rantatörmälle. Joki kulki syvällä laakson 
pohjassa, sen mutkapaikat olivat täynnä suuria jäälohkareita, ja 
leirimme oli 23 metriä korkealla vesipinnasta; pengermäseinät 
olivat aivan pystyjyrkät, ja kun minä pelkäsin, että kameelit 
voisivat siitä suistua alas, annoin viedä ne toiseen, varmempaan 
laaksoon. 

Kolme päivää kului meiltä siinä, ennenkuin saimme kara- 
vaanin järjestykseen. Suuri osa aaseista oli nyt kokonaan kadok- 
sissa, ja minun täytyi lähettää Tjerdon muutamain hevosten ja 
muulien kanssa koettamaan, eikö saisi edes niitten kantamia 

maissikuormia pelastetuksi. Kolmantena päivänä palasikin hän 
ja oli toimittanut asiansa hyvin. Mutta aasien kohtalo oli sur. 
kea; yhtenä päivänä oli niistä kuollut 9, toisena 13 kappaletta; 
ainoastaan pari oli hengissä, kelvottomina nekin. Toinen uupu- 
neista kameeleista oli myöskin jätettävä, ja ne aasinkuljettajista, 
jotka tästä leiristä kääntyivät paluumatkalle, saivat pitää sen. 
He lupasivat koettaa parhaansa pelastaakseen sen hengissä läm- 
pimämmille alankomaille. 





Joen yli pohjoisessa Tiibetissä. 


XXI. 
Rrka-tag lumimyrskyssä. 


Vanhassa = tavallisessa kulkujärjestyksessä jatkettiin matkaa 
etelään, milloin joen rannalla, milloin itse joessa. Enimmäkseen 
oli maa pitävää, mutta oli se paikoin petollistakin. Tjernoff, 
joka kulki oppaana, oli kerran upota kokonaan, hänen hevo- 
sensa painui niin syvälle liejuun, että se vaan suurimmilla pon- 
nistuksilla saatiin ylös. Pitkän matkan kuljimme korkean ranta- 
penkereen jyrkällä äyräällä ja joki kohisi syvyydessä allamme. 
Siellä alahalla lepäsi parvi metsähanhia, laukaus pamahti, ne ko- 
hahtivat lentoon, mutta kahta eivät siivet enää kannattaneet, 
vaan alkoivat ne juosta pitkin rannan liejua. Ördek viskautuu 
silloin hämmästyttävän rohkeasti pystyjyrkältä penkereeltä alas 
ja rupeaa ajamaan haavotettuja takaa, saa ne kiinni ja nykistää 
puukollaan ne hengiltä. Mutta siinä samassa kaatuu hän itse maa- 
han ja jää liikkumattomana selälleen makaamaan niinkuin kuol- 
lut. Saiko hän sydänhalvauksen? Lähetän heti kaksi kasakoista 

hänen luokseen, ne pudistelevat ja kääntelevät häntä, hän nou- 
see jaloilleen ja horjuu pahasti, mutta pian istuu hän jo sentään 
satulassa taas ja on tunnin kuluttua aivan ennallaan. Täytyy 
karttaa juoksemista ja yleensä liikaa ponnistusta tässä ohuessa 
ilmassa. Meidän sydämmemme ja keuhkomme eivät ole raken- 
netut sitä varten. 

Peltopyitä ja anttilooppeja ammuttiin myöskin sivumat- 
kalla. Muutamia tyhjiä säkkejä riippuu aina parin kameelin kyl- 
jillä ja niihin pistetään kaikki tieltä tavattu jakinlanta, niin että 
meillä leirissämme sitten on polttoainetta sekä ilta. että aamu- 
tarpeiksi. 

Edessämme kohoo lumipeittoinen harjanne, jonka sisään 
pistää useampia laaksoja. Yhdestä valuu alas pienoinen puro ja 
sen suulle on muodostunut suuri jääkenttä, jonka ympärillä kas- 
vaa ruohoa. Se viettelee meitä levähtämään ja teltit asetetaan 
kuntoon. Jääkentän toisella rannalla näkyy pieni kivilohkare. 
Mutta mitä kummaa, se alkaa liikkua, ei se olekaan kivi, vaan 
luultavasti jakin vasikka, joka siinä on levännyt! Kasakkain jur- 
tasta kuuluu hiljaista keskustelua, Tjernoff hiipii luokseni ja kuis- 
kaa hätäisesti: »karhul!» Aivan oikein. Tuolla tuleekin kontio 
hiljalleen suoraan leiriä kohti, ja näyttää olevan ihmeissään, että 
paikka jo on anastettu. Kiireellä kytketään kaikki koirat ja vie- 
dään erään kummun taa. Kiikarilla tarkastelemme sitten tuota 
kuleksivaa erakkoa, joka kävelee kämmenet sisäänpäin käänty- 
neinä ja näyttää naurettavan kömpelöltä liikkeissään. Kasakat 
istuvat pyssyt vireessä, silmät hehkuen, ja palavat taisteluhalusta. 
Mutta karhu oli varmaan sekä sokea että kuuro, sillä se lähes- 
tyi suoraan kuoleman kitaan. Nyt se on jo aivan jään reunassa, 
istahtaa hetkeksi miettimään, astuu sitten jäälle ja nuuskii sitä 
yhtä mittaa, niinkuin hakisi juodakseen. Sen käynti on hidasta, 
se on varmaan hyvin väsynyt. Toisinaan seisattuu se ja katse- 
lee ylös laaksoon. Mitkä lienevät tämän yksinäisen filosofin vii- 
meiset mietteet ennen kuolemaansa? Sanokoon, ken tiennee? 
Sen tiesivät ainoastaan vuoren henget, joille Schereb Lama lu- 

pasi pystyttää uhripatsaan, kunhan vaan kunnialla pääsisimme 
heidän temppelinsä yli. 

Nyt katoo pörhöturkkinen vaeltaja syvänteeseen jäässä, hän 
viipyy, kasakoilta loppuu kärsivällisyys, minä neuvon heitä käyt- 
tämään tilaisuutta ja hiipimään lähemmäksi, sillä pitäisihän minun 
viedä karhun luuranko kotiin professori Lechelle. Nyt se näyt- 
tää taas harmaan turkkinsa kuopan tällä puolella ja jatkaa tyyntä 
kulkuaan kohti kuolemaa. Pau! Kolme laukausta pamahtaa 
kuin yhtenä panoksena, karhu kapasee täyttä laukkaa rinnettä 
ylös, hevoset ovat varalta olleet satuloituina, kasakat nelistävät 
jälestä, uusi yhteislaukaus kaijuttaa vuoria ja peto kiirii niinkuin 
pallo alas jyrkänteestä. 

Sittenkun koko tapaus oli ikuistettu valokuvauslevyyn niin 
elävänä kuin mahdollista, otettiin karhusta luuranko. Vatsassa 
oli sillä kaikellaisia ruohoja sekä hiljattain syöty murmelieläin. 
Sen se oli niellyt karvoineen kaikkineen, mutta saadakseen 
kaikki solumaan alas ja ateriansa niin herkulliseksi kuin suin- 
kin, oli se tehnyt sen hyvin mukavalla tavalla. Se oli nylkenyt 
saaliinsa, syönyt lihan ensin, käärinyt sitten nahan pyöreäksi 
"palloksi, karvapuolen sisäänpäin, ja nielaissut sen yhtenä palana 
jälkiruuaksi. 

Seuraavana päivänä vallitsi ankara lumimyrsky, joka nie- 
tosti leirikaupunkimme yliympäri ja esti meidät jatkamasta mat: 
kaa. Mutta sitten toisena päivänä oli sää mitä ihanin, lumi 
narahteli jalkain alla ja loisti kirkkaina kiteinä joka taholla, me 
kuljimme yli erään solan ja pystytimme leirin XVIII pienen 
järven rantaan 4733 metrin korkeudessa. Elossa olevat aasit 
olivat nyt niin surkeassa tilassa, että oli mahdoton enää raastaa 
niitä mukanamme. Dovlet sai taas kunniallista palkintoa vas- 
taan kääntyä viiden aasinajajan kanssa uudestaan pohjoiseen 
päin, ja heitä seurasi kolme palvelijoistani, joille maksoin palkan 
ja erotin palveluksestani, koska en enää tarvinnut heitä ja he 
sitäpaitse olivat vähemmän kelvollisia. 

Paljoa vähälukuisempina jatkoimme nyt matkaa 21 p:nä 
yhä ylempiin seutuihin. Vanha verivihollisemme Arka-tag vaani 

edessämme ja meidän oli taas hyökättävä sen murhaavia varus- 
tuksia vastaan. Laakso nousi hitaasti, sen pohja oli kova ja 
harvan ruohon peittämä. Ruohon, niin! Te ajattelette ehkä 
meheviä, viheriöiviä niittyjä? Fi, siinä on vaan tuuman kor- 
kuisia, kovia, keltaisia korsia, jotka ovat paremmin piikkien kuin 
ruohon näköisiä. Varokaa istumasta ohuilla housuilla sellaiseen 
kohtaan, missä niitä kasvaa, sillä teidän täytyy tavallista kiireem- 
min kavahtaa siitä pystyyn jälleen. Sellaista on se ainoa ra- 
vinto, jonka tämä tyly vuoristo tarjoo juhdillemme. 

Kaksi anttilooppia kaatuu Schagdurin ja Sirkinin kuulista. 
Jälkimmäinen nelistää noutamaan saalistaan, mutta mennessä 
suistuu hänen hevosensa kumoon, ratsastaja viskataan satulasta 
yli hevosen pään ja pyörii vielä maassa monta kierrosta ympäri. 
Hevonen oli kuollut kuin kivi, oliko se sitten taittanut niskansa 
tai saanut halpauksen. Sirkin palasi hyvin alakuloisena nouta- 
maan toista hevosta. Kuollutta hevostaan oli hän hoitanut kai- 
kellä mahdollisella hellyydellä: se oli sellainen paksukaulainen, 
kyömyturpainen ja leveärintainen sekä tuuhealla hännällä varus- 
tettu, jommoisia näkee sotakuvissa Kaarle XI:sta ajoilta. 

Yksi kameeleista uupui ja Turdu Baj jäi sen luokse iltaan 
saakka, mutta tuli sitten jälestämme yksinään leiriin. Aamulla 
käskin minä kahden miehen mennä teurastamaan sen, ellei sitä 
saataisi enää kulkemaan. ' Nämäkin palasivat yksinään, ja vasta 
usean päivän kuluttua sain minä tietää, että he olivatkin jättä- 
neet sen henkiin, koska se heidän sanainsa mukaan oli ollut 
aivan terve, eivätkä he saaneet luonnoltaan teurastetuksi sitä. 
Minä toivon, että sillä oli siksi paljon älyä, että se karavaanin 
jälkiä seuraten osasi palata kotiinsa paremmille laitumille. 

Täällä ylähällä loppuivat ruohomaat kokonaan. Sittenkun 
olimme lähettäneet aasit pois, oli kuormastomme varsin raskas 
ja siitä syystä kulutimme sitä arveluttavassa määrässä. Kameelit 
saivat joka ilta suuren vehnäkakun päätä kohti. Arvelimme pa- 
remmaksi keventää taakkoja sillä tavalla, kuin heittää niitä tielle. 
Minun nimikkokameelini, Artan, jolla olin laajalti erämaita ris- 
teillyt, sairastui jäykistystautiin, ja minulta kului koko ilta hie- 

roessani sitä. Fi ole helpoimpia tehtäviä hieroa kameelia 5000 
metrin korkeudessa, mutta Astan tuli terveeksi ja oli yksi niistä 
yhdeksästä, jotka hengissä saapuivat Ladakiin. Se kulki aina 
etummaisena karavaanissa, ja kaulassaan kantoi se suurinta kel- 
loamme. Ja joka kerta kun sen kello kumahti, tiesin tulleemme 
yhtä askelta lähemmäksi päämääräämme. 

Kesäkuun 22 pinä oltiin leirissä varhain liikkeellä, sillä nyt 
oli päärynnäkkö tehtävä Arka-tagin korkeimpia varustuksia vas- 
taan. Sola oli edeltäpäin tarkastettu ja hiljalleen alkoi pitkä jo- 
nomme nousta siihen. Kivenheiton matkalla leiristä pani yksi 
kameeleista maata. Kuorma purettiin siltä ja sitä piti talutetta- 
man vapaana, mutta se kaatui uudestaan ja oli nähtävästi men- 
nyttä kalua. Yksi puukon pisto vaan, ja sen paksu, mustanpu- 
nainen veri valui kuin pieni puro pitkin karua maata. Se ma- 
kasi aivan hiljaa, niinkuin olisi ollut iloinen siitä, että vapautuk- 
sen hetki oli lyönyt. 

Olin jäänyt jälelle karavaanista ja koetin ratsastaa sitä 
kiinni. Juuri kun olin saavuttanut sen, nousi rajuilma, pahinta 
laatua, mitä Tiibetissä koskaan olin nähnyt. Rakeita ja lunta 
tuli kuin vyörymällä, kylmä äityi, ja oli mahdoton suojella it- 
seään jäätävää tuulta vastaan. Nousu ei ollut aivan jyrkkä, 
mutta enemmän kuin tarpeeksi sellaisessa ilmassa ja sellaisessa 
korkeudessa. Taas seisattuu pari kameelia, eivätkä ota askelta- 
kaan eteenpäin; lyöminen on rääkkäystä tällaisissa oloissa, sillä 
elukka parat ovat aivan oikeassa tehdessään lakon, niiltä pure- 
taan vaan kuormat ja yksi miehistä jää vaalimaan niitä siihen, 
missä ne makaavat. Toinen pari uupuneita jätettiin kuormineen 
jälestä päin noudettaviksi, toisia auttoivat taas hevoset. 

Aurinko on puolipäivän rinnassa, mutta pimeys vallitsee 
ympärillämme ja lumi tuiskuaa läpi laakson; maa on valkean 
vaipan peitossa, johon ontosti kohiseva puro muodostaa mustan, 
mutkikkaan juovan. Kumarrun eteenpäin satulassani, mutta tus- 
kin näen mihin suuntaan mennään, seuraan vaan lähimpänä kal- 
kattavaa karavaanikelloa. Kuuluu mölähdys, yksi kameeli seisat- 

leen solaa kohti, mutta pian jäävät he lumituiskussa näkymät- 
tömiin. 

Kinokset tulevat paksummiksi yhä. Minua vaivaa nähdä 
ja kuulla kaikkea tätä kurjuutta; Laman kanssa ratsastan edellä 
päin näihin huimaaviin korkeuksiin, jotka ovat yläpuolella maailman 
kaikkia suruja, kaikkia iloja, jotka kylmällä tyyneydellä jakavat täällä 
hallituksen ikuisen lumen ja ikuisten myrskyjen kanssa. Itses- 
sään ei sola ollut erittäin vaikea, mutta ajatelkaa 5200 metrin 
korkeutta ja paksua lunta! Hevostemme suojassa, kauhtanoi- 
himme kääriytyneinä istuimme siinä ja odottelimme toisia, vä- 
risten vilusta. Täällä ylähällä raivosi myrsky täysimmässä va- 
paudessaan. Vihdoin kuului sen äkäisen ulvonnan seasta kello- 
jen surumielinen kalahdus ja miesten huudot, ja ensimmäiset 
tulivat näkyviin lumiryöpystä. Karavaani kulki ohitsemme ääret- 
tömän hitaasti. Jumalan kiitos, 30 kameelia 34:stä saapui so- 
laan, 4 oli kaatunut tielle. Niitten joukossa oli vanhin vasi- 
koista emänsä kanssa, ja olivat he siis seuranneet toisiaan kuo- 
lemaan. Hevoset, muulit ja lampaat kestivät hyvin. 

Arka-tagin etelärinne oli yhtä ainoata sileätä savivelliä, jossa 
meidän täytyi kulkea hajotetussa joukossa ja kiertoteitä, välttääk- 
semme pahimpia liejupaikkoja; yöksi ei voitu siihen asettua, 
vaikka kaikki olivat kuolemaisilleen uupuneita, sillä sinne oli- 
simme painuneet kaikkine tavaroinemme. Vielä iltahämärässä 
katselivat synkät, lumipeittoiset vuoret meidän raskasta vaellus- 
tamme. Etsimme vaan kuivaa kohtaa, tarpeeksi suurta leiripai- 
kaksi; laidunta tai polttopuuta ei ajatellut kukaan, ketä haluttaisi 
etsiä sellaisia joutavuuksia täällä loppumattoman tyhjän avaruu- 
den rajoilla! Vihdoin löysimme kovan, somerikkoisen mäen, ja 
sillä hyvä. 

Turdu Bajta ja useita muita kaivattiin joukostamme, ja he 
tulivat vasta myöhään illalla, jätettyään tielle neljä kameelia. 
Aamun sarastaissa lähtivät he taas niitten luo, mukanaan joita- 
kuita hevosia, koettaakseen pelastaa niitä, tai ottaakseen edes niit- 
ten kuormat ja satulaoljet korjuun. Ne olivat kuitenkin meneh- 
tyneet kaikki, yksi jo kuolleena ja jäykistyneenä solan alapuo- 

lella. Niitä ei menetetä turhan vuoksi, ennenkuin nähdään, 
ettei enää mikään muu keino auta. Silloin se on veitsi, joka 
katkasee niitten heikontuneen elämän langan ja vapauttaa ne 
enemmistä kärsimyksistä. Ja sitten kun sudet ovat syöneet niit- 
ten lihan, vaalentuvat luut laakson somerikolla. 

Viisi kameelia yhtenä päivänä! Karavaanin valiojoukko 
oli vähentynyt seitsemännellä osalla ja kuormat tulisivat nyt 
eloonjääneille liian raskaiksi. Sentähden annoin niitten syödä 
maissia ja jauhoja niin paljon kuin ne vaan jaksoivat. Ja sitten 
kuljimme vaan yhden penikulman toiseen. leiripaikkaan, jossa 
aijoimme levätä edellisten ponnistustemme jälkeen. Yksi hevo- 
sista kuoli telttien väliin kuin ammuttu, ilman mitään näkyvää 
vikaa. Näytti kuin olisi jo se aika lähestynyt, jolloin joka päivä 
kaatuu joku elukoista. Luurankojen johdolla voisi vastaisuu- 
dessa joku seurata karavaanimme tietä; surullinen tie, jossa pe- 
nikulman patsaina on vaalenneita luita! Nyt oli hoidettava elu- 
koita suurimmalla hellyydellä ja Turdu Baj oli väsymätön huo- 
lenpidossaan; hän näki tavallisesti jo edeltäpäin, milloin jonkun 
kameelin loppu alkoi lähestyä. Kun uupunut kameeli itkee, on 
se varma kuoleman merkki. Olen usein nähnyt niiden silmistä 
vuotavan suuria, kirkkaita kyyneleitä, kun ne eivät enää ole jak- 
saneet pysyä jaloillaan. 

Juhannusaamu oli kirkas ja päivänpaisteinen, ja koko mat- 
kue teltteineen tavaroineen sai nyt kuivaa kastumisesta Arka- 
tagissa. Olin ollut nyt matkalla kaksi vuotta ja tiesin, että kol- 
mas vasta tulisi olemaan vaikein, ja ne olivat uhkarohkeita yri- 
tyksiä, joihin olin menossa. Aamiaisen jälkeen tarkastin koko 
karavaanin perinpohjin. Hamra Kul, hevoskaartin päällikkö oli 
vaarallisesti sairastunut ja sai annoksen kiniiniä sekä hevosen 
ratsastaakseen. Arka-tagissa oli muhamettilaisten nimittäin täyty- 
nyt kävellä, kun kaikki hevoset tarvittiin kantamaan kaatuneit- 
ten kameelien kuormia. 

Rakastettu ratsuhevoseni, kaunis ja miellyttävä elukka, kuu- 
lui nyt myöskin sairaitten joukkoon. Mutta Schereb Lama, 
niinkuin useimmat Laamalaiset papit, oli taitava lääkäri ja kul- 

jetti mukanaan kokonaista lääkelaatikkoa, joka oli täynnä enem- 
män tai vähemmän luotettavia rohdoksia. Hän vakuutti nyt pa- 
rantavansa hevoseni, iski suonta sen kummastakin etujalasta, si- 
toi haavat ja talutti horjuvan hevosen seuraavaan leiriin. Kes- 
kellä jyrisevää raesadetta, joka siellä sulostutti juhannuspäivän 
iltaa, pitkitti Lama käsittelyään hevosen parantamiseksi. Isket- 
tyään uudestaan suonta, antoi hän hevoselle jääkylmän jalkakyl- 
vyn läheisessä purossa. Tämä todellinen »hevoskuuri» mahtoi 
sentään olla terveellinen, sillä hevoseni toipui, alkoi syödä ja 
murskutteli sitten koko illan tyytyväisenä maissipussiaan. Meillä 
oli mukanamme niin paljon riissiä, että osan siitä saatoimme 
syöttää maissin seassa hevosille. 

Laidun on yhä vielä huonoa, tai puuttuu sitä kokonaan. 
Metsäeläinten jälkiä näkee siitä syystä ani harvoin, ja sen joh- 
dosta on meillä puute tavallisesta polttoaineestamme. Kuormain 
kaidepuut ovat sen vuoksi kuluneet samassa suhteessa kuin ka- 
meeleitakin on kaatunut. 

Kesäkuun loppupäivinä ei tapahtunut mitään surullisia 
muutoksia, seutu oli suotuisaa ja ilmat kauniita. Korkein sola 
oli kyllä 5337 metriä korkealla, mutta siitä päästiin sentään on- 
nellisesti, vaikka viideltä kameelilta täytyi purkaa kuormat. 

Nyt täytyy apteekkilaatikon olla käsillä joka leirissä. Useat 
valittavat päänkivistystä ja saavat anttipyriiniä, joka tavallisesti 
auttaa jo ennenkuin he ovat sitä nielleetkään — kiitos vilkkaan 
mielikuvituksen. Turdu Bajn on silmä kipeä, hän saa pari tip- 
paa kokaiinia ja ihmettelee suuresti sen lieventävää vaikutusta. 
Hamra Kulilla on hammassärky, saa hammastippoja ja on heti 
terve. Tämä kummastuttaa Islam Ahunia Tjarkhlikista ja Kal- 
petia Kerijasta siihen määrään, että hekin saavat hammassäryn 
ja tulevat jurttani ovelle vaikeroimaan. Minä aavistan asian, kas- 
tan pienen puuvillatukon teehen ja käsken heidän asettamaan 
sitä hampailleen, ja seuraus on se, että he paikalla paranevat. 
Todellisesti sairaana oli ainoastaan Muhammed Tokta, viiden- 
kymmenen ikäinen mies, joka kuului kameeliesikuntaan; hän 

valitti kipua sydämmessään sekä unettomuutta, sai ratsuhevosen 
ja pääsi vapaaksi kaikesta työstä. 

Mutta apteekkilaatikkoa katseltiin niinkuin ihmeitätekevää 
taikakalua. Heti kun otin sen esiin, kerääntyivät kaikki jouti- 
laat jurttani ovelle. Monta anovaa katsetta kohdistui retkemme 
pitkäin kuukausien kuluessa sen läkkilöyhyiseen kanteen. Itse 
saatoin iloita siitä, etten kertaakaan tarvinnut sitä omiksi tar- 
peikseni. 

Missä korkeat vuoret eivät tee estettä, kuljemme pääasiassa 
suoraan etelään ja ikävöimme lämpimämpiin seutuihin, joissa 
mehevät kesälaitumet vihannoivat. Se on se ainoa suuri pyrintö, 
joka elähyttää kaikkia, ja Turdu Baj sanoo syystä kyllä, että 
meidän täytyy rientää laidunmaille ja siellä antaa kameelien le- 
vätä ainakin kokonaisen kuukauden — jos tahdomme pelastaa 
niitä. Ne elävät nyt vaan entisestä lihastaan ja laihtuvat päivä 
päivältä. Onnistuuko meidän päästä näille odotetuille laitumille, 
ennenkuin se on myöhäistä? Ainoastaan kolme säkkiä maissia 
on jälellä! 

Nyt kuului jo harvinaisuuksiin, että olisimme päivässä en- 
nättäneet 26 kilometriä, niinkuin teimme heinäkuun 2 p:nä. 
Mutta onneksi oli viime aikoina saatu vähemmän sadetta, niin 
että maa oli kuivunut siksi paljon, että se paikotellen jo pölysi. 
Parin päivänpaisteessa läikkyvän pienen järven välissä käysken- 
teli orongo-anttilooppi karitsansa kanssa, Jolldasch hyökkäsi sinne 
ja puri karitsan kuoliaaksi. Käskin Schagdurin pyssyineen kii- 
rehtimään emän jälestä ja vapahtamaan sen kaipauksestaan, mutta 
se pääsi pakoon ja sai turhaan haeskella karitsaansa. Vähän 
matkaa siitä ampui Sirkin toisen orongon. Metsästys huvin 
vuoksi oli kokonaan kielletty, eikä muuta saalista saatu tappaa 
kuin mitä tarvittiin ruokavarojen lisäksi. Meidän täytyi säästää 
patruunejakin, sillä kuka tiesi kuinka tiibetiläiset ottaisivat meitä 
vastaan; saattaisimme kyllä joutua sellaisiin tilapäihin, joissa pa- 
nos pyssyssä olisi hyvään tarpeeseen. 

Tulimme pienelle järvelle, jonka rannalla oli hyvä laidun, 
ja se viehätti meitä lepäämään yhden päivän. Seutu oli varsin 

kaunis, jos sitä nimeä sopii käyttää tiibetiläisistä maisemista. 
Mitä alkuperäisin ja koskemattomin luonto ympäröi meitä joka 
taholta: no niin, olkoon nyt vaikka luontokin, itse asiassa oli 
se vaan alastonta, karua maan pintaa. Me teemme matkaa viik- 
koja, kuukausia, mutta yhä olemme ainoat inhimilliset olennot, 
jotka kansoitamme tätä osaa maapallostamme. Se on niinkuin 
loppumattoman laaja hautausmaa, ilman muita hautoja, kuin 
mitä me jätämme jälkeemme. 

Aurinko oli laskenut, mutta lännen taivaalla viivähti vielä 
hetkisen sen hohtava purppuraloisto. Idästä nousi täysikuu nä- 
kyviin mustansiniselle taustalle, vaaleana ja kylmänä ja hienon 
iltasumun harsottamana, joka loihti näkyviin mitä pehmeimpiä 
värivivahduksia. Kapea, sysimusta juova kulki vaakasuorassa yli 
kuun pinnan, se oli kuin musta lauta hopean hohtavalla pal- 
lolla. Saattoi luulla, että Saturnus oli hairahtunut kuun radalle. 
Ilma oli niin tyyni, että avonaisin ovin ja kynttiläni vapaasti pa- 
laessa saatoin syödä myöhäisen päivälliseni. Mutta heti kello 8 
jälkeen nousi raju pohjoismyrsky, eikä kuulunut enää muita ääniä, 
kuin silloin tällöin miesten huuto, kun tuuli oli temmannut 
mukaansa jonkun kevyemmän vaatekappaleen. 

Hajallaan laitumella pureskelevat nälkäiset elukkamme ruo- 
hoa. Ne kameelit, jotka ovat käyttämättömiä, lepäävät Turdu 
Bajn teltan vieressä yhdessä ryhmässä, villavaipoilla peitettyinä. 
Siinä ovat myös molemmat vasikat, lämpimän vuoksi aina 
emänsä ja toisen aikuisen välissä maaten. Kaikki muut elukat 
ovat kuutamossa laitumella, paimenten ja koirien visusti vartioi- 
mina, sillä näillä seuduin on runsaasti susia; toisinaan kuultiin 
pitkäveteinen ulvonta vuorilta. 

Laskujeni mukaan piti sen laakson, jossa nyt majailimme, 
oleman läntistä jatkoa sille, johon edellisenä syksynä olimme 
haudanneet Aldatin. Kolmen penikulman päässä siitä liehui 
musta jakin häntä hänen yksinäisellä haudallaan. 

Uusi vuorijono kohoo taas suoraan poikki tiemme. Vai- 
voin pääsemme sen harjalle, joka on 5210 metriä korkealla. 
Etelässä leviää ylätasanko ainakin neljä päivänmatkaa eteenpäin, 

mutta pohjoisille ilmoille, josta olimme tulleet, katoo katse seka- 
sortoisille vuoriselänteille, jotka siellä häämöttävät kaiken mah- 
dollisen muotoisina. Sieltä täältä hohtaa ikuinen lumi, ja yli 
kaiken kaareilee vaalean sininen taivas. 

Heinäkuun 5:nen ja 6:nen päivän lepäilimme eräällä läh- 
teellä, jossa ammuttiin kaksi jakia ja tusina peltopyitä. Itsel- 
lämme ei ollut puutetta, mutta pahemmin oli juhtaimme laita, 
ja täytyi elääksemme niin paljon kuin mahdollista lihalla, että 
riissi olisi säästynyt niille. Ne olivatkin jo surkean laihoja. 
Toisen päivän iltana huomattiin, että koko lammaslauma, joka 
liian huolettomasti oli jätetty Vankan hoitoon, oli kateessa. 
Siinä tuli tavaton hälinä ja kaikki miehet lähtivät etsimään — ei 
voitu ajatella muuta, kuin että susia taas oli ollut liikkeessä tu- 
hojaan tekemässä. Väsyneinä ja alakuloisina palasivat etsijät ilta- 
myöhällä leiriin odottamaan kuun nousua, että voisivat nähdä 
jäljet. Kohta puoliyön aikaan tuli uutta eloa leiriin; lampaat 
oli löydetty hyvästä korjusta, makaamasta erään vuoren halkea- 
massa. Tyhmät elukat, heille olisi voinut käydä varsin kalliiksi 
sellainen varomattomuus. Vanka erotettiin ylijohtajan toimesta 
lammaslaumassa ja tilalle nimitettiin Kalpet. 

Tästä lähtein tein minä kaikki tiedusteluretket itse ja pidin 
aina Laman mukanani kieliopintojen vuoksi. Heinäkuun 6 pinä 
ratsastimme siten yli melkokorkean solan taas ja saavuimme 
hiekkaiselle kentälle, jossa kasvoi jonkun verran ruohoa. Yhä 
kauvemmin saimme odottaa leiriä varten katsomillamme pai- 
koilla, sillä karavaanin kulku hidastui samassa määrässä kuin elu- 
kat heikontuivat. Tällä kerralla pysähdyimme pienelle lähteen- 
silmälle, jossa istuimme jutustellen pari tuntia, ennenkuin kel- 
lot vihdoin kuuluivat. Pari kameelia oli taas jätetty tielle, mutta 
ne noudettiin jälestä päin. Toinen niistä oli veteraani vuodelta 
1896. Säihkyvän mustilla silmillään, joissa jo näkyi muutamia 
suuria kyyneleitä, tarkasteli se tätä maata, jossa se varmaan ar- 
vasi saavansa lopullisen lepopaikkansa. Horjuvin jaloin asteli se 
Sirkinin taluttamana valokuvauskoneen eteen — minä tahdoin 
säilyttää sen kuvan muistoksi niistä monista korvaamattomista 

palveluksista, joita se oli minulle tehnyt. Se oli yksi niistä kol- 
mesta kameelista, jotka 1896 auttoivat minua koko Kerija-darjan 
laakson päästä päähän, pitkiä matkoja Takla-makanissa, Tarimia 
alas Lop-norin järville ja Kara-koschumiin. Tjarkhlikissa olin 
sen myönyt polkuhinnasta ja nyt, viisi vuotta myöhemmin, os- 
tanut sen kalliista takaisin, en kuitenkaan liian kalliista, sillä 
minä pidin sitä vanhana ystävänä ja matkatoverina, jonka kanssa 
minulla oli monta yhteistä ja suurta muistoa. Vielä nytkin sei- 
soi se urheana ja näytti tehneen päätöksensä — olla antautu- 
matta kuolemalle, niin kauvan kuin voisi askeleenkin astua. 
Valkeassa vaipassaan seisoi se siinä pää korkealla ja katseli kiu- 
saajiaan; se aavisti kyllä, että nyt eroisimme toisistamme. Sit- 
ten sai se levätä Turdu Bajn teltin edustalla ja sille annettiin 
suuri, vastaleivottu vehnäkakku. 








Kameelit kahlaavat yli joen. 


XXII. 
Ensimmäiset tiibetiläiset. 


Heinäkuun 8 p:nä kuljimme seutua, joka oli vahvasti mä- - 
kinen sekä rikas jakeista ja kulaaneista mutta vaikka emme 
tehneet taivalta enempää kuin 14 kilometriä, jaksoi ainoastaan 
27 kameelia tulla leiriin saakka, joka oli 5041 metriä korkealle 
ja järjestyksessä 33:as. Kolme oli poissa, niitten joukossa vete- 
raani vuodelta 1896; seuraavana päivänä tuotiin se sentään toisen 
kanssa leiriin, mutta kolmas makasi jo kuolleena tiellä. 

Tätä ei voinut jatkua pitemmälle, muutos oli tehtävä matka- 
järjestyksessä. — Yksitoista kameelia, jotka viime aikoina olivat 
kulkeneet kuormattomina, sekä kuusi hevosta erotettiin pois, ja 
terveellä osalla karavaania päätin minä lähteä edellä etelään päin 
pitkissä —päivätaipaleissa. — Jälkijoukkoon jäivät Rosi Mollah, 
Mollah Schah, Kutjuk, Khodai Kullu, Almas ja päälliköksi Tjer- 
noff. Heille jätettiin koiristamme neljä, sekä kahdestatoista 

lampaasta toinen puoli. Tjernoffin oli määrä levähtää siinä 
muutamia päiviä ja seurata sitten hiljalleen meidän jälkiämme, 
joitten kyllä pitäisi pysyä näkyvissä joltisenkin ajan. Siltä va- 
ralta, että ne maan luonnon vuoksi jossain kohdassa saattaisivat 
mennä umpeen, päätimme sellaisiin paikkoihin asettaa kivirasteja. 
Kahdeksan kuormaa ruokavaroja jätettiin samoin, ja ne piti tar- 
peen mukaan tasan jaettaman yhdelletoista kameelille. Fi ollut 
oikein sopivaa jakaa karavaaniamme kahtia juuri tällä hetkellä, 
jolloin lähestyimme asutuita, ehkäpä vihamielisiä maita, mutta 
se oli välttämätöntä, ja jälkijoukkokin oli sentään hyvästi aseilla 
varustettu. 

Tuntui sangen omituiselta, kun aamulla heinäkuun 10 p:nä 
heitin hyvästit miehilleni. Oli satanut rakeita, vettä ja lunta 
melkein herkeämättä kaksi päivää, kuormat tulivat siitä raskaam- 
miksi, teltit ja elukat olivat likomärkiä ja haisivat ilkeälle, maa 
oli liejuista ja likaista. Leiri -oli toivottoman kurjan näköinen 
siellä täällä mäkien välissä makaavine kameeleineen, jotka eivät 
viitsineet edes maistaa sitä kehnoa ruohoa, mitä olisi ollut saata- 
vissa. Mutta Tjernoff miehineen oli hyvällä päällä ja vakuutti, 
että he kyllä tulisivat toimeen. Tapaisimmeko koskaan enää? 
Se oli ainakin hyvin epävarmaa, sillä tullessaan pääkortteeriin, 
joka piti asetettaman hvville laidunmaille, ei jälkijoukko enää 
tapaisi minua eikä kahta muuta Lassaan lähtijää, ja siinä oli juuri 
kysymys, että palaisimmeko me kolme koskaan siltä seikkailu- 
retkeltä takaisin. 

Hyvästit heitettyämme lähdimme liikkeelle rankassa sateessa, 
ja pian jäi märkä leiri nuotiosavuineen näkyvistämme vuori- 
selänteen taa. Minä ratsastin Laman kanssa edellä. Olimme 
läpimärkiä, ennenkuin aurinko taas pilkisti näkyviin, ja tuskin 
olimme hiukkasen kuivahtaneet, kun saimme uuden ryöpyn 
taas. 23 kilometrin päässä tapasimme sopivan leiripaikan ja 
jäimme siihen odottamaan karavaania. Sillä aikaa oli taivas 
tarkkana ja liotti meidät vielä kerran. Minä käärin ympärilleni 
kameelinkarvaisen loimen, joka aina oli pallossa satulani takana, 
mutta Lama antoi sataa minkä satoi, istui tyynessä rauhassa ja 

solutteli sormiensa läpi kaikki 108 helmeä rukousnauhassaan, 
mumisten lakkaamatta pyhää rukoustaan »on mane padme hum» 
— oi lootuskukan jalokivi. 

Matkalla ampuivat Sirkin ja Schagdur kumpikin jakin, ja 
kaksi miehistä jäi ottamaan talteen parhaita paikkoja niistä. Lai- 
dun oli kehnoa, parhaasta päästä sammalta ja metsäsipulia. Vii- 
memainittu oli kaikkien mieliruokaa. Sillä höystettiin minunkin 
paistejani, muhamettilaiset söivät sitä raakana, ja kameelit ahmivat 
suurella mielihalulla sen meheviä varsia. Ja missä sitä kasvoi 
vähänkin runsaammin, siinä seisautti Turdu Baj kameelit kesken 
matkaakin, ja antoi niitten kahmasta parhaat varret suuhunsa. 

Seuraavakin päivä oli märjempi, kuin mitä me oikeastaan 
olisimme tarvinneet. Ukkonen jyrisi laaksoissa ja pudotti vettä 
ja rakeita. Hevoset käyvät siinä levottomiksi ja kameelit pyr- 
kivät etsimään suojaa toistensa sivuista, niin että kuormat joutu- 
vat epäjärjestykseen. Me levähdämme hetkisen saadaksemme 
kaikki kuntoon taas. Vuorille ympärillämme on satanut lunta, 
ja ne ovat häikäisevän valkeita. Vihdoin päästää yö meidät 
rauhaan päivän vaivoista, mutta en voi kehua juuri erittäin su- 
loiseksi makuuta kosteilla vaatteilla läpilionneessa maassa. 

Vaikka oli niin paljon satanut, emme illalla sentään olleet 
löytää juomavettä mistään. Leirimme vieressä oli lätäkkö, mutta 
sen vesi oli suolaista, ja Tjernoffin täytyi lähteä etsimään läh- 
dettä, pari vaskikannua kädessään. Hetken kuluttua tuli hän 
takaisin juosten ja aivan hengästyksissä. Hän oli yhtynyt su- 
teen, joka oli kaksi kertaa yrittänyt hyökätä hänen päällensä, 
eikä hänellä ollut muuta puolustusasetta kuin vesiastiat. Hän 
tuli nyt hakemaan pyssyään ja lupasi yhdessä Sirkinin kanssa 
antaa hätyyttäjälleen lyijyä kinttuihin. Näimme kuinka susi, 
melkein valkea karvaltaan, nousi läheistä mäkeä ylös, mutta 
siksi viisas se oli, että pelasti nahkansa. 

Matkaa jatkettiin kaakkoon päin matalain harjanteitten yli, 
pitkin laaksoja ja yli monien jokien. Eräässä kohti käyskenteli 
tiemme sivussa rinteellä yksinäinen, suuri jakihärkä. Katsottiin 
tarpeettomaksi ottaa sitä hengiltä, mutta hiukan vapaata huvitusta 

täytyi sen sentään tarjota kasakoille, ja sitä varten usutettiin 
koirat sen kimppuun. Ne hyppivät hurjina sen ympärillä ja 
rähisivät täyttä kurkkua, mutta pysyivät sentään asianmukaisen 
matkan päässä siitä. Ainoastaan Jolldasch veitikka nyhtäsi sen- 
tään silloin tällöin tukon karvoja sen kyljestä samalla kun Joll- 
bars härnäsi sitä etupuolelta. Jaki hyppi ja temmelsi vastusta- 
jainsa kanssa niin että maa tömisi, puuskahteli ja mölähteli ja 
heilutti töyhtöpäistä häntäänsä korkealla ilmassa. Silloin saapui- 
kin Turdu Baj ja toi kuolemantuomion. Tarvitsimme lihaa, 
selitti hän. Kaksi kuulaa viuhahti läpi ilman, mutta jaki ei ollut 
tietääkseenkään, ei niistä enempää kuin pamauksestakaan. Se 
seisoi hievahtamatta jonkun silmänräpäyksen, mutta kun koirat 
taas joukolla alkoivat hätyyttää sitä, lähti se kirmasemaan sarvet 
tanassa niitten jälestä rinnettä pitkin ja tuli jo parinkymmenen 
metrin päähän minusta, joka suuren valokuvauskoneen kanssa 
seisoin siinä. Asemani alkoi tuntua arveluttavalta, mutta samassa 
olikin vaara ohi, jaki kaatui, kierahti vielä törmältä kerran ym- 
päri ja oli kuollut. 

Viime päivinä oli etelän puolelta ollut näkyvissämme mah- 
tava vuorijono, jonka lumipeittoiset huiput tavan takaa heijasti- 
vat silmiimme pienempien vuorien lomista. Sen yli meidän oli 
päästävä, maksoi mitä maksoi, sillä vasta sen toiselta puolelta 
saatoimme odottaa parempia laitumia ja vasta siellä luultavasti 
tapaisimme ensimäisiä merkkejä ihmisasunnoista. Tähystelimme 
jo, näkyisikö sieltä mitään matalampaa kulkuväylää, sillä pilvien- 
korkuisista solista emme enää jaksaisi yli. Heinäkuun 15 p:nä 
kahlasimme suuren, monihaaraisen joen yli, jonka vasemmalla 
puolella muutamat kunnaat olivat aivan kirjavina jakeja — 75 
kappaletta saatoimme laskea. Toiselta puolelta taas näkyi joku 
liikkuva esine, jota me luulimme ihmiseksi. Seisahduimme heti 
ja minä aloin tähystellä kiikarilla sitä. Laman mielestä se oli 
joku tiibetiläinen, joka oli keräämässä jakin lantaa. Lienevätkö 
jakit olleet kesyjä? Olipa kuinka tahansa, ne olivat huomanneet 
karavaanimme ja vetäytyivät hyvässä järjestyksessä näkyvistämme 
pois. Ja tuo yksinäinen vaeltaja ei voinut olla muuta kuin 

kulaani, joka oli seissyt meihin päin kääntyneenä ja siinä asen- 
nossa näyttänyt ihmiseltä. 

Vähän matkan päässä siitä sattui seuraava pieni välitapaus. 
Jollbars oli löytänyt jäniksen pojan, jonka tietysti olisi käynyt 
hyvin hullusti, ellei se monen mutkan ja koukun jälkeen vihdoin 
olisi päässyt pujahtamaan maakoloon. Schagdur veti sen sieltä 
ulos, kääri kaulahuiviinsa ja kaikki me hyväilimme sitä pientä 
raukkaa. Kun karavaani ja kaikki koirat olivat menneet ohi, 
päästin minä jäniksen pojan irti, ja ihmeissään että niin vähällä 
oli päässyt pälkähästä, lähti se juoksemaan aroa pitkin pois. Mutta 
etäälle se ei ehtinyt, ennenkuin haukka iski sen niskaan. Schag- 
dur juoksi auttamaan suojattiaan, ja haukka jätti sen. Mutta silloin 
oli jäniksen poika jo hengettömänä, ja se oli luultavasti sen mää- 
rätty kohtalo, että sen lopultakin täytyi joutua Jollbarsin vatsaan. 

Leiri XXXVIII pystytettiin erään joen vasemmalle rannalle 
Turdu Baj ja Hamra Kul pantiin tarkastamaan laakson yläosaan, 
löytyisikö siellä sopivaa solaa ylipääsyksi. Meillä oli siis leväh- 
dyspäivä heinäkuun 16 p:nä ja minä istuin teltissäni työsken- 
nellen kaikessa rauhassa, kun alkoi kuulua huutoja ja suuri karhu 
juosta höllötti suoraan leiriin päin Sirkinin ja Schagdurin ahdis- 
tamana. Ajoissa huomasi se vaaran, kääntyi sivulle ja hyppäsi 
jokeen niin että vesi läiskähti, ui kohisten yli ja jatkoi toisella 
rannalla pakoaan, molemmat ratsastavat kasakat yhä kintereillään. 
Tämä hurja ajo oli tuskin päässyt ohitsemme, kun Tjerdonin 
teltistä kuului laukaus. Suuri, harmaa susi oli ollut siksi rohkea, 
että oli lähestynyt leiriä toiselta puolelta, ja sai nyt surmansa. 

Kun kasakat vihdoin palasivat täyttä nelistä, näkyi heidän 
kasvoistaan, että heillä oli jotain ihmeellistä kerrottavana. Karhu 
oli mennyt menojaan, mutta sen sijaan olivat he tulleet suoraan 
tiibetiläisten leiriin. Eräs pyssyllä varustettu mies oli kiireisesti 
lymynnyt mäen taa; parikymmentä jakia ja muutamia hevosia 
oli ollut lähistössä laitumella. Kasakat riensivät silloin heti ker- 
tomaan asiasta. Lama hämmästyi kovin; vaarallinen ja välttä- 
mätön todellisuus vaikuttivat häneen kuin paha isku; niinkauvan 
kun olimme olleet erämaissa, olivat aikeeni tuntuneet hänestä 

epävarmoilta, mutta nyt oli toisin, nyt olivat ensimmäiset tiibe- 
tiläiset jo tulleet näkyviin, nyt täytyi meidän varustaa itsemme, 
jos ollenkaan aijoimme toteuttaa hurjan päätökseni pyrkiä Las- 
saan. Ehkä eilen näkemämme kulaani sittenkin oli ihminen — 
ainakin oli se ollut enne siitä, että olimme jo tulossa ihmisten 
ilmoille. 

Lyhyt neuvottelu pidettiin, mutta nyt ei riittänyt aikaa 
turhiin toimiin. Tiibetiläiset olivat varmaan olleet jakin ampujia, 
jotka pian palaisivat kotiinsa, ja meidän täytyi välttämättä tavata 
heidät, he antaisivat ehkä meille tärkeitä tietoja ja ehkä saisimme 
heistä matkaseuraa ja oppaita, joka olisi verraton etu. Oli päi- 
vän selvää, että ne olivat nähneet meidät. Jos ne nyt pääsisivät 
käsistämme, rientäisivät ne heti kertomaan mitä olivat nähneet, 
uutinen kulkisi suusta suuhun Lassaan saakka ja meidät estettäi- 
siin pääsemästä pyhään kaupunkiin. 

Schagdur ja Lama saivat käskyn ratsastaa heti tiibetiläisten 
leiriin, joka oli meistä ainoastaan kolmen kilometrin päässä. 
Edellinenkin oli nyt puettu mongooliksi, ja hänellä oli muassaan 
tupakkaa ja teetä vakuudeksi tiibetiläisille, että olimme ystäviä. 
Hopeaa sai hän myös mukaansa, jos sattuisi niin, että hän saisi 
ostaa pari hevosta. Siten varustettuina ajoivat he taas yli joen 
ja katosivat rantatörmän taa. 

Vasta pimeässä he palasivat. Leiristä eivät he olleet ta- 
vanneet enää muuta jälellä kuin savuavan nuotion ja pari jakin 
kalloa, tähteet tiibetiläisten ateriasta. = Karavaanin jäljet olivat 
lähteneet siitä itään päin, ja kysymys oli nyt, koettaisimmeko 
vielä saavuttaa heitä vaiko emme. Huonojen hevostemme vuoksi 
päätimme luopua siitä tuumasta, varsinkin kun tuntui melkein 
varmalta, että tiibetiläiset kulkisivat halki yön ja koko seuraavan 
päivän yhteen menoon, päästäkseen välttämään niitä outoja muu- 
kalaisia, jotka ratsastavat heidän vuorillaan ja ampuvat karhuja. 

Nyt oli rauha leirissämme loppunut, emme olleet enää 
yksinämme herroja Tiibetin autiomailla, olimme vaan joukko 
maahan tunkevia muukalaisia, joita varmaan tultaisiin ottamaan 
vihamiehinä vastaan. Tästä lähtein oli pidettävä tarkkaa vövar- 

tiota ja elukoita ahkerasti silmällä. Nyt oli sitä parempi mitä 
pikemmin tapaisimme soveliaan paikan pääkortteeriksi, ja yhdessä 
tuumin Schagdurin kanssa päätimme, että ainoastaan hän, minä 
ja Lama koettaisimme ratsastaa Lassaan, vaan että Tjerdon jäisi 
pääleiriin, jossa tarvittaisiin niin lujat puolustusvoimat kuin mah- 
dollista. Tjernoffin piti myös kohdakkoin oleman odotettavissa. 

Yhden päivän viivyimme vielä tässä merkille pantavassa 
leirissä, ja sillä aikaa pantiin meidän mongoolilaiset tamineemme 
kuntoon, niin että kaikki olisi valmiina, tulipa ero karavaanista 
tapahtumaan millä hetkellä hyvänsä. Hämärissä palasivat mo- 
lemmat tähystelijämme ilmottaen, ettei matkalla etelään päin ollut 
mitään voittamattomia esteitä. 

He opastivat meitä nyt erään laakson läpi, jossa monta 
kertaa saimme kahlata yli kuohuvan virran; erään suvannon 
rannalla, missä oli vielä hiukan laidunta, asetuimme leiriin. Yksi 
kahdeksastatoista kameelistamme alkoi uupua, eikä toisena päivänä 
enää jaksanut eteenpäin. Se oli kuitenkin paremmassa lihassa 
kuin monet tovereistaan ja käveli kentällä pureskellen ruohoa. 
Päätin siis jättää sen siihen. Ennen jälkijoukon tuloa olisi se 
mielestäni . ehtinyt tarpeeksi levätä ja voimistua ja voisi sitten 
seurata heitä. Susista ei sanonut Turdu Baj olevan vaaraa, sillä 
ne eivät hätyyttäneet koskaan sellaista kameelia, joka kantoi 
kuormasatulaa. Pienelle kunnaalle laaksossa pystytettiin telttirima 
ja sen nenään tyhjä säilykepönttö, johon pistettiin paperilappu 
seuraavalla turkinkielisellä kirjotuksella: »olemme jättäneet tähän 
yhden kameelin; jos sitä ei näy, niin seuratkaa sen jälkiä kun- 
nes löydätte sen.» , 

Kysyvällä katseella tyynissä silmissään seurasi se meidän 
armotonta lähtöämme. Mitä ajattelikaan se meistä, joilla oli 
sydäntä jättää uskollinen palvelija keskelle karua erämaata? Kun 
viimeisen kerran käännyin satulassani katsomaan, eikö se sentään 
lähtisi kömpimään jälessämme, näin sen rauhallisesti taivuttavan 
pitkän kaulansa maata kohti ja purasevan ruohoa. Sinne se jäi 
hyvin niukoilla toiveilla pelastuksesta; ja niin kävi, ettemme 

koskaan saaneet tietää mitään sen kohtalosta, emmekä tahdokaan 
siitä mitään tietää. 

Jakien jälkiä nähtiin paljon, mutta itse jakeja ei näkynyt. 
Oli niinkuin ne olisi vastikään säikytetty pois mailta halmeilta. 
Kolmessa kohden tavattiin myös nuotion jätteitä, muutamia ki- 
viä pyöröön asetettuna, tuhkaa keskessä. 

Heinäkuun 20 p:nä tulimme yhä korkeampiin ja karumpiin 
seutuihin ja ponnistukset olivat ankarat. Oli pyrittävä yli mah- 
tavan vuorijonon; sen harja oli pyöreä, ja molemmin puolin 
solaa pisti alas leveitä jääkielekkeitä, joista juoksi pieniä puroja 
joka suuntaan tehden maan liejuiseksi ja vajottavaksi. Ankara 
myrsky viskasi raekuuron suoraan vastaamme. Se löi rakeita 
kasvoihin ja kaulaan, josta ne pyörivät alas pitkin ihoa ja sulivat, 
eikä siinä auttaneet paslikit eikä mitkään. Jäätikön alareunalla 
näimme ainakin 300 jakia, jotka lähestyessämme heti pakenivat. 
Vähitellen pääsimme vihdoin solan korkeimmalle kohdalle, jossa 
koneet näyttivät korkeutta 5462 metriä. Etelästä päin näkyi 
pelkkiä vuoria toinen toisensa takaa; solasta ottaa samalle suun- 
nalle alkunsa pieni puro joka alempana paisuu jommoisek- 
sikin joeksi. = Siinä hyökkäsivät koirat vimmatusti seitse- 
män täysikasvuisen jakin kimppuun. Neljä pakeni heti, kolme 
asettui vastarintaan turpa maassa, sarvet ojona, mutta pakenivat 
nekin lopulta. Mutta viimeinen oli sisukkaampi kaikista, se 
keksi vihdoin sen keinon, että meni seisomaan keskelle kuohu- 
vaa virtaa ja saattoi koirat aivan ymmälle. Hetken kuluttua pa- 
lasi kaksi sen tovereista katsomaan kuinka se jaksoi, mutta silloin 
olivat koirat jo uupuneet niin siitä leikistä, että istuivat rannalla 
vaan nekin ja katselivat vihollisiaan. 

Joki sai oikealta puolelta lisähaaran ja kääntyi sitten jyrkkä- 
reunaisen laakson halki kaakkoon päin, jonne meidän tietysti 
täytyi seurata sitä ja jolla suunnalla toivoimme laitumien yhä 
paranevan. Alapuolella jokien yhtymäkohtaa oli kummallinen 
jäämuodostuma, molemmilla rannoilla pitkät jäätiköt, joista oi- 
keanpuolinen, meidän kulkemamme oli kaksi metriä paksu. Se 
päättyi vihdoin pystyjyrkkään reunaan, ja siitä oli päästävä alas 

laakson pohjaan, jossa vaahtoava vesi virtasi. Meiltä kului 
paljon aikaa hakatessamme portaita jäähän ja hiekoittaissamme 
niitä, että saataisiin kameelit kunnialla alas. Sillä aikaa oli 
Schagdur ollut tutkimassa laaksoa alempana, ja kun vihdoin ta- 
pasimme hänet, sanoi hän puolen penikulman päässä olevan 
voittamattoman esteen, laakson kapenevan niin, että se oli yh- 
tenä koskena rannasta rantaan. Vettä oli ollut metriä syvältä 
siinä kohdassa, josta hän kääntyi ympäri. Minä huomasin heti, 
että olisimme tuhon omia, jos jatkaisimme matkaa sinne saakka, 
sillä puolenpäivän aikaan paisuu joki, ja jos meidän silloin vasta 
täytyisi palata takaisin, syöksyisi pahin tulvavesi jäätiköiltä vas- 
taamme ja upottaisi meidät kuin rotat. 

Ei siis muuta kuin takaisin koko matka ja uudestaan ylös 
sivujoen uomaa seuraten, joka vei toiseen solaan. Sen alle 
päästyämme olimme saaneet kylliksemme sinä päivänä, varsinkin 
kun vielä satoi ja myrskysi. Vaan ettei jälkijoukko tekisi tätä 
samaa erehdystä, pystytettiin merkiksi muutamia kiviröykkiöitä. 

Ilta oli kirkas, minä polttelin piippuani vuoteella ja katse- 
lin kuinka kameelit kärsivällisesti tapailivat harvoja ruohon kor- 
sia suuhunsa. Aurinko laski rusottavan punaisena ja kohta putosi 
taas jo sadepisareita teltin ennestäänkin märkää kangasta vastaan. 

Kaksi tuntia saimme aamulla ponnistella Laman kanssa, 
ennenkuin pääsimme solan kynnykselle, ja kaksi tuntia saimme 
siinä odottaa karavaania. Ilkein mielikuvituskaan ei voisi keksiä 
kurjempaa kulkupaikkaa. Elukat painuvat liejuun joka askeleella. 
Sataa vuoroin vettä, vuoroin rakeita, pehmittäen maata yhäkin 
enemmän. Me lähestymme niitä seutuja, joissa kaikki pilvet 
Indian valtamereltä pusertavat vetensä maahan. Ääretön kor- 
keus, kurja sää, jyrkkä nousu ja liejuinen maa, ne ovat seikkoja, 
jotka voivat tuhota minkä karavaanin tahansa. 

Eteläinen rinne oli vielä viittä vaikeampi. Yksi miehistä 
kulkee edellä taluttaen hevostaan ja koetellen maan pitävyyttä. 
Turdu Baj pitää kiirettä, etteivät kameelit ennättäisi kokonaan 
upota. , Se ei auta kumminkaan, kuuluu mölähdys ja yksi alkaa 
jo upota. Joku johtaa toisia eteenpäin sillä aikaa kun kaikki 

muut miehet rientävät auttamaan hädässä olevaa, jonka kuorma 
purjetaan ja joka itsekin lopulta vedetään liejusta ylös. Sataa 
vettä kuin kaatamalla ja paksut pilvet pimittävät koko maailman. 
Yksi muuleista on myös uponnut ja saadaan ankarilla ponnis- 
tuksilla ylös. Itse olemme paksussa liassa vyötäisiin saakka. 
Vettä valuu sekä miehistä että elukoista, ja kaikki huohottavat 
kuin hengen hädässä. Todellakin toivoton maa! Ihmiset pake- 
nevat meitä, luonnonvoimat tahtovat painaa meidät mäsäksi. 
Kuinka käykään Tjernoffin ja jälkijoukon! 

Heti solan alapuolella painuu viimeisenä kulkeva kameeli 
liejuun ja kaatuu siihen. Hän näytti ymmärtävän, että siinä oli 
elämä kysymyksessä, ja koetti ponnistaa viimeiset voimansa pääs- 
täkseen ylös. Muu karavaani on jo kaukana edellä ja Hamra 
Kul lähettää kysymään minulta, mitä oli tehtävä. Lähetän mie- 
hiä apuun, mutta ne palaavat ja sanovat, ettei sille tänä iltana 
ainakaan enää mahda mitään. Nyt määräsin kolme miestä viet- 
tämään yönsä kameelin vieressä ja hankkimaan sinne peitteitä, 
rimoja ja köysiä, että heti varhain aamulla, kun maa vielä oli 
jäässä, koettaisimme pelastaa sitä, se kun oli parhaita kameeleja 
koko. karavaanissa. — Pelastuspuuhamme menivät kuitenkin huk- 
kaan. Yöllä painui eläin raukka yhä syvemmälle ja oli aamulla 
kuollut ja puoleksi kiinni jäätynyt tähän kirottuun maahan. 
Huomaatteko nyt, ettei ole leikkiä tai virkistävää urheilumatkaa 
kulkea läpi Tiibetin? Siinä on tosi käsissä joka päivä, ja öisin 
uneksimme me turhaan laidunmaista ja kovista, kestävistä teistä. 
Toisinaan näyttää kaikki niin synkän toivottomalta, että olisi mie- 
lestämme melkein parempi, jos maa nielisi uumeniinsa koko kurjan 
joukkomme ja vapahtaisi meidät enemmistä vaaroista ja vaikeuksista. 

Vihdoin viimein tulemme alas näiltä murhaavilta korkeuksilta 
uuden joen rantaan, jonka kuohuvia vesiä aloimme seurata. Mistä 
se tuli, tai minne se meni, sitä emme nähneet, sillä lumensekainen 
rankkasade peitti silmistämme koko laakson, mutta sen huoma- 
simme ilolla, että maa oli lopultakin muuttunut kovaksi someri- 
koksi, joka hyvästi kesti kuormakameelien painon. Kuolemaisillaan 
uupuneina asetimme 43:nen leirimme joen oikealle rannalle. 

XXIII. 
Lähtö Lassaan. : 


Antaissamme uupuneen karavaanin levähtää yhden päivän 
tekivät miehet partioretkiä leirin ympäristöön. Kasakat tapasivat 
muutaman kilometrin päästä alempana laaksossa hiekkaperäisiä 
kumpuja, joilla oli hyvää laidunta. Heti veivät Turdu Baj ja 
Hamra Kul kaikki kameelit sinne, ja nyt tein minäkin päätökseni: 
seuraavana aamuna, 24 p:nä heinäkuuta asettaisimme pääkorttee- 
rimme sinne samaan paikkaan. Ja olipa jo aikakin lähteä Las- 
saa kohti, sillä pari partiomiehistä oli kuullut pyssyn laukauksia 
etäältä. Täälläkin oli meillä siis naapureita — ystäviäkö vai 
vihamiehiä? — joka tapauksessa oli pidettävä silmät auki! 

Heinäkuun 24 p:nä ratsastimme siis laaksoa alas. Mieliala 
oli vakava, sillä olihan kysymyksessä tärkeän eron hetki. Minä 
tarkastin mieheni, kameelit ja hevoset, ja kysyin, saamatta kui- 

tenkaan vastausta, olisiko tämä nyt viimeinen kerta, jolloin rat- 
sastin heidän seurassaan. Laakso laski jyrkästi, joki muodosti 
kohisevia koskia, rannat muuttuivat yhä ruohoisemmiksi, ja siinä 
kohdassa, jonka kasakat olivat katsoneet kortteeripaikaksi, oli 
laidun jo ihan rehevää, varsinkin päivänpuoleisilla rinteillä. Kor- 
keus oli sentään 5127 m — yksi Eifeltorni Mont Blancin hui- 
pulla, mutta leveysaste oli eteläisempi. Sotaiselta näkökannalta 
katsoen oli' asema sentään epämukava, sillä kaikki ympäristön 
mäet olivat leiripaikkaa korkeammalla, ja sattuisiko jonkun tan- 
gutheimon päähän pistämään tehdä yöllinen hyökkäys, kävisi 
leirin puolustaminen sangen vaikeaksi. 

Niinä kahtena päivänä, jotka vielä viivyin leirissä XLIV, 
pantiin kaikki kuntoon lähtöä varten. Niitä hevosia ja muuleja, 
jotka tulisivat mukaamme, hoidettiin parhaan mukaan ja ne sai- 
vat lopettaa koko maissivarastomme. Sitten lyötiin ne kenkään 
ja niitten satulat ja loimet korjattiin. 

Kahteen mongoolilaiseen kirstuun ladottiin kaikki matka- 
tarpeemme. Otin myös matkaan muutamia pienempiä koneita, 
ettei tarvitsisi kokonaan keskeyttääkseni havaintojen tekoa, sekä 
pienen kameran, kolme paria tummia reunus-silmälaseja, kirjo- 
tusvehkeet, partaveitsen ja saipuaa — sillä päämme täytyi olla 
kokonaan ajeltu; muita pesulaitoksia ei tarvittu, oli päinvastoin 
välttämätöntä päästä niin likaiseksi kuin mahdollista näyttääkseen 
oikealta mongoolilta. Muihin välttämättömyyksiin kuului vielä 
sakset, lyhty, kirves, tusina kynttilöitä, muutamia laatikoita tuli- 
tikkuja, piippuja, tupakkaa ja 10 jambia (2500 Sm) hopeaa. 
Eväitä oli jauhoja, riissiä, talkkunaa ja lihaa. Ensimmäisten päi- 
väin varaksi otettiin myös muutamia askeja säilykkeitä, jotka 
sitten tyhjinä upotettaisiin veteen, etteivät herättäisi epäluuloja. 

Asevarastossa oli yksi venäläinen makasiini- ja yksi berdan- 
kivääri, sekä ruotsalainen sotilasrevolveri ja 30 patruunaa joka 
asetta kohti. 

Muuten oli kaikki tarpeemme puhtaasti mongoolilaisia. 
Minullakin oli helminauha ja »gavo» jumalankuvineen kaulassani 
sekä vyölläni tuppiveitsi, jonka tupen yhteydessä olivat myös 

tavalliset kiinalaiset norsunluutikut, joita käytettiin syödessä, sekä 
tulukset ja taulaa, tupakkapussi ja pitkä piippu. Kaikki astiat, 
padat ja kannut olivat myös aito mongoolilaisia. Vaatteita meillä 
oli kaksi kertamustaa sateitten varalta. Pienin telteistä otettiin 
makuusuojaksemme ja Lama ompeli valkeasta villakankaasta pit- 
kän kauhtanan, jota voisi käyttää sadesäällä yövartijana ollessa. 
Kelloa, kompassia, lämpö- ja ilmanmittareita varten oli minulla 
erityiset povitaskut, jotka olivat hyvästi piilossa. Kaikki, mikä 
oli eurooppalaista tekoa, kätkettiin tarkasti toisen kirstun poh- 
jalle, ja se oli enimmäkseen sellaista tavaraa, jota oli helppo 
upottaa veteen, jos hätätila sattuisi. 

Sirkin jätettiin ylipäälliköksi leiriin ja kaikkia kehotettiin 
tottelemaan häntä niinkuin olivat minuakin totelleet, ja täyttä- 
mään velvollisuutensa. Turdu Bajlle jäi kuitenkin asiantunti- 
jana oikeus ehdottaa leirin muutosta johonkin lähistöön, sitten 
kun laitumet kävisivät huonoiksi. Sellaisista muutoista oli joka 
kerta pantava Sirkinin kirjottama ilmotus määrätyn"kiviröykkiön 
sisään talteen leirissä XLIV, että me palatessamme voisimme 
löytää uuden leirin. Ennen lähtöä keskustelin Sirkinin kanssa 
kahdenkesken, ja hän ymmärsi hyvästi aikomani retken vaaralli- 
suuden. Hän istui hiljaa kuunnellen ja ravisteli päätään. »EI- 
lemme ole palanneet seitsemänkymmenen viiden päivän kuluttua», 
sanoin minä, »niin silloin olemme joutuneet hukkaan, ja palaa 
sinä sitten karavaanin kanssa Tjarkhlikiin ja Kaschgariin» En 
hetkeäkään pelännyt sitä, että Tiibetiläiset meidät tappaisivat, 
mutta kaikkeen täytyy sentään olla varustautunut, ja niin ollen 
saapuisivat sentään kaikki karttani ja muistiinpanoni kunnialla 
kotiin. Viimeiseksi lukitsin kaikki kirstuni, mutta hopeakirstun 
avain jäi sentään Sirkinille, että hän voisi varustaa Tjarkhlikista 
uuden karavaanin Kaschgariin, jos niin tarvittaisiin. 

Ilalla ilmotti joku, että lähistössä oli tavattu tiibetiläisten 
sekä jalka- että ratsumiesten jälkiä, ja että koirat jo yöllä olivat 
raivokkaasti haukkuneet juuri samaan suuntaan. Leirissä kuis- 
kailtiin jo, että ne olisivat olleet vakoojia. Illalla liiteli leirimme 
päällä mustia korppia, tehden vakavan tunnelman vieläkin ras- 

kaammaksi. Ja niin ryömin viimeisen kerran peitteeni alle »si- 
vistyneissä oloissa», ja nukuin makeasti siksi kunnes Schagdur 
tuli herättämään minua tälle kohtalonomaiselle matkalle. 

Kiireellä pui'n päälleni ja muutaman minuutin kuluttua 
olin täysikarvainen mongooli. Tummanvihreä viitta oli pehmeä 
ja mukava, vyötäreilläni oli keltainen vyö ja päässäni pieni kel- 
tainen lakki, ylöskäännettävällä reunalla. Jo parin viikon ajan 
oli koettanut tottua kömpelöihin mongoolisaappaisiin, jotka pys- 
tyjen kärkiensä ja paksujen pohjiensa vuoksi tuntuivat olevan 
erittäin käytännölliset pehmeällä ja kostealla maalla. Korkea 
mongoolisatulakin puusisustoineen ja pehmeine päällisineen tuntui 
erittäin mukavalta, ja leveät, lyhyellä riippuvat jalustimet antoivat 
polville hyvän tuen. Satulani takana oli kokoon käärittynä 
lammasnahkaturkki, jota nyt ei kuitenkaan tarvinnut, sillä päivä 
paistoi lämpimästi. 

Pieni karavaanimme oli kunnossa, nousimme satulaan ja 
lähdimme. Hyvät muhamettilaiseni olisivat kyllä saaneet olla 
itkemättä, sillä muutenkin tuntui lähtömme liiaksi hautajaisten 
tapaiselta, mietin itsekseni. He ehkä epäilivät, että tämä oli 
viimeinen lähtömme. Itse en epäillyt mitään, enkä lakannut 
luottamasta siihen voimalliseen käteen, joka niin monen vuoden 
kuluessa oli ohjannut retkiäni suuressa Aasiassa. Schagdur oli 
hyvillään, että vihdoinkin olimme matkalla, ja Lama istui tyy- 
nenä kuin piimäpytty satulassaan. Kysyin häneltä olisiko hän 
mieluummin jäänyt Sirkinin ja Tjerdonin kanssa leiriin. Ei, 
vaikka henki menköön, niin nyt hän seuraa minua. Minä rat- 
sastin oivalla valkealla hevosellani, Schagdurilla oli keltainen 
ratsu ja Lamalla sama pieni muuli, »Keltakorva», joka kerran 
oli ollut menettää henkensä, vaan joka nyt oli paraita ratsujamme. 
Malenki ja Jollbars otettiin myös mukaan, mutta toiset koirat 
jäivät surkeasti ulvomaan kahleissaan, kun näkivät isäntänsä jät- 
tävän heidät. Ördek oli matkassa myös vartioidakseen ratsu- 
jamme ensimmäisen yön. 

Sinä, lukijani, ihmettelet ehkä, mitä varten minä oikeastaan 
heittäysin sellaisiin tuntemattomiin vaaroihin, joihin Lassan matka 

aina välttämättä on yhdistetty. Aina siitä saakka kuin isä Huc 
— myöskin valepuvussa — kävi tässä pyhässä kaupungissa, ovat 
tiibetiläiset tuskallisen tarkasti vartioineet maataan kaikkia eu- 
rooppalaisia vastaan. Ameriikkalainen Rockhill oli kaksi kertaa 
koettanut kuleksivan laaman puvussa tunkeutua sinne. Bonvalot 
ja Orleansin prinssi Henrik, Dutreuil de Rhins ja Grenard, 
Bower ja useat muut, puhumattakaan Prschevalskista ja Koslof- 
fista, olivat tehneet saman yrityksen, mutta aina yhtä turhaan. 
Kun minun matkasuunnitelmaani kerran kuului tutkia ja mer- 
kitä kartalle niin laajoja aloja tuntemattomasta Tiibetistä kuin 
mahdollista, ja kun minun jo siinä tarkotuksessa täytyi päästä 
jotensakin lähelle Lassaa, niin en voinut tukahuttaa haluani tä- 
hän itsessään mielettömään yritykseen. Kysynet, mitä sillä luulin 
voittavani! Ehkä tilaisuuden saada kertoa Lassasta ja päästä 
tekemään pohjapiirroksen kaupungista temppeleineen? E1, tämä 
kaupunki on joka suhteessa paremmin tunnettu kuin monet 
muut Sisä-aasian kaupungit, juuri sen vuoksi, että se niin kauvan 
on ollut eurooppalaisten uteliaisuuden esineenä. Venäläiset ovat 
lähettäneet sinne burjaatteja, englantilaiset pundiitteja, kummatkin 
oppineita ja koulunkäyneitä miehiä varustettuina parhaimmilla 
koneilla, ja niin on meillä perusteelliset tiedot ja kartat tästä 
laamalaisen uskonnon Roomasta, Jerusalemista ja Mekasta. 

No mutta mitä kummaa sinulla sitten oli siellä tekemistä, 
kysynette uudestaan? Se oli ehkä eatinen viikinki, joka heräsi 
minussa, vastustamaton halu seikkailuihin. Minä tahdoin kaiken 
erämaitten rauhan jälkeen heittäytyä yrityksiin, joissa elämä riip- 
puisi hiuskarvasta. Tunkeutua hengenvaarallisten sattumien sy- 
vyyksiin, joista päivä päivältä kävisi yhä vaikeammaksi löytää 
takaisin. Se saattaa olla suuri vika minussa, mutta minä en voi 
sille mitään, että nautin epävarmoista seikkailuista enemmän kuin 
rauhallisista ja varmoista olosuhteista. Vaikeuksilla saavutettu 
voitto on aina kallisarvoisempi, ja elämä on suuremman arvoi- 
nen sen silmissä, joka tuntee olevansa lähellä menettää sen. 
Kaikki tämä veti minua niin puoleensa, että tahdoin karaista 
hermoni ja näyttää, että ainoastaan kahden seuralaisen kanssa 

rohkenin lähteä suoraan tiibetiläisten keskelle. Ja jos tiellemme 
nostettaisiin ylikäymättömiä esteitä, vasta sitten kääntyisin takai- 
sin, mutta silloin tekisinkin sen tyynellä mielellä, sillä olisinhan 
siinä tapauksessa kumminkin tyydyttänyt kunnianhaluni. Tähän 
nähden ei ollut mitään merkitystä sillä, näkisinkö pyhän kau- 
pungin vaiko en, sillä minä tunsin sen muutenkin tarpeeksi 
hyvin. Lama oli minulle kuvaillut sen katuja, toreja ja temppe- 
leitä melkein jo kyllästyttävän paljon. Ja temppeleitä näkisimme 
kyllä Länsitiibetissäkin, jos joskus pääsisimme niin pitkälle. 

Hyvää vauhtia kuljimme nyt jokirantaa alas ja näimme 
siellä täällä vanhoja nuotiopaikkoja. Eräässä kohti oli kauvan 
sitten ammuttu, nyt jo kuivunut jakin raato, sekin merkkinä 
ihmisten käynnistä niillä mailla, ja aivan hiljan oli karhu käynyt 
kääntelemässä sitä. 

Sitten saavuimme laajaan, avonaiseen laaksoon ja asetuimme 
siihen yöksi pienelle lähteelle, jonka vaiheilla oli hyvää ruoho- 
maata. Minä tein nuotion sillä aikaa kun toiset pystyttivät tel- 
tin ja hoitivat ratsuja. Illallinen syötiin mongoolien tapaan, sillä 
parasta oli siihenkin aikoinaan totutella. Me toiset menimme 
varhain levolle, mutta Ördek jäi vartioimaan elukoitamme. Kuu 
valasi hiljaista seutua — siunattu asia, että oli edes valoa 
näinä öinä! 

Heinäkuun 28 p:nä päätimme, että Ördek seuraisi muka- 
namme vielä yhden päivän, osaksi sen tähden, että vielä saisimme 
yhden yön maata täydessä rauhassa, osaksi siitäkin syystä, että 
Lama tunsi itsensä kovin sairaaksi, ja minä olin melkein varma, 
että hänen täytyisi palata takaisin. Neuvottelin asiasta Sahag- 
durin kanssa, ja päätimme siinä tapauksessa jatkaa matkaa kah- 
den. Mutta Lama virkistyikin päivän kuluessa, vaikka teimme 
taivalta neljä penikulmaa. Maa oli kovaa, ihmisiä ei tavattu, 
mutta jakia ja kulaaneja nähtiin tuon tuostakin. Silloin tällöin 
nousi joku meistä korkeammalle paikalle tähystelemään ympä- 
ristöä kiikarilla. Jos olisimme nähneet jonkun paimenleirin, 
olisimme rehellisinä pyhiinvaeltajina ratsastaneet suoraan sinne, 

mutta siinä tapauksessa olisi Ördekin tietysti täytynyt heti kään- 
tyä takaisin. 

Kahden pienen järven väliselle kannakselle asetimme yö- 
leirin. Nuotiolla aprikoimme vastaisen matkamme vaiheita, minä 
laskin paljonko sitä vielä olisi edessämme ja kuinka paljon jo 
olimme kulkeneet. Lama kertoi elävin piirtein siitä ankaruu- 
desta, jolla tiibetiläiset Nakktjun luona tarkastavat kaikkia Mon- 
gooliasta tulijoita, ja siitä syystä päätimme karttaa koko sitä 
paikkaa ja koettaa päästä sen eteläpuolitse Lassan valtatielle, jossa 
voisimme sekaantua suureen pyhiinvaeltajajoukkoon. 

Nyt täytyi minun ulkonaisessa ihmisessäni tapahtua surul- 
lisen lystillinen muutos. Istuin nuotiolla ja Schagdur iski sak- 
silla tukkaani niinkuin vandaali. Sitten kävi Lama saipualla ja 
partaveitsellä sängen kimppuun, ja pian paistoi pääni sileänä 
kuin piljaartipallo. Lopuksi kävin omin käsin viiksiini ja — 
ajatelkaa sitä kylmäverisyyttä — ajelin ne pois juuria myöten. 
Veljieni, mongoolin ja burjaatin mielestä, jotka olivat parratto- 
mat, olin tietysti nyt vasta oikean ihmisen näköinen, mutta itse 
mielestäni oli melkein synti menetellä tällä tavoin jumalan anta- 
main lahjain kanssa. Kulmakarvat ja silmäripsit sain sentään 
onneksi pitää. Mutta mitä sentään yleensä merkitsi ulko- 
näköni, kun ei ollut edes kissaa, jonka silmissä sillä olisin kei- 
kaillut! 

Vielä oli minulla kuitenkin jonkun verran lohdullista sa- 
mannäköisyyttä Caesarin rintakuvan kanssa, mutta sitäkään iloa 
ei kestänyt kauvan. Vanhana, taitavana puoskaroitsijana alkoi 
Lama pöyhiä lääkesäkkiään, siveli pehmeällä kädellään naamaani 
lampaan talia ja jotain ruskeata väriä, ja katseli minua sitten 
matkan päästä, pää kallellaan. »Ike sän bane», mainion hyvä, 
sanoi hän. Itse en voinut yhtyä siihen, kun katsahdin kelloni 
kirkkaaseen sisäkanteen. Oliko tämä rasvainen, vaskenruskea ja 
parraton naama todellakin minun? Vähitellen kuivui rasva ja 
sai tuulesta ja pölystä harmahtavan vivahduksen. Joka kerta 
kun nauroin tai olin muuten pakotettu liikuttamaan kasvolihak- 
siani, kirveli iho kauheasti, mutta kohta meillä ei enää ollut 

tilaisuutta nauruun, iloinen mieliala kuului tämän päivän jälkeen 
harvinaisuuksiin karavaanissamme. 

Leiri oli avoimessa kohdassa järvien välissä, ainoastaan 
lounaispuolella oli muutamia kunnaita. Ihmisten jälkiä ei nä- 
kynyt, koirat makasivat rauhallisina ja seutu tuntui täysin tur- 
valliselta. Kello viiden aikaan nousi myrsky, joka ajoi hiekka- 
ja pölypilviä yli järven ja leiripaikan. Mcnimme silloin telttiin 
ja istuimme siellä suojassa turisten ja tupakoiden kello 8:aan, 
jolloin meillä ei enää ollut muuta tehtävää kuin ruveta levolle. 
Ordek vartioi ratsujamme parin sadan metrin päässä teltin länsi- 
puolella. Hänen piti valvoa koko yö, että me viimeisen kerran, 
ehkä pitkiksi ajoiksi, olisimme saaneet nukkua vielä rauhassa, 
ja aamulla piti hänen lähteä ratsastamaan pääleiriin takaisin. 

Keskiyön aikana nosti joku telttivaatetta ja sisään ryömi 
nelin kontan Ördek, kuiskaten pelosta vapisevalla, käheällä ää- 
nellä: »yksi ihminen on tullut tänne.» . Emme kuulleet, olisiko 
hänellä ollut muuta sanottavaa, me tempasimme aseemme ja 
riensimme ulos. Myrsky raivosi entisellä voimallaan ja vaalea 
kuu paistoi repaleisten, nopeasti kulkevain pilvien lomasta. 
Ördek vei meidät ulompana olevien hevosten luo, missä hän 
oli nähnyt tumman haamun hiiviskelevän. Tämä näky oli niin 
säikäyttänyt sankarimme, jonka rohkeus rajoittui kokonaan hil. 
jaiseen erämaahan, että hän melua nostamatta oli lähtenyt juok- 
semaan telttiin. Sen vuoksi tulimme liian myöhään. Heikossa 
kuutamossa näimme kaksi ratsastajaa, jotka täyttä laukkaa las- 
kettivat kunnaitten taa, ajaen edellään kahta irrallista hevosta. 
Schagdur ampui heidän jälkeensä, mutta turhaan. Hän, Ördek 
ja Lama nousivat satulaan, ja lähtivät ajamaan takaa, vaan minä 
jäin vartioimaan jälellejääneitä ratsujamme, joita kukatiesi ympä- 
röi kokonainen ryövärijoukko. Tunnin kuluttua palasivat he 
kuitenkin tyhjin käsin takaisin. 

Silloin menimme lähemmältä katsomaan rauhassa syövää 
laumaamme; kaikki viisi muulia sekä kaksi huonointa hevosta 
oli tallella, mutta minun - oivallinen ratsuni sekä Schagdurin 
keltainen ruuna oli varastettu. Jäljistä näimme selvästi kuinka 

rosvot olivat käyttäytyneet. Kolme tiibetiläistä ratsastajaa, joko 
sitten satunnaisia tai ammattivarkaita, oli nähtävästi seurannut 
meitä koko päivän ja ottanut tarkan selon leirimme asemasta. 
Kovassa myrskyssä oli yksi niistä päällä tuulen salaa ryöminyt 
laumamme läheisyyteen ja piiloutunut erääseen syvänteeseen. 
Sopivalla hetkellä oli hän sieltä hyökännyt kahden uloimpana 
seisovan hevosemme kimppuun, ja saanut ne pelästyneinä juok- 
semaan länteen päin, jossa toiset kaksi -tiibetiläistä olivat ratsui- 
neen valmiina odottamassa. Sitten olivat kaikki kolme kara- 
huttaneet pois, ajaen hevosiamme edellään. 

En koskaan elämässäni ole siihen määrin kuohunut sisälli- 
sestä vihasta. Yksi ainoa aate valtasi minut aluksi kokonaan: 
ajaa roistoja takaa ja maksaa heille ansaittu palkkansa. Schagdur 
raivosi, ja pyssy poltti hänen sormiaan. Mutta pian voitin minä 
sentään suuttumukseni ja aloin punnita asianhaaroja levollisem- 
-min. Fi ollut pienintäkään mahdollisuutta maailmassa, että me 
uupuneilla hevosillämme olisimme voineet saavuttaa tiibetiläiset, 
jotka tietysti olivat siksi viisaita, etteivät seisattuisi pariin päi- 
vään. Jos kaksi olisi ajanut takaa ja kaksi jäänyt leiriin, oli- 
simme sillä tavoin jakaneet voimamme kahtia, joka olisi ollut 
kovin typerä teko, kun viholliset selvästikin pitivät meitä silmällä. 
Fi, asia oli jätettävä sille hyvälleen, olimme saaneet tuntuvan 
opetuksen, ja siihen saimme tyytyä. Leikki oli muuttunut to- 
deksi, päällemme saatettaisiin hyökätä millä hetkellä tahansa, 
täällä täytyi pitää silmänsä auki. 

Unta ei tullut enää silmiimme sinä yönä. Istuimme pie- 
nelle nuotiolle, sytytimme piippumme ja keskustelimme, ja on- 
nettomuutta ennustavat pilvet purjehtivat huimaa vauhtia ohi 
kylmästi kumottavan kuun. Sitten keitimme teetä ja söimme 
aamiaiseksi riissiä ja leipää. Päivän koitossa satuloittiin molem- 
mat jälellä olevat hevosemme ja muuli, sekä pistettiin kapineet 
kokoon. Ikävä yö oli meillä ollut, mutta sanaakaan ei hiiskuttu 
takaisin kääntymisestä. Takaisinko! Fi toki, sellainen ajatus ei 
mahtunut minun aivoihini. Ruotsalainen ei väisty milloinkaan, 
jos hän on hiukankin ylpeä maansa historiasta. 

Kun aamurusko punasi tuntemattomia kunnaita idässä, is- 
tui Ördek nuotion hiilustalla ja itki. Hän rukoili ja pyysi päästä 
mukaamme, eikä olisi yksinään lähtenyt paluumatkalle tämän 
kavalan seudun halki, jossa rosvoja ja pahantekijöitä nousi kuin 
varjoja maasta. Mutta kun minä olin horjahtamaton, pyysi hän 
saada edes revolverin mukaansa. Fi hän saanut sitäkään, sillä 
nyt tarvitsimme kaikki aseet itse. 

Silmäni kirvelivät auringon valossa valvotun yön jälkeen. 
Pienelle paperilapulle kirjotin muutamia rivejä Sirkinille, ja käs- 
kin hänen pitämään huolta, että leiriä vartioitaisiin mitä tarkim- 
masti. Lisäksi määräsin, että Tjerdonin, Li Lojen ja parin 
muun miehen olisi yksi viikko ajettava varkaita takaa. OÖrdek 
pisti kirjeen poveensa ja oli kuin kuolemaan tuomittu, joka jo 
näkee mestauslavan edessään. Tuskin olimme nousseet satulaan, 
kun hän jo juosta pyyhkäsi jokirantaa ylöspäin ja katosi näky- 
vistämme. Mies parka oli niin säikähtynyt, että luuli ryöväreitä 
satavan pilvistä koko päivän. 

Hän ei tohtinut ollenkaan kulkea aukeita paikkoja eikä 
seurata entisiä jälkiämme, vaan hiiviskeli vuorien repeämiä ja 
purojen uomia niinkuin metsäkissa, ja odotti vaan yötä ja pi- 
meää. Mutta sitten pelkäsi hän sitä yhtä paljon ja näki jokai- 
sessa. pimentopaikassa vihollisen. Pari kulaania oli ollut säikäyt- 
tää hänet mielipuoleksi ja toisessa kohdassa oli hän ryöminyt 
vuoren onkaloon kuin piikkisika. Tuli vielä rankkasade ja se 
lisäsi kohinallaan yhä hänen pelkoaan. Vihdoin saapui hän 
leirilaaksomme suulle, jossa virran pauhu voitti kaikki muut 
äänet, ja siinä oli hän yhtenään kuulevinaan askelten kapsetta 
takanaan. Hän lankeili, nousi ylös ja juoksi taas yli mäkien 
kuin hullu, kahlasi kaulaansa myöten joessa ja pyrki eteenpäin 
tavalla jos toisellakin, pakoon kuviteltuja pahantekijöitä. Kuinka 
hän pilkkopimeässä oli löytänyt perille, sitä hän ei sittemmin 
muistanut itsekään, mutta vähällä piti, etteivät leiristä käsin am- 
puneet häntä, kun vartija oli nostanut melun. Leiriin tullessaan 
oli hän ollut miltei menehtynyt, ei saanut sanaa suustaan vaan 
painui kasaan niinkuin ryysy. Toiset olivat kauhistuksissaan, 

sillä he luulivat, että meidät olisi surmattu, ja Ordek vaan yksi- 
nään päässyt pakoon. Vasta perinpohjin levättyään oli hän vir- 
kistynyt sen verran, että jaksoi kaivaa povestaan minun kirjeeni 
ja kertoa seikkailustamme. 

Tjerdonin takaa-ajamisesta oli ainoastaan sen verran tulok- 
sia, että saimme tietää varkaitten kulkeneen järveltä neljä peni- 
kulmaa erääseen paikkaan, jossa suuri joukko muita tiibetiläisiä 
oli heitä odottanut, ja että ne sitten kaikki yhdessä olivat rat- 
sastaneet niin pitkälle eräässä joessa, että jälkiä oli mahdoton 
enää löytää. 





Joukko tiibetiläisiä. 


XXIV. 
Tiibetin paimentolaisia. 


Jätettyämme Ördekin ratsastimme neljä penikulmaa kaak- 
koon päin. Eräässä töyrykkäässä vuorien välikössä suuntamme 
oikealla puolella näimme satoihin nousevan jakilauman, ja kun 
ne eivät tuntuneet olevan ollenkaan arkoja, luulimme niitä ke- 
syiksi ja odotimme vaan, missä niitten paimenet olisi. Mutta 
kun tulimme lähemmäksi, pakenivat ne; ne olivat siis kuitenkin 
metsäjakeja, ja siitä päättäen oli meillä vielä parin päivän matka 
ensimmäisiin paimenleireihin — me odotimme niitä, sillä siellä 
olisimme sentään mielestämme varmemmilla mailla. 

Avonaiselle paikalle, jossa oli hyvä laidun ja yllin kyllin 
vettä ja jakinlantaa, asetuimme yöksi. Nyt olimme kolmen kes- 
ken, ilman apulaisia, ja minä sain itsekin nostella kuormia, pys- 
tyttää telttiä ja koota lantaa. En ollut tehnyt mitään karkeam- 
pia töitä sittenkun 1896, jolloin kaksi kertaa melkein yksinäni 
ratsastin läpi Persian, ja nyt tuntui sangen hauskalta ottaa osaa 

karavaanimiesten töihin. Schagdurin piti olla meistä kolmesta 
ylimmän miehen ja minun piti kulkea vaan niinkuin palveli- 
jana, niin olimme sopineet. Venättä ei saatu tästä lähtein pu- 
hua sanaakaan, pelkkää mongoolinkieltä vaan. Me näytte- 
limme ösiamme mainiosti; ensin oli Schagdurista vähän vasten- 
mielistä komentaa minua niinkuin renkiä lantaa hakemaan, mutta 
parin päivän kuluttua kävi kaikki kuin rasvattu. 

Kun nyt olin tehnyt kaikki toimeni herrani täydeksi mieli- 
hyväksi, otin vankan levon ja nukuin sikeästi kello 8:aan, jol- 
loin oli jo pimeä ympärilläni ja toiset kaksi olivat hakemassa 
elukoitamme yötiloille. = Yhden tunnin saivat ne vielä syödä 
valloillaan teltin ympärillä. Sitten pantiin ne liekaan kahden 
seipään väliin kiinnitettyyn köyteen, ja seuraavaa leirijärjestystä 
pidettiin tästä lähtein. Elukkain liekaköysi asetettiin aina teltin 
toisen oven edustalle, joka pidettiin auki. Heti pimeän tultua 
sammutettiin nuotio ja kaikki kapineet nostettiin telttiin. Joll- 
bars pantiin kahleihin elukkain viereen, niin että se heti antaisi 
ensimmäisen varotusmerkin, jos vaara uhkaisi. Pörröinen Ma- 
lenki makasi samoin kahlehdittuna teltin suljetun päädyn edessä. 
Yöt jaettiin kolmeen vartiovuoroon, 9—12, 12—3 ja 3—6, ja 
tavallisesti oli ensimmäinen vuoro minun, viimeinen Laman. 

Schagdur ja Lama näyttivät herätessäni tavattoman syn- 
kiltä, ja kun kysyin syytä siihen, sanoivat he minun maatessani 
nähneensä kolme ratsastajaa, jotka lähenivät idästä päin leiriämme, 
seisahtuivat, keskustelivat ja katosivat taas näkymättömiin. Hei- 
dän käytöksensä näytti suuresti epäiltävältä; he odottivat nähtä- 
västi yötä hyökätäkseen päällemme. Oli selvää, että meitä kier- 
teli vakoojat, mutta tekivätkö ne sen omasta päästään vai oli- 
vatko ne viranomaisten määräämiä, sitä emme tietysti voineet 
aavistaakaan. 

Jo ennen kello 9:ää nukkuivat mieheni ja kuorsasivat ma- 
keasti, väsyneitä kun olivat edellisen yön ponnistuksista. Mi- 
nulla oli ensimmäinen vartiovuoro ja astuskelin edestakaisin tel- 
tin edustalla. Valveilla pysyminen ei ollut vaikeaa, kun saattoi 
odottaa hyökkäystä millä hetkellä tahansa, mutta hitaasti kului- 

vat hetket. Jollbars ulvahti ilosta joka kerta kun tulin sen luo, 
ja Malenki heilutti häntäänsä, silloin kun tuli hänen vuoronsa. 

Päivällä oli saatu useita sadekuuroja, ja nyt illalla meni 
koko taivas synkkään pilveen. Alkoi välähdellä salamia ja kuu- 
lui jyrinää ympäristöstä. Vettä valui virtanaan ja pieksi telttiä, 
niin että sen olisi luullut luhistuvan kokoon. Sisässä tuli kaikki 
märäksi, sillä telttivaate alkoi vuotaa. Makaajat eivät siitä sen- 
tään välittäneet mitään, vetivät turkkia ylemmäksi korvilleen 
vaan ja jatkoivat kuorsaustaan. Vaskikattila oli jäänyt ulos tel- 
tistä ja sadepisarat paukuttivat sitä kuin rumppua, koirat murah- 
telivat hiljalleen, muulit ja hevoset läiskäyttelivät märkiä hän- 
tiään kylkiinsä, kun sadevesi valui niitä pitkin alas ja kut- 
kutti ihoa. 

Minä sytytin lyhdyn ja istahdin teltin ovelle kirjottamaan, 
mutta pienimmänkin epäiltävän äänen kuultuani tein kierrokseni 
taas. Oi näitä synkkiä öitä, näitä loppumattomia tunteja! En 
milloinkaan unohda yksinäisiä askeleitani Malenkin ja Jollbarsin 
välillä! Kuutamosta ei ollut suurta apua, sillä pilvet olivat niin 
paksuja, että ainoastaan heikko valo levisi yli seudun ja vaikutti 
ainoastaan sen verran, että juuri ja juuri saattoi eroittaa eluk- 
kain tummat piirteet pimeästä yöstä. 

Pitkä valittava ulvahdus kuuluu korviini, mutta se kuuluu 
sateen herkeämättömän kohinan vuoksi niin heikosti, etten tiedä 
mitä se oli. Alkavatko tiibetiläiset matkia hyeenain ulvomista, 
niinkuin oli tehnyt tangutilainen rosvojoukko, joka 1896 ahdisti 
minua Sinisen järven lähistöllä! Riennän ulos revolveri liepeeni 
alla, seisahdan, kuuntelen, odotan hetken rankkasateessa; sama 
ääni kuuluu taas — oih, se on vaan Jollbars, joka on tyytymä- 
tön ilmaan. Ja toisen kerran saa etäinen ukkosen räjäys minut 
taas hyppäämään pystyyn. Kaikki on niin märkää, ettei voi 
edes pistää piippuun. Muulit seisovat torkahdellen päät painuk- 
sissa, ja niitten yksiveteinen hengitys vaikuttaa nukuttavasti. 
Silmäluomeni alkavat tulla kovin raskaiksi, mutta minä hal- 
veksuisin itseäni kuin kurjaa koiraa, jos minut tavattaisiin nuk- 
kumasta. 

Kello 112 astuskelin pimeässä ympäri ja päätin lujasti, 
etten menisi telttiin, ennenkuin vuoroni olisi umpeen kulunut. 
Sitten vasta menin sisään ja sytytin kynttilän pätkän, vettä va- 
lui turkistani ja joka kohta purskahteli, mihin vaan astuin. Mie- 
tin juuri, että olisi synti herättää Schagduria makeasta unestaan, 
ja päätin lyhentää hänen vuoroaan puolella tunnilla, kun koirat 
samassa rähähtivät kiihkeästi haukkumaan. Lama heräsi ja riensi 
pyssyineen ulos, minä sammutin tulen ja seurasin häntä revol- 
veri kädessäni. Hiivimme epäiltävälle puolelle alle tuulen; sieltä 
kuului selvästi kavioitten kapsetta ja etäistä koirain haukuntaa. 
Tiibetiläiset ratsumiehet vakoilivat leiriämme muutaman sadan 
askeleen päästä. Lama sai palata telttiin ja nyt hiivin Schag- 
durin kanssa lähemmäksi, mutta silloin kuulimme heidän no- 
peasti ratsastavan pois, kaikki oli hiljaista taas ja koirat lakkasi- 
vat haukkumasta. Sitten sai Schagdur valvoa, ja kuunnellessani 
kuinka hän harvalleen astuskeli teltin ympärillä, nukuin syvään 
uneen. 

Aamulla herätti Lama meidät jo kello 5, ja heti lähdimme 
liikkeelle taas. Sellainen yö on ikävä, vaikka ei olisi pimeän 
arkakaan, ja noustuaan tuntee itsensä uniseksi ja uupuneeksi. 
Aurinkoa ei näkynyt koko päivänä, taivas oli synkkä ja pilvet 
niin raskaan näköisiä, että olisi niitten luullut putoavan suoras- 
taan maahan. Tuon tuostakin purkivat ne vettä niskaamme ja 
kulkivat niin matalalla, että tuntui kuin olisi »pää tavannut kat- 
toon». Yhä syvemmälle painaudumme tähän tuntemattomaan 
maahan, ja olemme vakuutetut siitä, että ennemmin tai myö- 
hemmin tapahtuu meille jotain tavatonta. Ja yhtä varmaa on se, 
että meitä salaisesti vakoillaan ja odotetaan sopivaa tilaisuutta 
iskeä kimppuumme. 

Eräässä laaksossa tapasimme lampaan raadon, kuorma vie- 
ressään: pieni säkillinen suolaa. Niinkuin jakiakin, käytetään 
Tiibetissä kuorma-elukkana myöskin lammasta. Eräässä toisessa, 
lumen peittämäin harjanteitten välisessä aukeassa solassa, kohosi 
korkea kivikumpu, ja siitä alkoi kovaksi poljettu tie, jonka suunta 
vei kohti Tengri-norin järveä, Lassan pohjoispuolelle. 

Kahden järven väliselle kannakselle, joka oli 70 m. leveä, 
asetuimme taas yöleiriin, ja tavallisten iltatoimien jälkeen paneu- 
tui kaksi meistä levolle. Jo kello 8 kytkettiin ratsumme kiinni, 
ilma oli tyyni, mutta sade valui virtanaan niinkuin tuhansista 
kattotorvista, ja vesi vuoti telttivaatteen läpi. Vaan kun sade- 
aika kerran oli käsissä, täytyi siis säännönmukaisesti sataa, eikä 
meillä ollut oikeutta valittaa siitä Minä istuin vahtivuoroni, 
neljä tuntia, teltin oviaukolla, ja olin siinä miten kuten suojassa. 
Vesi hyrskyy muulien kuormasatuloissa niinkuin pesualtaassa, 
ja vuotaa paksuina säikeinä niitten kulmista alas. Muulit itse 
pudistavat tavan takaa liikaa märkyyttä karvastaan pois, ja te- 
roittavat silloin tällöin korviaan. Koirat murahtelevat tyytymät- 
töminä. Malenki käy irroillaan ja etsii luita; siinä oli jätteitä 
tiibetiläisten ateriasta ja läjään kerätystä jakilannasta saattoi päät- 
tää, että heillä oli aikomus palata siihen vielä takaisin. 

Koirat alkoivat haukkua äänekkäämmin. Se oli vaan pientä 
hälytystä! Yksi muuleista oli kehnännyt itsensä liekaköydestä 
irti, toiseen oli tarttunut sama halu, ja yhdessä astelivat he mäen 
rinnettä ylös. Minulla oli tuhannen tuskaa, ennenkuin sain ne 
kiinni, ja ainakin sillä kertää oli minulla tarpeeksi tehtävää. 

Pari tuntia vielä levättyämme pitkitimme matkaa heinäkuun 
31 p:nä lounaiseen suuntaan. Kun istuin satulaan, purskahteli 
vesi allani, ja saatuamme taas pari uutta sadekuuroa, alkoi se jo 
holista saapasvarsissakin. Kaikki vaatteet olivat likomärät, ja 
turhaan odottelimme päivän paistetta. 

Idän puolella näkyy mutkittelevan suuri joki, mutta maa 
on mäkistä, ja viidessä kohdassa kulkee tiemme matalain solain 
läpi. Siihen yhtyy vasemmalta toinen tie, jota pitkin hiljattain 
on kuljetettu jakilaumaa. Hetken kuluttua näkyikin etäältä edes- 
sämme mustia pilkkuja, ja sitten ilmestyi erään puron rannalta 
teltti, johon Lama pistäytyi sisään, sillä aikaa kuin Schagdur ja 
minä jatkoimme matkaa. Ne olivat tangutilaisia pyhiinvaeltajia, 
matkalla Kum-bumin temppelistä Lassaan, ja oli heillä viisikym- 
mentä jakia, pari hevosta ja kolme koiraa, jotka saivat kauheasti 





Nuori tiibetiläinen paimen. 

selkäänsä Jollbarsilta ja Malenkilta. Meidän matkaamme näytti- 
vät nämä pyhiinvaeltajat katselevan epäluulolla. , 
Samoilla seuduilla tapasimme lammaslauman, jossa oli 700 
päätä ja jota yksinäinen, vanha eukko paimensi. Eukko ei näyt- 
tänyt ollenkaan pelästyvän meitä, mutta se olikin aivan luon- 
nollista, sillä nyt olimme jo niin likaisia, ettei kenenkään vas- 





Tiibetiläinen nainen. 


taantulijan tarvinnut meitä hävetä. Hän osotti meille tien erää- 
seen lähellä olevaan paimentelttiin ja sanoi sieltä saavamme tie- 
toja niistä asioista, joita häneltä kyselimme. Me asetimmekin 
leirimme vähän matkan päähän teltistä. 3 

Heti kun kaikki oli kunnossa, lähti Lama naapuriin ja ta- 
pasi siellä kaksi naista sekä nuoren miehen — teltin isäntä ei 
ollut kotona, mutta hänen piti pian tuleman. He pyysivät an- 
teeksi, etteivät juhlapäivän vuoksi voineet myydä meille mitään, 

mitä heillä olisi ollut myytävänä, mutta jos odottaisimme huo- 
miseen, niin kyllä saisimme. Mutta säkillisen kuivaa jakinlan- 
taa voisivat he milloin tahansa antaa kahdelle köyhälle mongoo- 





Vanha tiibetiläinen mies. 


lille, ja sitä kantaen palasi Lama takaisin luoksemme. Juuri kun 
olimme saaneet nuotiomme syttymään, ilmestyikin teltin isäntä 
mäelle, ja seisattui matkan päästä tarkastelemaan meitä. Lama 
meni kutsumaan häntä luoksemme ja kursailematta istahti hän 
nuotiollemme märkään maahan. 

Hän taisi olla noin 40:nen ikäinen mies, tämä ensimmäi- 
nen tiibetiläinen, ja hänen nimensä oli Sampo Singi. Hänen 
parraton ja ryppyinen naamansa oli melkein musta, tukka roik- 
kui likaisissa, vanukkeisissa suortuvissa hartioilla, ja niistä valui 
sadevesi säkin tapaiselle kauhtanalle, saappaat olivat valkeasta 
huovasta (nyt jo melkein mustat) ja vyöllä riippui tupakkikuk- 
karo, piippu ja muuta pientä tarvekalua, kaikki yhtä likaisia. 
Sampo Singi oli useimpain tiibetiläisten tavan mukaan avopäin 
ja ilman housuja — paitse saappaita jalassaan. Sellaiset tamineet 
mahtavat olla jotensakin viileät, kun mies on matkalla rankka 
sateessa ja istuu ratsun selässä! Yhtenään niisti hän nenäänsä 
sormiinsa ja teki sen sellaisella arvokkuudella, että me uskoimme 
sen kuuluvan hyviin tapoihin ja aloimme seurata hänen esi- 
merkkiään. Meidän mongoolilaiset astiamme näyttivät häntä eri- 
tyisesti miellyttävän, mutta me emme olleet sitä ollenkaan huo- 
maavinamme. Minuun hän ei kiinnittänyt suurempaa huomiota 
kuin toisiinkaan, sillä olinhan yhtä likainen kuin hän itsekin, 
sittenkun alituinen sade oli huuhtonut minusta pois viimeiset- 
kin tähteet hienoudesta. Schagdurilla ja Lamalla oli tapana 
nuuskata ja Sampo Singi otti siitä myös hyvän annoksen, joka 
pani hänet hurjasti aivastamaan. Me nauroimme hänelle täyttä 
kurkkua, mutta siitä hän ei ollut milläänkään, kysyi vaan, oliko 
nuuskassamme pippuria. 

Yht'äkkiä karjasi Schagdur minulle, niinkuin oikea kasakka- 
atamaani: »mene noutamaan hevosia sisään, poika, äläkä ällistele 
siinä». Minä juoksin ylös mäelle ja olin iloinen, kun näin 
Sampo Singin juuri samassa astuvan sisään omaan telttiinsä, 
sillä muuten olisi hän varmaan tullut ajatelleeksi tähän tapaan: 
»tuo mies ainakaan ei ole ikänään ennen ottanut muulia kiinni». 

Tämä yö tuntui meistä tavallista turvallisemmalta. Aina 
siitä saakka, kun aavistamatta olimme kohdanneet jakimetsästäjät 
vuoristossa, emme olleet nähneet ainoaakaan maan asukasta, 
mutta kyllä tunteneet, että ne joka paikassa kummittelivat ym- 
pärillämme niinkuin pahat henget, jopa yhtenä yönä yrittäneet 

hyökätä päällemmekin. Nyt oli Sampo Singi vakuuttanut, ettei 
tällä paikalla ollut rosvoja, mutta sentään pidimme yövartiota 
niinkuin ennenkin. 

Kun heräsin aamulla elokuun 1 pinä, oli sade ihmeekseni 
lakannut. Naapurimme olivat juuri tulossa telttiimme ja kii- 
reellä pistettiin piiloon kaikki sellaiset esineet, jotka olisivat saat- 
taneet herättää epäluuloa. Sampo Singi otti taas puheen vuo- 
ron ja latoi kaikki herkkunsa nuotiollemme. Siinä oli hyvää ta- 
varata paljon, nythän eläisimme kuin ruhtinaat. Suuri möhkäle 
valkeata rasvaa, kehlollinen hapanta maitoa, puukuppi täynnä 
hienonnettua juustoa, toinen täynnä rievää maitoa, kolmas ker- 
maa, sekä sitäpaitse elävä lammas — voimmeko toivoa ylelli- 
sempää aamiaista! Hienonnettua juustoa käytetään »tsambaan», 
ruokalaji, jossa pää-aineina on jauhoa ja rasvaa sekä teetä, ja 
joskus vielä muutamia palasia raakaa, kuivattua lihaa — kaikki 
sekaisin sotkettuina astiaan, josta niitä likaisin sormin pistellään 
suuhun. Hapan maito oli parasta, mitä heillä oli tarjota, pak- 
sua ja valkeata. En ole koskaan nauttinut maukkaampaa ruo- 
kaa kuin tämä »schoo», niinkuin tiibetiläiset sitä kutsuvat; sam- 
panja ja ostronit ovat jonninjoutavia sen rinnalla. 

Nyt piti ruokatavarat maksettaman ja minä otin käsille 
muutamia kiinalaisia hopeakolikoita. Sampo Singi punniskeli 
niitä nautinnolla hyppysissään, mutta ei sanonut ottavansa vas- 
taan muuta kuin Lassan hopeaa; sitä ei meillä tietysti ollut, 
mutta onneksi oli erään kirstumme pohjalla pari myttyä sinistä 
Kiinan silkkikangasta. Olisittepa nähneet, millainen välke tuli 
fouva Singin pieniin siansilmiin! Hän hiveli likasilla kämme- 
nillään kahisevaa silkkiä, aivan kuin olisi heti aikonut ruveta 
ompelemaan siitä itselleen tanssipukua. Yhdessä käden kään- 
teessä oli tavaramme maksettu. 

Sitäpaitse luvattiin Sampo Singille korvaukseksi vielä nahka 
siitä lampaasta, jonka hän oli meille tuonut, ja kohta kävi hän 
kiireellä käsiksi teurastukseen, tehden sen erittäin ravalla tavalla. 
Hän tukahutti eläin paran pusertamalla sitä sieramista, ja sitä 
tehdessään mutisi hän koko ajan rukousta »on mane padme 

hum>». Tuskallista oli katsella hänen menettelyään, mutta siinä 
ei auttanut muuta kuin pysyä tyynenä, sillä pieninkin sekaantu- 
minen asiaan olisi heti paljastanut meidät. 

Vihdoin söimme yhdessä aamiaista ja koirat saivat myös 
osansa. 

Nainen oli puettu aivan samalla tavalla kuin mieskin; hä- 
nen suorukkeiset mustat hiuksensa olivat kahdessa palmikossa, 
mutta sen lisäksi vielä törrötti niistä pienempiä töyhtöjä kaikille 
taivaan suunnille. Jalassa oli hänellä kirjavilla neuloksilla koris- 
tetut huopasaappaat, jotka aikoinaan lienevät olleet hyvinkin 
kauniit. Mutta naamassa oli hänellä niin paljon likaa, että minä 
en voinut käsittää, mistä se kaikki oli voinut siihen kerääntyä. 
Minun hieno ihoni, jota parhaani mukaan olin koettanut liata, 
» puhdistui» yhä sateesta, niin että sitä täytyi pari kertaa päivässä 
maalata uudestaan, mutta tämän tiibetiläisen »primadonnan» 
naama ei varmaan olisi tullut puhtaaksi, vaikka siihen olisi las- 
kettu vettä paloruiskulla. 

Sampo Singi ei koettanut vähimmälläkään tavalla pidättää 
meitä luonaan, vaan tahtoi päinvastoin päästä meistä niin pian 
kuin mahdollista. Ja hän oli ehkä oikeassa! Kun me paluu- 
matkalla saavuimme hänen laitumilleen, oli hän kadonnut. Hän 
oli ehkä joutunut oman vieraanvaraisuutensa uhriksi, sortunut 
siihen hälinään, jonka meidän tulomme varsinaiseen Tiibetiin 
oli herättänyt kaikkialla. Jos hänellä olisi ollut halua pidättää 
meidät päivääkään luonaan, niin varmaan hän silloin olisi varot- 
tanut meitä lähtemästä edemmäksi; päinvastoin toivotti hän 
meille onnea taipaleelle ja sanoi seuraavaan paimenleiriin ole- 
van kahden päivän matkan. 

Rankassa sateessa ratsastimme eteenpäin Gartju-sängin jo- 
kilaaksoa; viimeisestä pienestä solasta tuntuu seutu avartuvan, 
ja mikäli sateelta voimme erottaa, ei edessämme näy enää vuo- 
ria ollenkaan. Satulat ovat märkinä, vaatteet ovat märkinä ja 
tarttuvat ilkeästi ihoon, vesi valuu hevosten harjoista. Siellä 
täällä näkyy vanhoja leiripaikkoja ja tiemme vie erään mahta- 
van virran oikeanpuoliselle rannalle. Se on Satju-sangpo, yksi 

Sisätiibetin suurimpia jokia, ja niin leveä, että me ensin luu- 
limme sitä järveksi. EFi aikaakaan, kun kuulimme jo eteenpäin 
vyöryvän veden jymisevän kohinan, jonka rinnalla sateen her- 
keämätön läikinä häipyi kuulumattomaksi. 

Virta jakautui 20:neen eri haaraan, joista neljä oli erittäin 
leveää ja minusta nähden mahdotonta kahlata yli. Mutta Lama, 
joka ratsasti edellä, oli rohkea mies ja jatkoi tyynenä eteenpäin, 
niinkuin ei olisi nähnyt ollenkaan harmaan ruskeata, kuohuvaa 
vettä. Me seurasimme jälestä, ja joka hetki odotin vaan, mil- 
loin edellä kahlaava Lama painuisi virran kuohuihin näkymättö- 
miin. Sellaisen veden syvyydestä ei luonnollisesti voi tietää mi- 
tään, mutta ei se sentään ollut syvempää, kuin ainoastaan pa- 
rissa kohdassa hiukan toista metriä. 

Olemme ponnistelleet jo kymmenen haaran yli, ja leväh- 
dämme matalalla särkällä, jossa on vaan jalan verran vettä. 
Siinä seisomme keskellä kuohuvaa vesipaljoutta, joka syöksyy 
laaksoa alas vastaamme ja ohitsemme, niin että silmiä huimaa 
ja tuntuu siltä, kuin itse kulkisimme vinhaa vauhtia alaspäin ja 
vesi seisoisi paikallaan. Rantoja ei näy ollenkaan, vettä vaan, 
pitkistä sateista paisunutta, mereksi muuttunutta virtaa. 

Sanaakaan sanomatta painaa Lama kantapäänsä muulin kyl- 
kiin ja ajaa taas syvyyteen. Vesi ylettyy jo muulin lautasille ja 
ratsastaja nostaa polvensa ylös, ettei sitä menisi saapasvarsiin. 
Samassa alkaa se muuli, joka kantaa kahta matka-arkkuamme, 
ja jota Lama taluttaa jälessään, arveluttavasti horjahdella; arkut 
kannattavat sitä, sen jalat kohoavat pohjasta, se kierahtaa ym- 
päri ja alkaa painua hyvää vauhtia virran mukana. Se on ka- 
dotettu! Mutta ei, onko se mahdollista! Se tuntee taas kovan 
pohjan allansa, ponnistelee uudestaan tasapainoon ja kömpii 
kuormineen rannalle. 

Samassa kun virta kiskasi kuormamuulin mukaansa, huu- 
simme me täyttä kurkkua Lamalle, että hän kääntyisi takaisin, 
mutta veden pauhulta ei hän kuullut mitään, nousi vaan yhä 
ylemmäksi satulassaan, joka nyt jo oli kokonaan näkymättö- 
missä. Mies on hullu, eihän hän osaa ollenkaan edes uida! 

Silmänräpäyksessä irrotan minä vyöni ja olen valmis uhraamaan 
turkkini. Mutta kas ihmettä, Lama selviytyy, muulin selkä ko- 
hoo yhä korkeammalle vedestä, pieni pappimme on voittanut 
vaaran. 

Viimeinen haara oli pahin, sen leveys oli tosin vaan 30 
metriä, mutta se oli syvä ja ankarasti virtaava. Minä olin jää- 
nyt jälelle toisista ja suuntasin suoraan sitä kohti, missä näin 
heidän seisovan rannalla. Ja sitten virtaan taas! Tuntuu il- 
keältä, kun vähä vähältä joutuu yhä syvemmälle veteen. Kohta 
horasivat saapasvarret sitä jo suun täydeltä sisäänsä, nyt sitä on 
jo polviin saakka, nyt se peittää jo satulan, hevosen pää on 
enää vaan näkyvissä Lama ja Schagdur nousevat polvilleen 
satulassaan, kirkuvat ja viittovat minulle, mutta virran pauhina 
voittaa heidän äänensä. No nyt se meni, nyt jääköön hevonen, 
kunhan vaan voisi pelastaa oman nahkansa! Viskaan jalustimet 
sivulle, nakkaan turkin päältäni ja olen juuri heittäymäisilläni 
uimaan, kun hevonen samassa alkaa myöskin uida ja kulkee ai- 
van lähellä rantaa virran mukana alaspäin. Hädissäni tartun sen 
harjaan kiinni ja seuraan sitä; parin sekunnin kuluttua on sillä 

taas jo pohja jalkainsa alla, ja rajulla ponnistuksella pääsee se 
— rantaan. 

Satju-sangpo| sinä olet voitettu! Olin märkä kuin uitettu 
koira ainakin, mutta mitä se merkitsi, sillä sitä ennen olimme 
jo olleet sateesta tarpeeksi märkinä. Hetken aikaa tuntuivat 
polveni sentään hyvin heikoilta, sillä olkoon kuinka vankka ui- 
mari tahansa, sellainen pakollinen uinti ei ole koskaan juuri 
erittäin hauskaa. Saappaani olivat kiitettävästi vedenpitävät, ja 
vasta jonkun matkaa ajettuamme huomasin tarpeettomaksi kan- 
taa liikaa vettä mukanani, vedin ne jalastani ja kaadoin tyhjiksi. 
Sitten sidoin ne satulan taka ja ratsastin eteenpäin avojaloin. 

Leirimme sinä iltana oli varsin surullisen näköinen. Fi 
kuivaa karvaa koko karavaanissa, kaikki kapineemme tärvelty- 
neinä, vaatteet ja matka-arkut läpi lionneina. Monen toivotto- 
man ponnistuksen perästä saatiin sentään sytytetyksi kituva nuo- 
tiopahanen, jonka ääressä riisuin itseni ilki alasti ja pusertelin 

liian veden kaikista vaatteistani. Mutta ihan kuiviksi niitä ei tar- 
vinnut pyytää, koska sade jatkui herkeämättä. 

Julmana ja synkkänä laskeutui yö ylitsemme, eikä heittä- 
nyt kuu pienintäkään sädettä Tiibetin märjille harjanteille. Il- 
keänä, tuulisena, pimeänä ruoskii lakkaamaton sade mäkiä ja 
kenttiä, telttivaate hulmahtelee kuin purje pahalla säällä ja kor- 
vissa tuntuu, niinkuin yhtenään kuuluisi hiipiviä askeleita läpi- 
näkymättömästä yöstä. Kahdelta suunnalta kuuluu huutoja. Oli- 
siko ne pyhiinvaeltajia Kum-bumista? ' Tuskin, sillä he eivät 
olisi jakeineen rohjenneet Satju-sangpon kuohuihin. Valvomi- 
nen alkaa hermostuttaa, ja korva muuttuu liian herkäksi kai- 
kenmoisille äänille. Matkamme ei ole enää salassa, olemmehan 
jo tavanneet tiibetiläisiä. Yhä enemmän vaihteleviin ja epävar- 
moihin kohtaloihin vie tiemme, jota syvemmälle tulemme tähän 
salaperäiseen maahan. Mutta minusta tuntuu siltä, että meidän 
sentään pitäisi nähdä Lassa, nyt kun olimme voittaneet kaksi 
kovaa koetusta, ryövärien hyökkäyksen ja Satju-sangpon virran 
Tämä oli aivan kuin tarussa, jossa sankarin täytyi käydä läpi 
tulen ja veden pelastaakseen morsiamensa lohikäärmeen kynsistä. 
Mutta uuvuksissa me olimme; toivoin melkein, että olisimme 
joutuneet vangeiksi, saadaksemme tarpeeksi nukkua. Molemmat 
kumppanini olivat oikeita miesten perikuvia — maitoparroista 
ei ole tällaisille retkille. 

Kello kahdeltatoista rytyytän ilman armoa Schagdurin val- 
veille; hän tarkastaa pyssynsä ja ryömii ulos, ja minä heittäydyn 
hermottomana pitkälleni kurjaan telttipahaamme. Hän on vielä 
unen pöpperössä, minä taas liiaksi uninen puhuakseni mitään; 
sanaakaan lausumatta vaihdamme me vaan paikkaa. 





Lama keskustelee muutamain alku-asukkaitten kanssa. 


XXV. 
Tiibetiläisten vankina. 


Elokuun 2 p:nä oli taivas meille suosiollinen, sade oli la- 
kannut, mutta molemmat hevosemme olivat menehtymäisillään 
uupumuksesta ja muuleilla oli lyöttymiä selässä. Tiemme kulki 
pienen solan kautta, jonka lähistössä oli yksinäinen musta teltti 
ja sen ympärillä kaksikymmentä jakia sekä neljäsataa lammasta. 
Vähän edempänä sivuutimme teekaravaanin, joka levähti eräällä 
lähteellä. Siinä oli kolmesataa jakia ja viisikolmatta miestä, ja 
heidän kuormansa oli purjettuna kymmenkuntaan eri läjään, 
kaikissa pelkkää tiiliteetä. Muutamia miehistä tuli tarkastamaan 
meitä lähemmältä ja Lama keskusteli heidän kanssaan. Tavalli- 
suuden mukaan oli ensimmäinen kysymys: »Kuinka monta teitä 
on?» — aivan kuin tahdottaisiin tietää kumpi puoli olisi väke- 
vämpi, jos satuttaisi käsirysyyn. Sitten seurasi kysymyksiä mat- 
kamme tarkoituksesta, mistä me tulimme, oliko meillä mitään 

myötävää y. m. Miehet olivat kaikki aito maantierosvojen nä- 
köisiä; pitkät, pikimustat hiukset oli heillä kaikilla kahdessa 
palmikossa ja ruskeaksi ahavoitunut yläruumis aivan paljaana. 
Turkki oli kyllä jokaisella, mutta se roikkui vyötäreiltä kintuissa, 
hihat laahaten maata. He pyysivät meitä viettämään iltaa seu- 
rassaan, mutta me katsoimme parhaaksi jatkaa matkaa ja yö- 
vyimme eräälle aukealle laidunmaalle. 

Seuraava päivä levättiin. Kello 9 kulki jakikaravaani ohit- 
semme mallikelpoisessa järjestyksessä. Jakit kulkivat osastoittain, 
30 tai 40 kappaletta kussakin, ja joka osastolla oli pari johtajaa, 
jotka pitivät jakeja järjestyksessä kimakoilla vihellyksillä. Vaikka 
kulkivat aivan telttimme sivu, eivät he nyt näyttäneet sitä ollen- 
kaan huomaavan, niin tarkasti olivat he kiinnitettyinä karavaa- 
ninsa ohjaamiseen. Koko matkue oli ihan musta, jakit, koirat, 
miehet, sekä heidän vaatteensa ja pyssynsä; ne kulkivat ohi 
niinkuin varjo, tai niinkuin pitkä jono mustia aaveita; niillä oli 
tie avoinna Taschi-lumpon temppeliin, jossa korkea Lama Bant- 
sching Bogdo hallitsee, sekä Schigatsen basaareihin, joissa hei- 
dän teensä myytiin. 

Levätessämme levitiimme me kaikki tavaramme ja vaat- 
teemme kuivamaan. Satulain alustat käännettiin nurin auringon 
paisteeseen, saappaat täytettiin lämpimällä hiekalla, ja Lama purki 
kaikki lääkepussinsa, koettaen pelastaa niitten sisällöstä niin pal- 
jon kuin mahdollista. Ihmeeksemme oli hänellä mukanaan suuri 
pussillinen rusinoitakin, jonka hän oli ostanut Tjarkhlikissa. 
Ratsumme olivat laitumella niin lähellä telttaa- että milloin ta- 
hansa voimme laskea niitten lukumäärän. Itse nautin minä 
enimmin siitä, että taas sain nähdä auringon ja lämmitellä kyl- 
kiäni sen ihanassa paisteessa; siinä loikoillessani maalasi Lama 
taas naamani uudestaan. Sitäpaitse harjoittelimme me itseämme 
yhä ja mietiskelimme, mitä kaikkea vastaisimme niihin urkkiviin 
kysymyksiin, joita meille ennemmin tai myöhemmin varmasti 
tultaisiin tekemään. Yksi oli siinä sentään kiusallinen kohta, 
sillä Lama väitti, että Dalai Lama oli kaikkitietävä, ja että hän 
tälläkin hetkellä tiesi meidän jok'ainoan ajatuksemme. Mutta 

hän oli samalla jalomielinen, eikä suinkaan sallisi meille tehtä- 
vän mitään pahaa, varsinkin kun hän tiesi, ettei meilläkään puo- 
lestamme ollut häntä tai hänen pyhää kaupunkiaan kohtaan pa- 
hoja aikeita mielessämme. 

Täysi pimeys oli jo vallinnut tunnin ajan, kuu nousi hil- 
jaisena ja ystävällisenä, niinkuin hyvä enkeli, vaeltamaan öiselle 
taivaalle. Minulla oli vahtivuoro; seutu oli rauhallinen ja tyyni 
kuin hautuumaa, ei risahdusta kuulunut miltään puolelta, aino- 

Kesytetty jaki. (Minun ratsujakini matkalla Lehistä Karakorumiin 1902). 


astaan pari kertaa murahtivat koirat hiljalleen. Paimentolaisten 
läheisyys vaikutti meihin rauhoittavasti; — ja toisekseen on pal- 
joa helpompi elää keskellä vaaraa, kuin odotella sitä epätietoisena 
joka hetki. 

Elokuun 4 p:nä jatkettiin matkaa Lassaa kohti. Jo varhain 
aamulla kohtasimme suuren jakikaravaanin, jonka ajajilla oli 
korkeat, keltaiset ja leveälieriset hatut, sekä pitkät, haarukoilla 
varustetut pyssyt. Meillä ei ollut mitään tekemistä tiibetiläisten 
kanssa ja tahdoimme rauhassa sivuuttaa heidät, mutta muuleil- 

lamme oli eri ajatus. Ne kääntyivät ympäri ja yhtyivät jaki- 
laumaan. Jakit taas puolestaan pelästyivät näitä outoja vieraita 
ja lähtivät hurjaan pakoon. Tiibetiläiset vihelsivät, me huu- 
simme ja huhdoimme, Jollbars ja Malenki saivat aikaan kauhean 
rähinän karavaanikoirien kanssa, ja mitä suurin sekasorto vallitsi 
yhtymäkohdallamme. — Suurella vaivalla saatiin sentään elukat 
rauhoittamaan, ja niin erkanimme hyvässä järjestyksessä kukin 
suunnallemme. 

Erääseen matalaan solaan oli pystytetty kiviröykkiö ja sii- 
hen kirjoitettu »on mane padme hum». Muutamia mustia telt- 
tejä oli siellä täällä, jokaisen ympärillä suuria lammas- ja jaki- 
laumoja. Ihmisiä oli kuitenkin harvassa, ja kun vihdoin saimme 
käsiimme erään vanhan ukon, kyselimme häneltä ostaaksemme 
hapanmaitoa; mutta ukkopa vastasi aivan tyynesti, että maitoa 
hänellä kyllä oli, mutta ei hän myynyt sitä, hän tarvitsi sen 
itse. Fikä hän suostunut myymään mitään muutakaan. 

Jota kauvemmaksi tulimme, sitä lukuisammiksi kävivät 
teltit, niin että -paikoin oli seutu niitä aivan kirjavanaan, ja jo- 
kaisen teltin edustalla oli suuri »pino» jakinlantaa polttotarpeiksi 
talven varalle. Kartellen uteliaita katsojia taajimmin asutuissa 
kohdissa, pysähdyimme vihdoin yksinäiseen paikkaan, jossa oli 
vaan neljä telttiä. Sillä aikaa kun Lama kävi ostamassa »dom- 
ban» (pytyllisen) hapanmaitoa, tuli Schagdurin ja minun luo 
muuan nuori tiibetiläinen, joka näytti urkkijalta. Hän puhua 
löpisi yhteen menoon pitkän aikaa, mutta me emme ymmärtä- 
neet siitä sanaakaan. 

Maanantaina 5 p:nä elokuuta ratsastimme 34 penikulmaa 
eteläkaakkoiseen suuntaan, ja leirimme sinä iltana oli viisikym- 
mentäkolmas Tjarkhlikista lukien. Nyt vasta tunsimme ensi 
kerran hiukan kesän makua, ja Tso-nekkin (mustan järven) lä- 
histössä oli lämpömäärä kokonaista 20 pykälää. Kaikkialla nä- 
kyi telttejä ja karjalaumoja. Laajalle, melkoisen korkeitten vuo- 
rien ympäröimälle tasangolle asetuimme yöksi, ja lähitienoil- 
lamme oli kaksitoista telttiä. Olimme nyt kulkeneet pääkorttie- 
ristamme 27 vanhaa penikulmaa. 

Kun tiibetiläiset eivät näyttäneet panevan meihin pienintä- 
kään huomiota, vaan istuivat rauhallisina nuotioillaan ja katseli- 
vat lapsiaan, jotka leikkivät koiranpentujen ja karitsain kanssa, 
olimme mekin ihan huolettomina. Mutta iltahämärässä lähestyi 
kolme miestä jalan telttiämme kohti. Lama ja Schagdur meni- 
vät tulijoita vastaan, vaan kun heitä ei kotvilleen alkanut kuu- 
lua takaisin, tulin minä levottomaksi. Pilkkoisen pimeässä saa- 
pui vihdoin Schagdur telttiin. Hän oli tyyni kuin tavallisesti, 
mutta kun hän alkoi puhutella minua venäjäksi, ymmärsin heti, 
että hänellä oli tärkeitä tietoja. » Tämä alkaa näyttää pahalta», 
sanoi hän, »minä en ymmärtänyt sanaakaan heidän puheestaan, 
mutta kuulin tavan takaa sanat schvedpeling, burjat, Lassa. 
Lama on melkein itku kurkussa ja kovin nöyrä.» 

Masentuneena ja kauhuissaan saapui viimemainittu telttiin 
ja kertoi yhden niistä kolmesta olleen ylimyksen eli upseerin, 
joka kyllä oli puhutellut häntä kohteliaasti, mutta kuitenkin an- 
karalla ja käskevällä äänellä. Peittelemättä oli hän sanonut, että 
kolme päivää sitten oli tullut ilmi erään »Schved-pelingin» (Eu- 
roopan ruotsalaisen) olevan matkalla Lassaan, sekä että muuta- 
mat jakinampujat, jotka vastikään olivat saapuneet Nakktjuun, 
olivat ilmottaneet nähneensä suuren eurooppalaisen karavaanin 
tulossa vuorien yli etelään päin. Tuhannet kysymykset olivat 
sitten singahdelleet Laman korvien ympärillä. Tiesikö hän mi- 
tään näistä eurooppalaisista, oliko ketään niistä meidän joukos- 
samme, kuinka monta meitä oli, kuinka monta elukkaa meillä 
oli, oliko meillä aseita, mistä me tulimme, mihin menimme, 
miksi olimme valinneet tämän syrjäisen tien, sen sijaan että 
olisimme voineet paremmin kulkea suurta mongoolien valtatietä. 
»Puhu vaan totta», oli hän lisännyt, »ja kuinka sinä, oikea- 
uskoinen Lama, voit seurata näitä tuntemattomia muukalaisia?» 

Lama oli silloin kertonut, että eurooppalainen karavaani 
oli asettunut lepäämään tästä kymmenen päivänmatkan päähän, 
ja että me kolme olimme saaneet luvan käydä sillä aikaa Las- 
sassa.  Karavaanistamme oli hän antanut aivan oikeat tiedot, 

koska hänestä oli tuntunut siltä, että tiibetiläiset vakoojat olivat 
jo kylläkin tarkasti tähystelleet sitä. 

Päällikön määräys kuului: »Te pysytte täällä huomiseen. 
Minä tulen aamulla telttiinne ja silloin saamme puhua asiasta 
lähemmin. Hankin mongoolilaisen tulkin, joka voi puhua niit- 
ten kahden kumppanisi kanssa.» 

Sinä iltana valvoimme myöhään ja neuvottelimme. Tie 
Lassaan oli meiltä päivän selvästi suljettu, mutta sallittaisiinko 
meidän rauhassa lähteä maasta pois? Ja mistä olivat he saaneet 
nimityksen —»schved-peling?» = Arvattavasti siltä turgutilaiselta 
pyhiinvaeltajakaravaanilta, joka edellisenä syksynä oli tavannut 
meidät Temirlikissä. Mitä toisi huominen päivä tullessaan? 
Varmaan saamme silloin kuulla tuomiomme ja joutua sellaisen 
tutkinnon ja tarkastuksen alaiseksi, joka käy meille hyvin kal- 
liiksi. Vielä kerran harjoittelimme kukin osamme tässä vaikeassa 
näytelmässä alusta loppuun. Nyt jos milloinkaan olimme oi- 
keassa seikkailujen pyörteessä, äly ja kylmä tyyneys olivat nyt 
ainoat, 'otka saattoivat pelastaa nahkamme. Mutta kuitenkin 
hengähdin minä helpotuksesta, sillä nyt saisimme aamulla maata 
kylliksemme ja hapuileva, epävarma asemamme selviytyisi nyt 
suuntaan tai toiseen. 

Kaiken yötä haukkua luskuttivat koirat paimentolaisleirissä 
ympärillämme. Oli selvää, että tiibetiläiset kulkivat teltistä telt- 
tiin, levittivät tietoa meidän tulostamme ja valmistautuivat jo- 
honkin erikoisempaan. Usealta taholta näkyi tulia. Tuskin oli 
kohtalomme ratkaisupäivän aurinko noussut näkyviin, kun jo 
tuli luoksemme kolme uutta tiibetiläistä. He jättivät ratsunsa 
vähän matkan päähän meistä, sitoivat niitten etujalat yhteen ja 
tulivat nuotiollemme. Heidän varsinainen asiansa näytti olleen 
tutkia minun silmiäni, sillä heti pyysivät he minua ottamaan 
pois päästäni mustat silmälasini. He olivat varmaan luulleet, 
että kaikilla eurooppalaisilla olisi vaaleat silmät, eivätkä voineet 
kylliksi ihmetellä, kun huomasivat, että minun silmäni olivat 
yhtä mustat kuin heidän omansakin. He olivat hiukan häpeissään 
pettymyksestään, mutta puhua löpisivät sentään innokkaasti. 

Sitten tahtoivat he nähdä aseitamme ja ne me näytimme- 
kin heille vikkelillä tempuilla, niinkuin silmänkääntäjät, Schag- 
dur venäläisen makasiinikiväärinsä, minä ruotsalaisen revolverini. 
Tuskin olimme asettaneet aseemme sivulle, kun he pudistivat 
päätään ja katsoivat parhaaksi poistua hevostensa luo, eivätkä 
nousseet satulaan, ennenkun arvelivat olevansa ulkopuolella am- 
pumamatkaa. 

Puolen tunnin kuluttua tuli taas luoksemme neljä uutta 
vierasta, kolme likaista paimenta, miekka ja pitkät piiput vyön 
välissä, sekä vanha, pitkäkasvuinen lama, jonka tukka oli keritty 
lyhyeksi ja joka oli puettu punaiseen viittaan ja keltaiseen lak- 
kiin. Ainoa, mitä tämä kunnian ukko halusi tietää, oli pääka- 
ravaanimme suuruus, ja sen tiedon annoimme hänelle. Molem- 
min puolin otettiin varteen tavalliset kohteliaisuustemput, eikä 
siinä säästetty vakuutuksia ystävyydestä eikä kunnioituksesta. 
Ukko ylisti suurta papillista arvoaan, ja se vaikutti niin voimak- 
kaasti meidän hyvään Schereb Lamaamme, että hän nousi sei- 
saalleen, painoi kämmeniensä selkäpuolet yhteen ja kosketti 
ukon otsaa omallaan. 

Vihdoin lausui vanha lama hämmästyttävällä varmuudella: 
» Teidän täytyy viipyä tässä kolme, korkeintaan viisi päivää. 
Tänä aamuna lähetimme viestejä Nukktjuun kysymään maaher- 
ralta, saatteko te jatkaa matkaanne tai ette. Vastaus saapuu joko 
kirjeessä, tai tulee maaherra, Kamba Bombo, itse tänne, mutta 
joka tapauksessa olette te niin kauvan meidän vankinamme.» 

Nyt luulimme, että saisimme olla rauhassa, mutta jo parin 
minuutin kuluttua sattui jotain, joka täytti meidät levottomuu- 
della. Kaikilta suunnilta alkoi telttimme ympäristölle lähestyä 
pieniä ratsumiesparvia, jotka olivat asestettuina hampaihin saakka 
keihäillä, miekoilla ja pitkillä haarukkapyssyillä. Toisilla oli pääs- 
sään korkeat, valkeat huopahatut, toisilla taas matalat, mustat 
päähineet, ja kaikilla oli mustat tai punaiset kauhtanat. Näkö- 
jään olivat nämä sotilaat kuin pahimpia maantierosvoja, jotka 
nyt oli pantu sotajalalle pelastamaan Tiibetiä vihollisten maahan- 
karkauksesta. Niitä nousi kuin sieniä maasta ja pian saatoimme 

niitä jo laskea 53 kappaletta, jotka pienissä joukoissa asettuivat 
nuotioilleen taivasalla. 

Jännityksellä seurasimme heidän liikkeitään. Lama uskoi 
viimeisen hetkemme lyöneen, mutta minä ajattelin, että jos heillä 
olisi aikomus höyhentää meidät, niin paremmin olisi heidän 
luonteensa mukaista tehdä se pienemmällä joukolla ja öiseen ai- 
kaan. Hetken kuluttua näytti todella jo siltä, kuin Lama olisi 
ollut oikeassa. Seitsemän ratsastajaa lennätti itään päin Nakkt- 
jua kohti, ja muutamia lähti täyttä laukkaa Lassaan ilmottamaan 
Dalai Lamalle tulostamme. Mutta kaikki toiset, joiden joukkoon 
vielä oli tullut uusia lisää, kokoontuivat yhteen parveen ja rat- 
sastivat hurjaa nelistä suoraan telttiäimme kohti. Me päätimme, 
etteivät he sentään teurasta meitä niinkuin elukoita, ja odo- 
timme aseet käsissä heidän hyökkäystään telttimme edessä. Ne 
lähenivät niinkuin tuulispää ja hevosten kaviot läiskähtelivät mär- 
jässä maassa. Ne päästivät julman sotahuudon, niinkuin intiaa- 
nit, ja kieputtivat keihäitään korkealla päänsä päällä. Pari niistä 
heilutti samalla tavalla miekkaa, ja ne näyttivät olevan päälli- 
köitä. Lyhyt hetkinen oli meillä enää jäljellä — muutama sil- 
mänräpäys vaan, ja ne musertavat meidät niinkuin lumivyöry! 
Mutta mitä, eivät ne hyökkääkään päällemme. Etummaisten he- 
vosten kavioista lensi jo likaa silmillemme, kun kuului komen- 
tohuuto ja joukko jakaantui kahtia; toiset kääntyivät oikealle, 
toiset vasemmalle, ja niin palasivat molemmat osastot lähtökoh- 
taansa takaisin. 

Vielä pari kertaa uudistettiin tämä epämiellyttävä hyök- 
käys, jonka päätarkotuksena näytti olleen herättää meissä tar- 
peellista kunnioitusta. Sitten alkoivat he leirissään pilkkaan am- 
munnan pitkillä pyssyillään, kunnes kello kahden aikaan nousi- 
vat taas satulaan, käärivät viitat ympärilleen ja lähtivät ratsasta- 
maan rankkasateessa siihen suuntaan, mistä me olimme tulleet. 
Nyt vasta tulin minä oikein levottomaksi ja pelkäsin, että hei- 
dän aikomuksensa oli hyökätä pääkortteeriamme vastaan; ja mi- 
nulla oli vaan yksi toivo, palata nimittäin kiireellä takaisin sinne 

ja ottaa osaa puolustukseen. Mutta olimmehan vankeina, em- 
mekä siis päässeet mihinkään lähtemään. 

Kun kenttä siten oli tyhjentynyt ratsumiehistä, tuli kaksi 
paimentolaista luoksemme tuoden meille rasvaa sekä hapanmai- 
toa, josta heitä oli kielletty ottamasta maksua. Sitten tuli neljä 
ukkoa, jotka itsepintaisesti pysyivät seurassamme. Kun emme 
saaneet heitä lähtemään pois, menimme telttiin ja olimme nuk- 
kuvinamme, mutta kun samassa taas alkoi rajusti sataa, ryömi- 
vät kaikki neljä nenäkästä vierasta jälestämme sinne, vaikka 
siellä ilman heitäkin oli melkein liian ahdasta. Yksi heistä hu- 
vitti meitä seuraavalla virkistävällä pakinalla: »Ettekö tiedä, että 
voitte menettää päänne, kun olette lähteneet tälle tielle, sillä 
kaikki, jotka tätä kautta pyrkivät Lassaan, tulevat telotetuiksi. » 

Teltin keskitse juoksi sadevesi pienenä purona, joka vähi- 
tellen suureni ja pakotti meidät siirtymään seinivierille. Estääk- 
semme liian suurta tulvaa, täytyi meidän vihdoin ruveta ojitus- 
työhön ja kaivaa niskaoja yläpuolelle telttiämme, joka oli vie- 
russa mäen syrjässä. Sen yön makasimme verrattain rauhalli- 
sesti, ainakin mikäli elukoitamme koski. Ne saivat kulkea mi- 
hin itse halusivat, me emme välittäneet niistä mitään, sillä olim- 
mehan nyt kaikki tiibetiläisten täysihoidossa. Meitä itseämme 
oli silmällä pitämässä 37 eri vartiota, joitten nuotiot pilkottivat 
sadeusman läpi ympärillämme, ja varsinkin Lassan puolella oli 
niitä taajemmassa. 

Elokuun 7 pinä olivat tiibetiläiset koko päivän kiusallisen 
tungettelevia. Ensin tuli luoksemme se, joka oli uhannut meitä 
telotuksella, ja lahjotti meille kehlollisen hapanmaitoa, säkillisen 
argolia ja pienet käsipalkeet, jotka olivat erittäin hyvään tarpee- 
seen. Toinen tiibetiläinen, nimeltä Ben Nursu, istui luonamme 
kokonaista kolme tuntia ja sanoi aivan rehellisesti olevansa mää- 
rätty vakoilijaksi. Mutta häneen emme sentään kyllästyneet, 
sillä hän antoi meille tärkeitä tietoja. Tästä paikasta, jonka nimi 
oli Djallok, laski hän Lassaan viisi päivänmatkaa, vaikka hyvä 
ratsastaja voi ehtiä sinne yhdessäkin päivässä, sanoi hän. Ja 
kerran huomasimmekin, että muuan pikaviesti, joka oli lähetetty 

Djallokista Lassaan, palasi jo toisen päivän iltana takaisin, mutta 
sellaiset kiireelliset lähetit vaihtavat ratsua monta kertaa päivässä; 
matkaa on noin 20 penikulmaa. 

Eräs pitkätukkainen, vanha mies nimeltä Dakje, joka sa- 
mana päivänä myös kävi luonamme, puhui kumppanilleen, sen 
mukaan mitä Lama sattui kuulemaan, näinikään: »Nämä kolme 





Huilua puhaltavia Lamoja. 


miestä eivät ole juuri parasta laatua, eivätkä he Lassaan sinä il- 
moisna ikänä pääse. Parin päivän päästä saapuu tänne Kamba 
Bombo itse, ja sittenpähän nähdään. Niin kauvan ei heiltä pidä 
mitään puuttuman, kaikkea saakoot, mitä tarvitsevat, mutta mak- 
sua heiltä ei saa ottaa mistään. Jos he koettavat paeta, ilmotta- 
koot vartijat siitä heti minulle. Amgon Lama on kysynyt py- 
hiltä kirjoilta ja saanut vastaukseksi, että nämä veitikat ovat 
epäiltäviä miehiä, joita ei saa päästää Lassaan. Metsästäjä Andji 

on jo kauvan sitten nähnyt heidät vuorilla ja sanonut, että hei- 
dän Fseuransa on hirveän suuri. Silloin heti lähetettiin jo tieto 


Lassaan.» Ja osottaen minua lisäsi vielä: »Amgon Lama ei voi- 
nut päättää, onko tuo burjaatti vaiko ei.» Toiset vastasivat hä- 











Lama lyö rumpua ja metallilautasia. 


nen puheeseensa vaan »laksoo, laksoo», sana, joka merkitsee 
kunnioitusta, tottelevaisuutta ja nöyryyttä. Tästä keskustelusta 
kävi selville, että ne olivat olleet juuri jakinmetsästäjät leirissä 
n:o XXXVIII, jotka meille olivat olleet suurimmaksi pahen- 
nukseksi. 

Sinäkin päivänä kuljeskeli ratsuväkiosastoja ympäristössä. 
Tiibetiläiset panivat joukkojaan liikekannalle estääkseen pohjoi- 

sesta päin hyökkäävää vihollista pääsemästä maahan. Yksi heistä 
sanoi suoraan, että oli aikomus lähteä pääkaravaaniamme vas- 
taan, toinen taas väitti, että kysymyksessä oli vaan pyhän maan 
puolustaminen. 

Elokuun 8 p:inä heräsin melkein tukahtumaisillani savuun, 
joka täytti teltin; ulkona satoi taivaan täydeltä ja sen vuoksi oli 
pitänyt ruveta paistamaan leipää huoneella. Paksu kerros no- 
kea oli tarttunut siihen rasvaan, jolla naamani viimeksi oli uu- 
destaan voideltu. Ruokaa tuotiin meille enemmän kuin mitä 
koirinemme jaksoimme syödä, lampaan lihaa, voita, talia, rievää- 
ja hapanmaitoa. 

Kun ristikuulustelu taas alkoi, suutuin minä niin, että lu- 
pasin ajaa heidät ulos teltistämme jok'ainoan sorkan. Silloin pi- 
tivät he suunsa kiinni, kumartelivat kohteliaasti ja lausuivat 
vaan nöyrästi »laksoo, laksoo». Lama sanoi heidän pelkäävän 
minua suuresti, ja minä olin mielestäni melkein kuin Kaarle 
XII Turkinmaalla. Minut estettiin menemästä sinne, mihin ha- 
lusin, mutta sentään tahdottiin minusta päästä niin pian kuin 
mahdollista. Me olimme samalla kertaa heidän vieraitaan ja 
vankejaan, heidän ystäviään ja vihamiehiään, ja selvästi oli Las- 
sasta tullut määräys, että meitä täytyi kohdella hyvästi. Ainoas- 
taan Lama oli tuskissaan, sitten kun olimme kuulleet, että 
Kamba Bombo itse tulisi tutkimaan meitä. Hän oli kerran näh- 
nyt tämän korkean herran Nakktjussa ja tiesi, että se oli juuri hän, 
joka niin tuskallisen visusti tarkasteli kaikki Lassaan menevät 
mongoolilaiset karavaanit ja joka oli vastuunalainen siitä, ettei 
yksikään eurooppalainen päässyt perille. Ja kun hän nyt muisti, 
kuinka eräs mongoolilainen Lama kerran oli jostain rikoksesta 
menettänyt oikeutensa päästä Lassaan, ja kuinka tämä rikostaan 
sovittaakseen oli kulkenut koko matkan Urgasta pyhään kaupun- 
kiin — polvillaan, ja joka askeleella kumartanut otsansa maahan, 
matka, johon häneltä oli kulunut 6 vuotta — eikä häntä sitten- 
kään oltu laskettu sisään, niin pelkäsi hän nyt, Lama parka, 
että yhtä kova kohtalo odottaisi häntä itseäänkin. >»Jos vielä 
hengissä pääsenkin tästä», vaikeroi hän, »niin on tulevai- 

suuteni kuitenkin mennyttä enkä saa enää koskaan nähdä 
Lassaa. » 

Tällainen toimettomuus alkoi meitä kuitenkin väsyttää, 
kun ei ollut muuta tehtävää kuin maata, laittaa ruokaa ja kat- 
sella tiibetiläisten askareita. Jos toiselta puolelta olikin ihanaa, 
ettei tarvinnut istua satulassa tuossa ainaisessa sateessa, märjässä, 
kylmässä ja pimeässä, niin kiusasi minua kumminkin toiselta 
puolen se, että vapaus oli poissa ja että olin joutunut tiibetiläis- 
ten mielivallan alaiseksi. Odotin vaan Kamba Bomboa teke- 
mään selvää asioistamme. 

Mutta ei meillä sentään ollut valittamistakaan. Isäntämme 
pitivät meistä suorastaan liikuttavaa huolta, ja sanoivat sen ta- 
pahtuvan Dalai Laman omasta käskystä, jolle ratsastavat pikalä- 
hetit veivät joka päivä tietoja Djallokista. Kaikilla näillä vies- 
tien kuljettajilla, samoin kuin liikekannalle asetetuilla sotilailla 
kin, on oikeus ottaa ruokansa sekä muut tarpeensa paimento- 
laisilta, jotka sitten saavat korvauksen pääkaupungista. Sellaisen 
mahdottoman touhun oli meidän rauhallinen matkamme saanut 
aikaan, ja Djallokista oli tullut jonkunlainen sotilaskeskusta. 
Sieltä lähti lähtemistään vakoojia, partioita, viestejä, kaikille 
suunnille. 

Luonamme oli eräänä iltapäivänä taas seitsemän tiibetiläistä 
ja istuimme juuri juttelemassa heidän kanssaan, kun näimme 
joukon ratsastajia lähestyvän telttiämme. »Haa, siinä on meillä 
Bombo Nakktjusta»! Pian huomattiin sentään, ettei joukossa ol- 
lutkaan tuota ylhäistä herraa itseään, ainoastaan hänen mongoo- 
lilainen tulkkinsa, eräs hyvänluontoinen, kunnon tiibetiläinen. 
Heti kun Kamba Bombo oli saanut tiedon meistä, oli hän käs- 
kenyt tulkkinsa ratsastamaan halki yön ja sateista huolimatta 
Djallokiin; itse oli hän luvannut tulla jälestä niin pian kuin 
mahdollista. 

Nyt alkoi kuulustelu taas. He näyttivät vakavasti pelkää- 
vän, että meidän pääkaravaanimme olisi vaan pohjoisesta päin 
maahan hyökkäävän, suuren armeijan etujoukkoja, ja sen pe- 
lon rinnalla jäi lähempi tutkiminen minun kansallisuudestani 

syrjään. Heidän kuvittelemansa suuri sotajoukko sai heidät ko- 
konaan kauhun valtaan, ja nyt jo huomasin aivan selvästi, ettei 
Tiibetin korkeimmilla hallintomiehillä ollut pienintäkään halua 
joutua Venäjän ylivallan tai holhouksen alaisiksi. Tulkki selitti 
meille, että olimmepa keitä tahansa, Lassaan meitä ei ikinä las- 


ast. 





Lama lukee. 


kettaisi, mutta Dalai Laman käskyn mukaan ei kukaan saisi 
tehdä meille mitään pahaa. 

Nyt otimme Schagdur ja minä tulkin niin tiukalle, että 
hänen korvansa kuumenivat. Kuinka saatettiin panna esteitä 
meille, jotka Venäjän tsaarin luvalla aijoimme tehdä pyhiinret- 
ken Lassaan, ja oliko Dalai Lama koskaan ennenkään kieltänyt 
rauhallisilta  burjaateilta pääsyä pyhään kaupunkiin! Kamba 

Bombon pitäisi varoa enemmän päätään, hän saattaisi hyvin hel- 
posti menettää sen, ellei heti päästäisi meitä täydellisesti va- 
paiksi. Tulkki miehineen näytti tämän puheen johdosta tulleen 
erittäin vakavaksi. Venäjästä he eivät tienneet tuon taivaallista, 
eivätkä paljoa enempää Intiastakaan. Puhuinpa näitten valta 
kuntain suuruudesta mitä tahansa, se ei vaikuttanut heihin mi- 
tään. Vihdoin suostuimme molemmin puolin lähettämään pika- 
viestin Kamba Bombolle pyynnöllä, että hän kiirehtisi tuloaan, 
ja tulkki lupasi lähettää toisen samallaisen Lassaan, joka Dalai 
Lamalle esittäisi meidän viimeisen nuhdesaarnamme. 





Tiibetiläinen sotamies. 


XXVI. 
Kamba Bombo. 


Elokuun g:äs päivä oli meille erittäin tärkeä. Aamulla 
varhain lähti joukko ratsuväkeä lounaan päin ja ajoi karjalaumat 
edellään samalle suunnalle. Joka taholta kuului huutoja ja ka- 
vioitten töminää, lammasten määkinää ja jakien äkäistä röhki- 
nää. Schereb Lama, joka yhä pysyi synkkämielisenä, oli siinä 
uskossa, että nyt ne tulisivat hurjalla ratsuväkijoukolla lopetta- 
maan meitä, ja sitä näytelmää varten nyt muka koko kenttä 
ensin tyhjennettiin. 

Kello 10 tuli tulkki taas luoksemme ja ilmotti, että Kamba 
Bombo oli suuren seurueen kanssa saapunut Nakktjusta ja tahtoi 
heti nähdä meidät. Ja parin kilometrin päässä Lassaan päin 
kohosikin samalla kokonainen telttikaupunki. Päällikön teltti 
oli hyvin iso, valkea ja siniraitainen, ja useista muista telteistä 
nousi jo savua. Lama oli aivan kauhuissaan &nähdessään kaikki 

uudet tulokkaat ja heidän lukuisat ratsumiehensä, joita kuhisi 
telttien ympärillä. 

Tulkin tehtävänä oli nyt pyytää meitä muuttamaan telt- 
timme Kamba Bombon läheisyyteen ja tulemaan hänen luokseen 
vieraisille. Yhteen telttiin sanoi hän jo varustettavan juhla-ate- 
riaa, jossa tulisi olemaan kokonainen paistettu lammas, teetä ja 
tsambaa, ja meille annettaisiin jokaiselle »haddik» — vaalean- 
sininen harso, jommoisia mongoolit ja tiibetiläiset tarjoovat 
vierailleen kunnioituksen osotteeksi. 

Minä vastasin, että Kamba Bombon oli ensiksi käytävä 
tervehtimässä meitä, jos hänellä oli aavistustakaan ihmisten ta- 
voista. Jos hän tahtoi majailla meidän lähistössämme, oli hä- 
nellä täysi vapaus muuttaa telttinsä meidän rinnallemme. Me 
emme tahtoneet häiritä häntä, emmekä olleet lähettäneet häntä 
hakemaankaan; me emme tienneet oliko hän kala vai lintu ja 
oliko hänellä oikeutta puhua Dalai Laman nimessä. Me tah- 
doimme vaan tietoa, saisimmeko jatkaa matkaamme Lassaan; 
muussa tapauksessa palaisimme pääjöukkomme luo, ja vastatkoon 
sitten Kamba Bombo seurauksista. 

Tulkki parka pyysi, rukoili ja vaikeroi, mutta minä pysyin 
päätöksessäni. »Jos ette tule, niin joudun minä epäsuosioon ja 
menetän virkani.» Kaksi tuntia kiusasi hän meitä, mutta kun 
mikään ei auttanut, nousi hän vihdoin satulaan ja ratsasti pois. 
» Fervehdä Kamba Bomboa», huusin minä, »ja sano, ettei hän 
saa nähdä meistä vilaustakaan, ellei hän itse tule meidän luo.» 

Tämä ei suinkaan ollut kohteliasta, varsinkin kun kysy- 
myksessä oli ylhäinen henkilö, mutta minä en ollut ensi kertaa 
tekemisissä aasialaisten kanssa, ja tiesin siis, kuinka heidät oli 
voitettava. Kamba Bombo oli ylisen Saluenin kuvernööri ja oli 
saanut suoraan Lassasta käskyn tulla tutkimaan meitä. Viisi 
päivää sitten oli hänelle lähetetty tieto meidän tulostamme Djal- 
lokiin, itse oli hän taas puolestaan pannut viestin Lassaan, saa- 
nut vastauksen, ja oli nyt saapunut tänne — siis kaikki oli toi- 
mitettu viidessä päivässä, vaikka nämä kolme paikkaa ovat mel- 
koisen etäällä toisistaan. 

Täytyy myöntääkseni, että katsoin tilaamme varsin arve- 
luttavaksi. Me olimme nähneet tiibetiläisten asettuvan sotakan- 
nalle ja olimme uskotelleet heille olevamme burjaatteja. Fi ku- 
kaan olisi voinut moittia heitä, jos he olisivat nujertaneet eu- 
rooppalaisen, joka kulki valepuvussa, sillä jos heille olisikin 
siitä tehty jälkilaskuja, olisi heidän vaan tarvinnut vastata: »me 
emme tienneet, että hän oli eurooppalainen, koska hän itse 
väitti itseään burjaatiksi» Me pelkäsimme kaikki kolme, että 
vieraisiin kutsulla oli tahdottu vietellä meitä ansaan. Sellaisiin 
tilapäihin mennään aina aseettomina, ja ehkä he siten olivat 
aikoneet erottaa meidät aseistamme, joita he kauheasti pelkäsivät. 
Fi, me emme antaisi pettää itseämme, me pitäisimme puoliamme 
niin kauvan, kuin yksikin patruuna olisi jälellä, seikkailu oli 
kärjistetty viimeisilleen ja sen täytyi päättyä kunniakkaasti. Me 
tahtoisimme näytellä »Benderin leijonaleikin», ennenkuin he 
saisivat meidät käsiinsä. 

Pari tuntia istuimme nyt yksinämme ja mietiskelimme, 
ratkaisu oli lähellä, ja minä muistan nuo pitkät ja levottomat 
odotuksen hetket, niinkuin ne olisivat olleet eilen. Miehiä ja 
hevosia kihisi kuvernöörin teltin ympärillä. Mitä keskustelivat 
ne, mitä valmistivat, lieneekö hän loukkautunut jyrkästä vas- 
tauksestani? , 

Rivit taajenivat telttien vaiheilla, miehet vetivät aseensa 
esille ja nousivat ratsujen selkään. Pitkä rivi ratsuväkeä, niin- 
kuin musta metsä, karahutti suoraan meitä kohti. Sattui ole- 
maan satamatta ja me saimme häiritsemättä katsella tuota todel- 
lakin komeaa näkyä, joka läheni kuin ukon ilma. Ensin kuului 
vaan epäselvää kohinaa, mutta pian saattoi jo selvästi erottaa 
hevosten taajat kavioitten iskut. Me seisoimme telttimme ulko- 
puolella, ja kaikki aseemme olivat valmiiksi ladatut. 

Keskellä riviä ratsasti Kamba Bombo komealla, harmaalla 
muulilla, mutta kaikilla muilla oli hevoset. Häntä seurasi koko 
esikuntansa, sotilas- ja pappis-virkamiehiä, kaikki uljaissa juhla- 
tamineissa. —Sivustoilla oli alempaa miehistöä, aseina pyssyt, 
miekat ja keihäät, aivan kuin olisi ollut kysymyksessä hyökkäys 

voimallista vihollista vastaan. Heitä oli 67 miestä — ja meitä 
ainoastaan kolme köyhää pyhiinvaeltajaa. 

Ensiksi saapui tulkki täyttä laukkaa luoksemme, ja ilmotti 
Kamba Bombon tulon. Kun tämä sitten oli seisattunut aivan 
lähelle telttiämme, astuivat muutamat palvelijat ratsuiltaan alas 
ja levittivät maahan suuren peitteen sekä joitakuita tyynyjä. 
Niille istahti Kamba Bombo ja hänen sivullaan istui Nanso 
Lama, korkea pappismies Nakktjusta. 

Minä astuin esiin ja pyysin häntä tyynesti, melkein käske- 
västi tulemaan sisälle telttiini, jonka hän hiukan kursailtuaan 
tekikin, istuutuen kunniapaikalle — märälle maissisäkille muun 
ilkeälle haisevan romun seassa. Hän oli ehkä noin 40 vuotias 
mies, pieni ja kalpea, näivettyneen ja väsyneen näköinen, mutta 
hän naurahteli viekkaasti ja oli arvatenkin hyvillään, että oli 
saanut meidät kynsiinsä, joka valppaus tietysti luettaisiin hänelle 
suureksi ansioksi. 

Puku hänellä oli aistikas ja hieno; punaisen päällysnut- 
tunsa, johon päähine oli ommeltu yhteen, heitti hän palvelijalle 
ja esitti nyt itsensä leveähihaisessa ihotakissaan, joka oli pelkkää 
keltaista silkkiä. Päässä oli hänellä sininen, kiinalaismallinen 
patalakki, jalassa mongoolilaiset samettikengät — ja sanalla sa- 
noen, hän oli varustettu niinkuin juhlaan. 

Kun kirjoitustarpeita oli otettu käsille, alkoi kuulustelu, 
joka enemmän koski meidän pääkaravaania kuin meitä itseämme. 
Kaikesta päättäen pelkäsivät he maahan hyökkäystä pohjoisesta 
päin ja luulivat, että meidän vuoristossa majaileva karavaanimme 
oli vaan etujoukkoja. Suuri etu oli meille, että karavaani oli 
jäänyt jälkeemme, sillä Tiibetiläiset ymmärsivät, että jos he 
tekisivät meille jotain pahaa, saisivat he heti suuren sotajoukon 
niskaansa, koska he kuvittelivat pohjoisessa vuoristossa piileske- 
levän tuhansia sotamiehiä. 

Sitten tarkastettiin kaikki käsillä olevat kapineemme, mutta 
matka-arkkuihimme ei Kamba Bombo ollenkaan tahtonut kajota 
— hän tyytyi siihen selitykseen, että niissä oli ruokatavaroita. 
Kaikki merkittiin pöytäkirjaan, jonka hän sanoi lähettävänsä 





»Fi enään askeltakaan Lassaa kohti!» 

suoraan Lassaan. Minun suhteeni näytti hän olevan täysin sel- 
villä, eikä tehnyt mitään mieskohtaisia kysymyksiä. Schagdur 
piti sellaista ääntä kuin sotamarski ja vaati tietoa, minkä nojalla 
venäläisiä burjaatteja estetään vapaasti kulkemasta. Mutta Kamba 
nauroi ja sanoi: »Sinä luulet voivasi säikäyttää minua; minä 
täytän velvollisuuteni Dalai Laman määräyksen mukaan. Fi 
askeltakaan lähemmäksi Lassaa, jos tahdotte säilyttää päänne», 
huudahti hän ja kohotti syrjäkämmenensä kaulansa tasalle niin- 
kuin miekan. »Ketä lienettekin, aina teitä epäillään; syrjäteitä 
olette tulleet ja palata teidän täytyy.» Schagdur, jonka oli ol- 
tava etevin meistä kolmesta, käyttäytyi loistavasti, niinkuin aina- 
kin, ja teki mahtavan vaikutuksen Tiibetiläisiin. Kun Lassaan 
pääsystä ei tullut mitään, alkoi hän vaatia korvausta varastetuista 
hevosistamme, mutta Kamba Bombo ei sanonut olevansa vas- 
tuunalainen asioista, jotka olivat tapahtuneet hänen maakun- 
tansa ulkopuolella. Schagdur käytti heti tilaisuutta iskeäkseen 
vikkelästi kiinni hänen sanoihinsa, ja sävähytti vastaan: »vai 
niin, vai ei tämä olekaan teidän maatanne, ehkä tämä onkin 
venäläistä aluettals Mutta silloin sydäntyi Kamba Bombo ja 
vastasi lyhyesti, että koko maa oli Dalai Laman omaa, ja että 
me kyllä saisimme pari hevosta seuraavana aamuna. 

Lopuksi julisti tuo miehevä kuvernööri, että meidän omassa 
vallassamme oli viipyä kuinka kauvan halusimme, tai lähteä 
milloin tahansa, mutta itse hän ei palaisi Nakktjuun, ennenkuin 
me olimme jättäneet Djallokin. Erityinen vartijajoukko saattaisi 
meidät rajalle, Satju-sangpoon, ja ruokavaroja annettaisiin meille 
vapaasti; ja näyttääkseen, ettei puhunut turhia, lahjotti hän 
meille heti kaksi lammasta. 

Kokonaisuudessaan oli Kamba Bombo ystävällinen ja koh- 
telias mies, eikä näyttänyt vähääkään pahastuneelta kaikista niistä 
vaivoista, joita olimme hänelle saattaneet. Hän oli kaiken aikaa 
erittäin asiallinen ja tiesi mitä tahtoi. Kuka minä olin, sitä hän 
tuskin koskaan sai täydelleen tietää, mutta varmasti uskoi hän, 
että jotain tavatonta piili minun kuluneen mongoolipukuni alla, 
sillä olisiko hän muuten tullut luokseni sellaisella loistolla ja 

komeudella. Keskustelun aikana tungeskelivat muut tiibetiläiset 
ympärillemme tekemään huomautuksiaan ja katselemaan meitä. 
Heillä oli hopeahelaiset, kirjavilla kivillä koristellut miekkain 
tupet, samoin hopealla kirjaillut »gavosit» eli jumalankuvain 
kotelot, komeat rannerenkaat ja helminauhat, ja heidän hius- 
palmikoissaan helisi kokonaiset ryhelöt jalokiviä ja hopeahelyjä, 
kaikki ostettuja Nepalista, Badakschanista ja Lassasta. Uhkea 
ja kallis oli koko heidän varustuksensa satuloihin ja hevoskalui- 
hin saakka, jotka nekin puolestaan olivat todistuksena mongoo- 
lien suuresta kätevyydestä. —Ylhäisemmillä oli päässä korkeat 
sulkatöyhtöiset hatut, toisilla taas turpaanin tapainen kääre, 
mutta sotilaista olivat useimmat avopäin ja muistuttivat pörröi- 
sellä tukallaan paljon intiaaneja. 

Schereb Lamaa tutkittiin ankarasti Tiibetinkielellä. Hänen 
nimensä oli merkittynä temppelikirjoihin, ja hän tiesi hyvästi, 
että eurooppalaisilta oli pääsy Lassaan ankarasti kielletty; nyt 
oli hän tullut maahan epäiltäväin muukalaisten kanssa ja alenta- 
nut papillisen arvonsa; hän oli petturi, eikä saisi koskaan enää 
astua jalallaan pyhälle alueelle. 

Vihdoin ehdotin minä Kamba Bombolle, että Lama saisi 
lähettää omakätisen kirjeen Dalai Lamalle, mutta hän sanoi pai- 
kalla menettävänsä virkansa, jos suostuisi sellaiseen, sillä sitä 
pidettäisiin hänen pyhyytensä opastuksena, ja sitäpaitsi oli hänen 
aivan täsmälleen seurattava niitä ohjeita, joita päivittäin saapui 
Lassasta. 

Ja sitten heitti hän kohteliaat hyvästit, nousi satulaan ja 
ratsasti komean seurueensa kanssa pois. Hämärä oli jo laskeu- 
tunut maille, poistuva joukko katosi pian näkyvistämme ja sen 
kanssa myös minun toivoni päästä katsomaan pyhää kaupunkia. 
Tähdet paistoivat kirkkaina vuorien yli, ilta oli ympärillämme 
tyyni ja hiljainen, ainoastaan silloin tällöin kuului etäältä koirain 
haukuntaa. 

Kolme vuotta on jo kohta kulunut siitä illasta ja paljon 
on muutoksia tapahtunut sen jälkeen. Itse istun nyt kaikessa 
rauhassa työhuoneessani Tukholmassa; Schereb Lama on kir- 

jottanut minulle muuttaneensa pois Astrakanista, johon hän 
aluksi asettui kalmukilaiseen lamaluostariin, ja muuttaneensa 
kotikaupunkiinsa Urgaan. Mutta missä lienevät ne toiset kaksi? 
Schagdur, makaako hän jossain Mandschurian taistelukentällä 
verta vuotaen? ja Kamba Bombo, lieneekö hän liittynyt pyhän 
Tiibetin puolustajiin niitä sydämmettömiä väkivallan tekijöitä 
vastaan, jotka makasiinikiväärit ja kuularuiskut mukanaan ete- 
lästä päin ovat tunkeutuneet maahan? Jos hän sen on tehnyt, 
niin varmaan on hän kaihomielin muistellut minun käyntiäni 
Djallokissa, joka ei hänelle eikä hänen maanmiehilleen maksanut 
edes ainoata kyyneltä. Mutta ehkä hän luulee, että tämä on 
taas minun vehkeilväni, sillä minä sanoin hänelle lähteissäni, 
että tulisin toisen kerran uudestaan enkä kärsisi silloin mitään 
rettelöimisiä.  »Burkhan mädine», Jumala tiennee, oli Schereb 
Laman tapana sanoa. 

Seuraavana aamuna käskin tiibetiläisiä vartijoita tuomaan 
hevosiamme ja muulejamme teltin luo, sillä minulla ei ollut 
enää halua kuluttaa aikaani hukkaan. Aivan paikalla siitä ei 
sentään päästy lähtökuntoon, ja minä päätin käydä yksinäni 
vielä Kamba Bombon teltissä, vaikka Schagdur ja Lama tiukasti 
varottivat minua siitä. * Kun olin päässyt puolitiehen, ympäröi 
minut parikymmentä ratsumiestä. Eivät ne puhuneet sanaakaan, 
ratsastivat vaan edelläni ja jälessäni. Noin puolen kilometrin 
päässä telttikylästä astuivat ne satuloistaan maahan ja näyttivät, 
että minun piti tehdä samoin. 

Olimme tuskin odottaneet neljänneksen tuntia, kun jo ei- 
linen ratsuväki osasto karahutti vastaamme ja sen keskessä Kamba 
Bombo itse keltaisessa viitassaan. Matto levitettiin taas maahan, 
me istuuduimme siihen asetetuille pieluksille, ja nyt alkoi tulk- 
kien avulla pitkä keskustelu. Kaikki yritykseni taivuttaa tuota 
jäykkää kuvernööriä olivat turhat, hänellä ei ollut halua me- 
nettää päätänsä minun tähteni. Ja kun ehdotin hänelle, että 
"saisin aivan yksinäni ja ilman aseita ratsastaa Lassaan, nauroi 
hän päätään pudistaen, viittasi pohjoiseen päin ja sanoi lyhyesti: 
»takaisin, takaisin!» 

Sitten vilkutti hän toista silmäänsä ja lausui sanan »sahib», 
joka merkitsee herraa ja jota Intiassa käytetään eurooppalaisesta, 
varsinkin englantilaisesta. »En ole sahib», vastasin minä. »Olen 
kyllä eurooppalainen, mutta maasta, joka on pohjoisessa, kau- 
kana Venäjän toisella puolella». »Sahib», lausui hän yhä vaan. 
Ja kun sanoin, että minulla on mukanani neljä Venäjän tsaarin 
antamaa kasakkaa, lisäsi hän siihen: »ja ne ovat kaikki sahi- 
beja nekin!» 








Kaksi paimenpoikaa. 


Nyt talutettiin esille kaksi hevosta, jotka minun piti saada 
korvaukseksi niistä, jotka meiltä oli varastettu. Mutta ne olivat 
niin huonoja, että kysyin Kamba Bombolta, eikö hän tarvitsisi 
niitä omaa ratsuväkeään varten — sillä minä en ainakaan huo- 
lisi niistä. Silloin tuotiin heti kaksi parempaa, valkoista hevosta, 
ja ne minä hyväksyin. 

Hetkeä myöhemmin istuimme kaikin minun telttini edus- 
talla, jossa Kamba Bombolle tarjottiin tsambaa, rusinoita ja tu- 
pakkia, ja jossa vaihdoimme kiinalaiset jambamme tiibetiläiseen 

rahaan. Taas näytimme heille aseitamme ja minä sanoin vaka- 
vana: muistakaa, että jos olisitte hyökänneet päällemme, oli- 
simme pudottaneet teitä 36 kappaletta satulasta, ennenkuin oli- 
sitte ennättäneet panna edes panoksia pyssyihinne». Ja kuver- 
nööri vakuutti, ettei ollenkaan ollut aikomus alottaa sotaa, aino- 
astaan vartioida rajoja muukalaisilta. »Miksi siis pelkäätte minua 
niin suuresti, ettette rohkene tulla luokseni ilman mokomaa 
saattojoukkoa?» kysyin minä. »Te olette ylhäinen sahib», vas- 
tasi hän, »ja olen saanut määräyksen Lassasta, että teitä pitää 
kohdella samalla tavalla kuin omankin maamme korkeimpia 
virkamiehiä. » 

Lopuksi esitti hän minulle ne kolme upseeria ja kaksi- 
kymmentä sotilasta, joitten oli määrä saattaa meidät rajan yli ja 
vastata elukoistamme sekä muista tarpeistamme. Kun vihdoin 
olimme satulassa ja olimme heittäneet jäähyväiset tälle ystävälli- 
selle, vaan samassa tylylle tiibetiläiselle, käännyin minä Schag- 
duriin ja naurahdin: »no niin, Lassa jäi näkemättä, mutta hen- 
gissä olemme sentään vielä, ja meillä on täysi syy olla kiitol- 
lisia siitäkin.» 





Jäätynyttä metsänriistaa. 


XXVII. 


Me tunkeudumme uudestaan etelään. 


Neljä päivää seurasi meitä saattojoukko, jonka johtajat, 
Solang Undy, Anna Tsering ja ukko Dakkje olivat erinomaisen 
hyvänluontoisia ja kohteliaita miehiä, ja jo ensimmäisenä iltana 
olimme me niinkuin lapsuudenystäviä heidän kanssaan. Aluksi 
vartioittiin meitä hyvin tarkasti ja miehiä ratsasti kaikilla puo- 
lilamme, mutta vähitellen antoivat he meille yhä enemmän 
vapautta. Tosin tuntui kuivalta kulkea entisiä jälkiään takaisin, 
mutta saattomiehet huvittivat meitä suuresti, ja erittäin hauska 
oli katsella näitä puolivilliä vuoristolaisia pitkine mustine pys- 
syineen, keihäineen ja miekkoineen. Usein kohtasimme pieniä 
ratsumiesjoukkoja, jotka varmaan olivat olleet vakoilemassa pää- 
karavaaniamme ja silloin tällöin liittyivät meidän seuraamme. 
Mukanamme oli myös kaksi kunnianarvoisaa lamaa, jotka rat- 
sastaissaan pyörittivät kukin »korleansa» eli rukousmyllyänsä, ja 


332 ME TUNKEUDUMME UUDESTAAN ETELÄÄN. 


mutisivat laulavalla, uneliaalla äänellä tuota iänikuista rukoustaan 
»on mane padme hum». 

Kun ilta lähestyi, kysyivät saattajamme aina kohteliaasti 
minulta, vieläkö tahtoisin ratsastaa pitemmälle, mutta minä an- 
noin heidän valita leiripaikan, koska he parhaiten tiesivät missä 
oli vettä ja laidunta. Hämmästyttävän nopeasti pystyttivät he 
telttinsä, löivät miekoillaan maasta kolme turvetta »padanjaloiksi» 
ja puhalsivat tulen kuivaan lantaan. Satuloita, säkkejä, aseita 
ja taloustarpeita on hujan hajan leiripaikalla ja antavat sille 
varsin hauskan ja kirjavan näyn. Minä syön illalliseni tiibeti- 
läisten upseerien kanssa, jotka eivät voineet kyllikseen kuun- 
nella ja katsella minun taskukelloani; joka kerta kun otin sen 
taskustani, kuului sen tikitys; »se on minun gavoni», sanoin 
heille, »ja siellä sisällä on jumala, joka yötä päivää lukee ru- 
koustaan on mane padme hum.» He katsoivat kummastellen 
toisiaan ja minä olin heidän mielestään tuiki ihmeellinen olento. 

Iltasin lukivat kaikki rukouksensa, ja silloin oli leirissämme 
hyminää. Saman äänen oli Lama lukemattomia kertoja kuullut 
Lassassa, vaikka äärettömän paljon voimakkaampana, ja kaiho- 
mielin muisteli hän -nyt sitä ja mietiskeli, ettei ikänään enää 
saisi sitä kuulla. 

Uneliaan vaikutuksen teki myös pitkin päivää lakkaamaton 
tiukujen helinä, sillä jokaisen hevosen kaulassa oli niitä koko- 
nainen rihmallinen. Hitaasti he ratsastivat, pitkiä päivänmatkoja 
ei tehty. Mutta minulla ei ollut mitään sitä vastaan, sillä yksin 
jäätyämme saisimme kulkea kylläkin rivakasti päästäksemme 
niin pian kuin mahdollista läpi ryöväriseutujen. Solang Undy 
neuvoi meitä heti käyttämään tuliaseita, jos yöllä hyökättäisiin 
päällemme — he eivät nähtävästi olleet missään liitossa hevos- 
varkaitten kanssa. : 

Ukko Dakkjesta tuli varsinkin meidän erityinen ystävämme; 
hän oli aivan liian hupainen ja tervehti joka kerta tavatessamme 
omalla omituisella tavallaan, pistäen kielensä pitkälle suusta, ko- 
hottaen peukalonsa ilmaan ja nyykyttäen päätään, ja kun minä 


ME TUNKEUDUMME UUDESTAAN ETELÄÄN. 333 


vastasin aivan täsmälleen samoilla tempuilla, oli Schagdur me- 
nehtyä naurusta. 

Satju-sangpo oli nyt laskeutunut niin paljon, että siitä pää- 
simme ilman pienintäkään onnettomuutta yli, varsinkin kun 
tiibetiläiset hyvin tunsivat kaalamopaikat. Elokuun 15 pinä saa- 
vuimme juuri samaan kohtaan, jossa menomatkallamme olimme 
tavanneet Sampo Singin, ja siinä heitettiin hyvästit saattajil- 
lemme, joista eroaminen tuntui suorastaan ikävältä. 

Ne viisi päivänmatkaa, jotka vielä erottivat meidät pää- 
kortteeristamme, olivat raskaat ja synkät, ja varsinkin yöt olivat 
vaikeimmat, sillä nyt ei ollut enää tiibetiläisiä vartioimassa rat- 
sujamme. Jo ensimmäisenä iltana saimme esimakua siitä, mitä 
oli tulossa. Kaakon puolelta kohosi yli vuorien pahaa ennus- 
tavia pilviä, punakeltaisia, niinkuin hiekkamyrskyn edellä aavi- 
kolla, ja köhta saimmekin jo ärjyvän tuulen mukana niskaamme 
raekuuron. Koko yön sataa rojotti sitten herkeämättä, tehden 
muutenkin pimeän yön vielä paria tuntia pitemmäksi. Eikä 
pilkistänyt näkyviin kuukaan, ainoa ystävämme näissä autioissa 
seuduissa. Minulla piti oleman keskimmäinen vartiovuoro ja 
kello 11 menin katsomaan, kuinka oli Schagdurin laita. Hän 
istui ratsujemme keskellä likomärkänä ja käski minun kuuntele- 
maan, sillä hänen mielestään liikkui siellä joku ihminen. Minä 
menin siihen suuntaan, johon hän viittasi, vaan en löytänyt 
sieltä muuta kuin meidän rehellisen, nelijalkaisen Malenkin, jota 
Schagdur oli luullut kaksijalkaiseksi. Ainoastaan äänellä on 
jotain merkitystä sellaisessa yössä, silmistä ei ole mitään apua, 
koska ei voi nähdä omaa kättänsä, vaikka pitää sitä nenänsä 
edessä.  Hauskemmaksi ei suinkaan tullut olomme, kun ystä- 
vämme Lama entisen tapansa mukaan alkoi taas unissaan meh- 
kata teltissä ja huusi Sirkiniä apuun, niinkuin olisi ollut jossain 
hädässä. 

Minä valitsin nyt toisen tien kuin tullessamme, nähdäkseni 
seutuja laajemmalti. Mutta siitä oli seurauksena, että jouduimme 
sotkuiseen vuoristoon, jossa maaperä oli petollisen lietteistä. 
Eräässäkin kohdassa meni meiltä useita tunteja, ennenkuin pää- 

simme pahanpäiväisen kummun yli. Valvomisesta, pitkistä päi- 
vänmatkoista ja alituisesta sateesta tulee lopulta ihan menehty- 
neeksi. Elokuun 18 pinä oli meillä sentään pari tuntia kau- 
nista ilmaa, ja silloin levähdimme eräällä kunnaalla. Lämpö 
nousi kokonaista 19 pykälään ja me lojuimme pitkällämme 
maassa, antaen ratsujemme syödä. Käsittämättömän vaihtelevai- 
sia ovat säät vuoristossa, sillä juuri kun olimme päässeet hitaasti 
liikkeelle siitä ihanasta levähdyspaikastamme, nousi sellainen 
raemyrsky, että kesä muuttui yhdellä iskulla talveksi, ja meidän 
täytyi ottaa turkit päällemme. 

Eräällä kunnaalla seisahtui Malenki yhtäkkiä ja alkoi äkäi- 
sesti haukkua. Minä riensin katsomaan, mikä sillä oli hätänä, 
ja tulin aivan suin päin vasten suurta karhua, joka penkoi 
maasta murmelin pesää. Huomattuaan minut lähti se otatta- 
maan pakoon koirat kintereillä, ja siinä syntyi sellainen kilpa- 
juoksu, että hyvän aikaa saimme sitä huviksemme katsella. 

Ja sitten tulee yö taas ja valvonta. Itsekullakin meistä on 
omat tapansa lyhentää yön pitkiä hetkiä. Minä istun teltin au- 
kolla ja kirjotan kynttilän pätkän himmeässä valossa, mutta teen 
noin joka kymmenes minuutti kiertoni ympäri leiripaikan. 
Schagdur istuu turkissaan liekaan kytkettyjen elukkain keskellä 
ja imee piippuaan. Lama taas astuskelee kaiken aikaa edestakai- 
sin ja lukea mutisee rukouksiaan. Nyt on meillä enää vaan 
31 penikulmaa jälellä, annahan olla, voimmeko kulkea sitä yh- 
dessä päivässä; mutta ratsumme ovat uupuneet 50 penikulinan 
matkasta, ainoastaan ne kaksi hevosta, jotka saimme tiibetiläi- 
siltä, ovat virkeät, ja niitä täytyy pitää tarkasti silmällä, etteivät 
karkaisi kotiseuduilleen takaisin. Lama kuvittelee, että koko 
pääleirimme on tiibetiläisten saartamana, mutta ei se ole ihme, 
sillä hän on kovasti hermostunut viime aikain kovista koettele- 
muksista. 

Vihdoin kohtaa meitä eräästä matalasta solasta tultua loh- 
duttava näky, se aukea laakso, jota lähteissämme olimme en- 
simmäisenä päivänä ratsastaneet. Seutu oli rauhallinen, ei ih- 
misjälkeä näkynyt missään. Minä olin Djallokista saakka rat- 

sastanut toisella niistä hovosista, jotka saimme varastettujen si- 
jaan, ja vanha konini oli kävellyt tyhjänä, vaan kun se nyt 
uupui ja lankesi, täytyi meidän vielä jäädä siihen yöksi. Seu- 
raavana aamuna oli se sentään virkeämpi taas ja astua nilkutti 
jälessämme. 

Se oli 20 p:vä elokuuta, ja niinkuin tavallista, satoi vettä 
taivaan täydeltä. Olimme jo kulkeneet jonkun matkan eteen- 
päin, kun kuulimme muutamia pyssyn laukauksia ja eräs jaki 
juoksi ohitsemme. Lähdimme siihen suuntaan, mistä laukaukset 
olivat kuuluneet, ja nyt näimme pari mustaa esinettä, jotka tar- 
kemmin katsottua huomasimme ratsastajiksi. Olivatko ne tiibe- 
tiläisiä? Eivät, ne ratsastivat suoraan meitä kohti, ja pian tun- 
simme niissä Sirkinin ja Turdu Bajn. Nousimme satulasta ja 
odotimme kunnes he ilosta: itkien tulivat luoksemme — täl- 
laista saalista eivät he olleet osanneet aavistaakaan, kun aamulla 
olivat lähteneet tuoreen lihan toivossa liikkeelle. 

Hetkeä myöhemmin istuin taas omassa mukavassa jurtas- 
sani. En voi sanoin kuvata, kuinka hauskalta ja ihanalta tuntui 
olla taas pitkistä ajoista »kotona». Matkani Lassaan ei ollut 
onnistunut, mutta minua tyydytti sentään suuresti se varma 
tunne, että olin rohjennut pyrkiä sinne, etten ollut kääntynyt 
takaisin, ennenkuin voittamaton este tuli eteeni, ja että olin 
saanut panna koetukselle oman rohkeuteni ja kestävyyteni mie- 
lettömissä ponnistuksissa. Vastaiset seikkailut tällä retkellä oli- 
vat mielestäni enää vaan pikkuasioita tämän suuren yrityksen 
rinnalla. 

Tjernofi oli reippaana ja terveenä saapunut jälkijoukon 
kanssa pääleiriin ja toimittanut tehtävänsä niin hyvästi, että oli 
menettänyt vaan kaksi hevosta ja kaksi kameelia; toinen oli 
minun uskollinen vanhukseni vuodelta 1896. 

Kun olin tarkastanut leirin, sai Tjerdon laittaa minulle 
lämpimän kylvyn — enhän ollut pessyt itseäni kokonaiseen 
kuukauteen — ja hänen oli muutettava vettä kolme kertaa, 
ennenkuin tulin puhtaaksi. Ainiaaksi heitin pois mongoolilaiset 
ryysyni ja pukeuduin taas eurooppalaiseksi. Ja nyt oli retki 

Lassaan enää vaan muisto, ohimennyt syrjätapaus matkani suu- 
ressa juoksussa. 

Jo seuraavana päivänä siirryimme takaisin siihen kohtaan, 
josta olimme lähteneet suurelle retkellemme. Siellä täällä lojui 
hevosten raatoja, jotka poissa ollessamme olivat kuolleet, mutta 
kameelit sitävastoin olivat virkistyneet melkolailla. Pahimmin 
oli Muhammed Toktan laita, joka yhä valitti sydänkipua ja sai 
määräyksen pysyä aivan alallaan. 

Ordekin palattua olivat kaikki pelänneet pahinta, mutta 
nyt oli taas mieliala verraton, ja viimeisenä levähdyspäivänämme 
pidimme rankkasateessa aikamoiset soittajaiset, jotka herättivät 
suurta riemastusta. Kasakat kiskoivat hanuria, yksi puhalsi 
tiibetiläistä huilua, yksi kilkutteli piertä temppelikelloa, yksi 
löi kahta vaskikattilaa vastakkain; soittolaatikko oli täydessä 
käynnissä ja neljä miestä lauloi terveitten keuhkojen kaikella 
voimalla. 

Flokuun 25 pinä jätimme lopullisesti pääleirimme ja suun- 
tasimme matkamme kohti Ladakia. Emme kuitenkaan lähteneet 
heti länteen päin, vaan päätimme ensin kulkea vielä jonkun 
matkan etelään. Ne kolme kasakoista, jotka eivät vielä olleet 
nähneet ainoaakaan tiibetiläistä, olivat suurimmalla jännityksellä 
kuunnelleet Sahagdurin ja Laman juttuja seikkailuistamme, ja 
kun minä kunniasanallani vakuutin heille, että muutaman päi- 
vän kuluttua kyllä nähtäisiin heitä jo kokonainen sotajoukko, 
nousi heidän jännityksensä yhä suuremmaksi. 

Surullisesti alkoi kuitenkin tämä pitkä retkemme halki 
Tiibetin sisäosien, sillä heti ensi päivänä kaatui hevosistamme 
kolme, vaikka ne olivat saaneet levätä kokonaisen kuukauden. 
Ja mitä maanlaatuun tuli, oli tämä ensimmäinen päivänmat- 
kamme pahimpia mitä muistan. Yöllä oli satanut lunta ja aa- 
mulla satoi vettä. Koko maa oli niin lian ja liejun vallassa, 
ettei siinä löytänyt kuivaa kohtaa mistään. Kaikkien täytyi as- 
tua jalan ja olla varuillaan, ettei menettäisi saappaitaan. Jollei 
meitä olisi ollut niin mieslukuinen joukko, olisi monta kameelia 
tarttunut auttamattomasti upottavaan maahan. Mutta nyt nos- 

tettiin niiltä pahimmissa tapauksissa kuormat kovemmalle koh- 
dalle, luotiin lieju vajonneen ympäriltä lapioilla pois, väännet- 
tiin elukka kyljelleen ja hinattiin jaloista köysillä vetäen kui- 
vemmalle. Ja kaiken aikaa sataa niin että mäet mäikkyy. 

Kun heräsin aamulla 28 p:nä, tultiin minulle sanomaan, 
että Kalpet Kerijasta oli kadoksissa. Hän oli edellisenä päivänä 
jäänyt jälelle toisista, mutta kaikki otaksuivat, että hän yöllä 
olisi tullut leiriin ja pannut toisten huomaamatta maata. Nyt 
hän oli kuitenkin poissa ja minä lähetin heti kaksi miestä rat- 
sain etsimään häntä. Parin tunnin kuluttua palasivatkin he, 
mukanaan Kalpet, joka oli sairastunut ja tarvitsi huolellista 
hoitoa. 

Leiripaikkojamme täytyy nyt tarkasti vartioida ja kasakat 
valvovat öisin vuoronsa mukaan elukkain luona; minä kuulen 
maatessani etäältä heidän laulunsa ja käsipelin säestävän soiton. 

Leirimme n:o LXVIII oli 5,068 metrin korkeudessa, vaan 
vielä ei huomattu ylätasangon yhtään laskevan; öillä oli useita 
asteita pakkasta ja päivin näytti lämpömittari korkeintaan + 10%; 
syksy teki jo tuloaan, mutta siitä purevasta talvesta, joka meitä 
odotti, ei meillä vielä ollut aavistustakaan. Entisiä leiripaikkoja 
alettiin nyt tavata yhä useammin, mutta siltä löytyi paikkakun- 
nalla metsänriistaa varsin runsaasti. Viimemainitun leirimme 
lähettyeltä vilisti meidän tullessamme karkuun jo kulaania, ja 
jakeja, vuorilampaita ja jäniksiä näimme parvittain. Kaksi »kökk- 
mek»-pukkia sekä pieni sievä »jure»-anttilooppi ammuttiin. Ka- 
sakat pystyttivät ne illalla puukalikoitten nojaan luonnolliseen 
asentoon seisomaan ja aamulla olivat ne jäätyneet niin koviksi 
kuin voimisteluhevoset, joka tapahtui sitä varten, että minä sai- 
sin ne valokuvata. Sudet ulvoivat öillä kamalasti vuoristossa 
ja kotkia nähtiin myös varsin lukuisasti. Niitä oli erään pienen 
järven rannassa kokonainen yhteiskunta; koirat alkoivat hätyyt- 
tää niitten poikia, jotka eivät vielä olleet lentokykyisiä, mutta 
ne nousivat sellaiseen vastarintaan, että hätyyttäjäin täytyi häntä 
koipien välissä peräytyä. 


Hedin, Seikkailuja Tiibetissä. — 22 

Syyskuun 1 pinä avautui vihdoin eräästä solasta eteemme 
ilahduttava näköala: aava, tasainen maa useiksi päiviksi kulkea. 
Laidunkin oli hyvä, kentät vivahtivat jo vihannoilta, ja ensim- 
mäiselle lähteelle, jonka tapasimme, asetuimme leiriin. 

Iltapäivällä syntyi leirissämme vilkas elämä. Olimme luul- 
leet etäältä näkevämme lauman villijakeja, mutta kiikarilla kat- 
sottuna huomattiinkin ne hevosiksi; kasakat lähtivät vakoilemaan, 
mutta ihmisiä eivät he nähneet missään. Vasta seuraavana aa- 
muna näimme muutamilla kunnailla ainakin tuhat lammasta, ja 
heti ratsastivat Lama, Sirkin ja Schagdur sinne katsomaan. 
Muutaman tunnin kuluttua palasi Lama leiriin ja toi »domban» 
maitoa, ja kohta hänen jälessään tulivat kasakat hätyyttäen edel- 
lään kolmea tiibetiläistä, jotka kulkivat jalan, taluttaen hevosiaan 
ja yhtä lammasta. Kasakat olivat tavanneet teltin, jossa oli 13 
eläjää, vaan kaikki olivat juosseet heidät nähtyään pakoon. 
Mutta kun niillä ei ollut ratsuja käsillä, oli ne helposti saatu 
kiinni. 

Kaikki olivat kauheasti säikähdyksissään, mutta kieltäytyi- 
vät yhtäkaikki jyrkästi myymästä meille mitään, koska oli tullut 
määräys heidän »bomboltaan», ettei meitä saisi millään tavalla 
auttaa. Vasta kun Schagdur oli antanut yhden ukoista maistaa 
ratsupiiskaa, luovuttivat he yhden lampaan ja kehlollisen maitoa. 
He sanoivat kuuluvansa Bantjing Bogdon Taschilumposta hal- 
linnon alle, mutta Lassan viranomaisten kanssa heillä ei ollut 
mitään tekemistä. 

Leirissä tarjottiin heille teetä ja tupakkaa, ja tavaroista 
saivat he maksun puhtaissa Lassan kolikoissa, sekä sitäpaitse 
yhden porsliinikupin. Sitten annettiin heidän mennä ja yhdessä 
pyöräyksessä olivat he satuloissaan. Mutta minä tahdoin ottaa 
heistä valokuvan ja Lama pidätti heitä niinkauvan tarttumalla 
yhden hevosen suitsiin, vaan heti kun hän oli heittänyt suitset 
irti, lähtivät he nelistämään kuin hengen hädässä. Vasta sitten 
näyttivät he rauhoittuvan, kun arvasivat olevansa ampumamat- 
kaa ulompana, ja siinä alkoivat he vilkkaasti keskustella, var- 

maan ihmetellen mitä ihmisiä me olimme, kun olimme olleet 
niin hyviä. 

Hevosia emme saaneet heiltä mistään hinnasta, he väitti- 
vät vaan, etteivät ne ole heidän omiaan, he ovat ainoastaan 
paimenia. Me olisimme kyllä voineet ostaa heiltä jonkun he- 
vosen pakolla, mutta siihen minä en taipunut, vaikka kyllä ka- 
sakat olisivat sen mielellään tehneet. Sanoisivatpa tiibetiläiset 
minusta muuten mitä tahansa, sitä he eivät sentään koskaan 
saisi väittää, että minä kuljin heidän maansa halki varastellen 
hevosia kuin maantierosvo. Mutta heidän hyvä käsityksensä 
eurooppalaisista ei siltä tullut pitkäaikaiseksi, vaikka minä sitä 
olisin tahtonutkin. Juuri näinä päivinä ryöstävät eurooppalaiset 
vallananastajat heidän maataan — oikein sylin täydeltä. 

Kun me syyskuun 3 pinä tuon tuostakin paimen- 
tolaistelttejä sivuuttaen jatkoimme matkaa etelään päin, alkoi 
taas joka puoleltamme ilmestyä ratsastavia sotilaita niinkuin 
maasta kasvaen; ne kerääntyivät parviin ja kiertelivät hui- 
mia sotaliikkeitä tehden ympärillämme. Heidän aikomuksensa 
oli luonnollisesti estää meidän matkaamme, mutta siinä he eivät 
onnistuneet niinkään hyvin kuin vanha tuttavamme Satju-sangpo, 
joka vesipaljoudellaan todellakin sulki meiltä tien etelään päin. 
Tiibetiläiset asettuivat nuotiolle aivan lähelle meitä. 

Seuraavana aamuna tuli paikkakunnan »bombo» seuruei- 
neen luoksemme. Hän rukoili ja pyysi, että me kääntyisimme 
takaisin, lupasi ruokavaroja, hevosia, lampaita, mitä vaan halu- 
aisimme, kunhan vaan kääntäisimme tiemme suoraan Ladakiin. 
Vaan jos aikomuksemme oli pyrkiä Lassaan, olisi hänen heti 
lähetettävä sieltä noutamaan ohjeita. Kun minä hienolla tavalla 
olin käskenyt hänen mennä hiiteen ja olla puuttumatta meidän 
asioihimme, teki hän hyvin maltillisen ja rohkean verukkeen: 
»te voitte lyödä meidät hengiltä, vaan niinkauvan kun ette ole 
sitä tehneet, estämme me teitä etenemästä pitemmälle etelään 
päin.» 

Pieni veneeni oli pantu kuntoon, ja sittenkun olin käske- 
nyt kasakoitten kulkea karavaanin kanssa virran oikeanpuolista 

rantaa alas, lähdin Ordekin kanssa huimaa vauhtia vesiteitse sa- 
maan suuntaan. Tiibetiläisillä oli leirinsä korkealla kalliolla, ja 
kun veneemme kulki siitä ohi, päästivät he huikean ulvonnan 
ja huitoivat käsiään ja jalkojaan; ne olisivat voineet suistaa kal- 
liolta kivimöhkäleen päällemme ja upottaa meidät, mutta rau- 
hassa antoivat he meidän kulkea ja me pitkitimme matkaa pol- 
veilevan joen outojen rantojen lomitse. Minulla oli tuhdolla 
allani huopapeitteitä ja pieluksia, ja istuin siinä niinkuin noja- 
tuolissa, nauttien virkistävästä vesiretkestä. 

Yön vietimme karavaanimme ja tiibetiläisten kanssa yh- 
dessä rannalla ja aamulla jatkoimme taas matkaa samalla tavalla. 
Joki leveni paikoin aina 500 metriin saakka, ja aukeni etelään 
päin niinkuin meri, josta ei rantaa näkynyt. Ainoastaan vasem- 
malta siinti se vuoren selänne, joka kulkee pitkin suuren Sel- 
ling-tso järven oikeanpuolista rantaa. Lämpimässä, autereisessa 
ilmassa näkyvät vuoret olevan kokonaan koholla maasta; ja ka- 
meelimme, jotka häämöttävät etäisyydestä, näyttävät hirveän 
korkeilta, niinkuin seisoisivat puujaloilla. Nyt on joki pari 
kilometriä leveä, ja kohta katoavat rannat näkymättömiin, kun 
Satju-sangpo laskee laajasta suustaan vetensä Selling-tson järveen. 
Ihana näky aukeaa eteemme; vielä pitkän matkan kiikkuu ve- 
neemme järvellä ruskeahkossa jokivedessä, mutta taivaan ran- 
nalla kimaltelee järven pinta viehättävässä, sinivihreässä väri- 
vivahduksessa. 

Mutta ilta on jo myöhäinen ja aallokko kova, me luo- 
vimme rantaan, jossa pari miehistämme odottaa meitä, ja kul- 
jemme siitä ratsain uuteen leiriimme, joka on asetettu kolmen 
tiibetiläisen teltin rinnalle. 

Koko ajan kun minä kuljin jokea pitkin, olivat tiibetiläiset 
ratsumiehet hyörineet karavaanimme ympärillä ja estäneet kasa- 
koita ostamasta ruokavaroja. Mutta nämä olivat kuumaverisem- 
piä kuin minä, ja olivat käskeneet Laman sanoa härnääville tii- 
betiläisille, että ensimmäisen, joka lähestyy pyssyn kantamalle, 
ampuvat he kuoliaaksi. Sen päivän pysyivätkin he asiallisen 

matkan päässä ja me käytimme tilaisuutta hyväksemme ostaen 
lampaita ja maitoa niin paljon kuin saimme. 

Mutta seuraavana aamuna lähestyi jo taas viisikymmentä 
ratsumiestä ja asettui leiriin ihan meidän viereemme. Muutamat 
niistä keskustelivat Laman kanssa puolueettomalla alueella, mutta 
minä annoin sanoa heille, että sovinnosta ei tulisi mitään, ellei 
heidän ylin päällikkönsä itse saapuisi mieskohtaisesti minun 
telttiini. 

Hän piti ehtoja varmaan ylen kovina, sillä vasta kolmen 
tunnin harkinnan jälkeen saapui hän jalan astuen ja kymmenen 
asestetun miehen saattamana leiriimme, jossa hänet vietiin keit- 
tiötelttiin. Hän oli vanha, miellyttävän ja ystävällisen näköinen 
mies, ja poistaakseni häneltä kaiken pelon, vedin soittorasiani 
käyntiin, mutta ei edes marseljeesi saanut ainoaakaan piirrettä 
hänen kasvoissaan muuttumaan; varmaan luuli hän, että se oli 
helvetinkone, kuularuisku, tai joku muu paremmassa seurassa 
sopimaton koje. Juuri kun Cavallerian venyvät, surumieliset 
sävelet hivelivät hänen tunteettomia korviaan, pyysi hän minua 
kääntymään joukkoineni takaisin ja lupasi paluumatkalla hankkia 
meille kaikkea mitä tarvitsisimme. Ellemme sitä tekisi, pyysi 
hän nöyrin sanoin meitä pysymään edes paikoillamme siksi 
kunnes hän saisi vastauksen »devaschungilta» Lassasta, jonne 
sanoi lähettäneensä kiireellisen viestin. Ei meidän tarvitsisi odot- 
taa kuin neljä päivää. Minä vastasin vaan, että aikomuksemme 
oli mennä suoraan Lassaan. »Siitä me estämme teidät», sanoi 
hän, »me saamme pian lisää väkeä». 

»Te ette voi estää meitä muuten kuin ampumalla, mutta 
muistakaa, että meillä on myös tuliaseet.» Nyt pudisti hän 
päätään: »Emme ole koskaan ajatelleet aseitten käyttämistä, 
eikä meidän tarvitse vaihtaa näin ankaroita sanoja, sillä mehän 
olemme ystäviä.» Ja sitten lähti hän alakuloisena ja huolestu- 
neena telttiinsä takaisin. 





Tiibetiläisiä paimentolaistelttejä eräässä vuorenrotkossa. 


XXVIII. 


Tiibetiläiset estävät meitä ratsuväellä. 


Tässä leirissä kuoli taas yksi vanhoista kameeleista, joka 
oli ollut mukana entisillä erämaaretkillä, ja siihen jäi hänen luu- 
rankonsa muistoksi meidän käynnistämme. 

Nyt lähdimme lännen puolitse kiertämään Selling-tson 
järveä ja 63 tiibetiläistä seurasi meitä. Turhaan ahdisti vanha 
päällikkö minua rukouksillaan ja uhkasi lukemattomilla sotajou- 
koillaan, jotka pian tulisivat todenteolla estämään matkani pi- 
temmälle. Minä' vastasin vaan, ettei kymmenen tuhattakaan 
miestä saisi minua muuttamaan päätöstäni. Silloin sanoi hän, 
ääni alakuloisena, jättävänsä meidät oman onnemme varaan ja 
palaavansa leiriinsä, enkä minä voinut muuta kuin toivottaa 
hänelle onnea matkalle. Joukko katosikin todella, ja nyt tuntui 
varsin ihanalta, kun saimme olla rauhassa. 

Lännen puolelta laski järveen kirkasvesinen joki, jonka 
helposti kahlasimme yli, ja kun siinä näimme useampia kala- 
lokkeja, arvelimme joessa löytyvän kaloja. Paikka oli niin 
ihana, ettemme hennonneet sitä heti jättää, vaan asetuimme 
leiriin siihen kohtaan, missä joki laski suolaiseen järveen. 

Tuskin olimme saaneet telttimme kuntoon, kun mustia 
ratsumiesparvia tuli jo vuorilta alas, ja nyt näkyi heillä olevan 
mukanaan useita kuormahevosia. He olivat vaan olleet hake- 
massa ruokavaroja, aivan kuin varustaakseen itseään oikealle pi- 
temmälle sotaretkelle, ja nyt tulivat he yli joen meidän puolelle 
ja nelistivät hurjaa vauhtia telttiemme ympäri ja lomitse, ikään- 
kuin olisivat tahtoneet kokonaan hukuttaa ja tuhota meidät. 
Mutta eivät he olleet meitä huomaavinaankaan, pölähtivät vaan 
miekkojaan ja keihäitään heilutellen ja rajulla huudolla ohit 
semme kuin tuulispää. Komeine satuloineen, valkeine ja pu- 
näisine lippuineen, pitkine pyssyineen ja hopeisine miekan tup- 
pineen tarjosivat he niin loistavan näyn, että kuka sotamaalari 
tahansa olisi saattanut kadehtia minua. 

Nyt alkoivat he toimituksen, joka oli meille käsittämätön. 
He asettivat leirinsä noin sadan metrin päähän meistä ja ryh- 
mittyivät johtajiensa ympärille, jotka alkoivat tarkastaa pyssyjä. 
Tuon tuostakin päästivät he kummallisen ulvahduksen ja asetti- 
vat sitten kaikki pyssynsä yhteen riviin, suut meihin päin. Hei- 
dän leirinsä oli pienellä kunnaalla, ylempänä kuin meidän, ja 
kasakat epäilivät, että heidän aikomuksensa oli yöllä alkaa tuli 
meitä vastaan. Saadakseni selvän asiain tilasta, menin minä 
illalla Laman ja Schagdurin kanssa heidän ylijohtajansa telttiin, 
joka pian tuli aivan täyteen upseereita. Siellä oli meillä erittäin 
hauska ilta. Vihdoin lupasin minä viipyä yli huomisen päivän 
asemassani Jagju-rapgan rannalla sillä ehdolla, että he aamupuh- 
teella toisivat telttiini yhden kalan. He olivat näet vakuutta 
neet, että joki oli kalarikas, ja minun alkoi tehdä mieleni muu- 
tosta ruokalistassani — ja hauskaa se olisi ollut miehillenikin, 
sillä useimmat heistä olivat kalastajia alisen Tarimin rannoilta. 

Olipa meillä itsellämme pari verkkoakin mukana, Abdalissa 
ostettuja. 

Päivän koitossa tulikin jo muutamia tiibetiläisiä riemuiten 
telttiini, yksi ainoa pieni kala mukanaan. Itse hyleksivät he 
kalaa ja sanovat yhtä hyvin voivan syödä sisiliskoja ja käär- 
meitäkin. Sen vuoksi olikin heillä ollut kauhea puuha, ennen- 
kuin olivat saaneet tuon ainoan kalapahasen käsiinsä, ja siinäkin 
oli vielä lokki ollut heillä apuna. Yövartijamme kertoivat, että 
he olivat kivillä hätyyttäneet lokkia, joka oli joesta siepannut 
kalan kynsiinsä, ja saaneet sen vihdoin hellittämään saaliinsa. 

Nyt piti meidän näyttää heille, kuinka kalaa pyydetään. 
Vene pantiin kuntoon, minä laskin Ördekin kanssa pienen pu- 
touksen alle verkot, ja tuossa tuokiossa nostimme jo 28 kappa- 
letta kauniita kaloja. Eikä ollut saalis huonompi kasakoillakaan, 
jotka koettivat onneaan rannasta onkimalla. Tiibetiläiset ihmet- 
telivät silmät suurina, mutta eivät voineet käsittää, kuinka niin 
inhottava eläin kuin kala kelpaisi ruuaksi. 

Päivä oli suloinen ja seutu erittäin ihana. Minä söin 
pelkkää kalaa kokonaisen viikon, mutta siellä oli myös runsaasti 
suorsia ja villihanhia Selling-tson rannoilla. Ja aroilla vilisi ku- 
laaneja ja orongo-anttilooppeja, vuoriharjanteilla etelän puolella 
liiteli taas kotkia ja sieviä kalliokyyhkysiä. 

Illalla tuli »bombo» 30 miehen seurassa telttiini ja lah- 
jotti minulle kaksi lammasta ja kolme kehlollista maitoa. Hän 
oli ihmeesti ihastunut kaikkiin meidän tavaroihimme, ja sai 
vastalahjaksi revolverin, sakset, veitsen ja kappaleen kangasta. 

Seuraavana päivänä jatkoimme matkaa erään mahtavan 
kalliosolan kautta etelään päin pitkin Selling-tson rantaa. Minä 
ratsastin juuri jonkun matkaa joukon edellä, kun pari miehis- 
täni riensi jälestäni ilmottamaan minulle, että Kalpet oli äkkiä 
sairastunut hyvin ankarasti. Huonovointinen oli hän ollut jo 
useita päiviä, mutta oli sentään syönyt vahvasti. Nyt oli hän 
melkein henkimenossa, kun tulin hänen luokseen. Silmät oli- 
vat lasimaisen kirkkaat, kuopille painuneet posket keltaiset, huu- 
let aivan harmaat. Heti keskeytimme matkan ja järjestimme 

yhden telteistä sairashuoneeksi. Ja juuri kun olimme niissä 
hommissa, kulki seudun yli raemyrsky, joka oli lennättää telt- 
timme mukanaan tai luhistaa ne maahan. Synkältä ja ikävältä 
tuntui taas elämä, sillä kuolema alkoi vierailla karavaanissamme. 
Vanha Muhammed Tokta, joka niin uskollisesti oli hoitanut 
kameeleja, makasi myöskin sairaana ja asetettiin samaan telttiin 
Kalpetin kanssa. Hänen ruumiinsa oli alkanut ajettua ja sor- 
mista oli kadonnut tunto. 

Yö kului sentään rauhallisesti ja aamulla menin minä het- 
keksi puhumaan Kalpetin kanssa. Hän ei uskonut enää tau- 
dista toipuvansa ja valitti, että eräs kumppaneista oli lyönyt 
häntä pari päivää sitten. Mies parka, hän oli koko ajan ollut 
niin yksikseen ja harvasanainen, ja nyt tuntui hänestä, niinkuin 
sekä Jumala että ihmiset olisivat hyljänneet hänet. Koetin pu- 
hua hänelle lohdutuksen ja toivon sanoja, mutta hänen tajun- 
tansa pimeni ja hän tuijotti vaan tylsästi eteensä. Meillä oli 
puute vedestä ja laitumesta, ja sentähden täytyi meidän lähteä 
etsimään parempaa leiripaikkaa, vaikka sairaitten vuoksi olisin-. 
kin mieluummin pysynyt paikoillani. Kalpet asetettiin kamee- 
linsa selkään makuulle ja Muhammed Tokta autettiin satulaansa, 
sillä hän jaksoi sentään istua ja itse hoitaa hevostaan. Ja niin 
lähdettiin taas liikkeelle kameelikellojen kumeasti kalahdellessa. 

Maisema oli siitä lähtein ihaninta, mitä Tiibetissä vielä 
olimme nähneet. Kirkas, tummansininen Naktsong-tson järvi 
oli syvällä allamme korkeitten vuoriharjanteitten välissä, jotka 
paikotellen laskivat ihan pystyjyrkkinä veteen. Joka suunnalle 
aukeni suurenmoisia, haaveellisia näköaloja syvälle hämäriin 
vuonoihin ja lahtiin, joita synkät sadepilvet varjostivat, mutta 
pienet kalliosaaret keskellä järveä uivat vielä kirkkaassa auringon 
valossa. Vasta sitten kun kasakat olivat käyneet tarkastelemassa 
teitä, saatoimme jatkaa matkaa pohjoisia rantavuoria pitkin itään 
päin — sillä tiibetiläiset eivät antaneet meille mitään tietoja. 

Kalpet oli pari kertaa pyytänyt vettä ja huutanut, että 
hänen kameelinsa astui liian nopeaan. Mutta kun hän nyt oli 
jonkun aikaa ollut hiljaa, seisattui ambulanssi, joka kulki vii- 

meisenä karavaanissa, ja aikomus oli laittaa sairaan makuutila 
uudestaan. Vaan sitä ei tarvittukaan tehdä, sillä hän olikin jo 
kuollut ja aivan kylmä. Mollah sulki hänen elottomat silmänsä 
ja karavaani jatkoi taas matkaansa. Kaikki oli hiljaista kuin 
haudassa, eikä kuulunut nyt edes muhamettilaisten laulua, jolla 
he tavallisesti kevensivät yksitoikkoista kulkuamme. Erään lah- 
den pohjukkaan, lähelle muutamia mustia paimentolaistelttejä 
asetuimme yöleiriin. 





Ruumissaatto. 


Hautajaispäivä, syyskuun 12:sta, valkeni kirkkaana ja rait- 
tiin tuulen puhaltaissa järveltä päin, jonka rannassa laineet liput- 
tivat soinnukkaasti.  Muhamettilaiset olivat pyytäneet minulta, 
että saisivat haudata uskoheimolaisensa kaikilla tavanmukaisilla 
juhlamenoilla. Siihen telttiin, jossa pari miestä oli yön vartioi- 
nut Kalpetin ruumista uskomattomien maassa, menivät nyt Ör- 
dek, Mollah Schah ja Hamra Kul pesemään vainajata ja kääri- 
mään sitä valkeaan raitiin. He peittivät ruumiinhajun vuoksi 

suunsa vaatteella, ja koko toimituksen ajan luki Rosi Mollah 
teltin edustalla koraania. 

Sitten nostivat toverit ruumiin kameeliportaille ja kantoi- 
vat sen niillä hautaan, jonka partaalla Mollah kuiskaavalla ää- 
nellä, niinkuin yksinomaan vainajalle tarkottaen piti seuraavan 
puheen: »Sinä olet ollut oikeamielinen ja oikeauskoinen mu- 
hamettilainen, et ole koskaan loukannut meitä, sinun sijasi on 
ityhjä ja me suremme sinun poismenoasi, Turallesi (herrallesi) 
olet sinä tehnyt rehellisen palveluksen. » 

Kameeliportaat ja villapeite asetettiin ensin ruumiin päälle 
ja sitten luotiin hauta umpeen. Pään puoleen kasattiin turpeista 
ja kivistä matala kumpu, jonka ympärille muhamettilaiset istui- 
vat lukemaan rukouksiaan, kohottaen kätensä kasvoilleen. Ja 
kuoleman katkerasta todellisuudesta palasimme me sitten joka- 
päiväisen elämän pieniin huoliin, kuormitimme kameelit ja läh- 
dimme liikkeelle. Tuntematon hauta vieraassa maassa; paimenet 
ajavat laumojaan sen yli, ja talviöinä ulvovat sudet ympärillä 
vuoristossa. 

Tiibetiläisistä; jotka matkan päästä katselivat toimitus- 
tamme, oli kaikki sellainen ihan tarpeetonta, jopa sopimatonta, 
ja he kysyivät, miksi emme ennemmin heittäneet ruumista su- 
sien, gaamien ja korppien syödä. Myöhemmin saimme tilaisuu- 
den nähdä, että he itse tekevät sillä tavoin. 

Kirkkaana ja hymyilevänä karkotti päivä aamun surulliset 
muistot, ja tämä maa, jonka pinnalla me vietämme niin epä- 
varmaa ja katoavaa elämää, pyöräytti taas eteemme yhden iha- 
nimpia maisemiaan. Tiibetiläiset olivat ihan kintereillämme, 
kun me mahtavan kallioportin kautta tulimme taas väljille maille, 
jotka etelästä avautuivat eteemme. Etäältä näkyi joukko mustia 
sekä pari valkean ja sinisen raidallista telttiä. Kun tulimme 
niitten kohdalle, karahutti luokseni joukko ratsumiehiä ilmotta- 
maan, että kaksi korkeaa herraa oli saapunut Lassasta, ja että 
he tahtoisivat puhutella minua; heillä oli määräyksiä suoraan 
Dalai Lamalta ja tahtoivat nyt minua välttämättä leiriytymään 
rinnalleen. 

Fi tarvinnut odottaa monta minuuttia, kun jo kaksi mah- 
tavaa ylimystä astui ulos sinisenkirjavista telteistä ja nousi satu- 
laan. Neljä jalkamiestä talutti suitsista kummankin ratsua suo- 
raan. minun eteeni, joka yhä istuin hevoseni selässä. He näyt- 
tivät erittäin ystävällisiltä ja pyysivät minua aluksi asettumaan 
leiriin heidän läheisyyteensä, johon minä jonkun verran epäil- 
tyäni suostuinkin. 

Mutta kun me olimme saaneet kaikki järjestykseen, ei 
noita punakauhtanaisia lähettiläitä kuulunutkaan, ja minun täy- 
tyi panna Lama sanomaan heille, että elleivät he pidä kiireem- 
pää, niin me lähdemme matkaamme. Nyt saapuivat he heti, 
mukanaan suuri seurue, ja astuivat keittiötelttiimme, joka vie- 
raita varten tavallisesti varustettiin Khotanilaisella, kirjavalla lat- 
tiamatolla ja vaatteella peitetyllä, kumoon asetetulla laatikolla, 
joka teki pöydän virkaa. Teltin edustalle kerääntyi suunnaton 
joukko mustia tiibetiläisiä. 

Dalai Laman molemmat lähettiläät olivat kuvernöörejä 
Namrusta ja Naktsongista, mutta omain sanainsa mukaan olivat 
he samalla jäseniä Lassan »devaschungissa» eli neuvostossa, ja oli- 
vat nyt tulleet estämään meidän matkaamme. Heidän nimensä 
olivat Hladje Tsering ja Junduk Tsering. Tuntikausia istuimme 
nyt neuvottelemassa ja Schereb Lama oli tulkkina. Minun ai- 
komukseni ei ollut enää kärjistää asioita pitemmälle, sillä Tiibe- 
tistä olin jo saanut kyllikseni ja aloin ikävöidä kotiin, mutta 
huvin vuoksi tahdoin sentään väitellä ukkojen kanssa jonkun 
aikaa. En saanut ottaa enää askeltakaan etelään päin, sanoivat 
he, ja jos sen tekisin, menettäisi jompikumpi, joko minä tai he 
päänsä; miljoonat sotamiehet estäisivät kulkuni ja jokainen ka- 
meelini joutuisi tiibetiläisten käsiin. He huusivat, hikoilivat ja 
huitoivat käsiään, mutta minä pysyin tyynenä, naurahtelin vaan 
ja sanoin, että korkeammat voimat suojelivat meitä ja että tiibe- 
tiläisten tulisi pysyä loitolla, elleivät tahtoisi saada korviaan kuu- 
miksi. »Fi tee mitään», sanoivat he, »me menetämme kum- 
minkin päämme, jos laskemme teidät vapaasti eteenpäin; meillä 
on erityiset määräykset Lassasta.» — »Näyttäkää minulle ne 

ja minä tahdon tästä kääntyä vapaehtoisesti Ladakiin», vastasin 
heille, ja nyt lukivat he seuraavan hauskan asiakirjan, jonka 
minä sanasta sanaan käännettynä kirjotin muistini: 

» Rautalehmän vuonna, kuudennessa kuussa, 21 p:nä. Tä- 
män kirjotuksen täytyy joutua Naktsongin molempain kuver- 
nöörien käsiin. Se on Devaschungilta ja kuljetetaan postin 
kautta. — Seitsemännessä kuussa, 22 pinä täytyy sen olla perillä. 

Rautalehmän vuonna, kuudennessa kuussa, 19 pinä on 
Naktjun käskynhaltijalta tullut tieto, että mongoolin Tsange 
Khutuktusin kirjuri, Lama Sandje, sekä useat muut pyhiinvael- 
tajat ovat tehneet toivioretken Djo-mitsingiin Hamdungissa ja 
että hän sekä Tugden Dardje ovat jättäneet eräitä tietoja Nak- 
tjun kuvernöörille (s. o. Kamba Bombolle). 

Naktjun kuvernööri on järjestyksen mukaisesti lähettänyt 
seuraavan selityksen Devaschungille. Tsangen kirjuri oli sano- 
nut, että hän oli matkalle lähteissään nähnyt eurooppalaisia mie- 
hiä ja kulkenut jonkun matkan niitten kanssa yhdessä. Sitten 
kun he olivat ostaneet joukon vaatteita, olivat he jatkaneet mat- 
kaansa. Basaarissa oli hän nähnyt kaksi venäläistä miestä. Mi- 
hin te matkustatte, oletteko lamoja? oli hän kysynyt. Kyllä me 
olemme lamoja, olivat he vastanneet. Khalka-mongooli, lääkäri 
Schereb Lama kulki heidän matkassaan ja opasti heitä. Tiellä 
oli hän taas nähnyt kuusi venäläistä miestä ja toisessa paikassa 
suuren karavaanin. 

* Namruun ja Naktsongiin lähetettäköön heti viesti, niin 
että kaikkialla tiedetään, ettei minun (s, o. Dalai Laman) valta- 
kunnassani ainoakaan venäläinen mies saa astua jalkaansa Nak- 
tjusta etelään päin. Kaikille päälliköille saatettakoon tämä myös 
tiedoksi. Vartioikaa Naktsongin rajoja; on välttämätöntä, että 
maata vartioidaan pala palalta. On tuiki tarpeetonta, että eu- 
rooppalaiset miehet tulevat pyhäin kirjojen maahan nuuskimaan 
ympärilleen. Siinä maakunnassa, jota te hallitsette, on heillä 
kaikkein vähimmin tekemistä. Jos he sanovat matkansa olevan 
tarpeellisen, niin tietäkää, että nämä herrat eivät saa tulla ete- 
lämmäksi. Jos he kaikesta huolimatta sen saavat tehdä, mene- 

tätte te päänne. Pakottakaa heidät palaamaan takaisin omia 
jälkiään. » , 

Tämä kirjotus selitti meille monta hämärää kohtaa ja näytti, 
että me osaksi saimme kiittää mongoolilaisia pyhiinvaeltajia, 
osaksi jakin ampujia siitä, että rajoja sellaiseila tarkkuudella var- 
tioitiin. En voinut pidättää itseäni heille rehellisesti sanomasta, 
että tämä tällainen eristyspolitiikka oli ainoa, joka saattoi pelas- 
taa heidän maansa perikadosta. » Ympäri Tiibetin, pohjoisessa, 
etelässä, lännessä ovat eurooppalaiset joko suorastaan vallottaneet 
teidän naapurienne maat, tai tehneet heidät itsestään riippuviksi; 
teidän maanne on ainoa Aasiassa, joka vielä on ihan koskema- 
ton.» »Re, re (totta, totta)», huudahtivat he, »sillä kannalla 
juuri me tahdomme asiat pysyttääkin.» 

Schereb Laman nimi oli mainittuna asiakirjassa ja nyt 
seisoi hän ilmi elävänä heidän edessään. He lukivat leimahta- 
van lain hänelle raukalle ja sanoivat, että nyt oli hän joutunut 
epäiltävien kirjoihin. Mutta Läma ei ollutkaan enää hämillään; 
hän purki sappensa kaikkien jumalain nimessä ja sätti ilman 
armoa molempia lähettiläitä, hyökkäsi seisaalleen, pui nyrkkiään 
Hladje Tseringille ja kysyi millä oikeudella tämä aikoi kurittaa 
Lamaa, joka ei ollut Tiibetin alammainen. Kun minä pelkäsin, 
että riita ei loppuisi ilman käsikähmää, asetin pelirasian soimaan 
ja se vaikutti heti tyynnyttävästi. 

Illalla kävin sitten Schagdurin ja Laman kanssa vastavuo- 
roa vieraisilla ja istuin jutellen ja leikkiä laskien lähettiläitten 
luona puoliyöhön saakka. Siellä tarjottiin teetä ja tsambaa, ja 
mukavan patja-istuimen vieressä höyrysi pyhä savu useitten ju- 
malankuvien edessä. Meistä tuli parhaat ystävät, aivankuin oli- 
simme olleet tuttavia kaksikymmentä vuotta. 

Syyskuun 14 p:nä lähdin minä Kutjukin kanssa kolmen 
päivän eväillä erittäin hauskalle venematkalle pitkin Naktsongson 
itäistä rantaa. Soutelimme eteenpäin vaalean vihertäviä vesiä, 
ja minä uneksin taas kesistä ja voitoista kuunnellessani laineitten 
loisketta veneemme kokkaan. 

Järvi kapenee länteen päin, eteläinen ranta vilisee paime- 
nia ja karjalaumoja, olemme päättäneet yhtyä karavaaniimme 
järven luoteisessa kolkassa ja soudamme umpimähkään erääseen 
lahteen. Rannalla on kivimaja, jonka edessä yksinäinen koira 
haukkuu raivoisana, mutta vaikenee heti, kun me olemme ka- 
donneet erään kallioniemen taa. Alkaa hämärtää, kalliot kohoo- 
vat kahden puolen kapeaa vesiväyläämme korkeina ja äkkijyrk- 
kinä ja vastaavat kaijullaan airojemme loiskeeseen; veneemme 





Hladje Tsering ja Junduk Tsering. 


lipuu niinkuin vuoren haltijan temppeliholviin, jonka lattia lois- 
taa kuin hiottu, vihertävä kivi. Altamme syvyydestä näkyy 
tyynessä vedessä sammalta ja vesikasveja. Pieninkin ääni värä- 
jää kallioseinästä toiseen ja me melkein pidätämme henkeämme, 
ettemme häiritsisi tätä suurta, ylevää hiljaisuutta. Pari kunin- 
gaskotkaa liitelee korkealla päällämme ja heidän kuvajaisensa 
kulkevat vedessä niinkuin hiljaiset henget tässä lumotun hur- 
maavassa luonnossa. 

Mutta sitten tulee pimeä ja raeidän on ajateltava lepoa. 
Vene vedetään maalle, tehdään nuotio, syödään illallinen ja ryö- 
mitään turkkeihimme maata. Aamulla varhain laski Kutjuk taas 
aironsa veteen ja vene solui eteenpäin näitten ihmeellisten kal- 
lioseinäin välissä. Lahti soukkenee yhä, se on niinkuin joki 
tai kaitainen käytävä, ja mahtavimpia näköaloja, mitä ikänäni 
olen katsellut, aukeaa toinen toisensa jälestä eteeni. Mutta me 
tulemme tekemään mahdottoman kierroksen, jos meidän täytyy 
palata samaa tietä takaisin, vaan jos maa oikealla puolellamme 
on saari, niin siinä tapauksessa meillä ei pitäisi enää olla pit- - 
kältä yhtymäkohtaan. Rannalla seisoo muutamia alkuasukkaita 
telttiensä edessä, ja he ällistelevät meitä kuin kummituksia. Tu- 
lemme mutkakohtaan taas ja huomaamme olevamme auttamat- 
tomasti umpiperässä. Tutkimme rantaa ja näemme että ainoas- 
taan kapea maakannas erottaa meidät toisesta lahdesta. Kan- 
namme veneen kappaleina siitä yli, panemme sen toisessa ran- 
nassa kokoon uudestaan ja jatkamine matkaa taas. Järvi laaje- 
nee taas, syvyys on jo 22 metriä, mutta sitten keskeyttää toinen 
yö jälleen matkamme. Tuuli kävi voimakkaasti ja aaltojen 
kehtolaulu nukutti meidät uneen. Oi niitä tähtikirkkaita, runol- 
lisen tyyniä tiibetiläisiä öitä ja sitä vuoriston puhdasta, ohutta 
ja raitista ilmaa! 

Seuraavana päivänä sousimme määrättyyn leiripaikkaan 
ja näimme juuri samassa karavaaninkin saapuvan sinne, mustien 
ratsujoukkojen ympäröimänä. Kun nousimme maalle, oli leiri 
jo kunnossa. Meillä oli viisi, tiibetiläisillä yhdeksäntoista telttiä. 
Heitä oli 194 miestä, meitä vaan 18, siis yksi kymmentä, ei 
kuin yksi viittäkymmentä vastaan, jos otan laskuun ainoastaan 
kasakat. 

Kummallinen järvi, se on kuin suuri rengas vettä, sillä 
koko sen keskustan täyttää yksi ainoa mahtava saari. Se on 
kuin linnoitus, jonka ympäri kulkee vedellä täytetty juoksu- 
hauta. Lähettiläät olivat olleet tuskissaan minun katoomisestani, 
mutta ratsastavien vakoojain kautta olivat he sentään saaneet 
tietää, etten ollut aivan etäällä. 

Hedin, Seikkailuja Tiibetissä. — 23 





Leirimme saaressa. 


XXIX. 
Tjargut-tson järvi. 


Naktsong-tso oli siis toinen käännekohtamme matkalla burk- 
hanien ja pyhien kirjojen maahan etelässä. Fi ainoaakaan eu- 
rooppalaista siedetä siellä, se on Dalai Laman perintömaa, pyhä 
maa, hänen omaa omaisuuttaan. Eivät tietysti lamat ole enem- 
män uskonkiihkoisia nyt kuin ennenkään, jolloin he auliisti ot- 
tivat vastaan jesuiittain saarnaajia, ja varmaan ovat he yhtä sie- 
täväisiä nyt kuin vuonna 1846, jolloin lazaristi-isä Huc virka- 
veljensä Gabetin kanssa oleskeli kaksi kuukautta Lassassa. Mutta 
heidän —ankaruuteensa ovat viime aikoina vaikuttaneet val- 
tiolliset syyt. Heidän rauhallinen, mutta vaikuttava menet- 
telytapansa on nyt vartioida tarkasti rajoja ja ohjata kutsu- 
mattomat eurooppalaiset kohteliaasti, mutta varmasti maasta pois. 
Vielä ovat tiibetiläiset säilyneet nykyajan kauppahuijauksista, 
eikä heidän maahansa tuoda tupakkaa, viinaa, ooppiumia, tuli 

aseita eikä muita sivistyksen siunauksia; ei, »pois teidän ylelli- 
syystavaranne, teidän teräksenne, kultanne, hopeanne, ja anta- 
kaa meidän olla rauhassa omassa maassamme!» — Mutta ker- 
ran tulee vielä surkea vuoro Tiibetinkin. 

Näin = kirjotin minä silloin muistikirjaani Naktsong-tson 
rannalla, ja nyt on aavistukseni toteutunut. 

Kun karavaani palasi takaisin entiseen leiriinsä Jagju-rap- 
gaan, annoin minä Ördekin soutaa itseni Selling-tson yli sa- 
maan paikkaan. Sieltä piti nyt lähdettämän paluumatkalle La- 
dakiin — ja tiibetiläiset näyttivät kohteliaasti tietä. Minä valit- 
sin kumminkin eteläisemmän tien ja kuljin niin vaarallisen so- 
lan kautta, että jos ainoakaan kameeli olisi siitä luiskahtanut si- 
vulle, olisi se alas pudottuaan ollut kuin valmista lihamuhen- 
nosta. Leiri n:o 84 asetettiin Tjargut-tson järven itärannalle. 
Joka taholta kohtasi silmä siellä viehättäviä ja ilöisia näköaloja. 
Lännessä päin pistävät järven lahdelmat syvälle maahan niinkuin 
kiviseen metsään. Tiibetiläiset soveltuivat mainiosti tällaiseen 
villiin luontoon, joka oli niin yhdenmukainen heidän kirjavain 
pukujensa ja sotaisan ulkoasunsa kanssa. Rannalla, joka oli kuin 
luonnollinen valtakatu, oli 25 telttiä, paitse meidän omiamme, 
ja sentään asustivat useimmat sotamiehistä taivasalla. Miestä ja 
hevosta vilisee kaikkialla ja vartijajoukkomme oli nyt 500 mie- 
hen vahvuinen. 

Kaksi päivää viivyimme siinä hauskassa paikassa ja suun- 
nittelimme retkeämme Ladakiin. Hladje Tsering ilmotti saa- 
neensa Dalai Lamalta käskyn varustaa meille niin paljon kuor- 
maratsuja kuin vaan tarvitsimme, ja minä tilasin heti kiireim- 
män kautta neljäkymmentä jakia. Ja sitten lahjotti hän minulle, 
aivan kuin Kamba Bombokin, kaksi valkoista hevosta sekä suu- 
ren määrän ruokavaroja. Erittäin hyviä ihmisiä, ajattelin it- 
sekseni. 

Puolisen aikana syyskuun 19 pinä tarjosivat tiibetiläiset . 
meille suurenmoisen näytelmän. Minä pyysin Hladje Tseringin 
asettamaan pari sataa miestä ratsuväkeään riviin, sillä aikomuk- 
seni oli valokuvata heidät. Mutta eivät tahtoneet päällikötkään 

saada heitä pysymään alallaan muutamaa minuuttia. Kun minä 
pyysin, että he kohottaisivat miekkansa ja keihäänsä ylös, heräsi 
heissä heti sellainen sotaisa mieliala, niin miehissä kuin hevo- 
sissakin, että he hurjasti ulvoen karahuttivat tiehensä niinkuin 
hyökkäykseen. Kun tämä hillitön parvi aseet loistaen ja kals- 
kuen laski yli aron, ei siitä voinut kääntää silmiään pois. Va- 
lokuvauskone sai levätä, kunnes miehet olivat rauhottuneet ja 
saaneet päähänsä sen pienen asian, ettei heidän sitä tarkotusta 
varten tarvinnut ollenkaan pitää sellaista meteliä. 

Syyskuun 20 pinä oli tiibetiläisillä suuri juhlapäivä ja he 
pyysivät meitä viipymään vielä huomiseen. Minä suostuin sii- 
hen heti, sillä mieleni teki vielä souturetkellö järvellä. Khodai 
Kullu tuli soutajaksi ja niin lähdimme länteen päin. Mutta juuri 
kun olimme päässeet aavalle selälle, nousi lännestä päin myrsky, 
joka pani järven ankaraan liikkeeseen. Hyvää kyytiä ajauduimme 
takaisin rantaa kohti, koettaen kumpikin airollamme pitää ve- 
nettä tuulen suunnassa. Taajaan joukkoon kerääntyivät tiibeti- 
läiset rannalle katsomaan, kuinka Tjargut-tso nielisi meidät sy- 
vyyteensä. Toisinaan painui veneemme heidän näkyvistään 
aaltojen väliin, toisinaan nousi se taas korkealle harjalle, joka 
vaahdoten ryöppysi ympärillämme. Me lähestymme huimasti 
hiekkaista rantaa ja pelkäämme, että hyöky vetää meidät siitä 
väkisellä takaisin järveen ja murskaa aluksemme. Mutta juuri 
pahimmalla vaaran hetkellä hyppää Khodai Kullu veteen, kasa- 
kat juoksevat keskelle rantahyökyä ja saavat pelastetuksi minut 
kuivalle, suureksi ihmeeksi tiibetiläisille, jotka tungeskelevat ym- 
pärilleni katsomaan, olenko vielä hengissä. 

Päivemmällä oli meillä parempi onni, emmekä palanneet 
ennenkuin illalla myöhään. Silloin paloivat jo nuotiot pitkässä 
rivissä ja koko ranta oli kuin jonkun kaupungin satamalaituri, 
jossa poltetaan ilotulitusta. 

Seuraavana päivänä panimme tavaramme kokoon. Kara- 
vaanin oli määrä lähteä johonkin sopivaan kohtaan järven länsi- 
rannalla. Minä pidin hauskempana soutaa, kuin istua satulassa 
500 tiibetiläisen aseitten räminässä, ja lähdin Kutjukin kanssa 

vesille. Meillä oli mukana lämpimiä vaatteita ja kolmen päivän 
eväät. Järveltä näimme ratsumiesten mustan rivin katoovan 
vuorien väliin. Mutta samassa äityi läntinen tuuli taas puolit- 
tain myrskyksi ja oli liian myöhäistä kääntyä takaisin. Niemiä 
ei ollut tuulen vastassa näkyvissämme, ainoastaan pieni kallio- 
saari keskellä järveä, ja sinne koetimme me nyt soutaa kuin ka-" 
leeriorjat. Vettä oli 42 metriä, mutta sen jälestä en voinut tuu- 
len vuoksi enää syvyyttä mitata. Vettä tuli venheeseen ja 
kaikki kastui, mutta vihdoin, vaikka hitaasti kyllä, pääsimme 
saaren suojaan. Ponnistamme viimeiset voimamme ja pääsemme 
vihdoin nääntyneinä saareen, johon heti vedämme veneen ylös 
maalle, ettei se joutuisi tuuliajolle — ajatelkaa tilaamme, jos niin 
olisi tapahtunut! 

Veneestä ja villapeitteestä laitoimme suojan tuulta vastaan 
ja niin aloimme kuluttaa aikaa siinä pakollisessa vankeudessamme. 
Onneksi oli minulla lukemista — Setä Tuomon tupa. Poltto- 
puuta oli runsaasti ja me keitimme teetä. Tuuli valitti kallion- 
kielekkeissä, länsipuolelta kuului aaltojen yhtämittainen hyrske, 
ja minä odotin levottomana, että ilma asettuisi. Mutta tuuli ei 
lakannut illallakaan, ja mahdotonta oli lähteä pienellä veneellä 
sellaiseen säähän. Vaadittiin enkelin kärsivällisyyttä maata jou- 
tilaana, kun tiesin karavaanin parasta aikaa tekevän matkaa 
länttä- kohti. Aurinko laski ilkkuva hymy naamallaan, pimeät 
varjot painuivat saaremme yli, mutta järven itäinen ranta, jossa 
olimme viettäneet kolme hauskaa päivää, oli vielä hetken aikaa 
näkyvissämme kirkkaassa valaistuksessa. Mutta maan varjo ko- 
hosi sielläkin vähitellen vuorille, ja vihdoin näimme enää vaan 
niitten huiput punaisessa hohteessa. Ja kun sekin oli sammu- 
nut, levisi sinertävän kylmä ja pimeä yö itämailtä päin maille 
ja vesille. Mutta nyt ei pilkottanut rannikolta ainoaakaan nuotio- 
tulta, ainoastaan puolikuu valasi heikosti ympäristöä. 

Ehkä ilma sentään yöllä tyyntyisi. Kutjuk nousi toisinaan 
tarkastelemaan sitä, mutta yhä tuulesi itsepintaisesti ja kovaa. 
Kello 4 olimme jo jalkeilla; oli 5 astetta kylmää ja teimme 
mahtavan nuotion. Mitähän arvelevat paimenet rannalla, kun 


TJARGUT-TSON JÄRVI. 359 


näkevät tulen loimotuksen autiosta saaresta? Kummittelee tie- 
tysti, tai viettävät saaren henget yöllistä juhlaa. Odotimme ja 
odotimme; vihdoin alkoivat vuorien huiput vaaleta idän puolella 
ja samassa oli aurinko ylähällä, kirkkaana ja säihkyvänä kuin 
jalokivi. 

Myrsky äityi vaan — menisikö meiltä toinen päivä huk- 
kaan! Minä kartoitin saaren ja istuin sitten tuntikausia kuun- 
nellen aaltojen pauhua kallioita vastaan. Sitten söimme päiväl- 
listä, keräsimme polttopuuta, ja illalla nousin minä korkeimman 
kallion laelle katselemaan auringon laskua. Uusi yö tekee tu- 
loaan, me istumme nuotiolla ja jatkamme suloista tyhjäntoimitusta. 

Illalla näytti tuuli heikkenevän, mutta pilvet paksunivat ja 
kulkivat yhä entistä vinhaa kulkuaan ohi kalpean kuun. Yhä 
kasvavalla jännityksellä seurasimme taivaan merkkejä, menimme 
läntiselle rannalle, mutta aallokko oli vielä niin korkea, että mei- 
dän täytyi odottaa. Minä toivoin kuitenkin, että yöllä voisimme 
lähteä vesille ja päästä seuraavaan pieneen kalliosaareen, jonka 
suunnan olin merkinnyt karttaani ennen pimeän tuloa. 

Tuuli tyyntyikin todella ja aallokko asettui, mutta siinä 
silmänräpäyksessä, jolloin työnsimme veneen rannasta, tuntui 
minusta melkein tuskalliselta, että ainiaaksi täytyi jättää tämä 
pieni saari, jossa olimme kaksi niin rauhallista päivää viettäneet. 
Soudamme ensin sen eteläistä kalliorantaa pitkin, joka kohoo 
laineista kuin musta kummitus, ja sitten käännymme ulapalle. 
Vesi on mustaa kuin kirjoitusmuste, kuu vaan leikkii väsähtä- 
neillä laineilla ja vuorikehys ympärillämme on kuin epäselvä 
hiilipiirros pirneässä yössä. Tuntikausia soudimme yhä länteen 
päin; vettä oli noin 37 metriä, eikä tuntunut siis ranta vielä 
olevan lähelläkään. Lyhdyn valossa saatoin tarkastella koneitani. 
Kuu oli laskenut, kaikkialla vallitsi mitä synkin pimeys, ja minä 
aloin jo pelätä, että olimme soutaneet ohi saaren ja joutuneet 
järven läntiselle selälle, jossa meidät hukka perisi, jos myrsky 
taas äityisi uudelleen. 

Ei toki, vesi madaltuu taas, ja ennenkuin aavistammekaan, 
karahtaa vene pohjaan ja me olemme saaressa. Siinä rupeamme 
heti levolle. 

Herätessämme kävi taas ankara tuuli. Pitikö meidän jäädä 
ilmapitoon sillekin kallioluodolle, joka oli ainoastaan 300 metriä 
laaja! Eväämme alkoi loppua. Täysi myrsky huristaa jo jär- 
ven yli — onni että olemme toki kovalla maalla! Tämä laakso, 
jonka pohjalla Tjargut-tson järvi sijaitsee, tuntuu olevan kaikkien 
tuulien valtaväylänä näillä seuduilla. 

Tunnin päästä oli sentään pahin vihuri ohi ja ainoastaan 
jälkimaininki enää velloi järven pintaa, aurinko läheni laskuaan 





Läntisen saaren eteläinen kallioranta. 


ja ihana oli taas Tjargut-tso katsella. Työnsimme veneen ran- 
nasta, Kutjuk souti vimmatusti ja pian olimme päässeet yli sy- 
vimmästä kohdasta, jossa oli vettä 48 metriä. 

Kaikki suojaiset niemien nenät olivat jo takanamme ja 
edessämme järven suurin selkä, kun alkoi ukkonen jyrähdellä 
vuorilla ja huiput peittyivät etelän ja pohjan puolella paksuun 
pilveen, mutta kohdallamme oli vielä kirkas taivas ja auringon 
laskun puolella oli jotensakin pilvetöntä. 

Jyrkät kallioseinät etelärannalla, jota kohti soudamme, muut- 
tuvat yhä synkemmän näköisiksi, teräksen sinisiksi, ja pilven ala- 


TJARGUT-TSON JÄRVI. 361 


reuna niitten päällä hohtaa kuin tulipalo. Me tiedämme mitä se 
merkitsee. Suojaa emme näe millään puolella, meidän täytyy 
ponnistaa vaan suoraan vastatuuleen ja koettaa päästä perille, 
vaikka matka onkin vielä hyvin pitkä. 

Vihuri lentää jo kohisten järvelle. Iske airoihin, nyt on 
kysymyksessä joko elämä tai kuolema! Vene huojuu ja vapi- 
see ja sen heikko pohja jyskyttää aaltoja vastaan. Kun ei vaan 
sen purjekankainen runko repeisi. Me soudamme harvaan ja 
niin voimakkaasti kuin vaan jäsenistämme suinkin lähtee. Myrs- 
kyn voima lisääntyy yhä, kun se painautuu korkeitten ranta- 
vuorien väliin. Ponnista, Kutjuk! Ranta on jo lähempänä, 
suurin vaara on ohi! Silloin syöksyy aalto sisään koko oikean 
laidan mitalla, vesi läikkyy veneessä edestakaisin, kohta kohah- 
taa sisään toinen aalto, me vedämme niin että rustot ovat val- 
keina ja rakot kirveltävät kämmenissämme, me suorastaan kan- 
natamme koko veneen airoilla. Pitkälle emme voi päästä sillä 
tavalla, vene on jo puolillaan vettä ja uutta lisääntyy yhä. »Pidä 
pelastusrenkaasi valmiina, Kutjuk, minulla on jo omani, souda, 
souda! Ehkä ennätämme tuohon niemeen, jaa Allah!» 

Hädin tuskin saimme veneen pysymään koholla, kunnes 
pääsimme niemen suojaan tyynempään veteen, mutta hiuskar- 
vasta se riippui, enkä koskaan ole venematkoillani Aasiassa ollut 
sellaisessa hengenvaarassa. En tahdo neuvoa teitä lähtemään vaa- 
teveneellä tuntemattomalle järvelle yössä ja myrskysäällä, kun 
tuuli kiidättää pilvien repaleita ja kuu hopeoitsee aaltojen vaah- 
toiset harjat tutkimattomilla syvyyksillä, jotka ovat valmiit vetä- 
mään teidät kylmään syliinsä. 

Nääntyneinä heittäysimme rannalle ja nukuimme heti, puo- 
littain suojassa kumoon käännetyn veneemme alla, jonka pohjaa 
rankkasade kaiken yötä rummutti. 

Seuraavana aamuna pitkitimme matkaa kauniin sään valli- 
tessä kaitaiseen salmeen ja siitä taas toiseen järveen, jonka yli 
meidän vielä oli soudettava. Onneksi emme loitonneet siinä 
aivan kauvas rannasta, sillä taas kääntyi sää myrskyiseksi. Kuinka 
me sitä vastaan taistelimme, on mahdoton kertoa, mutta nyt oli- 

vat kaikki ponnistuksemme turhat. Vene ajautui matalaa rantaa 
kohti, tuli vettä täyteen ja meni kumoon. Mutta siinä oli meillä 
jo pohja jalkaimme alla, me vedimme koko roskan kuivalle 
maalle, pusersimme veden vaatteistamme ja levitimme ne kuiva- 
maan, ja sitten makasimme melkein horrostilassa, kunnes kara- 
vaanimiehemme löysivät meidät — aivan sopivaan aikaan, sillä 
ruoka oli lopussa ja meidän oli hirveän nälkä. 

Leirissä syntyi oikea ilojuhla, kun me saavuimme sinne, 
sillä kaikki olivat luulleet meidän varmasti hukkuneen. Tiibeti- 





Pelaavia sotilaita (Tjargut-tso). 


läiset olivat tiedustelleet minua kasakoilta, ja kuultuaan asian oli- 
vat heti päättäneet, että minä olin soutanut Tjargut-tson etelä- 
rantaan ja ratsastanut sieltä parhaalla käsiinisaamalla hevosella 
suoraan Lassaan. Mikä häpeä, että he sillä tavoin olivat laske- 
neet linnun häkistään! Heti lähetettiin ratsastavia patrulleja kier- 
tämään järveä, mutta ne palasivat tietysti tyhjin toimin, sillä 
juuri silloin istuin minä ensimmäisen saaren rannassa ja poltin 
piippua. Sitten pantiin liikkeelle ratsuväkeä kahdenkymmenen 
miehen osastoissa eri teille Lassaan päin; ne ajoivat sekä itsensä 

että hevosensa pilalle ja olivat vielä niillä teillään, kun minä jo 
juhlallisesti saavuin leiriin, jossa lähettiläät ottivat minut avosy- 
lin vastaan eivätkä näyttäneet pienintäkään närkästystä kaikesta 
siitä levottomuudesta ja vaivasta, jonka olin heille saattanut. Jy- 
misevät kemut vietettiin heidän teltissään, jossa jumalainkuvat 
loistivat himmeinä paksun pyhänsavun lävitse. 

Muhammed Tokta oli tullut huonommaksi, yksi kameeli 
ja yksi tiibetiläinen oli kuollut. Korppien ja susien raatelemana 
näimme hänen ruumiinsa tien sivussa leiriin tullessamme. 

Syyskuun 25 pinä heitimme hyvästit Dalai Laman lähetti- 
läille ja annoimme heille runsaasti lahjoja, revolvereita, veitsiä, 
tikareita, kompasseja ja kankaita. Saattojoukon, jossa oli 22 
miestä Jamdu Tseringin ja Tsering Daschin johdolla, piti seu- 
rata meitä ja katsoa, että saisimme paimentolaisilta kaikki tar- 
peemme. Oli ikävä erota Hladje Tseringistä ja Junduk Tserin- 
gistä, joitten seurassa kaksi viikkoa oli vierähtänyt niin erittäin 
hauskasti. Minä pyysin heitä viemään terveiseni hänen pyhyy- 
delleen, paavi Dalai Lamalle, ettei hän unohtaisi minun nimeäni, 
sillä kyllä me kerran vielä tapaisimme toisemme. Ja sitten läh- 
dimme me länteen päin, tiibetiläisten seuratessa meitä ihmette- 
levin katsein. 


XXX. 
Matka Ladakiin. 


Matka, joka nyt erotti meidät Lehistä, Ladakin pääkaupun- 
gista, oli 110 ruotsin penikulmaa, ja se taival kesti meidän kul- 
kea lähes kolme kuukautta. Karavaanimme oli kehno, ainoas- 
taan 22 kameelia oli enää jälellä, ja nekin varsin huonossa kun- 
nossa. Saattojoukon kanssa pysyimme hyvissä väleissä ja meillä 
oli näistä kunnon tiibetiläisistä suuri apu matkallamme. 

Ensimmäiset päivät seurasimme Bog-tsang-sangpon jokea 
länsi-luoteiseen suuntaan. Kun päivittäin ratsastaa kääntymättä 
siihen suuntaan, ahavoituu vasen poski niin auringosta, että nahka 
kesii suurissa kappaleissa irti, vaan oikea poski pysyy jääkylmänä. 
Vasen jalka on samoin lämmin, mutta oikeata, joka on varjossa, 
paleltaa herkeämättä. 

Kirkkaana virtasi joki sivullamme. Eräänä päivänä jäi 
Schagdur jälelle, mutta kun hän taas saavutti meidät, heilutti 
hän ylpeän näköisenä isoa kalariippiä ilmassa. Se antoi meille 
aihetta lepäämään päiväkauden joen rannalla, vene pantiin kun- 
toon ja saalis oli niin runsas, että söimme koko joukko melkein 
pelkkää kalaa pari viikkoa. 

Lokakuun 3 pinä pistäysin minä Tjernoffin ja Laman 
kanssa yli muitten kohoavalle Erenak-tjimmon vuorelle, seura- 
takseni sitten jälestäpäin karavaania. Eräästä rotkosta löysimme 
Hamra Kulin, joka makasi siellä kuin ruumis eikä päässyt hie- 
vahtamaankaan. Muutamat tiibetiläiset ottivat hänet huostaansa 
ja veivät leiriin. Kaksi päivää myöhemmin oli karavaanillamme 

äärettömän uuvuttava taival, ja se alkoi riutua riutumistaan. 
Pakkanen oli kova ja tuuli herkeämättä vastainen. Siinä aivan 
jäykistyy, puutuu ja menehtyy. Kaikki astuvat jalan, minun 
yksin vaan täytyy ratsastaa, sillä minä en voi kävellä, kun 
olemme yhä vielä yli 5000 metriä korkealla merenpinnasta. 
Yksi kameeleista uupuu taas, minä annan sille satulasta täyteol- 
jet, jotka se ahnaasti syö, mutta ei se vielä tule sen virkum- 
maksi, vaan on teurastettava. Ratsastan jonkun matkaa eteen- 
päin ja tapaan taas kaksi kameelia, joitten voimat niinikään 
ovat lopussa. Sitten jää vuorostaan kaksi Kutjukin taluttamaa 
hevosta; toinen oli sama, jolla minä kaksi vuotta sitten olin al- 
kanut retkeni Kaschgarista, toinen oli Kamba Bombon hevosia. 
Se oli surullinen leiri. Muhammed Tokta oli huonona yhä, 
Almas valitti tulevansa sokeaksi, Khodai Kullua vaivasi vuori- 
kuume, ja kaikkia heitä hoidettiin huolellisesti. Melkein puoli 
karavaania oli sairaana. 

Setjan seudussa (5048 m.) levähdettiin, sillä sinne piti saa- 
pua niitten jakien, jotka meille oli luvattu, ja kuormat oli siis 
siinä jaettava pienempiin osiin. Sitäpaitse oli odotettava kaikkia 
niitä, jotka olivat jääneet jälelle. Pakkanen laski nyt 18 pykä- 
lään, talvi oli ottanut ensimmäiset askeleensa. 

Saadakseni yleissilmäyksen siitä jylhästä vuorimaasta, joka 
levisi meistä etelään päin, tein tiibetiläisten suureksi tuskaksi 
Tjernoflin, Laman ja pienen karavaanin kanssa sinne nelipäiväi- 
sen syrjämatkan. Aikomukseni oli pistäytyä pitemmällekin tuolle 
kielletylle alueelle, mutta hevosemme eivät enää kestäneet sellai- 
sia ylimääräisiä rasituksia, ja tiibetiläisten tiukasti vartioimina 
täytyi meidän palata pääkaravaaniimme. Suurenmoisena ja ma- 
Jesteetillisena kohosi eteläisellä ilmalla Schah-gandjumin vuori 
ikuisen lumen peittämänä. 

103:nessa leirissä otimme jäähyväiset Jamdu Tseringiltä 
miehineen ja annoimme heille lahjaksi revolvereita ynnä muita 
kapineita, sekä pyynnöstään todistuksen, että he olivat olleet 
viranteossaan kohteliaita ja huolellisia. Uusi saattojoukko Jarvo 
Tseringin johdolla otti meidät nyt huostaansa, ja uudet jakit 

kantoivat kuormiamme; kaikki omat juhtamme kulkivat nyt 
kuormattomina. Lokakuun 18 p:nä tulimme Lakkor:tson suola- 
järven rantaan, joka on niin kovassa kuivumistilassa, että sen 
nykyinen pinta on 133 metriä alempana entistä vesirajaa. 

Ja siitä jatkui retkemme länteen päin yhä, suoraan herkeä- 
mättömiä länsimyrskyjä vastaan, pakkasessa ja vastuksissa, oi- 
keata »via dolorosaa», joka maksoi kyyneleitä ja verta. Juhtien 
voimat alkoivat loppua, silloin tällöin kaatui joku hevonen. 

Lokakuun 20 p:nä sattui omituinen tapaus. Hamra Kul 
talutti viimeisenä kahta sairasta hevosta ja näki Muhammed 
Toktan viruvan eräässä kuopassa. Ukko selitti aivan tyynesti, 
että hän: oli uupunut satulassa ja heittäytynyt tien sivuun. To- 
veri otti hänet mukaansa, leirissä virvoteltiin häntä parhaan mu- 
kaan, ja hän naurahti tyytyväisenä, kun annoin hänelle lääkettä 
ja kysyin kuinka hän voi. Sitten joi hän hyvällä halulla ison 
kehlollisen maitoa. Kun aurinko nousi, makasi hän kuolleena 
turkissaan samassa asennossa, johon illalla oli asettunut. Vanha 
kameelinajaja oli kuolla kupsahtanut nukkuissaan. 

Hän oli neljäs palvelijoistani, joka kuoli retkelläni, ja tun- 
nin kuluttua oli taas uusi hauta kaivettu uudelle tulokkaalle. 
Nytkin seurattiin tavanmukaisia juhlamenoja, ja sittenkun kuol- 
leelle oli tehty viimeinen palvelus, jatkoi karavaani keskeyty- 
nyttä matkaansa länteen päin. Meillä oli Ladakiin vielä 80 pe- 
nikulmaa! 

Minä olin jäänyt pariksi tunniksi tekemään muutamia mit- 
tauksia, ja kun sitten ratsastin karavaanin jälestä, tulin pienen 
solan kautta toiselle suolajärvelle, jota ympäröi korkeat vuoret 
ja jonka rannat olivat kiteytyneestä suolasta lumivalkeat. Solassa 
istui Hamra Kul kahden kuolevan hevosen vieressä. Toinen 
niistä saatiin sentään hengissä leiriin, mutta toinen, täplikäs 
ruuna Korlasta, oli heti lopetettava. Se sai kuolinpiston kau- 
laansa ja makasi liikahtamatta, silmät suljettuina, mutta kun veri 
alkoi loppua, avasi se katseensa vielä kerran niinkuin jäähyvästiksi 
näille tylyille vuorille. Siinä sattui auringon säde sen vasem- 
paan silmään ja se loisti hetkisen aikaa niinkuin jalokivi. Niin, 


368 MATKA LADAKIIN. 


minun ei tarvitse erityisesti viipyä tällaisten surullisten tapaus- 
ten kertomisessa, sillä te ymmärrätte kyllä, että moinen matka 
Tiibetin halki on loppumaton jakso kärsimyksiä sekä miehille 
että elukoille. Itkeä siinä voi, mutta asiaa ei voi sillä parantaa. 
Toivoin kuitenkin, että edes muutamat hevosista ja kameeleis- 
tani pääsisivät hengissä Ladakiin, jossa saisin heitä terveinä ja 
iloisina hyväillä ja kuulla heidän hirnahtelevan täysinäisten hin-- 
kaloitten ääressä. Siitä tulisi sovitusjuhla kaikille niille uhreille, 
jotka julma Tiibet oli meiltä vaatinut. Nyt oli 45:stä hevosesta 
ja muulista enää 11 jälellä. 

Pakkanen laski 20:neen pykälään ja tuuli oli herkeämättä. 
kova. Lokakuun 25 pinä täytyi jo heti liikkeelle lähteissämme 
lopettaa yksi hevonen. Kuusi kameelia oli kovin huonoa ja 
jaksoi töin tuskin seurata jakikaravaania, vaikka se kulki hyvin 
hitaasti. Etummaista niistä ratsasti Almas, joka oli sairaana. 
Vähä vähältä alkoi niitä jäädä jälelle yhä useampia, ja vihdoin 
jäi jo minun uskollinen erämaankulkijani, dromedaarikin, jälki- 
joukkoon. Lopulta oli Almaan joukossa enää vaan yksi ainoa 
kameeli, Tjarkhlikissa syntyneen vasikan emä. Vasikka oli 
kyllä hyvässä kunnossa, sitä ruokittiin leivällä, ja varmaan se 
oli rakkaus sikiöönsä, joka emää vielä piti pystyssä. 

Meillä oli enää vaan 18 kameelia jälellä, ja tällä näin vä- 
hiin huvenneella karavaanilla kuljemme me nyt raskaasti ja hi- 
taasti halki loppumattoman Tiibetin, ja kahden puolen tietämme 
kohoavat äärettömät kalliot, niinkuin kivettyneet ritarilinnat, joit- 
ten seinistä kajahtelee hautauskellojen lakkaamaton kaiku. Rin- 
nallani ratsastaa Davo Tsering, uuden saattojoukkomme pääl- 
likkö, ja antaa minulle suurimmalla hyväntahtoisuudella kaiken- 
moisia tietoja. 

Seuraavana aamuna lähtivät Sirkin ja Turdu Baj nouta- 
maan kolmea viimeksi jälelle jäänyttä kameelia — tai pahem- 
massa tapauksessa lopettamaan ne. Illalla vasta palasivat he — 
mutta yksinään. Yksikyttyräinen kameeli ei ollut enää kyennyt 
nousemaan edes jaloilleen, ja siinä sille oli annettu kuolinisku, 
niinkuin molemmille sen kumppaneillekin. 


MATKA LADAKIIN. « 369 


Lokakuun 18 p:nä tulimme taas erääseen solaan, josta oli 
länteen päin varsin komea näkyala; aivan uudet maat aukenivat 
eteemme, entiset olivat olleet ja menneet. Varsinkin Perutse- 
tson järvi, jonka rannalla vietimme neljä päivää, oli erinomai- 
sen kaunis — laidun oli hyvää ja polttopuuta niin runsaasti, 
että saatoimme polttaa iloisia nuotioita sekä yöt että päivät. 
Yksi hevosista, jonka nälkiintynyt maha ei enää sietänyt voimal- 

lista ruokaa, kuoli leirissä, ja samoin nujertui emäkameeli muu- 
taman kivenheiton päässä keitaasta, joka ehkä olisi voinut pe- 
lastaa sen hengen. Meillä oli nyt enää 14 kameelia jälellä, toi- 
set kaikki olivat jääneet saaliiksi jälkiämme seuraaville susille, 
joitten kamala ulvonta kuului öisin leiriimme. Tässä leirissä 
erosi Tsering miehineen meistä. N 
Tsolla-ring-tson järven läntisessä päässä, jossa kuljimme yli 
Rudokin rajan, odotti meitä Tjok-djalungin kuvernööri sadan 
asestetun miehen kanssa, ja heillä oli siinä seitsemän telttiä. 
Tämä herra esiintyi erittäin jyrkästi ja röyhkeästi ja vaati meitä 
Hedin, Seikkailuja Tiibetissä. — 24 

paikalla näyttämään Dalai Laman passia, muuten emme saisi kulkea 
Rudokin kautta, vaan olisi meidän palattava samaa tietä takaisin, 
jota tulleetkin olimme. Kasakat säkenöivät vihasta ja pyysivät 
saadakseen käyttää repeterikiväärejään, mutta minä otin asian 
kylmemmästi ja sanoin kuvernöörille, että olisin valmis seuraa- 
vana aamuna kääntymään takaisin Lassaan, mutta hänen täytyisi 
ensin antaa minulle todistus siitä, että oli kieltänyt minun kul- 
kemasta Rudokin alueen läpi. Tietysti, sellaisen hän kirjottaisi 
mielisuosiolla ja lähettäisi sitäpaitse nyt heti viestin Lassaan, 
mutta meidän olisi odotettava rauhallisesti, kunnes se toisi lä- 
hempiä määräyksiä asiaan. 

Varsin helposti me siinä olisimme voineet käyttää väkival- 
taa. Meillä oli neljä repeteri-, kaksi berdani- ja kaksi metsästys- 
kivääriä, joista toiseen löytyi räjähtäviä kuulia; tiibetiläisillä vaan 
kömpelöt, vanhanaikaiset suusta ladattavat. Jos olisimme vaan 
ottaneet sopivan asemapaikan, olisimme voineet kaataa heidät 
mies mieheltä viimeiseen saakka, ennenkuin he aseillaan olisivat 
saaneet mitään aikaan. Vähällä vaivalla siinä olisi voitto saatu 
— mutta olisi ollut ilmeinen häpeä käyttää niin katalasti ylivoi- 
maa hyväkseen! Ja minä selitinkin kasakoille heti, etteivät he 
seuranneet minua mitään sotaisia seikkailuja varten. Fi kertaa- 
kaan ollut sellaista ajatusta edes mieleeni pälkähtänyt.” 

Fi, kokonaan toinen aate heräsi nyt minussa. Me palai- 
simme takaisin Perutse-tson laidunmaille ja laittaisimme sinne 
itsellemme turpeista linnoituksen. Sitten tekisimme sieltä tur- 
vallisesta varustuksestamme retkeilyjä ympäristöön ja eläisimme 
metsänriistalla, ja keväällä, kun karavaani olisi tarpeeksi levän- 
nyt ja toipunut, lähtisimme uudelleen pyrkimään kiellettyyn 
maahan. Suunnitelma tuntui minusta hauskalta ja viettelevältä, 
mutta — siitä ei tullut koskaan valmista; tuo äkeä kuvernööri 
muutti päätöksensä, lupasi meille vereksiä jakeja, muonavaroja 
ja vapaan läpimatkan, kunhan vaan olisimme käymättä Rudokin 
kaupungissa — seikka, jota en milloinkaan ollut edes aikonut- 
kaan tehdä. 

Marraskuun 7 pinä oli ilma erittäin ihana, ja tuuli, mei- 

dän ainainen kiusaajamme, oli unohtanut lähteä liikkeelle kor- 
keista asunnoistaan lännen puolella. Muuta ikävyyttä ei ollut, 
kuin että saattojoukkomme juonitteli ja solvasi Lamaa koiraksi 
ja pakanaksi, joka kuleksi ympäri »mokomain ryssäin kanssa». 
Mutta tyyniluontoinen pappimme sydämmistyi siitä niin, että 
paukutti ratsupiiskaansa tiibetiläisten selkään, ja vakuudeksi annoin 
minäkin vielä sanoa heille, että elleivät olisi ihmisiksi, niin me 
sulloisimme heidät matkakirstuihimme ja veisimme mukanamme 
»ryssäin maalle». 

Paimentolaisia ei ollut näkyvissä ja vedestä oli kova puute, 
mutta saattajamme löysivät sentään Tsebun lähteelle, jossa lepä- 
simme yön. Hiljaisuus on syvä kuin haudassa ja sitä häiritsee 
ainoastaan susien ulvonta ja yövartijan yksitoikkoinen askelten 
kopina jäisellä maalla. Vesimaljani on aamulla umpijäässä ja 
mustepulloa täytyy sulatella hiilustassa. Pakkasta oli 27%, enkä 
ollenkaan ihmetellyt, että tiibetiläiset halasivat kotiin teltteihinsä 
— he kun olivat ilman housuja. 

Kameelin varsa uupui, ennenkuin pääsimme 103:teen lei- 
riin, ja oli lopetettava tiellä. Kestävimmät karavaanissamme, 
paitse koiria, olivat molemmat lampaamme, Vanka sekä viimei- 
nen Abdalissa ostetuista, ja ennemmin olisivat muhamettilaiset 
kuolleet nälkään, kuin teurastaneet niitä. 

Vielä muutamia päiviä murhaavassa vastatuulessa, ja meillä 
on Lehiin enää 40 penikulmaa jälellä. Hinnasta mistä tahansa 
tahdon sinne jouluillaksi, saadakseni lähettää sähkösanoman 
kotiin. ä 

Yöllä marraskuun 21 p:vää vastaan laski pakkanen 28 py- 
kälään ja sudet olivat erittäin rohkeita. Koirat yhtyivät niitten 
ulvontaan ja saivat aikaan korvia repivät laulajaiset. Meitä seu- 
rasi uusi saattojoukko, jonka päällikölle lupasin lahjaksi revolve- 
rin, jos hän valehtelisi niin vähän kuin mahdollista. Tiemme 
kulki pitkin Tsangar-schar joen viidakkoista rantaa, jossa leväh- 
dimme 26:nen päivän. Virta oli sillä kohdalla avoin ja telttini 
pystytettiin aivan porisevan veden reunaan — sillä minä kuun- 
telen aina rakkaudella juoksevan veden soinnukasta ääntä. Mah- 

tavat kalliot vastapäisellä rannalla kohosivat kuutamossa kuin 
synkät erämaan jättiläiset. Siinä sattui meille sellainen vahinko, 
että yksi hevosista vierähti virtaan. Se saatiin kyllä vaivalla 
ylös ja tuotiin nuotiolle, mutta parin tunnin kuluttua se kuoli. 

Yöllä taas heitti henkensä Li Lojen hevonen, ja aamulla, 
heti leiristä lähdettyämme, kaatui Turdu Bajn vanha musta 
ratsu kuolleena maahan, ja päivemmällä samoin vielä viimeinen- 
kin tiibetiläisistä hevosistamme. Koko komeassa karavaanissa, 
joka puoli vuotta sitten oli lähtenyt Tjarkhlikista, on hengissä 
enää vaan yksi hevonen, se jolla minä ratsastan, sekä kolme- 
toista kameelia ja viisi muulia. Päivät ja penikulmat maksavat 
meille hengen toisensa jälestä, kaatuu miehiä, kaatuu kameeleita 
ja hevosia. Te näette, ettei retki Tiibetin halki ole mikään hu- 
vimatka; ei, kymmentä kertää ennemmin halki Gobi-erämaitten. 

Vihdoin saavuimme Nohin temppelikylään punavalkoisine 
kupooleineen kullatuilla huipuilla, »tjortenineen» ja lippuineen. 
Vähän matkan päässä siitä aukeni eräästä solasta eteemme tuo 
ihmeellinen, kaitainen, jäätynyt Tso-ngombon järvi, »sininen 
järvi», mahtavan komeat vuoriseinät kummallakin rannallaan. Me 
jäimme rantaan yöksi, mutta tiibetiläiset asettuivat lähellä ole- 
vaan pieneen saareen, josta heidän nuotionsa illalla heijastivat 
jäätyneeseen järven pintaän kuin kirkkaaseen kuvastimeen. Saat- 
tueemme päällikkö lähetti täältä kuriirin Lehiin, että meillä Tii- 
betin ja Kaschmirin rajalla olisi puuttumattomasti kaikkia tar- 
peita, ja minä käytin tilaisuutta hyväkseni lähettäen samalla kir- 
jeen kaupungin brittiläisille viranomaisille. 

Järven pohjoisella kalliorannalla, jota pitkin nyt jatkoimme 
matkaa eteenpäin, kohtasimme tuon tuostakin tiibetiläisiä kaup- 
pakaravaaneja, jotka kuljettivat tavaroita Lehistä päin lampailla. 
Tie on kovin vaikeata kameeleille, ja sen vuoksi täytyi muuta- 
main miehistämme kulkea edellä raivaamassa syrjään teräviä ki- 
viä ja täyttämässä kuoppia. Eräs niemeke täytyi kiertää siten, 
että kameelit uitettiin järvitse ja jakit sekä tiibetiläiset kantoivat 
tavaramme maitse. 

Joulukuun 3 pinä sattui tiellemme vieläkin vaikeampi kal- 

lioniemi. — Vuori kohosi järvestä pystyjyrkkänä kuin seinä ja 
siinä olevaan halkeamaan oli kiinnitetty kiviliuskareita jalkakäy- 
täväksi. Lampaat ja jakit pääsivät siitä kyllä kulkemaan, mutta 
kameeleille oli se aivan mahdoton. Nyt olivat hyvät neuvot tar- 
peen. Päätin tehdä koetuksen, eikö voisi jollain tavoin päästä 
järven eteläiselle rannalle, vaikka tiibetiläiset kyllä vakuuttivat 
sitä sulaksi hulluudeksi. Tjernoff oli minun Erik Dahlbergini ja 
tutki erään kaitaisen kohdan, jossa järvi oli rannasta rantaan 
jäässä;. hän sanoi vastaavansa siitä, että se kesti. Itse tutkin 
vielä jään paksuutta ja tulin siihen päätökseen, että kameelit 
voitaisiin aivan hyvin viedä yli, yksi kerrallaan. Illalla lähetin 
kuitenkin Ördekin tarkastusmatkalle pitkin eteläistä rantaa, ja 
tapaisiko hän siellä voittamattomia esteitä, oli hänen määrä sy- 
tyttää yöllä merkkitulia. Me odotimme pohjoisrannalla ja kohta 
näimmekin kolme suurta roviota loimuamassa. Siis kulku oli 
mahdotonta sielläkin. 

Fikö todella löytynyt mitään keinoa päästä tämän kallio- 
seinän yli, pitikö meidän suurella ajanhukalla lähteä kiertämään 
pohjoispuolella olevia vuoria? Niissä mietteissäni sain uuden 
aatteen. Me tekisimme lautan ja kuljettaisimme sillä kameelit 
ympäri niemen. Tarveainetta löytyi yllin kyllin, eikä kamee- 
leita ollut enää kuin kymmenen kappaletta. Pahempia vastuksia 
olimme voittaneet. 

Siinä tuumaillessamme ilmestyi vielä yksi keino. Kun en- 
sin tulimme siihen vaikeaan paikkaan, oli järvi siltä kohdalta 
vielä auki, mutta jo ensimmäisenä yönä vetäytyi se hienoon jää- 
hän, joka vuorokautta myöhemmin oli jo 5 sentimetriä paksu. 
Nyt tehtiin leveä kelkka ja koetteeksi asettui siihen niin paljon 
miehiä, kun arviolta otaksuttiin yhden kameelin painavan. Toi- 
set alkoivat sitten vetää sitä jäitse niemen ympäri, mutta jää al- 
koikin pahasti rusahdella ja kelkassa istujat hyppäsivät toinen 
toisensa jälestä pois, joka suuresti huvitti vetäjiä. Ei siis sekään 
keino vielä auttanut. 

Jää oli niin kirkasta ja läpikuultavaa, että hyvästi saat- 
toi nähdä kuinka kalat uiskentelivat pohjassa leväin välissä, 

ja se paukahteli ja jyrähteli toisinaan niinkuin kanuunan laukaus, 
jonka ääni pitkään ulvahtaen vähitellen häipyi etäisyyteen. 

Vielä yksi päivä täytyi meidän odottaa jään vahvistumista, 
ja jo ennen auringon nousua seuraavana aamuna vedettiin 
kaikki tavaramme kelkalla niemen ympäri. Sitten ripoteltiin 
noin 30 säkillistä hiekkaa jäälle, ja siten valmistettua käytävää 
pitkin talutettiin kameelit varovasti jälestä. Kaikki kävi onnel- 
lisesti ja nyt saatoimme taas jatkaa matkaamme tarumaisen iha- 
naa rantaa pitkin. 

Mutta nyt varmaan odottaa jo lukija niinkuin minä itse- 
kin lämpimämpiin seutuihin — meidän täytyy jo todellakin al- 
kaa verrytellä itseämme tiibetiläisten pakkasten jälkeen. Aina 
joulukuun 17 p:vään saakka kuljimme Panggong-tson suolajär- 
ven pohjoista rantaa, jonka suurenmoista luontoa minun kynäni 
on liian heikko kuvailemaan. Sanomattomilla ponnistuksilla 
onnistui meidän päästä vielä yhden kiusallisen kallioniemekkeen 
ohi, ja joulukuun 13 p:nä saavuimme vihdoin viimein Tiibetin 
läntiselle rajalle. Ilomme oli suuri, kun siinä tapasimuie Lada- 
kin kuvernöörin lähettämän apukaravaanin, jossa oli 12 hevosta 
ja 30 jakia. Sen johtajina oli kaksi ladakilaista, Galung Hira- 
man, oikein klassillinen, miellyttävä ja hyvänluontoinen ukko, 
sekä Anmar Dju, joka puhui persiankieltä ja jonka kanssa minä 
siis voin keskustella, kiitos vajanaisten kielimuistojeni au- 
ringon ja jalopeuran maasta. Heillä oli mukanaan lampaita, 
jauhoja ja riissiä, kuivia hedelmiä, maitoa, sokeria sekä ohria 
elukoillemme. Kärsimyksemme olivat lopussa ja vähiin huven- 
neen karavaanimme tähteet pelastetut. Ja viimeinenkin side, joka 
meitä vielä yhdisti salaperäiseen Tiibetiin, katkaistiin tässä, kun 
heitimme rajalla hyvästit saattojoukollemme. Kaikki vanha romu, 
jota. emme enää tarvinneet, niinkuin kuluneet keittoastiat, van- 
hat vaatteet, yksi revolveri y. m. lahjotettiin tiibetiläisille, jotka 
nyt upporikkaina palasivat kotiinsa. Olimme tunkeutuneet maail- 
man viimeiseen erakkovaltioon, maailman vahvimpaan luonnolli- 
seen linnoitukseen; koko maa oli neljä kuukautta meidän täh- 
temme ollut sotajalalla ja me olimme sen hallitukselle saattaneet 

kauhean vaivan. Vasta nyt saattaisivat papit rauhassa nukkua 
patjoillaan. Kun aurinko laski sinä iltana ja uusi yö levisi idästä 
päin maille mantereille, tuntui minusta kuin se olisi jäljettömiin 
niellyt koko Dalai Laman valtakunnan kaikkine salaisuuksineen. 
Mutta matkalaukussani ja päiväkirjassani oli minulla sentään säi- 
lössä kaikki ne valloitukset, jotka olin retkelläni tehnyt, valloi- 
tukset, joista oli leviävä valoa laajoille aloille tätä tuntematonta 
maata. 

Yhden matkavanhuksistamme vaati sentään Tiibet vielä 
korvaukseksi retkestämme. Jolldasch oli tavallisuuden mukaan 
maannut yönsä minun jalkopohjissani; auringon noustessa pu- 
disteli se turkkiaan, lähti juoksemaan vuorien yli itään päin ja 
sille tielleen jäi. Juuri kun saavuimme sivistyksen uloimmille 
ääripylväille, itse Tiibetin ja Kaschmirin rajalle, kääntyi se ta- 
kaisin ja hylkäsi entisen isäntänsä. Ehkä se luuli ja ehkääluulee 
tänäkin päivänä, että minä kerran vielä palaan häntä sieltä nou- 
tamaan. 





Indussilta Kalatjin luona. 


XXXI. 
Retki Himalajan yli. 


Sittenkun olimme jättäneet Panggong-tson, yhden komeim- 
mista maailman järvistä, ratsastin minä Tjernoffin, Tjerdonin ja 
Anmar Djun kanssa edeltäpäin Lehiin. Me ratsastimme Tank- 
sin ihanan temppelikaupungin kautta, yli korkean Tjang-lan so- 
lan (5386 m.), sekä ohitse Djimren ja Tiksen temppelien, juh- 
lallisen Indusjoen varrella, joka vyöryttää vuolaita vesiään talven 
jäätiköiltä: Intian valtameren lauhkeille rannoille. Lakkaamatta 
tuli vastaani lähettiläitä tuoden kirjeitä ja sähkösanomia. Siitä 
hetkestä, jolloin astuin jalkani brittiläiselle alueelle, otettiin minut 
joka paikassa vastaan erinomaisella vieraanvaraisuudella ja koh- 
teliaisuudella, joka päivä päivältä kasvoi aina Intian pääkaupun- 
kiin saakka. Lehissä varustettiin minua ja karavaania varten 
komea talo, ja siellä oli minua odottamassa kokonainen pino 
kirjeitä kotoa päin. Sähkösanomiini kuningas Oskarille ja Lordi 
Curzonille sain mitä rakastettavimmat vastaukset, ja sijaiskunin- 

gas sekä lady Curzon pyysivät minua luokseen Calcuttaan vie- 
railemaan. 

Jouluillan vietin ystävällisten lähetyssaarnaajain seurassa 
Lehissä. Vaikka en ymmärtänyt sanaakaan siitä, mitä herra 
Ribbach ladakinkielellä puhui sanankuulijoilleen, niin tuskin olen 
koskaan sentään ollut läsnä juhlallisemmassa jumalanpalveluk- 
sessa. Silmiäni hivelivät joulukuusen kodikkaasti tuikkivat kynt- 
tilät ja urkujen pehmeä soitto tuuditti minut ihmeelliseen rau- 
haan — mikä maailma kangastikaan muistojeni kätköstä eteeni 
suruineen, vaivoineen, voittoineen; kuinka suuresti sainkaan olla 
kiitollinen sillä juhlallisella hetkellä! 

Joulupäivänä kuului Lehin kaduilla ihmeellinen kellojen 
kaiku, mutta se ei tullut kristityn temppelin tornista juhlan 
kunniaksi, se oli niitten kellojen tuttu ääni, jotka lähes kahdek- 
san kuukautta olivat säestäneet raskaita askeleitamme loppumat- 
tomain lumikenttäin halki. Ylevinä kuin erämaan valtijaat as- 
tuskelivat viimeiset yhdeksän kameeliamme tuon pienen kaupun- 
gin katuja ja katselivat kummeksien ympärillään vilisevään ihmis- 
joukkoon. Kaihon ja ilon tunteella katselin minä niitä, kun ne 
tuotiin pihaamme ja kuljetettiin täysinäisten seimien ääreen. Sil- 
loin vaikeni kellojen helinä ja kaikki oli hiljaista, ja minä tun- 
sin samallaisen helpoituksen, kuin hautajaisten jälkeen, kun 
hauta on luotu umpeen ja kellojen soitto lakannut. Siinä lop- 
pui vihdoin vaivaloinen retkemme, siinä saivat kameelit vihdoin 
levätä — ja syödä koko talven mehukasta rehuaan. 

Mutta itselläni ei ollut aikaa levätä kuin muutama päivä. 
Tarujen ylistämä, auringon lämmössä kylpevä Intia veti minua 
vastustamattomalla voimalla puoleensa. Tahdoin nyt taas elää 
jotain sellaista, josta muisto painuisi lähtemättömästi mieleeni, 
jotain suurta, hurmaavaa ja kaunista; tahdoin kokea huimaavia 
vastakohtia, suurimpia mitä maailmassa voi ajatella. Ainoastaan 
silmänräpäyksen olin epäröivällä kannalla: oliko minulla oikeutta 
tärvätä kolme kuukautta elämästäni, ilman että siitä olisi hyötyä 
kenellekään muulle kuin itselleni? Eikö olisi parempi käyttää 
sekin aika uusiin tutkimuksiin Tiibetissä, tai lähteä kotiin Kara: 

korumin kautta! EFi, en voisi koskaan antaa itselleni anteeksi, 
jos nyt jättäisin käymättä Intiassa, juuri kun Lordi Curzon, 
jonka kanssa olin ollut tuttava jo monta vuotta, oli siellä sijais- 
kuninkaana. Ja toisekseen tahdoin päästä joksikuksi ajaksi le- 
poon karttain piirustamisesta. Kuinka ihanaa olisikaan ratsastaa 
tämän vuoriston halki ja nauttia sen mahtavasta luonnosta, tar- 
vitsematta joka askeleella kurkistaa kelloa ja kompassia ja mer- 
kitä kirjaansa kaikkea sitä mitä näkee ja mitä tuhannet ihmiset 
jo sitä ennen ovat nähneet; olimme nimittäin nyt sellai- 
silla mailla, jotka Intian hallitus jo aikoja sitten on tarkasti 
kartoittanut. Kaikki koneeni jätin siis Lehiin, ja siitä eteenpäin 
päätin matkustaa vaan rauhallisena huvimatkailijana, vaan kat- 
sella ja ihailla. 

Elkää kuitenkaan luulko, että tämä matka oli vaan pelk- 
kää huvia; kesällä kyllä olisi ollut niin, mutta talvella on kulku 
Himalajan yli suorastaan vaarallinen. Sekä kaschmirilaiset että 
* eurooppalaiset lähetyssaarnaajat Lehissä varottivat minua vaka- 
vasti yrittämästäkään tähän vuodenaikaan Sodjilan solan yli, 
joka jok'iikinen talvi vaatii uusia ihmisuhreja. Siellä on koko- 
naisia matkueita kadonnut jäljettömiin, hautaantunut lumivyöry- 
jen alle. Yksin postinkuljetuskin on sitä tietä joka talvi vähin- 
tään yhden kuukauden seisahduksissa. Mutta kun minä en luo- 
punut päätöksestäni, tekivät viranomaiset parastaan saattaakseen 
matkani edes niin turvalliseksi kuin mahdollista. Joka postiase- 
malle Sodji-laan mennessä lähetettiin minulle sähkösanomia lu- 
misuhteista solassa, ja lähimpiä asukkaita siellä oli käsketty anta- 
maan minulle apua. 

Ensimmäisen suuren maisemamuutoksen matkallamme Tii- 
betistä Intiaan olimme saaneet nähdä Panggong-tson järven seu- 
duilla, vaikka se vielä onkin Tiibetin ylätasangolla, sillä heti 
mainitun järven länsipuolella tulimme niitten jokien laaksoihin, 
joita myöten jäätiköillä sulanut vesi pauhaavissa putouksissa pyr- 
kii merta kohti. Lehin ja Srinagarin välisellä, 40 penikulman 
pituisella taipaleella, tulimme näkemään toisen, vieläkin suurem- 
man muutoksen, laskeutuessamme autiolta, puuttomalta ylä- 

maalta Kaschmirin hymyileviin laaksoihin ja reheviin mänty- 
metsiin. Ja mikä ero olikaan tämän viimeisen matkan kum- 
mankin pään välillä! Pieni Leh rappeutuneine kuninkaanlin- 
noineen ja 4000:ne asukkaineen, kaupunki, jonka ainoa merki- 
tys on vähäpätöisessä kaupassaan Lassan ja Jarkentin kanssa — 
ja suuri, mahtava Srinagar, Kaschmirin maharadjan asunto- 
paikka, jossa on 120,000 asukasta ja joka käy kauppaa laajoilla 
aloilla. 

No niin, lähtekäämme vihdoin liikkeelle! Kun nousen 
tammikuun 1 pinä vuoteeltani, hirnuu jo pihallani neljä pientä 
ja pörhöistä ladakilaista hevosta; minä nousen yhden selkään, 
Schagdur toisen, ja kaksi kantaa matkatarpeitamme. Ladakilai- 
sen saattojoukon seuraamana ratsastamme sitä leveätä laaksoa 
alas, jonka keskellä Lehin kaupunki uinailee poppeliensa siimek- 
sessä. Matka sujuu hyvästi ja me lähestymme Indusjokea erään 
pienen kalliotemppelin luona, jossa joki supistuu ahtaalle kor- 
keitten seinämäin väliin. Siellä täällä kuljemme jonkun sivulaak- 
son poikki, jossa vesi pakkasen vaikutuksesta on tekeytynyt suu- 
reksi jääkentäksi. Keskellä on sentään tavallisesti avonainen 
uoma, jonka yli johtaa huojuva puusilta. Laaksoissa piilevien 
kylien peltotilkut kohoavat penkereittäin toinen toisensa yläpuo- 
lella ja niitä kastellaan älykkäällä kanavajärjestelmällä.  Sähkö- 
lennätinlangat seuraavat meitä korkeissa pylväissään penikul- 
man penikulmalta. Nopsina nousevat pienet ratsumme erää- 
seen solaan, josta tie laskeutuu äkkijyrkkänä, porrasmaisesti ja 
ahtaasti, mutkitellen vierinkiviröykkiöitten lomitse laajempaan 
laaksoon, jonka pohjalla on jäätynyt puro. Siihen ovat uuraat 
laamamunkit rakentaneet satoja metriä pitkiä kivikirstuja, joissa 
jokaiseen kiveen on hakattu tuo ainainen rukous »on mane 
padme hum». 

Niemossa vietimme yön erittäin mukavassa »bungalowissa» 
eli majatalossa, ja siitä ratsastimme eteenpäin oikullisen sekasot- 
kuisten laaksojen ja solien kautta, joitten kahden puolen kohosi 
veden muovailemia hiekkakivikallioita keilamaisine huippuineen. 
Altjin kylän luona tulimme taas Indusjoen näkyviin. Se on siinä; 


RETKI HIMALAJAN YLI. 383 


uurtanut uomansa mahtavan kallion läpi ja huimaavan korkealla 
huojuu siinä kaitainen kaarisilta kuohuvien vesien yli. Vasem- 
malla rannalla kohoaa mahtavia pengermiä aina 500 metrin kor- 
keuteen saakka, mutta tiemme kulkee oikeanpuolisella rannalla, 
joka on äkkijyrkkä sekin, noin 50 metriä korkea, ja josta joen 
tummanvihreä pinta väikkyy allamme kirkkaana kuin kartalle 
piirrettynä. Toinen näköala toistaan komeampi avautuu alem- 
pana laaksossa eteemme; se soukkenee yhä, ja yhä voimak- 
kaammin kuohuu joki syvyydessä. Kuulakkaan veden läpi nä- 
kyy pohjan somerikko ja jok'ainoa kiven lohkare. Ajojäälautat 
hyppelevät kuohujen mukana, painuvat suvantokohdissa kiinto- 
jään alle, joka niissä peittää joen rannasta rantaan, mutta sukel- 
tavat taas ensimmäisessä koskipaikassa pinnalle ja tölmivät rys- 
kien toinen toistaan. Leveämmät ja tyynet kohdat joesta ovat 
kokonaan jään ja lumen peitossa ja tarjoovat oikotietä maalai- 
sille, jotka niitä pitkin varovasti taluttavat hevosiaan ja aasejaan. 
Pitää olla vankka pää, kun kulkee sikäläistä maantietä, sillä se 
seuraa huimaavassa korkeudessa vuoriseinän kaikkia mutkia niin- 
kuin syrjälleen asetettu lauta, siinä ei ole ollenkaan käsipuuta 
suojana, ja toisin paikoin on se niin kapea, että siinä olisi mah- 
doton päästä vastaantulijan ohi. Kun saattomiehemme juokse- 
vat edeltä päin johonkin mutkaukseen ja päästävät sieltä hui- 
keita huutoja, tiedämme, että siinä on vaikea kohta ja että he 
varottavat vastaantulijoita. Vasemman rannan vuoret ovat aivan 
pystyjyrkkiä ja Induslaakso on näillä seuduilla ainaisessa pimen- 
nossa, ilma kylmää ja raakaa. Mutta vasemmalta puolelta au- 
keava Hipti-laakso tekee siinä sentään vähäksi aikaa miedonta- 
van poikkeuksen; sen suun kautta tulvii Induslaaksoon valoa ja 
lämpöä, kaikki värit saavat sillä kohdalla iloisen vivahduksen, 
varjot ja päivänpaiste vaihettelevat vuorien rintamassa, joki väik- 
kyy kirkkaan vihertävänä, ja matkamiehenkin mieliala keventyy 
katsellessa niitä häikäiseviä näkyaloja, joita tämä ihmeellisesti 
muodostunut maisema tarjoo. Kaikki on villiä ja suurta ja huu- 
maavalla kohinalla pauhaa Indus, ahertaen väsymättömänä uo- 
maansa yhä leveämmäksi kallioseinien välissä. Samalla kohdalla 

on Nurla niminen kylä, jonka majatalon akkunasta minä katse- 
len tätä luonnonvoimain herkeämätöntä temmellystä. 

Kalatjin kylän kohdalla, joka on kokonaan poppelien, 
omena- ja aprikoosipuitten peitossa, jätämme vihdoin Induslaak- 
son. Huojuva silta, joka etäältä nähden näyttää liian ränsisty- 
neeltä, johtaa siinä yli joen — ja siitä käy mieluummin ylitse 
jalan ja taluttaa hevostaan. Oikeanpuolisella rannalla on vanha 
linnoitus valkeine muureineen; tie kulkee aivan sen pihan lä- 
vitse monien holvien ja käytävien kautta mutkitellen sillalle, 
joka nyt talvisaikana on 12 metriä korkealla joen pinnasta, 
mutta kesällä, tulva-aikana, mahtaa vesi sellaisessa ahtaassa kal- 
lioväylässä kohota aivan sen kanteen saakka. Täytyy tahtomat- 
taankin hämmästyksestä ja ihmettelystä seistä katselemaan niitä 
mahtavia maisematauluja, joita siinä tarjoutuu silmälle joka ta- 
holta, ja jos minulla vaan olisi ollut aikaa viipyä siinä edes 
pari päivää, olisin täyttänyt luonnoskirjani täpötäyteen. 

Mutta = seuralaiseni (kulit) ovat levottomia, he eivät ym- 
märrä syytä minun vitkallisuuteeni. Siis satulaan taas, ja niin 
ratsastamme syvää, ahdasta Hhlangtschun syrjälaaksoa ylös, joka 
toisin paikoin ei ole kuin 10 metriä leveä. Tulemme sisälle 
vuorien hiljaisiin saleihin, Indusjoen pauhina jää kuulumatto- 
miin taaksemme, hämärä vallitsee ympärillämme keskellä päivää, 
ja ainoastaan ne kohdat, joihin joku auringonsäde pääsee pu- 
jahtamaan, ovat valosammat. Luonto on niin suurenmoinen, 
että siinä ei tee mieli lörpötellä, sitä ihmettelee vaan vaijeten, 
eikä siltä ihmettelyltään ollenkaan huomaa, kuinka hengenvaa- 
rallinen tie on. Toisinaan kulkee se ulospistävien vuorenkie- 
lekkeitten alatse, toisinaan taas kymmeniä metriä yläpuolella 
laakson pohjaa, vuoria vastaan nojautuvia kiviröykkiöitä pitkin, 
niinkuin korkean muurin harjalla, ammottava syvyys toisella 
sivulla. Ylempänä laaksossa ovat vuoret jo niin pystyjyrkkiä, 
ettei niitten rinteille ole enää saatu tietä ollenkaan; siellä kulje- 
taan pitkin laakson pohjaa ja ratsastetaan neljässä kohdassa 
poikki joen jotensakin hengenvaarallisia ja rappeutuneilta näyt- 
täviä siltoja myöten. Sumdon poppelimetsikon luona poik-. 

keamme taas yhäkin jylhempään sivulaaksoon; tie kohoaa ka- 
peana ja jyrkkänä vuoriseiniä ylös, tai kulkee soraläjien yli, 
joissa täytyy rientää henki kurkussa, ettei saisi niskaansa kivi: 
möhkäleitä, joita tavantakaa vyöryy alas. Paikotellen on laakson 
pohja aivan täynnä sellaista alassortunutta kiveä, ja ylhäällä, 800 
metrin korkeudessa saattaa hyvästi nähdä aukot, mistä niitä on 
irtaantunut. Vihdoin on sola niin kaitainen kuin tavallinen 
vuorenhalkeama, ja me jätämme sen pyrkiäksemme suoraan kor- 
keuksien yli Lama-jurun aukeampaan laaksoon. 

Lama-juru on yksi Ladakin kuuluisimpia luostareita; sen 
»gompa» eli temppeliryhmä sijaitsee jyrkän kalliopengermän 
harjalla, jonka eteläisen rinnan veden ja ilman kuluttava voima 
on muodostänut mitä haaveellisimman näköiseksi = Etäältä kat- 
sellen näyttää koko ryhmän etupuoli mahtavalta pylväsriviltä, 
jossa jokaisen pylvään laella on joku temppelirakennus, ja on 
hyvin luultavaa, että juuri nämä rakennukset pitävät kallioitten 
yläosia koossa, koska ne ovat siksi haprasta kivilajia, että muu- 
ten helposti sortuisivat alas. Laamat vakuuttavat, että heidän 
temppelinsä seisovat paikallaan aikojen loppuun saakka. Mui- 
noin asui luostarissa 500 munkkia ja nunnaa, nykyään on heidän 
lukumääränsä pienempi. Auringon laskussa astui kaksi pappia eräälle 
ulkoparvekkeelle ja antoi kolmen metrin mittaisten vaskipasuu- 
nainsa kajahtaa pienen, alahalla olevan kylän yli. Mahtava ääni 
vyöryi niistä illan hiljaisuudessa kauvas vuoristoon, ja on tehnyt 
samalla tavalla joka ilta kautta menneitten vuosisatojen. Ku- 
meana ja väräjävänä, niinkuin kirkko-urkujen matalin sävel, 
mutta kuitenkin läpitunkevan voimallisena ja sanomattoman juh- 
lallisena värisytti tämä salaperäinen ja surumielinen ääni mi- 
nun korvaani. Jo kuningas Acökan aikoina, 2200 vuotta sitten, 
tunkeutuivat ensimmäiset buddalaismunkit Ladakiin ja halki 
vuosituhansien on maa pysynyt Sakiamunin opille uskollisena, 
halki vuosituhansien on pasuunain ääni kajahdellut mahtavain 
vuoriseinien välissä — todellinen kuva muuttumattomuudesta. 
Korkealla jokapäiväisestä aherruksesta ja pienistä peltotilkuista 
laakson pohjalla kohoo tämä ikivanha pyhättö etelän auringon 

Hedin, Seikkailuja Tiibetissä. — 25 


386 RETKI HIMALAJAN YLI. 


täydessä valossa, mutta sittenkin täytyy temppelin kerran sortua 
syvyyteen. En voi irrottaa katsettani tästä kummallisesta tau- 
lusta, jossa luonto ja inhimillinen harhausko veljellisessä sovussa 
ovat joka tapauksessa saaneet aikaan ihmeteltävän suurtyön. 
Kaiku viimeisestä torven toitotuksesta on haipunut etäisyyteen 
ja yö kietoo temppelien lumivalkeat seinät pimeihin varjoihinsa. 

Jo ennen auringon nousua herätti Schagdur minut seu- 
raavana aamuna; tehtiin tuli, juotiin teetä ja syötiin aamiaista, 
ja niin ratsastettiin taas hyvää vauhtia eteenpäin Fotu-lan solaa 





Lama-jurun temppelikylä. 


kohti (4100 m.) Vuoriseinät sivuillamme kävivät sitä mukaa 
matalammiksi, jota lähemmäksi tulimme korkeinta kohtaa. Ylem- 
mät seudut ovat kokonaan häikäisevän hangen peitossa, ilma on 
purevan kylmää ja lumi narahtelee hevosten kavioitten alla. 
Parin tunnin kuluttua laskeudumme taas jo alas päin länttä 
kohti ja tulemme Karbun kylään. Joka paikassa ovat paikka- 
kunnan viranomaiset varsin huomaavaisia ja kohteliaita meitä 
kohtaan. Sadottain kuleja on määrätty pitämään tietä kunnossa 
minua varten; missä lunta on vyörynyt alas, siinä on se luotu 
sivulle, missä on kuljettava iljanteitten yli, siihen on sirotettu 

hiekkaa. Lyhyt käsky sijaiskuninkaalta on ollut riittävä pane- 
maan kaikki nämä ihmiset liikkeelle. Uusi joukko kuleja saat-* 
taa meitä seuraavaan, Namika-lan solaan (3965 m.). Ja niin jat- 
kuu matkamme äärettömien Himalajavuorien yli. Ilta hämär- 
tyi, tuli pilkkoisen pimeä, ja vaan heikosti häämötti valkeata 
lunta vastaan sen ratsujoukon piirteet, joka tuli solassa vas- 
taamme. Se oli lähetetty Mullbehin kylästä valaisemaan meille 


tietä, ja edessämme sekä sivuillamme ratsasti nyt miehiä, käsis- 





Tanssijattaria Kargilissa. 


sään loimuavat soihdut, joista kipeniä räiskyi pimeään yöhön, 
joitten valossa aprikoosipuitten alastomat oksat kaareilivat pääl- 
lämme kuin hehkuva rautalankaverkko ratsastaissamme ky- 
lään sisään. 

Tammikuun 5:nen päivän laskeuduimme jo kokonaan alas- 
päin, seuraten Vakha-jokea, joka on Schingon, erään Induksen 
lisäjoen pienempi haara. Paikotellen kulkee polku korkealla 
laakson pohjasta, lumi on sulanut liukkaaksi jääksi, ja yhdellä 
ainoalla harha-askeleella voi siinä mennä ikiteilleen. Kargilin 
kylään tullessamme on meitä vastassa nelisenkymmentä naista, 

enimmäkseen nuoria tyttöjä kummallisissa juhlapuvuissaan. He 
ovat asettuneet riviin kahden puolen tietä, jokaisella on kädes- 
sään malja tai tarjotin täynnä hedelmiä, rusinoita, mantelia, jau- 
hoa y. m. ja niitä he tarjoovat minulle kukin järjestyksessä, 
kun ratsastan heidän keskitsensä. He ymmärtävät tietysti, että 
enhän minä voi yhdellä kertaa vastaanottaa enkä nauttia sel- 
laista lahjain paljoutta, ja siksi onkin heidän kunniantuntonsa 
tyydytetty, kun minä vaan sormellani kosken heidän antimiaan. 
Paluumatkallani Lehiin täytyi minun lumiesteitten vuoksi viipyä 
Kargilissa kolme päivää; kärsivällisyyteni joutui silloin kovaan 
koetukseen ja lohdutukseksi tuotiin luokseni kaksitoista tanssija- 
tarta, jotka metelöivän soiton säestyksellä näyttivät minulle tai- 
toaan. Heidän pukunaan oli nelinurkkainen, lammasnahalla sisus- 
tettu vaatekappale, jonka molemmat yläkulmat oli sidottu oikean 
olkapään yli yhteen, ja sitäpaitse kuului siihen vielä mahdotto- 
"man paljon koralleja, korva- ja rannerenkaita sekä kaikellaista 
vaski- ja hopeahelyä. Mutta joka kerran on nähnyt oikean in- 
— tialaisen »notschin», kuten sikäläistä,: huippuunsa kehittynyttä 
taiteellista tanssia nimitetään, hänestä tuntuu ladakilaisten yksin- 
kertainen tanssi kokonaan mauttomalta ja hullunkuriselta. 
Mullbehiin loppuu laamalainen uskonto, siitä eteenpäin on 
kansa muhamettilaista ja puhuu »urdun» kieltä, temppelien ja 
* epäjumalankuvien sijasta näemme nyt pieniä moskeoita, ja meitä 
tervehditään taas noilla vanhoilla tutuilla sanoilla »salam-aleikum». 
Kahden seuraavan päivän kuluessa ennätimme Drasin ky- 
lään. Nousu on siinä taas jotensakin jyrkkää Dras-joen ahdasta 
laaksoa ylös, ja tie kulkee niinkuin kapea, ulkoneva reunus pit- 
kin vuoriseiniä. Sellaisiin vaarallisiin teihin tottuu kyllä vähitel- 
len, mutta sydäntä hiipasee sittenkin pahasti, kun hevoset iljan- 
teisissaä alamäissä jäykistävät jalkansa ja laskeutuvat luistamalla 
alas. Joen - yksitoikkoinen, surumielinen kohina täyttää laakson 
kokonaan; kylmän raikkaana virtaa vesi eteenpäin kivisessä uo- 
massaan; sillä täällä muodostaa se putouksia ja koskia pohjajään 
yli, joka hohtaa vihertävänä kuohujen läpi. Koko vuoristo on 
nyt lumen peitossa, ja vaan harvassa kohdässa pistää näkyviin 

joku musta kiven lohkare. Tuntuu erittäin kodikkaalta istahtaa 
takkavalkean ääreen Drasin majatalossa; ulkona on pakkasta — 229. 

Tammikuun 8 p:nä nousemme taas satulaan. Miesten 
parta on huurassa ja hevosten turvista riippuu pitkät valkeat 
jääpuikot, ja Dras-joki huokuu avonaisista kohdistaan paksua us- 
maa, joka äänettömänä ja kylmänä leviää lumikentille laakson 
yläosissa. Me ratsastamme tämän sumumeren läpi niinkuin 
tunnelissa, ja tultuamme siitä ulos avautuvat jäätiköt sen toisella 
puolella hohtavan kirkkaina ja juhlallisessa talvipuvussaan eteemme, 
eikä pilven hattaraa ole etelän tummansinisellä taivaalla, joka 
kaareutuu ikuisten lumien yli. Joki on nyt pitkin mittaansa 
Jäässä, nousu on niin loivaa, ettei sitä kaikin paikoin huomaa 
ollenkaan. — Vaaleanvihreät jääkielekkeet pistävät siellä täällä 
poikki laakson, ja kun ratsumme niitten liukkaalla pinnalla ovat 
pari kertaa suistuneet kumoon, kävelemme me sitten niitten yli 
jalan. Yhtäkkiä paksunee lumi ja tie on siihen polettu metriä 
syväksi vaoksi, jonka pohjassa hevoset ja jalkamiehet astuvat 
kaikki samoihin jälkiin, niin että siihen syntyy ilkeitä kuoppia. 
On täydellistä sairasvoimistelua, jonkunlaista ruumiin kieputta- 

nista istua sellaisella tiellä satulassa; siinä viskautuu oikealle ja 

vasemmalle, ja kun hevonen tavan takaa tuuskahtaa turvalleen, 
silloin voi hyvin helposti saada kinoksissa virkistävän lumikyl- 
vyn. Ylpeinä ratsastimme pienten, lumen peittämäin kivimajo- 
jen ohi Matajun kylässä, vaikka jotkut kuleista olisivat tahtoneet 
siinä levähtää, ja jatkoimme matkaa yhtä mittaa Mattjuin maja- 
taloon, joka on lähellä solaa. Siinä on sähkölennätinasema, 
niin että jos joutuu lumihätään, voi sähkösanomalla pyytää apua; 
muutama vuosi sitten täytyi erään matkustajan koko saattojouk- 
konsa kanssa virua siinä kaksi kuukautta, ja he olivat vähällä 
kuolla nälkään. Mutta minulla oli parempi onni; tänä talvena 
oli tavattoman vähän lunta. 

Siihen jätimme tammikuun 9 p:nä hevosemme, kulkeak- 
semme jalan tuon vaarallisen solan yli. Melkoinen joukko ku- 
leja oli jo etukäteen lähtenyt kuokilla ja lapioilla valmistamaan 
tietä, heidän jälestään lähtivät kuormaimme kantajat, ja viimei- 

sinä seurasimme me itse kymmenkunnan miehen saattamina. 
Meille annettiin sauvat käteen ja jalkoihin lumikengät, jotka es- 
tivät liukastumasta. Näissä korkeissa seuduissa, joissa vallitsi pu- 
reva pakkanen, kannatti hanki hyvästi useimmissa paikoissa, 
mutta jossakussa kohdassa se sentään petti, ja sen alla oli lumi 
hienoa ja upottavaa kuin jauho. Silloin riensi heti pari kulia 
saapuville ja nosti meidät ylös. Hitaasti käy matka yli häi- 
käisevien lumikenttien. Abdullah, kulien johtaja, kulkee aina 
minun rinnallani ja puhuu sujuvasti turkinkieltä. Itse vedenjaka- 
jaa Drasin ja Kaschmirin välillä ei ollenkaan huomaa, vaan py- 
syy laakson muoto vielä sen ylitse kuljettuakin hyvän matkaa 
aivan muuttumattomana. Mutta sitten, astuttuamme 24 tuntia, 
tulee äkkiä eteemme suurenmoinen ja mahtava maiseman muu- 
tos: laakso supistuu kaitaiseksi rotkoksi, joka on täynnä alas 
vyöryneitä kiviä, ja vuoret kummallakin puolella ovat huimaa- 
van korkeat. Löytyy kaksi tietä Sodji-lan yli, kesätie ja talvitie; 
me kuljimme viimemainittua, jossa tähän vuodenaikaan on 150 
metrin paksuudelta alasvyörynyttä lunta. Tuulisella säällä tai 
runsaitten pyryjen jälkeen varotaan menemästä solaan ollenkaan, 
sillä silloin sattuu aina melkein poikkeuksetta lumen vyörymi- 
siä, varsinkin oikeanpuolisilta, jyrkemmiltä vuorilta. Lukematto- 
mia kuleja ja postinkuljettajia on sinne varomattomuudessa ka- 
donnut jäljettömiin; lumivyöryt syöksyvat alas sellaisella voi- 
malla ja niin suuresta korkeudesta, että ne pudotessaan muuttu- 
vat jääkoviksi ja murskaavat luonnollisesti kaikki allensa. Kun 
siis on mentävä Sodji-lan yli talvella, odotetaan ensin sopivaa 
säätä joko Mattjuin tai Baltalin majataloissa, jotka ovat kummas- 
sakin päässä solaa. Jos taivas on päivän pari ollut selkeä, saat- 
taa ilman suurempaa vaaraa tehdä tämän matkan — jos nimit- 
täin tekee sen varhain aamulla, jolloin lumi vielä on jäässä. 
Kun aurinko nousee puolipäivän rintaan, on sola aina vaarallinen. 

Paluumatkallani Intiasta Ladakiin kuljin minä neljä päivää 
jalkapatukassa Himalajan yli, ja täytyi minun, 63 kulia seuras- 
sani, tulla tämän saman lumisolan kautta. Silloin hinattiin 
Schagduria ja minua köysillä lumen läpi. Olimme puolitiessä, 

kun puhkesi ankara lumimyrsky, joka kietoi koko tämän petol- 
lisen rotkon läpinäkymättömään ryöppyyn. Siinä jännittyy outo 
matkamies äärimmilleen ja seuraa tuskallisena alkuasukkaitten 
pienimpiäkin liikkeitä ja kasvojen ilmeitä. »Tässä täytyy mei- 





Tie Sodji-lan solaan itäpuolelta. (Kesäkuva). 


dän rientää, Sahib», huutavat he, kun tulevat johonkuhun koh- 
taan, joka on tunnettu vaaralliseksi. Me ponnistamme viimeiset 
voimamme kunnes saavumme hiukan avarampaan kohtaan, jota 
pidetään turvallisena, ja siinä lepäämme hetken lumessa istuen. 
Siten valloitetaan solaa pala palalta, hyökäten kiireellä vaaralli- 
simpien lumivyöryreittien ohi. 

Tämä tapahtui maaliskuussa 1902; tammikuun alussa oli- 
vat lumisuhteet suotuisammat, ja minä voin silloin käyttää kesä- 
tietä laakson oikealla puolella, jossa kovaksi jäätyneeseen lumeen 
oli hakattu uusi polku. Laakson pohja jää vasemmalle, yhä sy- 
vemmälle ja syvemmälle, kunnes vihdoin olemme siitä noin 300 
metriä korkealla. Päätä alkaa huimata, yksi ainoa harha-askel 
on varma kuolema. Minulla on köysi vyötäreilläni, ja sen kum- 
massakin päässä, edessäni ja takanani pari kulia, valmiina nykä- 
semään, jos minä kapealta, jäiseltä polulta sattuisin luiskahta- 
maan sivulle. Pitkiä matkoja ryömimme nelin kontan; pian ta- 
paamme sentään tienraivaajat, jotka kuokillaan hakkaavat pykä- 
liä jäähän. Vihdoin tulemme tämän hirvittävän jyrkän vuo- 
ren kielekkeen uloimmalle reunalle. Syvyydessä allamme näkyy 
PBaltalin majatalo; sen katto ei ole silmissämme postimerkkiä 
suurempi, mutta mepä katselemmekin sitä 700 metrin korkeu- 
desta. Itse solan korkeus on vaan 3500 m., eli 2000 m. mata- 
lampi siis, kuin monet Tiibetin vuorisolat, joitten yli olimme 
kiivenneet. PI 

Siinä seisomme nyt ja levähdämme hetkisen tiibetiläisen 
ja kaschmirilaisen luonnon rajaseudussa. Takanamme idässä au- 
tioita, alastomia lumikenttiä, lännessä taas maisema täynnä rehe- 
viä havumetsiä. Nyt on vaan päästävä ehjin nahoin tuosta hui- 
maavasta jyrkänteestä alas. Polku kulkee sadoissa mutkissa; 
minä liukahtelen ja lasken pitkät matkat istuillani mäkiä, mutta 
kuleilla on varmat jalat ja he jarruttavat köysistä, eivätkä kadota 
silmänräpäykseksikään tasapainoaan. Ja varmoja siinä pitää liik- 
keitten ollakin, sillä muuten olisi yhdessä minuutissa Baltalissa, 
mutta tietysti aivan tuntemattomassa tilassa. Tuntuu hyvältä, 
kun majatalon katto suurenee silmissä, me kiiruhdamme aske- 
leitamme, hiki nousee höyrynä miesten hartioista, varovaisuus 
alkaa laimentua, vaikka vaara yhä vieläkin on suuri. Vihdoin 
pääsemme viimeisistä mutkista alas ja riennämme majataloon 
lepäämään tuntikaudeksi. 

Talon rakennustapa hämmästyttää minua; sen sisällä on 
pelkkoja ja hirsiä ristiin rastiin, ja se muistuttaa Vega-laivan 

sisustaa, johon myös oli asetettu samallaisia ristiparruja vastusta- 
maan jäitten puserrusta. Kysymättänikin ymmärrän tarkotuk- 
sen, sillä kauhean voimallinen ja raju tuuli sattuu juuri solasta 
taloon, ja Abdullah selittää sitten, että talvisin käy sama tuuli 
miltei herkeämättä neljä kuukautta. Se on se, joka panee lu- 
mivyöryt liikkeelle ja joka veisi tavallisen rakennuksen mennes- 
sään. Baltalin ympärillä on maakin aivan paljas, sillä vihuri 
nuolee lumen pois, mutta heti alempana laaksossa on sitä taas 
liiaksikin. 

Ihanalta tuntuu pohjoismaalaisesta kulkea tällaista laaksoa. 
Havumetsä taajenee yhä ja mahtavina kohoovat oikeat pohjan- 
maitten hongat paksusta lumesta. Niitten latvoissa kohahtelee 
tuuli surumielisesti ja tutusti, soitto, jota en puoleenkolmatta 
vuoteen ollut kuullut. Uupuneina saavuimme vihdoin iltamyö- 
hällä Sonamargin majataloon. 

Ahtaassa laaksossaan katoo tämä pienoinen kylä niinkuin 
pölyhiukkanen jättiläisvuorien rinnalla, jotka työntävät lakensa 
kohti taivaita ja nyt ovat kiireestä kantapäähän saakka paksun 
lumen peitossa. Turhaan etsii sanoja antaakseen edes heikon 
kuvauksen sikäläisen luonnon valtavasta suuruudesta, joka on 
mahtavinta, mitä koskaan olen vuorimaata nähnyt. Sveitsi tosin 
muistuttaa sitä hiukan, mutta Alppien maisemat ovat näitten 
rinnalla pienoiskuvia — täällä Sind-laaksossa on kaikki otettu 
niin äärettömän suurissa mitoissa. Tahtoisin asua kesän tässä 
laaksossa, se avartaisi keuhkoja ja hengen näköpiiriä, täällä vasta 
tuntisi itsensä vapaaksi ja iloiseksi, tässä valoisassa, raikkaassa il- 
massa, eikä milloinkaan kyllästyisi katselemaan näitä rohkeasti 
kohoovia vuorien huippuja, niitten lumikenttiä, niitten tummia 
havumetsiä. 

Mutta nyt ei ole minulla aikaa kauvan nauttia tästä näkö- 
alasta, sillä Schagdur, minun »body servantini», kuten Lordi 
Curzon kutsui häntä, tulee sanomaan, että illallinen on valmis. 
Meillä on pöydässä teetä, leipää, munia ja yksi kananpoika, ai- 
noa mitä koko kylästä oli saatu, mutta se maistui mainiolta päi- 
vän vaivojen jälestä loimuavan takkavalkean ääressä. 

Tammikuun 10 p:nä olimme taas jo varhain satulassa; 
matka Kanganiin alisessa Sind-laaksossa kesti kymmenen tuntia, 
mutta sitä väliä olisi pitänyt kulkea vähintäin kuukausi, ennen- 
kuin olisi ennättänyt sulattaa kaiken sen ihanuuden, mitä luonto 
siinä tarjosi silmälle. Alkupätkä ei sentään ollut erittäin miel- 
lyttävä. Laakso on siinä vielä ahdas ja liiaksi pimentoinen. 
Kuljettuaan kaksi kertaa Sindin yli seuraa polku laakson etelä- 





Sind-laakso Gaganganin luona. 


puolisia rinteitä, toisinaan aivan joen rannassa, toisinaan taas 
melkoisen korkealla siitä, nousee ja laskee yhtenään ja pistäytyy 
paikotellen aivan äkkijyrkänteitten pahimmille reunoille, joista 
ratsastajalla on vaan yksi askel syvyyteen. Polku on näet päi- 
vänpuoleisilla rinteillä liukas, sillä lumi sulaa päivin auringon 
paisteessa ja jäätyy taas öillä. Siinäkin, missä lunta on paksum- 
malta, on pinnalla sentään jääkuori, ja päästäksemme kunnialla 
Himalajalta alas, katsomme parhaaksi astella jalan. Mutta 
kovin alkaa uuvuttaa jalkamatka Sodji-lan yli ja liian nopeasti 
joudumme me alempiin ilmakerroksiin. Kun on oleskellut kah- 

deksan kuukautta 5000 metrin korkeudessa, on luonnollista, että se 
tiiviimpi ilma, jota tulee hengittämään 2000 metrin korkeudessa, ei 
ole tekemättä vaikutustaan ruumiiseen, varsinkin kun laskeutumi- 
nen tapahtuu niin lyhyessä ajassa kuin kahden viikon kuluessa. 





Vuorimaisema Sonamargin luona. (Kesäkuva.) 


Vihdoin laajenee laakso, lunta ei näy enää, ja me voimme 
huoletta nousta uusien ratsujemme selkään. Tiekin muuttuu yhä 
leveämmäksi ja paremmaksi, oikeaksi maantieksi. Kuusi kertaa 
ratsastamme kiikkuvia, kaiteilla varustettuja siltoja myöten poikki 
Sind-joen, jonka kirkkaan vihertävä vesi syöksyy kuohuvissa pu- 
touksissa tunturien lomitse eteenpäin, etsien yhä lämpimämpiä 

ilmapiirejä, mutta tuoden sentään jäätiköiltä jonkun määrän kyl- 
myyttä tullessaan. Liike käy vilkkaammaksi, kyliä on taajem- 
massa, me ratsastamme läpi Gaganganin, Guntin ja Mamerin, ja 
kohtaamme yhtenään ratsastajia, jalkamiehiä ja kuormamiehiä, 
jotka hevosilla tai härjillä kuljettavat tavaroitaan. Peltoja ei ole 
paljon näkyvissä, sillä ne ovat vuorien rintamilla, jotka nyt ovat 
jo loivempia ja kohoovat vaan pehmeästi pyörtävinä kunnaina 
laakson pohjasta. Koko aamupäivän vallitsi myrskyn tapainen 
tuuli, joka onneksi sentään puhalsi selkäpuoleltamme. Se seurasi 
vallattomassa huimuudessaan joen esimerkkiä ja lauloi ja valit- 
teli petäjissä, jotka notkeina huojuivat ja nöyrinä kumartelivat 
länteen päin. Laakson vasenta laitaa reunustaa nyt mahtavain met- 
säin yhtäjaksoinen, tumma vyö, mutta oikealla puolella näkyy 
vaan harvalleen pieniä metsikoita, niinkuin vihertäviä pilkkuja 
harmaalla pohjalla. Laakson pohjalla rehottaa lehtipuita, ruohoa 
ja pensaikkoa, vaikka kaikki kasvullisuus nukkuukin sikeintä tal- 
viuntaan. Heti puolisen jälkeen tuli täydellinen tyven ja silloin 
levisi talojen savupiipuista nouseva savu hiljalleen yli koko laak- 
son pohjan niinkuin sinertävä, läpikuultava harso. Miellyttävän 
rauhallinen ja levollinen tunne valtaa meidät; Sind yksin vaan, 
voimistuneena monista lisäjoista, kohisee ja pauhaa entistään ko- 
vemmin. Lähimmät vuoret muuttuvat suhteellisesti matalammiksi, 
mutta tumman metsärajan takaa hohtavat yhä lumipeittoiset, sär- 
mikkäät huiput, häikäisevinä ja valkeampina kuin kuolema. Ja 
niitten hammasmaiset ääriviivat kuvastuvat teräväpiirteisinä tai- 
vasta vastaan, joka on yhtä puhdas ja sininen kuin kallein tur- 
koosi Badakschanista. Ei henkäystäkään Intian tukahuttavista vii- 
dakoista ylety tänne raikkaille, korkeille vuorille, jossa kaikki vä- 
rit ovat puhtaita ja voimakkaita ja jossa voi päiväkauden istua 
satulassa sanomatta sanaakaan, hengittäen vaan hiljaa ja syvästi, 
hymyilevin huulin. 

Kun hetket kuluvat ja matka jatkuu, muuttuu elämä Sind- 
joen laaksossa yhä kirjavammaksi; rattaita, kantotuoleja, zeebu- 
härkiä, lampaita, vuohia ja ihmisiä; meihin ei panna enää eri- 
tyisempää huomiota, me ratsastamme hiljalleen rauhallisten kylien 

läpi — aivan toista kuin pohjoisessa Kiinassa, jossa minua ta- 
vallisesti saattoi metelöivä kansajoukko. Sanomattoman kauniita 
ja hauskan näköisiä ovat nämä- Kaschmirin kylät Sind-joen vie- 
hättävillä rantakunnailla. Jos havumetsät äsken muistuttivat meitä 
kotimaan maisemista, niin tulee tämä vaikutus vielä suurem- 
maksi, kun näkee ristikkonurkille rakennettuja tupia kaksipuoli- 
sine kattoineen; luulee olevansa Norrlannissa; pudonneista ha- 
vuneulasista, kävyistä ja lehdistä leviää ihan samallainen tuoksu 
kuin. siellä kotonakin keväällä maan paljaaksi tultua. Niin, me 
olemme yhdessä päivässä ratsastaneet » Talven asunnosta», Hi- 
malajalta, 20 pykälän pakkasesta Kaschmirin leutoon ja iha- 
naan kevääseen. 

Koko päivän ovat kulimme tallustaneet jalan, uskollisesti 
seuraten isoa valtamaantietä. Vihdoin poikkeavat he siitä sivuun 
ja vievät meidät Kanganin majataloon, jossa saamme yön le- 
puuttaa uupuneita raajojamme. 

Nyt on meillä enää vaan yhden päivän matka lähimpään 
päämääräämme, Srinagariin. Aika ja tila eivät salli minun lä- 
hemmin kertoa tästä kuvankauniista kaupungista; vaikutus, jonka 
se teki meihin, tuli yhä valtavammaksi, me kun tulimme suo- 
raan hiljaisesta ja rauhallisesta lumimaasta. Maantie muuttuu 
kaduksi, ja loppumattomien, monisotkuisten taloryhmien välissä 
tulvehtii kirjava ihmisvirta. Kaupungin merkillisin katu on sen- 
tään leveä ja tyyni Jelumin joki, jonka rannat ovat täynnä ko- 
meita palatseja, kauppa- ja varastohuoneita. Siinä on puhtaasti 
veneetsialainen' näköala, jossa gondoolien sijasta vilisee pitkiä, 
soukkia veneitä, niinkuin miekkakaloja. 





Baramulla. 


XXXII. 
Ratasmatka. 


Meillä oli vielä matkaa halki pohjoisen Intian 30 penikul- 
maa lähimmälle rautatielle, ja levättyämme pari päivää eräässä 
vieraanvaraisessa englantilaisessa perheessä, lähdimme tälle haus- 
kalle taipaleelle Himalajan viimeisiä rinteitä alas. Aamu oli pil- 
vinen ja tuulinen tammikuun 14 p:nä, kun tultiin sanomaan 
meille, että ensimmäinen »tonga» odotti meitä portin edessä. 
Ne vehkeet, joita siellä sanotaan »tongaksi», ovat pienet, keveät 
ja käytännölliset kaksipyöräiset rattaat, joissa on tilaa neljälle 
hengelle. Minä asetuin turkissani pehmeäksi päällystetylle istui- 
melle ajajan vasemmalle puolelle, josta minulla oli vapaa näkö- 
ala joka taholle, ja Schagdur otti tilansa matkatavaraimme kanssa 
taakse; matala selkänoja erottaa meidät toisistamme, ja neljän 
tangon nenään varattu suojakatto alaslaskettavilla reunustoilla 
peittää koko ajopelin, suojaten yhtä hyvin sadetta ja tuulta kuin 
auringon paistettakin vastaan. Tuskin olemme päässeet kunnol- 

leen tiloillemmekaan, kun ajaja, kaunismuotoinen kaschmirilai- 
nen valkeassa turpaanissa, viheltää kimakasti, hevoset ponnahta- 
vat liikkeelle kuin teräsjouset, ja huimaa vauhtia aletaan mennä 
eteenpäin pitkin leveätä, tasaista ja oivallista maantietä. Yön vii- 
meiset varjot ovat hävinneet lännen puolelta ja poppelit, jotka 
kahden puolen tietä muodostavat penikulman mittaisen, mahta- 
van lehtokujan, ovat jo täydessä valaistuksessa, mutta vielä ei ole 
päivä alkanut, vielä olemme yksinämme herroja maantiellä ja 
juoksijamme painavat eteenpäin rajulla nopeudella. 

Jo puolen tunnin kuluttua muutetaan niitä; väliaisan ne- 
nässä on lyhyt, vahva poikkipuu, jonka päät ovat hihnoilla kiin- 
nitetyt hevosten satuloihin, ja toinen samallainen, hienompi puu, 
pidättää niitä suitsista aina saman välimatkan päässä toisistaan. 
Koko laitos on erittäin yksinkertainen, parissa minuutissa ovat 
hevoset muutetut ja matka joutuu erinomaisesti. 

Baramullan luona supistuu Kaschmirin laaja laakso syväksi 
ja kapeaksi rotkoksi, jonka kautta Jelum-joki etsii tietään vuoris- 
ton läpi, ja joka kauneudessaan etsii vertaistaan maan päällä. 
Tätä rotkoa pitkin me kuljimme koko seuraavan päivän. Virta, 
joka koskisena ja kuohuvana rientää eteenpäin, oli kaiken aikaa 
oikealla puolellamme, ja tiemme, ollen paikotellen oikea mes- 
tariteos maantierakennusten alalla, kierteli korkealla vuoriseinien 
kylkiä. Toisinaan on vihertävälle kuultava, valkeavaahtoinen 
vesi 50, toisinaan 100 metriä alempana meitä, mutta sen kohi- 
naa ei kuulu rattaitten räminän vuoksi. Sivuilta yhtyvien rotko- 
jen risteyspaikoissa muuttuvat maisemat ihmeellisellä tavalla sil- 
mänräpäyksessä; olemme esim. ajaneet jonkun matkaa suoraan 
eteenpäin, mahtava virta allamme syvyydessä; tulemme jyrkkään 
alamäkeen; tien ulkoreunalla on parin jalan korkuinen kiviaita; 
ajajamme laskee hurjan huolettomasti eteenpäin, mitä suinkin 
kavioista lähtee, vaikka tie näyttää parin sadan askeleen päässä 
kokonaan loppuvan huimaavan jyrkänteen reunaan. Ei, se kään- 
tyykin siinä vaan sivulaaksoon, mutta tekee sellaisen äkkimut- 
kan, että onnettomuus näyttää välttämättömältä. Jos me emme 
käänteessä hiljennä vauhtia, täytyy »tongan» auttamatta kaatua 

ja syöksyä kiviaidan yli syvyyteen. Minä puren huomaamattani 
hammasta ja varustaudun hyppäämään rattailta alas — olisi ih- 
meellistä, jos me sellaisessa hillittömässä .menossa pääsisimme 
hengissä käänteen ohi. Heitän hätäisen, kysyvän katseen ajajaan 
ja tulen sentään vakuutetuksi, ettei mitään vaaraa mahda olla 
tarjona, sillä hän istuu aivan rauhallisena, pitää yhdessä kädes- 
sään ohjia ja tarttuu toisella kaulassaan riippuvaan vaskitorveen, 
puhaltaa sillä varotusmerkin, hiljentää hiukan vauhtia, ja samassa 
pyöräytämme jo pystyjyrkän kallion kulman ympäri. 

Tie on tasainen ja kova, niin että karskahtelee rattaan pyö- 
räin alla, ja laskeutuu yhtämittaa; siellä täällä, missä vesi on uur- 
tanut sitä" vialle, on työmiehiä tasottelemassa sitä särmikkäällä 
sorakivellä.. En ole koskaan nähnyt paremmin hoidettua tietä, 
pienimmätkin kuopanteet korjataan heti. On oikea huvi huris- 
taa siinä eteenpäin penikulman penikulmalta, ja tuntuu kuin ajaisi 
astalttikäytävää. 

Käänteestä päästyämme jatkuu matkamme kaakkoiseen 
suuntaan pitkin syrjälaakson oikeanpuolista rinnettä. Ettei tie 
laskeutuisi liian jyrkästi, täytyy sen nimittäin tarkasti seurata 
kaikkia vuorien reunoja, poiketa pieniin sivupoukamiin ja kier- 
rellä uskollisesti kaikki ulkonevat kallionkielekkeet. Olemme jo 
matkanneet niin kauvan etelään päin, että luulemme Jelumin 
joen jo kokonaan jääneen, mutta laakso soukkenee ja vastapäi- 
sellä, vasemmalla rinteellä näkyy suora, hitaasti laskeva valkea 
juova, joka on tien jatkoa ja joka vielä on kuljettavana edes- 
sämme. Ihan laakson perukassa on kivisilta, jonka alatse pieni 
haarajoki virtaa, ja kun olemme tulleet siitä yli, ajamme taas 
yhtä pitkän matkan takaisin pohjoista kohti seuraavaan tien kään- 
teeseen, josta uudelleen näemme Jelumin laajan laakson, niin 
suurenmoisen ja kauniin, että sitä katsellessa voi puhjeta kyyne- 
liin. Elkää siis luulko, että kolmen päivän risteily sellaisessa 
vuoristossa tulisi yksitoikkoiseksi; maisemien alati muuttuva 
muoto pitää silmäluomia siksi jännitettyinä, etteivät ne ennätä 
tulla raskaiksi. Minulla on sellainen pieni heikkous, että nopea 
matkan teko yleensä virkistää ja huvittaa minua äärettömästi, ja 

sen vuoksi totuinkin tähän kärrimatkaan niin täydellisesti, ettei 
minun kertaakaan tarvinnut tavata oikeata kättäni nykimässä aja- 
jan vasenta käsivartta, vaikka hän usein heittikin ohjat arvelutta- 
vasti valloilleen ja antoi hevostensa mennä täyttä nelistä. Enti- 
siä matkojani, joita olen tehnyt hevoskyydillä, en voi jännittä- 
vyydessä edes verratakaan tähän. Tarantassilla olin ajanut 200 
ruotsin penikulmaa halki Kirgiisien aron, mongoolilaisilla rat- 
tailla olin jyryyttänyt 220 penikulmaa Mongoolian kautta Pe- 
kingistä Irkutskiin, ja vähintäin yhtä pitkältä olin tehnyt pienem- 
piä matkoja Turkestanissa ja Persiassa; olin myös 20 vuotta 
sitten ajanut kerran yli Kaukasusvuorten, ja olin siis jotensakin 
tottunut kaikellaiseen maantiematkaan. Mutta kaikki ne matkat 
jäivät vähäpätöisiksi niitten 30 penikulman rinnalla, jotka ajoin 
Jelumin laaksossa. Mitä se tekee, jos kolmivaljakko pillastuu 
Kirgiisien arolla! Antaa niitten mennä; aro leviää joka taholle 
kuin meri, ja saat olla varma siitä, etteivät rajuimmatkaan hevo- 
set jaksa laukata uupumatta sen rantaan saakka. Mutta Jelumin 
laaksossa on toista, ja siellä ovat sadat »tongat» suistuneet vii- 
meistä tietään pohjattomiin syvyyksiin. 

Tjarvangin lähistössä kohosi yht'äkkiä eräässä kohdassa 
vuoriseinä poikki tien, ja näytti kuin hevoset aikoisivat murs- 
-kata siihen otsaluunsa. Mutta lähemmä tultua huomasinkin, 
että siinä oli tunneli. Siinä osasi ajaja kyllä hiljentää hiukan 
vauhtia, eikä laskenut sentään samaa huimaa menoa vuoren si- 
sään. Mutta tyynesti hän kuitenkin katselee pimeään aukkoon 
ja törähyttää taas torveaan, johon kaiku vastaa kummallisen on- 
tosti ja pohjattomasti. Eihän toki tulle toista tongaa vastaan tun- 
nelissa, siinä syntyisi kaunis sekamelska! Hetkisen vaan vii- 
vymme pilkkopimeässä ja kylmässä vuoren sisällä. Eräästä kään- 
nekohdasta alkaa näkyä valkea pilkku, se suurenee nopeasti ja 
kohta olemme täydessä päivänvalossa taas. 

Kolmekymmentäyhdeksän kertaa muutimme hevosia ja kah- 
deksan kertaa ajajaa. On itsestään selvää, että 80 hevosen jou- 
kossa täytyy olla joitakuita vikureitakin, mutta näistä olivat 


useimmat melkein mahdottomia pidellä. Mutta hyvin hoidetuita 

ne olivat kaikki ja tuntuivat huvikseen juoksevan tongan edessä. 
Jokaiseen majataloon tullessa puhaltaa ajaja paria minuuttia en- 
nen torveensa, jonka ääni iloisesti kaikuen hyppelee vuorien sei- 
nissä. Ja kun seistä toksahdamme talon eteen, on siinä jo uusi 
hevospari valmiina. Höyryävinä, hikisinä ja huohottavina pääs- 
tetään entinen pari valjaista ja uudet talutetaan tilalle. Mutta 
juuri sillä hetkellä sattuu usein hauska näytelmä. Ne odottavat 
niin kiihkeästi päästäkseen lähtemään, että puoli tusinaa miehiä 
täytyy pidellä niitä kumpaakin kiinni. Ne laskeutuvat melkein 
istuilleen takajaloilleen, ne teroittavat korvansa ja puhaltavat sie- 
ramensa suuriksi, niitten silmät veristää ja koko ruumis vapisee. 
Miehet koettavat kaikin voimin hillitä niitä, tarttuvat korviin ja 
painavat turpaa alas. Sillä aikaa kiinnitetään ne kiireesti väliai- 
saan, ajaja hiipii niitten huomaamatta istuimelleen ja ottaa varo- 
vasti ohjakset käsiinsä. Kun majatalon isäntä huutaa »valmiit», 
viskautuvat apumiehet sivulle ja tonga räjähtää liikkeelle niin. 
kuin ruutipanoksella. Vasta hetken laukattuaan rauhoittuvat he- 
voset sen verran, että ajaja voi kunnolleen ohjata niitä. 

Täällä voisi todella tehdä tutkimuksia eri hevosluonteitten 
alalla: toisilla oli tapana nousta niin rajusti pystyyn, että olivat 
särkeä aisat ja ajokalunsa, toisista oli hauskaa nojata koko pai- 
nollaan väliaisaan, kun taas toiset pyrkivät siitä niin kauvas si- 
vuille kuin mahdollista, samalla kun ne sentään nelistivät kaikin 
voimin. Pari valkeaa hevosta heittäytyi heti majatalosta lähdet- 
tyä niinkuin yhteisen suostumuksen mukaan maantielle maata, 
ja vasta kun olivat tehneet tämän saman tempun useampaan 
kertaan ja saaneet ajajalta aimo ruoskan läimäyksiä, lähtivät ne 
liikkeelle, mutta niin täydelleen pillastuneina, että oli vaarassa 
sekä meidän päämme että heidän omansa. 

Kohalan luona johtaa silta meidät taas joen oikealle ran- 
nalle. Havumetsä on loppunut ja lehtipuut ovat täydessä vihan- 
nuudessaan niinkuin keskellä kesää. Kolmannen matkapäivän 
aamuna erkanemme vihdoin Jelumista; ajotie mutkittelee keltai- 
sena juovana oikeanpuolisia laakson rinteitä takaisin ylempiin 
seutuihin, joissa tulemme uudestaan havumetsien vyöhykkeeseen. 

Komeita, loistavia ovat näköalat joka taholla; koko ympäris- 
tömme kylpee nousevan auringon säteissä, ja kohoavat kohdat 
ovat erinomaisen veimakkaasti varjostettuina; syvällä allamme 
luikertelee Jelumin- joki, ja kun aurinko sattuu paistamaan sii- 
hen täydellä. valollaan, kimaltelee se niinkuin sulatettu kulta. 
Sen kohinaa ei kuulu enää ollenkaan, vaikka tongamme seisat- 
tuukin; ei pienintäkään kuisketta ylety enää sen kuohuvista kos- 
kista korviimme, sillä siksi korkealla mutkittelee jo tiemme va- 
paassa avaruudessa, ja etäisyydestä, lähimpien vuorien yli siin- 
tää silmiimme korkeampien huippujen epäselvät piirteet. 

Yhä korkeammalle nousee tie, mutta vauhti ei silti hiljene 
paljoakaan, hevoset juoksevat herkeämättä täyttä laukkaa. Sitten 
tulemme Murri-solaan, joka nyt on lumeton, vaan jossa useim- 
pina talvina saa tähän aikaan kävellä monet penikulmat jalan. 
Kappaleen matkaa ajamme ihan vuoriselänteen harjalla ja siitä 
on meillä vapaa näköala molemmin puolin — maisema, joka on 
nähtävä silmin, sillä sanoin sitä on mahdoton kuvailla; ääret- 
tömänä, rajattomana ylettyy se ilmapiirin tutkimattomiin hämä- 
ryyksiin saakka, mutta niitten takana, tuolla hienosti utuisen 
usmameren alla aavistamme me Intian alangon troopillisen rehe- 
vine metsineen. 

Uusi hevospari lennättää meitä taas vuoria alas ja tie mut- 
kittelee jyrkissä käänteissä. Tulemme jälleen tummien havumet- 
sien jättiläispuitten siimekseen, joitten varjossa katse saa rauhal- 
lisesti levätä. Liike vilkastuu, edellämme ja vastaamme kulkee 
pitkät jonot puhveli- ja zeebuhärkien vetämiä tavarakuormia, 
ratsastajia, karavaaneja, jalkamiehiä, kerjäläisiä, ja meidän täytyy 
"ajaa varovammin, ettei sattuisi yhteentörmäystä niitten kanssa. 
Ilma alkaa tuntua lämpimältä ja raskaalta. Dalien-kasista lähdet- 
tyä paahtaa aurinko suoraan silmiimme, mutta pian me sentään 
pääsemme sen hehkuvasta kuumuudesta, kun tie painuu tiheän 
lehtimetsän läpinäkymättömään pimentoon. Vielä yksi torven 
toitaus, joka merkitsee, että tulemme Malepursin hevosasemalle ; 
pitkät rivit dromedaareja, kantaen kauppatavaroita, kulkee äänet- 
tömästi metsäistä maantietä alas. Audidissa vaihdamme viimeisen 

kerran hevosia. Aurinko on laskenut, pimeä tulee nopeasti, 
meistä, jotka olemme viettäneet pitkän talven lumien keskellä, 
tuntuu täällä lämpimältä kuin Jeivinuunissa. Hikinen höyry hii- 
pii järvistä ja metsistä tähän ihmeelliseen, helteiseen yöhön. 
Tongamme vyöryy eteenpäin aivan tasaisella tiellä. Mikä se oli, 
joka rämähti niinkuin rauta pyöräin alla? Se oli todella rautaa, 
ratakiskot Raval-pindin asemalla;] kuinka jokapäiväistä ja sivisty- 
tynyttä sen rauhan ja hiljaisuuden jälkeen, joka meillä on taka- 
namme! Kimakka vihellys kajahtaa yöstä; se on Kalkuttaan me- 
nevä juna, joka hetkistä myöhemmin kiidättää meitä jo itään 
päin tämän tarujen ihmeellisen kotimaan halki. 





Benares. 


XXXIII. 
Käynti Intiassa. 


Niinkuin jo olen sanonut, ei Intian matkallani ollut mi- 
tään muuta tarkotusta, kuin että saisin levätä pari kuukautta, 
uneksia keväisen unen keskellä talvea, ja vihdoin tavata Lordi 
Curzonin, jonka olin tuntenut jo useita vuosia, aina niiltä ajoilta 
saakka, jolloin hän, niinkuin minäkin, matkusteli Persiassa ja kir- 
jotteli kuvauksia »auringon ja jalopeuran maasta». Matkallani 
hänen pääkaupunkiinsa poikkesin vaan pikimältään muutamissa 
niistä pienemmistä kaupungeista, joitten nimillä on meikäläisten 
korvissa niin viehättävä kaiku ja jotka vuosisatoja, jopa tuhan- 
siakin ovat! olleet sukupolvien ihmettelyn esineinä. Ja harvasta 
maasta onkaan niin laajaa kirjallisuutta. Uskonnon ja kielten 
tutkijat, kansatieteilijät, maantieteilijät, matkailijat, satujen kerto- 
jat ja runoilijat ovat kaikkina aikoina ammentaneet aineksia In- 
tian loppumattomista varastoista, sinne tekevät vielä tulevatkin 

sukupolvet halki vuosisatojen toivioretkiään, ja vielä silloinkin, 
kun aikojen ehtoo alkaa hämärtää, kätkee tämä niemimaa epäi- 
lemättä rajojensa sisällä lukemattomia hämäriä ja selittämättömiä 
arvoituksia. Minusta tuntui aivan kuin olisin hukkunut tähän 
kolmensadan miljoonan ihmisen kihisevään muurahaispesään, 
näihin monien uskontojen ja monien sivistysmuotojen eksyttä- 
viin sokkeloihin, jotka ovat toistensa vastakohtia niinkuin yö ja 
päivä, tähän kielien, kansallisuuksien ja vaihtelevien rakennus- 
tyylien hämmentävään moninaisuuteen, jossa yhäti vaihtelevat 
kuvat seuraavat toinen toistaan niin nopeasti, ettei ajatus eikä 
muisti jaksa seurata niitten mukana; oli niinkuin olisi päätäni 
pyörryttänyt, ja huomasin, että yhden ihmisen ikä on liian ly- 
hyt sulattamaan sitä kaikkea. Tavallaan tunsinkin itseni omissa 
silmissäni alentuneeksi; äskettäin olin vielä Tiibetissä kulkenut 
seutuja, joissa kaikkialla tiesin olevani ensimmäinen ja ainoa, 
joka niitä tähän saakka oli katsellut ja kuvaillut. Ja nyt! — 
näitä kaupunkeja, temppeleitä ja maisemia, joihin ohimennen 
heitin silmäykseni, olivat miljoonat katselleet ennen minua, ja 
nyt olin vaan aivan jokapäiväisen matkailijan tasalla.  Kummin- 
kin rauhoittui mieleni ajatellessani, että tämähän oli vaan vir- 
kistysmatka, josta samalla sentään jäi mieleeni monta opettavaa 
vaikutetta ja monta katoomatonta muistoa. Niistä tahdon seu- 
raavilla sivuilla kaikessa lyhykäisyydessä kertoa muutamia. 
Ensiksi pysähdymme Lahoreen pariksi päiväksi; minulla 
on päälläni samat kuluneet vaatteet, joita olen pitänyt 24 vuotta 
erämaissa ja lumien keskellä, ja repaleisena niinkuin maantien- 
kuleksija saavun Pentschabin pääkaupunkiin. Mutta heti ensi 
hetkestä joutuu eräs englantilainen räätäli, »very fashionable 
indeed», minun erityiseksi ystäväkseni ja ottaa kahdessa päivässä 
tehdäkseen minusta hienon herran kiireestä kantapäähän saakka. 
Sillä aikaa esiinnyn tuntemattomana ja kiertelen katselemassa 
kaupungin vanhoja muistomerkkejä. Heti kun uusi pukuni on 
valmis, käyn tervehtimässä Pentschabin kuvernööriä, sir Mack- 
worth Youngia, ja saan samaksi illaksi kutsun loistaville päiväl- 
lisille hänen luokseen. Mikä ääretön vastakohta! Vähän toista 

kuukautta sitten olivat lähimpinä seuralaisinani villit tiibetiläiset 
ja teinämme olivat kulaanien ja vuorilampaitten polut; vilusta 
väristen istua kyhjötin turkissani, lämmitellen kytevällä hiilus- 
talla, ja myrsky ulvoi ympärilläni; ponnistuksista nääntymäisil- 
läni harhailin karavaanini viimeisten tähteitten kanssa loppu- 
mattomilla lumikentillä. Ja nyt! loistavissa juhlasaleissa, joita 
kaunistivat intialaiset verhostimet ja kallisarvoiset lattiapeitteet, 
huumasi mieltäni rehevien ruusujen tuoksu, rakastettavien nais- 
ten hymy ja viehkeä soitto. Äsken olin ollut jäätyä vuoriston 
lumimyrskyissä, nyt olin vähällä sulaa siihen lämpöön ja lois- 
toon, joka ympäröi minua: Salit säihkyivät sähkötulista, kaikki 
oli minusta tavatonta ja kauhean huvittavaa; hindulaiset palveli- 
jat valkeissa puvuissaan liitelivät kuin varjot palmujen alla, teh- 
den varsin elävän vaikutuksen kaikkeen tähän hiottuun englanti- 
laiseen ylellisyyteen. 

Pari päivää viivymme suuressa, komeassa Delhissä ihanine 
muistomerkkeineen muhamettilaisten ajoilta — joista Divan-i- 
Khasin pylväskäytävät muistuttavat tarulinnaa — tuossa muinoin 
niin rikkaassa ja mahtavassa kaupungissa, jossa nykyään valta- 
kunnan kristityt keisarit kruunataan. Sitten jatkamme matkaa 
Agraan, joka on tullut ylistetyksi ja kuuluisaksi niitten taiteel- 
listen mestariteosten kautta, joita Suurmoguulin kuninkaat aikoi- 
naan sinne ovat rakennuttaneet. Yhdestä niistä olen tähän ot- 
tanut kaksi intialaista valokuvaa ja samalla koetan antaa siitä 
jonkunmoisen selityksen. Laajan puutarhan keskellä Djumnan 
rannalla kohottaa tämä tarumaisen suurenmoinen hautatemppeli 
häikäisevän valkeaa marmorikupooliaan kohti taivaan sineä. 
Mahtavan, tavalliseen muhamettilaiseen tyyliin, kulmatorneilla 
ja holvatuilla aukoilla, punaisesta hiekkakivestä rakennetun ja 
runsailla fajanssikirjauksilla kaunistetun portin kautta astun tähän 
juhlalliseen, rauhalliseen puistoon, joka on pyhitetty levolle ja 
muistolle. Fi näy muita elollisia olennoita kuin muutamia val- 
keavaippaisia vartijoita, sekä puissa viheriöitä papukaijoja ja kel- 
taisen ja mustan kirjavia oravia, jotka hyppelevät käytävien poikki. 
Keskeltä porttia johtaa hautamoskeaan saakka marmorinen, ma- 

talan kanavan tapaan syvennetty tie. Rehevässä puistossa kiin- 
tyy katse etupäässä luolakuusiin ja sypresseihin, noihin surun 
esikuviin, jotka kohoovat rehevien pensaitten, palmujen ja lois- 
tavien kukkalaitteitten keskeltä muita ylemmäksi. Vielä aivan 
nykyisin oli kolmelle hautamoskean sisäänkäytävälle johtanut pi- 
mentoiset, korkeat sypressikujat, mutta englantilainen puutarhuri, 
joka oli ollut puiston ylihoitajana, oli tyhmässä innossaan anta- 





Divan-i-Khas. 


nut kaataa sypressit, vettä itse hautamoskea olisi muka parem- 
min näkyvissä». Tämän korvaamattoman vahingon johdosta 
sai hän virkaeron; sypressithän olisivat käytävien vierillä vaan ko- 
hottaneet moskean vaikutusta. Solakoina kohoten olisivat nämä 
surun puut, niinkuin minareetitkin, viitanneet taivasta kohti ikään- 
kuin anoakseen sieltä lohtua ja huojennusta, ne olisivat seisseet 
kuin vartijat tämän jättiläishaudan ympärillä, kutsuen latvoihinsa 
kaikki taivaan linnut laulamaan kehtolaulua vainajille. 

Itse mausoleumi muistuttaa elävästi kaikkia muhamettilai- 

sia moskeoita, mutta se on hienosti ja aistikkaammasti raken- 
nettu kuin yksikään ennen näkemistäni, siinä on ikäänkuin 
koottu yhteen kohti kaikki, mitä puhdasta ja sopusuhtaisen kau- 
nista koko islamilaisen rakennustaiteen alalla saattaa ajatella. 
Suunnattoman suurelta, nelisivuiselta marmoripengermältä kohoaa 
moskean mahtava, kahdeksankolkkainen keskiosa, sekin raken- 
nettu tukevista marmorilohkareista ja kirjailtu monenvärisillä mo- 





Yksi Tadsch Mähälin porteista. 


saikkikoristeilla, jotka eivät ollenkaan vähennä, vaan pikemmin 
lisäävät marmorin valkeata hohtoa. Ylinnä kaareutuu kupooli, 
jonka huippu on 74 m. korkealla maan pinnasta ja jonka sopu- 
suhtaisia piirteitä täydellä oikeudella on ihailtu jo kaksi ja puoli 
vuosisataa. Fi metriäkään liian korkea eikä liian matala — ra- 
kentaja on osannut ottaa täsmälleen juuri ne mitat, jotka ovat 
tehneet Tadsch Mähälin siksi, mikä se on. Kahdeksankulmion 
tasasella katolla on pääkupoolin ympärillä neljä pienempää ku- 
poolia eli rukoustornia, ja pohjapengermän kolkista nousee tai- 

vasta kohti neljä hoikkaa minareettia, jokaisen huipussa avonai- 
nen pylväsparvi, jotka alkuperäsittäin ovat aijotut rukouksia 
huutavia mollaheja varten. 

Taivas on kirkas ja auringon säteet väräjävät lumivalkeaa 
marmoria vastaan, jota minä en voi katsella ilman tummia sil- 
mälaseja. Täytyy silloin tällöin lepuuttaa silmiään kääntämällä 
katseensa puiston tummanviheriöihin lehtoihin päin. Kaikki on 
niin hiljaista ja rauhallista, aivan kuin koko ympäristön luonto 
nytkin vielä surisi sen ihmisen kuolemaa, joka vuosisatoja sit- 
ten kätkettiin tuon kupoolin alle. Seitsemäntoista vuotta teetti 
Schah Djahan työtä kahdellakymmenellä tuhannella työmiehellä 
saadakseen kyllin arvokkaan leposijan puolisolleen Muntas-i-Mä- 
hälille. Tällaisen jättiläismuistopatsaan alla toivoisi lepäävän 
jonkun ihmiskunnan suurimmista hyväntekijöistä, tai edes jon- 
kun kauluisan hallitsijan, mutta siinä onkin haudattuna vaan 
nainen, josta ei tiedetä mitään muuta, kuin että hän eläissään 
oli mieleinen herralleen, Suurmoguulin valtakunnan mahtavalle 
Schahille. Suuren Timurin hauta on aivan vähäpätöinen ver- 
raten tähän rauhan temppeliin, joka on omistettu Muntas-i-Mä- 
hälin muistolle, ja tuntuu todellakin aivan siltä, niinkuin Tadsch 
Mähälin ympäristössä huokuisi neitseellisen puhdas ilmakehä. 
Tkuiset lumikentät Himalajan huipuilla eivät ole häikäisevämmät 
kuin tämä marmori, jonka vuosisatojen monsuunisateet ovat 
puhtaaksi huuhtoneet. 

Tuntikausia kuleksin minä puistossa ja ihailen hautamos- 
keaa kaikilta suunnilta ja kaikissa valaistuksissa. Sen suorat ja 
kaarevat ääriviivat muodostavat yhdessä äärettömän voimakkaan, 
sopusuhtaisen kokonaisuuden, ja sen valkean kupoolin piirteet 
ovat selvät kuin valamalla valetut tummansinisen taivaan pin- 
taan. Meistä, jotka kauvan olimme oleskelleet Tiibetissä, tun- 
tui ilma hiostavan kuumalta, mutta mieli viilentyi katsellessa 
tätä hautatemppeliä, joka näytti olevan rakennettu suurista lumi- 
möhkäleistä. Kun aurinko paahtaa pääni päällä, tuntuu niin- 
kuin koko tämä mahtava rakennus tuossa tuokiossa sulaisi ko- 
koon. Vaistomaisesti koettelen kädelläni marmoriseinää, ja se 

on lämmin niinkuin ilmakin. Onko ehkä Schah Djahanin aiko- 
mus ollut, että näissä kupooleissa ja minareeteissa oli kuoleman 
kalpean ja kylmän todellisuuden leima? Joka tapauksessa teke- 
vät ne sellaisen vaikutuksen, ettei syvempää ilmaisumuotoa su- 
rulle ja kaipuulle voi ajatella löytyväksi, eikä henkevämpää 
muistomerkkiä yhdellekään vainajalle. Se on kiveksi kiteytynyt 
suru, joka kestää halki vuosituhansien, ja vaikka se kerran me- 
nisi raunioiksi, laulaisi tuuli silloinkin vielä Tadsch Mähälin 
kaatuneissa torneissa ja sortuneissa kupooleissa samaa valittavaa 
säveltään, joka nyt kuuluu korviimme sypressien korkeista lat- 
voista. En voi muistaa, että koskaan mitään rakennusta katsel- 
lessani olisin tuntenut syvempää vaikutusta kuin täällä, ellen 
ehkä Persepoliksen raunioilla; mutta ne olivat muistot Xerxeen 
ja Dareijon ajoilta, jotka silloin mielessäni pyrkivät etualalle, 
kun taas henkilöt täällä jäivät itse muistomerkin rinnalla taus- 
talle, muistomerkin, jonka katselemiseen ei koskaan voisi kyl- 
lästyä.. Kun siitä riistää katseensa irti, tapahtuu se siinä toi- 
vossa, että kerran saisi tulla uudestaan katselemaan sitä. Minä 
ymmärrän hyvästi sen vanhan, valkeahapsisen englantilaisen, 
jonka vaunut seisattuivat puiston ulkoportille juuri kun minä 
astuin siitä ulos; hindulainen palvelijani tervehti häntä niin koh- 
teliaasti, että minä kysyin uteliaana, kuka hän oli; en muista 
enää hänen nimeään, mutta kuulin, että tämä englantilainen on 
noin kolmekymmentä vuotta joka talvi tullut Intiaan nähdäkseen 
vaan yhä uudestaan Tadsch Mähälin. 

Väsyneinä voimalliseen valoon moskean ulkopuolella, as- 
tumme vihdoin sen holvien alle; meitä kohtaa jylhä pimeys, 
mutta se valkenee pian epämääräiseksi hämäräksi, joka hiipii 
pitkin marmorimuureja ja katoo korkean kumukaton alle. Täällä 
kohoaa hiljaisen vakava tunnelma korkeimmilleen. Salaperäinen 
hämärä, haudan hiljaisuus, ihmeteltävä laki päämme päällä — 
kaikki vaikuttavat sen, että tuntuu kuin olisimme siirtyneet val- 
lan toiseen maailmaan, johonkin hyvin etäälle puiston sypres- 
seistä, kauvas Djumnasta ja sen sameasta vedestä, kauvas Agrasta 
metelöivine katuineen. Mestarillisesti ja äärettömällä taiteellisella 

vaivannäöllä muovatun marmoriaitauksen sisässä ovat Schah 
Djahanin ja hänen lempipuolisonsa hautaholvit. Hän oli itse aja- 
tellut itselleen leposijaa toiseen paikkaan, mutta haudattiinkin 
sentään tähän samaan moskeaan, joka alkujaan oli aijottu vaan 
yksinään Muntas-i-Mähälille. 

Ihmeellinen asunto! Jokainen kiven kappale tuntuu kuis- 
kaavan »memento mori». Siellä on mieluimmin äänettömänä, 





Tadsch Mähäl puistosta päin nähtynä. 


sillä on kuin puheellaan häiritsisi niitten rauhaa, jotka siellä ovat 
etsineet ja löytäneet levon. Opastani vaan eivät liikuta sellaiset 
tunteet, sillä hän päästää voimakkaan huudon, antaakseen minun 
kuulla moskean ihmeellistä kaikua. Se remahtaa ensin terävästi 
ja kylmästi seinästä seinään, nousee sitten epävarmana ja värise- 
vänä kumua kohti, heikkenee ja hukkuu lopulta niinkuin kau- 
kaiseen etäisyyteen. Ja kun se on kadonnut kuuluvistamme, ym- 
päröi meitä taas haudan ylevä hiljaisuus. 


*vaJjond Uva [Luria Wospei, 

Jos tahtoisi syventyä Benaresin salaisuuksiin, ei siihen riit- 
täisi yksi ihmisikä. Minä voin uhrata siihen ainoastaan yhden 
päivän. Ja se päivä oli niinkuin käynti teaatterissa, jossa näy- 
teltiin kappale, jonka vertaista en ikänäni ollut nähnyt. Eräässä 
puistossa olevasta hotellista kaupungin ulkopuolella ajoin sisään 
tähän braamalaisen opin polttopisteeseen, jossa hindulaisten us- 
konnollinen elämä sykkii voimakkaammin kuin missään muussa 
paikassa koko Intiassa. Yhtenäinen ihmisvirta vyöryy sen ka- 
duilla; hieveröiltä ja heikoilta näyttävät ne rotevien anglosaksi- 
laisten rinnalla, mutta useimmin ovat heidän piirteensä miellyt- 
tävät ja puhtaat, heidän kaikki raajansa sopusuhtaisesti varttu- 
neet. Heidän kasvonsa, käsivartensa ja säärensä kiiltävät kuin 
vaski, heidän pukimensa ovat keveät, enimmäkseen valkoset, 
mutta myöskin punasia näkee. Pian tulee kadulla liian ahdasta 
vaunuillemme ja me nousemme kävelemään meluavan kansajou- 
kon sekaan. Kahden puolen on korkeita, outoja rakennuksia, 
joitten verhottujen ikkunain takaa me aavistamme hindulaisen 
perhe-elämän salaisuuksia, mutta alakertain pimennossa, katulian 
tasalla on rivittäin avonaisia kauppahuoneita ja niitten edustalla 
vallitsee sanomaton tungos; ne ovat kaikki järjestetyt ammattien 
ja tavarain, s. o. kastien mukaan. Poikkeemme siitä sivulle ah- 
taaseen kujaan, joka vie meidät Kultaiseen temppeliin. Sen kul- 
lalla katetut pagoodit, jotka ovat suppeitten, terävähuippuisten 
pyramiidien näköiset, kimeltelevät auringon paisteessa, ja niitten 
keskellä on Siva jumalan kaivo, jonne kaikki Benaresissa kävi- 
jät kantavat uhrilahjojaan. Se on hindulaisten tärkeimpiä py- 
hättöjä ja sen suojaksi on rakennettu pylväitten kannattama 
katto. Kaksi bramiinia astuu kohteliaasti esiin ja kieltää minua 
menemästä liian lähelle. Eikä siinä suurta vahinkoa tullutkaan, 
sillä sen salaperäisestä syvyydestä, johon pyhissäkävijät lakkaa- 
matta viskaavat keltaisia kukkavihkoja ja köynnöksiä, nousee tu- 
kahduttava löyhkä. Temppelipaikalla astuskelee ihmisten seassa 
myös pyhiä lehmiä, lihavia ja pulleamahaisia kaikista niistä me- 
hukkaista uhrilahjoista, joita uskovaiset tunkevat niitten suuhun; 
nekin ovat jumalallisia olentoja, joita hartaudella palvellaan. 

Ahdinko on kauhea ja päätä alkaa pyörryttää temppelin pilaan- 
tunut ilma, jonka märkänevät kukat ja ennen kaikkea pyhän 
lannan tuoksu tekevät sietämättömäksi hengittää. Seinivieret 
ovat täynnä alastomia ja inhottavan näköisiä fakiireja, joitten 
raajat on väännetty mitä kummallisimpiin asennoihin ja jotka 
ovat hieroneet ihoonsa niin paljon valkeata tuhkaa, että ovat 
aivan kuin haudasta kaivetut ruumiit. 

Pian me lähdemme sieltä pois raittiimpaan ilmaan ja rien- 
nämme apinatemppeliin. Ovella istuu bramiini myömässä he- 
delmiä ja ohria, ja ostettuamme häneltä niitä tavallista suurem- 
man varaston, astumme hetkeksi parin sadan apinan seuraan, 
jotka ovat puolijumalia nekin. Minusta näyttävät ne pitävän 
erityisesti, kiipeevät jalkojani ylös ja iskevät kaikin käsinsä nii- 
hin herkkuihin, joita heille tarjoon; ne nauravat ja murahtelevat 
tyytyväisesti, rypistelevät silmiään ja otsaansa ja näyttävät sekä 
vakavilta että hullunkurisilta, aivan kuin tietäisivät jumalallisen 
voimansa. Näillä apinoilla on omat juhlapäivänsä ja silloin ker- 
tyy niitten temppeliin suunnattomat määrät suuhun pantavia 
lahjoja. Eivät ne kuitenkaan ole aivan pysyväisiä erakoita siellä. 
Aamusin lähtevät ne tavallisesti joukolla ryöstöretkelle kaupun- 
kiin, jossa niitä näkee uteliaina kiipeilemässä katoilla ja puutar- 
hojen muureilla. 

Vielä vapaammiksi pääsemme kaupungin epäterveellisestä 
ilmasta, kun illalla vuokraamme veneen ja lähdemme soutele- 
maan pitkin Gangesta. On mahdotonta kuvata Benaresin omi- 
tuista, kokoon ahdettua rakennusryhmää, joka kaarena kohoo 
virran vasemmalla rannalla niinkuin amfiteaatteri; valokuvista 
saa siitä paremman käsityksen. Rantalaiturit ovat rakennetut 
porrasmaisesti eri vesikorkeuksia varten ja niillä kihisee ruskea- 
naamaisia hinduja kymmenin tuhansin keveissä puvuissaan, pal- 
velemassa jumalallisen joen pyhää vettä. Saadakseen kuolla Gan- 
geen rannassa matkustaa vuosittain suuret joukot vanhoja ja sai- 
raita hinduja Benaresiin, ja kun he tietävät, että heidän tuhkansa 
viskataan sen sameihin laineihin, saattavat he levollisesti nukah- 
taa viimeiseen uneensa. Niissä kohdissa, missä rantapengermä 

on jyrkin, on ruumiinpolttajilla työpaikkansa. Minäkin satuin 
soutumatkallani kulkemaan sellaisen kohdan ohi, juuri kun siinä 
pestiin valkeaan raitiin käärittyä ruumista; sitten se nostettiin 
roviolle ja tuli sai tehdä tehtävänsä; ainakin tuli vainaja perin 
pohjin paistetuksi, mutta tuhkaksi hän ei muuttunut, sillä polt- 
tajat näkyivät säästävän puita; jäännös viskattiin jokeen gaamien 
syötäväksi. 

Hiljaa lipuu veneemme pitkin rantaa, jossa tämä elävä pa- 
noraama vierittää yhä uusia kuvia ja ryhmityksiä eteemme. 
Vanhuksia, keski-ikäisiä, miehiä, naisia, tyttöjä ja poikia kuhisee 
portailla ja kulkee astioineen ammentamassa joesta tuota pyhää 
ja terveyttä tuottavaa vettä. He juovat sitä, he pesevät siinä 
vaatteensa, he huuhtovat sillä itsensä, karkoittaakseen tauteja 
ruumiistaan ja saadakseen voimaa. Istuipa eräskin poika ja joi 
joesta vettä aivan pesussa olevan ruumiin vierestä; heillä tuntuu 
olevan rajaton halveksuminen kaikkea sitä kohtaan, jota me ni- 
mitämme tartunnaksi. 

Rannasta pistää jokeen puisia siltoja ja laitureita, ja niillä 
istua kyhjöttää päivät umpeen bramiineja suurien, sienen näköis- 
ten aurinkoverhojen alla, syventyneinä uskonnolliseen mietiske- 
lyyn — jos siksi voi kutsua heidän omituista touhuaan, jolla he 
tahtovat esittää Vischnun viittäkymmentä ilmestysmuotoa, tai 
jonkun muun jumalan vieläkin useampaa lihaksitulemista. Tämä 
kaikki tapahtuu sormiliikkeillä, he lyövät niitä vastakkain, paina- 
vat niillä kasvojaan, tai koskettavat niillä jotakuta muuta ruu- 
miinsa yläosaa; liikkeet käyvät hyvin nopeasti ja varmassa jär- 
jestyksessä, jos ainoakin niistä unehtuu tai muuten laiminlyö- 
dään, on koko toimitus pilalla. Joella on siinä myös varsin tär- 
keä tehtävänsä; usein näkee heidän ottavan kouraansa vettä ja 
viskaavan sen takaisin jokeen tai kasvoilleen. Kummallinen us- 
konto, joka voi tehdä tunnustajansa niin sokeiksi, että he tär- 
väävät koko elämänsä turhaan puuhaan ja tyhjyyteen. Panteismi 
olisi kyllä mukiin menevää, mutta nämä iänikuiset narritemput 
Gangesilla, joita tehdään kolme kertaa päivässä useammat tunnit 
kerrallaan, vaikuttavat ahdistavasti, ja tulee sääli näitä ihmisiä, 

jotka oman uskonvimmansa vuoksi ovat antauneet mitä pahim- 
paan orjuuteen. Mutta kaiken tämän tekevät he ilolla ja rie- 
mulla, vapauttaakseen sielunsa harhailevista vaelluksista ja sulau- 
tuakseen iankaikkisesti Braman täydellisyyteen. 

Jos katselette näitä hindulaisten ottamia valokuvia, joita 
tässä olen tilaisuudessa näyttämään, niin voitte käsittää, että Be- 
nares täysikuun valossa on niin suurenmoinen, lumoava ja haa- 
veellinen, että sen vertaista tuskin löytyy. Yhdessä parin ranska- 
laisen kanssa vuokrasin minä vielä myöhään illallakin umpinai- 
sen veneen, jonka tasaiselle kannelle asetuimme mukavasti istu- 
maan. Koko päivän olimme iloisesti lörpötelleet kaikenmoista, 
mutta tätä näkyä katsellessa tulimme sanattomiksi, ja mitä siinä 
olisi puhunutkaan, sillä kaikki muu tuntui tämän kuutamossa 
uinailevan, tarumaisen kaupungin rinnalla mitättömältä. »Souta- 
kaa hiljaa tällä kohdalla», oli ainoa, mitä meidän tavan takaa. 
täytyi kuiskata airomiehille, kun he liian nopeaan liidättivät 
meitä eteenpäin kuutamoisten pagoodien tummien varjojen ohitse, 
joista kaikista olisimme tahtoneet painaa lähtemättömän kuvan 
mieleemme. Laiturit ja portaat olivat nyt tyhjinä, ei pieninkään 
hiiskaus häiritse yön rauhaa, ei edes virta värähytä pintaansa, 
vaan soluu sekin mykkänä ja juhlallisena merta kohti niinkuin 
öljy. Erään korkean pengermän takaa kajastaa punertava valo 
ja rasvainen savu leviää joelle niinkuin huntu; siellä poltetaan 
ruumista; kuolleet vaan tuntuvat valvovan tässä tarumaisessa 
yössä, joka ei koskaan lähde mielestäni. Ja tuolla sisempänä, 
kuun valaisemien temppelien ja korkeitten pylväsrivien takana 
nukkuvat suojissaan Benaresin lapset. Oi lempeä yö, joka annat 
niitten raukkojen levätä päivän kurjuuden jälkeen! Niitten jou- 
kossa on kyllä useita sairaita pyhiinvaeltajia, jotka tällä hetkellä 
vetävät viimeistä henkäystään ja huomenna poltetaan; mutta ne 
muut! ovatko he voineet unohtaa, vai uneksivatko he nukkuis- 
saankin toivottua ratkaisua ikuiseen arvoitukseensa, täydelliseksi 
tulemistaan Bramassa. 

XXXIV. 
Kotiin päin! 


Mutta nyt minun täytyy voittaa kiusaus viipymästä itse tai 
viivyttämästä teitäkään kauvemmin Intiassa, tämä kirjahan on 
omistettu toiselle osalle suurta ja ihanaa Aasiaa. Siis ainoastaan 
muutama sana enää. 

Junamme kiitää yhä etelämpiin ja alempiin seutuihin; kas- 
vullisuus on jo paikotellen troopillinen ja yhä taajempia palmu- 
lehtoja tulee näkyviin. Sunnuntaina 26 pinä tammikuuta saa- 
pui juna Calcuttan asemalle ja olemme nyt valtameren rannassa 
-— 39 päivää sitten olimme vielä 5386 metriä, siis 54 kilomet- 
riä sen pintaa ylempänä. Komeat vaunut noutavat minut Go- 
vernment Houseeen, sijaiskuninkaan palatsiin. Lord Curzon on 
perheineen Barrackporen linnassa, joka on parin tunnin mat- 
kalla Huglia, erästä Gangesin suistohaaraa ylöspäin. Höyryvene 
kuljettaa minut sinne ja komeassa puutarhassa ottaa se mies mi- 
nut vastaan, jolla nykyään on käsissään koko Intian hallitusoh- 

jakset. Monta ihanaa ja katoomatonta muistoa on minulla niistä 
kymmenestä päivästä, jotka olin sijaiskuninkaan ja Lady Curzo- 
nin vieraana, ja ne päivät kuluivat liiankin nopeasti. Ja niitten 
kuluessa sain vielä useita mitä ystävällisimpiä kutsuja melkein 
kaikkiin osiin Intiata. Mutta minun ei sopinut unohtaa kara- 
vaania, joka kärsivällisesti odotti minua Lehissä. Kolmea kut- 
sua en sentään millään tavoin voinut vastustaa; yksi oli vanhan 
ystäväni Pamiirin ajoilta, översti Mac Swincyn luo Belarumiin 
Deccanissa, toinen Bombayn kuvernöörin, Lord Northcoten, ja 
kolmas Kapurtalan Maharadjan luo, joka viimemainittu kaksi 
päivää piti minua vieraanaan mitä juhlallisimmalla ja loisteliaim- 
malla tavalla. Bombayssa asuin ehkä vieläkin komeammasti kuin 
Calcuttassa; asunnostani, joka sijaitsi itse Malabar Pointin hui- 
pulla, oli kolmelta taholta näköala merelle, ja samassa huvilassa 
oli oman kertomuksensa mukaan nykyinen Venäjän keisarikin 
perintöruhtinaana ollessaan vieraillut tunnetulla matkallaan Aasian 
ympäri. Rannattomana aukeni siitä Intian valtameri etelään, 
länteen ja länsipohjaan, ja päivällisten jälkeen, joihin intialaiset 
ruhtinaat komeissa puvuissaan usein ottivat osaa, oli minulla ta- 
pana istuutua ulkoparvekkeelle lepotuoliin, uneksia siinä ja kuun- 
nella laineitten sointuvaa loisketta kalliota vastaan. Niitten ko- 
hinasta kuului korviini petollisen viettelevä ääni: tule kotiin! 
Tuolla ulkona ulapalla höyrysi matkustajalaivoja, toisia tuli Iu- 
roopasta, toisia oli menossa sinne, ja muutamassa viikossa olisin 
ollut kotona. Mutta minulla ei ollut oikeutta ajatella niitä, minä 
en saanut horjahtaa sellaiseen kiusaukseen, sillä minun tieni oli 
pohjoiseen päin, ja yhden kerran vielä täytyi minun samota 
Aasian mantereen halki. 

Käytyäni Elefantan kuuluisissa kallioluolissa ja katseltuani 
sen haaveellisen hämärissä onkaloissa Siran, Vischnun, Rudran, 
Braman, Indran ja monien muitten hindulaisten jumalain kuvia, 
otin Lord Northcotelta pitkät jäähyväiset. Hän on nyt Austraa- 
lian kenraalikuvernöörinä — ei mistään saa selvempää käsitystä 
Englannin vallan voimasta ja laajuudesta, kuin ajattelemalla sitä, 
että tämä valtakunta voi antaa maaherroilleen kokonaisia maan- 

osia, kokonaisia keisarikuntia hallittaviksi — onhan Lord Cur- 
zonkin melkein yksinvaltijas maassa, jossa on enemmän kuin 
kolmesataa miljoonaa asukasta! 

Ja nyt riennämme takaisin pohjoista kohti. Schagdur sai 
Intiassa pahantapaisen kuumeen, ja hänestä täytyi minun erota 
Lehissä; hän itki niinkuin lapsi, kun heitin hänelle hyvästit ja 
kiitin monivuotisesta, uskollisesta palveluksesta. Ja yhä pohjoi- 
sempaan jatkui tieni. Valoisa ja kuuma Intia palmuineen ja 
pagoodeineen, tarumaisine rikkauksineen ja vieraanvaraisine ihmi- 
sineen jäi taakseni kuin ihana uni tai hämärä kangastus, ja edes- 
säni odotti Karakorum, kietoutuneena lumipilviensä pimeään 
vaippaan. Niinkuin jäämerimatkustajat kuljimme me paukkuvassa 
pakkasessa ja sakeassa lumituiskussa tämän jylhän solan yli, joka 
kohoo valtameren aalloista Malabar Pointin luona 5658 metriä. 
Mutta minä säästän teitä kohtaloistamme ja vaivoistamme lumi- 
maan läntisissä osissa; sielläkin jouduimme moniin tiibetiläisiin 
seikkailuihin, vielä tavallista kovempiin, kun meitä parhaillaan 
ahdisti mitä ankarin talvi. 


Olemme taas Kaschgarissa, missä vanha kenraalikonsuli 
Petrovskij ottaa minut vastaan tavallisella hyväntahtoisuudellaan. 
Täällä kiitän minä kaikkia muhamettilaisia ja erkanen heistä. 
Turdu Baj yksin seurasi minua Oschiin ja sinne jäivät myös 
Madlenki ja Maltjik, uskolliset koirani. Ne olivat kahleissa översti 
Sajtseflin pihalla, kun lähdin Andischanin rautatienasemalle, ja 
seurasivat minua ihmettelevin katsein, aivan kuin olisivat ym- 
märtäneet, että näimme toisemme viimeisen kerran. 

Tjernjajevan asemalla heitin hyvästit kunnon Tjernoffille, 
mutta Tjerdon, viimeinen kasakoistani, ja Lama seurasivat mi- 
nua yli Kaspian meren jatkaakseen matkaa kotiinsa päin Astra- 
kanin kautta. Schereb Lama hämmästyi sanattomaksi nähdessään 
ensi kerran ijässään aavan meren ja suuren höyrylaivan, jonka 
siivet lähtivät kiertämään meitä eteenpäin. Vihdoin olin aivan 
yksin ja istuin junassa, joka kiiti halki laajan Venäjänmaan. 

Kaikki neljä kasakkaa saivat kuningas Oskarilta kultamita- 
lin, ja tsaarilta S:t Annan ristin sekä lahjapalkkion rahassa. Mi- 
nua ilahutti suuresti voidessani vakuuttaa sekä keisarille että ken- 
raali Kuropatkinille, että kasakkain käytös koko matkan oli ollut 
kaiken kiitoksen yläpuolella. 

Kesäkuun 27 pinä toi v. Döbeln minut Ruotsin saaristoon. 
Tarvitseeko minun kuvata tunteitani, kun vanhat tutut harmaa- 
kiviluodot kohosivat merestä näkyviini! Tai tuloani saman sata- 
man suuhun ja samaan laituriin, josta kolme vuotta ja kolme 
päivää sitten olin lähtenyt ja jossa näin jälleen vanhempani ja 
sisarukseni, kaikki terveinä ja onnellisina! 

Jo seuraavana päivänä sain mieskohtaisesti tehdä matkani 
tuloksista selkoa kuninkaalle, joka aina lämmöllä ja valistuneella 
harrastuksella, suurella auttavaisuudella ja melkein isällisellä hy- 
vyydellä on suosinut ja edistänyt kaikkia yrityksiäni. 

an 

Ja nyt jätän hyvästi teillekin, pojat! Minulla olisi suu- 
rempi syy iloita kuin teillä, jos tällä kirjallani edes jonkun ver- 
ran olisin voinut herättää teissä innostusta korkeitten unelmain 
toteuttamiseen. Elkää toki ikävöitkö vaan pelkkiin seikkailuihin 
vierailla mailla. Aasian erämaat ja lumihuippuiset vuoret ovat 
kyllä ihania ja suurenmoisia, mutta hengen ja aatteen maail- 
massa löytyy monta ihanampaa päämäärää, joihin etupäässä tu- 
lee kilvoitella. Siinä on teidän paikkanne, valon ja totuuden 
palveluksessa. 

»On haluttomain kuiskailua moinen, 
ett? liian korkea ois taisto teille, 


se että ilman teitä loppuun käydään. 





Horjuvaisuus, liian herkkä usko A 
on nykyajan nuorten mielten syöpä; 

se tyhjiks' jäytää aivot aatoksista, 

se voiman riistää rinnoistamme pois.» 

